
PREFACE 


TO 

VOL. 11. OF THE COMMENTARIES. 


In this Volume are contained the concluding part of the 
Commentary on Samuel^ the Questions on the Books of 
Songs, the treatise on the Building of Solomon’s Temple, 
and the Commentary on Ezra. 

In Begum libros triginta Queestiones, 

These thirty questions on the Books of Klings, or, as 
our Bibles are now divided, of Samuel and Klings, were 
occasioned by an application from Nothelm, a priest of the 
church of London, to Bede, who requested to have certain 
difficulties explained. They are found in the folio editions. 
[Bas. iv. 441-462. Col. 333—347.] 

Locos, quos triginta Quaestiones spectant, quippe in 
Editt. non indicatos, hie adponimus : 


1 Sam. 

II. 35. 

2 Sam. 

XXIII. 20. 


III. 19. 

1 Reg. 

VI. 2. 

— 

VI. 19. 


VI. 8. 


VII. 2. 

— 

VI. 9. 


XX. 14, 15. 


VIII. 8, 9. 


XXV. 29. 


VIII. 65. 

2 Sam. 

I. 18. 


XVI. 34. 

— 

VIII. 2. 


XX. 10. 


XXIII. 8. 

2 Reg. 

XI. 5. 

PUKFACE. 


\ 


2 Reg. XI. 12. 

2 Reg. XX. 9. 

XII. 15. 

XXII. 14. 

XIV. 7. 

XXIII. 10. 

XIV. 25. 

XXIII. 11. 

xvii. 29, 30. 

XXIII. 13. 

XVIII. 32. 

XXIV. 14. 


[Gaehle, Dissert, de Beda^ &c.] 


De cedificatione Templi, aUegoricce expositioms. 

This treatise is found in the folio editions [Bas. 
viii. 1 — 73. Col. viii. 1 — 52]. It consists of twenty-five 
chapters in one, though Cave, Fabricius, Baronius, and 
all the editions mention two books. It forms a com- 
mentary on 1 Kings v. — ^vii. and 2 Chron. ii. — ^v. At the 
end of it, in the folio editions, is found an additional 
portion, called QiKBstiones Quinque, &c., but this is not 
found in the MSS., and has no reference whatever to 
Bede. The text of this edition has been corrected by 
the aid of a MS. in the Bibliothique RoyalCy [2165.] which 
has been collated throughout, and a partial examination 
of a MS. in the British Museum. 

In Ezram et Neemiamy libri iii. 

This work is found in the folio editions, [Bas. iv. 462 — 
588. Col. iv. 348 — 477.] and, like others of Bedels writings, 
is inscribed to Bishop Acca, at whose instigation it was 
first written. The latter portion of it, which commences 
the book of Nehemiah, will be found in the next volume. 

IN SAMUELEM PROPHETAM, 

ID EST, LIBRUM PRIMUM, 


ALLEGORICA EXPOSITIO. 


LIBER SECUNDUS. 

Quoniam in hoc libello, id est, secundo nostrae allegoricae 
expositionis in beatum prophetam Samuelem^ de fine duca- 
tus ejusdem Samuelis, et de initio regni Saul, auxiliante 
Domino, sumus pro modulo nostro dicturi ; visum est loco 
procemii, de tempore quo quisque eorum Dei populo prae- 
iuerit, aliqua tractare; et quia scriptura sancta de hoc 
tacere videtur, quid verisimilius aestimari possit, sollicita 
inquisitione scrutari. Et quidem non defuere, qui ambos 
non amplius tredecim annis praeesse dicerent; eo quod 
scriptum sit, Et factum est, ex qua die mansit area in 
Cariathiarim, multiplicati sunt dies : erat quippe jam 
annus vicesimus. Putantes arcam viginti annis in Ca- 
riathiarim mansisse ; et hos a principio Samuelis, usque 
post septimum David annum, quando in Hierusalem reg- 
nare incipiens, earn Ulo adduxerit, esse computandos ; cum 
scriptura manifestissime testetur, temporibus Saulis pug- 
aante Israel adversus Philistiim, earn fuisse cum populo in 
castris. Possitque verius multo videri, viginti annos qui 
dicti sunt, si tempus mansionis arcae in Cariathiarim desig- 
nant, ad hoc usque tempus potius, quam cum David earn 
hide duxerit, esse numerandos. Sunt qui suis Samuelem 
in Chronicis praetereundum penitus esse putarent. Sunt 
qui ei septuaginta annos, qui Sauli triginta adnotarent. 
Sunt qui, juncto amborum tempore, quadraginta eos annos 

ALLEGORICA EXPOSITIO 


populum rexisse perhiberent. Sed unde aliquid horum 
aflBrmari debeat, invenire nequimus. Unde autem cassari 
omnia, et destrui posaint, facillime patet. Dicit enim raani- 
feste scriptural Factum est igitur quadringentesimo et 
octogesimo anno egressionis filiorum Israel de terra 
iEgypti, in anno quarto, mense Zio, ipse est mensis secun- 
dus regis Salomonis super Israel, et aedificare coepit domum 
Domino. Replica ergo Judicum tempora, et invenies 
quia Othoniel quadraginta annis populum rexerit, Ahud 
octoginta, Debbora quadraginta, Gedeon quadraginta, 
Abimelech tribus, Thola viginti tribus, Jair viginti duobus, 
Jephte sex, Abessan septem, Hajalon decern, qui in Sep- 
tuaginta interpretibus non invenitur : Labdon octo, Sanson 
viginti, Heli quadraginta, qui simul faciunt annos tre- 
centos triginta novem : quibus adde quadraginta annos 
itineris ab ^Egypto, totidem regni David, quatuor Salo- 
monis, fiunt quadringenti \dginti tres : minus videlicet quin- 
quaginta et septem, a quadringentis octoginta, qui necesse 
est anni quinquaginta septem residui Josue, Samuelis, et 
Saulis temporibus expendantur ; sed quomodo dividamus, 
scriptura non docet. Si chronicorum sequentes auctorita- 
tem, vigintiquatuor Josuse damns, caeteri duo plus quam 
triginta non habent. Si Sauli quadraginta, reliqui duo non 
amplius quam decern habent et septem. Ergo ut aliqua 
quaerendi via pateat, revolvamus scripta Josephi, qui 
doctior de talibus, praeter divina eloquia, nemo facile repe- 
ritur. Et inveniemus in Antiquitatum ejus historia, 
Josue XXVI. annis, Samuel duodecim, Saul viginti populo 
praefuisse regendo; qui simul fiunt anni quinquaginta 
octo. Nec turbare nos debet unum quod quadringentis 
et octoginta superest. Sive enim scriptura more suo ple- 
nariam summam ponens, unum quod supererat, minime 
curavit addere : sive quod magis credibile est, Josephi 
scriptura per incuriam longae aetatis unum alicubi, ut fieri 
solet, adjecit. Neque enim putandum est, in scripturae 
sanctae literis errorem factum; quae cum multis aliis in 
locis dissonet, in J udicum tamen catalogo per omnia inter 
Hebraicam veritatem, et Septuaginta interpretum edi- 

IN LIB. I. SAMIJELIS. 3 

tionem concordat, praeter imum duntaxat Hajalon, quern 
illi fiinditus omisere. Cujus omissio Graecorum chrono- 
graphos Hebraicae veritatis inscios coegit, neglectis Joseph! 
scrip tis, Samuel! et Saul! quadraginta annos, Josuae vigint!- 
septem dare. Videbant en!m se aliter ad quadringente- 
simum octogesimum numerum, quern annis Hajalon 
adimplere non noverant, pervenire non posse : quibus se 
novem annos Josepho, quern ignorare nullatenus pote- 
rant, ut scriptune satisfieret, addere licuit. Cur non et 
nobis simil! necessitate conclusis, liceat unum saltern com- 
pute illius annum subtrahere, ac Josuae vigint! quinque 
annos, Samuel! et Saul! triginta duo annotare? ne plus 
justo historicis credendo, scripturam solvere videamur: 
quae absolute quadringentesimum octogesimum egressionis 
ex iEgypto annum, quartum esse Salomonis asseverat. 
Quod s! ita scriptum esset : Factum est post cccclxxx. 
annos egressionis ex iEgypto, quarto anno regni Salo- 
monis, nulla omnimode esset controversia; quia superfluus 
annus ipse esset quartus Salomonis. Et ne quis dicat fal- 
sam nos sequi regulam quadringentorum octoginta anno- 
nim, quasi cccccclxxx. sint potius juxta quaedam exem- 
plaria computandi, ipse sacrae interpres historiae, cum tem- 
porum librum transferret in Latinum, ubi ad quartum 
Salomonis annum perveniens, templum in eo aedificari 
coeptum meminit: statim vel ex sua quam in scripturis 
sanctis collegerat eruditione, vel ex auctoritate Graeca sub- 
junxit, et ait : Colligitur autem omne tempus a Moyse, et 
egressu Israel ex iEgypto, usque ad praesentem annum, 
anni 480. Sane ne quern turbet in compute temporis, 
quod scriptum, et supra memoravimus : quia ex qua die 
mansit area in Cariathiarim, multiplicati sunt dies : erat 
quippe jam annus 20, et requievit omnis domus Israel post 
Dominum. Potest iste versiculus etiam sic accipi, ut non 
arcam in Cariathiarim viginti annis mansisse designet, sed 
ex qua die mansit area ibidem, omnem domum Israel 
requievisse post Dominum 20 annis, gaudentem nimirum 
de revertente ad se, quam ob peccata perdiderant, area, 
postea vero communicantem peccatis Saul paulatim ab 

ALLEGORICA BXPOSITIO 


ejus deviasse vestigiis. Sed quia in longum praefatio pro- 
cessit, ipsum jam quern scrutamur ordinem scripturae 
inchoemus. 


IN CAP. VIII. 

Cap. I. Factum est autem cum aenuisset Samuel, S^c. usque 
ad Vadat unusquisque in dvitatem auam, ^c.] Haec lectio 
ad literam et typice intellecta, arguit eos qui neglecto quod 
didicere sancto mandato, suis potius conciipiscentiis ser- 
vire desiderant : quod et de omnibus falso fidelibus gene- 
raliter, et de Judaeis specialiter accipi potest ; qui vel post 
incarnationem Salvatoris, terreni regni amore^ praedicatores 
regni coelestis abjecerint; vel quietissima olim regimina 
judicum fastidientes, contra Domini consultum regalis 
sceptri gestierint stemmate sublimari. Factum est autem^ 
inquit, cum senuisset Samuel, posuit filios suos judices 
Israel. Nomen senectutis in scripturis cum mystice poni- 
tur, aliquando maturitatem sapientiae, et consilii gravi- 
tatem, aliquando torporem mentis ab inchoatae virtutis 
novo fervore frigentem significat. Dictum est enim de 
justo judice, cujus fallere sapientiam nulla conscientia 
praevalet : Et Antiquus Dierum sedit. Dictum et de mem- 
bris illius, Gloria, senum canities, id est, sapientiae gra- 
vitas. Item in malam partem, qui se a virtutum studio 
tepescere senserat, ait: Inveteravi inter omnes inimicos 
meos. Utrique autem parti potest convenire quod dici- 
tur, Samuel senescens, filios suos posuisse judices Israel. 
Cum enim tides et dilectio Christi senuisset apud Judaeos, 
quibusdam videlicet ab ea quasi grandaeva senectute fri- 
gentibus; quibusdam vero in ea quasi longa jam vivendi 
consuetudine maturis, posuit ipse Dominus Scribas et 
Pharisaeos ejusdem populi judices, qui rectam vitae viam 
discemere, et subditis ostendere deberent: qui filii Dei 
dicti sunt, juxta hoc quod ipse dixit in Exod., Filius meus 
primogenitus Israel. Quod aeque ut dictum est, et ad in- 
carnationis Dominicae, et ad ea potest tempora referri, cum 
primum in eodem populo sunt judices a Domino positi. 
Nam et tunc, propheta attestante, justus ex fide vivebat. 

Haud dubium quin ilia de qua Petrus ait: Sed per 
gratiam Domini Jesu credimus salvari^ quemadmodum 
et illi. 

Fuitque nomen Jilii primogeniti Joel^ §-c.] Joel inci- 

piens vel fuit Dei, Abia pater fuit, Bersabee puteus jura- 
menti dicitur. Est enim locus, sicut et nomine probat, ubi 
Abraham et Isaac foedus cum Abimelech pepigere jurantes ; 
significans fontem ilium salutarem, qui circumcisionem et 
prseputium unius ejusdemque fidei pacto sociatos abluit ; 
in quo praefati fratres sunt judices dati, ut vitae videlicet 
fontem et propinarent et biberent. Verumilli juxta nomen 
suum incipientes quidem, sed non perseverantes usque in 
finem, ut salvi fierent, et quondam ad Deum pertinentes, 
patrumque populi vocabulo digni existentes, nunc in con- 
traria mutati, suas traditiones et scelera legi pariter et 
gratiae praetulere. Sed et quisque nostrum cum a spi- 
rituali quam inchoaverat ardore tepescens, infimos terrenos- 
que cogitatus suae menti praeponit, quasi degeneres filios 
senescens Samuel Bersabee judices statuit; quia pravis 
sensibus baptismi mysterium subdit. 

Congregati ergo universi majorea natu Israel^ venerurU ad 
Samuelemy ^c.] Congregati ergo post ascensionem Domini 
universi majores natu camalis Israel, venerunt adversus 
eum, miseruntque regionem post eum, in Ramatha, id est, 
in altitudinem coelorum, ubi omne quicquid terris agimus, 
dicto citius patet, dicentes : Noluimus hunc regnare super 
nos ; et quasi ad eum quern latere nil potest, verba facien- 
tes : Ecce, inquiunt, tua in nobis fides et caritas senuit, et 
filii quos enutristi et exaltasti, ipsi spreverunt te. Malui- 
mus ergo, instar gentium quae te non noverunt, et regno- 
rum quae non invocaverunt nomen tuum, extranei a tuo 
ducatu manere, quam tuae gratiae fidei et regno et patriae 
privari. Si enim, relicta pugnandi solertia, omnes tuae 
doctrinae simplicitatem sequimur, venient Romani, et tol- 
lent nostrum et locum et gentem. Haec quidem Judaei, 
quamvis non voce, mente tamen reproba, et intentione 
adversus Dominum sunt, et adversus Christum ejus locuti. 

Displicuitque aermo in oculia Samveliay ^c.] Displicuit 

inti delitas Judaeorum coram prudentibus in Christo, qui 
sunt oculi ecclesiae, eo quod infima pro summis eligendo, 
nescientes licet Domino dixissent, Da nobis regnum ter- 
restre, quod nos perpetuo damnet. Namjde coelesti, quod 
pauperibus spiritu promittis, nobis cura non est, pro quo- 
rum salute, vel per se ipse, dum esset in mundo, vel 
per sua membra, etlam post ascensionem Patrem Salvator 
oravit. Quod de Jacob fratre Domini specialiter ecclesias- 
tica narrat historia, quia tanta videlicet instantia et seduli- 
tate pro populo templum frequentans supplicaverit, ut 
camelorum duritiam traxisse ejus genua crederentur. 

Dixit autem Dominus ad Samuel : Audi vocem populi^ ^c.] 
Ne liberum eis tollas arbitrium, sed da potestatem filios 
Dei fieri, his qui credere noluerint, nec te doleas oppro- 
brium hominum ex abjectione plcbis effectum. Non enim 
tuam doctrinam in homine loquentis, sed meam divinam 
per te operands abjecerunt, ne regnum illis in te tribuam 
sempitemum. Cui simile est quod ipse dixit : Mea doc- 
trina non est mea, sed ejus qui misit me. 

Sicut dereliquerunt me, et servierunt diis alienis, ^c.] Id 
est, sic derelinquent etlam gratiam evangelii, et servient 
alienis a Deo traditionibus suis. 

Nunc ergo audi vocem eorum, §t.] Et hsec personae 
Patris ad Filium loquentis aptissime congruunt, Dimitte 
eos secundum desideria cordis eorum, et ibunt in volunta- 
tibus suis. Verumtamen contestare eos per evangelium, 
et praedic eis quid temporalis miseriae coram hominibus, 
quid aeterni tormenti apud inferos passuri sint, qui neglecto 
servitio, vel potius libertate spirituali, sibimet regnare ma- 
luerint, dicens ; Quia venient dies in te, et circumdabunt 
te inimici tui vallo, et relinquetur domus vestra deserta, et 
caetera talia, et ait : 

Hoc exit jus regis qui imperaturus est vobisJ] Non qualis 
esse debeat moderatus ac Justus imperator exponit, cujus 
et in plerisque scripturae sanctae locis, et maxime in Deute- 
ronomio perfectio docetur; sed potius rector improbus, 
a quo austeritate subjectos sit oppressurus intimat, ut per 
haec populum a pertinaci illius petitione revocet. Figurate 

autem quae de bono rege scriptura loquitur, Christum 
significant: de quo sub Salomonis specie canitur, Deus, 
judicium tuum regi da. Quae autem de malo, diabolum : 
juxta illud Ecclesiastici, Rex insipiens perdet populum 
suum. Et merito, quia ille diaboli, iste membrum est 
Christi. 

Filios vestros toilet^ ^c.] Vos, inquit, in libertatem vocati 
estis, fratres, tantum ne libertatem in occasionem camis 
detis. Qui ergo libertatem, in quam vocatus est, in occa- 
sionem camis dederit, mox impii regis, hoc est diaboli, 
quern pro domino elegit, potestate depressus, cuncta haec 
quae Samuel populo dixit, in seipso servitia tolerabit. Nam 
quod de uno populo semel dictum specialiter, sed diutius, 
et veritate historica, et typica est ratione actitatum, omni- 
bus aeque mortalibus, qui jugum Domini suave a se proje- 
cerint, est generaliter aptandum ; quorum filios tollit im- 
probus rex, et ponit in curribus suis, cum eomm gesta 
pra^clara, verbi gratia, modestiam, patientiam, benignita- 
tem, eleemosynam, et caetera hujusmodi, toUens antiquus 
hostis, hypocrisi, cenodoxia, superbia, vel alia qualibet 
\4tiosa peste commaculans, infidelium nectit operibus, in 
quorum cordibus nequitiae freno constrictis, ipse pessimus 
auriga quasi suis per omnia superbus et gaudens libere 
circumfertur in curribus. Et quia quos nunc falso fideles 
in fidelibus per opera sociat impius hostis, eosdem ipsis in 
fine per supplicia judex sociabit districtus ; recte de talibus 
scrip turn est : Veniet dominus servi illius in die qua non 
sperat, et hora qua nescit, et dividet eum, partemque ejus 
cum infidelibus ponet. 

Facietque sibi equites^ ^c.] In tantum, inquit, sibi diabolus 
vestra etiam fortiora subjugavit studia, ut per haec et alios 
freno erroris corripere, edomare, et ad impietatis studeat cal- 
lem deflectere, virtutisque sobolem vitiomm satagat reddere 
praeconem. Nam sicut in bono quadrigae virtu turn minis- 
trat, qui prudentiam, fortitudinem, justitiam, et temperan- 
tiam proximomm cordibus infert ; ita e contrario quadrigam 
pessimi regis praecurrit, qui suis sequacibus adversa hisce 
virtutibus vitiorum exempla praemonstrat. 

Et constituet sibi tribunoSy ei centurionesy ^c.] Et ex ves- 
tris magnis actibus, quasi bonae conscientiae utero progeni- 
tis alios sibi comiptor antiquus^ ut id officii delegabit, 
qui velut tribuni quidam adversum castra veritatis hostilem 
ducant exercitum ; alios qui in centuriones magnam vitae 
aeternae perfectionem se sequentibus promittant ; hos qui 
seminantes in carne, de carne metent comiptionem ; juxta 
quod Oseae dicit^ Arastis impietatem^ messuistis iniquita- 
tem^ comedistis frugem mendacii. Alios qui dialecticis 
insidiis fabricatores errorum, et cultures perversorum dog- 
matum contra veritatem confortent, fraudulentus ordinator 
distribuit. Possumus autem aratores agrorum diaboli etiam 
eos sentire^ qui corda miserorum exercitio pravi dogmatis 
excolant. Messores vero, qui velut perfectos in minoribus 
suorum fhictus auditorum^ ad secretiora sua contemplanda 
mysteria^ quasi purgatiores ad horrea perducant; quod 
hsereticorum proprium^ et maxime Manichaeorum solet 
esse commentum. Possunt namque filii populi contuma- 
cis, quos super diversis personae unius actibus interpretati 
sumus, etiam ad diversas referri personas^ ab eodem uno 
adversario diverse errore foedatas. 

Filias quoque vestras faciei sibi unguentariaSy ^•c.] Syn- 
agogas quoque vestras, vel animas deceptorum, vel certe 
cogitationes ingenua quondam castitate liberas, faciet suis 
pravitatibus nefaria adulatione faventes ; quod pessimum 
genus unguenti detestans propheta precatur : Oleum autem 
peccatoris non impinguet caput meum. Cui contraria est 
boni regis unguentaria^ Maria videlicet Magdalene^ quae 
dicit : Dum esset rex in accubitu suo, nardus dedit odorem 
suum. Faciet et vitiorum foco famulantes : de quo pro- 
pheta testatur^ Omnes adulterantes velut clibanus corda 
eorum. Cui contrarius est focus dilectionis supemae^ quern 
qui audito verbo veritatis percepere, dixerunt ad invicem : 
Nonne cor nostrum ardens erat in nobis^ dum loqueretur 
in via, et aperiret nobis scripturas? Faciet et panificas, 
quae vecordes quosque ad infanda haeresium convivia vo- 
cantes aiunt. Panes occultos libenter edite : aquae furtivae 
dulciores sunt, et panis absconditus suavior. De quo 

pane et alibi dicitur: Dulcis est homini panis mendacii^ 
sed postea implebitur os ejus calculo. Cui contrarius est 
panis veritatis, qui cor hominis confirmat. Cujus cogni- 
tionem^ quia caro et sanguis non revelabit, sed Pater qui in 
coelis est : recte sub mulieris specie fortis de ecclesia cani- 
iur^ Facta est quasi navis institoris, de longe portans 
panem suum. 

AgroB quoque vestros, et vineas, ^c.] Amplissimas quoque 
copias virtutum spiritualium vestrarum, et fructus ferven- 
tissimae dilectionis^ necnon et dona suavissima misericordise 
fulgentis auferens a vobis^ immundorum potius spirituum 
voluptatibus subjiciet. 

Sed et segetes vestrasy et vinearum redditus addecimabitj 
^c.] Sed et opera vestra quasi ad naturae usque perfectio- 
nem jam perducta, spemque totius vitae vestrae coelesti 
mercede^ quae denario numero signata est, corruptor anti- 
quus ex integro privabit, ut horum damno servientium 
sibi malignorum spirituum, quos angelica quondam virtute 
nudatos, humanam fecit esurire pemiciem, desideria sem- 
per insaturabilia reficiat. 

Servos etiam vestrosy et ancillaSy ^c.] Motus etiam animi 
vel camis ineptos, verbi gratia, iram, aemulationem, gulam, 
luxuriam, et caetera talia, quae sapientium necesse est 
disciplina coerceantur et refrenantur ; sed et caetera rectae 
intentionis officia, suo potius juri saevus fraudator mancipa- 
bit, gregibusque virtutum opimis, in quibus diu fhistra 
serviebatis, denaria perfectione carentibus, ipse in fine 
pasturae palmam hostis accipiet. Sicque tandem vos sub 
adversario servos efiectos gemetis, quos sub domino liberos 
pridem vivere taedebat. 

Et clamabitis in die ilia a facie regis vestriy ^c.] Patet 
haec prophetia, et usque hodie apud Judaeos non cessat 
impleri ; qui sicut in septimodecimo Psalmo scriptum est, 
Clamabunt (et non est qui salvet) ad Dominum, nec 
exaudivit eos. Ad quos dicit Dominus: Non exaudiam 
preces vestras. Manus enim vestrae sanguine plenae sunt. 
Illo videlicet quern in hujus electione regis nefandi sibi 
imprecabantur dicendo : Sanguis enim super nos, et super 

filios nostros. Hunc baptismatis aqua diluant^ et clament 
ad Dominum de tribulatione sua, et de necessitatibus 
eorum liberabit eos. Alioquin audiunt ab apostolo Jacobo : 
Petitis, et non accipitis, eo quod male petatis. Sed et 
morali intellectu, difficile ac sero vincuntur vitia, quae diu 
libenter jacentes, seque sponte prosternentes oppresserant. 

Noluit autem populus audire vocem Samuel^ Haec 
inobedientis populi pertinacia regem pro Domino postu- 
Ians, non in solo praedicatae gratiae tempore, sed etiam 
ante Dominicae incarnationis celebrata mysteria, synago- 
gam, immo totum paene genus humanum, ab ipso primo 
parente, quando serpentis verba Deo proposuit, occupavit. 
Semper enim contumaces quique liberum suae voluntatis 
arbitrium divinae gratiae student anteferre regimini. At 
vero boni quique filii Patris spirituum supplicantes, non 
nostrum regnum, neque voluntas nostra ; sed, Adveniat, 
inquiunt, regnum tuum ; fiat voluntas tua, sicut in coelo et 
in terra. 

Et ait Samuel .• Vadat unusquisque in civitatem 

8uam,'\ Docet et hodie sermo divinus, contumaces quosque 
ac rebelles contra Dominum a publico contentionis obsti- 
natae singulos ad curiam redire pectoris; quatenus suo 
secum quisque liberior in corde, quid contra voluntatem 
tuam supernae dispositionis gesserit, quam a districto 
judice sententiam excepturus sit, sedulus exploret. 

IN CAP. IX. 

Et erat vir de Benjamin nomine CiSy filius Ahiely ^c.] In 
eo quidem Saul rex, quod pro Samuel electus a populo per- 
tinaci, quod David persecutus, qui caetera flagitia est 
operatus, quod eundem David reprobatus et mortuus 
regni successorem accepit: Judaeorum significat malitiam, 
qui et prophetas et Dominum spernentes ac persequentes, 
sibimetipsi regnare maluerunt; ideoque regnum Dei, de 
quo ejecti sunt, reliquerunt genti facienti fructus ejus. In 
eo vero quod oleo sancto unctus est, quod Israel ab hoste 
salvabat, Dominum Jesum Christum figurate denuntiat. 
Atque ideo praesens lectio, quae ejusdem Saulis unctionis 


Digitized by C^ooQle 



IN LIB. I. SAM. CAP. IX. 


11 


historian!^ nuUam vero notam reprehensionis continet : 
Domini Salvatoris propter nos homines^ et propter nostram 
salutem^ descensionem de ccelo, baptismi a Joanne suscep- 
tionem, caeteraque dispensationis temporariae mysteria celsa 
designat. Et primo quidem sensum, qui est de Domino, 
juvat, quia Saul de Benjamin ortus, quod electus et bonus 
perhibetur ; sive quia Benjamin filius dexterae interpreta- 
tur, sive quia minima tribus est in Israel ; semper enim in 
humilibus spiritu, quorum est regnum coelorum, Christo 
solet gratia generari. 

Et erat ei filius vocabulo Sauly Qui enim est de 
terra, de terra est, et de terra loquitur : qui de coelo venit, 
super omnes est; qui peccatum non fecit, nec inventus 
est dolus in ore ejus. Sed et nomen. Saul, quod dicitur 
expetitus, sive petitio, Christo aptissime congruit; qui 
magno sanctorum desiderio semper imploratur, et adesse 
rogatur. Necnon et Cis patris illius, id est, duri voca- 
bulum, mysteriis alludit ; sive Deum Patrem designet, seu 
David, vel Abraham, aut alium quemlibet patrum, ex qui- 
bus Christus secundum camem. Nam et dura est natura 
ilia, quae non solum vinci vel mutari, sed nec ab ulla potest 
condita natura comprehend!. Dura est per districtionem 
judicii reprobis, quae per gratiam misericordiae suavis est 
bonis. Hie etenim de his dicitur: Quam bonus Deus 
Israel, bis qui recto sunt corde ! De illis autem : Omni- 
potens sermo tuus de coelo a regalibus sedibus. Durus 
debellator in mediam exterminii terram prosilivit ; et dura 
in tentationibus simt fidelia corda bonorum, quibus sub 
Ezechielis specie dicitur: Ecce dedi faciem tuam valen- 
tiorem faciebus eorum, et frontem tuam duriorem frontibus 
eorum, ut adamantem et silicem dedi eum. 

Perierant autem asirue Cis patris Saul, §*c.] Perierant 
animae etiam ad Deum Patrem Domini nostri Jesu Christ! 
pertinentes ; quia etsi juste viverent, priusquam Dei Filius 
descenderet ad terras, primam stolam recipere non pote- 
rant. Et dixit Deus Pater ad unicum Filium suum: 
Junge tuo comitatui iinanima sanctorum, qui tibi obtem- 
peranter adhaereant, desideria praeclara, et ipsis pro sua te 

virtute sequentibus, opus humanae salvationis ingredere. 
Quod si in Cis patre Saul coetum patrum antiquorum libet 
accipere, constat hunc curam animarum gessisse fidelium, 
et Christum sedulo rogasse, ut ad harum salvationem dig- 
naretur in carne venire, dicendo : Domine Deus virtutum, 
converte nos, et ostende faciem tuam, et salvi erimus, et 
caetera hujusmodi. 

Cap. II. Qu(Brens asinas Saul per quinque loca, non 
invenity ^c.] Quse a progenitoribus ejusdem Saulis, et beati 
Samuelis cognomen traxisse videntur. Et DominusChristus 
perditas in protoplasto mortalium animas ad viam vitae 
reduci desiderans, per quinque hujus seculi aetates ccepta 
non explevit; quia ad tempus usque suae incamationis 
neminem, quamvis perfecte viventem, in ccelestis regni 
gaudia reduxit. 

Cum autem venissent in terram Suphy dixit Saul ad pue~ 
rum munij ^c.] A quinto loco cassatae quaestionis Saul 
quasi redire disponit. Et Dominus enormitate praevarica- 
tionis humanae videbatur, quasi a curanda impiorum salute 
voluisse reverti, dum in quinta seculi aetate subtractis pro- 
phetarum oraculis, subtracta frequentia collocutionis ange- 
licae, sola pravorum hominum scelerata acta crebrescerent. 
Et revera tot ac tantis ante adventum Domini mundus 
sceleribus lu-gebatur, ut plus de justorum tuenda, quam de 
acquirenda impiorum salute, Conditor humani generis puta- 
retur esse sollicitus. Verum ille pro adversitatum molestiis 
suorum providus electorum, et patientiam probare invin- 
cibilem, et desideria volebat constantia difierendo jam 
magis ac magis acuere ; unde sequitur : 

Qui ait ei : Ecce est vir Dei in civitate haCy ^c.] Haec est 
enim patientia et fides sanctorum, hie amor continuus, 
haec praestolatio diutina a longe aspiciens et salutans incar- 
nationis Dominicae et humanae reparationis gaudium ; haec, 
inquam, ilia frequens scripturis gratiae salvantis obsecratio : 
Excita potentiam tuam, et veni, ut salvos facias nos. 
Exsurge, quare obdormis, Domine ? exsurge, et ne repellas 
usque in finem ; quare faciem tuam avertis ? et caetera 
talia. Ecce, inquiunt, est in civitate mundanae conver- 

sationis, coelesti gratia nobilissimus^ et absque ulla dubie- 
tate veracissimus prophetarum chorus. Nunc ergo eamus 
illuc, et a contemplanda tuae gloria divinitatis, quae mundis 
solum cordibus patet, ad humanitatis etiam olim promissae, 
ac diu jam desideratae, mysteria cemenda veniamus. Beati 
namque oculi qui viderunt, et aures quae haec audire me- 
ruerunt. Forte resonantibus ibi de te, ac viam nostrae 
devotionis attestando^ juvantibus prophetarum praeconiis^ 
credere incipiet mundus^ et ipsi, reductis ad vitam qui 
perierant, a tanti temporis longo labore quiescemus. Ver- 
bum dubitationis ponitur, ad ostendendam erroris humani 
gravitatem, difficultatemque curandi, juxta illud Salvatoris : 
Putas inveniet fidem in terra? et: Si crederetis Moysi, 
crederetis forsan et mihi. Huic loco simile quid ilia sapiens 
amatrix in amoris sui cantico loquitur Christo : Quis mihi 
det te fratrem meum, sugentem ubera matris meae, ut inve- 
niam te foris, et deosculer? Ac si aperte diceret, Quern 
invisibilem intus Deum credo, confiteor et adoro, hunc 
etiam foris meae substantiae conformem videre et alloqui 
desidero. 

Dixit Saul ad ptierum mum: Ecce ibimus^ ^c.] Saul 
quidem et puer ejus errabant, in eo quod hominem Dei 
munera prophetiae quaerere putabant, ideoque frustra tur- 
bati simt, quod ne sportulam quidem, quae ei dari potuerit, 
ad portandum secum viaticum acceperint, quae ex palma- 
rum foliis, pulchra varietate contexta, deficiente licet pane, 
qui inerat, inter salutandum pro munere solet tribui, si 
non vir sanctus omnibus ultro vere dicere consuesset. Sed 
allegorici sensus ordo non errat, quia Dominus electos suos 
fsunulos crebra compunctione sollicitat, ne ad audiendum 
verbum Dei, et quaerendam suam viam, quae Christus est, 
(nemo enim venit ad Patrem nisi per ilium,) vacui mente 
vel actione conveniant, sed sedulo perquirant quid obe- 
dientiae congruentis, quid reliquarum virtutum suo doctori, 
quibus merito verbum committere debeat, ostendant. Sed 
et in veteri testamento, quicunque Christum ad complenda 
vaticinia prophetarum in mundum venire, qui Saulem in 
civitatem Samuelis intrare, et quae ipse doceret agere 

desiderabant, mox ab ipso Christo secreta inspiratione 
bonis docebantur operibus insistere, quo digni fierent 
videre et audire, quae multi justi et reges antea cupientes 
non audierunt neque viderunt. Ecce, inquit, ibimus; 
quid feremus ad virum ? panis defecit in sitarchiis nostris, 
et sportulam non habemus. Ecce instat tempus com- 
plendae in Christo prophetiae, quid boni operis habemus, 
quo praedicatoribus illius temporis nos commendare, et de 
illo quo opus habemus mereamur ediscere ? Legis quidem 
observatio per Pharisaeorum traditiones corrupta, immo 
ipsa sua vetustate, et quasi longo usu consumpta, defecit in 
actibus nostris; et conversatione novae gratiae, quae regnura 
coelorum expectet, priusquam ille cui repositum est veniat 
et doceat, habere nequirimus. Nam palmarum quae vin- 
centibus in praemio dari solebant, plectae, coelesti remune- 
ratione dignas actiones significant; palmarum foliis texta 
vascula, spe aetemorum gaudiorum dilatata corda demon- 
strant. 

Ecce inventa est in maim mea quarta pars stateris argenti, 
Stateram argenti perfectionem humanae salutis, qua 
ad laudandum Deum proficit, intellige ; quae quatuor ni- 
mirum partium incrementis ad summam suae soliditatis 
attingit; quia in veteri videlicet testamento futura fide 
Dominicae incarnationis erecta, in novo ejusdem susceptae 
incamationis sacramentis imbuta, in absolutione carnis 
aetemi regni perceptionis sublimata, et in die judicii etiam 
camis est resurrectione glorificanda, Dicit ergo Sauli 
puer ejus: Ecce inventa est in manu mea quarta pars 
stateris argenti ; demus homini Dei, ut indicet nobis viam 
nostrum. Dicit Christo ad bona se opera cohortanti vetus 
fidelium populus, novae gratiae dulcedinem suspirans : Ecce 
inventa est apud me spes, fidesque ventmi in came Christi. 
Confiteamur hanc incarnati verbi ministris, ut plenius nos 
de via nostra, quae Christus est, instruant. Nec frustra 
puer cum eodem Saule, qui Christum significat, haec se 
facturum promittit. Ipse est enim qui operatur in nobis 
et velle et perficere pro bona voluntate. 

Olim in Israel sic loquebatur unusquisque Venite 

eamus ad mderdem^ SfC.'] Idem secretorum scrutator et enar- 
rator, et propheta recte dicitur, quia profatur, id est, prae- 
loquitur fiitura. Et videos non immerito vocatur, quia 
mundatis cordis oculis, quae minus perfectis nequeunt, 
arcana rimatur. Unde et eorum scripta non minus visiones 
quam prophetiae vocantur. Visio, inquit, Esaiae filii Amos. 
Liber visionis Nahum Elcesaei. Verbum quod vidit Esaias 
filius Amos. Quare nimirum redarguendi 8imt,qui prophetas 
Dei juxta Cataphrygas in ecstasi locutos autumant, ut tot 
sapientiae verba promentes quae dicerent, ipsi nescirent. 
Et juxta apostolicae sententiae veritatem catholice sentien- 
dum, spiritus prophetarum prophetis fuisse subjectos, ut 
ex ratione vel loqui nossent, vel tacere. Denique Psal- 
mista, qui mandata Dei diligentius exquisierit, super 
seniores se intellexisse gloriatur. Et in alio loco : Psallam, 
inquit, et intelligam in via immaculata, quando venies ad 
me. Non ergo quasi arreptitius nesciens psallit, qui ea 
quae psallit, adveniente in se sapientiae spiritu intelligit ; 
sed et plerumque prophetae de quibusdam sibi divinitus 
ostensis, quae prae sui magnitudine quasi homines capere 
non poterant, ab astantibus angelis quasi ratione utentes, 
et sapientium sitientes inquirebant. Sed quaeritur quo- 
modo Samuel, qui non de longe prioribus, sed de praesen- 
tibus, hoc est sui aevi temporibus sermonem facit, dicat : 
Qui enim propheta dicitur hodie, vocabatur olim videos. 
Voluntque hos et hujusmodi versiculos ab Ezra sacerdote 
et scriba, cum scripturam sanctam restauraret, quasi de 
olim transactis intersertos esse temporibus. Nam et longe 
post mortem Samuelis usque ad Ezrae tempora, nomen 
videntium aeque ut prophetarum scripturis inditum claret. 

Et ierunt in civitatem in qua erat vir Dei.] Et venit 
Dominus per incamationem in mundum, ubi erat tunc 
temporis maximus prophetarum Baptista Joannes; vene- 
runt cum illo etiam sancti illius, non quidem iterum 
nascendo in mundo, quo jam vixerant et quo eum venire 
cupiebant; sed mentem suam ad eum etiam in came 
diligendum retorquendo, quern semper in divinitate secre- 
tum spiritualiter amabant. 

. Cumque ascenderent clivum civitatiSj invenerunt puellas. 

^c.] Cum sequentibus se ministris incarnationis suae, 
primisque credentium Dominus sublimia novae vitae prae- 
cepta inchoaret, apparuerunt animae humiles et castae, de 
suorum latebris peccatorum confitendo egressae, atque ad 
hauriendas aquas in gaudio de fontibus Salvatoris, ab ipso 
Joanne praedoctae, quas ipse sollicitus sit, apud eas si videns 
interrogat, quia conscientias discutiens singulorum ad se 
venientium, an Joannem prophetam intellexerint veritatis, 
an ejus dicta cum amore susceperint, investigat. 

Qu/b respondentes dixerunt illis: Hie est, ecce ante te, 
^c.] Respondentes animae simplices Christi, cui conscien- 
tiae singulorum quicquid cogitant patet : Hie, inquiunt, 
Joannes, coelestia videre doctus, praecursor tibi factus est, 
et tu festinus ilium, quaesumus, ad salvandum nos inse- 
quere ; adjutor enim et liberator noster es tu, Domine, 
ne tardaveris. Nam et ille hodie, hoc est ejusdem cujus 
et tu gratiae fideique lucifluae praedicator, venit in mundum. 
Quia tempus est, ut populus omnis electorum in excelso 
novae conversationis culmine sacrificium Deo spiritualiter 
consecretur ; siquidem ipse qui medius nostrum, necdum 
agnitus consistis, postquam te mundo manifestare volu- 
erim, statim invenies eum ad tui adventus obsequia para- 
turn. Neque enim vel ipse tantae gratiae vir, antequam 
te videre meruerit, aut summa virtutum fastigia conscen- 
dere, aut perfectis gaudii spiritualis potest dapibus re- 
fici. 

Neque enim comesturus est populuSy donee ille veniat, §-c.] 
Neque enim vulgus imperitum, inquiunt, dulcedinem 
potest vitae coelestis, a qua diu jam exulabat, sperando 
degustare, donee ille veniat, qui poenitentiam agentibus 
regnum coelorum appropinquare testetur. Quia ipse primo 
eos, qui hostia Dei viva fieri desiderant, pristinis erroribus 
castigatis baptizando abluit, et deinceps spe aeternae haere- 
ditatis gaudere suadet. 

Cumque illi ambularent in medio urbis, apparuit Samuel, 
^•c.] Et coepit fama Christi fideliumque ejus paulatim 
praedicante Joanne crebrescere. Cumque baptizato omni 
populo, et ipse venisset ad Joannem, ut baptizaretur ab 
eo, occurrit ei idem Joannes devotae servitutis obsequiis. 

ut post praeconia venturi etiam prsesentem baptizaret, 
populisque Dei Agnum ostenderet; ac tale tantumque 
mentis proficientibus, et martyrii sanguine perfectis, vir- 
tutum cacumen ascenderet, cui in natis mulierum pro- 
pheta major nemo esset. 

Dominus auiem revelaverat aurictdam Samtielis, §*c.] Et 
Deus Pater sui secreta mysterii revelaverat Joanni, 
manente adhuc statu Mosaicae legis^ dicens: Quia post- 
quam novae gratiae diem figuris legalibus per omnia quasi 
aequalibus horarum spatiis comparatam manifestaveris 
mundo^ mittam ad te virum de terra filii dextrae^ id est 
qui camem portet non virili semine conceptam, sed divino 
singulariter opere sacram, qui juxta nomen suum salvabit 
crediturum mihi populum^ Deum videre cupientium, de 
potestate tenebrarum ; hunc baptizans, et Spiritu Sancto 
perunctum videns, ducem populi mei cunctis praedicare 
incipies. 

Cumgue respexissei Samuel Saulem, Dominus ait eiy ^e.] 
Cum videret Joannes Jesum venientem ad se, admonitus 
a Spiritu Sancto^ intellexit ipsum esse Agnum Dei, ipsum 
qui tollit peccata mundi, ipsum de quo Micheas propheta 
loquitur: Et tu Bethleem Ephrata parvulus es in milli- 
bus Juda, ex te mihi egredietur qui sit dominator in 
Israel. 

Accessit Saul ad Samuelem in medio porta, ^c.] Venit 
ad Joannem Dominus in confinio legis adimplendae, et 
inchoatae gratiae. Lex enim et prophetae usque ad Joan- 
nem ; ex eo regnum Dei evangelizetur, et omnis in illud 
vim fiicit. Et interrogat eum in qua sit humilitate, caete- 
rarumque virtutum perfectione posita ei conscientia, qui 
tantum divinae contemplationis prae caeteris tunc morta- 
libus videre meruerit. Domus quippe singulorum, ipsa 
est conscientia, in qua per cogitationes semper inhabitant. 
Interrogat autem eum non verbis sciscitando, sed ei sua 
dona tribuendo. Respondens vero ille, ubi sit domus sua 
pandit; quia in cunctis se quae gerebat virtutibus, in 
bumilitatis mansione positum ostendit; Ilium, inquiens, 
VOL. VIII. c 

oportet crescere, me autem minui. Et caetera talia, qiiibus 
sequentia Samuelis aptissime conveniunt responsa. 

Et reapondit Samuel Sauliy dicens : Ego sum videnSy ^c.] 
Respondit Joannes^ Domino coelestia sibi dona largiente, 
dicens: Ego amicus Sponsi; ego pnecursor tuus sum; 
ego a te debeo baptizari^ qui prae me veniens, ante me 
factus es. Et quidem ipse nunc a me baptisma cum 
populo credentium accipies^ pariter audientibus ambo 
dapes verbi ministrabimus, atque ipsi vicissim audientium 
fide reficimur. Verum tuae ubi cunctis gratise splendor 
illuxerit, finito meae praecursionis officio, te praedicare 
dimittam, junctoque mihi choro praecedentium propheta- 
rum, omnia temporariae dispensationis tuae mysteria fide- 
lium turbis, membris utique tuis, indicare curabo. 

Et de asinis quas perdidisti nudiustertiuSy ne sollidtus, 
^c.] Et de animabus, quae tempore tertio seculi, id est 
mundi nascentis exordio, perire coeperunt, gaude, quia me 
praedicante jam resipiscere, et acta poenitentia regnum 
coelorum sperare didicerunt. Tria tempora, ante legem^ 
sub lege, sub gratia intellige. 

Et cujus erunt optima quceque Israel ? §-c.] Et quis exit 
gratiae quam praedico largitor atque auctor, nisi tu ? cujus 
omnia esse quaecunque habet Pater, rectissime confitentur. 
Optima enim Israel simt dona coelestium gaudiorum, quae 
domui Patris sui qui in coelis est ministrat. 

Nunquid non filius Jemini ego sum de minima tribu Israely 
^c.] Et Dominus contenta superborum prosapia, pau- 
peres parentes, et humiles spiritu, de quibus nasceretur, 
elegit; et ipse de se loquitur: Ego non quaero gloriam 
meam. Et pulchre Saul filius Jemini, id est dexterae 
meae dieitur, quia ipse sibi Christus ex divinitatis suae 
potentia condidit hominis substantiam, quam ex virgine 
nasciturus susciperet ; juxta quod alibi legitur : Sapientia 
aedificavit sibi domum. Pulchre de cognatione novissima 
inter omnes familias tribus Benjamin, id est filii dexterae. 
Filius enim dexterae Christus Deus est, ad cujus tribum 
pertinent omnes electi ; sed quanto quisque inter sanctos 

humilior^ tanto illi est quasi vicina cognatione conjunctior; 
quia et ipse homo Christus^ ut celsior majestate, ita sanctis 
omnibus est humilitatis virtute pnestantior. 

Asmmens iiaque Samuel Saulem et puerum qjuSy intro- 
duxit eos in triclinium^ ^c.] Triclinium Graece coenaculum. 
Triclinos dicitur coenatio^ a tribus lectulis disciunben- 
tium ita vocatum. Klinin enim Greece lectum^ sive accu- 
bitum dicunt. Siquidem apud veteres in loco ubi appa- 
ratus exponebatur convivii, tres lectuli strati erant, in 
quibus discumbentes epulabantur. Itaque Joannes multos 
ad epulas virtutum praedicando convocans^ omnibus his 
Christum et Apostolos ejus^ tametsi post venientes^ prae- 
tulit; et merito, quia non nisi per ejus baptisms, quod 
illorum ministerio dari incipiebat, potuit regni coelestis 
aula reserari. Erant enim quos imbuebat, Decalogum 
legis per agnitionem sanctae Trinitatis fortiter et infatiga- 
bili mente completuri. 

Dixitque Samuel coco : Da partem quam dedi tibi, SfC.] 
Dixit Joannes suae ipsius linguae, quae audientibus alimenta 
vitae solebat adhibere: Praedica potentiae singularis vir- 
tutem, quam praecepi tibi, ut null! puro homini datam 
diceres. At ilia mox prophetico cordi obtemperans, pro- 
tulit divinae solum virtuti ac majestati verba congrua. 
Et haec Mediator! hominum, homini Jesu Christo con- 
venire perhibebat, dicens: Qui habet sponsam sponsus 
est ; et qui de sursum venit, super omnes est. Et iterum : 
Non enim ad mensuram dat Deus Spiritum. Pater diligit 
Filium, et omnia dedit in manu ejus. 

Dixitque Samuel : Ecce quod remansit pone ante tCy ^c.] 
Dixit Joannes Christo, magnalia divinae virtutis ejus enun- 
tians : Omnes quidem quos ad fidem et poenitentiam con- 
vocare potui, virtuti operam dare suasi. Verum quia nos 
in iniquitate concept!, et in delictis editi, quamvis multum 
nitentes, peccato ad integrum carere, et virtutis arcem 
comprehendere nequimus ; tu qui Verbum caro factus es, 
perfect! per omnia vincendi ac docendi, quas nostra fragi- 
litas non capit, dapibus vescere. De quibus profecto 
dapibus ipse Salvator aiebat : Meus cibus est, ut faciam 

voluntatem ejus qui misit me, ut perficiam opus ejus. 
Tunc autem verba hujusmodi dicebat Domino Joannes, 
et cum ejus celsitudinem et humanse conditionis fragili- 
tatem commemorans ait : Qui est de terra, de terra est, 
et de terra loquitur; qui autem de coelo venit, supra 
omnes est. 

Et comedit Saul cum Samuel in die illay ^c.] Et praedi- 
cabat Dominus cum Joanne in oppido gratia fulgenti, 
usque dum mitteretur in carcerem Joannes, dicens de 
credituris sibi populis: Ego cibum habeo manducare, 
quern vos non scitis. Et non solum perfectis alta virtu- 
tum ascendendo, sed infimis quibusque condescendendo, 
communia vivendi tradidere mandata, his dicentes ; Ven- 
dite quae possidetis, et date eleemosynam; illis vero: Non 
homicidium facies, non adulterabis. 

Et locutue est cum Saul in solarioy ^cJ] Locutus est 
Joannes cum Domino in lumine cognitae divinitatis illius. 
Solarium quippe (quod nomen trahit ex eo quod prae alti- 
tudine sui prius aedificiis inferioribus orti solis jubar exci- 
piat) illorum nimirum corda signihcat, quibus a terrenis 
desideriis divino timore suspensis, familiarius oritur Sol Jus- 
titiae. Cum enim uterque Dominus videlicet et Joannes 
suae propter quam missus est dispensationis inchoasset 
exordium, novaeque lucis gratia jamjam mundo clarere 
coepisset, confessus est idem Joannes Jesum Christum 
esse Filium Dei, se autem missum ante ilium, tota ilium 
mentis intentione desiderans, ad operandum divina in 
came surgere, et se praecursionis officio congmo tempore 
quiescere. 

Et surrexit Sauly egressique sunt amboy ^c.] Et manifes- 
tavit Jesus gloriam suam, et crediderunt in eum discipuli 
ejus. Egressique ambo, ipse videhcet et Joannes, de oc- 
culta divinae voluntatis contemplatione, ad ostendenda foras 
operum magnalia processerunt. 

Cumque descenderent in extrema parte civitatiSy Samuel 
dixit ad Saul: ^c.] Cum sedens Dominus, humilitate 
ac paupertate pro nobis assumpta, despectum novissimum- 
que virorum, atque inter cives mundi extremum ostendens. 

8UOS quoque sequaces pauperes spiritu esse doceret^ non 
tamen statim machinantibus licet saepe impiis, occasum 
mortis subiit ; sed juxta vaticinia prophetarum, quorum et 
Joannes portio est, antecedere se obedientes sibi famulos^ 
et de vitiis ad virtutes^ de morte jussit transire ad vitam. 
Ipse autem eis decedentibus paulisper subsistit in mundo, 
donee indicatum fidelibus suis de se per prophetas verbum 
Patris expleret. 

IN CAP. X. 

Tulit autem Samuel lenttculam oleiy ^c.] Tulit Joannes 
praedicandam Spiritus Sancti gratiam^ et totam ejus pleni- 
tudinem in Christo requiescere testatus est^ dicens : Quia 
vidi Spiritum descendentem quasi columbam de coelo, 
et mansit super eum. Et bene effudit, quia oleum, inquit, 
efTusum nomen tuum. 

Et deosculatus est eum^ ^c.] Et prophetiae figuras evange- 
licae veritati fideique gratiae legis decreta diu desideratae 
pacis unione sociavit, et ait : Ecce unxit te Deus, Deus 
tuus, oleo exultationis prae participibus tuis, ut postules 
ab eo, et det tibi gentes haereditatem tuam, et possessionem 
tuam terminos terrae. 

Cum abieris hodie a me, invenies duos viroSy Cum 
abiret Jesus plenus Spiritu Sancto de Jordane ab Joanne, 
invenit diu perditos perfidia populos, sed jam tunc fide 
et operatione confirmatos, Invenit autem eos, ad salutis 
utique viam revocando ; et hoc cessante paulatim et veluti 
moritura ac sepelienda synagoga carnalis observantia, de 
qua ipse camera suscipere dignatus est. Rachel quippe 
fuit mater Benjamin, e tribu de qua Saul originem duxit. 
Invenit autem quos salvaret Dominus ; et quasi meridiano 
novae dilectionis, in fervore ac scientiae lumine fulgente de 
coelestibus, in finibus gratiae et veritatis, quae ad compara- 
tionem legis per Moysem datae, quasi dextera est ad sinis- 
tram. Unde recte Benjamin filius dexterae interpretatur. 
Qui nimirum populi credentes inventi misericorditer a 
Christo confessi sunt, ejus beneficiis gratias agendo, quod 
animae ipsorum instar brutorum animalium quondam erro- 
neae, coelesti jam sint gratia redemptae, per eum qui venit 

quaerere et salvum facere quod perierat. Confessi sunt 
etiam fidei mysteria, quae didicere, quod intermissa, hoc 
est ad horam dimissa, Pater omnipotens fatuorum hebetu- 
dine a pigritia, sollicitus fuerit pro Filio suo, et credentibus 
in eum, ne forte turbati passione illius^ a fide desciscerent, 
donee completa passionis ejusdem dispensatione^ et re- 
surrectionis gloria celebrata, opportunius vel Judaeorumvel 
gentium immundas, quae ad tempus intermiserat, animas 
quaerere et salvari praeciperet; ut quae ex parte jam 
fuerant inventae, perfecte Domini sui congregarentur ad 
praesepe. 

Cumque abieris inde^ et ultra transieris, §*c.] Crescente 
cursu suae doctrinae Salvator pervenit usque ad insinuan- 
dum discipulis suae passionis arcanum^ quod mundo esset 
excelsae lucis dona redditurus. Thabor qmppe^ qui est 
mons altissimus^ et interpretatur veniens lumen, et nomine 
et situ vivificae crucis mysteriis arridet, cujus sacramenta 
pandentem Dominum quaesierunt suppliciter, et invenerunt 
fortes quique Sanctae Trinitatis confessores ascendentes 
piis profectibus ad Deum in ecclesia, quae est Bethel, 
id est domus Dei; qui secundum datam sibi gratiam 
quidam pinguissima poenitudinis remedia pro cogitatione, 
locutione, et operatione ofTerenda; alii confirmantia cor 
hominis scripturae sanctae cibaria, quae triplici ratione con- 
stat, divino sibi munere revelanda ; alii ferventissima com- 
punctivae dilectionis pocula in vasis cordium fictilibus Deo 
dicanda ferebant. Qui cum in suis singuli gradibus Chris- 
tum Salvatorem agnoscerent, ejusque incamationem ad 
mundi optarent provenire salutem, dederunt ei geminam 
8criptm*arum interpretationem ; ut post primam videlicet 
historiae lectionem, quae ante ejus incamationem per legem 
completa est, ipse allegoricum quoque et anagogicum 
sensum, qui vel praesentis gratiae veritati, vel futurae vitae 
beatitudini congrueret, actu susceptae dispensationis aperi- 
ret. Quos nimimm quoque panes de manu offerentium 
accepit, quando discipulis dignam operationem pro mentis 
apemit sensum, ut intelligerent scripturas. Cui, ni fallor, 
trium panum interpretatio pulcherrima ratione concinit; 

qaod et in evangelio petitor improbus^ instante inopias 
necessitate^ tres seque panes ab amico fideli quserit^ et 
accepit. £t in Levitico, ofierendi ad sacrificium panes 
trimodo jubentur cocturse genere prseparari^ in clibano 
videlicet, in sartagine, et in craticula. In craticula nam- 
que assatis panibus alimur, cum ea quae juxta literam 
aperte, et sine aliqua obtectione dicta vel acta sunt, ad 
tutandam animi salutem percipimus. In sartagine autem 
frixis, quando literae superficiem saepe versando ac retrac- 
tando, quid in hac Christi mysteriis, quid ecclesiae catho- 
licae statui, quid castigandis singulorum moribus allegorice 
congruat inspicimus. Porro in clibano panem verbi quae- 
rimus, quando etiam ea quae nondum videre possumus, sed 
in futuro videnda speramus, in scriptura anagogica, id est 
sursum latura mentis intentione complectimiu*. 

Post ?UBC venies in collem Domini^ ubi est siatio Philistino^ 
rum, ^c.] Collem Domini Gabatha civitatem, quae inter- 
pretatur coUis, intellige. Veniens ergo Dominus usque ad 
celsitudinem divinae suae majestatis exponendam mortali- 
bus, quam sibi immundi spiritus procaciter usurpabant, 
consortem adjutorem et testem suae praedicationis gregem 
prophetarum accepit ; juxta quod et ipse, uno ex eis Esaia 
lecto, perdocuit ; qui nimirum prophetae vita et verbo 
quasi organo quod tangebant, et carmine quod dicebant, 
consoni, de occulta summae gloriae ad communia humanita- 
tis infirma solebant operando pariter et loquendo redire. 
Et pulchre grex prophetarum de excelso descendens et 
prophetans, non post se genera musicorum, sed ante se 
habuisse describitur. Ille enim doctor vere in excelso 
divinae contemplationis se fuisse demonstrator, qui ad 
loquendum humilibus infirmisque condescendens, cuncta 
quae dicturus est praedicando, consona voci manu prae- 
monstrat operando, quomodo de Domino scriptum est: 
Quae coepit Jesus facere et docere. Occurrentibus ergo 
sibi prophetis, Saul accepto Spiritu Domini propheta- 
vit cum eis, aliumque est statim mutatus in virum. Et 
Dominus noster post patefacta de se prophetarum prae- 
sagia, manifeste quo plenus erat spiritus gratiae prophe- 

tandi, hoc est futura gaudia praedicandi, et ipse minis- 
terium suscepit ; nec mora proficiente credentium animo, 
de propheta est mutatus in Christum^ non quidem esse 
incipiendo quod non erat, sed apparendo quod erat. 

Et descendens ante me in Galgala, ^c.] Descendit ante 
Joannem Dominus in Galgala, id est volutabra, ilia vide- 
licet de quibus in Psalmo loquitur Patri : Salvum me fac, 
Deus^ quoniam intraverunt aquae usque ad animam meam* 
Infixus sum in limo profundi^ et non est substantia* Non 
quia ante Joannem Dominus mortis subierit exitium, sed 
quia antequam Joannem occiderent, persequebantur Judsei 
Jesum^ et quaerebant eum interdcere; quia non solum 
solvebat sabbatum^ sed et Patrem suum dicebat Deum, 
aequalem se faciens Deo. Descenditque ad ilium Joannes^ 
quia ad exemplum humilitatis ac patientiae illius^ et carce- 
ris volutabrum suscepit et mortem. Obtulit autem Domi- 
nus semetipsum hostiam Patri, et pacificavit per suum 
sanguinem quae in coelis et quae in terris sunt in ipso. 
Sed expectabit usque ad tempus sui praecursoris exemplum. 
Cujua universitas, juxta consuetudinem scripturarum, sep- 
tem dierum numero signatur, donee scilicet idem, morte ab 
impiis suscepta, quid ipse Dominus esset passurus ostende- 
ret. 

Itaque cum avertisset humerum suum^ Cum abiret 
Dominus a Joanne, mox paternae dispositionis executus 
imperium, nova est cogitatione mutatus, ut qui eatenus 
subditus erat parentibus suis caeterorumque mortalium 
aestimabatur similis, exinde clarescentibus virtutum indiciis 
Deus quoque patesceret. Omnia autem quje Joannes de 
illo, quaeque prophetae alii praedixere, vera erant. 

Videntes autem omnes qui noverant eum heri et nudiuster^ 
titiSy ^•c.] Docente Jesu in patria sua, multi audientes admi- 
rabantur in doctrina ejus, dicentes : Unde huic haec omnia? 
et quae est sapientia quae data est illi, et virtutes tales quae 
per manus ejus eificiuntur ? Nonne iste est faber, filius 
Mariae, frater Jacobi et Joseph, et Judae et Slmonis? 
Nonne et sorores ejus hie nobiscum sunt? et scandaliza- 
bantur in illo. Et dicebat eis Jesus : Quia non est pro- 

pheta sine honore^ nisi in patria sua^ et in cognatione^ et in 
domo sua. 

Cessavit autem prophetare, §*c.] Cessavit autem Jesus 
propheta sestimari, et coepit Deus omnipotens credi, de quo 
Esaias persequentibus eum populis aiebat : Quiescite ergo 
ab homine^ cujus spiritus in naribus ejus^ quia excelsus 
reputatus est ipse. 

Dixitque patruus Saul ad eum ; Indica mthiy Patruus 

Saul qui haec cum illo loquitur, Ner intelligitur, pater 
Abner, qui erat filius Abiel aut Saul. Quserentibus ergo 
Domini cognatis ac fratribus, quale Joannes de illo testi- 
monium dixerit, sed necdum credentibus in eum, sicut 
Joannes evangelista testatur; respondens ipse Dominus, 
jam regni coelestis introitum poenitentibus a suo praecursore 
prsedicatum, promissumque docuit ; sed se ejusdem Deum 
ac Dominum ab eodem ipso praedicatum, regemque cunctis 
gentibus praedicandum in gratis ac superbis dicere distulit. 
Hactenus unctionem Saul allegorica super Domino expo- 
sitione succincte transcurrimus. Sed et tropologice, id 
est, juxta moralis intelligentiae regulas, quisque nostrum 
simplices cogitationes et ad ferenda fratemae necessitatis 
onera Dei verbo refectas, intra sui pectoris septa custodit, 
quasi paratas ad opus quotidianum asinas pascit, quae 
videlicet saluberrima cogitationum devotio sibi surripiente 
aliquo, ut assolet tcntationis articulo a suimet custodia 
relapsa, ad exteriora quaeque ac secularia sectanda, ruptis 
continentiae frenis effugerit, omni mox necesse est instantia 
mentis vagabundas recolligere, et intrinsecum ad pabuli 
coelestis reducere festineraus praesepe. Et quia sufBcientes 
non sumus agere aliquid ex nobis, quasi a nobis, sumptis 
obedientiae et humilitatis muneribus, ascendamus ad audi- 
endum Dei verbum, atque ejus modestis consolationibus 
erecti, quod nostra infirmitas nequiverat, acquiramus. Et 
veniet profecto, divina opitulante gratia, ut non solum 
intermissam mentis recuperemus observantiam, sed et per- 
fections doni foenore ditati, etiam regni coelestis incipiamus 
gaudia sperare ; immo ipsi caritatis, gaudii, pacis, patientiae, 
longanimitatis, bonitatis, benignitatis, fidei, modestiae, con- 

tinentiae^ caeterorumque fructuum spiritualium devotos 
Deo populos regentes, super hanc hsereditatem Domini 
oleo gratise ccelestis ungamur in principem ; necnon et 
prophetico ore deosculari, id est, exhortatoria scripturse 
sanctae monita^ quibus vel nostra vel proximorum corda 
consolentur^ nostro mereamur more suscipere. 

Cap. III. Et convocavit Samuel populum ad Dominum in 
Masphaty In hac lectione Saul et superborum proter- 
viam et humilitatem Domini ac fidelium ejus designat. 
In eo siquidem quod projecto Domino^ qui de iEgypto 
Israel eduxit, qui de manu iEgyptiorum eruit,qui omnium 
regum, qui solus salvabit de universis malis, rex consti- 
tuitur, contumacem, sibique pro Deo regnare malentem, 
vel synagogae vel ecclesiae plebem demonstrat Etenim 
hodie non pauci, neglectis Christi imperils, qui se de tene- 
bris erroris ad fidem vocando eduxit, qui de potestate tene- 
brarum baptizando emit, qui de omnium malomm incursu 
protegendo semper castigando salvavit, malunt suis im- 
probis servire cormptelis. Dominum vero Salvatorem 
idem Saul indicat, in eo quod de tribu Benjamin, id est, 
iilii dexterae descendit, quia caritas et tides illius in eis 
solum qui ad dexteram regni partem pertinent, perfecte 
generator. Quod de cognatione Metri, id est, pluviae 
genus ducit, illius videlicet quae ait: Audiat terra verba 
oris mei. Expectetur sicut pluvia eloquium meum. Unde 
et ardens regni illius appetitor aiebat: Anima mea sicut 
terra sine aqua tibi. Et de illo alibi : Et descendit sicut 
pluvia in veil us. Quod Saul, id est, petitio vel expetitus 
appellator ; quia nimimm semper ab eo regni ccelestis est 
appetendus, et omni intentione quaerendua introitus. Quod 
filius est Cis, id est, duri, vel quia Deus Pater non est 
Pater homo ut mutetur, nec Filius hominis ut agat poeni- 
tentiam; vel quia populus fidelium ejus, in qua semper 
dilectione generator, fortis inter adversa proclamat : Ideo 
posui faciem meam ut petram durissimam, et scio quoniam 
non confundar. Quod in regem ungendus absconditus 
est domi ; vel quia cum venturi essent, ut raperent eum, et 
constituerent sibi regem, fugit ; vel quia intus se quaeri 

debere, intus inveniri posse^ intus esse quae docet^ intus 
qua ducit ostendit. Quod altior fuit universo populo; 
quis enim similis erit Deo inter filios Dei ? Quod domum 
habuit Gabaath^ id est^ in colle^ sive sublime; ipsa est 
enim civitas in monte posita, de qua scriptum est: Et 
homo factus est in ea^ et ipse fundavit earn Altissimus. 
Quod abiit cum ea pars exercitus, quorum tetigerat Dens 
corda. Quod filii Belial^ id est, diaboli, sive pestilentiae, 
qui eum despexere, nuncupantur. Quod ille dissimulabat 
se contraria loquentes audire ; ait enim : Et non quaero 
gloriam meam, est qui quaerat et judicet. 

Locuita eat cmtem Samuel ad populum legem regni^ 
Locutus est Joannes Baptista, locuti sunt prophetae caeteri 
ad populum legem regni coelestis, quod per Christum 
datur ; et scripserunt in suo singuli libro, et reposuerunt 
inter sacras scripturas, in quibus soils semper divina vo- 
luntas invenitur. Sane juxta literam dicendum, quod 
supra, ubi jus regis promulgatur, superba ejus praesumptio 
ad sedandum populi petentis pertinaciam praedicitur. Hie 
vero per legem regni dictam, scriptam, et memoriae causa 
coram Domino repositam, qualis rector bonus, qualisque 
animo ad subditos esse debeat, juxta Deuteronomii jussa 
declaratur. 

Et dimiait Samuel omnem populum^ ^c.] Dimittit et 
hodie doctor finito sermone, dimittit et pagella finita lec- 
tione onmes auditores singulos in conscientiam suam ; ut 
quae audierant, meditando retractent, et operando meditata 
perficiant. Quod si quern movet, quare reprobi regis acta 
super Christo, qui est rex regum, per allegoriam interpre- 
tari praesumpserim ; sciat hoc esse consuetudinis expo- 
sitorum, immo rationis scripturarum, ut vel de malo 
bona,yel de bono homine malam allegoriae formam, ubi 
sic ordo poposcerit, indifferenter assumant. Alioquin 
nunquam nigro atramento, sed lucido semper auro, vel 
quahbet alia decora specie scribi oporteret ; quoniam Deus 
lux est, et tenebrae in eo non sunt ullae. Non inordinate 
nigredo candorem signiheat. Denique beatus papa Gre- 
gorius ejusdem Saulis non solum unctionem ad Christi 

regnum, sed et ipsam ejus quae pro peccato evenit mortem^ 
ad innoxiam Christ! mortem allegorice significandam, non 
dubitavit transferre. Lege enim expositionem ejus in Job, 
ubi dixit, Pereat dies in qua natus sum. Item in Jechonia 
rege, qui pro suo scelere damnandus, de Judaea transmi- 
grat ad Chaldaeos, Dominum intelligit de Judaeis non ere- 
dentibus ad gentes salvandas translatum. Salomonis, 
quamvis postmodum gravissime peccantis, sapientia dicta 
vel acta omnia ad Christ! laudes figurandas ecclesia refert. 
Nec pauci ecclesiae tractatores, dicente apostolo, Petra 
autem erat Christus ; virgam qua percussa est petra, cru- 
cem Christ!, Moysen autem et Aaron viros sanctos, qui 
percusserunt, crucifigentes Dominum, principes sacer- 
dotum et legis doctores, id est, Pharisaeos intelligunt. Et 
si haec petra quamvis salubria plebi pocula suggerens, 
petra tamen natural! mole dorso ruris inhaerens, ineffabilia 
Christ! munera signat, vel lapis ille patriarcha chrismate 
sancto perfusus, Dei Filium oleo Sancti Spiritus unctum 
denuntiat; vel certe Cyrus ille Persa, quamvis homo 
ratioiiabilis, a Christ! tamen fide et sacramentis funditus 
extraneus, ob figurandi congruentiam Christ! vel typo, vel 
nomine potuit recte consecrari ; cur non homo Christi, cui 
in juventute mystica unctione dedicata sunt Christi, usque 
ad mortem nomine sacrosancto praeclarus, futura Christi in 
came gesta possit figurando praedicere? Notandiimque 
attentius, quia nec ipsa scriptura cuncta quae in exemplum 
assumit probat. Neque enim putandum est Marsomm, 
quae daemonica non dubitatur, artem praedicasse vir sapiens, 
cum ait : Quis medebitur incantatoria serpente percusso ? 
Cujus diet! sensus est, quis emendat doctorem a diabolo 
deceptum ? Quod si vel hoc cuiquam forte novum videtur, 
quod idem Saul uno eodemque tempore bonum pariter et 
malum significare dicatur, videat sanctum virum Isaac 
filio benedicentem, sed eundem filium minime cognoscen- 
tem, typum habere Judaeorum, qui Christum Salvatorem, 
quern venturum benedictum in nomine Domini diu ceci- 
nerant, jam praesentem in came fide non viderint. Videat 
eundem filium benedictum ab angelo simul, et claudum 

effectum^ gentem sigiiificare Judaicam^benedictam quidem 
in credentibus Christo^ sed claudam in persequentibns 
Christum. Et per bonos ergo bona^ et per males mala, et 
per malos bona libere pro locis et temporibiis figurantur. 
Nec tamen in praemiorum receptione boni nisi bona, nec 
mali nisi sola quae gessere, secum sua mala referunt. Quo- 
modo unis licet iisdemque coloribus scrip ti niger jEthiops, 
et Saxo candidus, cujus sit quisque coloris indigena, pos- 
sunt facile statim et sine ulla controversia discerni; at 
aliter in pictura, ubi nisi sui quisque coloris, sicut et habi- 
tus deformetur, mendacii prorsus impudentis tabula, quae 
imaginem promisit, arguitur. 

IN CAP. XI. 

Cap. IV. Ascendit autem Naas Ammonites^ ei pugnare 
ccepit, ^c.] Haec lectio typice docet haereticorum contra 
ecclesiam bella graviter quidem saevitura, sed Domino 
semper opitulante devincenda. Uncto igitur in regem 
Saule, confestim ascendit Naas Ammonites, et pugnare 
coepit adversum Jabes Galaad. Diffusa nuper in mundo 
gratia hdei, ascendit de abysso, id est, de cordibus im- 
piorum diabolus, et haereticorum trahens agmina secum, 
pugnare coepit adversus ecclesiam Christi. Quod de om- 
nibus generaliter haereticis, et de his qui ipsis apostolorum 
temporibus pullulantes circumcisionem dogmatizavere, 
potest specialiter accipi. Naas quippe, qui interpretatur 
serpens, diabolus est. Ammon, qui in populum moeroris 
transfertur, haereticorum conventus exprimit, non solum 
propter nomen, quo ecclesiam de suo casu mcerentem 
significat, sed etiam qui nocte et de incesto conceptus est. 
Haeresis namque solet in caecitate miserae cogitationis non 
recte praesumpto a doctore verbi semine nasci. Jabes 
Galaad civitas est, quae abscond! non potest, in monte 
constituta, id est, ecclesia in Christi fide sublimata. Unde 
bene Jabes exsiccata vel siccitas interpretatur ; significans 
ecclesiam, vel singulam quamque animam fidelem, et a 
fluxu vitiorum castigatam, ne sint viae ejus tenebrae, et 
lubricum, et instar cervi ad fontes aquarum anhelantis, 

amore continuo Deum fontem vivum videre sitientem. 
Galaad^ qui acervum testimonii sive transmigrationem 
testimonii sonat^ Dominus est ; quia congeriem nobis vi- 
vorum lapidum non exiguam suae in fide firmatam in tes- 
timonium recte conversandi praemonstrat ; vel qui de veteri 
ad novum, de literali testimonio ad spirituale, de terrestri 
ad coelestia nos transmigrare desiderat. 

Dixeruntque omnea viri Jobes ad Naaa^ ^c,] Consen- 
tiebant saepe nonnulli fideles ecclesiae viri fcederati ger- 
mane diligendo, et servire humiliter obtemperando docto- 
ribus, quos crebra scripturarum meditatione prudentes 
sicut serpentes aestimabant; sed ecclesiasticae pacis cus- 
todia, sicut columbas non esse nesciebant. Verum quia 
nihil opertum quod non revelabitur, continuo se prodebant 
fabricatores errorum, et cultores perversorum dogmatum, 
illuminates sui cordis oculos non habere, nec eis dici posse, 
Oculi vestri sicut columbae; sed contrario cunctis suis 
auditoribus oculos dextros, id est, ccelestis et supemae 
contemplationis sensus auferre desiderare, et ad sola eos 
sinistra ac perversa contuenda deflectere, belloque quoti- 
diano, quod contra spiritualia nequitiae in coelestibus agi- 
mus, impotes eflScere. Ob hoc namque Naas Jabitis oculos 
dextros volebat eruere, ut dum sinistram vultus partem in 
certamine scutis obtexissent, quid contra hostem, quid pro 
sua salute agere deberent, intueri non possent. Ob hoc 
antiquus hostis fideles coelesti lumine privare conatur, ut 
eos per omnia spirituali pugnae inutiles reddat. 

Et dixerunt ad eum aeniorea Jabesy ^c.] Dixerunt pru- 
dentiores quique et in fide cautiores ad haereticos, in qui- 
bus loqui cognoscebant draconem, serpentem antiquum, 
qui est diabolus et Satanas, sicut e diverse in Paulo et simi- 
libus ejus locutus est Christus: Ne nos cogatis vestro 
novo dogmati credere, donee Spiritus Sancti, qui septi- 
formis ecclesiae datus est, lumen inquirentes, patrum 
scripta legendo transcurramus ; et si non fuerit in eis qui 
nostram fidem defendat, egrediemur ad vos, et derelicta 
unitate catholica, quae intus, vobis potius, qui de ilia dudum 
egressi, nunc deforis earn impugnatis, sociabimur, audie- 

masque nobis in ea legi etiam contra nos. Ex nobis exie^ 
runt, sed non erant ex nobis : si enim fuissent ex nobis, 
permansissent utique nobiscum. Haec autem dicebant, 
non ulla conditione assensum prsebituri haBreticis, sed de 
patema fide certissimi, justas rationis eos allegatione devic- 
turi. Cui simile est illud Psalmistae : Si reddidi retribu- 
entibus mibi mala, decidam merito ab inimicis meis inanis. 
Et quod apostolus ait: Nam si mortui non resurgunt, 
neque Cbristus resurrexit. Si autem Chiistus non resur- 
rexit, vana est fides vestra, inanis est et praedicatio nostra. 
Invenimur autem et falsi testes Dei, quia testimonium 
dhdmus adversus Deum, quod siiscitaverit Christum ; 
quern non suscitavit, si mortui non resurgunt. Haec 
enim dicta sunt, non ut vel Christi resurrectio denegetur, 
vel propheta retribuentibus sibi mala reddidisse docere- 
tur; sed ut per ea quae falsa convinci non poterant, etiam 
ea de quibus ambiebatur, astruerentur esse veracia. 

Veneruni ergo nuntii in Gabaad SatUiSy ^c.] Venerunt 
pro fidei necessitate missi nuntii in Hierosolymam, vel 
aliquam aliam nobilem fide civitatem, in qua Dominum 
r^;nare dubium non esset ; et narrabant apud se turbatam 
haeresi ecclesiam. Quod audiens omnis recte credentium 
populus, dolorem intimi pectoris etiam lachiymis et fletu 
testabatur ; ut saepius contigisse, qui historiam ecclesiasti- 
cam legerit, inveniet. 

Et ecce Saul veniebat, sequens boves de agroy ^c.] Et 
ecce Dominus adjutor in opportunitatibus, in tribulatione 
veniebat, qui natus est homo in mundo post legisperitos 
et philosophise doctores non paucos, quos tamen de agro 
forinsecae libertatis ad subeundos ecclesiae muros coelestia 
docendo agebat, sedulusque semper de ecclesiae lachrymis, 
ut has pius miserator abstergeret et consolaretur, inquire- 
bat. 

Et aaeumens utrumque boverUy concidit in frustOy ^-c.] Et 
assumens Dominus utrumque sapientem, et eum videlicet 
qui de camali legis observantly et eum qui de secular! phi- 
losophia gloriabatur, quicquid superbum sapiebant, evan- 
gelica simplicitate, veritate et humilitate destruxit ; misit- 

que in omnes terminos ecclesiae per evangelistarum, qui 
bene nuntiando nomen accipiunt, opera illo cooperante 
firmata: Quicunque non exierit, inquiens, a paterna sua 
conversatlone, quae in mundo erat, secutusque professlone 
et opere evangelii prophetiaeque monita, ad subeundura 
se spirituale certamen accinxerit, omne quod vel actionis 
incessu discretum, vel meditatum utiliter ruminatione verbi 
regere putaverit in exemplum eorum de quibus dicitur: 
Ubi sapiens? ubi scriba? inveniet in fine perdendum. 

Invasit ergo timor Domini populum^ Audito per 

evangelium populus fidelium, quid haeretici et schismatici, 
quid gentiles et Judsei infideles pati habeant, salubri timore 
correptus, ab illecebris egrediens veteris hominis, in uni- 
tatem sese catholicae recepit ecclesiaa ; contemptisque 
omnibus apocryphorum latebris, in luce coruscantis evan- 
gelii recensendus a Christo, ac suo nomine in coelo daturus 
affuit. Unde merito Bezec fulgur interpretatur, illud nimi- 
rum veritatis et gratiae lumen coeleste significans, de quo 
Dominus, cum haereticos vitandos doceret, dicens:- Et 
dicent vobis, Ecce hie, ecce illic. Nolite ire, neque secte- 
mini; adjunxit, atque ait: Nam sicut fulgur coruscans 
sub coelo, in ea quae sub coelo sunt fulget, ita erit Filius 
hominis in die sua. Et de quo Psalmista, Fulgura, inquit, 
multiplicavit, et conturbavit eos. Nec frustra Bezec etiam 
egestatem sonare perhibetur. Beati pauperes spiritu, quo- 
niam ipsorum est regnum coelorum. Et qui relictis omni- 
bus sequuntur Dominum, cur non a rege suo recenseri 
putentur in Bezec ? 

Fueruntquefiliorum Israel trecento millia^ ^c.] Fuerunt in 
populo gentium, fuerunt qui ad defensionem fidei promp- 
tissimi recte crederent, sperarent, et per dilectionem opera- 
rentur. Temarius numerus quippe propter confessionem 
sanctae Trinitatis ad fidem ; denarius et centenarius propter 
dextrae mercedis electionem, et denarium diiu'num bonis 
vinitoribus dandum, referuntur ad spem. Porro millenarius 
propter solidam denarii, quod natura ad immobilem stabi- 
lemque perfectae dilectionis respicit operationem, quamvis 
recte potest in eadem ipsa vel Judae vel gentium ecclesia, 

per viros Juda primo Deum confitentium fortitude; per 
filios autem Israel^ sublimitas eorum qui perfectius eum 
speculari didicerunt, intelligi; juxta quod Psalmus ait: 
Notus in Judaea Deus, in Israel magnum nomen ejus. 
Notandum, quod juxta literam multo ante tempera Ro- 
boam 61ii Salomonis, seorsum tribum Juda, seorsum autem 
caeteras quae vocabantur Israel, fuisse recensitas, quamvis 
nedum imperio vel religione discretas. 

Et dixerunt nuntiis^ qui venerunt : Sic dicetis^ Dixe- 
runt olim viva voce praesentibus, dicimt et nobis hodie 
8ua scripta consulentibus, ecclesiae propugnatores, jubent- 
que mandari periclitantibus ejusdem ecclesiae membris, 
nunquam ad haereticos audiendos exeant, certi suae salutis, 
ubi veritas evangelici solis illuxerit. Dicitur et omnibus 
persecutionem patientibus propter justitiam ; quia patien- 
tia pauperum non peribit in finem. Sed ubi judicii dies 
inclinaverit, salus seterna dabitur. 

Venerunt ergo nuntiiy et annuntiaverunt viris JabeSy 
Qui prius haereticorum versutias et argumentorum spineta 
formidabant, postmodum jam fortiorum doctorumque sola- 
tiis confirmati, promittunt se non jam in nocte dialecticae 
deceptionis, sed in ostensione lucidissimae veritatis et vir- 
tues exire ad eos, non jam cum ipsis ab ecclesia damnandi, 
sed contra ipsos arma cum ecclesia laturi. 

Et facietis nobis omne quod placuerit vobis^ Laeti hac 
nocte, licet conflictu ingruente dixerunt, qui sciebant cer- 
tissime mane fidei aspirante, mox placiturum hostibus, 
non adversa veritatis piacula prosyllogismorum, sed sola 
fugiendi, tenebrasque suas repetendi solatia quaerere. 

Et factum est cum venisset dies crastinuSy ^c.] Factum 
est cum apparuisset gratia Dei Salvatoris in ecclesiae peri- 
clitantis auxilium, constituit illam in tres fidelium partes, 
conjugatorum videlicet, continentium, et doctorum ; quos 
propheta sub Noe, Danielis, et Job appellatione designat, 
praecipiens solerter, ut suos quique cuneos pro defendenda 
ecclesiae pace acuerent. 

Et ingressus est media castra in vigilia matutinay ^c.] 
Surgente inter haeresium tenebras Lucifero sanae doctrinae, 

mox perfidiae castra turbantur. Incalescente autem scrip- 
turas Sole Justitiae^ funditus anathematizata dispereunt. 
Lux enim lucet in tenebris, et tenebrae earn non compre- 
henderunt. 

Reliqui autem dispersi mnty §*c.] Multitudinis creden- 
tium^ quamvis late dispersse^ cor unum et anima est una« 
Hseretici autem^ qui ad tempus ecclesiae judicium effugisse 
sibi videntur, et ab ilia longius expulsi, et inter se simt 
ipsi discordes. Juxta quod Esaias ait^ Et concurrere 
faciam iEgyptios adversus iEgyptios. Sabellius enim 
contra Arium, contra Nestorium Euthices^ Fotinus contra 
Manichaeum^ et caeteri contra caeteros impii impios arma 
iniquitatis commovent. 

Et ait populus ad Said : Quis est iste qui dixit y ^c, P'] 
Nolentibua Dominum recipere Samaritanis^ dixerunt filii 
tonitrui : Domine^ vis dicamus, ut ignis descendat de coelo, 
et consumat illos? Et con versus Jesus increpavit iUos: 
Nescitis cujus spiritus estis| Filius hominis non venit 
perdere, sed salvare. 

Dixit autem Samuel ad populum venientem: Eamus in 
Galgala, Victis damnatis^ vel correctis haereticis, dicit 
perfectus quisque doctor ad subditam sibi ecclesiam : 
Venite revelata facie cordis, gloriam Domini speculemiur. 
Galgala quippe revelatio dicitur. Et eo magis renovemur 
spiritu mentis nostrae in agnitionem ejus qui creavit nos, quo 
illorum victores periciJa cemimus ; quia in vetustate rema- 
nentes, noluerunt revelare ad Dominum viam suam et spe- 
rare in eum, nec obsecrare subnixi, ac dicere : Revela ocu- 
los nostros, ut consideremus mirabilia de lege tua. 

Et perrexit omnis populus in Galgala, §•<?.] Audito magis- 
trorum spiritualium hortatu, crevit populus electorum in 
fide et agnitione veritatis, atque in revelatione cordis, sese 
illustrati humiliando ac despiciendo, Christi per omnia 
gloriam qusesiere, et exaltavere nomen ejus ad invicem, 
proque pace ecclesiae quicquid valuere devotionis obtulere 
coram Domino. 

Et Uetatus est ibi Saul, ^c.] Laetatus est Saul in Gial- 
gala, quod dicitur revelatio. Exultavit Spiritu Sancto 

Jesus^ et dixit : Confiteor tibi, Pater, Domine coeli et terrae, 
qui abscondisti haec a sapientibus et prudentibus, hoc est 
serpentina sapientia fidentibus, quasi sub Naas rege contra 
Israel dimicantibus ; et revelasti ea parvulis, hoc est, eis 
quos et in fulgore veritatis, et in paupertate spiritus quasi 
in civitate Bezec timor Domini collegit, confortavit, adjuvit. 
Iterum, inquiens, videbo vos, et gaudebit cor vestrum, et 
gaudium vestrum nemo toilet a vobis. 

IN CAP. XII. 

Cap. V. Dixit autem Samuel ad universum Israel : Ecce 
audwi vocem vestram, §*c.] In hac lectione Samuel proprie 
statum Israelitici regni describit. Contestatus namque 
populum, quod et se innoxio et Domino semper Salvatore 
adjimcto regem sibi male petierint, sub ejusdem regis 
figura variantia totius eorum regni tempora comprebendit. 
Quod enim de uno dicit : 

Si timueritis Dominum^ et servieritis et, ^c.] De omnibus 
intelligendum signavit; quia videlicet eorum exigentibus 
mentis, sicut unius primi regis imperium, sic et totum 
illud quod contra Dei sibi voluntatem impetravere regnum, 
tempora esset habiturum posteriora pejora prioribus : et 
interim quamdiu timuerunt Deum, bonis regibus illu- 
strandi ; quoties neglexerint, cum malis puniendi : et ulti- 
mum, aggravescente malitia, regnum ipsum pariter liber- 
tatem et patriam essent captivitate vel morte mutaturi. 
Signum quoque praevaricationis et duri cordis populi non 
minimum, et eo magis terribile, quo illis regionibus inusi- 
tatum exhibuit, voces scilicet et pluviam tempore messis 
triticeae, quae toto aestatis tempore in terra promissionis, 
nisi magno miraculo venire non solent : ut hinc nimirum 
omnes qui neglecto post longam agnitionem divinae volun- 
tatis imperio, sibimet ipsi regnare, suisque cupiditatibus 
servire desiderant, perverso se ordine gerere signaret : qui 
videlicet tempore quo postmodum percepti verbi riga- 
tionem, maturos jam boni operis fructus ferre debuerant, 
adbuc se moribus incompositis, voce supemae correptionis, 
vel exhortationis, qua doceantur quae sint elementa exordii 

sermonum Dei, opus habere demonstrent. Quod si et 
hanc quis lectionem allegorice qu«rat exponi, facile quidem 
occurrit, quid sit quod Samuel constituto super Israel rege 
gradiente ante eum, sejam tunc senuisse: ab adolescentia 
autem sua coram ipsis, testibus Domino et Christo ejus, 
innocenter vixisse pronuntiat : quia regnante nunc secun- 
dum praesagia prophetica in ecclesia Domino Jesu 
Christo, ipsi legis et prophetarum libri quidem de illo tes- 
timonium dant: et hoc ubique affirmant, quia testante 
Patre et Filio, immo et Spiritu Sancto, lex sancta, et man- 
datum sanctum, et justum et bonum. Nec detur aliquis 
Manichaeo sociisque illius locus, quo vel caetera instru- 
menti scripta, de quo unus apex praeterire non potest, vel 
datorem ejusdem reprehendant : nec prophetarum figuras 
senuisse, ullus qui se novae lucis gratia redemptum novit, 
ambigit. Quid quod nec bovem se cujuspiam, nec asinum 
tulisse perhibet ? quia scilicet prophetica legalisque scrip- 
tura nemini vel triplicitatem recte conversandi ad prox- 
imum, vel gravitatem corripiendi, et instruendi proximum, 
sinistra suggerendo subtraxit. Asinus namque qui inge- 
nita mansuetudine et hominum necessaria, et ipsos ho- 
mines portare consuevit, amorem fratemae utilitati accom- 
modum designat. Bos autem, cui non solum imposita 
caro onera gestare, sed et arva vertendo sulcos seminibus 
praeparare moris est ; eos nimirum, qui non modo fratrum 
infirma tolerare, verum eorundem quoque pigrescentia 
corda castigando evertere, et ad suscipiendum verbi semen 
solent excolere, demonstrat : quibus solum personis dua- 
bus tota, ni fallor, operariorum ecclesiae solet caterva com- 
prehendi. Non ergo Samuel bovem cuiquam, non asinum 
tulit ; quia nec peritiam docendi eruditis, nec simplicioribus 
quibusque pie vivendi cum fratribus modestiam vetus sancta 
scriptura praeripuit. Sed et illud in promptu est, quid sit 
quod ait: Si timueritis Dominum, eritis vos et rex qui 
imperat vobis consequentes Dominum: sin autem, erit 
manus Domini super vos. Et quod in conclusione sub- 
junxit : Quod si perseveraveritis in malitia, et vos et rex 
vester pariter peribitis. Qui enim percepta fidei sacra- 

menta recte servaverit, ejus Dei et Domini monita seque- 
tiir, de quo solus verus rex Israel ait: Sicut et ego 
Patris mei praecepta servavi, et maneo in ejus dilec- 
tione. Qui vero audiens non audierit vocem Domini, 
divinae super hunc manus est ultio, donee poenitentiam 
egerit, intenta. At qui ad mortem usque impoenitens per- 
duraverit, talis profecto, quia ad Antichristum pessimum 
regem pertinet, aeterna cum eo perditione damnabitur. 
Neque enim illi soli, qui in fine mimdi Antichristo illi 
contra Deum se erigenti adhaeserint, ejus regno servire 
putandi sunt: sed et hodie quam plurimi fidei mysteriis 
initiati, cum diversis se facinoribus immerserint, regno 
cjusdem impie militare probantur: diciturque eteis e lec- 
tione prophetica : Si timueritis Dominum, et servieritis, et 
eritis vos et rex qui imperat vobis, id est, Dominus Jesus 
Christus, sequentes Dominum Deum Patrem ejusdem Dei 
et Domini nostri Jesu Christi ; quod si perse veraveritis in 
malitia, et vos et rex vester Antichristus (tunc enim ilium 
habebitis regem) pariter peribitis. Verum quod inter 
caetera dicit, et scietis et videbitis quia grande malum fece- 
litis vobis in conspectu Domini, petentes super vos regem ; 
non facile videtur ad Christum regem posse referri, quern 
omnis qui super se humiliter regnare petit, non malum 
aliquod, sed grande bonum facit, adeo ut quisquis hoc 
umun facere neglexerit, nullum facere possit ; nisi forte 
dicatur, quia, crescente hominum peccato, factum sit, ut 
Filius Dei in came humana passurus veniret; qui si nun- 
quam homo peccasset, nunquam pro hoc contra hostem in 
homine pugnaret : atque ideo toties ad erudiendum *genus 
humanum, angelis, patriarchis, prophetisque praemissis, in 
plenitudine temporum, quando gravius peccaturos homines 
praesciebat, suum ipse adventum reservaverit, ut ubi abun- 
davit peccatum, superabundaret gratia : meritoque intelli- 
gatur, quia grande malum fecerint, qui noluerunt audire 
Moysen et prophetas, sed enormitate scelerum ipsum Dei 
Filium in came venire coegerunt. Neque huic sensui 
vineae evangelicae parabola contradicere videtur, cujus pes- 
simi coloni fructus in tempore reddere nolentes, servosque 

Domini sui impie caedendo, lapidando, et contumeliis snffi- 
ciendo^ Filium ad se unicum mitti fecerunt. Potest autem 
hoc quod in die messis tritici voces et pluviae de coelo datae 
referuntur, etiam in bonam partem interpretari ; ut intel- 
ligamus vocem evangelicae praedicationis spiritualibus into- 
nuisse de coelis, in tempore quo corda legi fructum ferentia 
ad horrea ecclesiae primitivae oporteret aggregari. Potest 
et ita^ quod iidem praedicantes apostoli messores fuerint in 
his qui legem jam noverant et fecerunt, ad evangelii gra- 
tiam vocandis: rigatores autem in his qui legis necdum 
verba cognoverant, et de his dictum, Levate oculos vestros 
et videte regiones, quia albae sunt jam ad messem. De 
illis autem. Ego plantavi, Apollo rigavit, Deus autem incre- 
mentum dedit : diligentius sane intelligendum, et ad imi- 
tationem virtutis est trahendum, quod beatus Samuel, sper- 
nente se populo, et de principatu ejiciente, nibilominus 
verbum sedulae exhortationis et piae intercessionis opem 
ferre non omittit. Absit, inquit, a me hoc peccatum in 
Dominum, ut cessem orare pro vobis, et docebo vos viam 
bonam et rectam. O eximium fratemae dilectionis exem- 
plum, de ducatu innocens, immo etiam sanctissimus pro- 
pheta et sacerdos ejicitur, et peccatum ducit in Dominum, 
si ipsos suos ejectores ad aetemi gaudia sublevare orando 
pariter et admonendo non satagat. 

IN CAP. XIII. 

Cap. VI. Filius unius anni Saul, cum regnare coepisset, 
^c.] In hac lectione multifaria dispensante Domino, et 
contra ecclesiam bellorum, et pro ecclesia defensionum 
spiritualium genera panduntur. Sed primo caput lectionis, 
quod plerosque turbat imperitos, intueamur ad literam. 

Filius unius anni Saul, cum regnare coepisset, ifcJ] Et est 
sensus: postquam electus Saul, et a beato Samuele est 
oleo sancto perunctus in regem, toto anno primo humilis et 
private similis mansit, nec regio babitu indui, caeteraque 
regni insignia sumere curavit: quod etiam supra belli 
Ammonitici tempore, ubi boves de agro quasi rusticus 
agebat, probatum est, cujus initium belli Josephus post 

mensem totius honoris ejus contigisse perhibet. Secundo 
autem et tertio anno regiam quidem mentem induit^ regali 
cura populo prsefuit. Sed necdum milites ex populo^ qui 
suo lateri familiarius adhsererent^ usque ad quart! demum 
anni principium elegit. Allegorice autem filius est unius 
anni, populus fidelium, sive in synagoga, sive in ecclesia, 
cum regnare incipit; quia sic quisque ad regniun fidei 
pertinere, regisque aetemi potest membris incorporari, cum 
primo didicerit, quia unus Dominus, una fides, unum bap- 
tisma, unus Deus et Pater omnium. Duobus autem annis 
regnat, et sic sibi de Israel tria millia militum elegit: 
quia dum unitati fidei sociandam spem et dilectione cog- 
noverit, mox sibi doctores, qui eandem fidem, spem, et 
caritatem diligentius se suosque doceant, atque ab hostis 
imiptione tutentur, eligit. Quod dupliciter intelligendum 
est ; quia videlicet et antiques ecclesiae magistros, olimque 
cum Christo regnantes, nunc etiam nobis magistros, quo- 
rum scripta vel exempla sequamur, eligimus, et novos 
quotidie in locum prsecedentium, quos dignos arbitramur, 
ut credentes, sperantes, amantesque ab hoste defendant, 
ordinamus. 

Et erant cum Saul duo millia in MacAmas, ^c.] For- 
tiores quosque et millenario numero dignos ecclesia sibi, 
quorum gladio verbi et fidei scuto muniatur, eligit : porro 
infirmiores in fide ad tuenda propriae conscientiae, in qui- 
bus peregrinantur a Domino, tabemacula remittit. Verum 
quia Saul et Jonathan ambo ad regnum pertinent, sed non 
idem est meritum amborum ; quorum, ut caetera taceam, 
unus delictum Deo David persequitur, ut hostem, alter 
ut suam diligit animam, videtur in eis binus credentium 
vel praedicantium ordo signari. Unus eorum qui dicunt : 
Domine, Domine, nonne in tuo nomine prophetavimus ? 
Alius eorum qui audiunt: Vos autem estis qui perman- 
sistis mecum in tentationibus meis. Unde bene Saul ex- 
petitor dicitur, baud dubium quin ab illo de quo Dominus 
apostolis loquitur : Ecce Satanas expetiit vos, ut cribraret 
sicut triticum. Jonathan autem columbae donum, vel 
columbae dedit, vel Domini donum interpretatur : signifi- 

cans eos, qui omne quicquid habent virtutis, spiritui gratiae 
tribuunt^ atque ab eo se accepisse confitentur. Et Saul in 
Machmas et in monte Bethel, id est, in humilitate et in 
monte domus Dei : Jonathan autem in Gabaath Benjamin^ 
hoc est in colle filii dexterse cum suis quoque miUtibus 
mansisse referunt. Quia et reprobi nonnunquam, quam- 
vis sinistra vel instabili mente virtutes spirituales exercere, 
vel etiam docere videntur, soli autem columbina simplici- 
tate praediti, ad regnum sublime Christi, qui est in dextera 
Dei, pertinere probantur* Sed et hoc quod duo millia 
cum Saul, mille autem cum Jonathan fuerunt, profecto 
docet, quia quantum perfectiores, tanto sunt quique pau- 
ciores. Vel certe duo millia sunt in humiUtate et in monte 
domus Dei, puritate fidei devoti, et spei sublimitate pro- 
vecti: mille autem in colle Filii dexterae caritatis, quas 
nunquam excidit, perfectione gloriosi. 

Et percussit Jonathan stationem Philistiimy §*c.] Et devin- 
cit humilis quisque doctor, et Spiritus Sancti juvante gratia 
decertans, aciem spirituum malignorum, patefactis eorum 
insidiis, quibus altitudinem vitae coelestis hominibus eripere 
moliuntur. 

Et erexit se Israel adversus Philistiim.'] Instantibus verbi 
ministris, vel hostes virtutis suae conterere, vel excelsae 
praedicationis buccina proximos ad viam virtutis excitare, 
eriguntur animi audientium ad subeundum spirituale cer- 
tamen, indagandas cavendasque ac superandas aerearum 
versutias potestatum. 

Clamavit ergo populus post Saul in Galgala, ^c.] Cres- 
cente in bonis ardore virtutis agendae, crescit et immundis 
spiritibus ardor ejusdem impediendae ac refringendae vir* 
tutis ; qui videntes fidelium contra se amicos erectos, hos 
colies insidiarum deceptionumque variarum copiis expug- 
nare contendunt: et quasi currus ascendunt Philistiim, 
cum plurimas simul cohortes gentilium, vel perfidorum 
sjnagogas, vel conventicula haereticorum, hoste nequis- 
simo contra militiam virtutis ascendunt: equis sedent, 
cum singulorum corda pravorum erroris freno constricta, 
hdelibus contraire compellunt : pedestres incedunt, cum 

sibi ipsis decipulas tendunt. De quibus apte subjun- 
gitur: 

Et reliquum vulgus sicut arenOy qua est in littore maria 
pbirimaJ] Ipsa est enim arena crebris vicinorum vitiorum 
fluctibus obnoxia, necnon et vento superbise semper insta- 
bilis et fugax^ supra quam domus sine fundamento petrae 
fidei constructa, ingruente tentationum articulo corruit, et 
fit ruina ejus magna. Nec sine certo mysterio contrarius 
virtuti exercitus tricenario et senario numero, vel etiam 
millenario, qui fidei et opens solent perfectionem signifi- 
care, comprehenditur. Ipse enim Satanas transfigurat se 
in angelum lucis. Quid igitur minim, si ministri ejus 
transfigurentur velut ministri justitiae ? Inter quas saepe 
transfigurandi versutias, etiam fide vel operatione se per- 
fectos ostendunt. Aliter, senario numero includuntur, 
neque ad septenarium conscendere norunt, qui banc solum- 
modo vitam, quae sex diebus creata est, diligentes, ad 
futuram requiem tendere negligunt. Triginta quoque, 
quia malos figuraliter exprimant, intelligit, quia Dominum 
Salvatorem triginta argenteis non tantum a Juda semel, 
sed et a multis quotidie falsis fi*atribus venditum novit ; 
quicunque enim neglecta fidei, qua imbuti sunt, veritate, 
cunctos sui corporis sensus seculi bujus illecebris subdunt, 
quasi quinquies senis argenteis Dominum produnt. 

Et aacendentea caatrametati aunt in Magmaa^ ^c.] Mag- 
mas, ut diximus, bumilitatem ; Betbaven domum idoli, vel 
domum inutilem sonat. Ascendentes autem de occultis 
suis macbinationibus immundi spiritus, vel per seipsos 
quasi vulgus pedestre latenter suadendo, vel quasi ascen- 
sores equorum et curruum per deceptos homines sedu- 
cendo, primo suis victoribus cimcta munimina bumilitatis 
eripere tentant, ut per quam ipsi de coelo corruere, cordi- 
bus bumanis superbiae pestem inserant ; pariter satagentes, 
ut quamcunque domum mentis inutilem, sibique dicatam 
repererint, quasi ad orientem Betbaven castrametantes, 
omnem ilb verse lucis exortum suis tenebris mediatricibus 
obcludant. 

(imd cum audiaaent viri larael^ ae in alto aitoa, ^c.] Cum 

viderint quique fideles antiqui hostis insidias ad debellanda, 
vel in semetipsia vel in proximis humilitatis, mcenia paratas, 
vel fortasse etiam aliquos infirmiorum crebria eorum incur- 
aibua affictoa, praeaidia mox neceaae eat lectionum apiri- 
tualium^ jejuniorum, eleemoaynarum, orationum^ caetera- 
rumque virtutum, quibua defendantur, adeant^ abacondan- 
turque in eia a contradictione linguarum ; et Pater, qui 
videt in abacondito, miaereatur et adjuvet. 

Hebrm autem transierunt Jordanem terram Gad et 
GalaadJ] Perfectiorea quique incumbentibua tentationum 
presauria univeraa mundi uegotia poatponunt, in quibus 
reprobi deacendere, et in aeculum labi, quorumque laqueis 
vel tentantes apprehendere, vel tentati aolent apprehend! ; 
auperbiae quoque tumorem, ob quern Satanaa de coelo cum 
suia aatellitibua descendit, aalubriter inclinati tranacen- 
dunt; haec namque et hujuamodi vitiorum obatacula Jor- 
dania fluviua non aolum nomine ; quia deacenaio eorum, 
vel apprehenaio eorum dicitur, videlicet immundorum, 
vel hominum vel daemonum ; aed eti^m situ, quo in mare 
mortuum defluena, laudabiles aquaa perdit, figuraliter 
oatendit. Quia nimirum cunctaa aecularea illecebras, flux- 
uaque concupiacentiae camalia ima obacuritate perpetuae 
mortis extinguit. Quern profecto Jordanem, id eat, appre- 
henaionem descensionemque pravorum elect! transcen- 
dentes, terram Gad et Galaad, id eat, accincti et acervi 
testimonii, aubeunt ; quia mentem jugi virtutum exercitio 
praeditam, et bonorum semper operum, quae de seipsa lau- 
dabile testimonium ferant, frugem foecundam conscendunt. 
Et pulchre qui vitiorum flumen adversum transire dicuntur, 
Hebraei, id est, transitores vocantur. Et quibus unus 
videns impium superexaltatum, et elevatum super cedros 
Libani, et transivit, inquit, et ecce non erat. Et alibi : Et 
in Deo meo transgrediar murum. 

Cap. vii. Cumque adhuc esset Saul in Galgaly Haec 
lectio sub Saulis et David, sjnagogae et eccleaiae speciem 
docet, cadentibus a fide quibusque, alios promissa illis 
regni coelestis praemia accipere. Sed ut manifestior alle- 
goriae sensus eluceat, primo juxta historiam, in quo pecca- 

verit Saul^ et regnum perdere meruit, inquiramus. Patet 
ergo, quod imminente belli discrimine, sicut etiam anti- 
quitatum historia prodit, mittens vocavit Samuelem, ut in 
tempore tantae necessitatis ejus precibus et consilio juva* 
retur, qui expectare eum ibi praecepit, et hostias praeparare, 
septima die venturus ad eum, ut tunc sacrificantes ita 
congrederentur ad bellum. At ille quidem septem diebus, 
ut mandaverat Samuel, sed nequaquam mandatum cum 
perfectione servavit. Cum enim videret ipsum quidem 
morari, se autem a militibus derelinqui, obtulit holocaus- 
tum; quod ubi Samuel adveniens comperit, stulte eum 
fecisse testatus est, eo quod orationes et sacrificia, quae 
voluntate Dei erant facienda pro populo, ipse praeoccuparet 
offerre. Saul ergo, sicut saepe, doctores Judaeorum, septem 
dies expectati Samuelis, tempus legis, quae sabbati myste- 
rium docebat ; Samuel prophetiam, vel ipsum qui loque- 
batur in propbetis Dominum significat. Saul in Galgalis, 
id est, in revelations, Samuelem hostias oblaturum, et pro 
populo deprecaturum, septem diebus expectare jubetur. 
Et Pharisaei ac doctores Judaeorum, propbetis eos contes* 
tantibus, in observations revelatae et datae sibi legis sunt 
manere praecepti, donee ipsius prophetia manifestior et 
apertior, qua rations vivendum, quomodo malignis hos- 
tibus esset obviandum, ostenderet. Imo donee ipse Do- 
minus et caput prophetarum adveniens, ad debellandas 
aerias potestates seipsum pro mundo offerret hostiam Patri. 
Sed posito adhuc in Galgalis Saule, populus perterritus 
est, qui sequebatur eum. Positis in agnitione divinae volun- 
tatis legisperitis, perterriti sunt legis auditores, qui eos 
sequebantur, et vel vitiorum tentantium incursibus, vel 
praeceptorum legalium asperitatibus, vel certe eorum ex- 
emplis magistrorum, ab agenda, quam audiebant, coeperunt 
lege lassescere. Recte namque in Galgal, id est, in reve- 
lations positi legisperiti dicuntur, ad comparationem vide- 
licet gentium, quae ne legis quidem verba perceperunt, a 
tenebris obscuratum non habentes intellectum; quamvis 
idem ipsi ad comparationem evangelicae claritatis velamen 
habent super cor suum ; nec nisi ad Christum conversi. 

possunt revelata facie gloriam verb! speculari. Neque hoc 
quod Galgal, in qua erat Saul, etiam volutabrum interpre- 
tari fertur, ab infirmi cordis, et necdum ad fontem aquae 
vivae pervenientia significatione discrepat; de qualibus 
dicitur : Et sus lota in volutabro luti. 

Et expeciavit septem diehusjuxta placitum Samuelis^ ^c.] 
Expectavit coetus legalium doctorum cum suis auditoribus 
toto tempore quo sabbatum celebratur in lege, Christi 
adventum in came, quern in novissimis jam legalis obser- 
vantise temporibus didicerat adfuturum ; sed tardante illo, 
ut in plenitudine tempomm, quam praedestinaverit, ipse 
veniret, lapsa eorundem auditorum portio non minima, 
spiritualis exercitu castra reliquit. Et quidem de bene 
expectantibus propheta dicit : Justus autem meus ex fide 
vivit. De lapsis vero subjungit ; Quod si subtraxerit se, 
non placebit sibi in illo anima mea. 

Ait ergo Saul: Afferte mihi holocaustamy ^c.] Videns 
delapsum a se populum Saul, sed Samuel propinquantem 
non videns, obtulit holocaustum. Yidentes legis doctores, 
qui turn temporis erant, longe a primorum perfectione 
degenerantes dilapsum a legis custodia populum, et incar- 
nationis Dominicse tempus instare nescientes, statuere 
suas traditiones servandas, quasi Domino per omnia pla- 
cituras. Cui sensui sufifragatur, quod idem Saul redar- 
guenti se pro stulta temeritate Samueli cum respondisset, 
dicens : 

Qt«£a vidi quod dilaberetur popvlus a me^ §*c.] Quorum 
verborum qui sit mysticus sensus, ex his quae superius 
exposita sunt, facillime patet. Adjimxit protinus, et ait : 
Porro Philistiim congregati fuerant in Magmas, id est, 
humilitate; quia nisi humilitati privati, nequaquam sua 
Domino praeferrent ; nec nisi obsidentibus claustra cordis 
superbiae spiritibus eum qui in altis habitat, et humilia 
respicit, contumaces speraerent. 

Dixiy Nunc descenderU Philistiim ad me in Galgalay §*c.] 
Timentes Pharissei et Scribae, ne a daemonibus vel in volu- 
tabro vitiorum mergerentur, vel in datae legis revelatione 
redderentiur inutiles, coeperunt aemulationem Dei habere. 

sed non secundum scientiam ; et sicut Psalmista testatur, 
lUic trepidaverunt timore, ubi non erat timor. 

Dixitque Samuel ad Saul: Stulte egisti^ Et ipse 
Dominus in evangelio, et prophetae, suis quisque tempo- 
ribus corripiunt eos, qui quasi absque Samuele sacrifi- 
cantes, neglecto divini sermonis auxilio, sine causa Deum 
colunt^ docentes doctrinas et mandata hominum. 

Quod si non fecisses, jam nunc prcsparasset Dominus reg~ 
num iuumy ^c.] Non sic accipiendum, quasi aetemum Sauli 
regnum Deus statuerit^ et hoc postea noluerit servare pec- 
canti^ quern et peccaturum praescierat ; sed praeparaverat 
regnum ejus, in quo figura regni esset aetemi. Sed et 
omnis scriba doctus in regno coelorum, proferens de the- 
sauro suo nova et vetera, regnat super Israel in sempiter- 
num. Ilium videbcet Israel^ quern erudiendo et regendo 
fecit esse spiritualem ; qualibus dicit apostolus^ Quae est 
enim corona mea aut gaudium ? nonne vos ante Dominum 
Jesum ? Unde et intraturo in gaudium Domini sui bene 
negotianti^ id est^ multos per suam doctrinam acquirenti 
servo dicitur : Eris potestatem babens super decern civi- 
tates ; id est^ ex eorum quos de lege spiritualiter imbuisti 
mentis et scientia^ gloriosior in regno fulgebis. At si 
doctor aliquis suum sensum scripturae verbis praetulerit^ et 
per ea quae ipse sibi composuit dogmata suos auditores, 
quam ad spiritualia accenderit; quod est Saulem absque 
Samuele hostias offerentem^ suam ad bellandum sancti- 
ficare militiam^ perdet stultus imperium. Quod si non 
fecisset, habere potuisset super Israel aetemum. De qua- 
libus Salvator in evangelio: Qui ergo solvent, inquit, 
unum de mandatis istis minimis, et docuerit sic homines, 
minimus vocabitur in regno coelorum. Minimus namque est 
tails in praesenti regno ecclesiae, extraneus prorsus a fiituro. 

Sed nequaquam regnum tuum ultra consurget.'] Omnis 
enim, inquit, plantatio, quam non plantavit Pater mens 
coelestis, eradicabitur. 

Qu(Bsivit sibi Dominus virum juxia cor suum^ ^c.] Sub 
persona David Christum et Christiani populi duces signi- 
ficat ; unde signanter populum suum dicit, et non addit. 


Digitized by LjOOQIC 



46 


ALLEGORICA EXP08ITI0 


Israel; ut etiam praeputium ad hujus ducis imperium 
pertinere demonstret. Non autem quasi nesciens Dominus 
quaesivit, sub humano more loquens hominibus, etiam sic 
loquendo nos quaerit. Venit enim Filius hominis quaerere 
et salvare quod perierat. Cui adeo jam eramus noti, ut 
in ipso essemus ante constitutionem mundi. Quaesivit 
ergo sibi Dominus virum juxta cor suum, id est, qui con- 
silium voluntatis ejus et pura mente cognosceret, et pia 
devotione sequeretur. Quod et de David quidem recte 
intelligitur, qui super omnes docentes se intelligens^ incerta 
et occulta sapientiae divinae, et manifesta revelatione cog- 
novit, et mirabili suavitate decantavit. Sed melius multo 
ac perfectius de illo magni consilii angelo, qui solus pater- 
norum est conscius revelator arcanorum, Neque enim cor 
Dei, humani corporis membrum, juxta antbropomorphitas, 
sed consilii et sapientiae divinae secretum interius signifi- 
care credendum est. Juxta quod et supra dictum est, cum 
novum Christi et ecclesi® saecerdotium, quomodo et hie 
regnum, abjecto vetere, prophetaretur futurum, dicente 
viro Dei ad Heli : Et suscitabo mihi sacerdotem fidelem, 
qui juxta cor meum et animam meam faciat. 

Surrexit autem Samuel^ et ascendit de Galgalis^ 
Eandem regni mutationem propheta quam verbo praedixe- 
rat, etiam ipso locum mutando demonstrat. Et ipse enim 
Dominus, qui de incredulis ait: Surgite, eamus bine; 
rebeta synagoga collem filii dexterae, id est celsa illius 
populi praecordia ; qui non terrenae cujuslibet, sed coelestis 
et «ternae beatitudinis Filius esse voluerit ; et propheticus 
sermo per dispensationem Salvatoris illustratus, de revela- 
tione literali, qua rudae mentes imbuebantur ad altiora 
quaeque ac sacratiora Christi et ecclesiae mysteria perfectos 
docendo subiit. Verum quae de duobus populis dicta 
sunt, in singulis quotidie videmus gesta personis. Nam- 
que Saulis in Galgal constituti populus terretur, dum 
quemque fidelium vel in revelatione scientiae, quam percepit 
minus fortem ; vel in volutabro vitiorum, quo turpis incidit 
enerviter infixum, conscius suae fragilitatis animus turbat, 
et pro sua salute quaeritanda utiliter compungit, ne 

forte spiritualis adversarius Machmas^ id est humilita- 
tem, quam maxime cupit, expugnet ; ne revelationem 
doctrinse coelestis auferat ; ne caeterarum moenia virtutum 
fraudulentus victor imimpat. Expectat Saul septem die- 
bus, juxta placitum Samuelis, dum quis in tribulatione 
positus, fide et actione sollicita promissum Domini quaerit 
auxilium. Septem quippe tribus et quatuor constant ; tria 
autem ad fidem pertinent propter confessionem Sanctae 
Trinitatis ; quatuor ad opera, propter prudentiam, fortitu- 
dinem, temperantiam, et justitiam ; quibus quatuor quasi 
angulis tota virtutum spiritualium structura firmatur. Sed 
bos septem dies, id est septenariae devotionis lucem, dum 
quis perfecte consummaverit, juxta quod Psalmus admo- 
net : Expects Dominum, et viriliter age, et confortetur cor 
tuum; adveniet Dominus in corde, et mansionem in eo 
faciens, cunctas statim hostilis exercitus insidias destruet 
iUustratione adventus sui. At qui minus aliquid hujus 
perfectionis habuerit, minus videlicet patiens in adversis, 
minus de superni juvaminis respectu confidens, oblitus 
illud Ecclesiastic!, Noli cunctari in tempore angustiae; 
omnes confestim, in quibus sibi applauserat, virtutum 
cuneos desperando amittit ; quomodo Saul, quia septima 
die necdum bene completa, de promisso Samuelis adventu 
desperat, a populo dilabente relinquitur; qui si tempus 
constitutum complesset, pollicito prophetae non liaudaretur 
auxilio: Prope est enim Dominus omnibus invocantibus 
eum in veritate. Auxit autem Saul peccatum, non solum 
de promissis prophetae titubando, sed etiam ipse holocaus- 
tum, quod sacerdotem decebat, ofierendo. Auget blasphe- 
miam Pelagius, auget alius aliquis infideliter fidelis, dum de 
gratia supema minus sollicitus, sua se virtute salvari posse 
confidit ; et quod solius summi sacerdotis est donum, suae 
libertatis arbitrio conquirere stultus arbitratur. Ideoque 
juxta Apocalypsim Joannis : Yenit alius, et promissum 
talibuB regnum coronamque vitae et benedictionis accipit. 
Quam mutationem non consiliorum supemorum, sed rerum 
humanarum significavit ipse Samuel, cum rejectione per- 
fidi, ac fidelissimi regis electione praedicta, surgens ascendit 

de Galgalis in Gabaa Benjamin. Quia missum in mundo 
Dei verbum, non revertetur ad eum vacuum, sed faciet 
quaecunque ipse voluit, et prosperabitur in his ad quae 
misit illud. Relictisque simulatoribus et callidis, qui pro- 
vocant iram Dei, simplices ac fideles, quos ad regnum 
coeleste provehat, quaerit auditores. 

Cap. VI II. Et recensuit Saul populum, usque ad id quod 
ait : Et vir Israel sociatus sibi est, ^c.] In hac lectione rare- 
scentibus astu spirituum immundorum studiis scriptura- 
rum, universa per eos statim humani cordis itinera, quae 
triplici divisione constant, misere vastanda produntur : sed 
non defutura periclitantibus superni miracula praesidii, 
quod per spiritualium doctorum auditorumque obedien- 
tium laborem, hostem quidem ad accelerandam fugam, 
suos vero milites ad sperandam obtinendamque victoriae 
palmam concitet. Fugientibus ergo caeteris a timore Phi- 
listinorum, sexcenti tantum viri cum Saule remansere. 
Quia trepidantibus in spirituali certamine qnibuslibet in- 
firmis in fide, et aliquando etiam lapsis, soli qui rectum 
opus sola supernae retributionis intentione faciunt, cum 
suis doctoribus vigilare, stare in fide, viriliter agere con- 
fortari, et caritati per omnia studere non desistunt. Sena- 
rius etenim numerus, quo mundi est creatura perfecta, 
rectam operationem ; centenarius autem, qui decern deca- 
dibus quadratur, et de laeva transit in dexteram, dexterae, id 
est aeternae mercedis perfectionem designat. 

Et Saul et Jonathan filius ejus^ populusque^ ^c.] Machmas 
humilitatem, ut saepe dictum est, Gabaa Benjamin collem 
filii dexterae sonat. Quaerendum ergo, quomodo spiritibus 
immundis humilitatis portas obsidentibus, perfecto in colle 
virtutum possint, vel magistri, vel auditores spiritualia sua 
castra metare ; videndumque quod infra scriptum est, quia 
Saul cum sexcentis suis morabatur in extrema parte sub 
malo granato. Sub male granato enim populus, qui potest 
dicere: Mihi autem absit gloriari, nisi in cruce Domini 
nostri Jesu Christi. Fructus namque crucis Dominico 
cruore rubicundus instar mali granati, multa credentium 
grana quasi uno caritatis et spei cortice circumvertit* Sed 

in extrema parte Gabaa^ eandem sub qua requiescat vitae 
arborem habet ; qui necdum perfecte consummatus^ queri- 
tiur cum apostolo^ dicens : Condelector legi Dei secundum 
interiorem hominem ; video autem aliam legem in membris 
meis, repugnantem legi mentis meae, et captivantem me in 
lege peccati, quae est in membris meis ; et caetera. 

Et egressi sunt ad pr(Bdandum de castris Philistinorum 
ires cuneij ^c.] Et his tribus cuneis ecclesiam quotidie 
tentari, omnis qui in castris illius legitime militat, sentit. 
Tres etenim ad praedandum de castris Philistinorum egre- 
dientur cunei, cum immundi spiritus interioris nostri homi- 
nis custodiam tentantes^ aut rationabilem ejus partem^ aut 
irascibilem^ aut concupiscibilem, vel in singulis singulas, 
vel in imo omnes^ virtutum divitiis nudare conantur. Qui- 
bus profecto partibus etiam ipsorum locorum, atque pne- 
fati cunei; qui egressi sunt, nomina conveniunt. Via 
quippe Ephraim, id est crescentis, contra quam primus 
cuneus pergebat, concupiscibilis animae pars est ; recte hoc 
nomine dicta, quia crementum quaerere nunquam desinit ; 
bonorum quidem, si ab Israel, id est recta et Dei visionem 
suspirante animaregitur; malorum vero, si contra legis jura 
statuens, vitiorum immundorumque spirituum improbitate 
vastatur. Et bene de primo cuneo cum dioeret, Pergebat 
contra viam Ephraim ; addidit. Ad terram Saul ; quia 
prima nimirum maximaque nequissimis spiritibus intentio 
est, ipsos sacri certaminis duces, concupiscentia vel animae 
vel camis, a vfrtutum coeptis avertere; quo de privatis 
justitia principibus, liberius dira per incautum serpant 
contagia vulgus. Via Bethoron, id est domus irae, ad 
quam secundus cuneus ingrediebatur, ipsam quam signat 
passionem mentis etiam nomine demonstrat. Quam utique 
domum bene gubernabat Israeliticus possessor, cum vir 
ille mitissimus super omnes homines qui morabantur in 
terra, liberaturus Dei populum, exivit a Pharaone iratus 
nimis. Philistaeus autem praedabatur, cum fratris boni 
justitia, Cain, qui ex maligno erat offensus, iratus est 
vehementer ; adeo ut per iram homicidii prima fraternitatis 

jura dissiparet. Vallis Seboim, id est caprearum sive 
damarum^ ad quam tertius se verterat cuneus, rationabilem 
mentis intuitum figurate denuntiat. Namque hcec animalia 
oculorum acie perhibentur excellere ; unde et a Graecis ab 
acute cemendo Dorcades appellantur; nec fhistra toties 
in Cantico Canticorum sub Christi et ecclesiae laude repe* 
tuntur. Recte autem non mons, sed vallis caprearum, 
recte contra desertum posita memoratur ; quia cum semper 
humilitatis auxilio, turn maxime in discemendis bonis ac 
malis^ ne census oberret, indigemus^ et quanto quis humi* 
lior, ea quae mundi sunt minus diligenda et quaerenda 
cognoscit. Iter ergo termini imminentis valli Dorcadum 
viam crescentis, viam quoque domus irae Israel in pace 
possidet^ dum populus Dei vel imusquisque fidelis humili 
intentione quae sint sequenda, quae spernenda dignoscit, 
atque in his quae sequenda utiliter cognoverit^ usque ad 
perfectum diem crescere ; pro his vero quae ejus vel intui- 
tum spiritualem^ vel cursum profectumque retardare tenta- 
verint, salubriter irasci et non peccare satagit j ut quicun- 
que mala pro bonis stulte ratiocinando elegerit, et haec 
noxie electa noxius exequi concupierit, proque omnibus 
quae tali concupiscentiae obstrepunt irascendum putaverit, 
hujus omnes viae mentis ac termini^ hostis invisibilis acer- 
bitate devastantm*. 

Porrofaberferrarius non inveniebatur, ^■c.] Patet profecto 
causa^ quae maxime hostibus terram repromissionis popu- 
landi, id est, ecclesiae virtutes vitandi spatium tribuat : vide- 
licet si desit ei doctor, et spiritualium fabricator armorum, 
quae apostolus adversum nequissimi tela ignea docet esse 
tenenda. Cavent enim, quantum valent, improbi tentato- 
res, ne induamur armatura Dei, ne gladii ancipites in 
manibus nostris ad faciendam in eis vindictam appareant. 

Descendebat ergo omnis Israel ad Philistiim, ^c.] De- 
scendunt et hodie nonnulli, relicta altitudine verbi Dei, 
ad quod audiendum ascendere debuerant, auscultantque 
fabulis secularibus, ac doctrinis daemoniorum, et legendo 
dialecticos, rhetores, poetasque gentilium, ad exercendum 


Digitized by LjOOQIC 



IN LIB. I. SAM. CAP. XIV. 


51 


ingenium terrestre, quasi ad fabros Philistiim pro ex- 
acuendia sylvestris sive ruralis cultune ferramentis, in- 
ermes, hoc est spirituali scientia privati conveniunt. 

Cumque venisset dies praliif non est inventus ensis et 
lanceoj ^c.] Cum quotidie instet dies praelii contra adver- 
sariaa potestates^ plurimis sua rusticitate contentis, pauci 
admodum idonea lectione vel auditione scripturarum ad 
hoc pnelium rite armati procedunt ; unde nostro torpore 
adjutus quotidie facit nobis spiritualise quod tunc Israeli 
camalia adversarius fecisse describitur. 

Egressa est autem statio Philistiim^ ui transcenderet in 
MachmasJ] Arma quippe non habendo Israel hostibus 
patriam prodidit ; et nos desidia vel legendi, vel magistros 
apirituales interrogandi, quasi incuria fabricandi arma, vel 
Israelitas fabros petendi^ occasionem damus hostibuse quo 
post oppressam humilitateme quam Magmas obscssa signi- 
ficat, etiam cseteris virtutibus, quasi terras sanctae finibus, 
arma impietatis inferant. Sed ad base teterrimi hostis 
arma repellenda, non artis humanae peritia, sed, juvante 
Spbritua Sancti gratia, doctorum coelestium est exhortatio 
flagitanda. Unde sequitur : 

IN CAP. XIV. 

Et aecidit quadam die, ut diceret Jonathan^ ^c.] Jona- 
than namque, qui interpretatur columbas donum, prasdi- 
tos Spiritua gratia doctores ; adolescens armiger ejus, dis- 
cipulos obedienter arma non carnalia, aed Deo potentia 
gestantea ; quorum renovatur sicut aquilas juventus ; quas- 
dam dies inchoati certaminis, eorum subitam contra hostium 
tentamenta supemas lucis inspirationem designat. Horta- 
turque die quadam Jonathan armigerum, ut ad Philistiim 
transeant stationem, cum magister quisque perfectus a 
coelesti subito gratia respectus, ad devincendos vitiorum 
incursus, piorum prsecordia concitat adjutorum. 

Patri autem suo hoc ipsum non iruiicavit.'] Transitum 
usque ad stationem Philistiim Jonathan patrem suum 
simul et populum quod disposuisset celavit; quia sicut 
spiritualium consilio semper uti aptissimum est, ita ali- 

jura dissiparet. Vallis Seboim, id est caprearum sive 
damarum, ad quam tertius se verterat cuneus^ rationabilem 
mentis intuitum figurate denuntiat. Namque haec animalia 
oculorum acie perhibentur excellere ; unde et a Graecis ab 
acute cemendo Dorcades appellantur; nec fhistra toties 
in Cantico Canticorum sub Christi et ecclesiae laude repe- 
tuntur. Recte autem non mons^ sed vallis caprearum, 
recte contra desertum posita memoratur ; quia cum semper 
humilitatis auxilio, turn maxime in discemendis bonis ac 
malis^ ne census oberret, indigemus^ et quanto quis humi- 
lior, ea quae mundi simt minus diligenda et quaerenda 
cognoscit. Iter ergo termini imminentis valli Dorcadum 
viam crescentis^ viam quoque domus irae Israel in pace 
possidet^ dum populus Dei vel unusquisque fidelis humili 
intentione quae sint sequenda, quae spernenda dignoscit, 
atque in his quae sequenda utiliter cognoverit^ usque ad 
perfectum diem crescere ; pro his vero quae ejus vel intui- 
tum spiritualem^ vel cursum profectumque retardare tenta- 
verint, salubriter irasci et non peccare satagit ; ut quicun- 
que mala pro bonis stulte ratiocinando elegerit, et haec 
noxie electa noxius exequi concupierit, proque omnibus 
quae tali concupiscentiae obstrepunt irascendum putaverit, 
hujus omnes viae mentis ac termini^ hostis invisibilis acer- 
bitate devastantur. 

Porrofaber ferrarius turn inveniebaiuTy ^c.] Patet profecto 
causa, quae maxime hostibus terram repromissionis popu- 
landi, id est, ecclesiae virtutes vitandi spatium tribuat : vide- 
licet si desit ei doctor, et spiritualium fabricator armorum, 
quae apostolus adversum nequissimi tela ignea docet esse 
tenenda. Cavent enim, quantum valent, improbi tentato- 
res, ne induamur armatura Dei, ne gladii ancipites in 
manibus nostris ad faciendam in eis vindictam appareant. 

Deacendebat ergo omnia Israel ad Philiatiimy ^c.] De- 
scendant et hodie nonnulli, relicta altitudine verbi Dei, 
ad quod audiendum ascendere debuerant, auscultantque 
fabulis secularibus, ac doctrinis dsemoniorum, et legendo 
dialecticos, rhetores, poetasque gentilium, ad exercendum 

ingenium terrestre, quasi ad fabroa Phillstiim pro ex- 
acuendia sylvestris sive niralis culturse ferramentis, in- 
ermes, hoc est spirituali scientia privati conveniunt. 

Cumque vemsset dies prselity non est inventus ensis et 
lanceoy ^c.] Cum quotidie instet dies prselii contra adver- 
sariaa potestates, plurimis sua rusticitate contentis, pauci 
admodum idonea lectione vel auditione scripturarum ad 
hoc pnelium rite armati procedunt ; unde nostro torpore 
adjutus quotidie facit nobis spiritualise quod tunc Israeli 
camalia adversarius fecisse describitur. 

Egressa est autem statio Philistiimj %U transcenderet in 
Machmas.'] Anna quippe non habendo Israel hostibus 
patriam prodidit ; et nos desidia vel legendi, vel magistros 
apirituales interrogandi, quasi incuria fabricandi arma, vel 
Israelitas fabros petendi^ occasionem damus hostibuse quo 
post oppressam humilitateme quam Magmas obscssa signi- 
ficat, etiam cseteris virtutibus, quasi terras sanctse finibus, 
arma impietatis inferant. Sed ad haec teterrimi hostis 
arma repellendae non artis humanae peritise sed^ juvante 
Spiritus Sancti gratia, doctorum coelestium est exhortatio 
flagitanda. Unde sequitur : 

IN CAP. XIV. 

Et aecidit quadam die^ ut diceret Jonathan, ^c.] Jona- 
than namque, qui interpretatur columbas donum, prasdi- 
tos Spiritus gratia doctores ; adolescens armiger ejus, dis- 
cipulos obedienter arma non camalia, sed Deo potentia 
gestantes ; quorum renovatur sicut aquilae juventus ; quae- 
dam dies inchoati certaminis, eorum subitam contra hostium 
tentamenta supemae lucis inspirationem designat. Horta- 
turque die quadam Jonathan armigerum, ut ad Philistiim 
transeant stationem, cum magister quisque perfectus a 
coelesti subito gratia respectus, ad devincendos vitiorum 
incursus, piorum praecordia concitat adjutorum. 

Patri autem suo hoc ipsum non indicavitJ] Transitum 
usque ad stationem Philistiim Jonathan patrem suum 
aimul et populum quod disposuisset celavit; quia sicut 
spiritualium consilio semper uti aptissimum est, ita ali- 

Sed de situ loci hujusce, quod lectori manifestior fiat, 
Joseph! verba videamus. Erant^ inquit, castra hostium 
super scopulum, habcntem subtilissimam longitudinem 
tribus verticibus acutissimis prominentem scopulis per 
circuitum euntibus, et quasi propugnaculis invasiones 
pugnantium prohibentibus. Unde contingebat ut custo- 
des minorem haberent sobtudinem castrorum ; quia natura 
locus ille omnibus videbatur esse munitus, et ad capien- 
dum valde difficilis, eo quod non solum ilbc ascendere, 
sed etiam accedere difficile videretur. Cum ergo venisset 
ad castra Jonathas, armigerum confortabat. Et paulo 
post : Accedentes igitur ad exercitum hostium, apparente 
jam die, viderunt eos Palaestini. Item post aUquanta, cum 
insultantium Philistinorum verba narrasset, adjunxit : 
Quam vocem grate suscipiens Saul filius, tanquam ei vic- 
toriam designantem, tunc quidem ab illo loco, in quo hostes 
fuerant visi, recessit ; mutansque locum venit ad petram, 
quae erat propter munitiones locorum desolata custodibus, 
et exinde quasi repentes et trahentes semetipsos cum multo 
labore, naturam loci vicerunt, ut ad inimicorum castra 
descenderent ; irruentesque eis dormientibus, occiderunt 
quidem quasi viginti. Verum his locorum gratia comme- 
moratis, ad scrutanda sacrae scripturae mysteria redeamus. 

Et facta plaga prima^ qua peraissit Jonathan et 
arruiger ejus, ^c.] Denarius numerus, ut certum eat, 
perfectionem bonae vel operationis solet significare, vel 
mercedis. At contra vicenarius, in quo Jacob servivit 
Laban Syro, et fratri Esau, quern Deus odio habuit, 
munera misit, dupbcitatem pravorum dogmatum, quae 
simplicibus et ecclesiae membris, vel actionis devotionem, 
vel certitudinem supemae retributionis satagunt auferre, 
demonstrat. Media pars jugeri arandi, ecclesia est, quae 
in terris adhuc inter reprobos conversata, correptione 
praedicatorum gaudet ad gignendos vitae fructus exerceri. 
Par bourn in die arans, concordia doctorum est, de legis et 
evangelii disciplina sub eodem fidei jugo convenientium, 
in luce pra?ceptae scientia; subditorum corda castigans 
et ad fcrendum Deo fructum Spiritus excolens, de quo 

Salomon ait: Ubi autem muitae segetes, ibi manifcsta 
fortitudo bo vis. Prima ergo plaga, quam Jonathan et 
armiger ejus percussere, viginti virorum est, in media 
parte jugeri ; ac inde tnrbati, atque hue illucque diflugi- 
entes Philistiim, alterutrum se magna nimis caede proster- 
nont. Primo suos hostes ecclesia, quae peregrinatur a 
Domino, per spirituales magistros ac discipulos obedientes 
ab obsidenda turbandaque suorum fide vel operatione 
compescens, filios mortis ostendit; deinde se invicem 
ipsi variantium errorum quasi adverso mucrone configunt, 
ita ut, triumphante ecclesia, palam de his possit intelligi, 
quod dicitur: Quia versus fuerat gladius uniuscujusque 
ad proximum suum. 

Et factum est miraculum in castris per agroSy ^■c.] Mira- 
culo fit reprobis constantia virtusque justorum, quasi cas- 
trametantibus per agros, cor exercitatum, malitia pariter 
et deliciarum afiluentia resolutum habentibus. Unde bea- 
tus apostolus Petrus, cum luxuriam describeret eorum qui 
velut in agro liberae voluptatis residentes, in desideriis, 
vinolentiis, comessationibus, potationibus, et illicitis idolo- 
rum cultibus vitam ducunt, adjunxit dicens : In quo admi- 
rantur non concurrentibus vobis in eandem luxuriae con- 
fusionem. Sed et spirituales adversarii, quamvis humanae 
salutis acerrimi praedones, et ipsi perfectorum virorum 
obstupescere facta, perfectarum precum caeterarumque 
virtutum solent cedere devotioni. 

Et coniurbata est terras ^•c.] Ut terrena sapientes ad 
coelestium virorum facta conturbentur ; ut dsemones ab 
hominibus attentandis, fracta suarum virium malignitate, 
trementes gementesque resiliant, non humanae virtutis 
opus, sed miraculum est divinae pietatis. Unde Paulus 
cum diceret, se plus illis omnibus laborasse, continuo 
subjunxit : Non autem ego, sed gratia Dei mecum. 

Et respexerunt speculatores Saul, §-c.] Respiciunt prae 
cseteris hi qui scripturae sanctae speculam conscenderant, 
et sunt in colle filii dexterae, id est in sublimi coelestium 
operum arce constituti, et scientia videlicet pura, et sim- 
plici actione praeclari, ac primi ruinam vident instantem. 

fiigamque pravorum. Non enim omnium est catholico- 
rum, lectis haereticorum gentiliumve libellis, mox quid in 
eis eiToris contineatur agnoscere; auditis dialecticorum 
versutiis, illico ruinosos deceptionum laqueos acutae men- 
tis sagacitate discernere ; sed eorum qui diutina vel medi- 
tatione scripturarum, vel virtutum gratia promerente exer- 
citatos habent sensus ad discretionem boni et mali; mul- 
torum paene moti pedes, paene effusi sunt gressus; quia 
zelaverunt in peccatoribus, pacem peccatorum videntes. 
At speculator ille nobilissimus usque ad collem filii dex- 
terae mirabiliter ascendens, vidit impium superexaltatum 
et elevatum super cedros Libani. Et transivi, inquit, et 
ecce non erat ; et quaesivi eum, et non est inventus locus 
ejus. Et boc est speculatores in Gabaa positos multitu- 
dinem cemere prostratam, quam in inferioribus siti qui- 
libet, necdumque perfectum scientioe cacumen subeuntes, 
stare in prosperis, et sospitate degere putabant; sapientes 
quosque in pravitate viventium certissimum praevidere 
supplicium. 

Et ait Saul ad Achiam : Applica arcam Deiy Acbias 
frater illius, sive frater ejus dicitur, Aiunt ergo boni 
duces ecclesiae, aiunt quique fideles quotidiana contra 
potestates aerias bella gerentes, fratribus suis scripturae 
sacrae lectione praeditis, et majore virtutum exercitio 
seipsos quotidie per sacerdotium regale Deo bostiam vivam 
ofFerentibus ; aiunt, inquam, tabbus bi qui per semetipsos 
adbuc tentationibus agitari, vel ecclesiam generaliter haere- 
sibus turbari conspiciunt, ut patefactis divinorum eloqui- 
orum arcanis, testimonia sibi manifestiora, quibus contra 
baeresium fabricatores uti debeant, quibus caetera tenta- 
tionum luctamina devincere possint, aperta ratione diluci- 
dent. Sed saepe contingit tot ac tantas inter se bostes 
ecclesiae (bostes baereticos dico, vel gentiles) babere pug- 
nas conflictusque verboinim sive dogmatum, ut mebus sua 
dispensatione altrinseca, quam assertione spirituabum pagi- 
narum convincantur esse falsa quae docent, et quae agunt 
immunda: faciendumque sit coelestis mibtiae ductoribus, 
quod Saul fecisse describitur, qui exorto in castris Pbi- 

listinorum tuiiiultu, et in majus ac majus augescente, non 
amplius Deum per sacerdotem consulere, sed ipse arrepta 
militum manu^ hostes quos invicem dissidere compererat, 
insequi^ atque ad fugam urgere festinat. Potest autem 
Achias sacerdos, arcae Domini custos^ etiam ipsos sacrae 
scripturae conditores non inconveninenter exprimere ; qui 
nobis^ quoties pie petuntur^ arcam quam servant divini 
profenint oraculi : proferunt et exempla bonorum operum 
quae gessere ; quod significatum est supra, ubi idem Achias 
ephod portasse perhibetur. Nec vacat, quod filius Achitob 
fratris Ichabod filii Phinees, qui exortus fuerat ex Heli 
sacerdote Domini, in Silo fuisse memoratur. Achitob 
quippe frater bonus interpretatur. Nam et ipsi sacrarum 
literarum conditores, ex sacerdotibus non pauci genus 
duxere : et a fratribus bonis eruditi, nonnullos etiam fra- 
tres, sicut ipsa scriptura testis est, habuere non bonos : et 
ejusdem hodie lectores aeque a bonis instructi, malorum 
tamen quos Ichabod et ortu et nomine inglorius signat, 
nequeunt carere consortio. 

Conclamavit ergo Saul et omnis poptdus^ ^■c.] Judaei, 
gentiles, et haeretici, cum sint hostes ecclesiae cuncti, alter- 
utrum se singuli verbo gladio feriunt. Ipsi Judaei per 
Pharisaeos et Saducaeos invicem pugnant : item haeretici et 
pagani tanta variorum dogmatum sacrorumque disso- 
nantia, non minora sibimet quam ecclesiae bella inferunt. 
Una est autem, inquit, columba mea, perfecta mea : una 
estmatri suae, electa genitrici suae, a qua Jonathan ductor 
ille fortissimus, ut columbae donum vocaretur, cognomen 
virtutis accepit; cujus paci perpetuae etiam malorum dis- 
cordia servit. Unde sequitur: 

Sed et Hebrm qui fuerant cum Philistiim heri et nu- 
diustertiuSj ^c.] Multi namque seducti ab haereticis, impug- 
nantesque cum eis ecclesiam, ubi dissonantiam dogmatis 
eorum cognovere, et catholica simplicitate quasi opere 
Jonathae dialecticas eorum cautes transcendi atque exsupe- 
ran viderunt, reversi sunt, ut, impositione manus sacer- 
dotalis, catholicae reconciliarentur ecclesiae. 

Omnes qtioque Israelitee qui se absconderarU in monte 

Ephraim^ Recte discretionis est, ut qui potest, contra 
reprobos docendo vel arguendo pro ecclesia certet, cavens 
illud propheticum : Maledictus qui prohibet gladinm 
suum a sanguine. At qui docendi efficax non est, in fru- 
giferae se mentis altitudine, ne virtutibus spoliandus ab 
hoste fraudulento reperiatur, abscondat. Sunt enim qui 
ad deprehendendam expugnandamque versutiam haereti- 
corum, caeterasque antiqui hostis insidias, idonei non sunt^ 
sed has per alios expositas, juxta vires insequi, et odio 
habere non cessant: et hoc est, quod fugatos audientes 
Philisteos absconsi prius in monte Ephraim, id est, frugi- 
fero, Israelitae suis se confestim in acie jungunt : nec suo 
tamen nisu, sed divino semper ecclesia salvatur auxilio. 

Pugna autem pervenit usque Bethaven.'] Bethaven domus 
idoli, vel domus inutilis dicitur: et usque ergo ecclesia 
persequitur haereticos arguendo, donee eos in plerisque 
paganorum dementiae aequalia blasphemasse convincat : et 
usque verbi gladium protendit, donee impios quoque et 
infideles pietati fideique restituat. 

Et vir Israel sociatus siH est in die ilia,'] Fugatis per 
diversa hostibus, ecclesia toto terrarum orbe divisa, uno 
eodemque semper fraternitatis amore laetatur. 

Cap. IX. Adjuravit igitur Saul populum^ dicens: Male~ 
dictus rir, &c. usque ad id quod scriptum est : Porro Phi- 
listiim ahierant in loca sua,] Haec lectio doctores veritatis 
instruit, sicut a caeteris mundi illecebris, sic etiam ab 
appetenda secularis eloquentiae dulcedine abstinere, necnon 
et eos quos imbuunt, in petra fidei ab omui prioris vitae 
corruptione mactare. Adjuravit igitur Saul populum 
fugientes Philisteos persequentem, ne quisquam nisi com- 
pleta de hoste victoria comederet : qui timens juramentum, 
et pane sedulus, et melle quod fluens in saltu vidit, absti- 
nuit. Praecepit magister egregius, ut quisquis in agone 
hdei contendit, ab omnibus se mundi abstineat illecebris : 
et suo caeteros accendens exemplo, Castigo, inquit, corpus 
meum, et servituti subjicio ; ne forte aliis praedicans, ipse 
reprobus efficiar. Sive enim caro adversus Spiritum, et 
Spiritus adversus carnem concupiscat, sive haereticus catho- 


Digitized by 


Google 



IN LIB. I. SAM. CAP. XIV. 


59 


lico, sive Judaeus aut gentilis Christiano contradicat, seu 
quilibet immundus spiritus obsistat^ cuncta tentationum 
molimina melius continentiae superantur industria: cujus 
adeo late patet virtus, ut etiam a diligenda nimium^ sequen- 
daque secularis eloquentise suavitate^ qua superbus incul- 
tusque pbilosophorum quasi saltus fluit, abstinere con- 
veniet. Favus enim distillans, labia meretricis. 

Porro Jonathan non audieratj cum adjuraret pater gus 
popfdumy ^c.] Illuminatos dicit oculos, recreates et reno- 
vates ad intuendum, qui longa, ut solet^ inedia vel labore 
tabere jam coeperant. Jonathan igitur, qui prius scopu- 
lorum dentes et ictus devicerat ensium, qui hostis audacia 
compressa, suis victorias causam salutisque prsebuerat, 
improvisa subito blandientis gastrimargiae culpa conster- 
nitur. Et nobiles ssepe magistri ecclesias^ magnorumque 
victores certaminum^ ardentiore quam decet oblectatione 
libros gentilium lectitantes, culpam quam non pnevidere 
contrahebant: adeo ut quidam eorum se pro hoc ipso 
scribat in visione castigatum, objectumque sibi a Domino 
inter verbera ferientia, quod non Christianus^ sed Cicero- 
nianus potius esset habendus. Sed et auditorum fidelium 
non pauci virtutum gratia pollentes, minoribus vitiis ten- 
tari non desinunt, quod divina geri dispensatione non 
latet : ut qui minora certamina per se superare nequeunt, 
in magnis quae habent^ non sibi aliquid tribuere, sed solo 
Patri luminum gratias agere discant. Intinxit autem 
Jonathan favo sylvestri virgam, qua vel ad equum^ vel ad 
viandi praesidium utebatur : et sic earn manu ad os con- 
vertit suum. Et magister quilibet nonnunquam auctoritate 
potentiae vel subditos regere, vel seipsum sine offensione 
gerere curans, argumentis sive sententiis gentilium credit 
adjuvandum : mellitoque^ ut ita dixerim, ex his ore illumi- 
nantur quidem, quasi favosa compositione verborum oculi 
mentis, ad enuntiandum quae recte noverint acutius ; sed 
retardantur plerumque mentis ejusdem incessus, recordata 
sensiium vanitate a persequendis pravorura sive actuum 
sive dogmatum cultoribus. Quod canens Psalmista, Nar- 

raverunt mihi, inquit^ iniqui fabulationes, sed non ita ut 
lex tua, Domine, omnia mandata tua veritas. 

Jur^urando constrinant pater tuus populuniy §*c.] Tur- 
bavit, quia totum interdixit ; quod si ex parte interdixisset, 
et ex parte concessisset, commodius res videretur exacta. 
Verum quia in hujuscemodi rebus spiritualium patrum sit 
jussis obsequendum, Jonathan sorte deprehensus, et ora- 
culum Domini die ilia consulenti Sauli subductum mani- 
festissime declarat. Si enim tanti apud Deum valuit ter- 
reni regis imperium, quanti putas valere magistri spi- 
ritualis ? Sed et in typica parte turbat terrena praecordia, 
si quis haec sola coelestia gerere praecipiat, cum Dominus 
vinum novum in utres veteres mittendum non esse teste- 
tur. Turbat acumen legentium, et deficere cogit, qui eos 
a legendis secularibus literis omnimode aestimat prohiben- 
dos, quibus ubilibet inventa utilia quasi sua sumere licet. 
Alioquin nec Moyses et Daniel sapientia vel literis iEgyp- 
tiorum Chaldaporumque paterentur erudiri ; quorum tamen 
superstitiones, simul et delicias horrebant. Nec ipse 
magister gentium aliquot versus poetarum suis vel scriptia 
indidisset, vel dictis : sed multo cautius necesse est acutis 
rosa in spinis, quam mollibus lilium colligatur in foliis ; 
multo securius in apostolicis quam in Platonicis quaeritur 
consilium salubre pagellis. Nam et apes ipsae, quae hujus- 
modi mella faciunt, ore quidem praetendunt dulcia dicta 
quae mulceant, sed in posterioribus servant venenata gesta 
quae feriant. 

Vidistis ipsiy quia illuminati sunt oculi meiy ^c.] Haec 
ejus personae verba conveniunt, qui doctis in ecclesia, sive 
etiam doctoribus lectionem literarum gentilium non autu- 
mat esse nocivam. Videtis, inquit^ quia efBcacior sum 
factus, et acutior promptiorque ad peroranda quae decent, 
eo quod gustaverim paululum de flore Tullianae lectionis ; 
quanto magis si didicisset populus Christianus sectas et 
dogmata gentilium, nonne multo confidentius et certius 
eorum derideret simul et convinceret errores, multo devo- 
tius de sua sana fide gauderet, Patrique luminum pro hac 

gratias redderet? Neque enim aliam ob causam putandum 
est Moysen vel Danielem sapientiam voluisse discere secu- 
larem^ quam ut cognitam destniere melius, et devincere 
possent. 

Percusseruni ergo in die ilia Philisteos, ^c.] Magmas 
humilitatem, Ajalon campos significat. In omnibus autem 
quae recte gerit ecclesia, Philisteos percutit ; quia per bona 
quae facit, malorum spirituum vires minuit ; quia percu- 
tiendi sunt ab humilitate inchoatae, usque ad latitudinem 
consummatae virtutis, ab initio fidei usque ad fructiferam 
caritatis amplitudinem. De qua dicitur: Latum manda- 
turn tuum nimis. Sed et ipse status universalis ecclesiae 
ab humilitate incipiens unius Judaeae gentis, ad totius 
usque mundi fines crescendo pervenit. De quibus Psalm- 
ista Domino canit: Et campi tui replebuntur ubertate, 
pinguescent fines deserti. 

Defatigatus est autem populus nimisy ^c.] Quod dicitur 
populus comedisse cum sanguine, non est putandum cru- 
entam eum camem crudamque comedisse ; quod nequa- 
quam humanae, sed est naturae bestialis ; sed occisis pecu- 
dibus, antequam sanguis bene dilueretur, nondum purgatas 
cames coxisse vel assasse, et sic comedisse. Significat 
autem magistros inertes, qui sicut hodie cemimus, longo 
saepe catechizandi labore defatigati, nonnullos quos daemo- 
niacis erroribus praedicando eruerant, a gentilibus quidem 
ritibus erudiendo mactant ; imitari conati ilium, cui desti- 
natis de coelo cuncti generis animantibus dictum est: 
Macta et manduca. Sed quasi in terra mactant, et cum 
sanguine manducant, quos a terrenis sensibus, camisque 
et sanguinis illecebris minus perfecte, vel docendo, vel ipsi 
vivendo non subtrahunt, assuetosque adbuc vitiis, nec- 
dumque agendis virtutibus institutos, accelerant ecclesiae 
membris incorporare; contra exemplum primi pastoris 
ecclesiae, qui in coenaculo, hoc est in summa vivendi vel 
docendi locatus,mactare oblata, et a Deo purgata manducare 
praecipitur. Et notandum, quamvis perfecta et imbeciilis 
est mentis humanae perfectio, Jonathan tot tantorumque 
patrator operum, tabs triumphi auctor, gulae surreptionera 

nescius incurrit, Populus onmis post observatum soUiciUe 
continentiae tempus statutum^ post tot una die prostrates 
adversarios, et ipse gastrimargia victrice prostemitur. Ve- 
rum quia multiplex est gulae tentatio^ hunc ante tempus 
concessum ad comedendum pertraxit, ilium tempore con- 
cesso minus concessa sumere persuasit, 

Nuntiaverunt autem Sauli, dicentes quod populus peccasset 
Domino, §-c.] Cognita perfect! quique rectores desidia 
negligentium doctorum, quod peccent Domino, baptizantes 
eos quos a camali cogitatione, necdum plena fidei institu* 
tione purgarint, continuo tales praevaricationis reos ar- 
guunt,et catholica auctoritate vitae coelestis regulampalam 
proponi jubent ; magistrisque inertibus, quos vulgaris 
eateniis imperitia vexaret, imperari, ut adductis usque ad 
earn quam ipsi a patribus didicerant vitae formulam, cunctis 
quos imbuendos susceperint, super firmissimum cathobcae 
perfectionis exemplar eos catechizando, a pristina conver- 
satione patemae traditionis occidant, et baptizando ecclesiae 
membris incorporent, neque ultra peccent Domino, fidei 
et vitae coelestis ignaros, unitati sui corporis, hoc est eccle- 
siae Christi nectentes. Bovem et arietem Philisteis ereptos, 
atque a populo Dei super saxum intellectuale mactatos et 
comestos, stultum quemlibet et superbum intellige, a con- 
suetudine mortifera spiritualem renovates in vitam ; sicut 
et supra oves et vituli cum bubus ab eisdem ablati, aeque 
motibus animae vel camis irrationabilibus et lasciviae 
deditos, sed per Dominum salvatos, insinuant. 

jiEdificavit autem Saul altare Domini.^ iEdificavit altare, 
ut celebrate super illud holocausto, pro peccato quoque 
populi, quod temere commiserat, interveniret. iEdificat 
magister quisque perfectus in audientium corde fidem 
Dominicae passionis, ubi in altare vivificae crucis sanguis 
ille pretiosus in remissionem iusus est peccatorum, mani- 
festo cunctos informans exemplo ; quia si et Domini exitus 
mors, multo magis servi mortificare debent membra sua 
quae sunt super terram ; fomicationem, immunditiam, libi- 
dinem, concupiscentiam malam, et avaritiam, quae est 
simulachrorum servitus, et caetera talia, quae opera camis et 

sanguinis esse, nec fhictui Spiritus sociari posse, manifcs- 
tissime claret. Sed et ipsi quotidie veterum patrum ple- 
biumque dicta vel acta replicantes, ac per hsec inter luc- 
tandum cum hostibus spiritualiter refici desiderantes, 
quotquot ad literam solum tantae auctoritatis verba senti- 
mus, quasi in terra boves ovesque mactantes, cum sanguine 
comedimus ; quia ccelestia camali et terreno intuitu summa 
contrectamus. At quicumque spiritualiter universa in 
Christo et ecclesia recapitulari dignoscimus, super saxum 
illud grande, quod prsecisum de monte sine manibus ere- 
vit, destructo mundi imperio, et implevit omnem terram, 
occidentes absque noxa vescimur, gratumque jam Domino 
nostrse devotionis ac pii sensus altare construimus. 

Et diwit Saul: Irruamug super FMlistii/n nocte^ ^c.] 
Disponens Saul irruere super Philistiim nocte, et vastare 
eos usque ad intemecionem, consulit oraculum Domini, 
nec meretur ; auctoremque peccati inquirens, sorte depre- 
hensum, et confitentem morti adjudicat Jonathan ; quern 
tamen, quia salutem magnam fecit in Israel, populus a 
judicio mortis emit. Volentes ssepe boni rectores cunctos 
daemonum insidias expugnari, ac superseminata bono se- 
mini zizania funditus, si fieri possit, ab agro mundi hujus 
expurgari, responsum Domini per scripturas, quod hoc 
fieri valeat, non accipiunt; causam quserentes, nullam 
magis quam humanse fragilitatis atque ignorationis au- 
diunt; quia videlicet nec ipsi doctores eximii, ducesque 
credentium, in bonis quae agimt, a peccati surreptione 
possint immunes existere, sed in multis offendimt omnes ; 
veram ne propter haec mortem luant aetemam, et bononim 
quae gessere mentis, et ecclesiamm, quas certando mimiere, 
precibus adjuvantur. 

Recessitque Sauly ne persequeretur Philistiimy ^c.] Rece- 
dunt quidem doctores suae fragilitatis conscii, nec ad omnes 
daemonum versutias indagandas vel evacuandas sufficere 
sese posse deprehendunt ; sed vae illis cordibus, ad quae 
repulsi atque abjecti immundi spiritus quasi ad propria 
loca recuiTunt. 

Cap. X. At Sauly confiitnaio regno super Israely pugnabaty 

§•<?. ad id quod scriptum est: Nam quemcumque videret 
Saul virum fortem et aptum ad prcdtum^ sociabat eum «W.] 
In hac lectione sub figura crescentis regni vel domus Saul, 
Christ! fides per orbem propalanda describitur, qui pug- 
nabat per circuitum adversus omnes inimicos suos ; quia 
de Judasa, quae in medio nationum est, missis praedicato- 
ribus Christus inimicas suo nomini gentes suo verbo sub- 
jugavit. Juxta quod Psalmista praedixit : Omnes qui in 
circuitu ejus sunt, efferent munera. 

Contra Moab et filios Ammon^ et Edom^ Moab et 
Ammon, qui juvante ebrietate, in qua est luxuria, nocte de 
incesto concept! sunt ; haereticos intelHge, inordinate ac- 
cepto paternae fidei semine degeneres. Edom, qui major 
natu minor! fratri servire addictus est, J udaeorum populum 
exprimit ; qui nationibus gentium per orbem, et caecitate 
perfidiae mentis, et terrenae servitutis est conditione sub- 
missus. Reges Soba, Philistiim et Amalec, de quo con- 
sequenter dicitur : 

Congregatoque exercitu percussit Amalec^ §*c.] Exteras a 
patriarcharum sanguine fide et Sacramento nationes signi- 
ficat, quos imiversos suae pacis inimicos duplici ratione 
Christus superat, ut Israel spiritualem de manu vastato- 
rum ejus eruat, vel sua videlicet fide salvando credentes, 
vel incredulos sua justa examinatione damnando. 

Fuerunt autem filii Saul^ ^c.] Tres filii Saul magnos 
fidei catholicae, quae unum in tribus personis Deum prae- 
dicat, duces exprimunt. Qui quoniam non sua virtute, 
sed Dei gratia sunt quod sunt, quoniam aetema sui Con- 
ditoris (cui dicitur, Tu autem idem ipse es) visione perfrui 
desiderant ; quoniam per Christum Jesum, verum videlicet 
Regem et Salvatorem, se perpetuo salvandos ac regnaturos 
confidunt. Recte primus filius Columbae donum, secundus 
Desideravi, tertius Rex meus salus interpretatur. Duae 
filiae ejus, infirmiores fidelium plebes, sed corpora et 
mente Deo devotas indicant; vel certe primogenita filia 
synagogae, minor ecclesiae speciem tenet. Quibus etiam 
nominum etymologia congruit ; nam quia synagoga elec- 
torum non de cunctis late nationibus, sed de multitudine 

solius est Israeliticae stirpis collecta : ecclesia autem om- 
nibus est ad fidem convocata de gentibus^ recte primo- 
genita filia de multitudine^ secunda ex omnibus interpretari 
perhibetur. Uxor Saulis Achinoem^ quae interpretatur 
firatris decor, totam catholicae ecclesiae perfectionem figu- 
rate denuntiat, quae frequenter in amoris Cantico soror, et 
decora sui Conditoris, qui ei per incamationis mysterium 
frater fieri dignatus est, appellatur. Abner princeps 
militiae ejus, qui patris lucema dicitur, vel Joannem Bap- 
tistam, qui erat lucema ardens et lucens, vel omnium qui 
singulari prae caeteris ecclesiae propugnatoribus altitudine 
praefulgent, viros virtutis insinuat. Admonendum sane 
putavimus lectorem, non semper easdem personas unum 
eundemque typica in parte modum tenere figurarum, sed, 
mutatis rerum circumstantium causis, mutari etiam pro 
tempore et loco species ordinesque typorum. 

Erat autem bellum potens adversus Philistaos, ^c.] Causa 
belli potentis adversus Philistaeos ilia maxime extitit, quia 
Saul fortes quosque et aptos ad praelium viros sociabat 
sibi. Nam si rex ipse nulla fortioris militiae manu stipa- 
retur, nequaquam vicinis hostibus terribilis, eos ad bellum 
potenter excitaret; sed sicut prioribus eousque temporibus 
Israel ilUs turpissime, sine aliqua spe libertatis serviret ; 
sic nimirum, sic in ecclesia quotquot dissoluti a bonis 
operibus, nec virtutum spiritualium sumus militia praediti ; 
quia desidiosi negligentesque peccamus, hostibus infestis 
enervi torpore tributa sinistrae conversationis solvimus. 
At cum a peccati servitute resipiscimus, spem vincendi 
resumimus, insurgit hostis, et crebrioribus nos acrioribus- 
que tentationum stimulis appetit, ut vel ad flagitiorum nos, 
si possit, servitium revocet ; vel si non possit, ipsam saltern 
sui contemptus injuriam gravius saeviendo vindicet. Verum 
ut de mondibus nostris ad allegorica majorum gesta con- 
tuenda subeamus; et in ipso ecclesiae nascentis exordio, 
quanto fortiores quosque aptioresque ad praelium spirituale 
viros sociabat sibi Christus, tanto plura id temporis ac 
firequentiora per eos immundis spiritibus animarum spolia 
VOL. VIII. p 

tollebat; sed et majora ab eisdem martyrii certamina 
tolerabat. 


IN CAP. XV. 

Cap. XI. Et dixit Samuel ad Saul : Me misit Dominus, 
ut ungerem te in regem^ usque ad id quod scriptum est. 
Quod constituisset regem Saul super IsraelJ] Haec lectio 
super Samuelis et David specie Judaeorum regnum ob 
culpam perfidiae ad gentes transferendum, immo omnes qui 
peccata cum suis auctoribus perfecto odio non oderint, 
extirpandos docet a regno fidei ; et hoc melioribus proximis 
dato, nihilominus eos qui operantur iniquitatem, cum suis 
operibus esse perdendos. 

Dixit Samuel ad Saul: Me misit Dominus, ut ungerem 
te in regemy ^c.] Dicit sermo propheticus quotidie recto- 
ribus ecclesize, quod non proprie libertatis industrial sed 
ipsius ministerio per Dominum ad regendum sint populum 
ejus electi; ideoque vocem imperii illius intenta semper 
debeant aure percipere. Dicit et omnibus ecclesiae filiis, 
ut Domini jussis obtemperent ; quia nimirum omnis mundo 
corde, qui Dei visionem desideranter expectat, rex super 
populum ejus Israel unctus est ; super ipsum scilicet bo- 
narum cogitationum actionumque coetum, cujus se mentis 
sperat ad ejus visionem pertingere. Israel quippe, vir 
videns Deum interpretatur. Et beati mundo corde, quo- 
niam ipsi Deum videbunt. 

H<bc dicit Dominus exerdtuum: Recensuiy ^c.] Apta 
praefatio ad bellum spirituale cohortanti, ut Deum qui hoc 
adire praeciperet, Dominum exercituum cognominet ; hoc 
est agminum angelicorum, quorum nos necesse est contra 
potestates aerias dimicantes, protegamur auxilio. iEgyp- 
tus autem, quae tenebras sonat^ priora peccata^ quae nos 
usque ad mare baptismatis secuta, sed in eo sunt demersa, 
significat. Amalec vero, qui transito mari Rubro restitit 
in via solitudinis Israeli, et interpretatur populus brutus, 
ea nimirum peccata demonstrat, quae nobis post undam 
baptismi quotidianis armis insistentes, ne ad promissa 

ccelestis patriae regna perveniamus obsistunt ; ne fructum 
nostri cordis in sanctificatione conservemus, lethifero hunc 
tentant quasi dente decerpere; quorum omnia demoliri, 
neque eis parcere jubemur; hoc est, deponere omnia 
propter quae venit ira Dei in filios incredulitatis^ iram^ 
indignationem^ malitiam^ blasphemiam^ turpem sermonem 
de ore vestro, et caetera hujusmodi. 

Non parcas eis, sed internee, ^c.] A viro usque ad mulie- 
rem, ab opere perfecto peccati usque ad cogitationem 
camalem dicit^ genitricem videlicet nutricemque sobolis 
immundae. Parvulum et lactentem, ipsa initia proposi- 
tumque nefariae actionis^ quae sinistra cogitatio male nuper 
edita, pejus alere delectat ; intellige^ bovem, ovem, came- 
lum^ et asinum, hebetudinem stultitiae^ dissolutionis iner- 
tiam^ turpitudinem superbiae^ et luxuriae petulantiam dicit. 

PrtBcepit itaque Saul populo, et recensuit eos, §*c.] Et 
nos, ut vitiorum bella vincere valeamus, mites necesse est, 
et innocuos in corde nostro sensus aggregemus ; imita- 
tores videlicet Agni illius immaculati, qui nos suo sanguine 
de mundi hujus ^gypto redimere dignatus est. Qui vide- 
licet sensus imperio modesti spiritus obsecundantes, quia 
tunc veraciter adversus hostem praevalent, cum gemina, 
id est Dei et proximi, dilectione muniti, veritatis viam in- 
cedunt; cum sola denarii ccelestis spe universas terrenae 
habitationis delicias, simul et miserias spemunt, recte 
pedites memorati duces ducentenario et denario numero 
comprehenduntur : nam quia millenarius numerus, ejus 
de quo agitur rei sive personae perfectionem signet, nulli 
dubium est. 

Cumque vemsset Saul usque ad civitatem Atnalec, ^e.] 
Civitas Amalec constipatam adversus fideles tentationum 
aciem exprimit, quae nunc a daemonibus, nunc ab homi- 
nibus, nunc a nostra ipsorum concupiscentia contra nos 
excitata desaevit. Cui nimirum civitati tentantium viti- 
orum proximus est torrens inundans, hoc est turbidus 
cogitationum fluctuantium impetus, qui de superbiae 
daemoniacae montibus cadens, tanto muros pravitatis gra- 
vius alluit, ac nobis inexpugnabiles reddit, quanto acrior 

annum Domini placabilem hyems persecutionis exasperat, 
In quo tamen torrente insidias contra Amalec tendimus, 
cum occultis animi virtutibus, et quae solus pectoris nostri 
arbiter novit, devotionum studiis hostem praeoccupare et 
devincere satagimus. Nam quasi aperto ei certamine 
occurrimus, quoties eleemosynis, precibus, jejuniis, et 
caeteris talibus spiritualis armaturae generibus, auctoris 
nostri contra eum flagitamus auxilium ; at cum fide^ spe, 
et dilectione, horumque similibus armis apostolicis, quae 
quantum in nobis abundent^ solus qui donavit cognoscit ; 
homines autem alios^ et ipsos spiritus nequissimos, quam- 
vis sedulo ac soUicite nobis insidiantes^ latet Cum, inquam, 
hujusmodi armis invisibilibus contra spiritualia nequitiae 
in coelestibus, vel inter ipsas tentationum procellas indui- 

mur, quasi insidias in torrente contra Amalec tendimus ; 
quia palam furentem adversarium, ubi non videt, stemi- 

mus. 

Dixitque Saul Cirueo : AbitCy receditey ^c.] Cinaeos cogna- 
tes fuisse Moysi, sacra refert historia, dicens : Abner autem 
Cinaeus recesserat quondam a caeteris Cinaeis fratribus suis, 
filiis Obab cognati Moysi ; et tetenderat tabemacula usque 
ad vallem, quae vocatur Sennimi, et erat juxta Cades. Prae- 
cepit ergo Saul Cinaeo recedere ab Amalec. Curat doctor 
egregius, ut si quid inter vitia quae arguit, virtutum quas 
amplectatur repererit, servet incolumem. Plures enim 
etiam inter paganos invenies mansuetos, humiles, benig- 
nos, patientes, et in exemplum Comelii centurionis elee- 
mosynis atque orationibus servientes. Quae nimirum vir- 
tutes, quia legi Dei vicina quasi cognatione congruunt, 
et de imis mundi tenebris ascendentes, quo ad requiem 
lucemque promissam pervenire possint adjuvant, nequa- 
quam inter vitia perdendae, sed ut possessori suo prodesse 
queant, (Cinaeus namque possidens dicitur,) a vitiorum sunt 
omnium secemendae catalogo. Recedit enim, jubente Saule, 
Cinaeus, qui salvandus est, ab Amalec perdendo, cum 
separantur examine districti docteris virtutes catechizan- 
dorum quae juvant, a vitiis quae gravant; ut nec propter 
vitia detestanda cujusquam mali detestentur etiam virtutes. 

quas inter vitia detestanda sedulus exercere probatur. Nec 
rursum bonorum cujuspiam vitia^ quibus inter virtutes 
quasi homo carere nequit^ propter viciniam virtutum am- 
plectenda judicentnr; sed aequo discrimine in omnibus 
corrigantur prava, quae viam salutis impediunt ; serventur 
recta, quae adjuvant. 

Percussitque Saul Amalec^ ^cJ] Evila, quae dolens sive 
parturiens dicitur, initium conversionis, quae non sine 
dolore et molesta quadam quasi parturitione novi hominis 
inchoatur, insinuat. Sur, quae in rectam transfertur, per- 
fectum correctionis finem designat. Quae bene e regione 
iEgypti sita solitudo describitur, quia sic quisque melius 
rectitudinem quam accepit conservat, si pressurae tene- 
brarum, de qua ereptus est, semper memiuit. In Evila 
positus gladio verbi qui dicit : Poenitemini igitur, inquit, 
et convertimini, ut deleantiu* vestra peccata. Sed et apos- 
tolus Jacobus, cum ait ; Miseri estote, et lugete, et plo- 
rate; risus vester in luctum convertatur, et gaudium in 
moerorem. Humiliamini in conspectu Domini, et exal- 
tabit VOS. Eosdem percutiendo venit Siu*, quae e regione, 
sicut ut alibi scriptiu*a dicit, contra faciem iEgypti ; cum 
ait apostolus Paulus: Fuistis enim aliquando tenebrae, 
nunc autem lux in Domino, ut filii lucis ambulate. Et 
ipse in Sur positus, ^gyptum, de qua exierat, attendere 
non neglexit, dicens : Qui non sum dignus vocari apos- 
tolus, quia persecutus sum ecclesiam Dei, sed misericor- 
diam consecutus sum. Percussum se salubriter, ut melius 
post caedem viveret, ostendit, cum ait : Vivo autem jam 
non ego, vivit vero in me Christus. Nec solum qui con- 
vertuntur, sed et hi qui, accepto verbo veritatis, convert! 
a pravitate non curant, percutiunt ab Evila usque Sur: 
quia perpetuis addict! doloribus, justam divinae districtionis 
sententiam sustinent, quae est e regione iEgypti; quia 
secundum nequitiam studiorum ipsorum retribue illis. Et 
hos quoque jubente Samuele percutit Saul, cum idem 
ecclesiae magister juxta sanctae scripturae monita, qui obe- 
dientes corrigit ad vitam, contemptores juste damnandos 
praenuntiat. 

Et apprehendit Agag regem Amalec ^c.] Hac- 

tenus pugna Saulis optimum discretumque, vel suimet- 
ipsius, vel subjectae sibi plebis rectorem, ab hinc inertem 
designat et reprobum, qui recte quidem innocuis Moysi 
parcit cognatis. Recte vulgus omne, et vilia quseque ac 
reproba demolitur; sed non recte greges ovium, caetera- 
que in terram prona animalia^ vestes, et omnia pulchra 
simul cum ipso rege reservat. Et spiritualis militias duces 
universes, qui ^gyptum intellectualem, hoc est tenebras 
mundi fugientibus Dei famulis obsistunt, vel homines vel 
actus reprobos gladio verbi et vitae rectoris exterminare ; 
quicquid vero insons et Mosaicum inter eos invenerint, 
debent immune servare. At qui abominabilia solum et 
infanda, verbi gratia, fomicationem, idololatriam, peijurium, 
masculorum concubitum, furta, falsa testimonia, et caetera 
hujusmodi flagitia, vel in suis, vel in subditorum moribus 
eradicare satagunt ; comessationes vero et ebrietates, con- 
tentiones et aemulationes, avaritiam, odium, vanae laudis 
vel honoris appetitum, quasi minus noxia, vel etiam salu- 
bria, necnon et ipsum regem vitiorum pinguissimum, hoc 
est superbiae tumorem, nolunt disperdere, reatum profecto 
gravissimae praevaricationis incumint. Cujus ob meritum 
reatus, et Judaeorum populo quondam in exemplum Saulis, 
oblatum regnum Dei datum est genti facienti fructus ejus. 
Et multi hodie Christianorum promissam sibi vitae coro- 
nam aliis obtinendam relinquunt. Ubi etiam juxta literam 
saluberrime monemur, ut divini praecepti auctoritas, huma- 
num semper in nobis vincat affectum. Stulta enim mise- 
ratione parcit homo homini, cui Deus non parcendum 
praeceperit; quasi melius noverit quid de homine fieri 
debeat homo, quam qui hominem fecit. Non autem sola 
auctoritate regni superbiam designat Agag, (quia initium 
omnis peccati superbia,) sed et ipso nomine, quod trans- 
fertur in tectum, quia contentus saepe a cognitione proxi- 
morum, fastus elationis tumet in corde pravorum. Appre- 
hendit autem Agag regem vivum, et vulgus interficit, qui 
vitia carnis eradicans, caput eorum superbiam disputando 
a virtutibus secemere, et quantum sit noxia novit definire ; 

sed hanc humiliter vivendo, in seipso non novit extinguere. 
Parcitque Saul Agag, parcit et populus, quando et dux 
ipse virtutiun animus latenti in praecordiis superbiae mol- 
liter annuit ; et universa quae hunc sequitur operum spiri- 
tualium turma^ ejusdem nefandi turnons assensione cor- 
rumpitur. 

Factum est autem verbum Domini ad Samuel^ dicens^ ^c.] 
Poenitentia Dei, non perturbatio sensus, quae in homines 
cadere solet, retractantes quid improvide mali commise- 
rint ; sed mutatio dicitur renim transeuntium, immutabili 
praescientia manente divina; sicut enim non poenitere, 
mutare nolle quae statuit significat. Juravit Dominus et 
non poenitebit eum, Tu es sacerdos in aetemum ; hoc est, 
quod semel statuit, nunquam sacerdotium Christi mutavit. 
Pcenituit autem Saul constituisse regem; quia et per- 
fidiam totius Judaeae gentis, et fidem falsorum Christiano- 
rum promissio regni munere privet. 

Contristatusque est Samuel^ ^c.] Non haec per allegoriam 
exponenda, sed ad imitationem potius sunt trahenda virtu- 
tis ; ut pro fratrum erratis, quae ipsi in se intelligere non- 
dum queunt, non solum contristemur in animo, sed et 
Omni ad Dominum pro eis intentione clamemus ; necnon 
et ipsos mox ut locus et tempus arriserit, ad agnitionem 
correptionemque admissorum revocare curemus. 

Cumque de node surrexisset Samuely ut iret ad Saul 
money ^c.] Carmelus, notitia circumcisionis ; Galgala, 
revelatio dicihu*. Multi ergo necdum plene vitiorum 
certamine devicto, certam jam sibi quasi perfecta purifi- 
cationis agnitione consummatis coronam justitiae superesse 
promittunt; quod est signum sibi triumphale fiducia jam 
consummati agonis erigere, et hoc in monte altissimo 
virtutum, qui notitia circumcisionis appellatur. Descen- 
duntque post haec in revelationem, cum se ipsi post virtu- 
tum culmen ascensum, post praeUbatum supemae retribu- 
tionis gaudium, vera jam humilitate gloriosos autumant 
veraciter revelata cordis facie nosse arcana. De quibus 
Patri Dominus ait : Abscondisti haec a sapientibus et pru- 
dentibus, et revelasti ea parvulis. 

Et dixit ei Saul: Benedictus tu DominOy SfC."] Vocem 
gregum et armentorum, inconditos animi motus, dissonos- 
que cogitationum insolentium tumultus intellige ; quos 
quicunque in se edomare ac reprimere dissimulate frustra 
se verbum Dominie quo vitia cuncta demoliri praecepit, 
jactat implevisse. 

Et ait Saul: De Amalec adduxerurd ea, Haec 

nolentes licet rea conscientia prophetae confitetur; cum 
non solum Deo, cujus oculis nuda et aperta sunt omnia, 
sed et viris spiritualibus fraudulenta pravorum pectora 
patent. Nam et Helisaeus longe posito Giezi, praesens 
erat corde. Et apostolus corpore absense praesens autem 
spiritu arguit peccantem in Corintho. De exemplis, in- 
quit, reproborum adduxere multimodos brutorum lascivo- 
rumque affectuum clamores. Pepercit enim sensus im- 
prudens his vitiis, quae minus nociva videbantur, neque ea 
delere curavit ; quin potius haec ipsa virtutes arbitratus, 
auctori suo grate offerenda putavit. Verbi gratia, stultitiam 
simplicitatem putando, iracimdiae procacitatem zelum Phi- 
nees et Heliae nuncupando, desidiam torporis, patientiam 
David aestimando, et angustiam tenacitatis parsimoniae, 
discretionem vocando ; et notanda pariter ac vitanda pra- 
vorum consuetudo nequissima, qui excusando sua solent 
admissa cumulare. Ecce enim Saul ea quae Domino 
jubente occisa sunt, se cum populo occidisse; his vero 
quae contra interdictum ejus reservata sunt, non se, sed 
populum pepercisse testatur. Et multi negligentes ac 
desides, si qua vitia superaverint, vel se superasse putave- 
rint, non haec Auctoris gratiae, sed suo sudori tribuunt. 
Quaecunque autem in se extinguere aut nolunt aut ne- 
queunt, haec inditae sibi naturae vitio praevaluisse causan- 
tur, ut ex oblique et in ipsum naturae Auctorem reatus 
humani causa refundantur. 

Dixit autem Samuel ad Saul : Sine me, et indicabo tibi, 
Supra legimus, quod in die sit imctus in regem Saul ; 
in die quod ungi debeat praedictus, et nunc nocte reproba- 
tus ostenditur. Non hoc fortuitu et sine causa ; sed quia 
dies aliquando justitia, nox peccatum dicitur, in die electus. 

et nocte rejectus est, qui propter humilitatis modestiam 
regnare, propter noxam inobedientise meruit reprobari, non 
divino judicio^ sed merito variante humano. Sed et hodie 
dicente Domino: Quia multi sunt vocati^ pauci autem 
electi; quicunque vocati^ per opera sunt tenebrarum ab 
electorum luce separati. 

Et ait Samuel : Nonne cum parvulue esses in oculis tuiSj 
fyc. ?] Et haec beati Samuelis increpatio congruit cuilibet 
Cbristiano^ fidem qua imbutus est praevaricanti ; dicente ad 
eum aliquo spiritualium magistrorum, quorum idem Samuel 
speciem tenet : Nonne cum humiliatus in animo tuo pro 
vita praeterita, quae erat sine Deo^ ad ecclesiam venisses, 
accepta jam fidei et baptismi gratia, caput in exercendis 
Spiritus fhictibus factus es ? quibus ad visionem divinse 
claritatis pervenire deberes. Israel namque vir videos 
Deum interpretatur. Unxitque te Dominus chrismate 
sui Spiritus, ut bonorum rector ac moderator actuum 
ad aetemi regis imperium pertineres. Mittens quoque te 
in viam novae conversationis, expugnato vetere homine 
cum actibus ejus, omnia quae sunt super terram membratim 
mortificare praecepit. Quare ergo contempta evangelica et 
apostolica voce, aliam tibi vivendi regulam condere, ac 
vitiorum spolia congregare maluisti? in quibus nonnun- 
quam etsi oculos mortaliiun tibi fallere visus es, ante 
intemi tamen arbitri examen malum grande fecisti. 

Et ait Saul ad Samulem : Imo audivi vocem Domini^ ^c.] 
Quantum haec responsio Saulis rebelli superborum pervi- 
caciae conveniat, ex his quae superius exposita sunt facillime 
patet. Simt enim qui vel scripturae sacrae lectione, vel 
magistrorum sermone convicti, ac pro suis redarguti corn- 
missis, non humiliando remedium flagitare, sed insuper 
excusando malint augmentum conquirere peccatorum. 

Et ait Samuel: Numqidd vtUt Dominus holocausta out 
victimaSj Et haec quidem proprie Judaeis dicta conve- 
niunt, qui neglecto judicio, misericordia et fide, caeterisque 
talibus, per hostias se et holocausta Dominum placare 
posse rebantur. Sed et nunc in ecclesia sunt non pauci 
divitiis pariter et criminibus aggravati, qui peccata quibus 

adhaerere non desistunt, eleemosynis se quotidianis abluere 
confidant. Sunt alii qui jejuniis et orationibus, psalmodiae- 
que frequentia castigari se arbitrentur a sordibus vitiorum, 
quibus abstinere non curant, cum Dominus hujusmodi sibi 
hostias non peccatores quoslibet et impuros^ sed a peccato 
continentes oflerre praecipiat.. Denique Psalmista non ait. 
Inter mala opera fac bonum ; sed, Declina, inquit, a malo, 
et fac bonum. Et leprosus in lege vel immundus, nequa- 
quam cum ipsa immunditia, sed ubi mundatus ab hac 
videretur, hostias Deo jubebatur ofiferre. Notandum autem, 
quod non victimas malas, sed obedientiam dicit esse melio- 
rem, ut illas quoque suo tempore bonas ostendat. Non 
vituperat legem, sed evangelium praefert. Laude dignum 
dicit populum legis, quia pia cordis devotione suis holo- 
causta de gregibus oflferebat auctori; sed laudabiliorem 
multo designat eum qui ad consilium evangelii exhibet 
corpus suum hostiam viventem, sanctam, Deo placentem. 

Pro eo ergo quod abjecisti sermonem Dominiy ^c.] Sicut 
caetera hujusce lectionis, sic et haec reprobati Saulis ab- 
jectio, juxta allegoriam quidem synagogae, juxta vero legis 
tropologiam cujuslibet falso Christiani, vel magistri vel 
discipuli primo fidell, ac postmodum damnabili possunt 
convenire statui, impleta propbetia Balaam, quae dicit: 
Tolletur propter Agag rex ejus, et auferetur regnum illius ; 
quia videlicet propter contectam in pectore, nec deletam 
funditus superbiae pestem, et populus quondam Judaicus, 
et nunc Christianorum quam plurimi regni coelestis sint 
sede privati. 

Et conversus est Samuel ut abirety 8fC.'] Conversa gratia 
prophetali, ut propter peccata discederet a Judaeis, appre- 
hendere illi non totum prophetiae lectionis indumentum, 
quo animam calefacere fide, et omare possent operibus; 
sed extremam solummodo summitatem, quae est in parte 
literae, quam et ipsam a soliditate sensus spirituaUs abs- 
trahentes, quasi a prophetiae vestis integritate sciderunt. 
Ideoque quoniam prophetas scindere non timuerunt, scindi 
a se regnum Dei, et gentibus tradi meruerunt. Sed et 
hodie quisque sacra eloquia, quibus eruditus est, et ad 

quaerendum regnum coeleste imbutus, improba mente con- 
tempserit ; quia vestem sacrosanctam ungentis se in reg- 
num, maculat, ablatam sibi regni beatitudinem proximo 
meliori reUnquit. Neque a talium significanda miseria 
discrepat, quod Samuel, audita Saulis superbia, conversus 
ut abiret dicitur. Multi enim dum ea quas norunt, bona 
operari contemnunt, ad extremum justo Dei judicio, quae 
agenda sint, nescire merentur. Hinc haereticorum luxuria 
multimoda zizaniorum, messem seminis evangelici nefario 
germine polluit, dum repulsa saepius ab actione veritatis 
scientia, conversa tandem sese auferebat et a mente. 

Potto iriumphator in Israel non parcel^ ^c.] Qui te, 
inquit, solus, imo cunctum Israel, contra Amalec dimican- 
tem sua gratia triumphare fecit, ipse etiam tibi verbum 
ejus praevaricanti non parcet; qui quanto vincendi faculta- 
tem non tua fortitudine, sed coelitus accepisti, tanto in 
servando anathema minus excusandus ostenderis. Quia 
sicut Moyses ait : Bellum solius Domini est contra Ama- 
lec; et: Delebo, inquit, memoriam Amalec sub coelo. 
Quod idem et de spirituali est certamine sentiendum, 
ubi eo majore periculo parcimus hostibus, id est vitiis 
indulgemus, quo majus in remissis remittendisque quotidie 
peccatis, auctoris nostri mimus accipimus. Timendumque 
ne et ipsi supemae visionis minus solliciti, mereamur audire 
cum Saul, Quia triumphator in Israel non parcet ; hoc est, 
qui in plurimis victoriae donum concessit, ut ad gratiarum 
VOS actionem, vivendique industriam provocaret, idem vos 
ad ultimum suae sanctionis in curia severa examinatione 
damnabit. Quidam putant hoc quod dicitur, Porro trium- 
phator in Israel non parcet; non ad Dominum, sed ad 
ilium esse referendum, de quo praemissum est, Et dabit 
illud proximo tuo meliori te ; quod videlicet David accepta 
regni potestate, vel domui Saul, vel exteris hostibus, Do- 
mini jussu trucidandis parcere noluerit. Quod ita morali- 
ter exponunt, quia meliores nobis proximi vitia, quae nobis 
praevaluisse conspexerint, summo in se studio conentur ex- 
tinguere, ne et ipsi eandem praevaricationis foveam, qua 
alios misere dilapsos contemplantur, incidant. Porro quod 

8 


Digitized by ^ooQle 



76 


ALLBGORICA EXPOSITIO 


sequitur^ Et poenitudine non flectetur; seternam quam 
minatus est, atque immutabilem Domini sententiam signi- 
float. Quod vero subjungitur, Neque enim homo est, ut 
agat poenitentiam ; manifesto innuit^ quod supra^ ubi pmni- 
tuisse Deus dicitur^ non passibilitas divinae substantiae^ 
apud quam non est transmutation nec vicissitudinis obum- 
bratio, sed humano more hominibus temperata Dei locutio 
signatur. Non ergo sicut hominemn ita Deum cujusquam 
pacti sui poenitetn cujus de omnibus omnino rebus tarn flxa 
sententian quam certa est praesentia. 

At ille aity Peccavi, ^c.] Et obstinata Saulis superbia, et 
beati Samuelis humilis semper modestia declaratur. Quid 
enim superbius, quam ut cognito quisque suo scelere, quo 
apud Dominum praevaricator, imo et anathema monstretur, 
adhuc tamen ab hominibus et coram hominibus honorari 
deposcat ? Quid e contra benignius^ quam ut agnita quis- 
que alterius nequitia, qua coram Domino reprobus osten- 
datur^ adhuc tamen eum coram hominibus honorari non 
recusat? Unde quia nunc quoque non desuntn qui vel 
a magistris spiritualibus, vel a sacris paginis ob sua faci- 
nora redarguti, plus interdum nociva adhuc proximorum 
laudatione gravarin quam sua salubri gaudeant poenitudine 
curari. Nos quoque in exemplum beati Samuelis erga 
tales modeste agere, neque eos traducere oportet, quos 
incorrigibilesn et divino jam judicio non dubitamus esse 
damnandos ; maxime si hos aliquo gradu ecclesiastico^ 
quern ejusdem Saulis unctio non indecenter exprimit, 
agnoverimus insignitos. 

Dixitque Samuel : Addudte ad me Agag^ ^c.] Agag, ut 
supra dictum est, tectum ; Amalec populus bruchus, sive 
populus lingens appellatur. Dicit ergo scriptura prophe- 
tica, dicunt ministri et dispensatores ejusdem scripturae 
suis auditoribus, ut tectum diu superbiae vulnus, ac male 
servatum in corde, producant in medium confltendo. Quae 
videlicet superbia rex et caput est scelerum caeterorum, 
utpote ex sua radice prodeuntium ; quae incautos flcte 
blandiendo, quasi lingendo decipere, atque universa vitalis 
gratiae quaerunt erodere genimina. Pinguissimus autem 

idem nefandus rex dicitur, hoc est crebrescentium supra 
modum criminum^ male delectabili sagina praegravatus. De 
qua Psalmista loquitur : Prodiit quasi ex adipe iniquitas 
eorum. 

Et ait Samuel : Sicut fecit absque liberis mulieres gladius 
iuusy ^c.] Gladium Agag ipsum efiicacissimum superbiae 
furorem intellige ; mulieres Hebraeas liberis ab eo privatas, 
animas fideles^ sed superbia victrice bonorum operum 
fructu spoliatas. Sed sicut tu^ inquit^ innumeros^ o prae- 
sumptio superba, a via veritatis avertisti; sic tempore 
praefinito, cum venerit qui totum iniquitatis imperium 
juste judicando destruat, tua genitrix impietas intermi- 
norum facinorum captivata^ omni ilia vitiorum nequissima 
sobole carebit, nullos ultra habendo quos seducat. 

Et in frusta concidit Samuel Agagy ^c.] Et spiritualis 
quisque ac propheticus doctor in frusta concidit regem 
populi lingentis; cum multiplices superbiae deceptiones 
eventilans^ diligentissimeque vitium eviscerans, quid contra 
singulas ejus versutias sibi suisque agendum sit^ intuetur 
et explicat. Quod intra pinguissimum Agag^ id est^ tectum 
malitiae, putredinis et corruptelae sint receptacula caeca, 
dilucidat et pandit; et hoc in Galgalis, id est, in revela- 
tione manifestatae veritatis et fidei, facit hoc doctor. Et 
aliter: Cum videlicet in revelatione novissimi examinis 
concidendum per omnia peccati corpus, cui nunc reprobi 
stulfe parcunt, comminuendumque praedicit. 

Et non vidit Samuel ultra Sauly ^c.] Imitandum potius 
quam allegorizandum, quern ob peccati meritum adeo de- 
testatur, ut nec videre aliquando dignetur. Huic ipsi fra- 
temitatis intuitu tantum pietatis impendit, ut hanc etiam 
luctu lachrymisque testetur. Unde non indecenter talis 
animi viris, et illud Psalmistae, quod ait: Nonne qui 
odenmt te, Deus, oderam illos, et super inimicos tuos 
tabescebam? Et evangelica ilia nihilominus congruit 
beatitude, qua dicitur : Beati qui lugent nunc, quoniam 
ipsi consolabuntur. Si enim sine ulla dubietate beatus 
est, qui turbatis a timore irae venturae oculis, proprium 
lectum, id est, opera virtutum, in quibus ipse requiescere 


Digitized by ^ooQle 



78 


ALLEGORICA EXPOSITIO 


debeat^ laborans in gemitu suo singulas lavat lachrymando 
per nodes ; quanto beatior ille qui de sua salute Deo pro- 
pitio jam factus securior, pro fratemis Domino supplicans 
plorat et lamentatur excessibus ? 

LIBER TERTIUS. 

PRiEFATIO. 

Explicatis jam non pauco sudore duobus in Samuelem 
expositionis nostrae libellis ; uno^ qui ejusdem beatissimi 
prophetae Samuel, et sacerdotis nativitatem, vitam et du- 
catum ; altero, qui Saulis primo electi a Domino, postmo- 
dum vero reprobati gesta contineret ; nunc ad tertium a 
beati David auspiciis inchoandum mittimus manum ; non 
nostro freti ingenio, sed supemi adjutoris per omnia cum 
tuis sacrosanctis orationibus, dilectissime antistitum, con- 
fidentes auxilio, ac pro certo sperantes, quia qui inter tarn 
dissonos historici callis anfractus, Saulis dico nunc pla- 
centia Deo, nunc acta perversa, nostrum sine offendiculo, 
ut credimus, allegoricum servavit incessum ; ipse in beati 
David, qui non erroneam coangustato, sed dilatato corde 
viam mandatorum Domini cucurrit, actis spiritualibus ad 
altiora mysterii spiritualis arcana typice transferendis, suae 
nos pietatis gratia comitari dignetur. Ubi breviter in 
prooemio commemorandum, quia cum vetera transitura, et 
facienda essent omnia nova, ipsam quoque mutationem 
crebrius figuraliter oportebat intimari. Sicut enim supra 
Samuel sacerdotium reprobato Heli substituitiir, ut sacer- 
dotium Christi, quod nunc in ecclesia geritur, indicetur 
legali sacerdotio successurum ; ita et hie pro Saule David 
unctus in regem, significat regnum Judaeorum, quod per 
legem erat, Christi ecclesiae regno mutandum. Juxta quod 
eisdem Judaeis Dominus protestatur, dicens : Ideo dico 
vobis, auferetur a vobis regnum Dei, et dabitur genti 
facienti fructus ejus. 


IN CAP. XVL 

Cap. I. Usqv£quo tu luges Saul? usque ad id quod 
scriptum est: recedebat enim ab eo spiritus malus.^ Haec 

lectio significat Dominum Salvatorem ad regnandum in 
ecclesia singulariter^ oleo Isetitiae penmctum^ cujus imperio 
clarescente^ remota legis umbra, Judsei partim ad perse- 
quendum instigati, partim sint Dominicse incamationis et 
passionis accepta fide salvati. Dixit ergo Dominus ad 
Samuel: Usquequo tu luges Saul? cum ego projecerim 
earn, ne regnet super IsraeL Dixit Deus Pater ad pro- 
phetas et apostolos de Judaeorum, vel praesenti, vel etiam 
futura reprobatione moerentibus: Usquequo lugetis vos 
ruinam populi contumacis ? cum ego culpis exigentibus 
projecerim eum, ne regnum sibi singulare fidei et veritatis, 
quasi caeteris gentibus excellentior, et Deo familiarior 
usurpet ; sed gentium potius nationes Christi misericordia 
salvatas, se multo sublimiores agnoscat. Nam ut etiam 
antiques prophetas de futura suae gentis excaecatione, quae 
nobis causa illuminationis fiiit, contristatos, imo etiam 
lamentatos fuisse cognoscas, audi Esaiam, qui, cum de 
Dominici adventus gratia praemisisset, dicit : Habitantibus 
in regione umbrae mortis, lux orta est eis. Mox ejusdem 
lucis adventui respondens subjunxit, et ait : Multiplicasti 
gentem, et non magnificasti laetitiam. Et alibi de ejusdem 
populi adjectione commemorans, dicit inter caetera: Et 
angeli pacis amare flebunt ; prophetas utique significans, 
divini verbi nuntios. Sed et Jonas propheta Ninivitis 
praedicare jussus, maluit se periculo maris iiigiendo, quam 
praedicando gentibus fidei verbum committere ; metuens 
nimirum ne fractis non credendo bonae olivae ramis, inser- 
tus per fidem oleaster, socius radicis et pinguedinis effice- 
retur olivae. 

Imple cornu tuum oleoy et veni, ^'C.] Relicta, inquit, cura 
regni camalis, illud potius imperium, quod Spiritus Sancti 
lumine probatur esse pinguissimum, sperandum aman- 
dumque suscipite. Hoc non a vobisipsis venientes, sed a 
meo Spiritu missi, populo illi, qui a mundi illecebris secre- 
tus, aetemae salutis gaudia suspirat, intimare curate. Pro- 
vidi enim in filiis ejusdem populi mihi regem. Isai quippe 
insulae holocaustum sive sacrificium, Bethlehem domus 
panis interpretatur. Insula autem unaquaeque anima 

fidelis; insula omnis ecclesia sanctorum^ quae ab hujus 
seculi fluctibus altiora petendo separata, totam jam se per 
Spiritus Sancti fervorem purificans, hostiam acceptabilem 
Deo reddit, et sui pectoris hospitium vivi panis domicilium 
facit. 

Et ait Samuel : Quomodo vadam ? ^c.] Aiebant Domino 
prophetae, aiebant et apostoli: Quomodo regnum novi 
testamenti praedicare poterimus? audient enim legis aemu- 
latores Judaei, et interficient nos. Quern enim propheta- 
rum non sunt persecuti? et occiderunt eos qui praenun- 
tiabant de adventu Christi. Quibus Dominus respondens, 
corpus suum de plebis conversatione segregatum, arctioris 
continentiae manu corripere, et ad mortem pro Domino 
suscipiendam paratum gestare praecepit, necnon et suos 
auditores ad subeundam martyrii gloriam accendere, quasi 
ad victimam Isai vocare mandavit. Nunquam enim melius 
allator mortis superatur, quam cum supemo amore tole- 
ratur. Et ego, inquit, vobis, o prophetae mei, praeconesque 
futurorum, non ut aliis per homines, sed per infusionem 
mei Spiritus, quid dicatis aut faciatis, et quis, ubi, vel 
quando venturus sit Christus, ostendam. Possunt haec de 
Joanne Baptists specialiter intelligi, quern de Christo 
evangelizantem audierunt, et occiderunt Judaei; sed ille 
et corpore et mente paratus ad martyriiun, auditores ad 
victimam, hoc est ad baptismum pcenitentise vocabat. Cui 
non aliquis homo magister, sed Deus ipse quid faceret 
ostendit ; datoque Sancti Spiritus signo, cui de omnibus 
quos baptizabat divinitatis testimonium daret, edocuit. 

Venitqtie in Bethlehemy Exortis in mimdo prophe« 
tarum de Christo praeconiis, occurrentes eisdem prophetis 
devota mente quique prudentiores, jam digna miraculo 
eorum dicta ducebant, sollicitaque intentione perquirebant, 
si haec eadem prophetarum oracula pacem seculis adven- 
turam signarent ; an Mosaicae legis instar jugum importa- 
bile super discipulorum essent impositura cervices. Re- 
sponderuntque prophetae, ac suis singuli proclamabant in 
libris, ad hoc se in Dei missos civitatem, ut testimonium 
perhiberent illi, qui venturus esset ad pacificanda terrestria 

ccelestibus ; et post longa inimicitias discrimina, quse hu- 
mana merebatur iniquitas^ reconciliandum Deo mundum^ 
perveneranda sui sanguinis mysteria. Quod eodem or- 
dine potest et de Joanne accipi^ quia vitam et doctrinam 
ejus admirantes populi^ putabant eum Christum, et de 
statu ejus sollicite quaerebant. At ille pacem se tenis 
venturam annuntiare testatus. 

Ad hnmolandumf inquit, Domino veni^ §*c.] Id est, ad 
docendum et patiendum pro Domino veni ; baptizamini et 
credite mecum, ut pariter in Christo vivamus. 

Sanctificmit ergo Isai et filios ejusy §•(?.] Omnes sanctifi- 
cavit, sed David solum oleo chrismatis unxit ; quia multa 
ecclesiae membra, sed unum est caput. Multos baptizavit 
Joannes, sed in unum columba descendit. 

Cumque ingressi easenty vidit Eliaby ^c.] Inducit filios 
Isai, primum, secundum, et tertium. In his quisquam 
qui digne ungatur, non invenitur; quia protulit synagoga 
legis doctores, prophetas, et psalmistas ; sed omnes hi par- 
ticipes, nemo in eis auctor humanse salutis invenitur. 

Adduxit Hague Isai septem filios sms coram Samuely ifcJ] 
Septenarius numerus propter sabbatum legi, sicut octona- 
rius evangelio propter resurrectionis mysterium congruit. 
Nullus igitur ex his qui secundum legem perfect!, sabba- 
tum tantummodo vel corporis in prsesenti, vel etiam Spi- 
ritus in futuro seculo sperant, praedicant, percipiunt, 
tametsi celsus mentis, et viribus fortis existens, mundum 
salvare sufficit. 

Dixitgue Samuel ad Isai : Numguidjam completi surUfilii ? 
Praemissis in mundo legis doctoribus, prsemisso pro- 
phetiae praeconio, praemissa dulcedine psalmodiae, prsemissa 
denique longa devotione populi, per legem Moysi pro- 
phetis et psalmistis in divinis obsequiis eruditis, supererat 
adhuc Christi incamatio, in temporum plenitudine ven- 
tura. De quo recte intclligitur, quod ait Isai; Adhuc 
reliquus est parvulus, et pascit oves. Parvulus enim natus 
est nobis, Filius datus est nobis. Qui loquitur in evan- 
gelio : Ego sum Pastor bonus, et cognosce meas, et cog- 
noscunt me meae. Nec sine certi ratione mysterii idem 
VOL. VIII. o 

parvulus, et antequam a propheta ungeretur, oves pavisse 
narratur ; quia Pastor ille bonus, qui venit ut vitam habe- 
ant, et abundantius habeant, nonaginta novem oves pascebat 
in coelis, antequam centesimam qusereret atque inveniret in 
terris. Hie octavum numerum implevit; quia et nostrae 
spem resurrectionis et suae nobis tribuit exemplum. Si- 
quidem dies quo Dominus surrexit, a die quidem passionis 
ejus tertius, sed a die primae conditionis est octavus. Sic 
etiam post sex hujus seculi aetates, et septimam, quae nunc 
ilia in vita geritur, sabbati animarum, quasi octava aetas 
nostrae resurrectionis adventura speratur. 

Et ait Samuel ad Isai : Mitie, et adduc eum, ^c.] Dice- 
bant prophetae sanctis illius temporis: Mittite vestrae 
devotam mentis intentionem, et crebris ad Deum fusis 
orationibus, Christ! adventum impetrate, dicentes; Os- 
tende nobis, Domine, misericordiam tuam, et salutare tu- 
um da nobis ; et caetera hujusmodi. Nec enim complete 
praesentium passionum vel operum bonorum sacrificio, 
discumbere possumus cum Abraham, et Isaac, et Jacob, 
in regno coelomm, priusquam Dei Filius humilis et pau- 
per adveniens, contrite mortis laqueo, vitae nobis januas 
sublimiter aperiat. Nam et ipse nos in evangelio non a 
nobis ipsis, sed per suam gratiam discumbere posse, hoc 
est in regno requiescere testatur: Amen, inquiens, dice 
vobis, quod praecinget se, et faciet illos discumbere, et 
transiens ministrabit illis. 

Misit ergOy et adduxit eum^ ^c.] Desiderabat Simeon 
senex, desiderabant caeteri illius temporis sancti venisse 
Dominum in carne, et venit. Erat autem rufus ob cru- 
orem passionis ; quia pastor bonus animam suam posuit pro 
oribus suis. Erat et speciosus forma prae filiis hominum ; 
quia peccatum non fecit, nec inventus dolus in ore ejus. Cui 
simillimum est, quod in ejus laude sponsa loquitur : Dilec- 
tus meus candidus et rubicundus ; candidus scilicet actione, 
rubicundus sanguine. Et quod ibi sequitur, Electus ex 
millibus ; hoc est quod hie reprobatus fratribus solus ungi- 
tur David. 

Tulit igitvr Samuel comu olei, et unxit eum, ^c.] Accepit 

propheta praedicandam veri regis gloriam, et ait: Dilexisti 
justitiam, et odisti iniquitatem, propterea unxit te Deus ; 
et caetera. Qui de Spiritu Sancto conceptus, plenitudinem 
ejusdem Spiritus ab bora conceptionis illius nunquam 
habere cessavit. Accepit Joannes officium, Christo testi- 
monium perhibendi ; et descendente in eum Spiritu Sancto 
in medio eorum, quos baptizavit, vidit, et testimonium 
perhibuit^ quia hie est Filius Dei ; et egressua est Jesus in 
virtute Spiritus in Galilaeam. 

Surgensque Samuel abiit in Ramatha."] Impleto unctionis 
officio Samuel domum redit ; quia jam veniente Domino, 
qui praenuntiabatur venturus, prophetarum praeconia silu- 
erunt. Lex enim et prophetae usque ad Joannem, ex eo 
regnum Dei evangelizatur. Sed et ipse Joannes ex suae 
praecursionis officio; Ilium, inquit, oportet crescere, me 
autem minui. 

Spiritus autem Domini recessit a Sauly ^c.] Crescente 
Christi praeconio, perfidorum mox corda Judaeorum Spi- 
ritus gratia deseruit, atque ad persequendum nomen illius 
impiapeste commovit; et hoc Domino justo permittente 
judicio, ut et probati quique manifesti fierent in ecclesia, 
et exigentibus mentis improbi profundiorem suae malitiae 
mei^erentur in foveam. 

Ecce spiritus Dei malus exagitat te^ tfc."] Dicebant apo- 
stoli Judaeis, eorum per omnia cupientes servire saluti: 
Videte et cognoscite, quam malus est spiritus, qui vestris 
culpa exigente mentibus, a Domino immissus adversus 
nomen unigeniti Filii ejus vos convenire, et consilium fecit 
inire : et jam modo acta poenitentia de erratis, ad auxilium 
vivifici ligni, ubi innoxia ejusdem Agni immaculati Dei et 
Domini nostri Jesu Christi sunt membra extensa, con- 
fugite. Quaeremus enim, id est, acquiremus vobis, fidem 
planius exponendo, si vultis, hominem ilium, nobis quidem 
notissimum, sed adhuc vobis ignotum, qui singulari prae 
hominibus scientia praeditus, salutifero crucis suae ligno 
cuncta nocentis adversarii novit mortifera tela fugare : ut 
quandocumque vos diabolus ad aemulandum contra gra- 
tiam evangelii, legis umbram coeperit commovere, adsit 

memoria Dominicae passionis, et vestra mox a furiosa 
intentione corda compescat. 

Providete mihi altquem bene psallenteniy Multos qui- 
dem^ inquit^ scientes psallere novi, sed bene psallentem 
aliquem mihi providete et adducite ; quod est annuentes 
apostolorum orsis dicere Judaeos, multos quidem cruci 
affixos pro peccatis novimus, sed eos nec sibi nec nobis 
profuturos agnovimus. Unde providete, ut ejus nos sacra- 
mentis imbuatis, ejus nostro in pectore fidem ac dilec- 
tionem catechizando adducatis, qui bene sua super lignum 
membra mortificando perpetua nos a morte redimeret. 

Ecce vidi filium hat Bethlehemitem scientem psallerey 
Unus de pueris est unitas humilium Christi, uno videlicet 
eodemque corde animaque conveniens. Quae sciscitantibus 
de fide Judaeis, et vivificae crucis pedetentim, ut ita dicam, 
signacula clausa pulsantibus, apertiora statim quaesita fidei, 
et Dominicae dispensationis arcana dilucidans : Ecce, in- 
quit, ipsa vel camis vel fidei oculis vidi et cognovi natum 
de radice Jesse, in Bethlehem Juda, virum scientem ferre 
infirmitates, et mortis subire patibulum, potestates aerias 
debellare idoneum, fortitudine pariter et prudentia sub- 
limem, imo ipsum Dei virtutem, et Dei sapientiam, specio- 
sum forma prae filiis hominum, et innocentia vitae et ope- 
rum exhibitione coelestium: et ut ad summum veniam, 
ipse est qui solus dicere potuit, Ego in Patre, et Pater in 
me est ; et qui videt me, vidit et Patrem : cujus eximiis 
virtutibus etiam nominis concinit gloria. Dicitur enim 
David, id est, manu fortis, sive desiderabilis. Manu fortis 
est enim in virtute passionis, quia adversarios stravit. 
Desiderabilis in claritate resurrectionis, qua suos sublima- 
vit. De quo enim scriptum est : Dominus fortis et potens, 
Dominus potens in praelio; ipse est in quern desiderant 
angeli prospicere ; et qui, sicut propheta dicit, veniet Desi- 
deratus omnibus gentibus, et implebitur gloria domus 
Domini. 

Misit ergo Saul ad laai, dicens : Mitte ad me David, ^c.] 
Mittebant catechizati nuper Judsei indices suae voluntatis 
sei-mones ad eos, qui praecesserant in Christo, dicentes : 


Digitized by LjOOQIC 



IN LIB. I. SAM. CAP. XVI. 


85 


Societatem nobis credite salvandi per baptisma in Christo, 
quern vestris semper in cordibus, fide, spe, et caritate pro- 
genitum, vitae aeternae pascua beatis quibusque et angelis 
et hominibus ministrare didicimus, qui justis fratrum peti- 
tionibus assensum praebentes, commodaverunt, eis Christi 
suscipienda mysteria. Neque haec fidetenus agebant, sed 
juxta eum qui cum discipulis suis dicens: Ite, docete 
omnes gentes, baptizantes eos in nomine Patris et Filii et 
Spiritus Sancti ; continuo subjunxit et ait, Docentes eos 
servare omnia quaecunque mandavi vobis. Inter sacra- 
menta fidei, quibus extrinsecus imbuerentur, mittebant 
etiam virtutum exempla, quibus alerentur interius : panes 
quippe et vinum, virtutes et doctrina spiritualis est. Panis 
enim cor hominis confirmat. Et poculum tuum, inquit, 
inebrians, quam praeclarus est ! Hoedus de capris, unus 
humilis pcenitentium luctus est, de lascivo peccantium 
turbarum grege sequestratus hoc: hoedus namque in 
lege solebat pro peccatis ofFerri. Haec asino vectore per 
David Saul mittit Isai, cum doctor quisque sapiens insti- 
tuendis Christo donante suis auditoribus, in simplicibus 
quibuslibet, et humano judicio despectis gratiam virtu- 
tum, quas imitentur, crebrius abundare commemorat. 
Nota et in Saulis unctione, quae et ipsa Christi regnum 
signihcat, asinas, panes, lagenam vini, necnon et hoedos 
inveniri : de quibus suo loco tractatum est. 

Et venit David ad Sattly §*c,] Venit Dominus ad corda 
credentium Judaeorum per (idem, et stetit coram eis per 
indefatigabile desiderium agnitae et concupitae suavitatis 
illius. Quibus se diligentibus ipse contra cuncta maligni 
hostis certamina, fidei et veritatis arma copiosa, et haec invin- 
cibilia ministravit, loricam videlicet justitiae, scutum fidei, 
galeam salutis, et gladium Spiritus, quod est verbum Dei. 

Igitur qtamdocunque spiritus Dei malus arripiebat Sauly 
^c.] Patet sensus ex superioribus, nec Judaeis solum fide- 
Ubus, sed et nobis congruit. Oportet enim, ut quando- 
cumque mentem nostram aliqua tentatio maligni spiritus 
arripiens, a tranquillitate sui status averterit, quisquis 
adest fratrum spiritualium, Dominicae nobis passionis 
humilitatem ad memoriam revocet, sedula nos exhorta- 

tionc contestans ; quia qui innocens et Justus sponte pro 
nobis sustinuit crucis supplicium, exemplum profecto reli- 
quit, ut sequentes vestigia ejus, innocenter in prosperis, 
patienter agamus in adversis. Ita enim fiet, ut allocutione 
fratema quasi citharizantis David manu refocillati levius 
habeamus. David quippe semper Redemptorem nostrum, 
sed aliquando in se, aliquando in suis membris significat : ac 
recedente diri spiritus instinctu, mox Sancti Spiritus gratia 
nos illuminatura succedat. Quod si quern movet, quare 
idem Spiritus et Dei appelletur, et malus ; sciat ilium Dei 
quidem dictum propter justissimam ejus permissionem, 
malum vero propter ipsius spiritus nequissimam volun- 
tatem. Utitur enim Deus etiam malis spiritibus ad pro- 
bationem quorundam, vel damnationem, vel correctionem, 
vel etiam in bonis conservationem. Ad probationem qui- 
dem, sicut beatum Job Dominus per Satan tentando pro- 
bavit: ad damnationem vero, sicut Achab regem pra?ce- 
dentium causa scelerum Domino permittente, spiritus 
mendax, ut bello periret, decepit : ad correctionem autem, 
sicut tradit apostolus peccantera in Corintho Satanae, ut 
spiritus salvus sit in die Domini Jesu. Porro ad conser- 
vationem virtutum, sicut idem apostolus, ne magnitudine 
revelationum extolleretur, angelum Satanae, qui eum cola- 
phizaret, accepit. Josephus in Antiquitatum Historia, loci 
illius ita meminit : Saul vero quaedara passiones et daemo- 
nia repente comprehenderunt, sufFocationes ei et angus- 
tias inferentes ; et paulo post : Jusserunt, inquit, ut cum 
eum daemonia invaderent et turbarent, super caput ejus 
stans psalleret, et hymnos ediceret. Neque enim putan- 
dum est, citharam illam, quamvis dulcissime resonantem, 
tantae potuisse virtutis existere, quae spiritus pelleret im- 
mundos ; sed figura sanctae crucis, et ipsa quae canebatur 
passio Dominica, jam tunc diaboli refringebat audaciam ; 
sicut et ^gypti vastator angelus, non propter sanguinis in 
foribus positi virtutem, sed quia idem sanguis typus fuit : 
locus quoque medii liminis superliminaris, et utriusque 
postis, qua inunctus erat, ipsam salutiferae crucis figuram 
exprimebat. Domus Hebraeorum, quas signatas vidit, • 
illacsas transiit, divino praemonstrante consilio, venturum 

eum in came^ qui suo nos sanguine per crucem seterna 
a morte liberaret. 


IN CAP. XVII. 

Cap. II. Congregantea vero Philistiim agmina aua in pr<B» 

liumj Omnia autem Israel diligebat Davidy 

Haec lectio mystice docet diutinas crebrasque antiqui bos* 
tis contra humanum genus insidias^ sola Christ! incamati 
potentia simul et patientia devictas. Philistiim ergo con- 
trarias potestates^ Israel autem populum fidelium^ uno 
solum merito actionis^ sed et nominis significatione denun- 
tiat. Israel namque est videre Deum, sive vir aut mens 
videns Deum dicitur: Et beat! mundo corde, quoniam 
ipsi Deum videbunt. Philistiim ruina duplex interpre- 
tatur. Et angeli vel homines mali prius in peccata laben- 
tes^ et post in ignis aetemi poenam corruunt. Congre- 
gantes autem Philistiim agmina sua in praelium^ conveniunt 
in Socho Judse, id est humilitate laudationis sive confes- 
sionis; cum malign! spiritus unanimiter contra ecclesiam 
venientes, diversis earn tentamentis vitiorum quatiunt. 
Non enim unum^ sed plura contra Israel agmina ducunt; 
cum juxta dispertitam suae nequitiae qualitatem, alii spiri- 
tus irae, alii invidiae, alii superbiae, alii cenodoxiae, alii 
luxuriae, alii gastrimargiae, alii discordiae, alii phylargiriae 
telis electos stemere tentant. Quia haec uni versa laborant, 
ut humilitatem Deo devotae confessionis et laudis^ quam 
ipsi superbiendo amiserunt^ etiam hominibus improbis 
tollant. Ipsa est enim fundamentum illud nobile^ in quo 
domus virtutum fideique constructa, nullo tempestatis 
turbinis cadere novit impulsu. Metanturque castra inter 
Socho et Azeca in finibus Domim, hoc est inter humili- 
tatem et fortitudinem, in finibus sanguinum, cum tota 
nefandi certaminis intentione satagunt fidelibus^ vel forti- 
tudinem operis, vel inter opera fortia custodiam humilitatis 
adimere. Neque enim ipsi, cum sint superbissimi et in- 
* firmi, possunt humilitatis aut virtutis moenia celsa subire. 
Sed inter haec insidias tendentes Judae, ejus enim, id est 
piorum confessioni, destruentes ea moliuntur eripere. Ipsi 

potius in finibus sanguinum positi, id est electis quibusque 
vulnera pravae suggestionis semper infligere quaerentes. 
At contra viri Israel in valle Therebinthi aciem ad pug- 
nandum contra Philistiim dirigunt, cum fortes quique in 
ecclesia daemoniim tentationibus lacessiti, praesidium verae 
humilitatis arripiunt. Quae aptissime vallis Therebinthi 
vocatur. Therebinthus enim est arbor ; lachrymam resinae 
prsestantissimam manans ; quae industria medici dissoluta, 
quaeque conjungit, et scissa conglutinat. Tails est nimi- 
rum humilis ac lachrymosa conversatio sanctorum, quae 
vitiorum fluxa restringens, dissoluta animae membra con- 
tinendo restaurat. De qua valle Psalmista: Beatus, in- 
quit, vir, cujus est auxilium abs te, Dominej ascensus 
in corde ejus disposuit in convalle lachrymanim, in loco 
quern disposuisti eis. Quia videlicet, auxiliante Domino, 
per lachrymas humilitatis ad locum usque regni coelestis 
ascenditur. Potest therebinthus etiam ipsum vitae lignum, 
quod est in paradiso, hoc est coaetema Deo Patri sapientia 
non inconvenienter accipi ; quod ut nos donorum suorum 
ramis obumbraret, immo et de convalle lachrymanim, 
in locum quern disposuit nobis, erigeret; atque odorem 
suae notitiae sublimius aperturum, ad videndum nos Deum 
deorum exaltaret in Sion, prius ipsam lachrymanim con- 
vallem, secundo de terra nasciturum adiit. Unde eadem 
ipsa sapientia, quae lignum vitae est amplectentibus earn, 
loquitur in Ecclesiastico : Ego quoque quasi terebinthus 
expandi ramos meos, et rami mei odoris et gratiae. 

Et Philistiim stabant super montem ex hac parte^ §*c.] 
Et usque hodie spiritus immundi adversus ecclesiam cer- 
tantes, stant superbo rumore elati, ad exemplum illius 
primi superbi; de quo in Apocalypsi Joannis scriptum 
est: Et tanquam mons magnus igne ardens, missus est 
in mare. Stat et miles justitiae, non suis fidens armis, sed 
ejus auxilio sublimis, qui dicit: Non potest civitas abs- 
cond! super montem posita. Vallisque erat inter eos; 
locus utrisque certandi ipsa est vita temporalis, in qua 
bonis malisque inter se dimicantibus, arbor vitae media 
dignos juvat et reficit, improbos damnat et ejicit; quam 

et ipsam vitam mundi communem, et justi in Christum 
summum videlicet montem sperando^ mente sedula trans- 
eunt, dicentes: Nostra autem conversatio in coelis est. 

reprobi per diabolum tumendo^ despecta proximorum 
Bocietate transcendunt. Contra quod fideles admonet 
apostolus, dicens : Non alta sapientes, sed humilibus con- 
sentientes. Philistiim namque perversos non minus homi* 
nes, quam angelos figurant, uno eidemque diaboli regno 
militantes. 

Et effressus est vir superius^ nomine Goliath^ §*c.] 

Yir iste notabilis, diabolus est, qui quotidie de castris 
Philistiim, id est de cordibus impiorum ad rebellandum 
Deo paratus egrediens, pios lacessere non desistit. Et 
recte Goliath, id revelatus sive transmigrans appellatur. 
Diutius enim mortalibus tectus quasi frustra Saulem et 
viros Israel terrebat; frustra pravorum mentibus quasi 
castris Philistiim se fortissimum jactabat ; sed jam modo 
per pueri David industriam revelatus est eis, qui dicere 
possunt : Non enim ignoramus cogitationes ejus. Diu 
miserorum corda superbus inhabitans jam modo transmit 
gratus est per eundem manu fortem, id est Dominum 
Salvatorem, qui ait : Nunc judicium est mundi, nunc prin- 
ceps mundi hujus ejicitur foras. Vel certe transmigrans 
non incongrue vocatur, quia de angelica beatitudine quon- 
dam superbiendo transmigravit ad inferos. Quod si trans- 
migrantem activa significatione eum qui alios transmigret, 
id est, de loco ad locum transferat, intelligere voluerimus, 
illo nomen referendum est; quia cunctos suos sequaces 
de terra repromissionis ad terram perditionis, de vita 
transmigrare satagit in mortem. Qui bene sex cubitos 
et palmum altus scribitur, quia qui se Altissimo similem 
gloriatur, et perfecta se opera et finem beatum per philo- 
sophos suos praedicare promittit. Sex namque diebus 
fecit Deus mundum, septimo requievit; et mortalibus 
per legem sex dies operationis, septimum quietis statuit. 
Denique Ezechiel in manu viri civitatem novam metientis, 
calamum vidit sex cubitorum et palmo; quia Dominus 
in electis suis perfectionem operis, quasi sex cubitos meti- 

tur; et spem quietis aeternae, quae in futuro perficietur, 
quasi partem septimi contemplatur. Quia ergo quod 
Dominus veraciter exhibet, hoc diabolus falso pollicetur. 
Casura Goliath altitude, mensurae Dominicae similis asse- 
veratur. Cujus etiam civitas Geth, quae interpretatur 
torcular, aptissime pravorum multitudinem, diaboli videlicet 
civitatem, ad bonorum in seculo tormenta semper exerci- 
tatam, monstrat. Sane nesciis intimandum, quia spurius 
est, qui patre ignobili, sed nobili est matre generatus; 
sicut e contra nobili patre, sed matre procreatus ignobili. 
Noth us consuete vocatur. 

Et cassis (Brea super caput ejuSy ^c.] Si lorica hamata 
quae sit inquiris, lege in Virgilio, 

Loricam consertam hamis, auroque trilicem. 

Et ocreas cereas habebat in cruribus^ Cassis, lorica, 
clypeus, et ocreae, diversa sunt argumentorum vel argu- 
mentantium genera, quibus contra Dominum rebellans 
diabolus, vel suimet ipsius capitis, videlicet iniquorum 
omnium, vel corporis sui miserrimi stultitiam defensare 
conatur. Tegit enim caput peccati, cum se etiam dam- 
natus Deum dicere et credi non metuit. Tegit et corpus 
cum declinat cor pravorum in verbum malum, ad excu- 
sandas excusationes in peccatis. Tegit, cum latus omne 
mentis humanae contra spicula veritatis obsepit. Quae 
cunctae species defensionum ex aere factae perhibentur, 
metallo videlicet caeteris amplius canoro ; quia sive opera 
nefanda, seu dogma perversum, non invictae veritatis agnita 
ratione, sed fabulosa dulcedine consuevit eloquentiae defen- 
dere secularis. Et bene pondus loricae ejus quinque millia 
siclorum aeris dicitur ; quia per suavitatem malesuadae 
locutionis, non ut ipse pollicetur, suorum sensus omnes 
militum ab hostis irruptione protegit ; sed e contrario sen- 
sus eorum omnes, qui quinque sunt notissimi, ab accipi- 
endo verbo veritatis, quo salventur, obcludit. Hasta aiitem 
dexteram armat, cum etiam per quosdam cautioris ingenii 
viros ecclesiae fidem turbare, vel etiam expugnare satagit, 
Casside namque, lorica vel clypeo, et caeteris hujusmodi. 

nos a vulnere tutamur; hasta autem vel gladio etiam 
adversarium ferire solemus. Unde non inconvenienter 
ea quae munimini sunt bellantibus arma, cum Philisteus 
gestat, illas nimirum personas vel loquelas indicant^ quibus 
improbi quique sua scelera tegunt ; ea vero quibus adver- 
sarius vulnerari consuevit, illos sermones vel homines 
signant, per quos etiam bonorum virtus lacerata turbetur. 
De quibus recte subjungitur : 

Hostile autem hastm ejus^ §*c.] Namque opus quidem 
eorum quos adversus ecclesiam diabolus ad certamen 
profert, quasi ad texendum justitiae et sanctitatis indumen- 
tum, oculis insipientium videtur aptissimum. Ipsum au- 
tem acumen dicendi non aliquid ultra mundi hujus, qui 
sex aetatibus perstat, terminos intueri ac dicere novit. Qui 
cum tanti sint ingenii, ut possint aestimare seculum, Crea- 
torem tamen ejus invenire nesciunt. Sed revera telae eorum 
non sunt in vestimento, quae animam calefaciant; quia, 
sicut dixit Esaias, Telas araneae texuerunt. Et sicut in 
Psalmo centesimo quadragesimo tertio, qui proprie ad- 
versus Goliath scribitur, victor ejusdem Goliath Psalmista 
testatur: Quorum os locutum est vanitatem, et dextera 
eorum dextera iniquitatis. 

Et armiger ejus antecedebat eum.’] Egredientem contra 
Israel Goliath armiger antecedit, cum decipere fideles niten- 
tem diabolum, etiam arma iniquitatis induta praecedunt 
et adjuvant exempla reproborum. 

Stansque clamabat adversum phalangas Israel^ ^c.] Su- 
perbia est hostis antiqui, quare usque ad incarnationem 
passionemque Domini Salvatoris a nullo mortalium supe- 
rari posse praesumebat. Neque enim frustra beato Job 
dictum est: Quia non est potestas super terram, quae 
comparetur ei, qui factus est ut nullum timeret; qui et 
usque ad terminum seculi praesentis, cum per Judaeos, 
gentiles, et haereticos ecclesiam turbat, quasi artaigero 
nequam praecedente, stans adversus Israelis agmina cla- 
mat. Nec mirandum, si hunc omnes Israelitae timentes 
fugiant. Quomodo enim, si non Dominus adsit, contra 
archangelum caro pugnet ? Sed ut caro contra carentem 

came spiritum praevaleat, primo Deus contra eimdem 
latens in came triumphet. De quo typice subjungitiur : 

David autem eratjilius viri Ephratei^ §*c.] David quippe, 
sicut semper, Christus Dominus est ; qui filius est viri Eph- 
ratei, id est, frugiferi ; quia antique illo Hebrseomm populo, 
qui multas justitiae fruges credendo protulit, camem sumere 
dignatus est, quamvis etiam semper in frugifero fidelium 
suomm pectore per dilectionem nasci simul et nutriri non 
desinit. Necnon solum nomina loci mystica, quomm no- 
tissima est interpretatio, sed et ipse locus Ephratae vel 
Bethlehem nascituro ibidem Christo testimonium perhi- 
bebat. Et bene vir ille grandaevus, id est, matums jam in 
legis scientia populus, octo filios habuisse memoratur, quia 
post sabbati veterisque testamenti praeconium, evangelii 
quoque gratiam ac resurrectionis fidem, quae per Christum 
esset venture, prophetavit. 

Abierunt autem tree filii ejus majores^ Doctores 

populi illius, quomm tres ordines supra exposuimus, vel 
contra suae camis ac mentis illecebras accincti, vel pro 
erudiendis aliis solliciti, bellum semper spirituale gere- 
bant. 

David autem erat minimus,'] Duplici ratione Dominus 
intelligendus minimus inter fratres, in quibus octonarium 
numemm suppleret, id est, eos quibus in lege perfectis 
evangelii sacramenta committeret, et tempore scilicet et 
humilitate. Quia et postquam venit plenitudo temporis 
misit Deus Filium suum factum ex muliere, iactum sub 
lege, ut eos qui sub lege erant redimeret, Et Filius homi- 
nis non venit ministrari, sed ministrare, et dare animam 
suam redemptionem pro multis. Nam et granum illud 
evangelici sinapis, quod ipse in agro suo, credentium vide- 
licet cordibus sevit, minimum quidem est omnibus semini- 
bus, dogmatum humilitate discipline, sed spiritualis gratis 
fervore precipuum. 

Tribus ergo majoribus secutis Saulem^ abiit Davidy ^c.] 
Quia in multis otfendimus omnes, solus qui de sanctidca- 
tione conceptus est, Anamartitos, id est sine peccato, in 
came potuit vivere, Deus recte intelligitur ; quia etiam 


Digitized by LjOOQIC 



IN LIB. I. SAM. CAP. XVII. 


93 


doctoribus^ quique in Judaea certae legis latoribus^ prophe- 
tis, et Psabnistis, sicut quidam interpretantur, Pontificibus, 
Scribis et Pharisaeis, contra legem peccati repugnantem 
legi mentis suae spiritual! agone desudantibus^ solus Condi- 
tor et Redemptor noster immunis ab omni culparum pul- 
santium conflictu redierit, qui insuper etiam gregem Patris 
sui fidelem, larga pietate divinitatis aetemae, quamvis humilis 
in came mortal!, parvulusque refecit ; quia enim mortali- 
bus veritate naturae concordabat, sed ab eisdem in peccandi 
virtute discrepabat, homines spiritualibus donis imbuens, 
sed inter eos vitia nulla committens. Recte David ad me- 
dendum Saul! Psalmista producitur, sed expugnandis Phi- 
listeis, quasi securus ab hoste revertitur. Insuper et quasi 
pastor bonus caeteris in procinctu belli positis, ipse liber 
a bello, Bethlehem suos mitissimos in pascua provocat 
agnos. 

Procedebat veto Philisteus mane et vespere^ ^c.] Quadra- 
genarius diemm numems, quo Philisteus procedebat, et 
stabat contra Israel, omne tempus ecclesiae, quo in hac 
vita dimicat, et evangelii juvante gratia, decalogum legis, 
inter antiqui hostis insidias implere conatur, exprimit, qui 
mane et vespere quotidie tentaturus procedit ; quia singu- 
lorum quae gerimus operum lucis vel initia contendit depra- 
vare, vel finem. Mane et vespere terret infirmos, quos vel 
adversis vel prosperis debellare laborat ; quod idem labo- 
rantis ecclesiae tempus in ipso ejus capite, cum esset in 
deserto quadraginta diebus, et tentaretur a Satana, speci- 
aliter expressum est. Sed tentator astutus, qui primum 
Adam se vicisse diutius exultabat, a secundo se victum 
perpetuo dolet. 

Dixit autem Isai ad David filium mum^ ^c.] Dicebat omnis 
fidelium Hebraeorum populus ad Dominum Salvatorem de 
8UO semine nasciturum, sedulo utique desiderio adventum 
illius suspirans : Accipe, obsecro, ad reficiendum juvandum- 
que in spiritual! acie populum tuum Israel, qui sunt fratres 
tui ; quia et ipse homo fieri, et ex eis secundum camem 
nasci dignatus es ; accipe, inquam, inter eorum castra quo- 
tidiano bello defessa corporalis apparens perfecte humilita- 

tis formam ; legisque custodiam, cui nihil debes, ultroneus 
subire dignare. Polenta namque spiritura contribulatum, 
corque contritum et humiliatum significat. Ephi mensura, 
quae tres amphoras habet, vel ipsius Domini Salvatoris, vel 
uniuscuj usque electi spiritum, animam et corpus digno 
humilitatis ritu perfecta atque adunata demonstrat. Quae 
videlicet humilitatis polenta, in Domino propria potestate, 
quanta ipse voluit, ad nos instruendos apparuit. At vero 
in nobis omnibus non aliter quam inferiori et superiori, 
hoc est timoris et spei potest mola confici. Decern quoque 
per David panes allati, perficiendi decalogi pabulum, quod 
non a nobis ipsis, sed donantis munere habemus, aperta 
ratione demon strant. Qui postquam ipse sub lege factus 
est, nobis quoque portabilia legis onera fecit ; sicut etiam 
sua humilitate indebita nos tantorum gratia debitorum, 
quae nequaquam reddere valebamus, humiles esse docebat. 
Sed ab ejusdem, inquit, decalogi lactea, ut ita dixerim, 
teneritudine, et quasi adhuc parvulis apta, ad spiritualis 
intelligentiae robur, quo etiam magnos quosque et egregios 
coelestis militiae duces reficere ac confortare possit, con- 
verte. Tunc etenim manu fortis ac desiderabilis noster, 
post datos fratribus suis panes, et polentam, etiam formellas 
casei ad tribunum detulit, quando post ostensum Judaeo- 
rum magistratibus patientiae et humilitatis exemplar, post 
legis et prophetarum non soluta, sed adimpleta mandata 
etiam discipulis suis, quos familiarius instituendo rectores 
ecclesiae praeficiebat, aperuit sensum, ut intelligerent scrip- 
turas. 

Et fratres tiLos visit abis^ ^c.] Et per seipsum Dominus 
in carne diligenter suos, si recte agerent, intendit. Atque 
ubicunque vel cum quibuscunque reperit, eos visitare atque 
advocare curavit, et per sua nunc quoque membra sedulus 
idipsum agere non cessat, cum bonos a malis discemens, 
his sua munera partitur, illos dimittit inanes. Quod Isai, 
sicut caetera David facere mandavit, quando fideles quique 
in Israel vel suis vel propheticis sermonibus Dominum 
citius venire, ac mundum redimere flagitabant, dicentes: 
Domine Deus virtutum, converte nunc, respice de coelo. 

et vide, et visita vineam istam, et dirige earn, et caetera 
talia. 

Surrexit itaque David mane^ Inclinata legis umbra, 
veritas de terra orta est; id est, Dominus in carne, qui 
evangelii lumen mundo ministraret, apparuit; quo nona- 
ginta novem oves electas non deseruit divinitus in coelo, 
etiam cum unam erroneam quaerere homo factus in mundo. 
Venit autem plenus gratia et veritate, et de plenitudine 
ejus nos omnes accepimus, gratiam pro gratia ; qualem eum 
venturum omnium piorum vota sperabant, credebant, prae- 
dicabant, amabant. 

Dt venit ad locum Magala^ Apparens in came 

Dominus, et sanctos quosque pro fide certantes, et im- 
mundos spiritus invenit fidei munimina destniere machi- 
nantes. Tabs nato Domino mundi status erat, tabs usque 
ad hujus secub terminum perdurat. 

Derelinquens ergo David vasa quae attulerat^ Dere- 
linquens Dominus apud memoriam fidebum suorum coeles- 
tia, sive terrenae generationis indicia, quae mundo mox 
natus attulerat, ut et haec inter eomm bonas quasi sarcinas 
virtutum dibgenti custodia servarentur; ipse ad praeban- 
dum mundi principem promptus festinare non differt, sed 
et de suorum salute soUicitus, opera justitiae faciendo et 
docendo, quasi de fnitribus suis palam sciscitatur, si eorum 
sint recta opera, an adhuc corrigenda videantiu*. 

Cumque adhuc ille loqueretur eisy apparmt vir ille 

Goliath nominey §-c.] Loquente ad homines Domino Salva- 
tore, et per sua vel acta vel dicta justitiae diligentius inqui- 
rentes, illorum ei opera quasi recte gesta placerent, appa- 
ruit hostis antiquus ex impiorum praecordus ascendens, 
et per actiones bnguasque eorum nefarias mabtiae suae 
superbae contra electos, quod et hodie facit, venena dira 
jaculans ; neque iUum maligni uUa fraus latuit, sicut nec 
temiit virtus. Unde aperte subjungitur : 

Omnes autem Israelitoe cum vidissent rfrwm, fugerunty 
^c.] Omnes enim peccaverunt, et egent gloria Dei. Solus 
potuit dicere Christus ; Venit enim princeps hujus mundi, 
et in me non invenit quicquam. Et ideo David solus con- 

temnit; et pro nihilo ducit superbiam Philistei, quern caeteri 
cuncti declinant, fugiuntque paventes. 

Et dixit unusquispiam de Israel : Num vidisti^ ?'\ Unus- 
quispiam de Israel^ qui David, an Philisteum viderit, inter- 
rogat ; unitas eonim qui expectantes redemptionem Israel, 
clarescente jam miraculis nativitate Dominica, sollicita mente 
quserebant, utrum idem Dominus hostis illius antiqui, qui 
cunctis fidelibus exprobrare consuescit, aliquibus fuerit in- 
sidiis, an inter mortuos liber ; nil per omnia morti, nil ei 
qui habebat mortis imperium, debuerit hosti ; neque enim 
facile mox omnibus patuit, quod Dei Filius, quod de sancti- 
ficatione conceptus, quod sine peccato natus fuerit, et in 
mundo victurus. 

Virum ergo qui percusserit eum^ ditabit rex, ^c."] Vinim, 
inquiunt, ilium, qui diaboli regnum dejecerit, confitetur 
omnis populus Israel, regali videlicet sicut et sacerdotali 
mysterio prae caeteris gentibus insignis, possessorem om- 
nium quae in coelis, et quae in terra sunt divitiarum, id est, 
totius mundi Dominum. Sed et ecclesiam primitivam de 
sua nimirum came progenitam, eidem viro prae caeteris 
eximio sponsae foedere conjungendum casto ac fideli con- 
gaudet amore, necnon et omnes electos ejiis a servitute 
peccati solvendos, ac Spiritus Sancti libertate sublimandos, 
fide non ficta testatur ; sive enim Patrem Christi Domini, 
seu populum sanctorum, ex quibus Christus secundum 
caraem, intelligere volueris, eandem expositio finem ratam 
habebit; quia et una eSt domus omnium fidelium, una 
eademque fide et spe et caritate viventium, et eadem ipsa 
domus est ejus cui canitur : Et laetentur omnes qui sperant 
in te, in aeternum exultabunt, et inhabitabis in eis. Talis 
enim erat de Christo in came venture fides antiquomm, 
talis et nostra de eo quern jam venisse gratulamur. 

Referebat autem ei populus eundem sermonem^ Do- 
cente palam Domino, et ejectionem minamque principis 
mundi praedicente, populus quidem omnis, ut evangelista 
commemorat, suspensus erat, audiens ilium ; sed invidentes 
legisperiti ac principes sacerdotum, quomodo ejus salutaria 
ccepta restinguerent, immo et ipsum perderent, inquire- 

bant, superbiae furorisque notantes eum, quia auctor so- 
brietatis humilitatisque patebat. 

Quare (inquit) venistiy Succenseant licet Christo 

Judasi, adventusque et incamationis suae pietatem ei bias* 
phemantes exprobrent ; nos debitas illi grates referamus, 
quod nos quaerens in terra, relinquere dignatus est in coelo 
beatissimas illas angelorum cohortes ; quae cum multiplied 
bus spiritualium agminum sint choris innumerae, non tamen 
immerito pauculae oves appellantur, donee reducta quae 
erraverat ove centesima, plena nobis adjunctis sui numeri 
perfectione laetentur. Gaudeamus quod inclinatis suis 
coelis, in quibus pax et justitia regnat, ut nostrum praelium 
videret, sua sponte descendit. Descendit enim, ut hosti 
congrediens enormi, suis in praelio vinceret ; suos quibus 
vicerat, sibi congaudentes in regno coronaret. 

Audita sunt autem verba qtue loculus est Davidy ^c.] 
Credita sunt verba quae locutus est de regni venturi prae- 
sumenda gloria Christus, et ad ipsos usque Judaic! imperii 
principes fama vulgante delata. Qui cum et ipsi ex parte 
non pauca ad audiendum verbum confluerent, locutus est 
eis ; ne deceptoris antiqui virtute mox infirmanda, ne mox 
evacuanda fraude turbarentur, ne de generis human!, jam- 
que afiutura salvatione diffiderent. Ego, inquit, qui ob 
hoc ipsum servilem indui formam, ad majora progrediens 
opera virtutum, expugnatorem mundi antiquum expugnabo 
diabolum. 

Et ait Saul ad David : Non vales resistere Philisteo istiy 
§-c.] Trepidatio est infirmorum, vel etiam repugnantia 
superborum. Numquid valet iste diaboli virtutem deprae- 
liari, quod divinitatis est solius ; cum sit humana, immo et 
humili came vestitus ; adversarius autem ejus spiritual! 
natura praepotens, insuper rebellio ex quo creatus est, 
contra Creatorem, contra quoque nostrum genus arma ferre 
didicerit ? ille enim homicida erat ab initio, et in veritate 
non stetit. Homicida videlicet prime sui superbiendo, 
deinde et hominis seducendo ; in quo geminate homicidio 
longius ab olim deserta veritate cecidit, immo et usque in 
finem seculi cadere peccata accumulando non omittit. 

Bixitque David ad Saul: Pascebat servus tuusj 
Confortat Dominus infirmos in fide, convocat incredulos 
ad fidem, modestius exhortans, ut inter fragilia hiimanitatis 
suae, qua dolores nostros susceperit, etiam divinitatis, qua 
ipsos dolores sanare sufficiat, excelsa cognoscant. Ipse, 
inquit, nunc servi habitu deformis, vestrae salutis gratia 
pascebam a seculo coelestibus alimentis cunctorum corda 
fidelium, Patris videlicet mei gregem. Et veniebat aliquis 
immundorum spirituum, vel vi praepotens, vel astutus insi- 
diis. Leo namque et ursus, quamvis uterque simul et 
virtute praemineat, plus tamen fraudis ursus, plus habet 
leo fortitudinis ; atque ideo hie fraudulentiam, violentiam 
ille, uterque nequitiam daemoniorum figuraliter exprimit. 
Qui veniebant, inquit, toUebantque decipiendo aliquem 
fortium ecclesiae ducum, abstrahentes eum peccando de 
medio fratemae societatis. At ego vel per angelos aut 
homines palam contestando, vel per meipsum invisibiliter 
compungendo, tales, devictis nequam spiritibus, ad salutis 
iter revocabam ; contra ipsi spiritus graviter ferentes, 
animas fidelium a suis tenebris ereptas, ad lacerandum 
improbi, blasphemandumque mei nominis cultum, suae 
statim vesaniae convertere furorem ; quorum ego blasphe- 
miam in lucem traducendo, ac manifestando per prophetas 
meos, totum penitus idololatriae ritmn redigebam ad nihi- 
lum ; apprehendensque sapientes in astutia eorum, sufib- 
cabam ora nefandae professionis, dicens : Quoniam omnes 
dii gentium daemonia : Dominus autem coelos fecit. Et : 
Idola gentium argentum et aurum, opera manuum homi- 
num. Os habent, et non loquuntur, et caetera. Sed et 
per alium prophetam : Dii qui non fecerunt coelos et ter- 
ram, pereant de terra, et de his quae sub coelo sunt ; nam 
et virtutem omnem, et prudentiam prophanorum, quae per 
ipsos, seu per deceptos ab eis homines solet ostentari, 
potenter evacuabam ipse, qui semper in divinitate Dei 
yirtus et sapientia permanens, in humanitate ad tempus 
hominum saluti serviturus apparui. Erit igitur et iste 
totius mali repertor et origo, quasi unus ex satellitibus suis, 
hoc est suis capietur in laqueis ; qui ausus est et quondam 

angelos in coelo, et post in terra homines ad maledicendum 
pro vocare Conditori ; sed et illos qui in fide sni persistere 
Conditoris, injuste semper maledictionis exacerbare jaculis, 
quasi non vero Deo serviant adoratores cultoresque illius, 
de quo dicitur : Sicut enim Pater habet vitam in semetipso, 
sic dedit et Filio vitam habere in semetipso. Quod per 
gentiles, Judmos, et hsereticos nunquam eis dicere ces- 
sabit. 

Dixit cndem Saul ad David: Et Dominus tecum, ^7.] 
Annuit tandem Domini coeptis Judaeorum populus in his 
cjui ad fidem venire potuerunt, agnitisque veraciter ejus 
duabus in una persona naturis, optarunt ut hominis humi- 
litate superbis diaboli telis occurrens, auxiliatrice divinitate, 
victorias palmam obtineret. 

Et induit Saul David vestimentia suis, Adhibuit 
Domino incamato populus Judaeorum figuras observatio- 
num legalium, octavo eum die circumcidendo, tricesimo- 
tertio dehinc ad templum ferendo, hostiam pro eo dando, 
sabbatum camale docendo, et per singulos annos immo- 
landi Agni paschalis'exempla praebendo, caeteraque hujus- 
modi, quae suo tempore saluberrima, et spirituales in lege 
Judaici populi praeceptores quasi caput, et ipsum populum 
quasi corpus Saulis • contra omnia tela nequissimi ignea 
multum utiliter armabant. 

Accinctus ergo David gladio §-c.] Gladius Saulis est 
lex, quae per Moysen data est : vestis David, opus gratiae et 
veritatis, quae per Jesum Christum facta est. Accinctus 
ergo David gladio Saulis super veste sua, coepit tentare 
si armatus posset incedere. Non enim, inquit, habebat 
consuetudinem. Observans ad tempus Salvator imperium 
legis camale, latente interim intrinsecus, nec adhuc in 
populos divulgato munere gratiae spiritualis, coepit pau- 
latim ostendere ; quia non posset corpus ejus, quod est 
ecclesia, legis oneratum caerimoniis ad certamen spirituale 
sufficere, maxime in his qui de gentibus ad fidem vocandi, 
nullam prorsus habebant consuetudinem graviora legis 
edicts sufierendi. Denique apostolus Petrus, eos qui 
membra David adversus agonem processura giganteum, 

Saulis arma volebant aggravare, contestatur et arguit^ 
dicens: Ntinc ergo quid tentatis Deum^ imponere jugum 
super cervices discipulorum, quod neque patres nostri, 
neque nos portare potuimus? sed per gratiam Domini 
Jesu credimus salvari^ quemadmodum et illi. 

Etpomit cfl, et tulit baculum §•<?.] Disposuit Do- 
minus legis sacramenta^ quae ut suo tempore bona proba- 
ret, ad modicum suscipere dignatus, et potestatem judicii 
sui, qua cuncta semper regebat, libere etiam circa dispo- 
sitionem legis exercebat. Deposuit arma Saulis^ cum ait : 
Dominus est enim Filius hominis etiam sabbati. Tulit 
baculum suum semper in manibus habitum^ quando erat 
docens eos, sicut potestatem habens, et non sicut Scribae 
eorum^ et Pharisaei. Induit arma Saulis, ad praelium sin- 
gulare venturus, cum, appropinquante suae certamine pas- 
sionis, discipulis ait : Desiderio desideravi, &c. Deposuit 
eadem, cum subjunxit : Dico enim vobis, quia ex hoc non 
manducabo illud, donee impleatur in regno Dei, &c. Quibus 
pari modo calicem quoque Paschae legalis non amplius 
camaliter observandum praedixit. Tulit baculum, quern 
semper habebat in manibus, cum crucis suae mysterio ad 
salvationem mundi profuturo (nam et ipsum potest baculi 
figurae non inconvenienter aptari, cujus semper in poten- 
tate tempus modumque habebat) discipulos imbuens: 
Accepto pane gratias egit, et fregit, et dedit eis, dicens : 
Hoc est corpus, &c. 

Et elegit sUn quinque laptdea limpidtssimos de torrentCf 
§•<?.] Ostensa reprobatione praecedentis mandati, propter 
infirmitatem enim et inutilitatem, magis se Dominus eli- 
gere docuit ipsam legem, quae quinque libris scripta est, 
spiritualiter observari, extrahendo earn de turbidis sensibus 
eorum, qui velamen habentes super cor, non poterant 
intendere in faciem Moysi, atque in liberas evangelicae 
lucis auras elevando. Quamobrem et eandem sublimitate 
legis intelligentiae spiritualem, spiritualium pastorum, quos 
secum familiaribus habebat, praecordiis committere curavit. 
Cui etiam allegorici, moralis, et anagogici sensus quasi 
triplici parte contextae fundae juvamen adjunxit. Ac 

iaiibus competenter armis indutus, debellandum mundi 
principem victor futurus aggressus est. 

Cumque inspexisset PhilisteuSj et vidissei Davidy SfcJ] 
Cumque inspexisset solertissime diabolus, et vidisset Dei 
Filium in mundo contraria sibi facientem et docentem, 
quasi adversus se procedentem, quia humilem deprehendit^ 
ipse nihil nisi superbum sapiens, despexit eum. Erat 
enim plenus novae virtutis et gratiae, passionum sanguine 
rubens, et pulcher actione magnalium. 

Ei dixit Philisteus ad David: Numquid ego cards sunfiy 
^c. F'] Sive potentiam Salvatoris, seu crucis intelligas lig- 
num, ad eundem sensum respicit. Negat se enim super- 
bissimus hostis similem cani, id est, immundum opere, et 
infirmitate contemptibile. Insuper et omnes qui in mundi 
hujus vitam transeunt, diris, insanis, furiosis et latratibus 
persequentem, et lacerantem morsibus, negat patientia 
Salvatoris, negat superandum potentia. At vero manu 
fortis ipse cum crucis baculo veniens, videamus quid de 
occurrente adversario sentiat. Dicit enim Patri : Erue a 
framea animam meam, et de manu canis unicam meam. 
Sed et alibi membra ejusdem adversarii canibus compa- 
randa signavit, cum ait : Non est bonum sumere panem 
filiorum, et mittere canibus. Quorum tamen non paucos 
panem filiorum ministrando, de canibus impudentissimis 
vel rabidis castissimas ac mitissimas convertit in oves. 

Et maledixit Philisteus David in diis suisy ^c.] Maledicit 
Deo vivo et vero diabolus, cum deceptos a se spiritus, et 
ob hoc setemo igni damnatos atque damnandos, mortalibus 
deos dare non timet ; insuper et spirituales ecclesiae viros 
vitae camalis arguens, a suis posse devinci in suorum jactat 
doctorum, qui partim angelica natura ccelestes, partim sunt 
terrestri came mortales, debere membra transferri. Male- 
dicit et per haereticos corpori veri David in diis suis, cum 
fictos de corde suo ac pessimo igni conflatos sensus, evan- 
gelicae veritati praeponere docet; qui etiam caraalia do- 
centes, spirituahum dicta vel acta praesumant se posse 
convincere. Talia magis gentilium superbis philosophis, 
vel barbaris quibusdam (his enim volucres coeli, ac bestiae 

terrie, possunt decentissima slgnificatione confem) quam 
ecclesiasticae eruditioni et humilitati congruere. 

Diwit autem ad Philisteum David : venis ad me cum 

gladioy Ostendit apte Dominus, et omnibus quos adju- 
vabat, et potestatibus quas debellabat^ aeris diabolum su- 
perbiae solum ac fallaciae armis, quibus vel sua parva 
defendat ac tuetur, vel veritatis sensa perfringat, indutum ; 
se autem ipsum esse, de quo Psalmista praecinuit : Bene- 
dictus qui venit in nomine Domini. Denique non cre- 
dentibus quibusdam exprobrans, ait : Ego veni in nomine 
Patris mei, et non suscepistis me. 

Et dabit te Dominus in manu mea, §t.] Et divinitatis, 
inquit, meae virtute superaberis, qui conspecta in me carnis 
vilitate superbus extolleris, et auferam te, qui caput es 
omnium malorum, a conjunctis tibi injuste membris mor- 
talibus ; et dabo cadentia membra tua tuorumque satelli- 
turn, hoc est separates a vobis, et humiliatos mea virtute 
vel gratia homines, qui vestris misere decepti culturis 
adhaeserant : Dabo, inquam, eos a meis instruendos, meis* 
que sociandos ministris, qui partim angelica natura coe- 
lestes, partim sunt terrestri came mortales, ut praedicato 
per totum orbem evangelic, sciat omnis homo, quia unus 
et verus est Deus, qui nunc notus in Judaea, et in Israel 
magnum nomen ejus. Tunc catholica, id est, universali 
laude celebrabitur, a finibus terrae ad eum clamantium ac 
dicentium: Domine Deus noster, quam admirabile est 
nomen tuum in universa terra ! Nec cuiquam videatur 
absurdum, quod camis ima coeli volatilia ac bestias terrae 
avidos, ac capiendos per fidem prius camales animas, 
dixerimus significare doctores. Nam et ipse Dominus 
apertissime leo de tribu Juda, et ecclesia typice leaena 
vocatur ; nec solum propter fortitudinem, sed et propter 
insinuandum solers sanctae rapacitatis studium. Dicit 
enim patriarcha Jacob de Domino, Catulus leonis Juda, ad 
praedam, fili mi, ascendisti. Dicit et ipse Dominus de 
ecclesia ad Job, Numquid capies leaenae praedam, et ani- 
mam catulorum ejus implebis ? Sed et per quatuor ani- 
malia designatur Salvator. Sicut per hominem et vitulum 

incarnationis et immolationis humilitatem, ita etiam per 
leonem et aquilam fortitudinem voluit, ac subiimitatem 
suae resurrectionis, atque in coelos ascensionis indicare. 
Qui etiam ad beatum Job ipse de ecclesia loquitur^ dicens: 
Numquid ad praeceptum tuum elevabitur aquila, et in 
arduis ponet nidum suum ? Cujus ne altitudinem solum 
nidificandi vel volandi^ vel etiam perspicax intuendi solis 
acumen^ et non vorandi quoque unitatem typice commen- 
datam putares, ad ultimum subjunxit : Et ubi fuerit 
cadaver^ statim adest. Ubicunque aliquem a congruo vitae 
statu decidisse conspexerit, hunc continuo dictk corri- 
piendo mordacibus^ in vita sui corporis membra trajicere^ 
et quasi a morte suscitatum catholicam restituere festinus 
curat in vitam. De duobus exemplum dandum putavi- 
mus, ut per haec qui legerit, etiam de caeteris volatilibus vel 
bestiis^ quid absque scrupulo fidei sentire possit^ noverit* 
Et manum suam mmt in peramj ^c.] Peram pastoralem 
diximiis supra corda esse pastorum^ Christi nimirum lateri 
familiarius adhaerentium. Cur non ergo magis ipsius 
summi ac singulariter boni pastoris conscientia, vel anima^ 
pastoralis pera vocitetur ? quae quinque lapides limpidissi- 
mos, sed ad hostem prostemendum fortissimos continet : 
quia purissimam divinae legis scientiam, qua omnis error 
debelletur: cujus et in lapide expressa plenitude, et in 
quinque libris est latitude diffusa, solus perfecte nosse et 
implere potuit Christus. In quam profecto peram manum 
mittens, unum de quinque quos ibi miserat lapidibus tulit, 
cum opus loquendi de area sacri pectoris, armans unum 
de quinque libris Moysi, quorum omnium auctor atque 
adimpletor existebat, hoc est Deuteronomium, in testimo- 
nium sibi ad repellenda hostis antiqui tentamenta suscepit. 
Sed et nos sacris literis instructos, ejusdem hostis insidias 
unitate fidei et caritatis vincere docuit. Et bene funda 
jecit; quia spirituali sensu scripturarum, quern triplicem 
supra ostendimus, hostis superbiam fregit, spiritualis etiam 
nobis intellectus contra eundem arma donavit. Et bene 
in fronte percussit Philisteum, quia et ipsa suae pi*aesump- 
tionis audacia diabolum stravit: ex ipso suae profes- 

sionis ostentatu, perversorum dogmatum cultores stultos 
esse patefecit. Sicut enim manus fortitudinem opera- 
tionis, ita frons agnitionem professioDis indicat. Quisquis 
igitur in fronte feriri timet, signo salutiferse cnicis ipsum 
frontem armet, dicens cum apostolo: Mihi autem absit 
gloriari, nisi in cnice Domini nostri Jesu Christi. Deni- 
que David ipse, quia dicere noverat : Signatum est super 
nos lumen vultus tui, Domine : opertam quidem casside 
jactantis^ loquacis, sed supernae gratise lumine minime sig- 
natam Philistei frontem dejecit. Et apte infixus lapis in 
fronte ejus asseritur: quia divini verbi sententiam dia- 
bolus, quam vel in se vel in suis sequacibus a Christo 
Salvatore ejusve membris excipit, nunquam omnino libe- 
randus excutiet, sed et execrabilem luet damnatus sine 
fine gehennam. Cui simile est quod Esaias irrevocabilem 
ejus damnationem testatur, dicens : Et erit transitus 
virgae fimdatus, quam requiescere faciet Dominus Deus 
super eum : hoc est, neque in aetemum salvandus exime- 
tur tormentis, neque per tempora variantia inter poenas 
discurret: et requiem nostro verberantiae more, qui vir- 
gam vel scuticam dorso vapulantis creberime ad punctum 
sublevando tollimus, ut iterum ferire queamus, sed absque 
ullius intercapedine quietis, perpetua subactus ultione 
gemet. Hoc contra eos, qui propter Esaiae testimonium, 
quo de impiis scribens, ait : Et claudentur ibi in carcerem, 
et post dies multos visitabuntur : diabolo et angelis ejus, 
omnibusque reprobis, quamvis post longa et innumera 
seculorum volumina remissionem tantorum criminum, et 
vitam cum Domino promittunt aetemam, contra ipsius 
Domini et judicis sententiam, qui se in examinis ultimi 
discrimine dicturum esse praedixit : Discedite a me, male- 
dicti, in ignem aetemum. Percussus autem lapide cecidit 
in terram gigas ; quia pulsatus Dei verbo diabolicus error, 
nequaquam celsus, ut multo ante tempore jactabat, et 
coelestis sed terrenus fuisse innotuit, et infimus. 

Cumque gladium non haberet in manu Davidy §•(:.] Cum 
neminem haberet et Dominus sui verbi ministrum, per 
quern diaboli superbiam docendo perfringeret, nisi quern 


Digitized by LjOOQIC 



IN LIB. I. SAM. CAP. XVII. 


105 


prius ipse diabolo victor eripuisset; omnes enim natura 
filii irae^ omnes in iniquitatibus concepti^ et in delictis sunt 
a matre generati; supervenit inopinatus^ et adversarium 
male diu fortem, quasi fortior exsuperans^ universa arma 
ejus, in quibus confidebat^ abstulit, ut per quos hostis 
ante quasi per arma sua miserorum animas trucidabat, per 
eos postmodum Salvator in arma justitise commutatos^ 
caput iniquitatis suo praecidat a corpore, hoc est converses 
ad fidem peccatores anathematizare Satanam^ et operibus 
ejus^ ac pompis omnibus abrenuntiare compellat. Et 
recte gladium quo Philisteum interficeret^ prime manu 
tulisse David, ac de vagina sua eduxisse narratur ; quia 
magnum quemque imperii diabolici strenuum, quern pro- 
pugnatorem piimo Dominus suas visitatione pietatis sus- 
cipiens, de obscuris errorum latebris in lucem gratiae libe- 
rantis extrahit ; ac sic per eum etiam caeteros corripi pari- 
ter concedit, et corrigi. Sed et nos cum haereticorum 
vesaniae disputando occurrentes, non aliis quam his quae 
ipsi ad nos reducendos proposuerant, vel argumenta- 
tionum probamentis, vel testimoniis scripturarum convin- 
cimus, eos fabricatores mendacii, et cultores esse perverse- 
rum dogmatum; gigantis profecto proterviam suo ense 
dejicimus. 

Videntes autem PhUistiim^ quod moriuus esset fortissimus 
eoruntj §■(:.] Videntes immundi spiritus, quod incarnatione 
et passione Dominica victus et prostratus esset fortis- 
simus eorum, fugerunt a cordibus credentium. Et con- 
surgentes fortes quique in ecclesia de circumcisione et 
praeputio congregati, levaverunt terribilem malignis vocem 
divinae praedicationis et laudis, persecutique sunt eos usque 
dum se humiliandos a Christo, et quasi in valle dejectione 
submergendos agnoscerent, qui prius in monte superbiae 
contra ilium se castra posuisse jactabant; repeterentque 
profugi corda, quae pridem male inhabitando omni prorsus 
spoliabant fioige pietatis et fidei. Portas namque Accaron^ 
id est, sterilitatis, Philistiim fugientes adeunt, cum maligni 
spiritus a fidelium mente repulsi, ad doctores se denuo 
referunt. Vanitatis et mendacii ipsius civitatis moenia 

subintrant, cum etiam vulgus imperitum ad augmentum 
opens infructuosi et incendio digni coarctant. Sed et 
Geth usque, id est, torcular perv^eniunt, cum ad bonos 
quosque iniqua persecutione torquendos, deceptorum corda 
protrahunt. Quae cuncta eodem ordine etiam de perversis 
possunt hominibus accipi. 

Et revertentes filii Israel, Recti ordinis est, ut doc- 
tores veritatis prius ab auditorum pnecordiis omnem spi- 
ritum immundum exsufHando et catechizando abigant, et 
sic eos qui fuerant castra daemonum, sed facti jam pos- 
sessio spiritualis Israel, societati forti sanctorum mysteriis 
salutaribus imbuendo aggregent. 

Assurnens autem David caput Philistei, ^c.] Juxta lite- 
ram quidem puto sentiendum, quod caput tam fortis 
adversarii detruncatum, non aliam ob causam David in 
Hierusalem urbem rebellem, et Jebuseis adhuc civibus 
inhabitatam afferre curaverit, quam ad terrendos eos qui 
inexpugnabili murorum firmitate vel altitudine fidentes, a 
nullos se superandos praesumeb^t. Denique in ejus expug- 
natione, quae per ipsum David facta est, legimus in tan- 
tam eos conscendisse superbiam, ut dicerent : Et si non 
alios quam caecos et claudos, qui in civitate forte reperire 
possent, in propugnaculis sisterent, ipsi ad conservandam 
earn et numero et virtute sufficerent. Suspendit ergo con- 
tra civitatem adversariam caput gigantis victi puer tri- 
umphator, ut se quoque cives licet immanes, ab eodem 
vinci posse non discrederent. Juxta vero allegoriae leges, 
dicendum quod victoriam de antiquo hoste susceptam per 
apostolos praedicantes, et miracula facientes, perfidis adhuc 
gentibus Dominus festinarit ostendere, ut hujus eas signo 
victorias ad perficienda vitae et veritatis sacramenta pariter 
et dogmata converteret, cujus etiam arma in suo taber- 
naculo posuit; quia sanctae ecclesiae et homines diabolo 
ereptos sociavit, et ejus insidias (nam et ipsae possunt in 
armis intelligi) patefecit. Nulli enim dubium, quin taber- 
naculum David, Christi domum, quae est fidelium ecclesia, 
monstret. 

Cap. III. Eo autem tempore quo viderat Saul David 

egredientem, Haec lectio figurate designat victoriam 
Chiisti, qua diabolum superavit, devotos quosque et hu- 
miles debitae servitutis honorasse servitiis ; at vero con- 
tumaces ac superbos gloriosis ejusdem invidisse triumphis ; 
nec tamen raptis licet ad rebellandum impietatis armis^ 
supernae gratiae, quin per mundum clarescat, potuisse resis- 
tere. Quaeritur autem^ quomodo Saul ignorans stirpem 
David requiret, sui tanto tempore ministri, pariter exor- 
cistae et armigeri. Et volunt quidam mentem ejus a malo^ 
quo agitabatur, spiritu^ ab agnoscendo interdum^ quamvis 
noto homine^ prsepeditam; non intuentes^ quia nec ipse 
Abner tantae severitatis et prudentiae vir, ejus se proge- 
niem nosse testetur: sequitur enim; Dixitque Abner, 
Vivit anima tua, rex, si novi. Unde videtur credibilius 
eum non solos illos dies quadraginta, quibus in valle 
Therebinthi est, contra Philisteos pugnatum, abfuisse a 
latere Saulis, verum tanto ante temporis spatio ad pas- 
cendas sui patris oves fuisse reversum, quando sicut 
pubescentium aetas solet, contingere posse, ut mutato 
inter crementa caeterorum artuum etiam ipso frontispicio, 
non facile et cito cognosceretur ab eis, quibus pridem 
notus existeret. Sed quicquid causae illud erat, nos, trans- 
missa historiae radice, ad carpenda allegoriae spiritualis 
odorifera poma scandamus. Egrediente contra Philisteum 
David, quaerit de genere ejus Saul : sed quia ab ipso non 
quaerit, quod quaerit, discere nequit. Percusso Philisteo, 
quaerit ab ipso, et audit. 

FUius servi tui Isai BetMehemitoB ego sum,'] Praedicante 
ante passionem Domino, et sanante omnes oppresses a 
diabolo, quod est contra Philisteum egredi, crucis baculo et 
scripturarum, quae de eo erant adimpletione stemendum ; 
quaerebant inter se nonnulli ex Judaeis, quis ipse esset, 
Helias, an Hieremias, an Baptista, an alius quis propheta- 
rum eximius. Sed quod necessarium quaerebant, scire ne- 
quiverant, eo quod ad fidem veniendo, ab ipso quaerere 
nescirent. At post passionis, resurrectionis, ascensionisque 
ejus triumphum praedicantibus apostolis, multi credentes ex 
eis veraciter eum Christum cognoverunt, de Bethlehem 

Juda, et radice Jesse, juxta vaticinia prophetarum egres- 
sum, principis mundi regnum invicta virtute vicisse; quod 
est manu fortem juvenem gigantis occisi caput habuisse in 
manu. 


IN CAP. XVIII. 

Et factum est cum complesset loqui ad David Sauly 
Cum per apostolos Salvator Judaeam munera prsedicando 
suae incamationis implesset, multi quidem audito verbo 
crediderunt. Sed perfectiores quique in bis spirituali 
gratia redundantes, quod, ut saepe dictum est, Jonatban 
vocabulo designatur, tanta ei dilectione colligati sunt, ut 
etiam animam suam pro eo dare non dubitarent. Porro 
alii non pauci, et maxime qui terreni principatus sive 
abjecto seu desiderato culmine gaudebant, minore quidem 
fervore amoris, sed eadem fidei agnitione pnediti suscepe- 
runt ; ejus et ipsi sacramento pro certo credentes et con- 
fitentes nequaquam eum patrum, ex quibus camem susce- 
pit mentis, quamvis multum subbmibus, aequandum, sed 
sequendum apostoli sententiam qua dicit. Quorum patres, 
et ex quibus Cbristus secundum camem, qui est super 
omnia benedictus in secula. 

Inierunt autem Jonathan et David fceduSy §-c.] Inierunt 
Cbristus et ecclesia foedus mutuae caritatis et pacis. Dili- 
gebat enim eum ecclesia in membris suis perfectioribus, 
ita ut mori esset parata pro illo ; justum rata pro eo corpus 
se simul, et animam dare, qui pro sua redemptione, cum 
esset Deus verus ex Deo vero, bumanam camem induere 
sit dignatus et animam. Nam et Verbum caro factum est, 
et Dominus susceptor est animse meae. Denique exspolia- 
vit se in martyribus came, qua erat vestitus, et dedit earn 
Cbristi obsequiis ; necnon et aliud, quicquid babebat in- 
genii, virtutis et operum, ejus voluntati devota impendit, 
usque ad acumen peritiamque dicendi, et usque ad indus- 
triam, argumenta fide et ratione veracia, contra male sapi- 
entium versutias emittendi, et usque ad gloriam castitatis 
et immaculati pudoris pro ejus amore servandum. 

Egrediebatur quoqne David ad omniay ^-c.] Sive credere 

Christo populus Judseorum^ seu contradicere mallet, sive 
eum regem facere, seu cruci affigere, prudenter se cosetema 
Patris sapientia semper agebat, et pios potenter munerando, 
et patienter impios tolerando. Posuitque eum populus 
idem super viros belli spiritualis, in quibusdam videlicet 
credendo et confitendo, quia ipse sit solus, qui pro salute 
animse dimicantes, ut vincere possint, adjuvet. In aliis 
vero, quia reus sit mortis exclamando, qua tandem morte 
ad votum impiorum suscepta, cum mortis auctorem supe* 
rasset, nobis quoque belligerandi cum eo pariter et trium- 
phandi condonat exemplum. 

Et acceptus erat in oculis universi pcpuli^ §-c.] Acceptus 
erat Dominus universis, illos oculos habentibus, de quibus 
ipse loquitur, Beati oculi, qui vident quae vos videtis. 
Maximeque in corde mundo apostolorum, qui speciali pro- 
videntia Judaeorum saluti jussi simt praedicando famulari. 
Quibuscunque enim acceptus non erat Dominus, non aesti- 
mandi sunt tales oculos habuisse apertos; sed esse de 
quibus dicitur, Sinite illos, caeci sunt, et duces caecorum. 

Porro cum reverteretur percuaso PMUsteo Davidy §*c.] 
Cum reverteretur victo per suam passionem antique hoste 
Dominus, et in gloria resurrectionis suis appareret electis, 
diffamata per Judaeam hujus triumphi gloria, egressae sunt 
animae quaeque humiles, et propriae fragilitatis consciae de 
universis urbibus Israel, gaudentes in Christo, quern auc- 
torem vitae, et mortis cognovere victorem, ac per multas 
ecclesias, quae unam catholicam faciunt, eum concord! 
laudatione celebrantes, in diversis ab uno eodemque spiritu 
datis virtutum charismatibus, quae congruis devotae humi- 
litatis obsequiis Domino suo membra mancipantes, alacri 
ante omnia fide, quasi triumphali carmine declarant ; quia 
legis quidem institutio opera justitiae jubendo, non parvam 
de hostili exercitu stragem dederit, non paucas eidem ani- 
marum praedas eripuerit ; sed incomparabili virtute Christ! 
gratia, vitae coelestis denarium tribuendo, ipsas etiam portas 
mortis victor diruerit ; ita ut suos percepta vitae aetemitate 
morti insultaturos, ac dicturos asseveret: Ubi est, mors, 
contentio tua ? ubi est, mors, stimulus tuus ? Et notandum. 

quod non universae mulieres Israel, sed de universis urbi- 
bus Israel egressae sunt mulieres. Non enim omnium est 
tides, sed de omnibus tamen personis, conditionibus, locis, 
et aetatibus, qui tidem suscipiunt, eliguntur ab eo qui 
dixit: Si exaltatus fuero a terra, omnia traham ad me. 
Neque ibi dixit, omnes, sed omnia; ut significaret, ex 
Omni genere hominum futures esse credentes. Notandum 
etiam, quod Sauli quidem occurrisse mulieres, sed m 
laudes David vocem extulisse dicuntur; quia pie creden- 
tium Christo animae palam legis aemulatori populo, quid de 
umbra legis ipsius, quid de evangelica luce esset sentien- 
dum, dicebant ; quatenus hunc quoque praedicando ad 
viam gratiae et veritatis accirent. Possumus et hoc dicere, 
quod reverse ad coelos cum came immortali Domino 
Christo, egressae obviam angelicae cohortes de universis, 
quaecunque et qualescunque illae sunt, supemomm agmi- 
num sedibus, et victorem hostis, ac vitae nobis largitorem 
socia debita laudis exultatione susceperint. 

Iratus est autem Saul nimiSy Iratus autem populus, 
qui in lege gloriabatur adversus gratiae praecones, et dis- 
plicuit ei sermo, qui, evangelio coruscante, tinem legalibus 
umbris imponebat ; dixitque fremens adveraus Dominum, 
et adversus Christum ejus : En hujus doctrinae sequaces 
asseverant, me quidem Mosaicae legis jussa facientem, 
umbris tigurisque servire: Jesum vero suum veritatis et 
vitae mundo lumen attulisse : mihi per legem bona terrae, 
quae diuturaa esse nequeant, promissa ; ilium per evangelii 
sui gratiam, aeterna suis tidelibus coelestis regni gaudia 
donare. Omnibus ergo certatim, neglecto altaris et hostia- 
rium ritu, ad dogmatis hujus audientiam confluentibus, 
quid ei superest, nisi solum quod non etiam mihi regni 
culmen ademit ? eo quod Christiani, etsi numero nos supe- 
rantes, nova sint omnes, et incognita nobis humilitate ac 
paupertate dejecti. 

Non rectis ergo oculis Saul aspiciebat Davidy ^c.] Non 
recto sensu accipiebat populus Judaeorum verba evangelii, 
ex eo tempore quo invidiae facibus accensus, ejus doctores 
vel auditores ccepit odio habere, timendo videlicet, ne gloria 

suse legis subtracta^ illius magis per orbem fama fidesque 
regnaret. 

Post diem autem alteram invasit spiritus Dei malus Saulj 
^c.] Crescente paulatim luce fidelium, Judaeorum crevit^ 
et insania csecitasque perfidorum^ qui medio synagogae suae 
adversus Dominum spiritu immimdo commoti, prophetiae 
verba, quae non intellexere, vesano ore decantarent. Do- 
minus autem ad sedandam eorum mitigandamque malitiam, 
patientiae passionisque suae per apostolos quotidians in- 
stantia replicabat exemplum. Psallebat enim eis manu 
sua, cum per eximium sui corporis operarium dicebat: 
Certissime ergo sciat omnis domus Israel, quia et Domi- 
num eum et Christum Deus fecit hunc Jesum, quern vos 
crucihxistis. 

Tenebatque Saul lanceam^ ^c.] Tenebat populus Judaeo- 
rum regni potestatem, et exercuit earn contra Dominum 
Salvatorem; putans quod hdem ejus et gloriam posset 
persequendo extinguere, instar mortalium caeterorum quo- 
rum saepe laus et memoria, amor sive odium cum ipsa solet 
vita deficere. Contra quos ipse Patrem precatur in Psalmis : 
Ne efficiatur similis descendentibus in lacum. Quantum 
enim David parietem, homo lapidem vivens, sentiens et 
discemens, natura, vita, sensu et ratione carentem ante- 
cellit ; tantum Mediator Dei et hominum, homo Christus 
Jesus, puris hominibus, quamvis sanctissimis, differt. Qui 
quidem et ipse locis congruis, lapidis vocabulo figuratur, 
non tamen cujuslibet in pariete, juxta eos quibus dicitur : 
Et VOS tamquam lapides vivi superaedificamini. Sed lapidis 
summi, angularis, electi, pretiosi, in fundamento fundati, 
qui totum ecclesiae surgentis aedificium portans, simul et 
protegens, circumcisioni praeputium unanimi pace conjun- 
gat. Nam et ita potest non incompetenter intelligi, putasse 
Saul quod configere posset David cum pariete ; putasse 
Judaeos, Christ! se nomen et memoriam tollere posse, et 
eradere de terra viventium, si praedicatores resurrectionis 
ejus apostolos, qui sunt proxima illi portio domus ejus, id 
est ecclesiae, vel occidendo a se, vel fiigando repellerent. 
Sed non David configi cum pariete, non Christ! gloria 

minui, non ipsis quamvis multum nitcntibus^ impiis potuit 
assimilari descendentibus in lacum ; hoc est sepulchro con- 
ditis, neque ante diem judicii resuscitandis. 

Et declinavit David a facie ejus secundo,'] Et fiigit 
Christus a corde impiorum^ qui nunquam pia pectora^ 
quin in eis requiescat, deserit. Sed non frustra additur 
secundo. Primo enim David abiit, et reversus ad Saul^ 
venturo in praelium contra Philistiim, quo tamen post- 
modum adveniens, quern cuncti diu nequivere, solus cito 
prostravit iniinicum ; et nunc secundo declinavit a facie 
ejus se interficere nitentis^ congruit mysticus sensus. 
Primo namque, sicut et supra expositum est, certantibus 
contra vitia cunctis mortalibus, apparens in carne Domi- 
nus, liberam ab hoc conflictu vitam gerebat in mundo ; 
sed et diu frustra laborantes eosdem mortales mira super- 
veniens suae gratiae visitatione adjuvit. Verum quod non 
sine dolore commemorandum est, non sine gemitu casti- 
gandum, multi suum a se vivificatorem ac protectorem, 
dicta ejus aspemando, et praevaricando repellunt ; et quod 
fecisse Judaeos non credendo arguimus, ipsi credentes 
male vivendo facere non timemus. Declinat autem David 
invitus a facie ejus secundo, ut non eum citharizans ab 
hoste liberet, a quo prius sponte rediit, ut non cum eo 
contra hostem pugnaret ; cum exigentibus nostris mentis 
Salvator omnipotens, lucem nobis suae cognitionis abscon- 
dit, suae defensionis gratiam tollit, ut non nos quotidiano 
suae crucis auxilio ab hostium tutetur insidiis, qui pro 
nostra salute carnem suscipere dignatus est, ut nobis con- 
fligere posset fragilem, ut nobis vincere sanctam. Deus 
igitur cum hominibus conversatus, primo in hoc ab eorum 
consortio recessit, ut non cum eis adversus legem peccati, 
quae ei in nullo repugnabat, certaret. Secundo, et in hoc 
non omnium, sed superbientium consortia declinavit, ut 
non eis sua munera crederet; superbis enim resistit, hu- 
milibus autem dat gratiam. 

Et timuit Saul Davidy ^c.'] Timuit populus Judaeorum # 
ecclesiam Christi, eo quod se derelicto gratiam in ea 
divinae virtutis aspiceret. Scriptum est enim: Multa 

quoque prodigia et signa per apostolos fiebant ia Hieru- 
salem^ et metus erat magnus in universis. Omnes enim 
qui credebant, erant pariter, et habebant omnia communia ; 
quae et ipsa societas mutuae dilectionis, indicium est prae- 
sentis gratiae coelestis. Et alibi : Per manus autem apo- 
stolorum fiebant signa^ et prodigia multa in plebe, et erant 
unanimiter omnes in porticu Salomonis ; caeterorum autem 
nemo audebat se conjungere illis, sed magnificat eos 
populus. 

Amovit ergo eum Saul a se, ^c.] Quomodo quinquage- 
narii vocantur, qui quinquaginta militibus praesunt, et cen- 
turiones qui centum ; sic appellantur Graece chiliarchi, 
qui in capite sunt mille militum, quos Latina consuetude 
ab eo quod praesint tribui, magis tribunes quam millena- 
ries dicere gaudet. Amoverunt ergo Christum a se, spreta 
ejus fide, Judaei, et fecerunt eum credentibus amplius spi- 
ritualis militiae ducatum praebere. Illorum enim delicto 
salus gentibus. Maxime autem regnat super eos Domi- 
nus, qui stabiles et immobiles, abundantes in opere Domini 
semper sciunt, quod labor eorum non est inanis Domino. 
Quorum quadratam quandam, ut ita dicam, conversatio- 
nem, et nulli obnoxiam lapsui, millenarius numerus, qui 
est denarius quadratus solidus, ostendit. Denario quippe 
perfectio vel operis solet indicari, vel praemii. Sed ut haec 
eadem perfectio latitudinem fraternae dilectionis augescat, 
decern decies ducito, ut ad centum valeas pervenire. Quae 
videlicet summa juxta arithmeticam rationem a^qualibus 
est quadra lateribus, sed adhuc plana, et ideo proximorum 
dilectioni, quos in terra videmus, per figuram accommoda. 
Ut autem ipsa fratemi amoris quadratura, divini etiam 
amoris altitudine solidetur, singulas centenarii numeri 
particulas per decern accumula, ut ad millenarium ascen- 
dere queas ; sicque fit, ut denarium non solum quadriformi 
firmitate aequalem, sed et solidum complendo perfecto 
intelligas ; quia talis numerus eorum quibus Christus 
praesit, et altitudini stabilissimae, et altissimae stabilitati 
conveniat. Quocumque enim verteris quadratum, solidum 
VOL. VIII. I 

stabit; quicquid justis occurrit, stabiles eos prorsus et 
immobiles probat. • 

Omnis autem Israel et Juda dUigebat Davids ^•c.] Omnes 
qui credidere de Judaeis ac gentibus, diligebant et diligunt, 
et dilecturi sunt Christum. Ipse enim egredicbatur in 
came apparendo, ingrediebatur ad Patrem revertendo; 
ante eos autem, ut et recte conversandi foris adhuc rema- 
nentibus, et beate regnandi intrantibus spem formamque 
tribueret. Egredietur et hodie ante nos, cum pugnantes 
in terris auxiliando protegit. Ingreditur autem, cum finite 
certamine coronandos aeternam perducit ad vitam. Admo- 
nendum sane putavimus lectorem, non eundem semper 
allegoricae completionis, quern historicae praefigurationis 
ordinem posse servari. Verbi gratia, primo tunica nuda- 
tur, atque in cisternam missus Joseph, ac postea Juda 
docente venditur; primo Juda agente venditum, ac post 
indumento corporis spoliatum sepultumque significat 
Christum. Quod propheticis non solum in factis, sed in 
dictis fieri consuevit. Primo enim dixit Esaias: In die 
ilia radix Jesse, qui stat in signum populorum, ipsum 
gentes deprecabuntur. Ac deinde subjunxit: Et erit 
sepulchrum ejus gloriosum. Cum cunctis fidelibus pateat 
prius Domino a mortuis resurgente sepulchrum ejus glo- 
rificatum, ac postmodum apostolis signum crucis ejus 
exaltantibus in populos factum, ut ipsum gentes depreca- 
rentur. Quod scripturarum periti anacephaleosin Graece, 
id est, recapitulationem vocare consueverunt. Admonen- 
dum et hoc, quod non una eademque persona, unam sem- 
per eamdemque portionem personae sive rei, quam demon- 
strat, insinuet. Verbi gratia, David Christum significat, 
sed aliquando in seipso, aliquando in sanctis ejus praedica- 
toribus, aliquando in caeteris fidelibus, aliquando in septies 
cadentibus justis, sed poenitendo resurgentibus ; quos uni- 
versos quasi multa ejusdem corporis membra uniformi 
capiti constat adhaerere Christo. Item Saul populum 
Judaeomm figurate denuntians, aliquando regnantem, 
aliquando rccte docentem, aliquando Christo credentera. 

aliquando Christi jussa negligentem, aliquando Christo 
invidentem atque eum persequentem, aliquando fidelibus 
suis minas^ insidias, caedes, et mortes inferentem, ejusdem 
partem prsemonstrat. Item Goliath^ qui diaboli typum 
gestat^ modo hunc in ipso omnium impiorum capite, modo 
in membris ejus, paganis videlicet, perfidis Judaeis, haereti- 
cis, et falsis fratribus exprimit. Ex quibus tamen membris 
Salvator pessimo capiti excisa salubriter nonnulla sua 
membra facere dignatus est. Quae cuncta exemplis pro- 
bare majoris est operis, quam huic loco conveniat. 

Cap. IV. Dixit autern Saul ad David : Ecce filia mea 
major Merobj §*c. usque ad id quod scriptum est : Fac- 
tusque est Saul inimicus David cunctis diehusl\ Haec lectio 
figurate designat, majore licet parte synagogae Pharisaeos, 
minore Christum diligente, commotos invidia proceres, 
regni illius quaesisse causam, qua traderent ilium princi- 
patui et potestati praesidis. At ipsum multis, et ex eorun- 
dem gentilium numero ad fidem vocatis, nolentibus, licet 
Judacorum primatibus, ecclesiam sibi de Judaea nuptiis 
copulare ccelestibus. 

Dixit ergo Saul ad David : Ecce filia mea Merobj ^c.] 
Supra ubi Saul per unctionem sancti chrismatis, et regni 
gubemaculum, Christi typum tenet, duas filias Saulis 
intelleximus plebes, quae Christi fide et dilectione ad 
salutem progenitae gemina, id est, corporis et mentis sint 
castigatione perfectae ; vel certe majorem synagogam, mi- 
norem designare ecclesiam. Hoc autem loco, quia mutato 
rerum circumstantium ordine, David quidem Christum 
Dominum, Saul autem invidentem ei, et populum designat 
Judaeorum. Recte major filia, quae David promissa, non 
autem reddita est, illam populi ejusdem partem significat, 
quae numero et potentia major, quasi jungenda manu forti, 
et desiderabili sponso promissa est, cum ipsius partis prae- 
cessores, id est, Scribae, Sacerdotes, Pharisaei, et seniores 
plebis ad ejus audientiam confluerent, eum magistrum 
bonum vocarent, nec solum, scd et quasi magistrum sin- 
gulariter doctum, sive disccndi, seu tentandi gratia, fre- 
quenti quaestione ])ulsarcnt. Non autem illi, sed alteri 

data est, cum iidem doctores Rabbi ab hominibus vocari 
quaerentes, ad se audiendos potius quos potuere cogebant. 
Minor autem filia, quae diligendo David dari promeruit, 
ilia est nimirum Judaicae portio plebis, quae et paucitate et 
contemptu abjectior, Dominum Salvatorem, quam Scribas 
€t legisperitos sequi, diligere et audire maluit, audiens ab 
illo : Noli timere, pusillus grex, quia complacuit Patri 
vestro dare vobis regnum. Dixerunt igitur Pharisaei et 
caeteri principes Judaeorum Christo : Ecce majorem sub- 
ditae nobis synagogae partem tibi ad docendum credimus, 
tantummodo vide, ut fortis animo existens, praelieris verbo 
pro libertate populi, cui legem Dei servare, et illi soli ser- 
vire praeceptum est. Scimus enim, quia verax es, et non 
curas quenquam ; nec enim vides personam hominis, sed 
in veritate viam Domini doces. Licet dari tributum 
Caesari, an non dabimus? Haec autem dicebant praesen- 
tibus Herodis ministris, ut si tributum dari vetaret, illis 
eum punientibus, ipsi a morte ejus viderentur immunes. 

Ait autem David ad Saul : Quis ego sum, ^c, ?] Non se 
fatetur indignum qui fiat gener regis, sed eidem regi cog- 
noscendum recordandumque proponit, quis ipse sit, quae 
vita ejus, quae cognatio patris ejus in Israel ; atque hinc 
conjiciendum, si ejus sit dignus accipere filiam. Ipse 
autem est manu fortis actu, et desiderabilis aspectu vita 
illius, oves patris sui pascere, et pro harum cura leonibus 
ursisque perimendis occurrere, sed et pro gentis suae salute 
contra armatum aere et ferro gigantem egrediendo animam 
suam periculo dare. Cognatio patris ejus in Israel ilia, 
cui idem Israel benedicens ait inter caetera : Non deficiet 
princeps ex J uda, neque dux de femoribus ejus, donee 
veniat qui mittendus est. Quod eodem ordine potest de 
Domino interpretari, quia non se dignum negaverit, qui 
plebem regali per legis eruditionem prosapia generatam, 
unanimae sibi pacis et caritatis foedere conjungeret, de quo 
suus praeco personaret : Qui habet sponsam, sponsus est. 
Sed et ad ejus fidem venturis quaerendum signaverit, quis 
ipse sit, quae vita ejus, quae cognatio patris ejus in Israel ; 
atque fadne cognoscendum, quia ipse, immo solus ipse dig- 

nus sit, qui ecclesiam sibi fidelium jure sponsi copulet. Ipse 
autem est, de quo scribit Joannes: In principio eratVerbum, 
et Verbum erat apud Deum, et Deus erat Verbum, et cetera, 
usque ad id quod ait : Et Verbum caro factum est, et habi- 
tavit in nobis, et vidimus gloriam ejus, gloriam quasi 
unigeniti a Patre, plenum gratiae et veritatis. Vita ejus 
est de qua ipse loquitur: Sicut enim Pater habet vitam 
in semetipso, sic et dedit Filio vitam habere in semetipso. 
Vita ejus est, ad cujus imitationem suos auditores pro- 
vocans apostolus Petrus ait : Qui peccatum non fecit, nec 
dolus inventus est in ore ejus. Qui cum malediceretur, 
non maledicebat ; cum pateretur, non comminabatur, et 
caetera. Cognatio Patris ejus in Israel, ipsa est de qua : 
Juravit Dominus David veritatem, et non frustrabitur 
earn, De fructu ventris tui ponam super sedem meam. 
Cognatio Patris ejus, de qua ipse testatur: Quicunque 
enim fecerit voluntatem Patris mei qui in coelis est, ipse 
meus frater, et soror et mater est. Non se ergo Dominus 
sponsum ecclesiae, id est, Christum esse renuit ; sed quae- 
rendum intelligendumque, quia ipse est. Docet denique 
Pharisaeos, proposito Psalmi testimonio, quomodo Christus 
sit filius simul et Dominus David, interrogans non Chris- 
tum se esse negat, sed illos ad petendam, quaerendam, pul- 
sandara que agnitionem veritatis excitat. Et alibi Scribae 
bonum se magistrum vocanti, ac de bono faciendo quae- 
renti, respondit : Quid me dicis bonum ? nemo bonus nisi 
solus Deus ; neque ibi se bonum non esse, sed Deum ere- 
dendum esse significans. 

Factum est autem tempos^ ut cum deberet dart Meroby ^c.] 
Factum est, cum deberet Christo in came docenti credere 
major pars Judaicae plebis, credidit potius et adhaesit Scribis 
et Pharisaeis. Dilexit autem pars altera ejusdem populi, 
et ipsa regaliter educata per legem Domini, Salvatoris 
adventum. Congruit autem legis doctoribus significandis 
etiam nomen ipsum. Hadriel Molathitae. Hadriel nam- 
que grex Dei, Molathitae a parturiente me dicitur. Et 
legalium coetus magistrorum, qui a vulgari action e et rus- 
ticitate selectus, divinis rebus vacare, divina meditare. 

agere, et praidicare jussus est, non immerito gregis Dei 
singularis quasi cognomine fulget. Ncc pastoris boni 
culpa est, si qua portio gregis ab ejus custodia resiliens, 
denti lupino malit, quam virgae pastorali subjici. Qui 
nimirum coetus doctorum, quoniam per literam nova gratia 
gravidain recte vivendi primordia nactus est, pulchre civitas 
Hadriel a parturiente me dicitur. Quern videlicet alium 
parturlentem, nisi eum cujus figurandis mysteriis omnis 
vet us scrip tura deseruit? quern tota legis et prophetae 
scientia diu tenebat occultum, sed post longam quasi 
parturitionem tempore congruo nobis intuendum protulit, 

Et mmtiatum est Saul^ et placuit ei, ^c.] Cognoscentes 
invidi principes Judaeorum, dilexisse Dominum turbam, 
atque ad eum audiendum sedula intentione confluxisse, 
quod in caeteris execrabantur, in una hac parte placitum 
habere coeperunt, quod putarent se ilium doctrinae fre- 
quentis gratia posse reprehendere in verbo, et capere ali- 
quid ex ore ejus, ut accusarent eum, et traderent gentibus 
occidendum ; aestimantes etiam Dei sapientiam illi senten- 
tiae subditam, qua dicitur: In multiloquio non effugies 
peccatum. Dixeruntque, Permittamus eum docere, ut sit 
ei in scandalum, et nobis a sanguine ejus innoxiis : sit 
super ilium manus Romanorum, accusantibus nobis quod 
eum invenerimus subvertentem gentem nostrum, et pro- 
hibentem tributa dari Caesari, et dicentem se Christum 
esse. 

Diocit ergo Saul ad David : In duabus rebus gener mens 
eris hodie^ ^c.] Neglectis sermonibus Saulis, quae dolo et 
fradulentia sui manifeste Scribarum et Pharisaeorum hypo- 
crisim, qua Dominum circumvenire moliebantur, signifi- 
cant, ad perscrutanda magis fortissima beati David gesta 
veniamus, . quia in duabus rebus gener factus est Saulis, 
in occidendo videlicet gigantem, et in afferendo praeputia 
percussorum Philistiim. Ilium nimirum significans, qui 
ut ecclesiam sibi de Judaeis adoptaret, prius insidias vires- 
que antiqui hostis evacuavit, et traduxit in lucem; ac 
postmodum conversae ad fidem gentilitatis excmpla eidem 
imitanda proposuit. Dc gentibus namque erat, cujus fidem 

Judaeis sequendam Dominus ostendit, ubi ait: Amen 
dico vobis, non inveni tantam fidem in Israel. De geiiti- 
bvis ilia quae audire a Christo meruit : O mulier, magna est 
fides tua ; fiat tibi sicut vis. De gentibus illi qui ascen- 
dentes inter alios, ut adorarent in die fcsto, dixerunt ad 
Philippum : Domine, volumus Jesum videre. De gentibus 
et ille centurio, qui tradente Spiritum Domino solus cum 
sua centuria, tacentibus cunctis qui aderant Judoeis, timuit 
et glorificavit Deum, dicens : Vere Filius Dei erat iste. 
Sane quod dolum nectens ait Saul : 

Sic loquimini ad David : Non necesse hahet rex sponsalia^ 
^r.] Ita possumus veraciter figuratum intelligere de su- 
perbis, quod non se putaverint munera Cliristi necesse 
habere ; sed hoc tantum indigere, ut traderetur in manus 
gentium, et occideretur. 

Et post dies paucos surgens David abiit^ ^cJ] Post dies 
paucos, ex quo Judaeorum proceres decreverunt traderc 
occidendum gentibus Christum, surgens ipse Dominus 
cum apostolis, qui cum eo erant ad operandam mundi 
salutem, in tantum virtiitibus et doctrinae gratiae fulgebat, 
ut contra impiorum studia, etiam gentilium non paucos, 
sicut et supra docuimus, ad fidei gratiam vocaret. Per- 
cussit enim David viros Philistiim, cum Dominus superbam 
gentilitatis immunditiam verbo vel exemplo humilitatis et 
castimoniae confregit. Attulit praeputia eorum et annume- 
ravit regi, ut esset gener ejus; cum Judaeorum populo 
emortua membra peccati, conversae ad Deum gentilitatis 
ostendit, ut ita demum etiam de eis qui conversionem 
gentium sequerentur susciperet. Nec frustra David Sauli 
centum praeputia postulanti, ducenta attulit; quia prae- 
sumentibus Judaeis quod Dominus, ne camalis quidem 
castimoniae professionem gentibus imponere posset, ipse 
mundavit eos ab omni inquinamento carnis et spiritus, 
perficiens sanctificationem in timore Dei. Centenarius 
quippe numerus, ut semper ad indicium magnae perfectionis 
attinet, quod ante passionis triumphum per se inchoans, 
post assumptionis suae clarificationem in eis etiam sacra- 
mentorum suorum confirmatione per apostolos implevit. 

Dedit itaque ei Saul Michol filiam suam tixorem^ 

Non potuit prohibere populus infidelis, quin de sua gente 
praedestinati ad vitam crederent. Vidit namque et intel- 
lexit, quod Dominus erat in Christo, mundum reconcilians 
sibi, quantumcunque crevit ejus in credentibus amor, 
tantum in perfidis timor. Quidam ablata percussis Philis- 
teis praeputia per David, praesentis aevi statui, quoniam 
Christi gratia operator in gentibus, aptant ; dilatas autem 
aliquandiu,sed tandem aliquando celebratas nuptias Michol, 
ad eos qui in fine mundi credituri sunt, de Judaeis refe- 
runt: cum intrante plenitudine gentium, sic omnes Israel 
salvus erit. 

Cap. V. Et egressi sunt principes Phtlistinorum, 
usque ad id quod ait : Irdroduxit Jonathan David ad Saul, 
^c.] Hacc lectio figuraliter ostendit, motis in Judaea perse- 
cutionibus, quasi ad tollendum de terra nomen Christianum, 
plerosque et ex ipsis persecutoribus per apostolorum 
instantiam non solum redactos a persequendo, sed etiam 
ad credendum Christo perductos. Egressi sunt ergo con- 
tra spirit ualem Israel, id est ecclesiam, non semel im- 
mundi spiritus, rectores videlicet tenebrarum, id est, prin- 
cipes hominum perversorum. A principio autem egres- 
sionis eorum prudentius se regebat Christus in membris 
suis, quam omnes aemulatores legis ; et Celebris facta est 
fama Christianismi et ecclesiae nimis, a Deo ut fideles 
ecclesiae cognominarentur per orbem Christiani. 


IN CAP. XIX. 

Locutus est autem Saul ad Jonathan filium suumy 
Locuti sunt principes Judaeorum et seniores et scribae ad 
npostolos, et praecipiendo praeceperunt eis ne omnino 
loquerentur, neque docerent in nomine Jesu. 

Porro Jonathan filius Saul diligebat David valde^ ^c.] Porro 
apostoli diligebant Christum valde, rogabantque enume- 
ratis perfidorum oblocutionibus, ut ipse defenderet eccle- 
siam suam, ipse fidem nominis sui servaret in ecclesia; 
manens clam in corde credentium, absconditus vero a 
conturbatione hominum. Nos autem, inquiunt, te inha- 

tante florifera in mente piorum. Hie est enim ager plenus 
odoris et gratiae, cui benedixit Dominus; Loquemur et 
docebimus populum hunc in nomine tuo : et qui ex illo 
credere quam discredere maluerint^ nuntiabimus ecclesise 
tuse sanctae^ ut cognito statu singulorum sociare se fideli- 
bus, ab infidelibus servare noverit. 

Locutus est ergo Jonathan de David bona ad Saul patrem 
suaniy ^c.] Locuti sunt apostoli de Christo bona ad 
Judaeos, commemorantes eum virum approbatum a Deo 
in eis virtutibus et signis et prodigiis, quae fecisset per ilium 
Deus in medio eorum ; qui non solum non posset argui 
de peccato, sed et virtutibus instans circuiret civitates 
omnes et castella, docens in synagogis eorum, et praedicans 
evangelium regni, et curans omnem languorem et omnem 
infirmitatem. 

Et posuit animam suam in manu sua, ^e.] Commendavit, 
inquiunt, Dominus in vobis caritatem suam, qua majorem 
nemo habet, animam suam ponendo pro vobis; ut per 
mortem destrueret eum qui habebat mortis imperium, id 
est diabolum ; et liberaret eos qui per totam vitam obnoxii 
erant servituti. Viderunt multi ex nostro numero resur- 
rectionis ejus gloriam, et ascensionis in coelos, et laetati 
sunt. 

Quare ergo peccas in sanguine innoxii^ ?] Quare peccas, 
ejus fidem extinguere, ejus moliens amorem de ecclesia 
tollere, qui solus mortalium vivere potuit absque culpa ? 

Quod cum audisset Saul, placatus voce Jonathce, §-c.] 
Cum audisset populus Judaeorum vocem praedicantium 
apostolorum, placatus est ab ira prisci furoris ; et vera fidei 
affirmatione testatus, quia nunquam exterminari potest 
ecclesia Christi de medio, nunquam ejus perire memoria, 
qui est ante secula, et manet in aetemum. Haec dicebat 
populus idem in his qui spiritualium, quos Jonathan et 
mentis signat, vocem audiere doctorum. In quibuscum- 
que enim baec non dicebat, illi sunt de quibus scriptum 
est: Et auribus graviter audierunt. Et alibi: Et quis 
surdus, nisi ad quern nuntios meos misi ? 

Et introduxit Jonathan David ad Saul, ^c.] Loquitur 

Jonathan bona de David ad Saul, et auditur, cum evangeli- 
zantes de Christo apostoli catechizant Judaeos, sibi fidem 
accommodantes. Introducit autem eundem, cum etiam 
baptizantes eosdem Christi came et sanguine reficiunt, 
Christi praeceptis instituunt, Christi amore roborant. Fit 
vero ante eum sicut fuerat heri et nudiustertius cum eadem 
ilium fide, et spe, et caritate susceperint hujus aevi audito- 
res, qua susceperant et illi qui ex ipso populo eum in 
came videntes, Deum cognoverunt, vel qui eum in came 
venturum a seculo sperabant. 

Cap. VI. Motum est autem mrsus beUum^ ^c. usque ad 
id quod scrip turn est : Exivit proverbiuniy Num et Saul inter 
prophetas In hac lectione recapitulatis ab exordio Christi 
incamati mysteriis, nati vitas ejus, virtutes, doctrina, passio, 
rcsurrectio, et ascensio in coelos, necnon et fides sequentium 
eum, simul et perfidia dementiaque atque interitus perse- 
quentium, typico sermone describitun Moto namque ab 
immundis spiritibus bello tentationum, egressus est de 
sinu Patris ad publicum nostmm manufortis propugnator 
humani generis, ille videlicet, qui ait ; Exivi a Patre, et 
veni in mundum; itemm relinquo mundum, et vado ad 
Patrem. Et de quo Psalmista sub figura solis hoc ipsum 
aliis verbis edisserens, dicit : A summo coelo egressio ejus, 
et occursus ejus usque ad sumrnum ejus. Qui omnem 
temporariae suae actionis aciem contra nefandorum ten- 
taraenta dirigens, a seducendis eos statim, vexandisque 
mortalibus magna ex parte cohibuit ; fugiebantque, et us- 
que hodie fugiunt a facie ejus ; quia ubicunque agnoscitur 
juvantis gratia Christi, pellitur inde continue diaboli nequi- 
tia fallentis. 

Et f actus est spiritus Domini malus in Sauly Coms- 
cante miraculis Filio Dei in came, accensus est contra eum 
invidiae spiritus in animo Judaeomm, dimitten te eos Do- 
mino secundum desideria cordis eorum, ob merita prae- 
cedentium delictorum. Sedebant autem adhuc in regno 
8UO et patria quieti, atque ejusdem regni fidentes infulis, 
Salvatori suo necem parare non timuemnt. Porro ipse 
contradicentes sibi, immo etiam blasphemando, in furorem 

versos, cxemplo mansuetudinis et patientiae suae (piasi dui- 
cedinem cithara ad modestiam spiritus, ac sobrietatem 
revocare studebat. 

Nisu^que Saul configere lancea David y ^c.] Nisi sunt 
Judaei occisa in carne Christi totum occidere, qui est 
Deus anima et caro. At ilie commendans in manus Patris 
spiritum suum, inclinato capite tradidit ilium. Porro plaga 
mortis corpus solum tetigit; fugit autem corpore, et 
salvata est a framea anima ejus, et de manu canis unica cjus, 
camiticibus sola suae perfidiae nocte depressis. 

M'mt ergo satellites suos Saul in domum Davidy ^c.] 
Miserunt principes Sacerdotum et Pharisaei satellites suos 
ad monumentum Domini, ut custodirent eum, et negata 
resurrectionis veritate, memoria nominis ejus deleretur in 
posterum. Quod cum annuntiasset illi frequens ecclesiae 
gemitus, (desiderium enim pauperum exaudit Dominus,) et 
tremens de conjuratione perfidorum quodammodo dixisset, 
Nisi resurrexeris a morte, non poterit in te credentium 
fides et confessio firma persistere ; nisi vigilantiam custo- 
dum mortem superando evacuaveris, cuncta fides mundo 
futurae resurrectionis toUetur ; tandem didicit eum, ne suis 
custodibus tumuli sedem reliquisse. Abiit autem, et aufu- 
git a carnificibus suis, custodibusque mendacibus ; et dilec- 
tioribus suis post resurrectionem apparendo, salvam illorum 
per omnia spem, fidemque restituit. Potest specialiter 
cithara David crucem Domini, lancea Saul in pariete clavos 
crucis, vel ipsam militis lanceam, qua latus ejus apertum 
est, figuraliter ostendere. Domus autem David, ut diximus, 
sepulchrum Domini est. Saltus per fenestram, occulta ac 
subita est resurgendi pemicitas. Conjux cujus orsis aufu- 
git, ecclesia est credentium Judaeorum, quae Dominum 
Salvatorem et surgere cupiebat, et resurrexisse docebat. 

Tkilit autem Michol statuamy et posuit earn super lectumy 
^c.] De pelle pilosa, pelle caprarum patet historia ; quia 
pulvillus erat de caprarum pelle consutus, qui intonsis pilis 
caput involuti in lectulo hominis mentiretur. Statua autem 
est imitatio veri et viventis ; mortua pellis caprarum, 
mortui animantis exuviae. Tulit igitur Michol statuam, et 

posuit super lectum David per fenestram dimissi^ et oc- 
culte salvati. Didicit ecclesia Judaeos aestimare Dominum^ 
qui in sepulchre positus sit, non Christum esse, vitam 
et veritatem, sed quasi simulationem veritatis et vitae, 
dicentem, se Christum regem esse. Quern tamen ipsa 
veraci resurrectionis, eo enim more loquendi dicitur eccle- 
sia facere, quae ab impiis facienda vel facta testatur, quo in 
Levitico scriptum est, Ecce contaminabit earn sacerdos: 
non quia ipse lepram mundis afferre potuerit, sed earn quae 
immundis inerat ostendere. Posuit et pellem caprarum 
pilosam ad caput statuae Michol. Comperit in exordio sui 
ecclesia etiam illorum perfidiam, qui Dominum Salvatorem 
non solum Christum negant, sed et peccatis gravatum, ne- 
que a mortuis resuscitatum autumant. Capram enim saepe 
peccatoris, sicut et justi typum ovem tenere certum est. 
Pili quoque qui fragiles et externi corpori superfluunt, 
opera mortua, ac prae suae densitate frequentiae cunctis jam 
jamque manifesta significant. Et pellem pilosam caprarum 
ad caput statuae pro David in lecto substitutae collocant, 
qui carnem Salvatoris capitalibus peccatis quasi hispidam 
asseverantes, et impuram dilato resurrectionis tempore 
dicunt hactenus lectulum sepulchri, in quern mortua de- 
scends, tenere. Quam tamen statuam Michol vestimentis 
operit, cum hujusmodi perfidiam ecclesia, postquam cogno- 
verit, reprobat ; postquam fidelibus suis ostendit, confestim 
praecipuis operibus, quae nemo alius facere potuit, damna- 
tam per omnia demonstrat, et victam. 

Misit autem Saul apparitoresy qui rapererU Davidy 
Miserunt Judaei infideles statim celebrata resurrectione 
Dominica cogitatus insidiatores, qui explorantes corda fide- 
lium, Christi amorem eisdem vel blandiendo vel roinando 
eriperent. At illi camali adhuc timore silentes, et occulti 
usque ad diem Pentecosten, quasi hoc solum responsi 
reddere quaerentibus, quod aegrotaret in eis fides, et necdum 
bene floreret, Sancti Spiritus igne firmata. 

Rursumque Saul misit nuniioSy ut viderent Davidy 
Praedicante ab adventu Sancti Spiritus ecclesia Christum, 
miserunt principes Judaeorum, qui diligentius viderent, 

quid crederetur de Jesu, Christus esset, an propheta, re- 
suirexisse, an adhuc in sepulchre quievisse, dicentes, Pro- 
nuntiate nobis praesentibus ; quia non surrexit a mortuis^ 
sed adhuc in terrae lecto jacens, diem universalis resur- 
rectionis expectaret, ut sic fides, quae in eo est, extirpetur 
radicitus^ et eliminetur e mundo. Cumque pedem per- 
secutores cum ecclesia conferre coepissent, fidelibus de 
Christi triumpho gaudentibus, nihil impiis occurrit aliud 
quam lapis ofFensionis, et petra scandali his qui ofFende- 
runt verbo, nec crediderunt ; putantibus eum quasi lepro- 
8um^ et percussum a Deo, et humiliatum. Ipse autem^ 
sicut propheta consequenter adjunxit, Vulneratus est prop- 
ter iniquitates nostras, attritus est propter scelera nostra. 

Dixitque Saul ad Michol^ Qmre sic illusisii mihi^ 
Dixerunt Judaei non credentes ad ecclesiam primitivam : 
Quare, neglectis traditionibus nostris, credere maluisti in 
Jesum, et confiteri quod nostros custodes resurgendo fuge- 
rit? Cui ilia : Quia ipse, inquit, mihi, immo omnibus qui 
in eum credere, et haec confiteri nolunt, mortem minatur 
aetemam. 

David autem fugiens salvatus est, ^c.] Ramatha excelsa, 
Naioth interpretatiu* pulchritude, qui est locus in Ramatha. 
Nuntiis ergo Saul solum in lecto David cementibus simu- 
lachrum, ac pellem caprarum, ipse David fugiens salvatur ; 
et Judaeis tempore mortis Dominicae conferentibus invicem 
simulatorem fuisse, nec vere innocentem et justum, sed 
8ui sceleris merito crucifixum Dominum, qui clausus tene- 
tur in sepulchre, Dominus ipse potenter a morte resurgens 
in excelsa vitae, immortali gloria discipulis apparet, dicens : 
Quia sic scriptum est, et sic oportebat Christum pati, 
et resurgere a mortuis ; abiitque, et moratur in pulchritu- 
dine regni perennis, quae est in coelo. Abiit post ilium et 
ecclesia spe anima et carne, et sic semper cum Domino erit. 

Nuntiaium est autem Saul a dicentibus, Ecce David in 
Naioth in Ramatha, ^c.] Quae de secundis quoque nuntiis, 
necnon et tertiis pari ordine referuntur. Nimtiatum est 
Judaeisab apostolis, apostolorumque discipulis, quia Domi- 
nus Jesus Christus post passionem, resurrectionem, et 

ascensionem suam, sedens ad dexteram Patris regnet excel- 
8US in coelis. At illi continuo ternos suae quondam fidei et 
religionis, nunc autem impietatis et perfidiae nuntios, sacer- 
dotes videlicet, Scribas et Pharisaeos destinaverunt, ut ejus 
confessioncm fidelibus persequentibus auferrent ; qui uni- 
versi persequentium licet et infidelium gerentes animum, 
mox tamen ubi disputando usque ad prophetarum dicta, 
quibus apostoli Christi spiritualis intelligentiae revelatione 
praesunt, ventum est, haec et ipsi divino Spiritu conscripta 
protestantes, simul et amando cum fidelibus, et credendo, 
quamvis non etiam intelligendo decantabant. 

AhVit etiam ipse in Ramathay Postquam doctrina 

Judaica adversus Christum non valuit, addita sunt verbis 
et arma, quae sedentem ad dexteram Dei Patris Filium 
hominis persequerentur in terra. Sed et ipse terrenus 
eorum principatus, ubi abdita scripturarum de Jesu et 
discipulis ejus quaesiturus adiit, nihil aliud in eis potuit 
invenire responsi, quam quod ipse cum suis in Naioth 
in Rama, i. e. in pulchritudine paterni rcgni, in excelso coe- 
lorum habitet. Ac per hoc certissime sciendum sit omni 
domui Israel, quia et Dominum eum et Christum Deus 
fecit. Et bene cistema, quae propter altitudinem sive 
latitudinem aquarum scripturarum abysso congruit, in 
Socho, id est, in humilitate sita memoratur ; quia niminim 
sancta scriptura contra morem secularium doctrinarum, 
humilitatis magistra existens, per humiles edita scriptores, 
humilibus solum auditoribus vel lectoribus patet. At su- 
perb! audita per eas Christi gloria coelesti, <juem non valere 
gressu corporis sequi, nec gressu dilectionis voluerunt asse- 
qui, hunc gressu nefandie factionis cocpere insequi, ita ut 
ipse cuidam a talibus salvando, atque a sua perfidia refre- 
nando, de Naioth, quoe est in Rama, hoc est, de pulcherrima 
supernac sedis altitudine protcstetur, et dicat : Saule, Saule, 
quid me persequeris ? 

Et factus est etiam super eum Spiritus Dominiy Cog- 
novit quidem persecutor ecclcsiae Judaeus, quia Spiritu 
Sancto inspirati, locuti sunt sancti Dei homines ; sed 
eorum ipse dicta ore promcre sciens, recte autem sentire 

nesciens, contra cum a quo vel de quo dicta sunt, furiosus 
ingredi non timuit. Prophetabat autem insanus, immo 
usque hodie prophetat, id est, veracia prophetarum verba 
non intelligens canit, legit, diligit, et eousque talis vaticinii 
protrahit officium, donee ad narranda ipsius pulchritudinis 
supemae, quam in coelis speramus, dans sine mente sonum, 
mysteria celsa perveniat. 

Exspoliavit se etiam ipse vesthnentis suisy ^c.] Haec 
manifeste furiosi sunt et amentis, exspoliare se hominem, 
vexatumque cadere, ac tota die et nocte nudum in terra 
jacere. Nec tamen divinae potentiae non subest etiam 
per talium iram mysticum quid, propter eos qui audiant et 
discemant dicere. Qui enim per Balaam mente sibi con- 
trarium, tot et ante mysteria praedixit, per Caipham per- 
secutorem impium salutiferae suae passionis dedit arcana 
prophetari, per subjugale mutum in hominis voce loquens 
prohibuit, prophetae insipientiam ; ipse per Saul arrep- 
titium, prsesente Samuel et caeteris prophetis, quaeque vo- 
luit mystica pandit, ut sic David innocens salutis aditum 
capesseret; sic persequentis eum Saulis insania cunctis 
ubique patesceret 5 sic denique daretur intelligi, quantum 
praesentia perfectorum conferat votis humilium, quae etiam 
superbum potuit prophetiae virtute sustollere; sic etiam 
futurus persecutoris populi natus signaretur informis, qui 
odiis insequendo Christum exspoliare meruerit ornamento 
r^ni singularis, cadere a statu priscae rectitudinis inter 
prospera et adversa proficientis ecclesiae, coelesti simul et 
terrestri gloria nudus, solis desideriis miser adhaerere mun- 
danis, et inter haec prophetiae, quae ecclesiae fidem firma- 
ret verbo tenus, scripta tenere. Et bene.dicitur, quia pro* 
phetavit cum caeteris coram Samuel; asque enim adhuc 
synagoga infidelis cum ecclesia legis et prophetarum dicta 
meditatur et lectitat ; sed haec spirituali intelligentia carens, 
ilia de Domino cuncta intelligenda cognoscens. 

Unde eximt proverbiuniy Num et Saul inter prophetas ?'] 
In proverbium facti sunt ecclesiae Judaei, qui mente sinis- 
tra inter fideles sacris Icctionibus intentos etiam ipsi fide 
et sensu vacui scripturis utantur. In proverbium et illi. 

qui in die novissima dicent : Domlne, Domine, nonne in 
nomine tuo prophetavimus ? etc. Sed et cum videris 
indoctos quosque in ecclesia docendi sibi cathedram prae- 
sumere, et sub persona fidelis magistri perversos non 
mandata Dei, sed suas traditiones servandas, sua dogmata 
sectanda auditoribus imponere deceptis, dicito: Num et 
Saul inter prophetas ? 

IN CAP. XX. 

Cap. VII. Fugit autem David de Naioth, usque ad id 
quod dicit, Sed et Jonathan ingressus est civitatemJ\ In 
hac lectione Dominus persecutionem passus a Judaeis, 
amplius collectam ex eis ecclesiam sua gratia confirmat ; 
significans quid de eisdem Judaeis, quid de gentibus ad 
fidem vocandis oporteat fieri. Sed et eidem reprobi Ju- 
daeorum scripturarum epulis sine Christi fide celebratis, 
ipsum pariter cum eximiis membris ejus, id est, apostolis 
perdere disponunt ; atque a se fugatum, ad salvandas gen- 
tes properare compellunt. Diximus autem, Naioth quae 
erat in Rama, id est, pulchritudinem quae erat in excelso, 
regni coelestis gaudia, quae Dominus corporaliter ascen- 
dendo nobis promittere et aperire dignatus est, typice 
designare. Diximus scripturae sanctae verba, quibus idem 
regnum praesagitum est, indicare. Sed in hac utraque 
pulchritudine excelsa Dominus fidelibus suis et manet 
semper et apparet ; ab infidelibus vero ac superbis sese 
avertit et aufert, quia neque audientes a doctore, quod 
regnet in coelis, credunt ; neque ipsi legentes in propheta, 
quia ascendens in altum captivam duxit captivitatem, dedit 
dona hominibus. Et, Dixit Dominus Domino meo, Sede 
a dextris meis, donee ponam inimicos tuos scabellum 
pedum tuorum; vel caetera hujusmodi de illo dicta intel- 
ligunt. Et hoc est, David ob Saulis insidias fugere. De 
pulchritudine posita in excelso, Dominum Salvatorem, qui 
est in dextra Dei, a superbis audientibus ad coelum ascen- 
disse non credi, cujus sacramentis tota prophetiae scriptura 
redundat, ipsum quaerentibus impiis, in prophetica lectione 
nullatenus posse reperiri, qui semper manens ubique totus, 

cum abest iniquis^ et recedit, videamus quo veniat et 
adsit. 

Ventenaque locuiua est coram Jonathan, Quid feci ? ^c.] 
Expulsus namque non credendo Dominus a reprobis, dul- 
cius amantium se solet corda revisere, eosque incarnationis 
suae, ac vitae innoxiae, necnon et persecutionis injustae 
crebrius admonere, ut laetantes in illo confiteantur memoriae 
sanctitatis ejus. 

Quinimmo vivit Dominus, et vivit anima tua, ^cJ] Uno 
tantum gradu a morte divisus est ; hoc est, ipsius in qua 
manebat domus pariete, quando (sicut etiam quinquage- 
simi octavi Psalmi titulus continet) misit Saul, et custo- 
divit ilium, ut eum interficeret. Sed mox eidem morti 
per fenestram lapsus ereptus est, atque aufugiens ad inte- 
grum salvatus est, ut miserante Domino fieret, quod in 
eodem titulo praemissum est, in finem ne disperdas David, 
in tituli inscriptione. Quod pari ordine etiam de Domino 
Salvatore debet intelligi, quia videlicet uno tantum, quan- 
tum ad hominum temeritatem, gradu sit a morte divisus, 
quando miserunt principes sacerdotum, et custodierunt 
monumentum ejus, ut ei quasi aditum resurgendi praeclu- 
derent, negato resurrectionis aditu, cohaerentes ei disci- 
pulos a fide detraherent, retractis a fide discipulis cunctam 
nominis ejus de medio memoriam eraderent. Sed juxta 
memoratae inscriptionis testimonium, sicut non titulus, qiii 
a Pilato scriptus est. Hie est rex Judaeorum ; sic nec regis 
ejusdem imperium potuit aliquando corrumpi. 

Et ait Jonathan ad David, Veni, egrediamur in agrum, 
4fC.] Mims ordo dicendi, quasi ad Deum coepit, quod 
tamen ad hominem loquendo complevit ; sed hoc pro in- 
comparabiliter ardente affectu juvenum, virtute mutua sibi 
invicem commendatomm ; hoc ad indicium fidei, Deo 
teste, semper et ubique servandae; quam grammatici 
figuram Graece paraprosdociam, id est, inopinatum exitum 
vocant. Prius igitur in urbe secreti, deinde et in agmm 
egressi Jonathan et David, foedus Domini feriunt, ut non 
Jonathan a David, si quid de eo pater ejus boni cogitet, 
abscondat ; non ilium ad patrem, nisi forte ad pietatem 

conversum, introducat; sed et Jonathan ipse, si vixerit, 
misericordiam accipiat a David ; si vero mortuus sit, mise< 
reatur David domus ejus usque in sempitemum. Quia 
primitiva ecclesia in exordio sui non parva ex parte judai- 
zans, sed mox in fructiferam Christianae libertatis latitu-* 
dinem egrediens, pactum cum Domino perpetuae dilec- 
tionis iniit; placuitque, ut si qui de Judaeis persecutoribus 
Christi bonitatem agnoscere, atque ad eum converti voluis- 
sent, mox fidelibus ejus membris, hoc est ipsae ecclesiae 
eonim fides et conversio panderetur, quatenus ejus con- 
sortio plenam posscnt obtinere salutem, et non porcis 
margaritas, non ejus sacramenta profananda incredulis, 
sed potius his quicunque in pace vivere gauderent, pie sus- 
cipienda crederentur. Et si quidem apud Judaeos integer 
ecclesiae status et vita maneret, non tamen suo merito cre- 
dentcs, sed miseratione et misericordia sui coronarentur 
Auctoris. Si vero illis spementibus ad se via vitae conver- 
teret, nihilominus tamen et viritim usque in finem seculi 
de ilia gente credentibus, et cunctis simul conversis in fine 
reliquiis, misericordiae non negaretur introitus. 

Dixitque ad eum Jonathan: Cras calender sunt, 
Calendas scriptura sancta non disparia ilia mensium initia, 
quae annua duodecim habent Romani, sed novilunia, quae 
a Graecis Neomenia vocantur, significat ; quae solenniter 
Hebraei juxta institutionem legis, hostiis, epulis et otio 
sabbathi, id est, requiei celebrabant. Hoc* significante 
Spiritu Sancto, quoties Christus ecclesiam, quoties animam 
quamque fidelem quasi sol lunam novo suae gratiae lumine 
resperserit, mox spiritualis vitae hostias Deo solennius 
ofierendas, mox divinorum eloquiorum dapibus dulcius 
indulgendum, mox a cunctis exterioris curse tumultibus 
felici otio esse feriandum. Unde nunc Jonathan ven turns 
in crastinum, calendis loquitur ad David. 

Descendes ergo festinus, ^c.] Ut videlicet die qua operari 
usque ad calendas licebat, iret ; quo per calendas, in qui- 
bus cunctos silere dicebat, quietus sederet. Dicit ei^ 
Jonathan ad David, futuras in crastinum calendas, et 
requircndum eum a Saule usque perendie. Dicit ad Chris- 

turn ecclesia primitiva, per ipsum jam docta quid dicat ad 
ipsum ; instare tempus quo Soli Justitiac credentes sive 
credituros ex Judaeis^ luce veritatis innovet ; quaesituros- 
que ilium incredulos, et in ipso novae lucis exortu, qui fit 
per auditum verbi, et incremento lucis ejusdem, quod 
agitur per operationem verbi auditi. Et audientibus enim 
in ecclesia, et operantibus mandata evangelii, concinnabant 
dolos illi, de quibus loquitur Dominus : Confundantur et 
revereantur inimici mei, qui quaerunt animam meam. 
Monebat Jonathan David, ut descenderet festinus, veni- 
retque in locum ubi celandus esset, et hoc in die qua 
operari liceret ; sederetque juxta lapidem Ezel, quod inter- 
pretatur abiens, sive pergens. Rogabant majores natu 
ecclesiae primitivae Dominum, ut per inspirationis suae 
gratiam festine descenderet in corda fidelium, locum vide- 
licet sui semper amoris receptorum, de quo canitur in 
Psalmis, Et factus est in pace locus ejus. Ubi celandus 
esset per fidem ab eis qui Christianae paci discredendo 
resisterent, ac solis exterioribus dediti, interna sui Condi- 
toris mysteriis non mererentur intueri. Precabantur quo- 
que devoti, ut veniens mansionem facere dignaretur apud 
fortes fide, qui prompti essent animo, vel ad virtutera 
semper alta proficere, vel virtutibus consuinmatis ad vi- 
senda gaudia vitae coelestis abire. ilaec autem cupiebant 
in luce gratiae praesentibus, tempore videlicet operand! 
bonum ad omnes, currendique in via lucis, ne quis a tene- 
bris exterioribus comprehendatur improvidus. Haec et 
hodie sicut et tunc, et donee hodie cognominatur, sanc- 
torum desideria Dominum Salvatorem facere votis insatia- 
bilibus optant. 

Et ego ires sagittca mittam juxta eum^ ^c.] Et ego, 
inquit ecclesia Domino, te habitante in cordibus perfec- 
torum, praedicatores sanctae et individuae Trinitatis mittam, 
qui pennis virtutum volatiles, acumine dicendi penetra- 
biles, arcu sedulae lectionis exciti, fragiliores quosque 
adhuc, et quasi terrestres, in vicinia tamen fortium socia 
dilectione manentes, fidei verbo feriant, quatenus saluti- 

fero vulnere caritatis attacti, vislbilia quaeque graviter 
ferre, in sola sui Auctoris memoria quiescere, solam ejus 
visionem pro dulci habere cogantur. Mittam autem eos, 
non quasi in incertum verbi cursum finituros, sed quasi 
exercens me ad signum verse et unicae salutis, quasi ad 
solum divinae voluntatis intuitum, cunctos meae doctrinae 
dirigens ictus ad destinatum persequar, ad bravium su- 
pemae vocationis Dei in Christo Jesu. Mittam quoque et 
auditores ad obediendum fidei alacres ; qui universa spi- 
ritualium dicta sive gesta doctorum solicite perquirentes, 
ad mei status gloriam pie sequendo referant. Quibus 
videlicet auditoribus, si proximos eosdem magistros, atque 
intra eos positos bene vivendo capiant, ostendero, si tu me 
visitare digneris, solitam de Judaeis benedictionem augen- 
dam 5 quia pax tibi est, quiescentibus interim odientium 
armis. Sin autem ipsis meis humilibus doctores ultra se 
excussos, et a Judaea persequendo repulsos intimavero, 
vade et intende ad visitandas omnes gentes ; quia haec est 
aetemi voluntas et providentia Patris, ut, contingente in 
Israel caecitate, plenitude nationum vitae januas intret. 
De verbo autem unico Patris, quod locuti fuerimus, ego 
confitendo, et tu docendo, sit ipse Deus Pater omnipo- 
tens solus testis ajternus inter me et te; et recte, quia 
solus arcana Filii novit Pater, et soli quibus revelare 
dignatus fuerit Pater. De quibus loquitur idem Filius 
Patri ; Et revelasti ea parvulis. Qui hunc Deum ante 
secula generatum, in fine seculorum incamari, et illos dis- 
posuit eadem incamatione salvari. Non autem haec 
loquens Ecclesia, Dominum quae agere debeat, quasi 
nescium instruit, sicut nec quasi nescium quae ipsa fac- 
tura sit docet; sed quae ab ipso misericorditer facienda 
per ipsum didicerit. Haec ut citius faciat, devotis precibus 
optat ; quae a se recta facienda per ipsum acceperit, haec 
sibi gratias agendo confiteri laudabunda non cessat. 

Abscondittis est ergo David in agrOy ^c.] Absconditus 
est Christus in Christianis per fidem ne videretur ab 
eis, qui non nisi terrena et temporalia scire, credere et 

amare didicerunt; et venerunt tempora quibus ecclesiae 
splendor novo Solis Justitiae jam magis ac magis auges- 
ceret attactu : seditque populiis Judaeorum in his qui de 
terreno potius regno superbiri, quam pro coelesti humi- 
liari gaudebant^ ad libandas epulas lectionum sacrarum. 

Vacuusque apparuit locus David^ ^c.] Legentibus incre- 
dulis vacuus apparet locus Christi in scripturis; quia 
totam licet testamenti veteris seriem recensentes, nus- 
quam reperiri merentur eum quern scriba doctus in regno 
coelorum in omnibus prope divinis novit reperire pageUis. 
Denique Saul in typum Judaeorum ad comedendum scrip- 
turae panem residens^ Christum^ quern odiendo a sua mensa 
pepulerat, nequit habere praesentem. At Cleopas hunc 
cum socio non quidem adhuc plene agnitum, sed jam 
tamen amatum ad mensam vocavit ; ideoque confestim in 
panis firactione cognovit. Quod et nos utrumque facimus 
hodie legentes^ cum alii apertas etiam de Christo senten- 
tias ad aliud perversi vertere conamur ; alii allatis divino- 
rum apicum ferculis^ Christum inibi, quamvis non statim 
cognitum^ pie tamen et sobrie quaerendo, praesentem 
habere incipimus^ donee ipso paulatim sua pridem clausa 
mysteria nobis pulsantibus reserante^ quasi eum in panis^ 
quern ipse nobis fregerit, oblatione cognoscamus. Nec 
tamen omnis qui in scripturis quas legit^ Christum intelli- 
gere non potest^ mox etiam quaestiones vel persecutiones 
movere contra Christum potest ; quia paulatim deficere ad 
vitia, sicut et ad virtutes proficere solet animus humanus. 
Potest autem et ita intelligi, epulante Saul vacuum appa- 
ruisse locum David: Dominum sua membra, videlicet 
ecclesiam, a celebrandis legis camalibus sacramentis ad 
spiritualia magis agenda vocasse. Utrique autem sensui 
concinit quod sequitur : 

Cogitabat enim, quod forte evemsset ei, ^c.] Cogitabant 
enim Judsei, quod non esset Jesus mundus, nec purificatus 
a peccatis, qui sabbatum violasset, et caetera contra legis 
vel potius suarum traditionum decreta faceret simul et 
doceret. Atque ideo merito nil in scripturis de illo sig- 
natum posset inveniri. Cogitabant quod non essent mundi 

Christi discipuli, quod justltiam fidei operibus ac purifica- 
tionibus legis anteponere cernebant, ideoque nec magni 
pendebant eos secum ad sacrificia non venisse, quos ob 
vivendi discrepantiam toto detestabantur ex animo^ vel 
etiam extra synagogam fecerant. 

Cumqm illuxisset dies secutida post calendas, §*c.] Cum 
in corde fidelium novae gratiae jubar augeacendo feliciter 
post silentium audiendi sermonis ad tempus usque veniret 
operand! quae docebantur^ nihilominus infidelium proca- 
citas vacuas sine Christo et scripturarum alimonias, et 
ritus camalium celebrabat caeca sacrorum, quaerebantque 
perfidi parentes ab electis Christo filiis, de quibus did- 
tur : Fihi vestri in quo ejiciunt ? Cur non Christiani ad 
camalia legis opera, circumcisionem dico, victimas, et 
solcnnia multimoda vel audienda ciun caeteris, vel agenda 
confluerent? Cur non ipse Jesus, quern de radice Jesse 
incamatum, mortuum, ac resurrexisse, Christum Deum 
crederent, in prophetica lectione posset uspiam reperiri ? 

Et respondit Jonathan Sauli : Rogavit me ohnixey ut iret 
III Bethlehem^ ^c.] Minim quidem videtur juxta Uteram, 
cur hoc modo de David vel Saul cogitare et interrogare, 
vel Jonathan respondere voluerit, cum manifestissima prae- 
cessorit causa regii hvoris, qua non frustra David suse 
saluti, immo etiam dtae consulere debuerit: nisi forte 
putandus est Saul crebro se invadente daemonio multa 
fivisse \’el dixisse, quae more energumenorum, nec praeme- 
dit;ui prius, nec post reminisd valuerit: inter quae haec 
quotpie in David furentis potius quam audientis animo 
g^'sta credi debere. Cui etiam sensui videtur astipulari 
script unt, qua', absent e a mensa Saulis David, non praemis- 
sam injuriiuu rvtractiisse Saulem, sed tantum cogitasse 
dioit, ne forte esset |x>llutus, vel noctumo videlicet somno, 
vel coitu, vel aliquo rei funebris aut sordidands-attactu, 
quo a mundorum juxta legis edictum arceretur convictu. 
Astipuhui et illud quod in capite totius hujusce lectionis 
soribitur: Et tactus est spirirus Domini malus in Saul. 
\ erum utcumque se habeant, mysiicus sensus in 
prompt u est. KesjxMidit enim columbina simplicitas elec- 

torum Christi, principatui synagogae persecutrici : Jesus 
Christus, de quo interrogas, Deus et Dominus meus roga- 
vit me obnixe, ut, missis in hoc ipsum et circumquaque 
doctoribus, venire facerem eum in cor novi testamenti 
gratia gaudentium^ ubi non cruor victimarum, non manna 
Mosaicum^ sed secundum ordinem Melchisedech acto 
sacerdotio^ ipse panis vivus, qui de coelo descendit, in 
mysterio celebratur. Unde rectissime talium conventus 
sacrosancto nomine Bethlehem, id est, domus panis voca- 
tur. Dimitte me, inquit, venire ad tales, baptismatis ejus- 
dem mysterium, simul et ‘ catholicae tuae pacis credendo 
consortium. Sed et quod primum atque ultimum decet, 
verbi quo catechizentur, et perpetuo confirmentur, eis 
committendum praesidium; quoniam sacrificium solenne 
est ipsa vita conversorum in civitate Dei nostri, in monte 
sancto ejus. Unitas electorum meorum, qui sunt fratres 
mei et cohaeredes facti per gratiam, me crebris precibus, 
ut eorum semper numerum novo credentium foetu multi- 
plicare digner, obsecrat. Nunc ergo si diligis me ex toto 
corde, etiam alios per te futures meos fratres visitando 
lucrifaciam ob hanc causam. Neque typicam legis men- 
sam cum suis ultra quaerere curavit ; neque in scriptura, 
quam camaliter legendo non intelligis, eum qui spiritu- 
aliter est quaerendus, invenis. 

Iratus autem Saul adversus Jonathan^ ^c.] I rati syn- 
agogae majores adversus spiritualium coetum, matrem ejus 
ecclesiam adulterae vocabulo notant, quia pro Moyse Chris- 
tum, pro amico sponsi sponsum, pro servo dominium nobi- 
lius regenda susceperit. Numquid ignoramus, inquiunt, 
quia diligis Jesum in confusionem tuam, et in confusionem 
doctrinae Christianae? Quae merito ignominiosa vocatur, 
quia legis sacra deferens, etiam augustissimam et longe 
lateque glorificam templi frequentiam ultro deserere, atque 
in abditis potius suos conventus despecta cogere gaudet. 
Quamdiu enim fides in Jesum terris adfuerit, non stabilis 
eris tu, neque regnum tuum. Itaque jam nunc mitte doc- 
tores, et adduc eos qui Jesum Christum et Deum credunt 
et confitentur, ad nos potius audiendos, nostra sequenda 

dogmata ; quia Filius mortis est, huic nomini servientium 
coetus. Haec quidem dicebant perfidi ; quod tamen longe 
aliter quam querebantur, evenit ; quia qui propter regni 
terrestris amorem peregrinantes in terra coeli cives perse- 
quebantur, et terrae regnum simul perdiderunt et coeli: 
quod utrumque potuissent habere, si unum utriusque 
Dominum non impie persequendo repellere, sed pie 
sequendo suscipere mallent. 

Reapondens autem Jonathan Sauli patri suo^ ait, ^c.] 
Respondens infidelibus coetus fidelium Christi, ait : Quare 
moritur Christiana religio? Cur ipse Christus a vobis 
rapido dente laceratur, quern praeses ipse, qui morti dedit, 
prius innocentem confessus est et justum? quern latro, 
qui pariter et mortis sententiam accepit, nihil mali fecisse 
testatus est? Verum persistentibus in fidei defensione 
cohaeredibus Christi, concurrerunt ad arma perfidi, quibus 
eos debellarent ; et quia ad Christum post resurrectionis 
gloriam pertingere, quia secundo in eum manus mittere 
nequiverant, ipsius pro eo membra percuterent. 

Surrexit ergo Jonathan a mema in ira furoris, §•(?.] 
Mota persecutione propter verbum, retrahebant se paulatim 
apostoli, ac primi ecclesiae magistri, etiam ab ipsa judaizandi 
consuetudine, quam ob devitandum persequentium scan- 
dalum aliquamdiu tenuerant, sicut et in epistola ad Gala- 
tas, et Apostolorum plenius Acta testantur. Et quibus in 
audiendo carnaliter sonantia legis verba interesse non 
abnuerant (quod est, ut supra exposuimus, novilunii intel- 
lectualis initium) eis in observando haec carnaliter nequa- 
quam annuere vel abesse volebant. Erat enim tristitia 
illis magna, et continuus dolor super Christo cordi eorum, 
eo quod docentes eos non audissent fratres et contribules 
sui, ut crederent in eum ; qui cum esset super omnia Deus 
benedictus in secula, ex eis secundum camem inter omnia 
nasci, et ut nos a maledicto legis eriperet, fieri dignatus 
est maledictum pro bonis. 

Cumqtie illuxisset mane, venit Jonathan in agrum, tfc.] 
Cum post doctrinam operationemque gloriosam, etiam vir- 
tutum exhibitio quasi tertia dies calendarum in ecdesia 

coepisset oriri, venit spiritualium concors societas docto- 
rum, relicta literalis observantiae mensa, in fhictiferam 
gratiae libertatem, juxta dispositionem Domini Salvatoris ; 
secutus est et auditorum chorus humilium^ cui ipsa prae- 
cipiens ait: Vide ut crescas bonorum passibus actuum; 
et cunctos quos ego prope vel procul dispergo verbi minis- 
tros^ in mea catholica pace conservandos intelligas^ nec de 
cujusquam quasi duro ad praesens eventu turberis^ quam- 
vis mors immatura praeripiat, quamvis Indus ater, quam- 
vis Scytha immanis barbarusque rapiens ab invicem diri- 
mat, omne^ mei status integritas uno corde et anima 
conjungit^ uno eodemque in coelis vitae praemio donavit. 
Vel certe ita dicentem colligere piierum, et afferre Jonathae 
sagittas quas jecit^ cognoscere discipulos bonos cuncta 
diligentius suorum dicta simul et facta magistrorum^ atque 
haec ad confirmationem universalis ecclesiae pie et sobrie 
retractanda referri. Cumque auditores seduli dicendo 
pariter et operando verbo institissent^ misit ipsa columbina 
unitas sanctorum^ quae consuete vocatur ecclesia, et alios 
doctores^ qui ultra primos auditores progressi^ etiam ex- 
teris^ id est, gentium civitatibus verbum committerent. 
Venit itaque humilitas discentium, et ad intuenda gesta vel 
praedicamenta eorum quos misera ecclesia, quia et ab ipsa 
missione repente fide ferventis ecclesiae nova vox insonuit, 
quam praevidere minorum nescivit humilitas; ostendens 
eos qui instar sagittarum verbi acumine corda salubriter 
vulnerarent, porro in gentibus esse destinandos ; quarum 
prima et eximia sagitta Cornelii centurionis praecordia 
petens, excussa sanie lethifera, recipiendam melius novam 
vulneravit ad vitam. Clamavitque ecclesia suis auditori- 
bus supemae adhuc disposition^ ignaris; quod est post 
tergum pueri, ne quis tardaret crescentis gratiae tempore 
iter peragere virtutis. 

Collegit autem puer Jonathae sagittas, ^c.] Didicit humi- 
lis piorum discipulatus suorum ex ordine gesta, didicit et 
dicta pneceptorum, atque ad ecclesiae cunctam retulit lau- 
dem ; sive juxta quod supra exposuimus, vidit vel vita 
adhuc vegetos, vel jam morte praereptos Christi discipulos 

ab Hierosolymis, unde verbum Domini exivit, longe late- 
que disperses, et cunctos in una coelesti Hierusalera recol- 
ligendos agnovit; nec tamen divinae voluntatis arcanum, 
quod poenitentia gentibus ad salutem danda esset, scire 
potuit. Tantummodo enim majores quique in Domino, 
qualibus dicitur : Vos autem dixi amicos, quia omnia quae- 
cunque audivi a Patre meo, nota feci vobis ; et ipse manu for- 
tis, ac desideratus cunctis gentibus, rem novere secretam. . 

Dedit igitur Jonathan arma sua puerOy Dedit exem- 
pla doctorum, dedit suae bonae conversationis imitanda 
moderamina suis ecclesia discipulis, et dixit eis : Ite pro- 
ficientes de virtute in virtutem, conferte haec legis et pro- 
phetarum testimoniis, et videte ; quia non alia Christo 
docente gerimus, quam quae Moyses et prophetae sunt 
futura loquuti. 

Cumque abiisset pueVy surrexit David de locoy §*c.] Cum 
abiissent discipuli obtemperantes imperio majorum, ad 
comparanda veterum scrij^tis suorum gesta temporum, 
apparuit gratia Christi copiosior de virtutibus sanctorum 
eniicans, eorum nimirum qui ad accipienda dona ferven- 
tissimae caritatis, quae per Sanctum Spiritum dantur, humili 
semper subjectione sui noverunt cordis pandere sinus. 
Ilaec est enim splendidissima ilia proficientis ecclesiae 
varietas, quam quadragesimus quartus Psalmus canit ; ut 
alii miraculis coruscando, Christi in se praesentiam mani- 
festent ; alii adhuc literis sacris intenti, qualiter invicem 
vetera et nova concordant, inspiciant ; alii alia atque alia 
unius ejusdemque fidei obsequium gerant; in aliis deni- 
que geratur, quod verba sequentia signant, ut cadens 
quodammodo, id est repentinus adveniens in terrena quon- 
dam praecordia divini respectus amoris, ad adorandam 
haec ardentius sanctae Trinitatis gloriam sedula compunc- 
tione provocarit; quod ipse manu fortis et desiderabilis 
noster agere dicitur, cum sanctos suos, ut agant, intus 
accendit ; juxta quod et de Spiritu Sancto dicitur : Spiritus 
autem adjuvat infirmitatem nostram, (nam quid oremus, 
sicut oportet, nescimus,) sed et ipse postulat pro nobis 
gemitibus inenarrabilibus ; id est, facit^ quae hgura locu- 

tionis scripturis sanctis usitatissima, Graece a grammaticis 
metonymia, id est, transnominatio dicitur, dum per effici- 
entem id quod efficitur, constat intelligendum. Sicut et 
illud legislatoris : Tentat vos Dominus Deus vester, ut 
sciat si diligitis eum an non ; id est^ ut sciri faciat. £t 
osculantes^ inquit^ se alterutrum fleverunt. Nec frus- 
tra; quia quanto mutua dilectio^ quam virtus altrinseca 
nutrierat, juvenes sanctissimos dulcius ad complexus et 
oscula concitavit; tanto divortium perenne, quod jam- 
jamque sibi imminere cernebant^ acrius ad lachrymas et 
lamenta provocavit. Sed et in typica parte dicendum^ 
quia Dominus noster credentibus sibi de Judaeis sacro- 
sancta sui munera contulerit oris ; pro non credentibus 
vero, et se persequendo ejicientibus, flere non recusaverit, 
dicens: Quia si cognovisses et tu. Osculari etenim se 
alterutrum David et Jonathan est, et Dominum ecclesiae 
salutaria sui verbi dona conferre, et Domino ecclesiam 
devota verbi ejusdem vel confessions vel doctrina res- 
pondere. Flere pariter eosdem est^ et Dominum in came 
nostra, vel pro excitandis ad vitam electis, vel pro 
manentibus in morte aetema reprobis, pietatis lachry- 
mas fundere; quomm in Lazari resuscitatione unum, 
aliud in viso et defleto Hierosolymorum excidio probatum 
est; et sanctos ejus etiam nunc ipso inspirante lugere 
multos ex his qui peccare, nec ad salutem per poeniten- 
tiam curavere reverti. Neque enim potuemnt credentes 
sine dolore et luctu videre Dominum Christum, relictis 
in incredulitate suis contribulibus, ad salvationem gentium 
converti. Fleverunt, inquit, pariter, David autem amplius ; 
quia quicquid ecclesia pro suo vel cremento quo gaudeat, 
vel detiimento quo contristatur, laborat, parum est omnino 
ad comparationem eorum quae pro ea Deus in came facere 
potuit. 

Dixit ergo Jonathan ad David: Vade in paccy ^c.] 
Surrexit autem Dominus de medio synagogae non creden- 
tis, dicens: Hierusalem, Hierusalem, quae occidis pro- 
phetas, et lapidas eos qui ad te missi sunt ; quoties volui 
congregare filios tuos, quemadmodum gallina congregat 

pullos sues sub alas, et noluisti ? Ecce relinquetur vobis 
domus vestra deserta ; et abiit ad ecclesiam sibi de genti- 
bus requirendam. Sed et perfectiores quique ad doctores 
in ecclesia primitiva, reversi sunt a consideratu praefatae 
immutationis dexterae excels!, ad perficienda novae descen- 
dentis a Deo de coelo coepta culmina civitatis. Quod si 
civitas, ut supra visum est, lectionis propheticae munitio 
placet intelligi ; unde dictum est, Et habemus firmiorem 
propheticum sermonem, cui benefacitis attendentes, quasi 
lucemae lucenti in caliginoso loco, donee dies elucescat, 
et lucifer oriatur in cordibus vestris; et banc afQictos 
moerentesque ingredi non parum placet, quatenus in ejua 
tutela secretus quisque vel dulcius lachrymis vacet, vel 
doctius lachrymas tergat. 

IN CAP. XXL 

Cap. VIII. Venit aviem David in Nobe ad Achimelech 
^c,, usque ad id quod scriptum est: Non est kuic cUter 
similisy da mihi eum^ Principaliter quidem in hac lectione 
David ostendit Dominum Salvatorem de sua stirpe Regem 
pariter et Sacerdotem esse nasciturum, dum panem sanc- 
tificatum, solisque comestilem sacerdotibus, sibi suisque 
manducandum accipit, regali jure devicturus, gladio caete- 
ris dissimili sese fortiter armat. Sed non aliquid vetat, 
etiam per panem, verbi pabulum; per gladium vero eos 
qui verbo veritatis improbos feriant, intelligi. Ideoque 
in hac lectione Dominum praecepisse apostolis, ut con- 
tinentibus se a vitiorum sorde gentibus evangelium crede- 
rent ; et eos qui fuerant arma fortis iniqui, facerent arma 
justitiae, manu forti et desiderabili, non tantum ad consen- 
tiendum veris, sed etiam resistendum falsis dogmatibus 
apta. Neque indecenter bifario fulget argumento; cujus 
ipse Dominus in evangeliis mentionem facere dignatus 
est. Venit ergo David, insidias Saulis fiigiens, in Nobe 
civitatem, quae vertitur in latratum, ad Achimelech sacer- 
dotem, qui interpretatur frater meus. Rex venit, insidias 
Judaeorum declinat Salvator in conventum doctorum fide- 
lium, qui diuturnis noctibus vigiliis intenti, magnos quos- 

dam pro Domino, ut ita dixerim, latratus praedicationis 
dare, ac domum fidei sagaciter ob memoriam internae 
refectionis, ab improborum consuerunt incursu defendere ; 
qui et ipsi recte vocabulo Achimelech sacerdotis indican* 
tur : quia videlicet novi in Christo sacerdotii sunt ministri, 
qui audire merentur : Et ego dispono vobis, sicut dispo- 
suit mihi Pater meus regnum, ut edatis et bibatis super 
mensam meam in regno meo, et sedeatis super thronos, 
judicantes duodecim tribus Israel. Quos alibi Dominus, 
quia declinatis persecutoribus quaerere voluerit, Patri sup- 
plicans ostendit, dicens : Tu autem, Domine, ne elongaveris 
auxilium tuum a me, ad defensionem meam conspice. 
Elrue a framea, Deus, animam meam, et de manu canis 
unicam meam. Libera me de ore leonis, et a comibus uni- 
comium humilitatem meam. Narrabo nomen tuum fra* 
tribus meis, in medio ecclesiae laudabo te. 

Et obstupuit Achimelech, ^c.] Obstupuerunt antiqui 
electi, obstupescunt et modemi, quoties mente simplici 
excipiunt Dominicae visitationis adventum, non solum 
majestate visionis ejus attoniti, sed et raritate eorum 
turbati, qui tantae pietatis gratiam sequi concupiscant. 
Sic enim dictum est: Quare tu solus, et nuUus tecum? 
Quomodo alibi dicit: Periit fuga a me, et non est qui 
requirat animam meam. Cum certum sit, tempore pas* 
sionis multos sanctorum, quamvis ad comparatonem turbae 
persecutricis, paucissimos diligendo quaesisse animam 
Christi. Sed sicut ubi non erat in eis, de quibus prae- 
missum est: Absconderunt laqueos mihi, qui quaerunt 
animam Christi ; sic et hie non erat de eis qui expulerunt 
Christum ullus qui sequeretur hdem Christi. Et alibi 
cum diceret: Omnes declinaverunt, simul inutiles facti 
sunt, non est qui faciat bonum, non est usque ad imum. 
Ut non omnes prorsus homines, sed omnes de quibus 
loquendum susceperat, se significasse monstraret, sub- 
junxit infra, et ait : Qui devorant plebem meam sicut 
escam panis : Dominum non invocaverunt, iUic trepida- 
verunt timore, ubi non erat timor, et quoniam Deus in 
generatione justa est. Et in Evangelic Dominus : Nisi 

granum frumenti, inquit^ cadens in terram^ mortuum fiie- 
rit, ipsum solum manet ; si autem mortuum fuerit, multum 
fructum adfert. Cum constet, eidem grano etiam ante 
mortificationem passionis suae multos obsequiis adhaesisse 
fideles. Sed ipsum solum dicitur sine societate illorum, 
qui prius increduli per eandem passionem erant ad fidem 
vocandi. Quare ergo, inquit, tu solus, et nuUus tecum? 
Quare tu solus, id est, cum membris tuis fidelibus, et 
nullus extra praefinitum a Patre numerum potuit de tanta 
multitudine salvari ? Quod obstupescendo potius dictum 
est, quam ut contra superbum consilium ratiocinando 
loquantur electi. 

Et ait David ad Achimelech sacerdotem : Rex pnecejM 
mihi sermonem^ ^c.] Ait Dominus ad apostolos, r^ni 
utique perennis simul et sacerdotii haeredes : Praecepit 
mihi quantum valuit populus persecutorum et incredulus, 
ne eum docendo ad fidem vocarem. Et dixit quodammodo 
in auribus meis : Nemo sciat causam invidiae et insidia- 
rum, propter quam me relicto ad gentes saluti dandas 
missus es, et cujusmodi te praeceptis odio iniquo redundan- 
tibus, a finibus meis eliminare sategerim. Cui simile est 
illud Psalmistae : Disputaverunt, ut absconderent laqueos : 
dixerunt, Quis videbit eos ? Cum ille videret, qui etiam 
haec disputantium renes et corda scrutatus est Deus. Nam 
et credituros, inquit, obediturosque mihi populos nationum 
discrevi variis in partibus orbis ; quibus obsecro, si quid 
habetis ad manum perfecti opens, in exemplum conver- 
sionis adhibete, vel alimenta sacrae legis, quae quinque 
Mosaicis praefulget scripta libris, aut quicquid ex vobb- 
ipsis superinvenire poteritis, ad salutem eorum ofFerre 
curate. Jactant quidam vel impunitatem mendacii sui, 
vel scripturae vituperationem aucupantes, quod David 
mentiendo suam suorumque non dubitarit quaerere salu- 
tem. Quibus respondendum est, et David ipsum alibi, et 
multos saepe sanctorum peccando Deum offendisse, immo 
non justificare in conspectu ejus omnem viventem, dicente 
tanto apostolo, qui prae amore eximio in Conditoris et 
Domini sui pectore recumbere meruerit: Si dixerimus, 

quia peccatum non habemus^ nos ipsos seducimus^ et veritas 
in nobis non est. Non autem scripturae sanctae nobis ob 
hoc eloquio ministrata, ut per exempla bonorum peccare 
disceremus ; sed ideo bonorum etiam peccata scripturis 
aanctis indita, ut eis delinquentibus de nostra justitia non 
praesumere, eis poenitentibus doceremur de nostri reatus 
venia, per poenitentiam acquirenda, confidere. Hoc tamen 
loco facile reor posse defendi beatum David non menda- 
cium dixisse, sed necessitate instante cautioribus veritatem 
occultasse sermonibus. Denique non ait, amicum sibi 
regem, non se regis fugisse negavit insidias ; sed Rex, 
inquit, praecepit mihi sermonem, et dixit. Nemo sciat rem, 
propter quam a me emissus es. Cui dicto talis sine men- 
dacii fuco potest sensus non inconvenienter aptari : Idcirco 
solus et cacterorum comitatu desertus advenio, quia tale 
mihi rex praeceptum citius fugiendi dedit, quod nullus 
inimicorum, ne me hie fuisse prodat, scire debeat. Sed si 
qui de mendacio, an justi viri constantia ejus aliquando 
debeat quasi necessarium flagitare prsesidium, scire velit, 
legat sancti Augustini librum de Mendacii generibus octo, 
mirifica salubrique discretions moderatum ; sed et colla- 
tiones patrum, ubi Joseph non ignobilis inter patres, de 
nil definiendo eximie disputans, etiam hujus quaestiunculae 
partem plenissime assumpsit. Proposui solum, ut hoc 
tantum in praesentiarum breviter dicere sufficiat. Cum 
absque ulla dubietate perferenda sit semper mendacio 
veritas, aliquando tamen propter rerum circumstantiam 
hoc utiliter ad tempus usurpandum, et ilia contra sit occu- 
lenda salubriter. Denique Raab meretrix, nonne ex ope- 
ribus justificata est, suscipiens nuntios, et alia via ejiciens ? 
quod absque mendacii ad tempus assumpto adminiculo, jus- 
tificationis meritum implere non potuit. At Doech Idu- 
meus, cujus prsesens lectio explorationem, sequens pro- 
ditionem continet, ob manifestam veri cognitionem in 
typum Judae Scariothis destrui in finem, evelli, emigrari 
et eradicari meruit de terra viventium. 

Et respondens sacerdos David^ ait et, ^e.] Quia laos 
Grsece populus dicitur, panes laicos populares signiticat, id 

est, non oblatione sacratos, sed viles, et communem pra- 
paratos ad usum. Respondens igitur Christo sacer ordo 
ducum spiritualium ; Non, inquit, habeo quicquam sa- 
pientiae secularis in opera justitise, sed tantum verbum 
evangelii, quod mundis committam auditoribus. Sed 
neque hoc gentibus credendum aestimo, nisi forte a diver- 
sis errorum illecebris, ad unius ecclesiae virginis castitatem 
pietatemque conversis. Non est enim bonum sumere 
panem filiorum, et mittere canibus. 

Et respondit David sacerdoti^ ei dixit ei : Equidem si de 
mulieribtis agituVy ^c.] Respondit mittendis ad docendas 
gentes apostolis : Quae Deus purificavit, vos commune ne 
dixeritis. Continuit enim se ecclesia meo praesente auxilio 
ab idololatria caeterisque flagitiis, ex eo tempore, quo 
egressa per confessionem a priscae latebra caecitatis, usque 
dum ad lucem cognoscendae sanctae, quae Deus est, Trini- 
tatis accessit ; et fuerunt corda humilium sancta per abre- 
nuntiationem Satanae. Porro conversatio haec, qua vivitur 
inter gentes, poUuta est, necdum his qui catechizantur, 
regenerationis fonte et gratia Spiritus ablutis, sanctihcatis 
et justificatis ; sed et ipsa praesentis luce reconciliationis 
sanctihcabitur in eis, qui baptisma devoto corde suscipiunt. 
Notandum sane juxta literam, quam cauta solertia vel 
sacerdos David interrogaret, vel ipse sacerdoti de sua suo- 
rumque puritate responderit. Non enim solum, ut panem 
sanctum accipere possint pueri, si mundi sint a muliere, 
perquirit ; sed ab omni pollutione, quae mortalibus accidere 
solet, si sint mundi, scrutatur, specialiter de muliebris con- 
tagio copulae, quasi caeteris majora perquirens. Revera 
enim maximum est hoc eorum duntaxat, quae non quidem 
per culpam reos faciant, sed tamen per immunditiae cujus- 
libet, verbi gratia, morticini, vel reptilis attactum, a sanc- 
torum tactu deterrent. Sed et David non sine discretione 
se suosque discutiens, ab uxoris quidem complexu conti- 
nuisse asserit, tempus ejusdem continentiae solicitus expo- 
nit. Vasa puerorum sancta omnia, id est, arma, vestimenta, 
et ipsa quae ob mittendum forte viaticum gestabant vascula, 
munda a totius sordis attaminatione testatur. Et quia 

non sine maxima discretione^ quae divinis erant sacrata 
ministeriis^ in commimem transferenda noverat usum ; ne 
dispensatorem horum sacerdotem quicquam sui status 
celaret, viam tantum qua venerant dicit esse pollutam, 
jacente videlicet in ea re qualibet funebri, vel per seipsam 
immundam. Sed et ipsa^ inquit^ hodie sanctificabitur in 
vasis ; id est, non tamen crediderim commaculari nos 
potuisse per hoc quod iter ipsum, cui quid immimdum 
inesse^ incederemus, qui nostra soliciti omnia et vasa et 
corpora ab ejusdem coinquinationis servavimus attactu. 

Dedit ergo ei sacerdos sanctijicatum panem.] Quia mun- 
dos qui acciperent audivit, sanctificatum eis dare consensit ; 
quod nullatenus facere auderet, si non eos per omnia mun- 
dos agnovisset. Si autem tarn solerter munditia quaereba- 
tur ejus, qui sanctificatum Moysi manibus panem typicum 
gustaret ; quantam necesse est munditise curam gerat, qui 
in sanctas ac venerabiles Christi manus acceptum panem^ 
in sacramentum corporis ejus consecratum, in memoriam 
mortis ejus mortalibus creditum^ ad vitse perennis est 
auxilia sumpturus? Nempe illud apostoli necesse est 
semper animo retineat : Quia quicunque manducaverit 
panem, vel biberit calicem Domini indigne, reus erit cor- 
poris et sanguinis Domini. Probet autem seipsum homo, 
et sic de pane illo edat, et de calice bibat. Dedit ergo ei 
sacerdos sanctificatum panem. 

Neque enim erat ibi pants, nisi, ^c.] Dabant apostoli his 
qui credebant, et baptizabantur ex gentibus, verbum legis 
et prophetarum, evangelii gratia sanctificatum. Neque 
enim erat in apostolis apostolorumque discipulis scientia 
literalis, nisi tantum libri prophetici, qui antique illo 
populo palam ad legendum propositi, nuper fuerant per 
incamationem Domini, ne ultra dicere servarentur, adim- 
pleti ; ut scriberentur libri novi testamenti, ad reficiendas 
sacerdotales animas, id est, sacerdotis setemi membris 
adunatas, Sancti Spiritus igne calefacti. Et notandum, 
quod ait panes petisse David, non autem quinque vel 
duodecim, (tot enim fuere panes propositionis,) sed singulari 
numero panem sanctificatum accepisse perhibetur; quo- 
VOL. VIII. L 

modo et supra quinque lapides in peram misisse, sed uno 
Goliath stravisse memoratur. Quinque sunt libri, quibus 
doctrinae legalis elementa continentur. Sed sicut apo- 
stolus ait, Omnis lex in uno sermone impletur: Diliges 
proximum tuum sicut teipsum. Quamvis etiam recte 
potest intelligi, panem sanctificatum singulariter quidem 
dictum, vel propter unitatem fidei et dilectionis ; pluraliter 
vero intelligendum propter vel opera virtutum multifaria, 
vel divinarum scripturarum, quibus ad virtutes instruimur 
multiplicem copiam ; quomodo quod singulariter in Psalmis 
scriptum est, Immisit in eos muscam caninam, et comedit 
eos ; ranam, et exterminavit eos, nulli dubium quin plu- 
raliter accipiendum sit, praesertim cum Dominus in Evan- 
geliis hujus exemplo lectionis misericordiam sacrificio prae- 
ferendam affirmans, plurali numero panes ei datos asseveret. 
Non legistis, inquit, quid fecerit David, quando esuriit, et 
qui cum eo erant, quomodo intravit in domum Dei, et 
panes propositionis comedit, quos non licebat ei edere, 
neque his qui cum eo erant, nisi solis sacerdotibus ? Ubi 
secundum interpretationem, qua Dominum Salvatorem 
nostrum in lectione hac sacerdotem pariter et regem dixi- 
mus figuraliter ostensum, oportet praesignatum intelligi, 
sacerdotales cibos, adveniente Domino, non ultra tribui 
Levi, vel uni populo filiorum Israel, sed omnibus ad fidem 
vocandis gentibus esse partiendos. Omnibus enim qui- 
cunque esurire justitiam, quicunque ad veri David comi- 
tatiun pertinere voluerint, dictum est : Vos autem genus 
electum, regale sacerdotium, gens sancta, populus acqui- 
sitionis. Et quia de mysterio pro viribus diximus, refert 
etiam ad literae sensum planius dilucidandum, Joseph! 
dicta parumper de panibus propositionis quae posuit in- 
tueri, quae in beat! quoque Lucae expositione, ubi ad hujus 
loci commemorationem ventum est, nostro ad utilitatem 
legentium putavimus inserenda tractatui. Stante enim 
adhuc suis temporibus religione et statu Hierosolymorum 
ac templi, facillime poterat ea quae avita successione gere- 
bantur a sacerdotibus, utpote et ipse sacerdos, nosse ac 
manifestare legentibus. Dicit ergo, eos ex simila absque 

fermento assariorum viginti et quatuor fieri solitos. Et 
adjungit : Coquiintur enim duo, et duo divisi ante sabba- 
tum, et sabbato mane oblati super sacram mensam po- 
nuntur, sibi ad alterutrum conversi, duabus pateris aureis 
superpositis thure plenis, qui permanent usque ad aliud 
sabbatum, et time pro illis alii deportantur. llli vero 
sacerdotibus exhibentur, et thure incenso in igne sacro, 
in quo omnia holocausta fiunt, aliud thus super alios panes 
adjicitur. 

Erat emtem ibi vir de servis Sauly et nomen yus 

Doechy Erant inter praedicantes apostolos falsi fratres, 
princeps est Judas ; intus quidem in ecclesia constituti per 
mysterium fidei, sed moti a firmitate suae stabilitatis, san- 
guinei ad prodendam pacem fratemitatis, (Doech namque 
Idumaeus, motus sanguineus dicitur,) potentissimi persecu- 
torum Judaicorum, quia proxime recepit. Nec praeter- 
eundum arbitror, quod Doech iste apud septuaginta inter- 
pretes, non quilibet pastor, sed mulio, gregis videlicet 
sterihs et infinctuosi pastor extitisse perhibetur. Multum 
namque scimus, quia ex equa et asino promiscuum genus 
ducit, sicut e contra ex equo et asina burdo, voluptatem 
solere coeundi sine fructu appetere generandi. Cui similia 
simt opera infructuosa tenebrarum, de immundo quodam 
quasi semine luxuriosae vel dolosae cogitationis edita. 
Utrumque enim animal aeque luxuriosum. Unde dicitur 
de quibusdam : Quorum cames sunt ut carnes asinorum, 
et sicut fluxus equorum fluxus eorum. Sed asininum 
genus insuper acutiore sensu dolis est insidiisque semper 
intentum. Quibus nimirum operibus nequissimis in majus 
accumulandis, cum quilibet motus ipse a justitia, justis 
autem fraudes nectere promptus,impia sedulitate praeficitur, 
quasi pascendo Doech Idumaeus mulorum gregi antefertur. 

Dixit autem David ad Achimelech: Si habes hie ad 
fnanum haatam aut gladiumy §*c.] Hortatur apostolos Salva- 
tor, ut auditores suos non solum ad discendum, sed etiam 
ad docendum vitae verbum, in quibus ipse mundum vincere 
possit, instituant; quia virtutes angelicas, per quas est 

ordinata lex in manu Mediatoris, quaeque vigiles semper 
pro ecclesia contra aerias potestates decertarent, evangelii 
praecones per orbem mittere distulerit. Sermo enim, in- 
quit, regis urgebat, id est, humanae pravitatis, quae sibi 
neglecto Deo regnare malebat, immensitas cogebat, ut non 
angelos, quorum gloriam spiritualem ob consuetudinem 
vitae carnalis videre nequiverant, mortales ad instruendos 
eos, sed mortales aeque similes eis homines destinarem, 
qui annuntiarent eis a vanitate converti ad Deum vivum ; 
qui, si nunquam peccassent, domestica nunc angelicae lucis 
societate gauderent. 

Et dixit sacerdos : Ecce gladitis Goliath Philisteiy 
Dixerunt apostoli Christo, doctores adversus mundi reg- 
num quaerenti : Ecce homines pravis diu dogmatibus pro 
diabolo certare soliti, quern superasti in humilitate cnicis, 
sunt involucris primae praevaricationis irretiti, longe post 
indumenta vel ornamenta sacerdotalia, id est, opera divinis 
conspectibus digna; si istos vis eisdem involucris absol- 
vere, atque usque ad praedicandae veritatis gradum pro* 
movere, tuae hoc virtutis, non nostrae vel pietatis esse 
nos latet, Neque enim est in terris quisquam mortalium, 
qui non hujus regni mox natus fuerit addictus servitio; 
quia non alios vitiata radix semel, quam vitiose valuit 
proferre sobolis ramos. Et ait Dominus : Non est qui 
melius sciat dogmata vanitatis expugnare, quam qui his 
aliquando imbuti, haec contra ecclesiam defendere con- 
sueverant : ex horum mihi numero, quos diaboli manibus 
excussisse jam novi, docendo et baptizando etiam doctores 
praesulesque ecclesiae futures. Apte meminit hujus elec- 
tionis et titulus Psalmi xxxiii. qui ita se habet: Psalmus 
David, cum mutavit vultum suum coram Abimelech, et 
dimisit eiun, et abiit. Mutavit enim vultum, causam siii 
itineris dicendo quae non erat, et celando quae erat. Quod 
ita potest de Domino interpretari ; quia mutaverit vultum 
suum coram apostolis, vel post resurrectionis gloriam im- 
mortalis apparendo, mortalem se ante passionis agonem 
videre solitis ; vel imperando, ut euntes docerent et bapti- 

zarent omnes gentes, quibus paulo ante praeceperat, ut 
soli Judaese praedicantes, a viis gentium intrandis, Samari- 
tanorumque civitatibus abstinerent; dimiserit autem eos 
profecturos, et praedicaturos ubique, ipso cooperante, et 
sermonem confirmante sequentibus signis, et abierit idem 
ipse per ascensionis suae triumphum^ rediturus in coe- 
lum. Sed et in Psalmo eodem loquens ipse Dominus, 
in prima parte se Patrem semper benedicere testatur; 
admonens suos mansuetos, videlicet apostolos, ut secum in 
ejus laude praedicanda perseverent, qui se de tribulatione 
passionis et mortis eruerit. In secunda ad conversionem 
fidelium, quae sint bene meritorum praemia declarat ; 
maxime provocans ad epulas suavissimi panis illius, quern 
cum suis in regno Patris edendum, in praesenti lectione 
sanctificatum percipit. In tertia suos pueros quasi filios 
admonet, a quibus se^ ad hunc panem accessuri^ debeant 
abstinere contagiis. In quarta justos dicit ex omnibus 
tribulationibus eruendos, et impios debitas poenas esse 
passuros. Haec per excessum breviter dicta sunt, ut quam 
sibi pulcherrime scriptura semper et ubique congruat, 
lector quisque dignoscat. Cluod si quis objicere voluerit, 
sacerdotem, ad quern venit David, Achimelech, non Abi- 
melech fuisse vocatum ; respondemus, eum fuisse binomi- 
num non nostra opinione, sed inscriptione Psalmi alterius 
affirmantis, ubi scriptum est : Quia venit Doech Idumaeus, 
et nuntiavit Saul, et dixit ei, Ecce David in domo Abime- 
lecb. Quo et ipso nomine sanctorum gloria non indecenter 
ostenditur. Interpretatur enim Patris mei regnum. Et 
ipsi sunt, de quibus Dominus regni parabolam dixit: 
Homo quidam nobilis abiit in regionem longinquam ac- 
cipere sibi regnum, et reverti. Id est, homo Christus de 
sinu Patris exiens, abiit ad homines, qui longe a sua 
gratia peccando recesserant, facere eos dignos in quibus 
ipse regnet, et reverti cum eis ad gaudia perpetuae quietis. 
Et de quibus apostolus cum resurrectlonis gloriam prae- 
dicans dixisset, Primitiae Christus, deinde hi qui sunt 
Christi, qui in adventum ejus crediderunt, deinde finis; 
adjunxit, et ait. Cum tradiderit regnum Deo et Patri, 

id est, cum sanctos quos redemit, ad Patris visionera glorifi- 
candos perduxerit. 

Cap. IX. Surrexit iiaque Davidy et fugit in die ilia a 
facie Saul, usque ad id quod scriptum est : Profectue 
David venit in saltum Hareth,'] In hac lectione Dominus 
persequentibus se et invidentibus, despicientibusque ea 
quae coepit facere et docere primatibus Judaeorum, abiit 
inde, et venit in corda humilium ; collectisque ad se non 
paucis credentium turbis, factus est eorum princeps. Nec 
mora etiam gentibus salvandis adfuit, mansionem faciens 
apud eos, Deo Patri simul et ecclesiae matri omnium 
nostrum rediturus quandoque, juxta vaticinia propheta- 
rum, etiam reliquias Israel in fine mundi salvandas. Crebris 
enim scripturae sanctae paginis, crebris sanctorum actibus 
una eademque nostri Salvatoris incamati dispensatio, figura 
variante repetitur ; et recte : quia quod semper desideraba- 
tur et sperabatur a sanctis, decebat ut semper ab eisdem 
prophetaretur, signareturque futurum. Fugiens ergo David 
a facie Saul, venit ad Achis regem Geth. Fugiens Domi- 
nus a contemptoribus sui sermonis, ne intelligatur ab 
indignis, venit docendo ad alios, si forte vel ipsi audiant, 
et si forte quiescant. Neque ab hoc agendo cessat, donee 
eos qui se humiliter recipere velint, inveniat. Achis fhiter 
meus, aut fmter mi : Geth interpretatur torcular. Et 
quia Christus homo, quia ex populo Judaico incamari 
dignatus est, eundem populum fratrem habuit, quern per- 
secutorem sustinuit. Unde loquitur in Psalmo : Extra- 
neus factus sum fratribus meis, et hospes filiis matris 
meae, id est, synagogae vel naturae mortalis. Qui nimirum 
populus rex torcularis non immerito vocatiu* ; quia tribu- 
lationes et pressuras Christi et ecclesiae gentibus caeteris 
prior excogitavit, et Dominum videlicet ipsum infantem 
occidere moliendo, juvenem occidendo, et ecclesiam post- 
modum persequendo, ac suis eliminando de finibus. Hoc 
autem mystice inter Achis et Saul distare arbitror, quod 
Saul imbutos scientia Icgis, Achis idiotas in eadem plebe 
significet ; qui erudiendo licet dispares, pari adversus 
Dominum malignitate convenerunt; propter quod in or- 

dine praepostero legisperiti, quo majus scientise munus 
perceperunt, eo majore muneris ipsius largitorem perseque- 
bantur insania. 

Numquid non iste est David rex terra? Dixerunt 
Scribae et Pharisaei Judaic! regni, nequitiae male servien- 
tes : Videtis quia nihil prohcimus : ecce mundus totus 
post eum abiit, cui cantabant per chores, dicentes ; Osanna 
benedictus qui venit in nomine Domini ! Benedictum quod 
venit regnum patris nostri David, Osanna in excelsis. 
Quern concinna exultatione fideles sui glorificant, sublime 
ferentes, quia plures per ejus doctrinam ad promerendum 
vitae coelestis denarium, quam per nostram sint ad legis 
servanda jussa vocati. 

Posmt autem David sermones istos in corde suo^ ^c.] 
Vidit in sapientia sua Dominus incredula simul et dolosa 
quorumdam Judaeorum praecordia; et sicut humane more 
loqui de Deo scriptura solet, in tantum extimuit a facie 
populi, qui frater ei erat humanae communione fragilitatis ; 
persecutorum vero auctor impietate Dominicae conjuratio- 
nis, ut eidem sua sacramenta vel monita per parabolas 
magis et aenigmata quam aperta luce dixerit, ne videlicet 
sanctum canibus, et porcis margaritas committeret. Sicut 
enim David, qui sobrium se suis semper ostendere consue- 
verat, os suum coram Getheis immutavit ; ita et Dominus 
loquens in parabolis coram superbis, et ad se suosque 
torquendos corda prompta gestantibus, seorsum suis omnia 
manifesta expositione differebat ; quin et apparuit illis 
sensum, ut inteUigerent scripturas. Volunt quidam im- 
mutasse os Dominum, cum dicebat, Audistis, quia dictum 
est antiquis, ego autem dico vobis ; vel cum translate 
sacerdotio, legis quoque et caerimoniarum translationem 
fieri voluit. Sed intueri debent, quod non hoc specialiter 
hostibus, sed suae potius fidei mysteria suscipientibus mu- 
tationis genus ostendit ; atque ideo mutationem oris, quam 
in typum illius beatus David, ne ab inimicis agnosceretur, 
exhibuit, ad eorum potius sensum referendam, qui signa et 
doctrina Salvatoris videntes non videbant, et audientes non 
intelligebant. 

Et collabebatur inter manus eorum^ Manus Getheo- 
rum, opera Judaeonim; ostia portae initia revelatae gratiae 
coelestis ; saliva, infirmitatem; barba, virtutem designat. 
Collabebatur David inter manus Getheorum ; labi in pec- 
catum caecis videbatur Dominus, comparatus operibus Ju- 
daeorum, qui non solum solvebat sabbatum, sed et Patrem 
suum dicebat Deum, aequalem se faciens Deo. Impingebat 
David in ostia portae ; casum mortis invenit Dominus inter 
initia praedicatae novae salutis, quae vice ostiorum nunc 
dignis aperire, nunc claudere malebat indignis ; imo ipsa 
sibi ostia vitae mortis occasione habuit, vel quia persequen- 
tes eum J udaei, evangelicae gratia praedicationis occidere ; 
vel quia ipse, ut paradisi nobis limina panderet, gladium 
qui obsistebat flammeum,atqueversatilem, sanguine et aqua, 
quem de latere suo produceret, extinguere dignatus est 
Unde bene Psalmista videns eum, ut nos in portis filiae 
Sion laudem suam annuntiaturos induceret, prius impin- 
gentem in ejusdem ostia portae, cum de nostrae spe salva- 
tionis praemisisset, dicens: Prosperum iter faciet nobis 
Deus salutaris noster. Deus noster, Deus salvos faciendi, et 
Domini Domini, inquit, exitus mortis. Defluebant salivae 
David in barbam, et Dominus in cruce despectus ac blas- 
phematus inter latrones ab impiis, omnia tolerando patienter 
objectu fragilitatis humanae ad tempus divinitatis suae fortia 
praetexebat. Unde Habacuc propheta trophaeum glorificae 
crucis commendans : Splendor, inquit, ejus ut lux erit, 
cornua in manibus ejus, ubi abscondita est fortitudo ejus. 
Neque enim frustra in Canticis Canticorum, ubi tanta 
solertia, tam sedula repetitione mystica Christi, sicut et 
ecclesiae membra omnia describuntur, de sola, quae maxime 
virum decet, barba nihil dictum invenimus ; quia nimirum 
quasi saliva barbam virtutem verbi perpetuam induta, ex 
tempore carnis celabat infirmitas. Immutavit igitur os 
suum, mysteria regni Dei, quae hdelibus patefaciebat, abs- 
condendo eis qui foris esse malebant. Collabebatur inter 
manus illorum, peccator apparendo eis qui de legis open- 
bus et justitia gloriabantur. Impingebat in ostia portae, 
inter auspicia revelati coelestis introitus, passionis abjecta 

subeundo salivas dimittebat in barbam, absconsa ad tempus 
divinae potentia majestatis, inter vitia et irrisiones inimico- 
rum, ignominiosa tunc temporis, id est, crucis morte mo- 
riendo. 

Et ait Achis — Vidistis hominem insanum^ ?] David 
quidem suspectus ob famam virtutum Getheis, industriose 
furentis actus imitabatur^ quatenus energumenus creditus, 
miserantibus his qui eum viderant, dimitteretur illaesus. 
Sed eorum rex dispensatoriae transfigurationis ejus inscius, 
ut vere iuriosum eum a se repellit, suae domus ingressu 
privat ut insanum. Nec porro ab umbra historiae graditur 
allegoriae veritas. Dominus enim ad sanandos oculos cor- 
dis eorum, qui gloriam divinitatis suae videre nequiverant, 
protulit humanae collyrium humilitatis; sed impiorum 
nonnulli et in passionibus eum quasi hominem fragilitatis 
arguebant, et in virtutibus quasi daemoniosum, et contraria 
Deo potestate miracula facientem abominationi habebant. 
Denique narrante evangelio, didicimus non solum quid ab 
adversariis, sed quid a suis etiam, necdum plena fide robo- 
ratis sentiretur, dicereturque de illo : Et venerunt, inquit, 
ad domum et convenit iterum turba, ita ut non possent 
neque panem manducare. Et cum audissent sui, exierunt 
tenere eum ; dicebant enim, Quoniam in furorem versus 
est. Haec quidem sui carnales adhuc ob inaestimabilem 
crebrescentium virtutum ejus quantitatem simul et quali- 
tatem egerunt ; sed alieni vide quid etiam ilU : Et scribae, 
inquit, qui ab Hierosolymis descenderunt, dicebant, Quo- 
niam Beelzebub habet, et quia in principe daemoniorum 
ejicit daemonia. Sed et post resurrectionem ascensionem- 
que ejus in coelos, praedicantibus apostolis veritatem evan- 
gelii, dementes nonnulli quasi fabulosam derisere et ab- 
jecere vesaniam. Unde est, quod ille sapientibus et insipi- 
entibus debitor, Christo testimonium perhibens, audivit: 
Insanis, Paule, multae literae ad insaniam te convertunt. 
Quotquot ergo Christum furoris arguunt, et maniae, non 
minim si hunc a domo suae mentis furiose contemnendo 
rejiciunt. 

Alnit ergo David inde^ et fugit in speluncam Odollam,^ 
OdoUam interpretatur testimonium eorum; et Dominus 
superborum corda fugiens, in humilium spiritu pectora, 
quae de terreno culmine vel decore nihil habent, gratus 
mansor ingreditur; quorum ipsa humilitas testimonium 
est fidele, quoniam digni sunt, ut qui Christum suscipere 
debeant. Vel certe testimonium eorum, a quibus super- 
bientibus Deus fugit, appellantur humiles ; quo videlicet 
testimonio convincantur, quia et ipsi Deo placere, Deum 
potuissent suscipere, si vellent. 

Quod cum audissent fratres ejusy descenderunt, Ma- 
nente inter humiles Christo, descendunt ad eum humiliando 
seipsos omnes electi ; vel homines, qui sunt fratres ejus, 
propter quod ipse homo factus est; vel angeli, qui sunt 
maxime domus Patris ejus, et locus habitationis gloriae 
ejus. Conveniunt et omnes qui peccatorum suorum 
conscientia depress!, amaris poenitentiae lachrymis deai- 
derant ablui, liberarique ab sere alieno, id est foenore 
peccati, quod diabolus contulit : Christo duce ac principe 
sperant ad regni gaudia provehi. 

Fueruntque cum eo quasi quadringenti viri,] Adhaerent 
Domino stantes quique in fide, viriliter agentes, et confor- 
tati corda per doctrinam evangel ii, quae quatuor hbrorum 
pulcherrima unitate signata est, ad speranda, quaerenda, 
et obtinenda coelestia regna vocati. Centenarius namque 
numerus, qui post tot in laeva currentes numeros primus 
dexteram petere solet, sicut saepe dictum est, finitis labo- 
ribus infimis superni regni pandit introitum. Sane no- 
tandum, quod haec quae in spelunca OdoUam gesta, pro 
viribus explanavimus, sic ad primitivam ecclesiam referri 
possunt, ut etiam totius ecclesiae non indecenter statui 
aptentur. Nam quae sequuntur, specialiter ad nostram, 
id est, gentium spectant ecclesiam. 

Et profectus est inde David in MasphUy ^c.] De Sion 
exivit lex, et verbum Domini de Hierusalem, pervenitque 
crescendo ad ecclesiam gentium, in altissima fidei et virtu- 

turn specula constitutam. Maspha namque transfertur 
in speluncam. Pervenit et ad oratores dialecticos^ philo- 
sophos^ et ipsos rerum dominos sibi reconciliandos abiit ; 
sed et his Christus usque ad complenda tempora natio- 
nnm^ fidem Dei Patris, et ecclesiae pietatem religiosa sedu- 
litate tutandam commendavit. 

Dixitque Gad propheta ad David : Noli manere in prasin 
dioy ^c.] Dicit Christo prophetia, quae nihil sacramento- 
rum ejus canere praetermisit, ut ingressa plenitudine 
gentium^ non ultra suam fidem ab insidiis Judaeorum 
infirmissimo credentis ecclesiae studeat munimine tutari; 
sed reliquias potius Israeliticae gentis secundum electio- 
nem gratiae salvas facere dignaretur ; qui vaticinia exequens 
prophetarum^ tempore praefinito veniet ad inculta diu, sed 
per se jam extollenda superbae pectora plebis, cui nomen 
Hareth^ id est^ more^ non immerito congruit. Ipsa est 
igitur^ cui suus auctor^ quasi desponsatae sibi virgini 
sponsus, sed a nuptialibus gaudiis multo tempore dilatae 
loquitur per prophetam : Dies multos expectabis me, non 
fomicaberis, et non eris viro, sed ego expectabo te. Quod 
quomodo diceret idem propheta, consequenter exposuit: 
Quia dies multos, inquit, sedebunt filii Israel sine rege, 
et sine principe, et sine sacrificio, et sine altari, et sine 
ephod, et sine theraphim. Et post haec revertentur filii 
Israel, et quaerent Dominum Deum suum, et David regem 
suum, et pavebunt ad Dominum, et ad bonum ejus in 
novissimo dierum. 

Cap. X. Et audivil Saul quod apparuisset David^ 
usque ad id quod ait David ad Abiathar: Mane mecum, 
ne timeaSj ^c.] Haec lectio typice signat reversa in fine 
seculi ad finem Judaea, quid pressurarum sit a suis pas- 
sura contribulibus, quid pro ejusdem fidei etiam inter 
Antichristi tribulationes constantia sit a Domino, immo 
etiam cum Domino perpetuae nactura mercedis ; quod 
aeque primordiis quoque nascentis ecclesiae, ipsisque apos- 
tolorum potest convenire temporibus. Audivit ergo Saul, 
quod apparuisset David, et viri qui erant cum eo ; audituri 
sunt circa finem mundi infideles et impii Judaei, post 

longam negatlonem praedicari credi et confiteri Jesum 
Christum inter se riec dubium, quin ubi praedicantibus 
Enoch et Helia, caeterisque qui tunc futuri sunt verbi 
ministris, Salvator apparuerit cordi Judaeorum, non mora 
etiam Antichristi sit persecutio secutura. 

Saul autem cum maneret in Gabaa^ ^c.] Populus perse- 
cutor ex Judaeis, cum manserit id temporis in Gabaa, id 
est in colle propheticse, non videlicet intelligentiae, sed 
lectionis solummodo; et fuerit in umbroso legis et pro- 
phetarum oblectatus eloquio, quod est in Rama^ id est, in 
excelso sensus spiritualis caeteris incomparabile scripturis, 
elatus de terreni regni gloria, quod in eo temporibus 
Antichristi non dubitatur esse futurum, cunctique socii 
persecutionis ejusdem vallaverint eum vigilantes, stantes 
in perfidia, fortiter agentes, ut omnia fidei et caritatis 
munimina subvertant. Hujusmodi dictis suos exhortans, 
ad depraeliandam concitabit fidem, constantiamque bono- 
rum: Audite, filii Jemini, id est, dexterae meae, mecum 
videlicet vita et gaudio meliore beandi. Sinistrae namque 
nomine censeo notandos eos, si quidem vestro numero 
cum Nazarenis damnari, quam cum Christo, qui nobis 
apparuit, regnare et vivere malunt. Numquid omnibus 
vobis Jesus, qui de radice Jesse venisse non ambigitur, 
et hoc in seculo fructus dare potest operum perfectorum 
vinumque sapientiae salutaris, quod laetificat cor hominis, 
et in futuro vos facere imiversos sedere super sedes ad 
judicandos, sicut crebro promisit, duodecim tribus Israel, 
subaudi, ut ego? qui et perfectam cum bonis operibus 
sapientiam docere, et beata recte operantes et sapientes 
possum mercede donare, quoniam conjurastis omnes in 
fidem nominis ejus ; nec est qui mihi cultores fidei ejus, 
qui merito puniantur, ostendat ubi sint absconsi, maxime 
cum et per me eruditus in lege non modice, majus foedus 
junxerit cum Jesu Nazareno, credens et confitens ilium 
esse Filium Dei, qui, servili habitu deformis, multo me 
vilior apparuit, docueritque eum in meam ihjuriam Deum 
esse colendum, qui nisus est statuta legalia sua per evan- 
gelium suum insidiando corrumpere, quod ipsum per suos 

usque hodie ministros agere nuUatenus cessat. Haec et 
hujusmodi innumera ministros Antichristi ad evitanda 
pectora fortium Christi blasphemare non latet ; ad quorum 
orsa nefanda piis in fide pcrsistentibus^ mox impiorum 
caterva, quid intus habuerit, prodet. Nam sequitiu* : 

Respondens autem Doech IdumcmSy §*c.] Doech, ut supra 
diximus, motus sive solicitus ; Idumaeus, sanguineus ; Nobe, 
latratus ; Achimelech, fratris mei regnum ; Achitob, fiater 
meus bonus interpretatur. Respondebit ergo persequenti- 
bus Christum Judaeis motum ad efiundendum sanguinem 
innoxium^ pravorum coetus sociorum ; qui aliis aperte fidem 
impugnantibus^ ipse interius insidiari solet ad exploranda 
solicitius^ et prodenda tempore persecutionis conventicula 
fidelium Christi, quern merito primus servorum Saul in- 
sin uat ; quia quanto perversior quisque bonisque est insen- 
sior, tanto majorem apud impios locum tenet. Sine ulla 
autem dubietate plus gravant ecclesiam falsi fratres, qui 
intus, quam manifesto hostes, qui hanc deforis impugnant. 
Respondebit, inquam, tempus novissimae contra Christum 
conjurationis hostis^ sicut de Juda scriptum est: Et nox 
nocti indicat scientiam. Quae sobria, justa, et pia cognovit, 
impie prodet, vidisse se dicens fidem Domini Jesu in doc- 
trina eorum, qui contra impiorum quasi furum latronum- 
que nequitiam, more acutissimi ac vigilantissimi canis obla- 
txent ; et juxta exemplum bonorum qui praecessere fratrum, 
etiam ipsi possessionem regni praestolentur aetemi. Sed et 
Patrem supplices pro Christi regno deprecentur, eumque in 
membris suis spirituali semper pane reficiant ; atque omnes 
quos possunt diaboli manibus eripientes, pro ereptoris sui 
pace potius certamen agere suadeant, jubeant, adjuvent. 

Misit ergo rex ad accersendum Achimelech^ ^c.] Accer- 
sitis ad rem Domini sacerdotibus, Saul amicitiam et sus- 
ceptionem David, crimen conceptae adversum se conjura- 
tionis appellat. Comprehensis impii Judaei Christiana 
pietate consecratis, quicquid pro fide veritatis actum vide- 
rint, contra se hoc actum rati, mox ulcisci parabunt, et 
pnerito ; abominatio est enim peccatori religio. 

Respondemque Abimelech regi, ait: Et quis^ SfC. Respon- 

debit Judaeorum populo, Christi fidem et dilectionem 
pro crimine ducenti, sacer ordo praeceptorum pro Christi 
regno militantium : Et quis in omnibus prophetis ac 
sanctis^ quos dictis^ precibus^ exemplisque suis constat 
tuis quamplurimum servisse commodis, sequiparare potuit 
apostolum et pontificem confessionis nostras Jesum^ qui 
fidelis est ei qui fecit ilium, sicut et Mo3rses in omni domo 
illius ? ampliore enim gloria iste prae Moyse dignus habi- 
tus est, quanto ampliorem honorem habet domo, qui fabri- 
cavit illam ; qui ecclesiam sibi gentium ex antiqua patrum 
vestrorum fide progenitam, sponsae foedere copulavit. Ne- 
que alia apparens in came fecisse vel docuisse probatur, 
quam quae vos ipsi secundum eloquia prophetamm didi- 
ceratis, immo semper optaveratis Christum, cum venisset, 
esse facturum. Num hodie fidem hanc in eum habere, et 
pro ejus ecclesiae statu divini quaerere coepimus oracula 
verbi, et non magis avita patriarcharum prophetarumque 
traditione datam earn nobis commendatamque suscepimus, 
veneramur et colimus ? 

Non emm scivU servus tuus, ^c.] Ad hoc respondit, quod 
insimulabatur a Saule juvasse David, sciens eum sibi 
fiaudes insidiasque nectentem; quia nihil id temporis 
hujusce negotii cognoverit. Sed et Christiana fides negat 
se nosse, si Dominus Jesus statuta legalia uUis unquam « 
fraudulentis insidiis corruperit : quod est aperte confiteri 
se Christum Jesum non insidiatorem, cupidumque laudis 
alienee, sed vemm patemae voluntatis nuntium didicisse ; 
qui et ideo recte magni consilii angelus a propheta vocetur. 
Quale est illud apostoli : Nesciebam, fratres, quia princeps 
est sacerdotum pro eo ut diceret ; sciebam, quia princeps 
non est sacerdotum, apparente jam et clarificato pontifi- 
catu illius, qui cum suis filiis electis est sacerdos in aeter- 
num secundum ordinem Melchisedech. 

Et ait rex emissariiSy Disparem malorum semper, 
disparem et bonorum cemimus statum. Alii namque ad 
summum nequitiae verticem conscendentes, persecutionis 
fiunt auctores ; quos Saul ipse David persequendo designat. 
Alii nefandae auctoritati palam in exequenda ejusdem per- 

Secutionis rabie male astipulando subduntur; quorum 
Doech Idumseus typum tenet. Alii quasi mitioris ingenii, 
a docenda quidem proximos, vel poenis extorquenda, quam- 
vis non etiam ab agenda impietate manus servare videntur 
innoxias; quibus servi Saul a sacerdotum Domini injuria 
continentesy non indecenter aptantur. Item inter fideles 
malorum tentationibus probandos, alii sunt qui usque ad 
sanguinem pro veritate decertant; qui sacerdotum Nobe 
cum suis perditorum praemonstrantur exemplo, qui pari 
fide ac dilectione, sed minori adhuc perferendae tribula- 
tionis fortitudine praediti, fugae potius praesidia subeunt ; 
scientes, quia montes quidem excelsi cervis, sed petra 
refugium erinaciis et leporibus ; quibus unus, qui manus 
Saul ferientis evasit sacerdos, figuraliter aequatur. Quam 
meritorum morumque distantiam, quia in praeteritis vidP 
mus, etiam in ultima, quamvis caeteris majore persecutione 
futuram credimus; videlicet ut saevientibus licet, et in- 
fanda mandantibus impietatis auctoribus, inter mutos ad 
mala obtemperantes non desint, qui a laesione se bonorum 
servent immunes ; nec taliunx tamen quantulamcumque 
modestiam immanissimae tribulationis fervorem posse re- 
movere. Nam sequitur: 

Et ait rex Doech Idurruxo: Convertere tuy ^c.] Quod 
persecutores impii ministris dixere nequissimis, motis 
videlicet ab omni statu rectitudinis, insuper et innoxio 
stabilium sanguine coinquinatis : Convertimmi ad malum, 
et post proditionis scelus etiam suppliciorum acerbitates 
fidelibus Christi, quibus vel mori vel negare compellantur, 
augete. 

Et trucidavity ^c.] Octoginta quinque viri trucidati in 
die ilia, significant eos qui veniunt de tribulatione magna, et 
laverunt stolas suas in sanguine Agni; fortes nimirum 
operibus, et evangelii pariter et legis spirituali observa- 
tione perfectos. Quinquies enim deni et septem, octoginta 
quinque faciunt ; et quinque quidem, ad totidem notissi- 
mos nostri corporis sensus; decern vero et septem, ad 
legem et evangelium, propter Decalogum legis, et Sancti 
SpirituB gratiam abundantius super qmnem camem tern- 
poribus evangelii clarescentis efiusam, pertinere, rarus 

qui dubitet ; et ideo quicumque forti animo quicquid \i- 
dendo, quicquid audiendo, quicquid gustando, quicquid 
olfaciendo^ quicquid tangendo valent, ad legis et gratiae 
perficienda jussa, et promissa nanciscenda conferunt, quasi 
decern et septem per quinque multiplicantes, octogena- 
riam et quinariam virorum summam perficiunt. Qui recte 
etiam vestiti ephod, id est, superhumerali lineo narrantur, 
ut cuncta sua opera (humeri enim solent pro operibus 
accipi) et ante gloriam martyrii mortificatione camis com- 
mendata, et perfectius adomata demonstrent. 

Nobe autem civitatem sacerdotum percussit in ore gladu, 
^c.] Trucidatis Antichristus doctoribus Christi, famam 
quoque doctrinae illorum, qua contra impia dogmata quasi 
latrando certare, et in qua suam ipsi vitam semper operi- 
ffus inhabitando munire consueverant, ore pestiferae locu- 
tionis infamare, ac funditus extirpare contendit: sed et 
fortes quosque in opere, foecundos in generandis nutrien- 
disque Christo filiis, parvulos quosque in Christo, et 
adhuc pia castae matris ubera lambentes, necnon et jugum 
ejus suave atque onus leve, portantes, vocem quoque illius 
innocenter audientes, eumque ad aetema supemae beati- 
tudinis pascua sequentes, vel ad negandam ejus fidem, vel 
ad subeundam pro eo mortem, tormentis impiis cogere 
non omittit. 

Evadens autem unusfilius Achimelech Abiathar^ ^c.] 

Sicut Doech Idumaeus unus qui sacerdotes percussit, 
omnem camificum manum ; ita Abiathar unus qui per- 
cutientis gladium evasit, omnes qui persecutioni illi saevis- 
simae superesse potuerint, Christi confessores exprimit 
Unde recte Abiathar pater superfluus interpretatur, utpote 
illos significans, qui patemo in ecclesia vocabulo gloriosi, 
tanto turbini superfuerint. Fugit autem ad David, et 
annuntiavit ei occisos a Saule sacerdotes Domini: cum 
pia remanentium, expleta caede, devotio conversa ad Domi- 
num, ardentius occisorum sub testamento ejus fratnim 
memoriam ei orando, vel sacras hostias ofFerendo commen- 
dat ; cui ipse super suum respondet evangelium, praescisse 
se et praedestinasse jam olim, omnes volentes pie vivere in 
eo, persecutionem pro ejus nomine passuros ; ideoque se 

quasi certi foenoris debitorem, universas animas hujusce- 
modi morte solutas^ ad vitae aetemae gaudia perducturum. 
Sciebam, inquit, quod cum in ecclesia numquam defuturi 
essent falsi fratres, proculdubio per scandals intestina 
juvarent hostes externos. Sciebam, quod cum in hoc toto 
seculo numquam defuturi essent mali, quibus bonorum 
vel sapientia disputantium, vel certantium patientia exer- 
ceretur, simul et probaretur ; proculdubio semper hie pere- 
grinantem ecclesiam tribulationes et tentamenta manerent. 
Sed ego sum, qui singulas electorum animas post desu- 
datos in terris agones, coelesti in perpetuum corona do- 
nabo. 

Mane mecum^ ne timeasy ^c.] Manete, inquit, in dilec- 
tione mea; ne timeatis eos qui occidunt corpus: si me 
persecuti sunt, et vos persequentur ; sed ubi sum ego, illic 
et minister mens erit ; si quis mihi ministraverit, honori- 
ficabit eum Pater meus. Haec proditio simul et percussio 
Doech Idumaei, et ipsis Domini apostolorumque tempori- 
bus in Juda Iscariote caeterisque falsis fratribus, et in fine 
mundi in ipso majore caeteris Antichristo potest intelligi, 
quo modo Psalmus quinquagesimus primus, qui in ejus 
mentionem canitmr, utrique illi hosti non inconvenienter 
aptatur, dicente titulo. In finem intellectus ipsi David, 
cum venit Doech Idumaeus, et annuntiavit Sauli, et dixit : 
Ecce David in domo Abimelech ; ubi non ob aliud intel- 
lectus ipsi David in capite ponitur, quam ut significetur 
intellexisse David inter aerumnas quas patiebatur inno- 
cens, quid contra verum David de suo semine nasciturum 
esset nequitia machinatura pravorum. Venit enim glorians 
in malitia, potens iniquitate, tota die injustitiam cogitans ; 
et caetera, quae in Psalmo subjunxit. Qui haec futura per 
Spiritum intellexit, peccatorum et ponderibus gravatus, et 
poenis gravandus Judas, annuntiavit Judaeis, et dixit; 
Elcce Jesus in hortum montis Oliveti solet frequenter cum 
discipulis suis. Nam de ultima tribulatione quomodo 
titulus hie accipi debeat, ex his, quae supra disputata sunt, 
apertissime lucet. Verum quia sermonem in longum 
duximus, tertiumque in expositionem bcati Samuelis 
VOL. VIII. M 

secundo et primo prolixiorem dictavimus librum, et huic 
cum triumphatorum martyrio sacerdotum finem imponen- 
dum^ aliquaiitumque censuimus ob reparandas silentio 
vires^ a labore cessandum. 


LIBER QUARTUS. 

PROCEMIUM. 

Tertio in beatum Samuelem completo volumine^ putabam 
me aliquandiu reparata per quietem meditandi vel scri- 
bendi voluptate^ sic demum ad inchoationem quarti manum 
esse missurum. Verum haec eadem mihi quies, si tamen 
quies dicenda est inopinata mentis anxietas, prolixior multo 
quam decreveram, nova circumstantium rerum mutatione 
provenit, maxime discessu abbatis mei reverendissimi, qui 
post longam monasterialis curse observantisun^ subitus 
Romam adire^ atque inter loca beatorum apostolorum ac 
martyrum Christi corporibus sacrst, extremum senex hali- 
tum reddere disponendo^ non parva commissorum sibi 
animos^ et eo majore^ quo improvisa conturbatione stupe- 
fecit. Sed qui Moysi longaevo ab humanis rebus toUendo 
Jesum Nave in ducatum^ qui Eleazarum in sacerdotium 
Aaron patri substituit^ ipse provecto eetate Ceolfrido, ad 
beatorum apostolorum limina sancta propenmti, Huet- 
bertum juvenem^ cui amor studiumque pietatis jam olim 
Eusebii cognomen indidit, ad regendas sacerdotio duca- 
tuque spirituali fidelium animas abbatis vice substituit. 
Ejusdemque substitutionis gradum post electionem fra- 
temam, sua per tuum^ dilectissime Antistes^ officium be- 
nedictione confirmavi. Redeunte temporum statu tran- 
quilliore^ redit et mihi otium pariter ac delectatio mirabilia 
scripturse sanctae tota anima, solerti intentione scrutandi. 
Igitur qusui;um in Ssunuelem allegoricse expositionis libel- 
lum, a victoria beati David, qua salvavit habitatores Ceilse, 
atque ab oppugnantium Philistinorum irruptione defendit, 
cum tuis, amantissime pontificum, orationibus incipiens. 

quicquid^ illo reserante qui habet clavem David, potuero, 
mysticum legentibus commiinicare curabo. 

IN CAP. XXIII. 

Cap. I. Et nuntiaverunt David dicentea : Ecce Philistiim 
oppugnani Cetta, &;c. usque ad id quod scriptum est : Qti^e- 
rebat tamen eum Saul cunctis diehua^ ^c.] Hsec lectio sub 
typo virorum Ceilae, per David quidem ab hoste salvato- 
rum, sed eundem David mox hosti tradere paratorum, 
notat eorum levitatem, qui verbum audiunt, et continuo 
cum gaudio accipiunt illud; non habent autem in se radicem. 
Bed simt temporales ; facta autem tribulatione et persecu- 
tione propter verbum, continuo scandalizantur. Nuntia- 
verunt igitur David, qui noverant Philisteos oppugnare 
Ceilam; fugatisque intra muros incolis omnibus, areas 
quae foris forte reperiri poterant, eorum vastatione diripi. 
Nuntiant electi Christo veraciter manu forti, non eum 
quasi nescium rerum humanarum loquendo instruentes, 
sed ad eum quasi misericordem miserorum pericula sup- 
plicando referentes; cum viderint vel unam quamlibet 
animam, vel multarum simul turbam animarum, sive vitio- 
rum fascibusaggravatam, seu certe gentilibus adhuc ritibus 
mancipatam, ab immimdis spiritibus occupari ; et si quid 
naturaliter insitas virtutis, ac velut salutiferi germinis 
habet, totum hoc nimirum, quia foris inventum, hoc est 
pro solis mundialibus est commodis actitatum, eorum 
improbitate depraedari. Nuntiant enim haec intellectuali 
David, qui, communi humanitatis miseria contemplata, 
contra regnum immundorum spirituum queruntur et exo- 
rant, dicentea : Facti sumus in opprobrium vicinis nostris, 
derisui et contemptui his qui in circuitu nostro sunt. 
Usquequo, Domine, iraaceris in finem, accendetur velut 
ignis zelus tuus ? Effunde iram tuam in gentes, quae te 
non noverunt ; et in regna, quae nomen tuum non invoca- 
verunt. Quia comederunt Jacob, et caetera, usque ad 
finem PsalmL 

Num vadam et pereutiam PhUiateoa iatoaF ^c.] Quia 
David paene semper in scripturis, dum mystice accipitur, 

Dominum Christum^ sed modo in suis membris^ modo in 
seipso significat ; recte intelligitnr hoc loco^ ubi Dominum 
an aggredi et vincere hostes debeat^ consuluit^ ad membro- 
rum, id est, fidelium ejus personam referendus, qui do- 
lentes nonnunquam super cognito a proximis interitu per- 
fidorum, consultis scripturae divinse oraculis, quid super 
his fieri debeat inquirunt. Nam et supra^ ubi eidem 
David Ceilam a Philisteis oppugnari nuntiatur, potest non 
immerito signari fideles quosque saepissime perfectioribus 
aeque Christi fidelibus ea tentationum pericula in mundo^ 
quibus ipsi devincendis sufficere se non posse perspiciunt, 
ostendere. Qui nimirum perfectiores ac manu fortiores 
ecclesiarum magistri, perscrutatis mox scripturarum tes- 
timoniis^ miserendum subveniendumque oppressis^ et re- 
fracto malignorum spirituum conatu^ catervam diutina 
tentatione laborantium, inveniunt esse salvandam; sed 
infirmioribus saepe pro imminente persecutione paventi- 
bus, rursus divinorum eloquiorum lectio consulta^ non 
timendos eos qui occidunt corpus, sed siugendum a tor- 
pore recta operando, eundum ad oppresses utilia praedi- 
cando, expugnandos oppressores exorcizando, cito respon- 
sione manifestat. Sunt enim qui persecutionum turbine 
incumbente, vix ipsi fidem, qua imbuti sunt, palam pro- 
fiteri audent ; quanto minus et alios ad fidem vocando, vel 
in fide solidando, adversus agmina spirituum malignorum 
bellum subire praesumunt ? Et quid est typice, viros David 
ad eum dicere: Ecce nos hie in Judaea consistentes time- 
mus, quanto magis si ierimus in Ceila adversum agmina 
Philistinorum ? nisi infirmos quosque auditores, praepa- 
rantibus se ad opus verbi, magistris spiritualibus paventes 
aperta voce respondere : Ecce nos intra domesticos ecclesiae 
parietes confessionem paternae fidei, quam Judaea signifi- 
cat, libere defendere timemus ; quanto magis, si euntes ad 
eos qui viam veritatis vel nunquam cognovere, vel cogni- 
tam deseruere, verbo salutis instruendos, potestates aerias 
bello lacessere cceperimus, gravioribus periculis nos patere 
non ambigimus? Sed horum infirmitatem ac timorem 
Dominus crebris evangelii sui vocibus erigere, atque ad 

deprecandi fiduciam confortare non omittit. Et hoc est 
quod sequitur : Ego enim tradam Philisteos in manu tua. 
In mundo pressuram habebitis^ sed confidite, ego vici 
mundum. 

AdtU David et viri ^us in Ceilay ^c.] Abiit Dominus in 
prsedicatoribus suis ad sanandos contritos corde^ et pug- 
navit adversus spiritus mehdacii et perfidiae, patefacta luce 
veritatis et fidei, et abegit ab eis justa segregatione animas 
redemptorum, in quibus ipsi pridem erroris freno con- 
strictis quasi superequitantes^ suoque has juri ac ditioni 
mancipantes, aliis efficacius potentiusque diripere, ac sibi 
aubjugare consueverant, et anathematizare faciens eos exe- 
cratione magna. Sic nimirum salvavit eos, qui nuper 
horum tentamenta vitantes, suum solliciti flagitavere prae- 
aidiiun. Haec et ab initio nascentis ecclesiee saepe facta, 
et quotidie per loca fieri, nemo fere est qui dubitet. 

Porro eo tempore qao fugiebat Abiathavy ^c.] Ephod est, 
ut supra meminimus, sacerdotale indumentum, quatuor 
insignissimis auro interlucente coloribus, duobus in utro- 
que humero lapidibus pretiosis, et duodecim patriarcharum 
nominibus sacrosanctum, quod significandis sublimium 
virorum sensibus decentissime convenit. Confugientes 
namque ad Christi gloriam magis magisque prsedicandam^ 
hi qui multas pro illo martyrium passis camificum perse- 
cutorumque manus evaserint, sensus et praecordia secum 
quatuor excellentioribus caritate interfulgente virtutibus 
sublimia, in adversis et prosperis pretioso discrimine tem- 
perata, et praecedentium patrum verbo exemploque docta 
simul ac munita defer unt. Et bene fugiens ad David 
ephod secum habito sacerdos non ascendisse, sed descen- 
disse memoratur, juxta illud quod scriptum est : Quanto 
magnus es, humilia te in omnibus. Verum quia crescente 
fidei devotione, crescit et odium perfidorum, supemo vide- 
licet agente judicio, ut et integros in fide tentatio exami- 
nans clariores reddat, et eadem simulatores suae levitatis 
arguat, recte subjimgitur : 

Et pracepit Saul omni populoy IfcJ] Augescente enim 
statu ecclesiae, non defuere suis quique temporibus adver- 

sarii ; qui patientiam sapientiamque ejus Domino permit- 
tente probaturi, gravissimo earn certamine piilsarent ; ip- 
sum pariter Dominum in ea et viros ejus^ id est, fortes 
quosque propugnatores evangelii ejus impia obsidione 
capere, ac de medio tollere quaerentes ; nec tamen unquam 
ad perdda suae malitiae vota pervenientes. 

Qujod cum resciaaet Davidy qma pr4Bpararet ei Saul clam 
malumy Applicato per Abiathar epbod^ David con- 
suluit Dominum, si venturus sit ad eversionem Ceilae Saul, 
et si tradituri se cives ejus. Unde datur conjici, quo or- 
dine supra Dominum consuluerit, id est, applicata ad ae 
sacerdotali veste, et sic ex ore sacerdotis Domini respon- 
sione qusesita, et hunc fuisse morem consulentium Deum 
id temporis, eorum duntaxat qui arcam Domini accedere 
nequirent. De hac namque scriptum est : Inde loquar ad 
te, de medio scilicet propitiatorii et duorum Cherubim. 
At ubi comperit David et superventurum hostem, et in- 
fidum sibi hospitae urbis sulOFiigium, egressus cum viris 
suis quasi sexcentis applicatis ad se, hue illucque vagatur 
incertus. Sancti quippe, summi videlicet membra regb, 
per viros egregiae virtutis et doctrinae sanctarum scriptu- 
rarum quaerunt, quomodo se habeat status ecclesiae novis- 
simis temporibus ; discuntque per scripturas ventiurum ad 
subversionem ejus Judaeae gentis imperium ; virosque 
Ceilae, id est, mentis inquietae, et sibimet, non Creatori 
vivere volentes, fidem, qua initiati sunt, ocius esse prodi- 
turos. Egredietur Christus a talibus, nec mansionem 
apud eos facit. Egrediuntur et doctores spe atque opere 
perfecti. Sex quippe opera, centum spem aetemorum, 
viri perfectionem designant. Desenmt namque tepidos, 
ne non servaturis loquendo ampbus laedant, in exemplum 
historiae quae David facta describens adjungit : 

Swrrexit ergo Davidy ^-c.] Vae autem animae iDi, vae civi- 
tati, quam sermo Dei relinquens, hue illucque vagatur, 
incertus ubi, in cujusve pectore sedem requiemque capes- 
sat. Vulpes, inquiens, habent foveas, et volucres coeli 
nidos ; Filius autem hominis non habet ubi caput reclinet ; 
et hoc est quod alibi dicit : Verumtamen Filius hominis 


Digitized by 


Google 



IN LIB. I. SAM. CAP. XXlll. 


167 


veniens^ putas inveniei fidem in terra? Sane notandum, 
quod hsec generaliter ad omne tempus ecclesise^ cui nun- 
quam falsi ihitres desunt^ sed specialiter ad novissima 
tempora, quibus amplius abundabunt^ possunt typice re- 
ferri^ quorum levitati ac perddiae ipsum etiam nomen 
Ceilae convenit. Dicitur enim ad fundam jacta, sive sus- 
citans eam^ aut toUens sibimet. Et quidem quare anima 
falsi Christiani instabilis nimirum et erronea ad fundam 
jactavocetur, exponit mulier sapiens^ quae in typo ecclesiae 
manu forti ac desiderabili suo loquitur dicens: Porro 
anima inimicorum tuorum rotabitur in impetu et drculo 
fundas. Ciu* autem iniideliter fidelis suscitans earn, baud 
dubium quin persecutionem^ recte nuncupetur, probat ille 
traditor, qui de numero discipulorum Christy numero 
additus persequentium, hactenus in ecclesia suae pravitatis 
haeredes habere non desistit. Porro tollens sibimet, qua 
ratione dicatur, manifestant qui scientiam fidei sibi spe- 
cialiter usurpantes, ab unitate catholica se segregare non 
timent. 

Nuntiatum est SauHj quod fugisset David de Ceilaj ^c.] 
Dissimulant hostes fidei eos persecutionibus onerare, quos 
sponte fidem deserere cemimt, Sed et ipse adversarius 
antiquus acrioribus tentationum flagris fatigat eos, quos 
sibi fortes fide et actione repugnare contuetur ; aut quos 
vel inertes in fide, vel prorsus infideles sive apostatas videt, 
hos quasi proprios, et sibi per omnia subjectos, quieto 
jure possidere contentius, nuUis ssepe, vel certe rarioribus 
irae, superbiae, fomicationis,et invidiae, caeterarumque talium 
passionum tentamentis infestat. 

Morabatur atUem David in desertOy ^c.] Dimissis Chris- 
tus his qui fidem verbo tenus suscipiunt, moratur potius in 
eorum pectoribus firmissimis, qui in ariditate seculi prae- 
sentis sitiunt ad Deum fontem vivum, quando veniant 
et appareant ante faciem Domini. Manet libenter in eis, 
quorum cor excelsum illecebris mundi remotum, et felici 
solitudine secretum, in defectivo gaudet genuine ac flore 
virtutum. Ziph namque flos sive germen interpretatur. 

Quetrebat tamen eum Saul cunctis diebusy i^c.] Ab initio 

nascentis usque in finem, et impii Christum piorum cordi- 
bus auferre satagunt, et ipse pios ne unquam ab impiis ex- 
pugnentur, defendit; cum quibus se mansurum promisit 
omnibus diebus usque ad consummationem seculi. Et 
alibi: Cum transieris, inquit, per aquas, tecum ero, et 
flumina non operient te. 

Cap. II. Et vidit David^ quod egressus esset Saul, 
usque ad id quod scriptum est: Propter hoc vocaverurd 
locum ilium petram dividentem,'] Haec lectio mystice signat, 
persequentibus ecclesiam perfidis, quanta devotione socios 
Christi fideles, quanta sub Deo fratres impietate fidei adver- 
sarios adjuvent, quo denique miraculo suos Christus ab 
ipso nonnunquam mortis articulo pius redemptor eripiat. 
Et vidit, inquit, David, quod egressus esset Saul, ut 
quaereret animam ejus. 

Porro David erat in deserto Ziph in sylva.'] Vidit Do- 
minus, cujus oculis nuda et aperta sunt omnia, quod 
egressus esset ab interna sui custodia coetus perfidorum, ut 
quaereret persequens ecclesiam fidelium ejus, quorum est 
cor et anima una. In deserto porro ipse manebat, in 
ecclesia de gentibus assumpta, quae pectora virtutum va- 
riantium germine gravida quasi ligna solet generare fructi- 
fera; de quibus Psalmista aedificandam post captivitatem 
domum remissionis et vitae decantans : Tunc, inquit, ex- 
ultabunt omnia ligna sylvarum ante faciem Domini, quo- 
niam venit. Quae nimirum ligna late fructificantis eccle- 
siae, tanto altius bonorum operum flore sive germine (utrum- 
que enim Ziph interpretari dicitur) spiritualiter foecundata 
praecminent, quanto hujus mundi studiosius gaudia cuncta 
deserunt. 

Et mrrexit Jonathan filius Sauly et abiit ad Davids §*c.] 
Et proficiens inter adversa persecutionum columbinus et 
simplex electorum animus, de ipso saepe persequentium 
numero ad fidei gratiam vocatus, virtutum crescentium 
passibus appropiavit ad Christum, et confortavit operarios, 
id est, doctores verbi ejus, in divino semper in opportunita- 
tibus adfuturo praesidio. 

Dixitque ei : Ne timeaSy ^c.] Etsi falsam Jonathas sen- 

tentiam de se ipso sub David regnaturo protulit nescius^ 
utpote homo, feti sortisque futurae ; verumtamen juxta 
mvsticos sensus Christiet ecclesiae gaudia pandit. Verum 
regno illi inviolabili, ad quod et ipse pertinet, testimonium 
perbibuit, asserendo hostes non esse timendos, qui ad 
extinguendum fidei et veritatis imperium nequaquam per- 
tingere possint, immo et ipsum, cujus multiplicabatur im- 
perium, pacisque non erit finis, super electos angelos atque 
homines perpetuo regnaturum ; et eos qui fideliter ilium 
totoque ex corde dilexerint, proximos illi per omnia in 
ejusdem regni arce futuros. Prostratis et devictis eorum 
inimicis Christi quoque pedibus, et ejus imperio prorsus 
subjectis, dicente Paulo : Oportet ilium regnare, donee 
ponat inimicos sub pedibus ejus ; novissimis autem inimica 
destruetur mors. Omnia enim subjecit sub pedibus ejus : 
cum autem dicat. Omnia subjects sunt ei ; sine dubio 
praeter eum qui subjecit sibi omnia, hinc perspicuum est, 
quae ab ipso desciverunt potestates, inanes et vacuas Chris- 
tum redditurum, praefixunimque trophaea in victore signum 
contra salutis nostrae aemulos, quos longe ante jam sua 
morte devixerat; sicut scriptum est. Quia ergo pueri com- 
municaverunt cami et sanguini, et ipse participavit eisdem, 
ut per mortem suam ipse destrueret eum qui habebat 
mortis imperium, id est, diabolum. Textus : Sic percussit ; 
et caetera. 

Percussit igitur uterque feedvs coram Domino^ §*c.] Per- 
cutiunt invicem foedus Dominus et fideles, ut ipsi videlicet 
sequantur eum, et ille vitam aetemam det eis ; et hoc coram 
ipso divinitatis conspectu, in cujus fide nos vivere jubet, 
et ad quam videndam nos suspirare suadet, adjuvat. Ma- 
netque Dominus in ecclesia multiplici populorum nemore 
condensa, omnibus diebus ad consummationem seculi. Sin- 
guU autem fidelium, peracto orationis vel exhortationis, 
vel alterius cujuslibet oblatae Domino devotionis ofiicio, 
revertuntur ad conscientiam suam, quatenus ab exteriori 
actione vacantes, licentius se ad tempus in cunctis quae 
acta a se vel agenda sunt pensent, liberius ab his quae 
male acta sunt purgent, perfectius ad ea quae bene agenda 

sunt accingant; tales siquidem scientes dicere cum pro- 
pheta : Quis dabit mihi pennas sicut columbae^ et volabo^ 
et requiescam ? merito etiam cum Jonathan columbse do- 
num vocari, immo et cum apostolo Petro filii columbae 
possunt cognominari. 

Ascenderunt autem Ziphei ad Saul in Gabaa, ^c.] Ascen- 
dunt saepe falsi fratres^ dimisso suarum germine ac flore 
virtutum, ad superbos fidei hostes contra ecclesiam juvan- 
dos^ et detestantes simplicitatem fidelium^ quodammodo 
persecutoribus dicunt : Nonne Christus habitat apud nos 
per fidem in cordibus gentium tutissimis? Nec vacat 
quod dicitur in coUe Hachilae, id est^ suscipientis earn. 
Ubi enim putandum est gratius manere spiritum Christie 
quam in celsitudine mentis firmiter suam fidem suscipien- 
tis ? quae est ad dexterara deserti ; quia propter dexteriora, 
id est, aetcmae vitae gaudia, mundi pompam deserit. Nam 
qui temporalis et terrenae mercedis intuitu seculares de- 
clinat illecebras, non ad dexteram deserti, sed ad laevam 
potius divertisse dicendus est, ubi non desiderabilis rex 
noster, sed hostis consuevit habitare detestabilis. Et haec 
omnia Sauli dicunt Ziphei, cum vel mysteria fidei, vel 
ipsos ejus cultures aliqui falso fideles apertis persecutoribus 
produnt, animoque perverso, a quibus fidei agnitione dis- 
tant, ejusdem fidei odio concordant ; et quo interius arcana 
Christi, quasi David latibula cognoverunt, eo nequius 
illos qui deforis ecclesiam expugnare moliuntmr, adjuvant. 

Diantque Saul : Benedicti vos a DominOy Benedictio- 
nem sibi Judaeis suisque fautoribus promittunt a Domino 
futuram, cum aemulationem Dei habentes, sed non secun- 
dum scientiam, nomen Jesu Christi Filii Dei, vel odiis 
insequtmtur vel armis. Et sicut alibi de eis eorumque 
complicibus, ait Dominus: Quia venit bora, ut omnis 
qui interficit vos, arbitretur se obsequium prsestare Deo. 
Sed vse benedictionibus eorum, qui insidias explorantes 
contra ecclesiam, vel saltern contra unumquodlibet ecclesias 
membrum, ut scandalizent aliquem de pusillis Christi, 
vicem persequentium dolere probantur. Vae his qui ad 
florem ilium de radice Jesse ascendentem nomine tenus 

pertingentes, tota jam mentis intentione arescentia, citoque 
pereuntia praesentis vitae commoda quaerunt ; illius bene- 
dictionis obliti^ qni ab omnibus spectanda et speranda est ; 
de qua'^criptum est, Dominus memor fuit nostri, et bene- 
dixit nobis. Benedixit domui Israel, benedixit domui Aaron. 
Utrosque autem benedicens, benedixit omnes timentes 
Dominum. Quaeris, Quos utrosque ? Respondetur, pusillos 
cum magis, hoc est, domum Israel cum domo Aaron ; eoa 
ntique qui ex ipsa gente crediderunt in Salvatorem Jesum, 
quia non in omnibus illis bene placuit Deo ; sed si quidem 
illorum non crediderunt, numquid incredulitas iUorum 
fidem Dei evacuavit ? absit. Neque enim omnes qui simt 
ex Israel, hi sunt Israelitae ; neque qui semen sunt Abra- 
ham, omnes filii ; sed sicut scriptum est. Reliquiae salvaene 
&ctae simt. Quo Esaiae oraculo Judaeorum nonnulli sic 
hanc coelestem benedictionem consecuturi praedicuntur, ut 
eomm major pars sit excaecata; quorum typum et figuram 
praetulit Saul a Deo reprobatus, et in eorum locum suflecti 
fuere gentiles : accesserunt enim oves, quae non erant de hoc 
ovili, ut fieret unus grex et unus pastor; accessit fides 
omnium gentium, et crevit numerus non solum sapientum 
antistitum, sed etiam obedientium populorum ; quibus Dei 
benedictiones non paucae simt repromissae, sicut dictum 
est: Benedictus Deus et Pater Domini nostri Jesu Christi, 
qui benedixit nos in omni benedictione spirituali in coeles- 
tibus in Christo ; benedixit autem nos Deus, non in una 
benedictione, sed in cunctis. Non quo omnes omnia con- 
sequamur, sed dum singuli vel singulas vel plures habemus 
ex omnibus, omnes per singulas possideamus. Et non in 
terrenis benedictionibus, Judaeorum instar, de quibus dixit 
Esaias : Si audieritis me, bona terrae comedetis ; sed in 
spiritualibus. Sunt quippe terrenae benedictiones, habere 
quempiam liberos ; affluere opibus, honore et sanitate 
gaudere; quae terreant benedictio usque ad irrationabilia 
jumenta descendit, dictum est quippe de illis : Benedixit 
eis Dominus, et dixit ; Crescite et multiplicamini, et replete 
terram. Spirituales vero benedictiones in coelestibus sunt, 
quia terra benedictionem non capit spiritualem. Siquidem 

et benedictiones illae quae in Levitico, Dei praecepta ser- 
vantibus promittuntur ; verbi causa, externis gentibus 
foenerare, plena esse horrea frumentis, benedictos esse in 
urbibus, benedictos in agris ; et his similia, non videmus 
expleta in prophetis ; qui in milotis et in pellibus caprinis 
erraverunt, egentes, angustiati, adflicti ; quibus dignus non 
erat mundus, in solitudinibus errantes, in montibus et 
speluncis, et cavemis terrae. Spiritualiter ergo accipienda 
sunt omnia; et spiritualia non in terrenis locis, sed in 
coelestibus expectanda. 

Quod si etiam in terra se abstruserity ^c.] Terra est fruc- 
tifera fidei operibus, mens electonun; quam visitante et 
inebriante Deo, ac multiplicante, perscrutari earn jactat 
superbissimus perscrutator ; quia non solum in publico 
operis sive confessionis, sed et in ipso fidei et dilectionis 
intimae secreto suis cultoribus Christum tollere possit. 
Quod si etiam, inquit, in terra se abstruserit, perscrutabor 
eum in millibus Juda. Ac si patenter dicat : Quod si ad 
tantam paucitatem sive paupertatem Christianorum popu- 
lus per nos minoratus devenerit, ut subtracta fiducia prae- 
dicandi, sua solennia celebrandi, palam conventicula co- 
gendi, saltern quod Christian! sint profitendi, vix in ipsis 
pectorum latebris Christum quasi abditum colere prae- 
sumpserint ; et illinc eum paulatim abundante persequen- 
tium simul et explorantium copia, exterminare satagam. 
Sunt mihi namque innumera Juda, id est divinae lauda- 
tionis sive confessionis agmina, quibus universa eorum 
qui aliter sapuerint, temere coepta facile restinguam. Quod 
etiam simpliciter accipi potest, quia nonnunquam Christian! 
et de cryptis ac latebris extract!, ad mortem sint pro 
Christo suscipiendam protract!. 

At illi surgentes abierunt in Ziph ante Saw/.] Recte insi- 
diantes David Ziphei ante Saul dicuntur abiisse in Ziph, 
quia nimirum schismatic! vel haeretici, quo vicinius Judaeis 
aut paganis, utpote intus admissi, eo nequius, et quasi 
priores ecclesiae fhictum deflorant. Quod et temporibus 
Antichristi Judseis majorem caeteris persecutionem moven- 
tibus, in ecclesia maxime futurum, et quotidie factum 

utinam nesciremus. Denique Judas quo interius susceptus 
eat, quo dux et notus Domini effectus, simul cum illo 
dulces capiebat cibos, eo potentius contra cum levavit 
calcaneum suum. 

David autem et viH ejm erant in deserto Maon, ^c.] 
Maon interpretatur habitaculum^ Jesimuth adducens 
mortem. Plerumque autem fideles Christo duce potiti 
setemam gaudent patriam sitire^ quod inaquosa deserti 
loca significant, supemse beatitudinis ardent habitatione 
suspirare, quod vocabulum Maon, id est Hab insinuat, 
aetemam norunt vitam de illata pro Deo morte sperare, 
quod dextra Jesimuth figuraliter exprimit. Sed necdum 
vastos terrenarum cogitationum perfecte campos transcen- 
dere possunt. At ubi turbo persecutionis ingruerit, mox 
totam se mens abjectis mundi hujus omnibus ad muni- 
tissimam fidei petram humiliata recoUigit, statutisque super 
hanc petram pedibus, ac directis gressibus dulcius jam in 
coelestibus animo spatiari, et canticum novae spei ac laeti- 
tiae ardentius dicere flagrat, quod est post arreptum petrae 
praesidium David et socios ejus versari in deserto Maon. 
Idem quippe desertum Maon, idem habitaculi, non solum 
desiderium perpetuae mansionis propter exusta calore 
ardua designat ; sed et propter hoc quod desertum, a dese- 
rendo nomen accepit, ipsam supernae quietis habitationem, 
quam dudum homo deserunt, indicat. Denique in evan- 
gelii parabola. Pastor bonus, relictis in deserto nonaginta 
novem ovibus, vadit quaerere unam quae erraverat. In quo 
nimirum deserto David duce versatur, qui Christi gratia 
praediti dicere possunt : Nostra autem conversatio in coelis 
est. 

Quod cum audisset Saul, persecutus est David, ^c.] Haec 
ad Judaeum persecutorem specialiter respiciunt, qui, audita 
fide et devotione credentium, persequitur eos in terris, 
qui tota mentis intentione coelos aspectent, credens ipse 
Christum in came venturum, quern illi jam venisse didi- 
cerant Hoc est enim Saulum ad latus mentis ex parte 
una incedere, David autem et viros ejus in latere mentis 
ex parte altera mansisse ; hos a Christo vacuos, quasi ad 

Christum adhuc incamandum spe perversa properare ; 
illos auctore Christi gratia jamdudum sacramenta fidei 
Christianae^ quibus salvarentur^ accepisse. Ipse est enim 
mons domus Domini^ praeparatus in vertice montium^ 
super quern civitas posita non potest abscondi. Nec 
minim, si desperent se camaliter hostes evadere posse^ 
quibus non est dictum: Nolite timere, quia non occide- 
mini ab inimicis ; sed, Nolite, inquit, timere eos qui occi- 
dunt corpus, animam autem non possunt occidere. Qui 
tamen nonnunquam desperati, et ad praesens eruuntur 
ab inimicis, sicut pueri tres de fomace, Daniel de lacu 
leonum, sicut Paulus et Silas, et ipse apostolorum prin* 
ceps ; sed et alibi, omnes simul apostoli de carcere ; sicut 
denique multi deinceps martyrum magnae in Christo et 
ecclesia laudis et gloriae. Unde recte subjungitur : 

Itaque Saul et viri in modum corona cingebant David^ 
Protegente namque suos fideles Domino Salvatore, 
saepissime qui propter timorem Dei noluerant, humanse 
tamen pacis aut commodi alicujus intuitu compulsi sunt 
ab eorum laceratione quiescere. Propter hoc rectissime 
tides Christi, super quam aedificata ejus ecclesia, portis 
inferi praevalet, petra dividens appellatur, quia et suos 
plerumque desperatos in praesenti mirifice defendit, et in 
futuro sperantes a conturbatione hominum perpetua remu* 
neratione discemit. Verum haec sive modemis tempori- 
bus acta, seu futuris sub Antichristo crediderimus agenda, 
videat lector, nec sine lachrymis rem lachrymis dignam 
contempletur, quantum ecclesiae status ad pejora quotidie, 
vel,ut mitius dicam, ad infirmioragerenda devolvatur. Nobe 
civitas propter susceptum David cum suis omnibus marty- 
rium passa est, quod est terram bonam fructum per pa- 
tientiam reddere. Ceila cum suis civibus per David ab 
hoste salvata, imminente persecutionis articulo, salvatorem 
suum, quia prodere non timuit, amisit; et hoc est audi- 
turn verbi semen cum gaudio suscipere ; facta autem tribu- 
latione propter verbum, continue scandalizarL Ziphei 
morantem prope David comperientes, non solum non ad 
se invitare, sed et sponte prodere ; nec quidem propter peri- 

culum vitandum^ verum propter amicitiam Saulis nancis- 
cendam, vias ejus explorare, et gressus evertere ac sup- 
plantare meditantur; et hi sunt, qui juxta memoratam 
Domini parabolam audiunt quidem verbum, sed sollici- 
tudo seculi istius et fallacia divitiarum suffocat verbum^ 
et sine fructu efficitur. Neque haec ita prosequutus sum, 
quasi non et hodie multos existere, multos semper exti- 
turos perfectos in fide et veritate crediderim; sed quod 
maxima in parte viderim jamjamque instare tempora 
quae olim prsedicta sunt, in quibus, abundante iniquitate^ 
refirigescat caritas multorum. Hujus lectionis et Zipheo- 
rum proditionis meminit quinquagesimi tertii Psalmi titulus, 
ita se habens : In finem, in carminibus, intellectus David, 
cum yenerunt Ziphei, et dixerunt ad Saul : Nonne ecce 
David absconditus est apud nos ? Quern ut breviter expo- 
nam. In finem, in Christi personam Psaknum dictum 
significat. Finis enim legis Christus, ad justitiam omni 
credenti. In carminibus, in magna angustia, licet Psal- 
mistas Isetitia eundem canticum declarat juxta eum qui 
dixit : Sed et gloriamur in tribulationibus. Semper enim, 
ni fallor, Psalmi qui in carminibus inscribuntur, exulta- 
tionem canentis inter adversa denuntiant. Intellectus 
David, oatendit ilium David angoribus obsessum, sed et 
inopinate liberatum, intellexisse quod corpus veri David, 
cujus et ipse membrum erat, esset ab iniquis passurum, 
quanta sui gratia Redemptoris, et ad praesens saepe liberan- 
dum, et semper coronandum in futuro. Quod autem in 
ejusdem Psalmi capite dicitur : Deus, in nomine tuo salvum 
me fac, et in virtute tua libera me ; hoc est, quod in hac 
lectione David refugium petrae petit. Et haec propter 
auspicium ereptionis petra dividens appellatur. Bibebant 
enim patres de spirituali consequent eos petra. Petra 
autem erat Christus. 

IN CAP. XXIV. 

Cap. III. Davirf tmfe, ^c., usque ad id quod 

scriptum est : Conturgens autem David descendit in deser- 
turn Pharan^ In hac lectione Dominus absconsa a sapi* 

entibus et prudentibus sua dona parvulis revelat ; mortis 
claustra subiens, mox eadem resurgendo destruit ; Judseos, 
adempto ex parte regno carnally per discipulos ad pceni- 
tentiam vocat. Nec mora deficiente legis umbra^ deser- 
tis diu ferisque gentium cordibus in veritate evangelii colen- 
du8 infertur. Fugiens namque David insidias Saulis, et 
infirma Zipheorum praesidia deserens, ascendit et habitat 
in locis tutissimis Engaddi^ quae interpretatur, Fons hoedL 
Fugiens Dominus superba non credentium Judseorum 
praecordia, dimittens et ea quae coeptos virtutum flores 
ultro relinquere non dubitant, ascendit ad quasi superiora, 
et inhabitat corda humilium spiritu; quae confessa jam 
suae scelera foeditatis vivifico fonte Salvatoris abluerant, 
ut sic de hoedis in agnos felici mutatione transirent. 
Meminit hujus loci ecclesia, in Canticis Canticorum 
loquens: Botrus Cypri dilectus mens mihi in vineis 
Engaddi. Videlicet aperte dicens : Quia sicut botrus 
insulae Cypri caeteris esse praestaptior, ita gratiae mei 
Redemptoris incomparabili studiorum spiritualium ardore 
mentem solet debriare quam cceperit. Et hoc in illis 
solum populis^ qui in remissionem peccatorum fonte bap- 
tismatis innovati^ fructifera bonae actionis norunt gaudia 
propagare. Vineas autem Engaddi, balsami, cujus locus 
ille ferax est, arbores nuncupat. Quarum cortice inciso 
destillans humor ille, lachrymis pulcher rorantibus, et 
chrismati conficiendo aptissimus, quam virtutibus signifi- 
candis sit accommodus, manifestissime liquet. 

Cumque reversus esset Sauly A persequendo Philis- 
teos Saul repente ad investigandum David, occidendumque 
sinistra mente revocatur; a justo, quo hostibus obviabat, 
ad injustum, quo et civem feriat, certamen arma convertit 
Sic nimirum Judaei increduli, dum verbo scripturae sancUe 
prsediti, nonnulla saepe contra idola, variosque gentium 
disputando certant errores, repente miseri contra Christum 
Christianamque religionem verborum infidelium jacula re- 
torquent. Dumque eum cognoverint publicanos et pecca- 
tores per undse salutaris ablutionem purgatos, atque ab 
illecebris seculi jam secretos ad se admisisse, quod est 

typice David in deserto Engaddi manere ; abscondunt 
statim tendiculas contra insontem frustra, deglutire quae- 
rentes eum, sicut infernus viventem, et integrum quasi 
descendentem in lacum. Unde apte subjungitur: 

Assumens autem Said tria millia electorum virorumy 
Sicut in bono ternarius numerus certi mysterii gratia poni 
consuevit, eos nimirum designans, qui vel Sanctae Trini- 
tatis confessione gloriosi, vel fide, spe, et caritate devoti, 
vel cogitatione, locutione, et actione sunt perfecti, vel ali- 
quid hujusmodi ; ita et in malo exercitu cum ponitur, illos 
non immerito denuntiat, qui his per omnia probantur 
agere contraria. Ideoque in hoc loco tria millia arma- 
torum, cum quibus Saul ad persequendum David et viros 
ejus egreditur; illi sunt mystice accipiendi, qui triformi 
acie ad versus Dominum et ad versus Christum ejus, inania 
meditantes, id est, abeuntes in consilio impiorum, et in via 
peccatorum stantes, et in cathedra pestilentiae sedentes, 
cuncta beato viro gessere contraria ; illi videlicet, cujus in 
lege Domini voluntas, et in lege ejus meditabitur die ac 
nocte. Pergit autem ad investigandum David Saul, etiam 
super abruptissimas petras, quae solis ibicibus perviae sunt, 
cum deceptionis insidiarumque laqueos tendit Judaeorum 
regnum Domino ; in summis etiam dictis ejus, quae per- 
fectis solum auditoribus vix capacia restant. Ibices nam- 
que, quae sunt parva quadrupedia, nec nisi in petris manere 
ac parere norunt, et si quando etiam de altis saxorum 
cacuminibus ruunt, in suis se comibus illaesa suscipiunt, 
humiles verbi Dei signant auditores, qui quanto minoris 
se meriti, sapientiae, et virtutis conspiciunt, tanto magis 
fortia sanctarum scripturarum praesidia, in quibus mente 
habitare, ac boni operis foetus ponere debeant, quasi petra- 
rum ibices refugia quaerunt, et quicquid eis ruinae tempo- 
ralis accesserit, in testamentis eloquiorum coelestium se 
sustentantes, quasi cornuum suorum exceptione salvantur. 
Meminit hujus animantis Dominus, et quam non contem- 
nenda sit ejus figura, signavit ad beatum Job mystice 
loquens ; Numquid nosti tempos partus ibicum in petris? 

Et venit ad caulas qmque ovium, ^c.] Inter persequendum 

Judaea pastorem magnum ovium Dominum nostrum Jesum 
Christum, ad conventicula quoque fidelium ejus discipu- 
lorum, qui se saevientibus quasi lupis oves offerebant, 
impetum nefandae quaestionis protelavit, si forte vel in 
ipsis aliquid unde magistrum reprehendere posset, inve- 
niret. Unde illud : Ecce discipuli tui faciunt quod non 
licet in sabbatis, et caetera. 

Eraique ibi spelunca^ Spelunca haec Dominici est 
figura monumenti, cujus ostium ingressus est Saul, ut 
purgaret ventrem, cum proceres regni Judaeorum abeuntes 
a Pilato, munierunt sepulchrum, signantes lapidem cum 
custodibus, ut auctori vitae quasi resurrectionis iter occlu- 
dere nitendo, diu conceptum intrinsecus decoctumque jam 
suae perfidiae mentis foetorem foras cunctis ostenderent. 
Porro Dominus in interiore parte sepulchri conditus late- 
bat, latebant et viri ejus, id est, fortes eo tempore, fortio- 
res futuri discipuli ejus, qui ubicunque Hierosolymitanie 
civitatis tunc temporis erant corpore; constat prorsus, 
quia tota mentis intentione ac desiderio sedem tenebant 
monumenti, ubi solum quern diligebant, sepultum jacere 
dolebant. Et quidem latebant in spelunca, quia quid 
devotionis et amoris erga injuste occisum haberent, eos 
qui occiderant, omnimode scire nolebant. Vel certe viros 
David cum eo latuisse in spelunca, immo etiam cum eo 
resurrexisse ac processisse de spelunca, juxta illud intelli- 
gendum apostoli : Quia vetus homo noster simul confixus 
est cruci cum illo, ut destruatur corpus peccati, ut ultra 
non serviamus peccato. Et sicut pnemisit, dicens : Quia 
quicunque baptizati sumus in Christo Jesu, in morte ip* 
sius baptizati sumus. Consepulti enim sumus cum illo 
per baptismum in mortem, ut quomodo surrexit Christus 
a mortuis per gloriam Patris, ita et nos in novitate vitae 
ambulemus. 

Ei dixerunt servi David ad eum : Ecce diesy ^c.] Dixe- 
runt Christo discipuli sui camales, adhuc et animi servilis, 
cum crucifixi potentiam, et crucifigentium vaesaniam cer- 
nerent : Ecce adest tempus, de quo locutus est Deus 
Pater ad te, per os sanctorum suorum a seculo prophe* 


Digitized by LjOOQIC 



IN LIB. I. SAM. CAP. XXIV. 


179 


tanim, positurum se omnes inimicos tuos, scabellum pedum 
tuorum. Haec autem animo toto^ tametsi non verbo^ dice- 
bant, quicunque illorum perire cupiebant eos, qui, latrone 
dimisso, Salvatorem morte damnarent ; quia probatum est 
in eo qui auriculam servo principis sacerdotum abscidit, 
nolens Dominum calicem^ quern Pater dedit^ bibere. Pro- 
batum in eis qui ignem de coelo super impios descendere 
quserebant, nescientes cujus spiritus essent ; quia Films 
hominis non venit animas perdere, sed salvare. At ille 
congruo suae pietatis moderamine non occidit funditus 
improbos^ sed regni illis habitum, baud parva ex parte 
subtraxit; ut vel sic confusi^ ad agnitionem suae dementiae, 
correctionemque venirent. 

Post h<Bc percussit David cor snum^ ^c.] Dolebat Domi- 
nus humanam gentem^ de qua camem suscepit^ misera- 
tionis affectu^ quod exigentibus illius mentis demere coge- 
retur ei regalis quidpiam omatus^ malens banc servata 
lege divina regnum hie, et in futuro seculo semper habere 
perpetuum. Denique videns civitatem peccatricem, flevit 
super illam dicens : Quia si cognovisses et tu, et caetera. 
Quibus abscisionem regni detest abilis, quam divina dis- 
trictione Justus futuram decemebat, humana pius misera- 
tione deflebat. 

Dixitque ad viros suos : Propitius sit mihi DominuSy ^c.] 
Duas maxima ob causas David manum ab occidendo Saul, 
quamvis se inimicissime persequente, continuisse decla- 
ratur; quia videlicet eum et Dominum suum, et regali 
meminit chrismate perunctura. Ubi primo regnum vel 
unguentum, quod et ipsum Dominici semper videlicet 
inviolabilis regni ac spiritualis unguenti noverat prseten- 
dere figuram, digno veneratur honore. Deinde etiam nos 
moralibus instituit disciplinis, ne praepositos nobis, eos 
maxime qui sacris ordinibus insigniti sunt, quamvis nos 
injuste persequentes, verbi austerioris ense foedare, et vel 
ultimas superfluae actionis eorum quasi fimbriam vitupe- 
rando decerpere praesumamus. Sed et si forte nos tale 
aliquid incautius egisse contigerit, mox dolendo cor percu- 
tere, et temerarium admissum studeamus poenitendo corri- 

gere. Venim juxta coeptae explanationis ordinem, qua 
Saul Judaicum populum sive regnum, David vero Chris- 
tum significare diximus, possumus intelhgere, quod eun- 
dem populum sive imperium Dominum suum vocaverit 
Christus, eo quod ex illo formam servi sumere dignatus 
sit : Christum vero Domini, quod ei prae caeteris gentibus 
antiquitus gratiae spiritualis unctionem contulerit. Ideoque 
noluerit in eum mittere manum, qua fundi tus perderet 
iniquos ; sed quasi chlamyde detruncata regali dispartitus 
sit eos a terra, et supplantavferit eos in vita ipsorum. Et 
sicut alius Psalmus ait: Ne occideris eos, nequando obli- 
viscantur legis tuae. Disperge illos in virtute tua, et 
destrue eos, protector mens, Domine. 

Et confregit David viros suos sermonibus, Et con- 
fregit Dominus discipulorum suorum austeritatem, qua 
impios perire desiderabant, dicendo : Nolite judicare, et non 
judicabimini. Nolite condemnare, et non condemnabimini. 
Et alibi : Non enim misit Deus Filium suum in mundum, 
ut judicet mundum, sed ut salvetur mundus per ipsum; 
caeteraque hujusmodi, et non permisit eos,ut vindictam mox 
delinquentium, sed vitam potius amarent correctorum. 

Porro Saul exmrgens de spelunca^ Surgentes Do- 
minici monumenti custodes, qui advenientis angeli timore 
prostrati, et facti fuerant velut mortui, ac fugientes a mo- 
numento, nihilominus coepta contra Dominum pravae con- 
jurationis itinera peragebant, dicendo venisse discipulos 
ejus nocte, et furatos esse eum, illis dormientibus. Quod 
etiam de illis qui custodes monumento adhibuere, potest 
recte intelligi ; qui etsi servando monumento Domini 
gementes confusique discesserint, non tamen a perse- 
quendo (idem illius gressum propositi saevientis averte- 
runt. Quibus utrisque a monumenti observantia detur- 
batis, et ipse Dominus suae resurrectionis, quam occulte 
induerat, gloriam suis paulatim revelare non tardavit. 
Atque hujus jam confirmata ac praedocta veritate, mox per 
eosdem clamore liberae praedicationis intonans, aversos a 
se suos persecu tores, benigne ad poenitendi remedium, 
suique revocabat amorem. Quos dum primis humanitatis 

ac pietatis sibi reconciliaret alloquiis, nonnullos eorum 
post se respicere, id est, commissi in Deum sceleris poeni- 
tere perdocuit. 

Et iiicltnans se David pronus in terram adoravit^ ^c.] Et 
pronum pietatis suae pectus Salvator ad compatiendum 
subveniendumque terrenis infirmisque cordibus, per mi- 
Distros sui sermonis ostendens, primus ipse exempla ado- 
randi et reconciliandi Deo his qui ilium jamdudum offen- 
derant, exhibuit. Dixitque ad populum Judaeorum per 
evangelii praecones : Quare audis sermones humana sapi- 
entium, Scribarum, et Pharisaeorum loquentium : Jesus 
quaerit malum adversum te ; si dimittimus eum sic, omnes 
credent in eum, et venient Romani, et tollent nostrum et 
locum et gentem. Ecce in tempore meae passionis tot 
miraculis apparentibus, viderunt quicunque vera videre 
potuerunt in te, quod tradiderit te Dominus in potestate 
mea, cum ad unam mansuetissimam meae responsionis 
vocem qua dixi, Ego sum ; tanta armatorum manus tre- 
mefacta corruit, cum me crucifixo insolita coelum totum 
meridie caligo tenebrarum obtexit ; me spiritum exhalante, 
terra tota commota, petrae conscissae, monumenta aperta, 
et innumera mortuorum sunt excitata cadavera. Meae 
denique resurrection is teste angelo apparente, aeque et 
terraemotus factus immensus, et tui sunt exterritis ac mor- 
tuis assimilati custodes. Et quidem cogitavi, ut si non 
poeniteres, occiderem te ; sed pepercit tibi patienter agendo 
meae miserationis respectus, malens te acta poenitentia 
veniam salutemque mereri. Dixi enim: Non percutiam 
funditus, auferamque de medio gentem, quamvis pecca- 
tricem, et inimicam mihi, ex qua habitum servi, in quo 
totum mundum lucrifacerem, suscepi ; quamque in patri- 
bus olim divina largitio singularis gratiae benedictione 
perfudit. 

Quin potius^ pater mi^ vidcy §*c.] Quin potius, inquit 
Dominus, popule mi, ex quo ad confirmandas promis- 
siones patrum ut Filius hominis vocarer, et essem, ne me 
incamari non piguit. Vide et cognosce terminum regalis 
habitus tui in potestate mea; quoniam cum praeoiderem 

summitatem regni tui terrestris, multos ab ejus defensione, 
quae per arma^ lites, et bella geritur, ad fidei et religionis 
meae simplicitatem vocando, multos ob reatum perfidiae 
in manus hostium dando^ nolui manum in te apertae ultio- 
nis extendere, Animadverte et vide, quoniam non est in 
opere meo quicquam mali vel iniquitatis, meque ilium 
esse cognosce, de quo propheta testatur: Qui peccatum, 
inquit, non fecit, nec inventus est dolus in ore ejus. Quis 
enim ex vobis arguet me de peccato, qui mei nominis 
memoriam de terra viventium eradere insidiando cona- 
mini? 

Quern persequeris^ rex Israel? quern perseqtieris ? 
Israel, vir videns Deum, interpretatur. Quern ergo per- 
sequeris, inquit, popule, qui ad videndam divinae claritatis 
gloriam prior caeteris nationibus electus es? Quern per- 
sequeris? Illumne magnum ac vigilantissimum ovium 
sanctarum custodem, quern morti tradere non dubitasti, 
etiam post mortem sequi odiendo non desistis ? Eum qui 
humanitatis habitu modicus, sed resurrectionis saltu velo- 
cissimus, tuis inter captandum manibus elapsus est, jam 
de coelo intonantem denuo te apprehendere posse stultus 
arbitraris ? Et quidem ego non quaero gloriam meam, est 
qui quaerat et judicet. Non absurdum videatur cuiquam, 
canem mortuum vel pulicem Domini gestare figuram; 
cum et ipse alibi propter fragilitatem carnis, quam sine 
semine virili, virginea carne suscepit, dicat de se: Ego 
autem sum vermis, et non homo. Et propter resurrec- 
tionis gloriam, quam subito et citissime de morte ad vitam 
quasi saltu peregit : Et excussus sum, inquit, sicut locusta* 

Et levavit Saul vocem suam^ et flevity ^c.] Et docente 
per apostolos Domino, levavit populus Judaeorum in eis 
qui erant praedestinati ad vitam aeternam, vocem suam in 
confessionem fidei, quam dudum negando in infima de- 
presserat, et prisci contagia reatus dignis poenitentiae fleti- 
bus affluendo detersit, confitens Domini justitiam pariter 
et bonitatem ; necnon et suae commemorans errata malitiae, 
quod ipse quidem totius auctorem bonitatis morti ferox 
tradiderit: ille autem morti datus injuste, cum sit omni- 

potens, mortificatores ad vitam reservare, quam perdere 
maluerit. 

Et nunc quia scio quod ceriissime regnaturus sis, §■(:.] Vox 
haec poenitentis est populi Judacorum^ et a Christo quern 
recognovit salutis aditum quaereutis. Et nunc quia scio 
certissime, quod tu sis ille de quo dictum est : Multiplica- 
bitur ejus imperium^ et pacis non erit finis, habens in 
ditione tua regnum illud, in quo mundi corde Deum sine 
ullo beatitudinis fine videbunt; confirma quaeso fidem 
quam donasti tuorum largitione sacramentorum, tuisque 
donis coelestibus ipsam in me fidem augmenta, quatenus, 
accepto pignore Spiritus, fiduciam habere queam, quod 
progenitam ex meo corde stirpem operum post absolutio- 
nem corporis, ab seterno salves interitu. Neque auferas 
nomen meiun de domo supemse habitationis, quam patri* 
bus meis, qui te per legem fideliter et amanter expectavere 
venturum, donare digneris. Haec autem et hujusmodi 
confessionis verba fundentibus nonnuUis Judaeorum, annuit 
Dominus juste illorum petitioni, et imbutos evangelii 
sacramentis, de catechumenis eos et competentibus fecit 
esse fideles. 

Abiit ergo Saul in domum suam, ^c.] Abiit populus 
Judaeorum in eis qui apostolis docentibus resipiscere a perfi- 
dia potuerunt, ad curam suae intrinsecae salutis operandam. 
Porro ipse Dominus et praedicatores ejus, scientes ex eodem 
populo plures contra fidem bella moturos, relictis imis 
et terrestribus, ad tutiora mox et celsiora loca, id est recte 
creditura, fortiter perseveratura, Samaritanorum gentium- 
que proximarum corda illustrando conscenderunt. Memi- 
nit hujus lectionis, quodque ad Christum spiritualiter 
referenda sit edocet, quinquagesimi sexti Psalmi titulus, 
qui ita inscribitur : In finem, ne disperdas David, in tituli 
inscriptione, cum fugeret a facie Saul in speluncam. Qui 
quidem duobus verbis, quasi de David scriptus videtur; 
sed duobus aliis, quia veraciter totus Christum signet, 
aperit. Quod enim dicit, Ne disperdas David; videtur 
prohibere ab inimico insidiante disperdi eum qui fuerat 
a Domino promissum praeparatus ad regnum. Et quod 


Digitized by 


Google 



184 


ALLEOORICA EXPOSITIO 


in clausula subjungit, Cum fugeret a facie Saul in spelun- 
cam, ipsi temporis articulo, quo disperdi posse putabatur, 
arridet. Verum quod in principio ponitur, in finem^ ad 
ilium cuncta referenda praemonet, qui nobis omnium restat 
perfectio bonorum; quia cum ad ipsum venerimus, nil 
ultra quaerere opus habemus. Quodque in sequentibus 
inseritur, in tituli inscriptione, ipsum Dominicae passionis 
titulum, quern Hebraice, Graece, et Latine Pilatus scripsit, 
exprimit; qui et ipse in figuram regni inviolabilis^ nulla 
vel ab eo qui scripsit, potuit ratione disperdi. Sensus 
ergo totius tituli iste^ praecipientis Judaeis, ne se Christi 
vel etiam occisi ac sepulti gloriam tollere posse suspi- 
centur ; In finem ne disperdas David, in tituli inscriptione, 
cum fugeret a facie Saul in speluncam, in eum qui finis 
legis est ad justitiam omni credenti ; Psalmum cantatum 
intellige, ne disperdere quaeras Christum in auferendo vel 
imminuendo regnum ipsius, quod tituli veracis inscriptione 
signatum est, etiam cum videas eum insistentibus impiis 
per mortem monumenti claustra subiisse ; atque niminim 
claustra a facie fugit persequentium, ne eum ultra perse- 
quendi, vel saltern videndi haberent potestatem. Sed et 
ipse Psalmus juxta tenorem hujusce lectionis, passionem, 
sepulturam, resurrectionemque Dominicam, necnon et 
fidem gentium, quae et ipsa praesentis in fine lectionis 
mystice continetur, aperta simul et idonea testificatione 
decantat, ubi inter caetera de passione triumphali, Dedit, 
inquit, in opprobrium conculcantes me. De sepultura et 
resurrectione ; Animam meam eripuit de medio catulorum 
leonum, dormivi conturbatus. Quae tamen conturbatio 
melius in membris ejus intelligitur, necdum plene resur- 
rectionem ejus in sepulchro dormientis credentibus. Item 
de resurrectione : Exsurgam diluculo. At de gentibus illo 
inspirante et cooperante credituris : Confitebor tibi in 
populis, Domine, psalmum dicam tibi inter gentes. Sed 
et damnationem gentis Judaicae, quam abscisio chlamydis 
Saul in hac lectione signat, memoratus PsalmUs ita descri- 
bit: Foderunt ante faciem meam foveam, et ipsi incide- 
runt in earn. 

Mortuus est Samuel^ Defecit evangelic coruscante 
futurae praedicatrix umbra veritatis, nec sine dolore sub- 
trahi potuit populus a consuetarum ritibus caerimoniarum 
quos divinsB legis institutione non dubitabat fuisse collates. 
Unde Jacobus ad apostolum Paulum loquens ; Vides, in- 
quit, frater, quot millia sunt in Judaeis, qui crediderunt, 
et omnes hi aemulatores sunt legis. Attamen paulatim 
cessante in ecclesia Judaizandi consuetudine, quasi friges- 
centia prophetae membra humanis abstracta conspectibus, 
in dome sua in Rama, id est, in excelso conduntur; quia 
dum exterius celebrari legis sacramenta desierant, cuncta 
interius in Christo et ecclesia coeperunt quaerenda intelli- 
genda probari. Domus quippe prophetae, ecclesia creden- 
tium est, et haec in illo sita excelso, de quo scriptum est : 
Et ipse fundavit earn Altissimus. Et alibi ; Quia excelsus 
reputatus est ipse. 

Consurgens autem David descendit in desertum Fharan.] 
Pharan interpretatur onager, sive frugifer, aut ferocitas 
eorum. Cessante ergo prophetiae typo, et in Rama, id 
est in Christo, ut dictum est, et ecclesia consummate, 
relicta Judaea, fidei veritas gentes diu feras, et indomabilis 
animi, sed jam nunc justitiae fruge foecundandas adire 
dignata est. Nec solum propter nomen agreste vel ferum, 
sed et propter incolas diros ac feroces Pharan gentibus 
s'gnibcandis aptissime congruit. Narrat enim scriptura 
Ismaelem, a quo genus duxere Sarraceni, in deserto Pha- 
ran habitasse, ilium videlicet de quo dictum est, Ejice 
ancillam et filium ejus ; non enim haeres erit filius ancillae 
cum filio liberae. Cujus vicinitatem turbulentam horres- 
cens filius liberae, id est, populus spirituali gratia renova- 
tus, queritur dicens ; Heu me, quod incolatus meus pro- 
longatus est, habitavi cum habitantibus Cedar ; et caetera, 
usque ad finem Psalmi ; quae Sarracenos specialiter adver- 
sarios ecclesiae cunctos generaliter describunt. Sed ut 
etiam de ancillae filiis, id est, de huic seculo servientibus 
populis Christus ad libertatem vocaret, hosqiie secundum 

Isaac promissionis efficeret 61ios^ fugatos a superbis Judaeis, 
descendit in desertum Pharan, hoc est, humiliata gentilium 
corda^ eisque suae gratiam pietatis infudit. 

Cap. IV. Erat autem vir quispiam in aolitudine Maouj 
usque ad id quod scriptum est: Saul autem dedit 
Michol filiam stiam uxorem David, ^c.] Haec lectio typice 
docet synagogam damnatam principum doctorumque ejus 
malitia, a Domino salvatam^ sed el ipsam post modum 
vocatis ad fidem gentibus, non parva ex parte rejectam ; 
alii quidem personis humilium salvationem, ^s autem 
rejectionem notans superborum. Erat igitur vir quispiam 
in solitudine Maon, id est, habitaculi. Erat ccetus Scriba- 
rum et Pharisaeorum in sanctae scripturae studiis conver- 
satus; quae singular! prae caeteris scripturae virtute prae- 
dita, insuper omnes suos lectures miindo solitarios effici, 
hoc est, a concupiscentiis pompisque ejus separari, et seip- 
sos dignum Deo habitaculum facere docet. Et possessio, 
inquit, ejus in Carmelo, id est, in agnitione circumcisionis ; 
quia sermo legis, quam praedicabat, veram castigationem 
intelligi, non autem dedit perfici. Nam quod litera jubens 
ostendit, non ipsa, sed gratia juvans perfeciL Non eigo 
in perfectione, sed in agnitione consummatae castigationis 
Pharisaeus et Scriba legalis habebat possessionem: Quia 
lex per Moysem data est, gratia autem et veritas per Jesum 
Christiun facta est. Magnus autem nimis homo ille voca- 
tus est; quia doctor memoratus, quamvis ex parte non 
parva terrenum sapiens, multum tamen antecellit omnes 
secularis philosophise praeceptores, qui ex toto divinae 
legis ignari, seipsis solum magistris in his quae docerent 
utebantur. 

Erantque ei oves tria millia, ^c.] Erant commissae ad 
docendum Scribis et Pharisaeis innocentes simul et poeni- 
tentes animae: hae fide, spe, et caritate perfecte; illae 
prima, fidei adhuc quae a timore inchoat, rudimenta sec- 
tan tes. 

Et accidit, ut tonderetur grex ejus in CarmeloJ] Accidit 
ut perfectiores quique auditores scribarum in agnitione 
castimoniae legates exterioris hominis actus deponerent, ut 

interior renovaretur de die in diem. Accidit ut populus 
omnis eisdem subditus^ primitiarum decimarumque suarum 
quasi superflua sibi^ et quae sine dolore amitti poterant^ 
Domino vellera traderet. 

Nomen oMtem tnri illius erat Nabal^ ^c.] Nabal stul- 
tus, Abigail dicitur patris exultatio: et stultus erat 
legisperitus^ qui habens clavem scientiae, ipse non in- 
troibat, et eos qui volebant intrare, prohibebat. Patris 
autem exultatio recte vocata est synagoga in eis^ quibus 
dicit : Gaudete autem^ quia nomina vestra scripta sunt in 
coelo. Erat namque in talibus prudentissima, ad intelli- 
gendum verbum fidei ; ^et speciosa^ ad agendum quae intel- 
ligere poterat. Porro magistri ejus duri non credendo^ 
pessimi male vivendo^ et malitiosi erant contra Dominum 
insidias macbinando. 

ErcU autem de genere Chaleb.'] Erant magistri synagogae 
de discipulatu legislatoris. Super cathedram enim Moysi 
sederunt Scribae et Pharisaei : qui quoniam caeteros tunc 
mortales, et humanae simul et divinae sapientiae gratia 
praeibant, non immerito Chaleb^ id est, omne cor potest 
appellari; vel quia Chaleb patriarcham fide ac virtute 
potentem legimus, possumus dicere quod augmentum 
damnationis sit infidelibus vita fidelium, a qua degene- 
ravere, parentum. 

Cum ergo audisset David in deserto, quod tonderet Nabal 
gregem suumj §■<:.] Cum audisset Dominus in homine con- 
versatus in mundo, quod periti legis auditores suos vel ad 
exonerandos se vitiis, vel ad sua pro Domino tribuenda, 
exercitationis congruae quasi forfice praepararent, misit dis- 
cipulos suos fortissimos, videlicet denarii coelestis adi- 
piscendi praecones, quorum in baptismate renovata fuerat, 
sicut aquilae juventus, et dixit eis : Ascendite in agnitionem 
circumcisionis, apertis virtutum et doctrinae profectibus, 
arcem vos castimoniae spiritualis veraciter nosse et con- 
scendisse monstrate : et haec agendo venietis ad ipsos legis 
doctores, et illis quoque salutem ex meo nomine, qui Sal- 
vator appeller et sim, evangelizantibus superna in pace 
futuram, dicentes : Sit omnibus pax, quicumque in nomine 
Dei Patris credendo fratres Christi esse voluerint, sit 

etiam vobis pax in eandem fidem pia societate conversis ; 
immo et omnibus quos erudistis, et universis quae agitis pax. 
Ilia videlicet pax, quae fecit utraque unum, et medium 
parietem maceriae solvit, inimicitias in came sua. 

Audivi qmd tonderent pastores tui^ ^-c.] Et haec per 
apostolos suos Judaeomm primatibus loquutus est Domi- 
nus, Audivi quod docerent discipuli vestri populum, qui 
iisdem nobiscum scripturae sacrae pascuis utebantur. Num- 
quam eis molesti fuimus, sed quiete conversati ad omnes, 
insuper etiam jugum suave humilitatis, atque onus leve 
praedicavimus : nec aliquando periit aliquid de doctrina 
vel actibus eomm: omni tempore nobiscum fuemnt in 
agnitione circumcisionis, id est, quo spiritualem circxim- 
cisionem, sicut et nos, in altissimis eloquiomm divinorum 
verbis agnoverunt. Ubi subintelligendum est, perire po- 
tuisse aliquid de substantiis eorum qui sine David fuissent 
in Carmelo; id est, supervacuam in multis, neque ad 
salutem animae proficuam lectionem eorum, qui scripturas 
legentes, Christum in scripturis intelligere nescissent. 
Interrogate, inquit, innocentes quosque, ac veraciter et 
scienter humiles de vestra gente qualium est regnum coelo- 
rum; et indicabunt vobis, quod evangelii gratia non est 
literae legis adversaria, sed in utroque testamento Justus ex 
fide vivit. 

I^unc ergo inveniant pueri gratiam in oculis tuiSy §-c.] 
Quia, inquiunt, vos populum docetis, quod est intellec- 
tualem tondere gregem, curate ut etiam Christi discipuli 
praedicantes, in vobis gratiam fidei et bonae actionis in- 
veniant. In luce enim gratiae singulariter bona praedi- 
caturi venimus, adeo nimirum bona, ut et regnum coelorum 
inauditum mortalibus praedicet; et ad hoc universum 
genus convocet hominum, a qua etiam bonitate praecipua 
evangelium Graece nomen accepit. Quodcumque obe- 
dientiae fidelis invenerit vestra virtus, doctoribus saluti 
vestrae servire gaudentibus, et de vestra stirpe progenito, 
veraciter manu forti ac desiderabili Jesu Christo libenter 
impendite. 

Respondens autem Nabal pueris Davidy §-c.] Respon- 
dentes stulti principes Judaeomm praedicantibus sibi 

Christi discipulis, aiebant: Nos Moysi discipuli sumus, 
hunc autem nescimus unde sit. Et increvenint discipuli 
Jesu ad praesumptionem docendi, ita ut a nuUo valeant 
superari, qui fugerant contemnendo legisperitos, multo se 
in scientia majores. Tollemus ergo nos sanctae dicta scrip- 
turae, nobis specialiter ad docendum commissa, quae par- 
tim simpliciter legi et intelligi possunt ; quod est, aquam 
bibi: partim diligentius tractari, ut sic intelligi valeant, 
debent ; quod est panem frangendo ac mandendo comedi. 
Tollemus et facta patrum praecedentium, quae in auxilium 
vitae ac virtutis nostris auditoribus docendo praeparavimus, 
et dabimus doctoribus, a nostra prorsus religione ac fide 
separatis, qui ad sui dogmatis sensus sancta verba perversi 
transfugerent. 

Tunc David ait viris suiSy Accingatur unusquisque gladio 
«io, SfC.'] Potest quidem intelligi gladius Spiritus, quod 
est verbura Dei; quo Mediator Dei et hominum, homo 
Christus Jesus, ad debellandos infideles accinctus sit, quo- 
ties verbum Patris per evangelium suum mundo patefe- 
cerit. Accincti et discipuli ejus, cum et ipsi idem praedi- 
caverunt. Sed quia legitur in sequentibus : Abigail inter- 
cedente, prohibitus David ne feriret impios. Numquam 
autem rogat ecclesia Christum, ne incredulis salubre sui 
verbi vulnus infligat. Melius intelligitur hoc in loco gla- 
dius vindicta excidii, quae Judaeis post Domini passionem 
imminebat ; quo niminim gladio Dominus ipse, accincti et 
ministri verbi illius, non ipsi utique poenam peccatoribus 
irrogando, sed hanc peccatoribus, nisi poeniterent, futu- 
ram praedicendo. Cujus metu gladii occurrens ecclesia 
Domino ultra annorum lx. tempus ejus ictum interce- 
dendo suspendit. 

Et secuti sunt David quasi quadringenti viri^ ^c.] Secuti 
sunt Dominum ad officium praedicandi quicumque pru- 
dentia, fortitudine, temperantia, et justitia perfecti pote- 
rant inveniri. Porro alii caritatis geminae perfectione con- 
tent!, magis elegerunt cilm acquisitis Christo proximis 
quiete vivere, quam pro acquirendis aliis ad spiritualia 
bella praecingi. 

Abigail autem uxori Nabal nuntiavit urms de pueriSy 
Spernentibus verbum fidei primatibus Judaeorum^ nuntia- 
vit unitas Christi discipulorum subjectae illis synagogae, et 
dixit: Ecce misit Jesus Christus apostolos^ nun ties vide- 
licet veritatis, divinis scripturis instructos, ut benedic- 
tionem mandarent aeternam majoribus nostris^ et aversati 
sunt eos. Homines isti^ id est, Christi apostoli, boni apo- 
stoli, boni satis fuerunt nobis, regnum coeleste praedicando; 
et non molesti, onera legis cervicibus nostris ultra impo- 
nendo. Nec quicquam aliquando periit eorum quae gessi- 
mus Omni tempore quo in eorum quam docent sumus fide 
conversati, in deserta a mundi illecebris, et quasi solitaria 
vita degentes. Omni, inquam, tempore, hoc est, sive legis 
adhuc ritibus observatis, seu revelatae et praedicatae jam 
gratiae celebratis mysteriis, quicumque se fidei Christi 
conjunxere, ab omni prorsus sunt perditione salvati. In 
auxilium docendi erant nobis, tarn in obscuris scriptura- 
rum investigandis, quam in apertis palam proferendis, 
omnibus diebus, quibus juxta eorum sensum vere evange- 
licum nostros instituimus auditores. 

Qaamobrem considera et recogita quid facias, quoniam, 
^c.] Exposui, inquit, quid utilitatis et gratiae fides Christi 
habeat, et quanta duritia eidem principes nostri restite- 
rint. Quamobrem considera et recogita, quo online decli- 
nata et vitata superborum malitia, qui noluere benedic- 
tionem, et prolongabitur ab eis, ipsa non solum iram ejus 
efiugere, sed et benedictionem haereditatis accipere merue- 
ris ; quoniam completa est militia vindictae adversus prin- 
cipes gentis tuae, et adversus ipsam gentem tuam; qui 
occisis olim lapidatisque prophetis, ad complendam sui 
peccati malitiam, in ipsum etiam singulariter manu fortem 
prophetarum Dominum manus mittere non timuerunt, et 
ipsi sunt filii diaboli, Barrabbam pro Christo Salvatore 
sibi eligentes latronem ; ita obdurati sensibus, ut nullius 
doctorum spiritualium dicta capere possint. 

Festinavit igitur Abigail, et \ulit ducentos panes, 
Compuncta ad praedicationem apostolorum, festinavit 
synagoga reconciliari Christo, quern a principibus suis cog- 

novit offensum, tulitque suos auditores per legis jam lite- 
ram imbutos; et imposuit super humiles simplicesque 
verbi evangelici dispensatores^ quorum ministerio vel inter- 
cessione perveherentur ad Christum: super eos videlicet 
qui dicere possent, Ut jumentum facti sumus apud te in 
terra, ct nos semper tecum ; et : Nos stulti propter Chris- 
tum. Ducenti etenim panes sunt hi qui per ejusdem fidei 
et actionis consortium, ita sibi sunt mutuo foedere con- 
nexi, in tantum supemae devotionis igne confortati, ut 
nuUatenus ab invicem valeant separari. Duo utres vini, 
qui geminae dilectionis virtute debriati, mortificari came, 
viviBcari autem Spiritu desiderant, et interius renovari de 
die in diem, ad perdpiendum continendumque spiritualis 
gratiae mustum. Quinque arietes cocti, quicquid in suis 
sensibus superbum, et contra infirmiores proximos, quasi 
male comutum deprehenderint, totum devota Deo morti- 
ficatione compressum, congruae compunctionis solent flam- 
ma decoquere. Quinque sata polentas, qui memoratos 
corporis sensus spiritui subjugare, et humilitatis neces- 
sariae quasi mola norunt edomare; quae videlicet humi- 
liatio vel contritio camis, quia moderate, et nec minus nec 
plus justo debet exerceri, bene polenta haec sato, quae apud 
Hebraeos certa mensura est, unum et dimidium habens 
modium, comprehensa describitur. Centum ligaturis uvae 
passae signantur, qui continentia virginali gaudentes, in- 
super individuae caritatis ad invicem vinculis astringuntur^ 
perfectissimamque angelicae castitatis pulchritudinem etiam 
in came positi degustant. Passa quippe uva a vite, quae 
genuit excisa, cum suo quo plena est vino, ad majoris 
gratiae munus solet non contrita servari ; et virginalis cam 
a communis ecclesiae convictu arctiori continentiae ferm 
secreta, dulcorem in se maturae jam castitatis, quasi ad 
totius ecclesiae gratiam Domino dilecta complectitur. Cen- 
tum sane, quia ccelestis et angelicae perfectionis mjsterium 
signet, late omnibus claret. Ducentae caricamm massae, 
sunt animae, quae suavitatem suae spiritualis et perfectae 
societatis etiam proximis docendo impertiunt, ut duplicata 
virtute duplicem mereantur et palmam. Quae cuncta per 

Abigail in David epulas missa sunt, cum diversis per 
legis doctrinam imbutos viros virtutibus, synagoga bap- 
tizandos, et evangelii sacramentis instituendos misit ad 
Christum. 

Dixitque pueris suis : Prcecedite we, ^c.] Praecesserant 
multi de Judaea viritim venientes ad fidem, secuta est post 
eos synagoga. Prius namque dictum est, Dominus autem 
augebat qui salvi fierent quotidie in id ipsum ; ac post- 
modum ecclesia quidem per totam Judaeam et Galilaeam, 
et Samariam, habebat pacem, et aedificabatur ambulans' in 
timore Domini, et consolatione Sancti Spiritus replebatur. 
Stultis autem principibus. suis synagoga credentium, ne 
eos ad pejora provocaret, mysterium suae credulitatis indi- 
care detrectavit. 

Cum ergo ascendisset asinum^ ^*c.] Cum se synagoga 
cunctis fateretur stulto eatenus sensui servisse, atque ad 
initia fidei Christian ae descenderet, quae ab infirmitate 
Dominicae incarnationis incipiens, ad divinitatis agnos- 
cendae solet celsa perducere. Christus et discipuli ejus 
descendebant in occursum ejus, ut conatus ejus praedi- 
cando juvantes, ab ipsis humanitatis ejus, quibus imbue- 
retur, mysteriis, ad divinitatis earn culmina summa sub- 
veherent. 

Et ait David : Vere frustra servaviy ^-e.] Ait Dominus, 
longam superbientium Judaeorum stultitiam detestans : 
Vere frustra tanto tempore dementibus meae gratiae mu- 
nera caeteris prae gentibus obtuli, et reddidere malum per- 
fidiae, persecutionis, et cnicis, pro bono gratiae quam dedi. 
Tollam ergo nefandos de terra, ut usque in mane univer- 
salis judicii, nullus de progenie perversa dimittatur immu- 
nis. Quod ita dictum est, non ut Judaei omnes increduli 
ante diem judicii monstrentur esse morituri, sed ut digni 
per omnia morte et damnatione doceantur. Cui simile est 
quod Core seditionem movente in deserto, Dominus Moysi 
loquitur et Aaron, Separamini de medio congregation is 
hujus, ut eos repente disperdam ; et tamen illis interce- 
dentibus ac dicentibus, Fortissime Deus spirituum omnis 
camis, num uno peccante contra omnes tua ira desaeviet ? 

ira suspensa, et gratia est pietatis impensa. Sed et se- 
quenti die, murmurante omni multitudine contra eos, Re- 
cedite, inquit, de medio ejus multitudinis, etiam nunc 
delebo eos. Sed quod per justum judicium impios me- 
niisse monstravit, piis intervenientibus misericordia muta- 
vit. Ita ergo et hoc loco Dominus sub typo David, per- 
fidi quid meruerint eos judicare detrectat, sicut sequentia 
lectionis hujusce spiritualiter intellecta monstrabunt. Nam 
sequitur : 

Cum autem vidisset Abigail Davidy festinavit et descendit 
de asino, ^■c.] Cum cognovisset synagoga Christum, immo 
ipsa cognita esset a Christo, festinavit renuntiare priscae 
suae conversationi, quae habebat Dei aemulationem, sed non 
secundum scientiam; et humiliatione devotissima terram 
se cineremque testata, Dominicae incamationis coepit sup- 
pliciter adorare vestigia, vel pro se poenitente, ut susci- 
piatur a Domino ; vel pro sua gente ac principibus incre- 
dulis, ne corporaliter feriantur exorans, aperta jam confes* 
sione, et impios ad poenam servatos aeternam, et Christi 
regnum perpetua in pace mansurum contestans, seque ad 
hoc potius pertinere posse cunctis animae votis obsecrans. 

Ne ponaty oro, Dominus mejis rex cor suum super virum 
isium iniqnum Nabaly §-c.] Pia humilitate commota syn- 
agoga credentium, rogat Dominum, ne impios suos magis- 
tratus ac proceres ante punitionem extremi judicii usque ad 
intemecionem deleat, ut quos pro suae stultitia perfidiae 
perennis expectat interitus, his saltern ad modicum tem- 
porali gaudio liceat hac voluptate perfrui ^ seipsam simul 
humiliter excusans, sive potius flebiliter accusans, quod et 
ipsa tarn tarde cognoverit tanti boni praecones, hoc est 
apostolos quos misit. 

Quapropier suscipe benedictionem hanCy ^c.] Quoniam, 
inquit, impios justojudicio perituros esse non latet, obsecro, 
eos quos pie converses tibi mancipandos, a te consecrandos, 
per te benedicendos obtuli, benigne suscipias, et tuis qui 
praecessere famulis ecclesiastica societate committas. 

Aufer iniquitatem famulas tu<By ^c.] Amplius, inquit, lava 
me ab injustitia mea, et a delicto meo munda me. Absque 
VOL. VIII. o 

ulla enim dubietate credo et confiteor, quia compressis ac 
devictis persequentium machinist plebem tua fide conse- 
cratam Deus Pater longe lateque multiplicet, qui solus 
mundum a maligno principe salvare ac defendere sufficis. 

Et cum benefecerit Dominus Domino meo^ ^c.] Cum po- 
suerit Deus Pater omnes inimicos tuos scabellum pedum 
tuorum, perpetuumque cum tuis electis intraveris in reg- 
num ; obsecro, me ad dexteram tui throni statuens, ejus- 
dem regni participem facere digneris. 

Et ait David ad Abigail : Benedictus Dominus Deus Israel^ 
^c.] Credenti synagogae gratiam Dominus ad Patris glo- 
riam refert, benedicendum nobis eundem semper, laudan- 
dumque significans ; ipsam quoque credentem, et in parte 
perfectionum etiam pro incredulis orantem, merita bene- 
dictione remunerat. Pariter ostendens, quam gratam ducat 
orationem, quae pro adversariis benevola mente fundatur. 

Suscepit ergo David de manu ejus omnia qure attulerat «, 
^c.] Suscepit Dominus devotionem omnium credentium, 
quam manus, id est, operatio synagogae praedicantis de 
Buis ei filiis attulerat ; monuitque benignus, ut post ac- 
ceptam ab eo pacis supemae gratiam, ad conscientiam 
rediret, et qualiter sibi vivendum esset, sedula mente 
dignosceret. 

Venit autem Abigail ad Nabaly et ecce erat ei conmvum 
in domo ejuSy ^•c.] Post ostensum Domino suae devotionis 
affectum, synagoga credentium venit videre vitam mentem- 
que non credentium, si forte posset et eos ad fidem vocare ; 
quos ubi legalium victimarum epulas saturos, genus se 
regale prae caeteris gentibus esse gaudentes ; et quod est 
gravius, contra verbum evangelii insana quasi ebrietate 
vidit infiatos, tacuit aliquamdiu sceleris admissi periculum, 
donee et ipsa Spiritus Sancti luce magis magisque con- 
firmata, liberior ad arguendum procederet, et ipsi corns- 
cante palam Christi gloria evidentius ex tempore piaculum, 
quod in eum commiserant, agnoscerent, agnoscentes do- 
lerent, dolentes abluerent. Verum iUi agnoscentes reatum 
suum, non hoc poenitendo abluere, sed superbiendo ma- 
luerunt augere. Nam et ipsi apostoli, et quotquot resi- 

piscebant a laqueis diaboli, ad Abigail, id est, Patris exulta- 
tionis personam, vel comites, vel dona pertinere non dubi- 
tantur. 

Cumque pertransissent decern dieSy ^c.] Mortem Nabal 
non aliud melius quam exterminium regni Judseorum 
superbissimi, eversionem templi, et cessationem observa- 
tionum legalium possumus intelligere. Denique pertrans- 
itis decern diebus factum est, quod ad consummationem 
legis, quae in decalogo data est, pertinere nemo est qui 
dubitet. 

MisU ergo David et locutue est ad Abigail^ ^c.] Misit 
Dominus praedicatores, ut perditis Romanorum gladio 
cum suis sequacibus perfidis synagogae primatibus, ipsam 
in his qui remansere reliquiis, ad spirituales ejus nuptias 
invitarent. 

Quae consurgens adoravit prona in terram^ Consur- 
gens ad exercitium boni operis synagoga tunc temporis 
credentium, primum dat suse credulitatis indicium, Chris- 
tum adorare ut Deum ; dehinc promittit se humillim o fa- 
mulatu opera servorum ejus terrena sorde polluta, et primo 
baptismatis unda, et post intercessionis exhortationisque 
suae gratissimo fonte diluere. Juxta quod ipse lotis ejus 
vestigiis insinuat: Quanto magis, inquiens, vos debetis 
alter alterius lavare pedes ! 

Et ascendit super asinumj ^c.] Secuta nuntios verbi 
Dominici synagoga fidelis, quo plus appropiat donis ei 
percipiendis, eo certius suam stultitiam, tarditatem, et im- 
munditiam cognoscit. Quod etiam de unaquaque anima 
fideli recte potest intelligi, quae ascenso asino etiam quin- 
que puellas secum ducat ad David ; cum cognita sua na- 
turali pigritia et hebetudine, quicquid videndo, audiendo, 
gustando, olfaciendo, tangendo agere valet, totum hoc in 
implendis auctoribus sui praeceptis impendere gaudet. 
Aliter, veniens ad David Abigail, quinque pueUas habet 
comites ; quia copulanda Christ! mysteriis synagoga, non 
alias quam legis, quae quinque libris scripts est, ritibus 
imbutas secum anitnas ducit. Quod si quis dubitat post 
illatam a Vespasiano et Tito Judaeis necem, ccclesiam ex 

eonim numero fuisse collectam, legat historiam ecclesias- 
ticam, et inveniet, complete Hierosolymonim excidio, 
Christianos illo accolas, maxime de circumcisione, qui 
Romanorum ensem Domino revelante fugerant, continuo 
redisse; ibique per annos amplius sexaginta usque ad 
supremara, quae sub Adriano facta est, ejusdem gentis 
eversionem, non defuisse de Judaeis, qui fideliter in eccle- 
sia Domino servirent, ita ut illo omni tempore non aliunde 
Hierosolymis episcopi, quam de circumcisione sint electi. 
Igitur Abigail synagogae fidelis typum tenens, non unius- 
cujuslibet temporis solum personas signat, sed aliquando 
eos qui Domino in came constitute credere coeperunt; 
aliquando eos qui post ejus ascensionem ad praedicationem 
apostolorum poenitentiam egerunt; aliquando eos qui de 
homm numero etiam, usque ad officium praedicandi per- 
venire potuerunt ; aliquando eos qui post occisos^ venditos, 
disperses Christi et ecclesiae persecutores ad fidem vene- 
runt. Qui quoniam omnes unum Dominum^ unam fidem^ 
unum baptisma, unum Deum et Patrem habere didicerunt, 
recte omnes eadem Abigail significat, mulier prudentissima 
et speciosa, cujus vocabulum in Patris exultationem trans- 
fertur. Illam nimirum significans, quam assistentem a 
dextris suis in vestitu deaurato, id est, in operibus cari- 
tatis gloria praefulgidis, idem Pater exultans affatur : Audi, 
inquiens, filia, et vide, et inclina aurem tuam, et oblivis- 
cere populum tiium, et domum patris tui, quoniam con- 
cupivit Rex speciem tuam. 

Sed et Achinoem accepit David de Jezrahely ^c.] Achi- 
noem fratris decor, Jezrahel interpretatur semen Dei. Non 
solum ergo de synagoga Judaeomm Dominus, quos sibi in- 
terne amore conjungeret, elegit, sed et de gentibus populum 
suis sacramentis imbuendum, sua dilectione confirmandum 
propitiatus assumpsit. Qui fratris decor recte vocatur, 
in quantum sui redemptionis gloriam, non autem suam 
quaerere delectatur. Ipse enim frater noster fieri dignatus 
est, vel propter humanitatem naturae nostrae similem quam 
adsumpsit; vel quia, quotquot receperunt eum, dedit eis 
potestatem filios Dei fieri. Denique in Canticis Cantico- 

rum, et ipse Dominus frater ecclesiae propter unius ejus- 
demque naturae consortium, et ipsa soror appellatur illius ; 
unde est illud : Vulnerasti cor meum, soror mea sponsa, 
vulnerasti cor meum. Et ilia in antiquis fidelibus incarna- 
tionem ejus desideranter expectans, Quis mihi det te, 
inquit, fratrem meum sugentem ubera matris meae, ut 
inveniam te foris, et deosculer ? id est, in hominis habitu 
te videre merear et alloqui, quern invisibili natura Deitatis 
semper credere, diligere, adorare consuevi. Qui fratris 
decor pulcherrime de Jezrahel, id est, de semine Dei origi- 
nem duxisse perhibetur, illo nimirum semine, quod exiit 
seminare, qui seminat, hoc est verbo fidei ; quod postquam 
per seipsum Judaeis commisit, etiam exteris gentibus per 
apostolos suos Dominus evangelizare curavit; ut, juxta 
evangelii parabolam, fieret unum ovile et unus pastor. 

Saul autem dedit Michol filiam auam uxorem Davidy ^c.] 
Phalti Salvator meus, Lais leo, vel sibi metuit, Gallim 
transmigrantes dicuntur. Principes et magistri Judaeorum 
postquam gentiles Christo credere viderunt, subtraxerunt 
subditam sibi synagogae plebem ab eo, docueruntque credere 
potius Antichristo, quern suum quasi salvatorem praesto- 
lantur in fine futurum, filium utique diaboli, qui factus est 
ut nullum timeret, et circumiit tamquam leo rugiens 
ecclesiam, quaerens quern devoret ; et est de numero im- 
mundorum spirituum, qui et olim ipsi de coelis trans- 
migraverunt ad tartara, et suos quotidie sequaces de vir- 
tutibus ad vitia, de malis ad pejora transmigrare non 
cessant. 

IN CAP. XXVI. 

Cap. V. Et venerunt Ziphei ad Saul in Gabaay usque 
ad id quod scriptum est : Saul reversus est in domum suam.'] 
Haec lectio docet Judaeam pro culpa perfidiae, quam erga 
Dominum exercuerat, regnum quod vel in coelis ab eo 
accipiendum sperare, vel in terris ab eo acceptum servare 
debebat, amisisse ; sed et in totum observantiam caerimo- 
niarum perdidisse legalium, qua, si credere Christo volu- 
isset, in spiritualem mutata intellectum, et ipsa spiritualis 
spiritualiter custodire valet ; attamen ipsa, si vel sero con- 

verti, et poenitentiam agere consenserit, promissum a Do- 
mino regmim coeleste concedL Ziphei, qui interpretantur 
florentes^ Judseorum doctores exprimunt, de flore et quidem 
odorifero^ id est, rudimentis legalis scientiae gloriantes^ sed 
fructum justitiae fidei prorsus ignorantes. Saul^ qui dicitur 
expetitus^ regnum eorum^ quod sibi a Domino petierunt, 
typice denuntiat. Gabaa civitas ejus, quae transfertur in 
collem, superbam regni ejusdem extollentiam demonstrat 
Achila^ quae interpretatur suscipiens eam^ constantiam 
eorum quae fidem Christi in Judaea, pia mente suscepere, 
designat. Venerunt igitur David habitante in deserto 
Ziphei ad Saul in Gabaa, dicentes : Ecce David absconditus 
est in colie Achilae, quae est ex adverso solitudinis : de 
hac infra scribitur, quia fuerit ex adverso solitudinis in 
via. Veniebant Domino praedicante in Judaea Scribae et 
Pharisaei hypocritae, dicentes suae regiae potestati superbia 
tumidae, ut banc ad invidiam excitarent, absconditam Jesu 
dilectionem in corde turbae, quae fidem ejus susceperit, 
Christum regem eum venisse credens in mundo ; de qua 
benedicitur, Quae est ex adverso solitudinis in via. Civitas 
quippe, in cujus colie David absconditur, ex adverso soli- 
tudinis sit posita, cum caterva justorum Christo hospite 
beata, terrenorum desideriorum vitare tumiiltus, et ab 
illecebris secularibus solitariam se reddere curat. Et haec 
est unica via ad percipiendam hanc perfectissimam mentis 
solitudinem, in altitudine, quasi colie mentis ejusdem ad- 
ventum Christi suscipi, ilium videlicet de quo ipse dicit : 
Si quis diligit me, sermonem meum servabit, et Pater 
mens diliget eum, et ad eum veniemus, et mansionem apud 
eum faciemus. 

Et surreadt Saul^ et descendit in desertum Ziph, ^c.] 
Gabaa Achilae, non Gabaa civitatem Saulis, sed coUem 
Achilse, qui Hebraice Gabaa vocatur, intellige. Incitand- 
bus ergo doctoribus perversis, commotum est regnum 
Judmonun ad persequendum Dominum, habens in exercitu 
impietatis eos qui contra fidem, spem, et caritatem dimica- 
turi, quasi triplici acie, infidelitatis, desperationis, et odii 
procederent ad bellum. Quo armatum milite castra ini- 

quitatis in medio turbce, quae Christum corde susceperat, 
metari festinabat^ si forte posset eum vel corporaliter in- 
ventum extinguere, vel spiritualiter a fidelium ejus amore 
repellere. David ergo habitante in deserto, Saul post eum 
venit in desertum; quia suscepto habitatore Christo in 
corde illorum^ qui mimdum deserere studebant, statim 
aderat persecution quae probaret credenteSn et illato agone 
occasionem promerendae tribueret palmae. Quod ipsum et 
hodie et cunctis ecclesiae temporibus fieri non desinit. 
Sed veniente post se Saul^ David quid fecerit videamus. 

Et mrrexit David, et venit ad locum ubi erat SaiJ.] 
Persequentibus se Judaeis Dominus non reliquit provin- 
ciam^ non abstulit beneficia disposita, sed semper docebat 
in sjmagoga et in templo, quo omnes convenerantn et 
curabat languidos eorum. 

• Et ait David ad Achimelech Hettheum, ^c.] Multi prae- 
dicante in came Domino de gentibusn multi de Judaeis 
confluebant ad fidem, sed ipse piimos sui verbi ministrosn 
quibus castra regni persecutoris deturbaret ac devinceret, 
de Judaeisn qui ei arctiori dilectione simul et sacramento- 
rum perceptione adhaerebant, elegit. Achimelech quippe 
HettheuSn qui interpretatur. Prater meus rex abscisus, 
natione quidem populum gentium, nomine autem et fide 
eundem ab idololatriae ritibus abscisum, et Christi regno 
conjunctiun atque adunatum demonstrat. Porro Abisai 
filius Sarviae frater Joab, id est, patris mei incensum, filius 
angustiae, fhiter inimici, electos de Judaeis discipulos Christi 
dilectione ferventes, filios poenitentiae, firatres secundum 
naturam populi persecutoris figurate designat. 

Venerunt ergo David et Abisai ad populum nocte, ^c.] 
Venit Dominus et discipuli ejus ad visitandum populum, 
qui sedebat in tenebris et in umbra mortis, et invenit 
regnum ejus cognatione tota in imis deprimi, et cscco 
sopore torpens, omnia virtutum munimina, quibus contra 
hostes spirituales armari debuerat, in desideriis vixisse 
teirenis, sed et doctores simul omnes et auditores eadem 
cum principibus desidiae peste languescere. 

Dixitque Abisai ad David : Conclusit Deus hodie inimicum 

tuumy Intellexerunt discipuli spirituali jam fide prse- 
diti, omnia a Patre tradita in manus Salvatoris ; sed caraali 
adhuc ignorantia praepediti, putabant ab eo quserendum 
superbos et contemptores verbi illius igne coelitus misso 
devorari. Quos ille confestim ab hac intentione revocans, 
patientiam potius habendam esse decrevit, dicens: Quia 
Filins hominis non venit animas perdere, sed salvare. Sane 
quod David adjungit ; 

Qmw enim extendit manum mam in Christum Domini^ ^c, ?] 
Juxta coeptam quidem expositionem demonstrate neminem 
sacrilegii scelere immuneme qui Judaici populi regnum 
specialiter ei a Domino datum^ et oleo sancto consecratum, 
imimpere, civitRtemque ac templum divino cultui dedi- 
catume abjecto Dei timore profanare tentaret, Verum 
juxta supplicem dicentis sensum, docet quanta reverentia 
sit divinis adhibenda sacramentise quamvis per malorum 
maniun dispensatis; quantus personis sacri altaris officio 
mancipatis honor impendenduSe quantum ab harum laesione 
quamlibet male viventium, propter insigne gradus sit cujus- 
libet temperanda praesumptio^ cum ipse exul innocens ab 
interfectione se injustissime persequentis, propter solum 
sanctae unctionis oleum, quod in figuram Christi vel nomi- 
nis vel regni non servaturus acceperat, et militem suum 
praecepto, et seipsum divino timore compescuerit. Caven- 
dum ergo, ne episcoporum, presbyterorum, diaconorum, 
famam passim lacerare et attaminare praesumamus. 

Nunc igitur tolle hastam qtuB est ad caput ejus^ S^cJ] 
Hasta vel ipsam regni potentiam, vel arma virtutum spiri- 
tualium, quibus regnum juvari poterat, insinuat. Potest 
autem et de terreno quod habebant, et de coelesti regno 
quod sperabant, quicumque de illis hoc sperare noverant, 
accipi. Quod utrumque perfidis merito constat ablatum. 
Scyphus autem aquae, camalium observatio typorum ; quae 
ad comparationem evangelicae perfectionis, quasi scyphus 
aquae ad calicem vini est, non inconvenienter accipitur; 
unde et supra Nabal poscenti David aquas, dare contemp- 
sit. Abigail etiam vinum dedit, quia populus infidelium 
legis vel literam Christo ascribere tenuit; fidelis autem 

quisque et ad ipsum cuncta referenda^ et base spirituali 
sapore plena fervere cognoscit. Hasta igitur et scyphus 
aquae Saulis aufertur^ cum Judaeis ob reatum perbdiae 
regnum omne simul, et literalis custodia legis adimitur. 
Quod quidem per Abisai David jubente fit, cum jubente 
Domino apostolorum quisque evangelii jura praedicans, 
vetera omnia docet esse transitura. Quod autem sublata 
basta et scypbo David adjunxit, dicens, Et abeamus ; 
significat, abiturum a Judaeis Cbristum, et ad gentes sal- 
vandas cum praedicatoribus suis fuisse transiturum. Quod 
et ipse venturus ad passionem eodem pene verbo pro- 
nuntians ait : Surgite, eamus bine. 

Et non erat quisquam qui videret et intelligeret^ ^c.] Non 
erat quisquam in parte reproborum qui Domino vel apos- 
tobs ejus, praedicantibus fiituram Judaeae desolationem, 
et statum ejus antiquum eradendum de terra, vel prae- 
terita sua facinora, vel futuram intelUgens damnationem, 
evigilaret ad poenitendum ; sed omni in impietate perdura- 
runt, quia Dominus, exigentibus mentis praecedentibus, 
excaecavit sensus eorum. AJiter, sopor Domini irruit super 
eos, id est, gravior solito, quern Dominus eis specialiter ob 
adventum David immisit, non sinens eos expergefieri, donee 
ipse rediens abiisset. 

Cumque transisset David ex adversoy ^c.] Cum transisset 
Jesus de boc mundo ad Patrem, et in altitudine regni 
patemi imperturbabilis niianeret, longe nimirum segregatus 
ab aspectu mortalium, essetque grandis distantia inter eum 
qui immortalis victor mortis, in came Deus ad dexteram 
Patris sederet, et eos qui in boc mundo mortales miseri 
et impii contra ipsum certare laborarent; clamabat per 
apostolos suos praedicando ad populum Israel, et ad legis- 
peritos ejus, eosque de somno sui noxii torporis exsurgere, 
et sibi credendo respondere cogebat. Abner quippe, qui 
interpretatur Patris luceraa, eos qui populo veritatis lucem 
tunc temporis ministrare debuerant, ostendit. Pater ejus 
Ner, qui lucernam vertitur, borum magistros qui in luce 
legalis scientise spirituaUter accendenda, et iUis ac populo 
pandenda praecesserunt, typice designat. 

Et respondens Abner, ait : Quis es tu qui clamas, 
Responderunt Pharisaei et Scribae, non se nosse discipulos 
Jesu^ qui clamarent docendo populum, et inquietarent 
regnum Judaeorum, quasi fuso Christi sanguine reum. 
Et vultis^ inquiunt) inducere super nos sanguinem hominis 
istius ? 

Et ait David ad Abner, Numqmd non vir tu es? 
Dicunt apostoli, Numquid non vos scribae estis legis periti, 
principes sacerdotum et Pharisaei, gradu pariter et scientia 
populo praecellentes ? quare non custodistis immutilatum 
vestrae gentis imperium, perfecti operis simul et doctrinae 
insistendo vigiliis ? 

Ingressus est enim unus de tvrba, ut interficeret regem 
dominum tuumJ] Juxta literam de Abisai dicitur, qui ea 
mente castra intravit, ut si quomodo posset regem inter- 
ficere. Juxta allegoriam de apostolis intelligitur, qui per- 
ditionem regni nefandi propter peccata fiituram, sedula 
contestatione praedicebant. 

Nunc ergo vide ubi sit hasta regis, §*c.] Videte, inquiunt, 
nunc ubi sit imperii vestri sceptrum, quod et in terris 
amisistis, et in coelis sperare desivistis; ubi umbratica 
legis observatio, quam toto ex animo sitistis, in qua ves- 
trorum manus actuum ab omni peccatorum sorde lavari 
potuisse jactastis. Omnia pariter quia Christum perdidisti 
et ipsum templum abiit. Quae quidem omnia, etsi apo- 
stolorum temporibus necdum completa, maxima tamen ex 
parte coepta, et ante ipsorum tempora, et ipsis adhuc 
superstitibus, qui historiam veterum legerit, invenieL 
Denique H erodes major, et hlii ejus, inter innumeras quas 
Judaeis intulcre calamitates, etiam sacerdotibus vestem 
sanctam eripuere, neque eis unquam in hac ministrandi 
concessere licentiam; vicem pontificatus, rescisso ordine 
legal!, ad libitum suum mutaverunt* Pilatus templum 
secreto noctis imagines Ca^saris introducendo polluit, secu- 
tus impietatem Herodis, qui hoc prius aquilam auream in 
eo statuendo profanavit ; et juvenes qui hanc causa reli- 
gionis ejicere tentabant, flammis exuri mandavit. Caius 
et ipsum templum et omnes eorum synagogas profanari 


Digitized by LjOOQIC 



IN LIB. I. SAM. CAP. XXVI. 


203 


sacrificiis gentilium^ ac repleri statuis simulachrisque im- 
peravit, seque ibi ut Deum coli praecepit. Haec quidem 
de religionis, cseterum de regni deterioratione, donee peni- 
tus periret, dicere nullus est finis. 

Cognovit autem Saul vocem Davidy Cognita Saul 
voce Davidy et ejus humilitate^ innocentia^ et justitia 
permotus^ peccasse se, neque ultra in eum peccaturum 
esse confitetur, et promittit^ eumque jam reverti prsecipit. 
Cognita multi ex principibus Judeeorum per apostolorum 
exhortationem voce Christi, poenitentiam agentes se pec- 
casse confessi sunt, et eum per gratiam veniae ad sua 
corda, quae ob perfidiam deseruerat, reverti multis lachry- 
mis ac magnis precibus implorant. 

Si Dominus incUat te advermm me, ^e.] Si Dei, inquit, 
Spiritu ductus me persequeris, necesse est, ut divinam 
mihi pietatem sacrificiis et precibus placem; sin autem 
non Domini nutu, sed contra voluntatem ejus, hominum 
nequam deceptione depravatus, tantisper adversus inson- 
tem saeviendum putasti ; certum est eos maledictione dig- 
nos in divino examine teneri, qui me malis suasionibus ab 
ejus tabemaculo et terra sanctarepulsum, inter idololatras, 
quos maxime detestor, vitam ducere cogunt. Et si haec 
ex hominibus, ut dixi, flamma persecutionis exarsit, jus- 
tum est per omnia, ut non mens ab impiis efiundatur 
sanguis, quern manus persequentium hactenus injuste 
quaerere non cessavit. Juxta intellect um vero mysticum, 
membrorum Christi, id est fidelium ejus vox est, qui pra- 
vorum persecutione correpti, diligenter sua corda discutere 
Solent. Et si pro peccatis suis sibi a Domino per tales 
pcenam castigationis irrogari cognoscunt, confestim ipsi 
haec compunctionis debitae sacrificiis expurgare conten- 
dunt. Si autem se injuste pati injurias aut mortes ab 
impiis, ut a via veritatis avocentur, aspiciunt, illos quidem 
qui haec agunt, aeterna a Domino maledictione plectendos 
intelligunt; quia fideles Christi ab haereditate catholicae 
fidei usque ad idololatriam gentilitatis vel haereseos cujus- 
libet deflectere voluerint. Si autem qui haec innoxii pa- 
tiuntur, ab omni morte et corruptione salvandos a Do- 

8 


Digitized by LjOOQIC 



204 


ALLEGORICA EXPOSITIO 


mino^ immo etiam patientiae suae palmam percepturos esse 
laetantur. Possumus et ex apostolorum persona ad Judaeos 
persecutores ita dictum accipere : Si Dominus incitat vos 
ad persequendum nos^ placetur ira ejus orationibus nostris ; 
si autem, quod magis venim est, filii hominum maledicti 
sunt apud Dominum, qui nos divina praedicantes ejecenmt, 
ut non habitemus in Judaea et in Hierosolymis ; dixenmt- 
que, Recedite ; et quia Jesum Deum creditis^ huic potius 
inter gentes, quae deos alienos colere solent, servite. 

Et ait Saul: Peccaviy ^e.] Duas sui exultatus causas 
proponenti David, et quae sit vera inquirenti a Saule, Saul 
ipse sui conscius animi respondit, non se Domini incita- 
mento, sed sua dictante stultitia eum fuisse persecutum ; 
sed jam nunc eum domum reverti precatur, nil a se mali 
ultra passurum. Et Judaeorum multi confessis suis scele- 
ribus, Dominum, quern infidelitate pepulerant, fide ad se 
revocare curarunt. 

Et respondens David ait : Ecce liasta regis tranaeat unua 
de pueriay Respondens Dominus per doctores suos 
poenitentibus Judaeis, et a persequendi facinore conversis: 
Ecce, inquit, penes me est vestri regni potestas ; transeat 
unitas fidelium in infidelia corda superborum, et promissi 
vobis olim regni ccelestis spiritualia velox anna reportet. 
Quod et apostolorum temporibus non parva ex parte 
completum, et Heliae praedicantis ac reducentis cor patrum 
in filios, plenius complendum restare temporibus. Tacet 
et de scypho aquae tollendo \ quia legis umbram Dominus 
non docet ultra servandam. Meminit proditionis Zipheo- 
rum titulus Psalmi liii. qui tamen ad superiorem magis 
proditionem respicere videtur, eo quod ibi juxta modum 
tituli dicatur ; Nonne David absconditus est apud nos ? Hie 
autem aliter : Ecce David absconditus est in colle Achilae. 

IN CAP. XXVII. 

Cap. VI. Et ait David in corde auo : Aliquando incidam 
uno die in manua Saul, ^c. usque ad id quod ait Achis de 
David: Multa mala operatua eat contra popvlum auum 
larael, §*c.] Haec lectio praesentem ecclesiae statum, quo 

post longa martyrum certamina^ pace in gentibus^ quan- 
tum inter homines continua gaudet, insinuate Ait David 
in corde suo : Aliquando incidam uno die in manus Saul ; 
nonne melius est ut fugiam, et salver in terra Philisti- 
norum ? et csetera. Ait Dominus in sapientia sua, in qua 
omnia facit et disponit : Ecce ecclesiam sanctorum^ mem- 
bra videlicet mea, persequuntur Judaei^ neque semel accen- 
sam saeviendi unquam mitigare rabiem norunt; ne ergo 
repentino incursu subvertant ejus statum, tollantque de 
medio, melius est ut me semper duce potita ad gentes 
salvandas secedat; quarum latitudine in ejus fidem et 
amorem conversa desperent insani posse se ejus delere 
constantiam; cessentque etiam in Judaea minis caedibus- 
que persequi, quam in gentibus viderint gratia coelesti 
coruscam. 

Et surrexit David^ et abiit ipse, ^c.] Relinquit Dominus 
sedem, quam in corde Judaeorum antiquitus habere sole- 
bat, et abiit ad gentes suae fidei acquirendas ipse et minis* 
tri sermonis illius, senario et centenario numero insignes, 
id est, perfectae operationi impraesentiarum intenti, et coeles- 
tium spe indubia, in futura mente suspensi. 

Et habitavit David cum Achis in Geth, ^c.] Geth, quae 
in torcular vertitur, pressuras et tribulationes, quibus in 
hac vita fides ecclesiae probatur, insinuat; quod etiam 
Psalmi, qui pro torcularibus intitulantur, declarant. Achis, 
qui dicitur Prater vir, populum gentium qui in Christum 
credendo frater ejus esse per gratiam, et viriliter agere 
gaudet, significat. Pater enim Maoch, qui in eviratum 
transfertur, hoc est, virili actione, mente et virtute priva- 
tum, priorum temporum gentiles, qui idolis servientes, 
a virtutis opere simul et mercede vacui permansere, demon- 
strat. Habitavit ergo Dominus inter gentes primo in 
persecutionibus pressurisque quam maximis, donee et ipse 
fidem ejus suscipere nossent, ipse et apostoli ejus ; pastor 
quisque cum subjecta sibi quam gubernat et erudiebat, 
ecclesia Christus ipse geminarum unus pastor ovium, et 
earum videlicet quas de gentibus adduxit, et earum quas 

de Judaeis in die caliginis nubisque dispersas ipse inter 
gentes servare et pascere non cessat. Possunt etiam duae 
uxores David^ animae fidelium castae, quae in duarum 
conversatione vitarum, activae scilicet et contemplativae, 
Christo adhaerent, intelligi, Achinoem Jezrahelites, id est 
fratris mei decor^ a scmine Dei originem ducens, ipsa ait 
cujus illuminati mentis oculi Regem in decore suo videre 
tot is viribus ardeant. Abigail vero, id est, Patris mei exul- 
tatio ; uxor Nabal Carmeli, id est, Stulti, mollis, ea intelli- 
gatur, super quam nuper a doctoris stulti blanditiis per 
poenitentiam salvata, gaudium ita cum angelis habeat Pater 
in coelis, quam super nonaginta novem justis qui non indi- 
gent poenitentia, 

Et non addidit Saul ultra ut qtuBreret eum.’] Praesens 
ecclesiae tempus significat; cum hanc Judaei glorificatam 
in gentibus, et regum quoque secularium favore tutam, 
quamvis odisse non cessant, spem tamen omnem et inten- 
tionem earn superandi funditus amiserunt. 

Dixit autem David ad Achis : Si invent gratiam in oculis 
tuiSj SfC.'] Dixit Dominus per discipulos suos ad populum 
gentium : Si tibi doctrina veritatis, quam praedico, et vita 
quam promitto, placet, detur meis sermonibus humile cor 
audientium in unitate firma fidelium, ubi habitem per gra- 
tiam Spiritus Sancti. 

Dedit itaque ei Achis in die ilia Sicelechy §*c.] Sicelech 
interpretatur defaecatio vocis adductae; defaecare autem 
vocem, est vocem ad se usque perductam, sollicita discre- 
tione, qui sermo veritatem, qui fallaciam redoleat, inqui- 
rere. Dederunt ergo credentes ex gentibus ad dedican- 
dam Christo mansionem suam, quae intelligitur ecclesia, 
illarum catervas animarum, quae venientes ad se praedican- 
tium voces ex ratione discemere, et puritatem apostolicae 
vocis a faece philosophicae vel paganae vocis noverant secer- 
nere. Propter quam causam talium coetus animarum gen- 
tilium caeremoniis ereptus, factus est in perpetuum aposto- 
lorum juri subjectus. Quern sensum, ni fallor, et Antiqui- 
tatum Joseph! juvat Historia, quae dicit: Cui dedit rex 

quendam vicum Sicelech nuncupatum. Quern vicum ita 
dilexit, ut cum regnasset David, eum ipse et ejus pueri 
tanquam possessionem propriam honorarent. 

Fvit autem numerua dierum guibua habitavit David in 
regime Philistinorum^ §•{?.] Fuit, est, et erit tempus man- 
sionis Christi in ecclesia gentium, donee quatuor mundi 
plagas omnimoda coelestis suae gratiae luce perfundat, 
donee evangelii fulgur, quod quatuor librorum unanima 
varietate continetur, credulis gentium cordibus infundat. 
Et nota, quod David veniens ad Philisteos, in Geth incipit 
habitare ; sed citius permittente Achis in Sicelech divertit : 
quia veniens ad gentes in discipulis Chnstus, prius torcu- 
lari pressurarum, calcatus ab infidelibus, tandem post 
plures expressas martyrum uvas, imbuendos eos qui inter 
fascem vinumque cauponum intellectualium, id est, docen- 
tium sensus diversos dijudicare nossent, adiit. 

Et ascendit David et viri ejus^ §*c.] Sur saxum, iEgyptus 
sonat tenebras. Proficiebat ergo instantibus Christi dis- 
cipulis ecclesia, et eripiebat animas a paganis ritibus, quae 
non novi, sed antiqui hominis exempla sectantes, terrenis 
desideriis inhaeserant, euntibus cunctis ad duritiam cordis, 
et pervenientibus usque ad terram tenebrosam, et opertam 
mortis caligine, terram miseriae tenebrarum, ubi umbra 
mortis, et nuUus ordo, et sempitemus horror inhabitat. 

Et percutiebat David omnem terram^ Percutit Do- 
minus gladio verbi sui quicquid incredulis infimum terre- 
numque repererit ; nec quemquam eorum qui fidem vere 
percipiunt, vel spiritu vel came ulterius in pristina conver- 
satione vivere permittit, sed omnes veridica confessione 
facit cum apostolo dicere : Vivo autem jam non ego, vivit 
vero in me Christus. 

Tollensque ovea et bovea, ^•c.] Tollens sibi de gentibus 
Christus diversorum morum animas, ad unitatem omnes 
pnecedentis in ipso ecclesiae congregare festinat. 

Dicebat autem ei Achia: In quern irruiati hodie? §*c.] 
Quamvis fallere videatur ad literam, qui contra Palaestinos 
insurgens, eorumque provinciam non longe positam devas- 

tans, suscitanti eorum regi contra suam gentem se imiisse 
dicebat : non tamen fallit figura sermonis, qiiia dum gentes 
ad fidem protrahit, contra manifestam ferventemque Ju- 
daeorum blasphemiam Christus imiit. Ipsius enim justo 
judicio caecitas ex parte contigit in Israel, donee plenitudo 
gentium intraret, et sic omnis Israel salvus fieret; dum 
ergo gentes adducit, contra Judseam irruit; qui non 
paucos bonae oHvae ramos propter superbiam fregit, ut 
oleastrum inserens, participem bonae radicis et pinguedinis 
efficeret olivae. Et bene imiere dicitur: Quia qui ceci- 
derit, inquit, super lapidem istum, confringetur ; super 
quern vero ceciderit, conteret eum. 

Virum et mulierem non vivificabat Davidy ^c.] Converses 
quosque ad se Christus peccatis vivere vetat. Juxta quod 
primo ecclesiae suae magistro ostendens, immundorum cor- 
dium catervis imperat, dicens : Surge, Petre, occide et 
manduca. Et Paulus docet, mortuos quidem nos esse 
peccato, viventes autem Deo in Christo Jesu. Sed neque 
hoc tempore credentes martyria pro suo nomine ab impiis, 
mortesque subire praecipit. 

DicenSy Ne forte loquantuVy ^c.'] Idcirco non vivificabat, 
lie loquerentur adversum se. Adversus doctorem namque 
suum testimonium dat auditor, qui minus perfecte se vel 
credendo vel operando eruditum, minus ab improba sive 
actione seu cogitatione probat extinctum. 

Credidit ergo Achis Davidy Credit Christo universa 
fratemitas gentium, dicens ; quia populum, in quo natus 
est, infidelitatis causa deseruit : totque bonae olivae ramos 
ob infidelitatem, ut ipsa credendo inserer dejecit, et igni 
comburendos injecit. Erit utique mihi jam credenti, spe- 
ranti, amanti, vitae ajtemae debitor ; ut sine quo nihil pos- 
sum facere, et in praesenti pignus Spiritus, et in futuro 
mihi sempiternam protectionis suae gratiam ministret. De 
qua servitute perpetua fidelibus servis a Deo Domino 
impensa, dicit ipse Dominus: Amen dico vobis, pne- 
cinget se, et faciet illos discumbere, et transiens ministrabit 
illis. 

IN CAP. XXVIII. 

Cap. VII. Factum eat in diebua illisy usque ad id 
quod scriptum est : Qui cum comediasenty t^cJ] Haec lectio 
significat^ Judaeos propter completum in Christo prophetiae 
iotius ministerium^ post confirmatam gentium fidem, con- 
traque eorum pariter et haereticorum perfidiam spiritualiter 
erectam, non jam nunc ecclesiam Domini salvandos, sed 
perituros synagogam frequentare Satanae ; nec factam 
Christ! in carne dispensationem, sed futurum Antichrist! 
sperare et credere regnum. In qua primo notandum^ non 
easdem res vel personas eandem semper tenere significan- 
tiam ; sed et aliquando per bonos mala^ sicut etiam per 
malos bona posse figurari. Philistiim namque, qui paene 
semper in malo poni consueverunt, hoc loco^ quia David 
secum habent^ credentes ex gentibus signant. At contra, 
Israel populus Dei, quia hunc a se persequendo expulerat, 
vel Judaeorum praesentis aevi perfidiam vel haereticorum 
nequitiam figurate denuntiat. Et e contra Israel Philistiim 
congregatis agminibus praeparantur ad bellum, cum con- 
gregatis doctorum conciliis, credentes ex gentibus, vel 
haereticorum versutiam, vel perfidiam Judaeorum, ut aut 
ex toto corrigantur, aut minus contra bonos valeant dispu- 
tando, superare proponunt. Quod si cui videtur absurdum 
per Philisteos infideles, fidelcs debere figurari, tantumque 
gentilium eos putat praetendere typum; sciat et ipsos 
gentiles multorum cultures deorum, contra Judaeos pariter 
et haereticos, quia et hi unius veri Dei cultu, et illi Christ! 
nomine glorientur, solere praeliari; certissime tamen in tel- 
ligens, quod Achis, qui interpretatur frater vir, qui David 
exulantem benigne suscipit, qui locum ad manendum tri- 
buit, qui tantum ejus virtu ti et amicitiae fidit, ut eum 
secum ad certamen postulet, egredi fideles ex gentibus 
signet. Denique sequitur : 

Dixitque Achia ad David: Sciena nunc acitOy ^c.] Quod 
est aperte catholicos quosque cum errantes increpando, vel 
ratiocinando, vel scripturae verba memorando expugnare 
proponunt, Domino dicere : Deus, tu scis insipientiam 

nostram et infinnitatem, quia sine te nihil possumus 
facere, tu nobis certantibus auxilium praebe, tui nobis 
sancti opem suae intercessionis impendant ; et quiciinque 
de eis sanctas te auctore condidere scripturas^ spiritualis sci- 
entiae nobis arcana, quibus camales devincamus, adhibeant. 

Diwitque David ad Achis : Nunc scies^ Patet juxta 
literam, quia promittente David auxilium regi, promittit 
et ipse custodem capitis sui, sive in belli certamine, seu 
post victoriam, se eum esse facturum. Verum juxta sen- 
sum spiritualem, caput fratrum fortium, et viriliter agen- 
tium, Christus est. Quibus, ipso dicente, Et ecce ^o 
vobiscum sum omnibus diebus usque ad consummationem 
seculi ; respondent illi : Et nos custodem r^entis nos 
gratiae tuae, qua permaneas in nobis, nullum praeter te 
ipsum habendum esse didicimus, non solum cunctis hujus 
seculi diebus, sed et in futuro, ubi melior est dies unus in 
atriis tuis super millia. 

Samuel autem mortuua esty ^c.] Hoc biennio ante occi- 
sionem Saulis Josephus factum narrat, ita scribens : Reg- 
navit itaque Saul, Samuel quidem vivente annis decern et 
octo, moriente autem alios duos. Et quidem superius in 
ordinc historiae iisdem paene verbis mors Samuel et sepul- 
tura describitur; sed hie ideo recapitulatur, ut qua in- 
stante necessitate Saul pythonissam quaerendam putarit, 
legentibus ad memoriam revocetur. Verum mystice mors 
Samuel cessationem passo Domino legalium figurarum, 
simul et prophetarura, quae ejus incarnationem futuram 
praecinerent, indicat. Planctus Israel, quia non absque 
dolore permaximo, carnales a veteribus Domini institutis 
possent avelli, denun tiat. Credo omnis Israel, qui videre 
potuit desolationem templi Hierosolymorum, et terrae 
repromissionis, quae et ipsa in typum coelestis gratiae patri- 
bus data sunt, nullatenus planctum et lachrymas tenere 
valuerit. Sepultura, quae post mortem et planctum facta 
est, illud tempus significat, quo funditus ab umbrarum 
observatione legalium fideles cessavere Judaei. Nam tem- 
pore non pauco primitivam Judaizasse constat ecclesiam, 
donee evangelica paulatim praevalente doctrina, et ipsa 

radicitus a legal! se observatione contineret. Et bene 
Samuel in Rama urbe sua, qua natus est^ quas interpre- 
tatur excelsa, sepelitur ; quia eadem ecclesia Christi, quae 
olim prophetiae inchoantis exordia profudit, ipsa consum- 
matas prophetiae figuras, quasi mortui membra Samuelis, 
honorifica devotione conclusit. 

Et Saul abstulii omnes magoSy Magi et arioli^ quo- 
rum primi, qui vulgo malefici vocantur, sanguine utuntur 
ac victimis, et saepe contingunt corpora mortuorum, se- 
quentes (quos aliae translationes incantatores appellant) 
verbis rem peragunt, omnes gentilium vates et idololatrias 
mystice designant^ quos a se funditus hoc tempore Judae- 
orum populus^ et si terrena plus quam coelestia sapiens^ 
abstulit. Neque enim quisquam Baalim nunc, vel Asta- 
roth, vel quaelibet alia gentilium audet colere portenta, 
quamvis nec Domino perfecta fide subdatur. 

Congregatique sunt Philistiimy §■(?.] Philistiim hoc loco 
in quantum David auxilium et virorum ejus desiderant, 
fideles ex gentibus; in quantum vero spemunt et abji- 
ciunt, infideles, qui Christo repugnant, ostendunt. Utri- 
que enim et Judaeis infidelibus, et haereticis male fidelibus, 
et catbolici videlicet Christiani et pagani, utrisque illi 
repugnant. Unde bene Philistiim in Sunam, quae inter- 
pretatur coccinea, castrametati esse dicuntur. Coccus 
quippe ignis speciem tenet. Et fideles autem Christi 
amore ferventes, et pagani persecutionis igne saevientes, 
suos quique adversaries impugnare non dubitant. Pug- 
nant enim inter se boni et mali ; pugnant inter se mali et 
mali ; pugnare autem inter se boni et boni nullatenus pos- 
sunt : porro Israel, quia Saul morituro et impio, non autem 
David justo et regnaturo duce in praelium convenit, vel 
modemam, ut supra dictum est, ejusdem sui populi caaci- 
tatem, vel pravitatem designat haereticam; et ideo recte 
propter superba suae fidei detrimenta ad montem decursus, 
quod nomen Gelboe significut, convenisse, ibique cecidisse 
describitur. 

Dixitque Saul servis suis ; Qu^riie mihi mulierem habentem 
pythonemy ^c.] Negate sibi Domini response, Saul mulie- 

rem habentem spiritum immundum, per quam sciscita- 
retur, quaesivit; et cessantibus post Domini passionem 
prophetanim veterumque cserimonianim figuris^ popuius 
Judaeorum consulit et frequentat synagogam Satanae^ qua- 
lis est hodie synagoga eorum, habens pythonem, qui illo- 
rum lingua significat os abyssi. Neque aliud in melius 
quam ingressus perennium intelligitur poenarum. Sed et 
ipsum nomen usitatum a perfidae factionis signiiicatioiie 
non discrepat. Namque ab ApoUine Pythio^ qui harum 
artium cultor sedulus extiterit^ ductum fertur^ qui et ipse 
hujusmodi vocabulum inde mutuasse perhibetur, quia 
serpentem Pythonem in ultionem sui filii ab eo necati 
percusserit. 

Et dixerunt aervi ejus ad eum, Recte pythonissa, 
quam quidam ventriloquam appellant, in Endor, hoc est 
in fonte sive oculo generationis habitasse narratur, ut et 
ipse locus mansionis ejus perditae jam synagogse testimo- 
nium reddat, quae, serpentino decepta colloquio, lumen ac 
poculiim sapientiae suis auditoribus se dare mentitur. 

Muiavit ergo habitum mum^ Mutato populus Jiidae- 
orum in pejus vel sui regni terreni, vel fidei et operum, 
quibus spiritualiter ornari simul et amari debuerat, habitu, 
venit ad auditionem talis synagogae, quam pythonissa sig- 
nificet, in caecitate cordis obscuri ; cum his qui unitatem 
recte fidei vel caritatis transgredientes, nequaquam ad 
agnitionem Sanctae Trinitatis pervenire noverant. Dualem 
namque numerum in malo nonnunquam poni solere novit, 
qui cur in mundi creatione sola secundi diei opere bene- 
dictionem divinae visionis non meruerint, et immunda in 
area animalia sub hoc numero intrant, caeteraque hujus- 
modi in scripturis innumera recte intelligere novit. 

Diantque ei mulier : Quern suacitabo tibi ? §*c.] Et populus 
Judaeorum synagogam suam ingressus, per prophetias 
olim in Christo recapitulatas et completas quasi a mortuis 
sibi suscitari desiderat, agendo videlicet, ut sacrificiis, 
sabbato, neomeniis, leprae domorum et vestium, caeterisque 
literalibus denuo serviat umbris. 

Et ait mulier ad Sauly Unum videns pluraliter ap- 


Digitized by 


Google 



IN LIB. I. SAM. CAP. XXVIII. 


213 


pellat^ more scripturis usitatissimo, quo et pliires singu- 
lari, et singuli saepe solent plurali numero designari. De- 
nique uno facto vitulo dixit populus : Hi sunt dii tui, 
Israel. £t non una super impios immissa rana vel musca^ 
dictum est : Immisit in eis muscam caninam^ et comedit 
eos ; ranam^ et exterminavit eos ; et alia innumera hujus- 
modi. 

DixU autem Samuel ad Saul : Quare inquiet asti me^ ?] 
£t ipsi veteris testament! libri prophetise gratia plenissimi^ 
palam testantur legentibus^ non se debere post Domini 
passionem ad figuratam literse custodiam resuscitari^ immo 
ipsos prophetim ministros inquietari^ cum ea quae scripse- 
runt, aliter quam ipsi senserunt, viderint intelligi. 

Et ait Saul: Coarctor nimis^ §*c.] Judseia Deo derelict!, 
prophetiae donum habere non merit!, a cunctis gentibus 
impugnari, emortuam, ut ita dicam, legis et prophetiae 
umbram caeca sub nocte sequuntur. Hanc serumnis ob- 
sess! quid sibi agendum sit, quasi consulendam existimant. 
Verum ipsae quoque caerimoniae legates idipsum nunc 
frustra et in angulis celebratae significant, quod olim Deo 
jubente, et gratanter accipiente, in publico exhibitae mon- 
strabant, vetera scilicet transitura, et facienda omnia nova, 
delendum funditus Judaeorum et Christianorum toto orbe 
regnum esse dilatandum, quomodo Samuel mortuus, sed 
impia arte suscitatus, idipsum per omnia de regni muta- 
tione, quod et vivus antea praedicebat. Si quern vero 
movet, quomodo mulier arte daemonica prophetam post 
mortem inquietare et suscitare potuerit, sciat pro certo aut 
Msam tunc umbram quaerentibus ostendisse diabolum, 
aut si vere Samuel extitit, tantum in his agendis licere 
diabolo, quantum Dominus permiserit. Nec minim pro 
quibusdam secretioribus causis talia maligno spiritui per- 
mitti, cum et Salvatorem constituent in pinnam templi, et 
Job petierit, acceperitque tentandum. Quod si fantasiam 
potius^bimundi spiritus fuisse quod apparuit, credimus ; 
neque hoc turbare debet, quomodo talis vera et prophetica 
narrare potuerit. Novimus enim diabolum multa saepe 
futura, quae ab angelis sanctis didicerit, praescire vel prae- 

dicare posse ; sed eo minus illius dictis auscultandum, 
quo cuncta quse loquitur, agitve apud homines, seducendi 
studio facit. Quod autem dictum est inter caetera : 

Cras autem tu et filii tux mecum eritis.^ Sive Samuel 
dixerit, seu spiritus nequam, non aliter melius quam sine 
corpore, id est, in alia vita intelligitur. Quia nequaquam 
Saul malus ibi post mortem, ubi Jonathan bonus potuit 
recipi, immo chaos magnum inter eos confirmatum est, 
quorum unus in sinu est Abrahae cum Samuele receptus, 
alter cum diabolo in infemi ilamma sepultus. Ambo sunt 
tamen de hujus vitae conversatione, qua diabolus semper 
carebat, ablati. Neque aliquid vetat intelligere, si haec a 
diabolo fantastice dicta et ostensa crediderimus, voluisse 
malignum inter vera, quae diceret, permiscere fallacia ; 
dicentemque sub persona Samuelis ad impium, Tu et filii 
tui mecum eritis, latenter persuadere peccantibus, quia 
sopitis dimissisque post mortem etiam majoribus peccatis, 
et ipsi cum eis qui bene ante mortem vixerant, beate tunc 
vivere possint. 

Statimque Saul cecidit porreciua in terram, Legens 
prophetarum dicta, celebrans irrita sacrificia populus Ju- 
daeorum, terrorem quidem patitur miser ; sed robur fidei 
quo beatificetur, non habet, quia coruscante per orbem 
tanto tempore gratia praedicationis evangelicae, panem 
vivum qui descendit de coelo, comedere nescivit. 

Ingresaa est igiiur mulier iUa ad Saul, ^c.] Et populus 
ille perfidus, tantis hodie calamitatibus inter gentes op- 
pressus, undique conturbatur, ut nec ipsa eum sacrae lec- 
tionis verba, quae tamen in tenebris ignorantiae percipit, 
quamvis sua synagoga cogente, legendo vel audiendo peiv 
cipere delectet, 

Mulier autem ilia habebat vitulum pascxMlem in domoj ^c.] 
Vitulus tenerrimus atque optimus, et panes similaginei, 
quos Abraham et Sara ad reficiendum Dominum fervente 
diei mediae sole praeparant, fidem Dominicae incaiAtionis, 
et perfectionem devotae humiliationis, quibus sancta eccle-^ 
sia cum suis magistris spiritualibus dilectionis et sapientiae 
luce flagrans, Dominum placate, insinuat. At contra 

vitulus iste pascualis, et farina quae mulier daemoniosa mori- 
turo Sauli^ servis ejus intempesta nocte coxit, et comedenda 
apposuit^ nativitatem regnumque Antichrist!, et contritio- 
nem cordis eorum, qui ei stulta bumilitate famulantur, 
exprimit: quae synagoga Satanae, a tenebris impietatia 
involuta, miseris, et aeterna morte damnandis suis audito- 
ribus credenda et speranda suggerens, quasi dulcibus eos 
epulis a circumstantium aerumnarum pavore reficit ; quo 
corda pasti eduUo proficientes in pejus, vadunt obscuri 
sola sub nocte per umbram. 

IN CAP. XXIX. 

Cap. VIII. Congregata mat ergo Philistiim tauversa ag» 
mina in Aphec^ usque ad id quo dictum est : Philistiim 
autem ascenderunt in Jezrahel.'] Haec lectio, in qua prin- 
cipes Philistiim David suis castris ejiciunt, illud nimirum 
tempus signat, de quo Dominus ait : Et quoniam abun- 
dabit iniquitas, relngescet caritas multorum. Congre- 
gantur ergo Philisteorum agmina in Aphec, quae interpret 
tatur furor novus ; furit gentium perbdia contra Judaeos, 
furit contra haereticos. Utrosque enim hoc in loco Israel 
significat, novisque semper insidiis veteres augmentare 
non cessat ; contra hos quidem, quia unum solum Deum ; 
contra illos autem, quia Christum praedicant ; contra utros- 
que^ quia idola derident, certamina dira gerens. 

Sed et Israel castrametatus est super fontem^ Fons 
qui erat in Jezrahel, id est, in semine Dei, lavacnim bap- 
tismatis, quo ecclesiae hlii per gratiam Spiritus Sancti 
regenerantur, insinuat. Si ergo Judaeos inddeles, seu 
deteriores inhdelibus haereticos, in nomine Israel figuratos 
intelligas, ambo super fontem gratiae renascentis castra 
perfida ponunt; unus per superbiam despiciendo, alius 
per haeresim violando. 

Et satrapcs quidem Philistiim incedebant in centurionibuSf 
ifci] Novissimum agmen, vel humilitatis merito, vel ordine 
temporis intellige. Nationibus quippe gentium omni tem- 
pore seculi contra Judaeos, ex quo gens ilia condita est, in 
acie constitutis, et eos manu vel ore debellare certantibus ; 

sed et contra haereticos, quia portio sunt ecclesiae, propter 
invidiam nominis Christi, simili meute furentibus, Dominus 
in electis suis humilis et despectus secularibus adest ; quia 
filii seculi hujus prudentiores sunt in sua generatione 
filiis lucis. Qui etiam suo tempore incarnatus^ et in ple- 
nitudine temporum, et humilis mundo apparuit, humili- 
tatis, abjectionis, et paupertatis exempla suis sequacibus 
foris ostendit, quos tamen intus quam manu fortis in de- 
bellando siiperbos, quam in beatificando subjectos sit desi- 
derabilis edocuit* 

Dixerunt principea Philistiim : Quid sibi volunt Hebraai 
isti?'] Despiciunt pagani vitam, societatem, doctrinam 
fidellum Christi, qui merito Hebraei, id est, transitores 
appellantur; quia nunc de vitiis ad virtutes transire in 
futurum, de morte ad vitam transitum sperare, ima car- 
nalium desideria^ simul et adversa mundi omnia supinae 
mentis culmina transcendere norunt. 

Et ait Achis ad principes Philistiim^ ^c.] Laudante Acbis 
amicitiam David, irati principes Philistiim ejus contuber- 
nium in praelio vitant, cujus virtu tem praeliantis fama vul- 
gante pavescunt. Denique inter alia dicunt : 

Nonne iste est David, SfC. F] Laudante gentium ecclesia 
fidem Christi, per quam vita mereatur aetema ; irati phi- 
losophi et pontifices idolorum, ei se credere timent, cujus 
verbo suam culturam simul et sapientiam dolent esse 
destructam; cujus triumphum de antique hoste talem, 
qualem nemo alius promereri potuit, in imanimo sanctae 
ecclesiae chore celebrari conspiciunt, ejus se membris ad- 
unare, ejus regimini subdi fidem percipiendo refugiunt. 

Vocavit autem Achis David, et ait ei, Achis quidem 
ipse rectum David, innocentem et boniim, sicut angelum 
Dei confitetur ; sed ne ofiendat oculos satraparum Phi- 
listiim, e praelio descendere, in pace irae praecipit. Fidelium 
turba de gentibus Christi justitiam, misericordiam, et sanc- 
titatem, tanquam ejus qui ad salutem gentium a Deo fuerit 
missus, laudat, amat, praedicat, sed blasphemis superbisque 
idololatriae ducibus verbum committi non debere precatur, 
ne forte audiendo et non credendo majus judicium sumant ; 

et quasi hortatur Dominum, iit magis pacato serenoque in 
corde credentium requiescere contentus sit, quam non 
credituris praedicando oblatus, occasionem tribuat, per- 
secutionium scandalis excitandis. 

Scio quia bonus es tu in oculis meis^ Et ecclesia 
in Domini laudibus praestans, etiam ista perorat : Scio 
quidem ipsa, et apertis fidei oculis intelHgo bonitatem tuae 
gratiae coelestis, teque ipsum esse de quo propheta prae- 
dixit, Et vocabitur nomen ejua magni consilii angelus ; hoc 
est, paternae voluntatis nuntius. Sed principes dogmatum 
culturarumque gentilium, spreto tuae protectionis auxilio, 
sua se virtute et industria salvari debere confidunt. 

Philistiim autem ascenderunt in JezrahelJ] Abeunte cum 
suis David, Philistiim in Jezrahel, id est, in semen Dei 
praeliaturi ascenderunt, quo secum prius demorante in 
Aphec, id est, in furore novo convenerant. Et reprobi 
saepe, pulsis a sua vicinitate fortioribus ecclesiae doctoribus, 
tota se virtute in fragiliores quosque depravandos exerunt, 
quos ob majorum reverentiam vel timorem prius, quamvis 
animo furibundi tangere et inquietare minime praesumpse- 
rant. Non solum autem qui arma certantes, vel argumenta 
disputantes contra bonos ferunt, sed etiam qui exempla 
pravitatis sub fratrum nomine praeferentes piorum aspecti- 
bus ostentant, in Jezrahel, id est, semen Dei ascendentes, 
zizaniis hoc diabolici seminis inficere tentant. Hujus mys- 
teria lectionis, et hodie multis Dominum de suo corde 
fugantibus, electosque ejus prementibus, innumera per 
loca compleri videmus et audimus ; sed appropinquante 
mundi termino, crescentibus malorum cumulis, magis ma- 
gisque complenda, quia non ambigimus, tremula expecta- 
tione formidamus. 


IN CAP. XXX. 

Cap. IX. Cumque venisset David et viri ^us in Sicelecky 
8fC. usque ad id qnod scribitur : David misit de preeda his 
qui erant in illis lociSy in quibus commoratus fuerat David 
ipse et viri qfus.'] In hac lectione typice ostenditur, seductos 
ab haereticis, quamdiu dilectionem unitatis non perdiderint. 

facile Christi gratia per doctores veritatis, ad fidem posse 
recipi ; et sive doctores ipsos, seu simpliciores quosque et 
propria salute contentos, uno omnes eodemque vitae aetemae 
remunerandos esse denario ; sed et ipsos haeresiarcbas, 
partim corrigendos a Domino, partim perpetua ultione 
plectendos. Amalech dicitur populus bruchus, sive populus 
lingens ; et Amalechitae impetum faciunt ex parte australi, 
in Sicelech, cum haeretici, qui per blandos sermones et 
benedictiones seducere solent corda innocentium, et omnes 
spiritualis scientiae fructus maledica erodere lingua, ex ipsis 
sanctae scripturae verbis, quae Spiritu Sancto inspirati, 
locuti sunt, et composuere sancti Dei homines, simplicibus 
quibusque insidias tendunt. 

Et percusserurU Sicelech^ ^c.] Sicelech interpretatur de- 
faecatio vocis adductae, quam percutiunt et succendunt, qui 
discretionem auditae praedicationis argumentationum sua- 
rum ariete confundunt, ecclesiasticaeque fidei tranquillita- 
tern maligno sui erroris igne dejiciunt. Cui nimirum igni 
simillimus ille est, quo Hieremiae prophetae libros rex 
superbus incendit ; contrarius autem ille, quern Dominus 
misit in terrara, et voluit vehementer accendi. 

Et non interfecerant quemquamy Captivant et non 
interficiunt haeretici ; qui etsi hdei simplicitatem minus 
eruditis, non tamen fervorem caritatis, quae vita virtutum 
est, eripere valent. 

Cum ergo vemsset David et viri ejus ad civitateniy ^c.] 
Adveniens Dominus in electis suis catholicisque doctoribus, 
et videns ecclesiae turres ac tecta quondam fulgentia, ser- 
monis haeretici terrae complanata, primo ut decet, pro 
ea restauranda Patrem fletibus pulsat et precibus, ac deinde 
confestim etiam restaurandi coepta molitur. Plangunt 
doctores commissas sibi ecclesias animasque, quas Deo 
genuerant et nutriebant, dilato ad tempus Christi auxilio, 
a fidei simplicitate corruptas ; quod est, dilato ad tempus 
David adventu, virorum ejus uxores ac liberos ductos 
esse captivos ; si enim ejus gratia juvans adesset, comimpi 
omnino non poterant, 

Siquidem et duca uxores David captivm ductm fueranij 4r^.] 

Quod uxores David utramque sanctae ecclesiae vitam, qua 
in praesenti vero regi servire gaudet^ activam scilicet et 
speculativam significent, supra jam dictum est. Tanta 
autem ssepe haereticis a gentibus^ quod Ariana maxima 
seditione claruit^ ecclesiam tempestas involvit, ut non solum 
speculativae vitae decor, quern juxta nomen Jezrahel, auctor 
ipse gratiarum Deus in cordibus quietorum et bumilium 
spiritu seminavit ; sed et activae constantia, quam hi potius, 
qui nuper antiqui hostis manus evaserunt, exercere solent, 
propulsante persecutoris ira videatur interire. 

Et applicavit Abiathar ephod ad David^ ^c.] Quae Do- 
mino inspirante sancti ejus faciunt, more scripturarum ipse 
facere dicitur, qui ju vat ut faciant; sicut etiam de Spiritu 
Sancto, cui est una cum Patre et Filio virtus atque operatio, 
dictum est: Ipse enim postulat pro nobis gemitibus in- 
enarrabilibus. Quia quos repleverit, gemitibus vacare, et 
pro salute sua Dominum facit postulare. David igitur, 
applicata ad se stola pontificali, an latrunculos prosequi 
debeat, Dominum consulit j cum pastores ecclesiae gratia 
sui auctoris intus edocti, per scripturae sacrae lectionem, 
qua doctores in ministerio verbi semper oportet indui, 
qualiter erga errantes quosque agere debeant, consilium 
supemae volimtatis inquirunt. Respondet Dominus perse- 
quendoB ab David latrunculos, et comprehensis excutien- 
dam praedam ; cum in eadem lectione docuerit, a doctoribus 
ecclesiae magistris persequendos disputando haereticos, com- 
prehendendos superando, excutiendam eis praedam revo- 
cando ad ecclesiam animas eorum, prius sui vel fraude 
seductas. 

Abiit ergo David ipse^ et sexcenti viri qui erani cum eo, 
^c.] Torrens Besor, qui interpretatur annuntiatio, sive 
caro, vel camalem haereticorum sensum perdifficilem ad 
corrigendum, vel redundantiam significat eloquentiae secu- 
laris, et ipsam aeque violento fluxu rapidam, nec facile nisi 
perfectis quibusque doctoribus superabilem. Abiit ergo 
deuderabilis noster rex, veraciter manu fortis, ad bellandam 
verbo veritatis errantium pervicaciam, ipse et electi ejus 
operis integritate, simul et spei certitudine probati, quod 

senarius numerus, quo sua Dominus opera complevit; 
et centenarius^ qui in computo auricularis primus dexteram 
petit, manifeste denuntiant. Denique in centesimo Psalmo 
extremi judicii discrimen, quo spes omnium recte speran- 
tium ardet, aperte describitur, ubi misericordia et judicio 
cantato, fideles quidem terrae, et ambulantes in via imma- 
culata, per misericordiam ad sedem perpetuae beatitudinis 
ac sui Redemptoris ministerium provehendi ; omnes autem 
peccatores terrae per judicium justum in matutino declaratae 
suae, quae diu latuerat, actionis interficiendi, ac de civitate 
supernae pacis memorantur esse disperdendi. Comitanti- 
bus autem in via veritatis Dominum sanctis ejus, ubi 
ad articulum disputandi, et haereticos revincendi ventum 
fuerit, nonnulli saepe etiam magni viri, non quidem a 
credendi puritate, sed tamen a peritia dicendi lassati sub- 
sistunt. Non enim omnes qui recte credere norunt, etiam 
eos qui contraria rectae fidei sapiunt, ratiocinando devincere 
norunt. Obsistit enim saepe quasi torrcns annuntiationis, 
sive carnis, vel carnalis eorum sensus, qui spiritualia capere 
nesciunt, vel impetus pronuntiandi carnalia quae sentiunt ; 
quern superare, et instar Heliae vel Helisaei suae discretionis 
potentia perrumpere ac dissipare minus periti nesciant. 
Quod in Nicaena maxime synodo patuit, ubi tot ac tantis 
de toto orbe collectis doctoribus, non facile quisquam 
primitus, praeter Athanasium Alexandrinae ecclesiae dia- 
conum, poterat inveniri, qui cum Ario confligere, et ejus 
tergiversationes ac dolos statim deprehendere, traducere, ac 
devincere nosset. Ubi gentilis quidam philosophus, Ari- 
stotelicis permultum armatus arguments, Christianos ere- 
berrime provocans, a nullo penitus doctorum etiam dialec- 
tica arte illustrium quibat superari, donee exsurgens unus 
mirae sanctitatis episcopus, sophisticae quidem locutionis 
funditus ignarus, sed divinae fidei sapientia praeclarus, 
multiddas ejus versutias simplici per omnia, sed veraci 
prosecutione cassaret. Non ergo torrentem hujusmodi 
transire docendo sufficiunt, nisi qui vel eximia Spiritus 
gratia in fide roborati, vel majore disputandi sint, industria 
praedocti. Qui quoniam prudentia, fortitudine, temperantia, 

et justitia sublimiter eminent, quoniam pro evangelio con- 
fligere gaudent, recte quadringenti fuisse meraorantur, qui 
latrunculos insequuntur; recte ducenti qui lassi subsis- 
tunt; quia sunt qui fidem et actionem, quam defendere 
disputando nesciunt, ipsi vivendo exercere non nesciunt. 

Et invenerunt virum jEgyptium in agroy ^c.] Properantes 
catholic! doctores ad certamen cum haereticis agendum, 
inveniunt saepe relictos ab eis viros, tenebrosa peccatorum 
suorum nigredine notabiles, nec prae ingenii teneritudine 
magistros erroris ad ecclesiam vastandam sequi valentes ; 
adducuntque eos ad audiendam fidem catholicam, panem 
aquamque verb! tribuunt ; sed et dicta magistrorum prae- 
cedentium addunt, qui olim de pulcherrima praesentis 
ecclesiae quasi ficu, vel vitae mortis articulo succisi, per 
totum seculi bujus qui nimc agitur annum, maturam suae 
doctrinae memoriam ad reficiendas fidelium mentes con- 
aervare non cessant. Et bene fragmen massae dant, quia 
non integra opuscula talibus, sed dicta patrum quotquot 
aufficere putant suggerunt. Bene duas ligaturas uvae tri- 
buunt; quia geminae dilectionis eos vinculis Christo et 
ecclesiae copulandos ostendunt. 

Qui cum comedissety §*c.] Cum accepisset rectae fidei 
alimoniam, accepit et fiduciam mentis, qua se misericordiae 
gratiam speraret adepturum. 

Dixit itaque ei David: Cujus estUy vel undCy F] Regula 
est ecclesiae, transfugientes ad se ab haereticis per doctores 
suos inquirere ; qui priusquam fugerint, quid de fide sen- 
serint, quo in futurum mente tendant. Et cum eos tota 
intensione haeresibus contradicere, et catholicae fidei favere 
cognoverint, tunc demum eis ejusdem fidei sacramenta 
reconciliandis adhibere, ne sanctum canibus, et porcis 
margaritas passim mittere videantur. Cujus, inquit, audi- 
tores, et de qua, vel ad quam modo venire sectam disponis ? 
Respondeat necesse est, qui vel haereticorum laqueos eva- 
dere quaerit : Peccatis fateor obscuratus ego sum, hactenus 
audiendis mancipatus haereticis ; reliquit autem me magis- 
ter, qui erroribus imbuit ; quia ubi contra ecclesiam bella 
gerebantur, minus me idoneum lingua vel ingenio ad hoc 

certamen esse perspexit; neque ultra ad talem voluit 
secum ducere conflictum. Siquidem nos enimpentes ab 
austro, id est, luce, perfectum et Spiritus Sancti flatu vivifi- 
cum dogma nostrum promittentes, et gentilium non pau- 
cos ad nostram adduximus sectam, et ipsam ecclesiae fidem 
non parva ex parte turbavimus. 

Diwitque ei David : Potes me ducere ad istum cuneum? 
§-c.] Dux David ad inveniendos debellandosque praedones 
esse suadetur, qui ab Amalechitis relinquebatur aegrotus; 
quia sunt qui inter haereticos conversati, ob pigritiam 
ingenii, vires nocendi bonis non habent, et iidem subito 
gratia supema respect! et attacti, sufficientem ex Deo 
sumunt virtutem resistendi perversis; immo commodius 
multo et certius per eos qui haereticorum arcana norunt, 
converses ad catholicam, errantia eorum dicta confundun- 
tur. Quod autem jurari sibi rogat, ne occidatur, et ne in 
manus domini sui tradatur, ita demum persequenti cune- 
um proditiu*us hostilem ; hoc nimirum quaerit a magistris 
spiritualibus, ut ea solum conditione illis haereticorum 
pandat arcana, si ipsi sibi absque dubietate fidem, qua 
mortem vitare perpetuam possit, ostendant; neque eum 
rursum doctrinis subdi patiantur inanibus. 

Qui cum duxisset eum^ ecce illi discumbebanty §*c.] Super 
faciem terrae discumbunt haeretici, comedentes et bibentes ; 
qui sive obscura scripturarum, seu legant aperta, (hoc enim 
inter comedere et bibere distat,) nequaquam per haec coeles- 
tia, sed terrena semper inquirunt, nec dicere cum apostolo 
valent : Nostra autem conversatio in coelis est. Et quasi 
festum celebrant diem pro spoliis, quae de terra Philistiim 
et Juda rapuerant, cum ad inventa sua, quibus vel paga- 
norum aliquos sub praetextu nominis Christ! pejus errare 
docuerant, vel fideles quosque a via veritatis averterant, 
quasi optimum scientiae lumen arbitrantur, aiuntque gau- 
dentes : Haec dies quam fecit Dominus, exultemus et laete- 
mur in ea. 

Et percussit eos David, Duobus modis percutit 
haereticos Christus, vel castigando videlicet ad recipiendam 
hdem, vel anathematizando ad subeimdam perpetuam 

pcenam. Quae utraque percussio a vespere usque in ves- 
peram produdtur, quia ab agnitione obscurantis corda 
enroris, usque ad ejusdem erroris vel poenitentiam ad 
tempus amaricantem, vel supplicium pertingit aeteraum. 
Quadringenti sane viri, qui ascensis camelis gladium 
David^ totidemque ejus milltum fugiendo evaserunt^ illi 
sunt profecto, qui catholicorum despecta voce doctorum, 
nec corrigi ab his consentiunt, nec metuunt damnari ; sed 
virtutum suarum^ immo tumoris et jactantiae celsitudine 
quasi camelorum gibbo confisi^ non minus se perfectionis 
evangelicae nomen et numerum tenere^ ac dexteriora, id est 
vitae coelestis gaudia, sperare et adepturos esse gloriantur. 

Emit ergo David omnia^ §*c.] Devictis vel correctione 
vel ultione^ vel detectione nefandi dogmatis haeresium 
conditoribus, emit Dominus animas quas deceperant, et 
ad catholicae pacis reducit unitatem. 

Venit autern David ad ducentos viros^ ^c.] Perfecta de 
praedonibus victoria^ David aeque eos qui lass! substiterant, 
cum his qui pugnaverunt, spoliorum parte ditavit. Non 
glorietur sapiens in sapientia sua. Non omnia possumus 
omnes. Numquid omnes apostoli ? Numquid omnes pro- 
phetae ? Numquid omnes doctores ? Numquid omnes vir- 
tutes ? Numquid omnes gratias habent curationum ? At- 
tamen omnes in ejusdem Dominicae vineae cultura diverse 
tempore laborantes^ unum eundemque sunt vitae denarium 
in contemplanda summi regis imagine percepturi. 

Et misit dona de preeda senioribua Juda^ ^c.] Amat 
monetque Dominus cuncta in diversis personis^ conditio- 
nibus^ et aetatibus ecclesiae suae membra, de sua semper 
victoria, sui regni perennis augmentatione laetari, et quoties 
animas diabolica pridem seditione cormptas viderint eccle- 
siae restitui, glorificare ac benedicere Patrem qui in coelis 
est. Quod eos maxime facere gaudet, quos dilectionem 
suam in corde puro, et jam inter acervas persequentium 
discipulas servasse, quos sanctorum dicta vel exempla in 
sedula castae conscientiae memoria tenuisse perspexerit. 
Hoc est enim vemm David exultantem, et viros ejus vel 
hospitio donasse, vel defendisse latibulo. Sed et doctor 

quisque catholicus^ cum haereticorum spineta nuper inves- 
tigat, prodit, expugnat, necesse est haec et aliis fratribus 
propter scientiam cavendi et superandi talia^ sive collo- 
quendo, sive etiam scribendo revelare non tardet. £t 
nota, non solum in credendo Deum, sed et in diligendo 
proximos^ multum haereticos a catholica, multum a Chris- 
tiana perfectione distare gentiles. Amalechitae lassescen- 
tem moriturumque sui itineris socium relinquentes abeunt, 
et quasi feris avibusque lacerandum exponunt. At suos 
David comites lassos^ et tuto in loco ad certamen ipse 
praeparans statuit, et opima re dux pace et benedictione 
locupletat. Meminit bujus lectionis et titulus Psalmi quin- 
quagesimi secundi, qui ita se habet, In finem pro Amalech, 
intellectus David; quo significat in Christum, qui finis 
est legis ad justitiam omni credenti, pro adversariis eccle- 
siae sive corrigendis sive damnandis, intellectus figurativi 
David, qui in tolerando, in persequendo, depraeliando 
Amalechitas, quid civitas veri David a perfidis passura, 
quid eisdem ipse sit retributurus, intellexit. Sed et Psalmi 
textus intellectu facillimus, lectionis hujusce per totum 
mysteriis adgaudet; quia perfidis iniquorum coeptis in- 
choat, Dixit insipiens in corde suo, Non est Deus; vel 
nullum videlicet Deum esse, qui res bumanas curet, vel 
aliquam in sancta Trinitate personam Deum verum non 
esse, insipienti pectore tractans ; et in veri David a trium- 
pho finem facit, Dum avertit Dominus captivitatem plebis 
suae, exultavit Jacob, et laetabitur Israel. 

IN CAP. XXXI. 

Cap. X. Philistiim autem pugnabant adversus Israel, 
usque ad id quod scriptum est: Et tulerutU ossa eorum, 
^c.] In hac lectione figurate monstratur, optimatibus 
Judaeorum per gentium exempla vel dicta cnrruptis, et 
suae scientiae spiritualis arma, quibus contra hostem muniri 
debuerat, ad necem propriam negligendo vertentibus, 
minores quoque bonae actionis castra succedentibus suo 
loco reliquisse gentibus. De quorum casu malis exultan- 
tibus boni potius, si quid in eis exempli utilis, si quos 

inter eos invenerint electos, horum memoriam proferant; 
porro exitum reproborum supemi judicis examini relin- 
quant. Quae et de haereticis aeque omnia^ et de falsis 
catholicis eodem ordine possunt intelligi. Imminente 
igitur tempore Davidici regni, Philistiim sicut semper 
pugnabant adversus Israel. Appropinquante novae gratiae 
tempore, gentiles, sicut et ante consueverant, castitatem 
/ Israeliticae fidei per exempla pravitatis oppugnabant, nunc 
opera perversa perituris, nunc idololatriae cultura osten- 
dendo, juxta exemplum Balaam, qui docebat Balach 
mittere scandalum coram filiis Israel, edere et fomicari. 

Et fugerunt viri Israel ante faciem Philistiim^ §-c.] Et 
decepti sunt, qui fortes videbantur in contemplanda Dei 
voluntate, quod nomen Israel significat, cum opera gen- 
tilium incautius, doctrinamque sequerentur, et perierunt 
depravati in superbia luxuriosa, quam vocabulum mentis 
Gelboe, id est, lubrici designat. Sed et haereticorum per- 
ditionem non parum secularis sapientia juvit. Unde pul- 
chre quidam nostrorum ait, Philosophi patriarchae haereti- 
corum ecclesiae puritatem perversa maculavere doctrina. 

Irrueruntque Philistiim in Sauly et in filios ejuSy §-c.] 
Irruerunt tota intentione gentes circumpositae in regnum 
Judaeae destruendum, et filios ejusdem regni tollendos de 
medio, et depravarunt sua corruptione sacerdotes, Scribas, 
et Pharisaeos, filios scilicet doctoresque regni illius. Sed 
et haereticos, ne Spiritus Sancti gratiam simplici corde 
praedicarent aut colerent, vetarunt; quod est Jonathan 
percutere, id est columbae donum ; ne Patrem, qui nos sibi 
non natura, sed adoptione filios fecit, digna confessione 
laudarent, interdixerunt ; quod interfectio significat Abina- 
dab, id est, Patris mei spontanei; ne in Christi regno 
salutem mundo afiuturum crederent, obstiterunt; quod 
occisus indicat Melchisue, qui dicitur, Rex meus salus, 
credo. Qui Arium seduxit philosophus, quasi Melchisue 
peremit; qui Macedomum, Jonathan; qui Manichaeum, 
Abinadab ; quia videlicet hunc veri regis Christi omnipo- 
tentiam negare, ilium Spiritus Sancti donis derogare, istum 

summi Patris bonitatem blasphemare magister comiptionis 
edocuit. 

Totumque pmdm prcelii versum est in Satil^ SfcJ] Totia 
viribus agebant gentiles, ut regnum Judaese tollerent. Et 
appropiabant ei viri dolis deceptionum instructissimi, et 
seducti ac depravati sunt proceres regni illius vehementer 
ab eis qui cordi illorum abrepta simplicitate veritatis, 
multifidum fraudulentiae et astutiarum vulnus inflixere. 
Sicut enim gladius hostilis apertam idololatriae graviorum- 
que flagitiorum suasionem, ita subtiliora deceptionum 
argumenta sagitta demonstrat. Non autem gladio Philis- 
tiim, sed sagittis Saul interiit ; quia non apertis sceleribus, 
quae mortifera esse nemo dubitaret, Judaici regni duces 
extremi ipso periere cum regno, sed his potius quae sub 
velamine pietatis acta, impiissimum mortis virus inferrent. 
Verbi gratia, dicente Deo : Honors patrem tuum et ma- 
trem. Ipsi contra docebant suos auditores dicere parenti- 
bus : Munus quodcunque est ex me, tibi proderit. Et sic ab 
eorum penitus honoratione cessare. Item dicebant : Qui 
jurat in templo, nihil est ; qui jurat in auro templi, debet. 
Et caetera hujusmodi, quae Dominus in evangelio multi- 
plici illis increpatione depromit ; maxime illud, quod ipsum 
legis et evangelii Dominum quasi transgressorem legis in- 
terficiunt. Quae omnia scelerum argumenta ad imitationem 
faciunt astutiae gentiles, cum philosophiae studiis exerci- 
tatum ingenium ad nefarias artes inflectunt, sagittariis 
nimirum Philistiim vulnerantibus cadunt. Nihil autem 
prohibet, sagittarios, immundos spiritus accipere, quorum 
dolis imbuti perierunt. 

Dixitque Saul ad armigerum suum: Evagina gladium 
luumy §*c.] Armiger Saul legis doctores significat; quia 
sicut arma et sagittae Philistiim, pravorum deceptiones, 
sic e contra Israelitarum arma non aliud sunt mystice 
intelligenda, quam spiritualis verba doctrinae, quibus se 
Dei populus a cunctis debuerat munire periculis. Sed 
vulneratus usque ad desperationem a sagittariis Saul, 
maluit armigeri sui quam incircumcisorum gladio perire ; 

quia principes regni Judaeorum sumpto semel proposito 
in peccatis suis moriendi^ maluere doctoribus suis mandata 
legis solventibus, et sic se docentibus^ quam gentilium, 
quo8 communes et immundos vocabant, consortio se pol- 
luente perimi. Denique timebant introire praetorium gen- 
tilis, ut non contaminarentur^ sed manducarent pascha. 
Quod tamen pascha, versa in suam pemiciem lege, quam 
acceperant, insontis sanguine contaminare non timebant. 

Et noluit armiger §-c.] Non est ambigendum, inter 
reprobos legis doctores extitisse aliquos, qui verbi acumen 
ad occidendos suos auditores sinistra interpretatione per- 
vertere nollent, et nihilominus ipsos auditores ea quae recte 
dicta a magistris acceperant, vel despiciendo, vel, quod 
pejus est, blasphemando in suam vertisse pemiciem ; quo- 
rum visa morte spirituali, id est, obstinatione peccandi, et 
ipsos verbi ministros per tempora deteriorates, testimonia 
legis, quae male interpretari timuerant, male contempts sibi 
occasionem fecisse ruinae. Haec et bodie nobiscum saepius 
agi, utinam nesciremus. Sed et haeretici peccatorum suo- 
nim et ipsi jaculis cmentati, cum verba divinomm elo- 
quiorum in arguments sui erroris immutant, sua nimimm 
anna morituri contra suum pectus invertunt; et irater 
quilibet etiam in catholics permanens unitate, cum artem 
quamcumque pro communi ecclesiae, eommque inter quos 
vivit, utilitate didicit, in superbiae, cenodoxiae, philargyriae, 
alteriusve cujuslibet vitii contagione polluit, suo se miser 
gladio confodit; quia quod defendi ab hoste debuerat, 
hostem potius juvit. 

Videntea autem viri Iaraelit(Bj §*c.] Videntes indocti qui- 
que, et humilitatis verae medicamina, lavacrumque bap- 
tism! salutaris ignorantes, in Judaea doctos quosque, ma- 
gistrosque suos in certamine spirituali peccato triumphante 
devictos, sed et vulgus non paucum, eomm prius auditui 
proximum persequente adversario a prises suae constantiae 
sede fugatum, et ipsi confestim majomm ruins turbati, 
opera virtutum omnia ac munimina scientiae spiritualis, 
quae habuerant, amisemnt; venemntque peccata genti- 
lium, et cuncta in Judaeis incredulis studia virtutum, per- 

versa inhabitatione comiperunt; venerunt immimdi spi- 
ritus, et corda quae fidei constantia deseniit^ et occupanmt ; 
vel certe venerunt gentes, et optima quondam Judaeorum 
studia credendo sua fecerunt. Nam et olim divina eloquia, 
quae illi non parva ex parte jam tunc reliquere^ ipsa sibi 
interpretari fecerunt ; et nunc projectam ab eis cum ipsis 
eloquiis divinae scripturae bdem Christi susceperunt, ac 
velut in babitando possident. Sane quod dictum est^ trans 
vallem, et trans Jordanem, ut apertius mystice pateat^ situs 
ipse loci paucis intimandus est. Vallis est circa Jordanem 
grandis, et ipsa campestris, in immensam longitudinem se 
extendens, Hebraice Elon sive Aulon vocata^ quae circum- 
datur ex utraque parte montibus sibi invicem succeden- 
tibus et cobaerentibus^ qui incipientes a Libano^ et ultra 
eum usque ad desertum Pbaran perveniunt; suntque in 
ipso Aulone, id est, in valle campestri iu*bes nobiles, Scy- 
tbopolis, Tyberias, stagnumque prope earn, sed et Jericbo, 
Mare Mortuum, et regiones in circuitu ; per quas medius, 
ut diximus, Jordanis buit, oriens de fontibus Paneadis, et 
in Mari Mortuo interiens. Quia ergo vallem dejectionem 
bumilitatis, Jordanem in qua Dominus baptizari dignatus 
est, undam baptismatis significare non latet, merito Jor- 
danis valle cingitur, ut nos bumibter salutiferi fontis in- 
gressum quaerere, bumiliter egresso eo conversari et ipse 
loci situs admoneat. Quicumque ergo non in valle Jor- 
danis, sed trans vallem et trans Jordanem erant, fugiunt ; 
quia qui bumilitatis et baptismi remedium vel suscipere, 
vel susceptum servare neglexerint, contra malignos spi- 
ritus valere nullatenus possunt. Quod de Juda&is et pa- 
ganis, de baereticis et mabs catbobcis potest generabter 
accipi. 

Et prcBciderunt caput Sauly §t.] Usque adeo conruptores 
vel daemones Judaeam impietatis armis persecuti sunt, 
donee ipsum ei regni principale radicitus adimerent, mu- 
nimina legis sacrae, quibus contra omnia adversa prsevale- 
bant, eriperent. Cujus mox dejectionem, quasi proprii 
signum triumpbi, propriae causam laetitias suis longe lateque 
compbeibus fama vulgante spargere festinarunt; et aug* 

mentum sceleris armaturam Dei, quam beatus apostolus 
Paulus, et nos adversus spiritualia nequitiae in coelestibus 
militaturos induere praecipit ; et ipse prior indutus, bonum 
certamen certavit, cursum consummavit, fidem servavit, 
accipiens a Domino coronam justitiae. Hanc, inquam, 
militiae ccelestis armaturam, Judaeis ereptam, impii decepti, 
et decipientes inferis inducere laribus, hoc est, divina 
eloquia dacmoniorum doctrinis aequiparare contenderunt. 
Quod duobus modis eos egisse et agere constat ; cum vel 
dicta spiritualia carnaliter interpretando perverse intelli- 
gunt, vel easdem literas divinas, quasi communes et nulla 
siipema auctoritate suffultas, prout volunt ventilant. Gen- 
tcm vero ipsam Judseae regni arce privatam, quasi ad 
nihili redactam, et inimicorum potestati concessam, in 
derisum sibi palam deceptores, publicumque proposuere 
proverbium ; quod est figurate corpus Saulis truncum in 
muro Bethsan, id est, domus inimici habendum ostentui, 
manibus suspendisse nefandis. Sed et haereticos pecca- 
torum praecedentium sagittis stratos, cum praesidio cari- 
tatis, quae arx est virtutum omnium, fraudant. Quasi 
caput Saul immundi spiritus praecidunt, cum suum magis 
quam scripturae sensum sequi persuadent. Armis exspo- 
liant, cum divina eloquia ad suum, id est, daemonicum 
sensum pervertunt. Anna Saul in templo Astaroth po- 
nunt. Astaroth quippe non solum, quia idolum est, sed 
etiam quia factura exploratorum interpretatur, doctrinam 
signibcat spirituum malignorum, qui caulas bdelium cir- 
cumeuntes quotidie, si quern devorare possint, explorant. 
Cum opera ipsa, quibus Deo servierant, ad suae maligni- 
tatis obsequia dira permutant, membra nimirum lucis et 
vitae expertia in muro domus inimici suspendunt. 

Quod cum mdissent habit at ores Jabes Galaad^ ^c.] Jabes, 
quae interpretatur exsiccata, ecclesiam designat, quam ab 
omni camalis concupiscentiae fluxu, ab omni inquinamento 
caniis ac spiritus fervor Justitiae Solis, hoc est aspiratio 
divini temperat amoris. Unde recte talis in monte sita 
describitur. Et ipse Galaad, id est, acervus testimonii 
vocatur, ut signibcet subtilissimam sanctorum vitam, ne 

ad errorem deflecti possit^ idoneis scripturarum testimoniis^ 
esse firmatam. Ipsa autem est civitas, quam in auspiciis 
sui regni Saul, cum adhuc humili pietate Domino serviret, 
ab hostium obsidione liberavit. Cum ergo audissent habi- 
tatores Jabes Galaad qua&cuiique fecerunt Philistiim Saul^ 
surrexerunt omnes viri fortissimi. 

Et ambulaverunt iota node, ^c.] Cum audissent habita- 
tores civitatis Christi super montem positse, Judaeam, ex 
qua sibi in patriarchis, prophetis, et apostolis, praecones et 
ministros salutis advenisse meminerunt, agentibus con- 
temptam habitamque derisui, surrexerunt in opus verbi 
omnes viriliter agere gaudentes ; et inter medias errantium 
tenebras ipsi virtutum iter ambulantes, prohibuerunt de 
illorum casu, quorum delicto salus gentibus quasi ad dia- 
boli domum pertinentium, publica insultatione IsetarL 
Quod si delibatio, inquiunt, sancta est, et massa; et si 
radix sancta, et rami. Quod si aliqui ex ramis fracti sunt, 
tu autem, cum oleaster esses, insertus es in illis, et socius 
radicis et pinguedinis olivae factus es, noli gloriari adversus 
ramos, &c. quae apostolus ad Romanos miro ac multiplici 
sermone digessit. 

Venerunt Jabes, et combusserunt ea ibi, ^■c.] Cadavera, 
camales sive camalia ossa, fortiores quosque et virtutum 
opera designant. Combusserunt ergo cadavera Saul ct 
filiorum ejus, qui infirma casus Judaeorum supemo reli- 
quere judicio, ut haec altitudinem divitiarum sapientiae et 
scientiae Dei, juxta incomprehensibile suae voluntatis con* 
silium fecisse vel permisisse cognoscerent. Combustionem 
quippe hoc in loco juxta illud intelligere debemus, quod 
de percipiendis scrutandisque Dominicae passionis sacra- 
mentis sub Agni edendi typo praecipitur : Si quid residui 
fuerit, igni comburetis. Ossa in nemore Jabes sepelierunt, 
cum si quid in infirmis virtutis et firmitatis invenerunt, 
non hoc quasi nihil despicere, sed fhictuosis sanctorum 
operibus maluerunt adjungere ; si quos inter camales ac 
fragiles virtutibus animae studere cognoverunt, hos sanc- 
torum consortio annumerare curarunt. Per nemus quippe 
bonorum operum fructus novit exprimi, qui in Genesi 

legens, quod vel quale nemus Abraham in Bersabee plan- 
taverit, recte intelligere novit. Aliter Saul pro peccatis 
suis mortuus et derisus^ a viris Jabes, quos salvavit^ pub- 
lico eripitur opprobrio. Cadaver comburitur, et ossa con- 
duntur in nemore ; quia dignum profecto est, ut si quis 
fidelium magnorumque virorum peccato victore spiritualem 
mortem incurrerit, ab his maxime quibus in bono profuit, 
ut reviviscere possit, adjuvetur, horumque et ferventissimis 
in compunctione precibus ejus carnalia detegantur^ et spi- 
ritualia quae gessit, suo digna pietate commendantur 
auctori. 

Et jejurujmeruni septem diebu$,"\ Recte et ad literam pro 
mortuis, ut ad requiem pervenire valeant, septem diebus 
jejunatur, qui post sex hujus seculi aetates, in quibus in 
came laboramus^ septima est in Ulo seculo aetas requietionis 
animarum came exutamm^ in qua beatae tempus illud 
glorificum, quando resurgere mereantur^ expectant. Cujus 
figuram quietis et resnrrectionis^ et septima dies in lege, 
et Septimus sive quinquagesimus annus, in quibus requies 
opemm dabatur, typice praetendebant. Ipsum vero ex- 
emplum nostra spei et fidei dispensatione Dominus osten- 
dit, qui sexta sabbati crucifixus, septima requiescens cor- 
pore in monumento, octava et quae una sabbati est, resur- 
rexit a mortuis. Sed in parte aUegoriae, cum de caecitate 
Judaeorum sabbatum hactenus carnaliter observantium, 
cives contribulesque sui fideles merito tristitiam et con- 
tinuum in corde retinent dolorem, quasi septem diebus 
jejunant ; quia constitutis adhuc in errore fratribus cogna- 
tisque suis, nuUatenus plenam possunt habere laetitiam. 
Cum autem et ipsi octavae diei, id est, Dominicae simul et 
suae resurrectionis mysterium perfecte cognoverint, utrique 
pariter juvante gratia Christi, perpetua festivitate gaude- 
bunt. 

[Libros Samuelis et Regum sab uno titulo in Bibl. Vulg. 
comprehensos esse, lectoribus non est ignoium,'] 


EPISTOLA AD NOTHELMUM PRESBTTERUM DB 
XXX. QU^STIONIBUS. 

Dilectissimo fratri Nothelmo Beda^ Salutem ! 

Quae de libro Regum dilucidauda, frater dilectissime, 
misisti, statim, prout potui, Domino juvante, explicare 
curavi, ea duntaxat distinctione, ut xxx. ex his proposi- 
tiones, quae graviores forte videbautur, brevibus distinctas 
capitulis^ quo facilius possent inveniri, hoc volumine com- 
prehenderem. Caetera vero quae commixtim annotasti 
nomina vel verba, quae facilius ac brevius solvi poterant, 
in aliis schedulis seorsum collecta, simul tuae fratemitati 
transmiseram. Quamvis ipse noveram, plurima in eodem 
libro multo obscuriora, quam ea esse quae a me quaerenda 
judicasti. Sed et hoc non ignorabam, saepius fieri solere, 
ut is qui obscuriora forte nonnuUa jam bene intellexerat, 
quia videlicet haec in tractatibus magnorum auctorum 
sufficienter explanata repererat, ipse adhuc in quibusdam 
facilioribus sensu incertus perseveret, ac dubius ; quae illi 
fortasse qui profundiora tractabant, quaesitu digna non 
ducebant. Fit etiam, ut non omnia quae a patribus scripts 
sunt, ab omnibus possint haberi, et ignorentur quaestiones 

scripturarum a legentibus ; non quia a doctoribus expositae 
non sint, sed quia ipsae earum quaestiones vel non habean- 
tur, vel habitae non intelligantur a quaerentibus ; sicut in 
plurimis eorum, quorum a me responsa et petisti et acce- 
pisti, constat esse factitatum. In quibus videlicet re- 
sponsis^ qui a tuis petitionibus vestigia patrum sequens^ 
satisfacere studui^ precor ut vicem debitam nostrae devo- 
tioni reddens, pro sospitate nostri et cordis et corporis, 
ima cum fratribus qui illis in locis vobiscum Domino de- 
serviunt, intercedere memineris. Sed et si quid de his 
quae scripsi aptius forte alicubi, quod facillime contingere 
poterit, expositum inveneris, nobis quoque ocius hoc 
destinare non graveris. Bene vale, semper dilectissime in 
Christo frater. 

I. (1 Sam. ii. 35.) Et msdtabo mihi sacerdotem fidelem, 
qui juxta cor meum^ ^c.] Quod ait propheta, ad Heli 
loquens ex persona Dei: Et suscitabo mihi sacerdotem 
fidelem, qui juxta cor meum et animam meam faciat : et 
aedificabo ei domum fidelem, et ambulabit coram Christo 
meo cunctis diebus. Sub figura Samuelis de Domino 
Salvatore, summo videlicet ac vero pontifice, debet intel- 
ligi, quod nimirum sicut Samuel defuncto Heli successit 
in sacerdotium, non de stirpe Aaron, sed de alia Levi 
familia electus : fuit enim filius Elcana, filii Jeroham, filii 
Eliel, filii Thou, filii Suph, filii Elcana, filii Maath, filii 
Amasai, filii Elcana, filii Joel, filii Azariae, filii Sophoniae, 
filii Thaath, filii Asir, filii Abiasaph, filii Core, filii Isaar, 
filii Caath, filii Levi, filii Israel, ut verba dierum narrant : 
ita Mediator Dei et hominum, ut esset nobis pontifex, non 
de Levi, sed de alia utique tribu, id est, Juda, camis ori- 
ginem sumpsit ; aliam quam legalem hostiam, id est, 
ipsam suam camem obtulit Patri pro nobis ; alios quam de 
genere Aaron pontificatus sui reliquit hseredes, filios vide- 
licet gratise novi testamenti, de universa gentium natione 
collectos. Quod vero quasi humano more loquens Deus 
dicit, Qui juxta cor meum et animam meam faciat; de 
Samuele quidem recte potest accipi, quod in omnibus ejus 
voluntati sicut homo Deo paruerit ; de Domino autem Sal- 

vatore, quod sicut Filius unigenitus patemorum fit in om- 
nibus consciusarcanorum^juxta quod de se ipse manifeste 
testatur^ dicens : Et a meipso facio nihil^ sed sicut docuit 
me Pater, haec loquor. Et qui me misit, mecum est ; et 
non relinquit me solum, quia ego quae placita sunt ei, 
facio semper. Cui domum fidelem aedificat Pater, quae 
domus sumus nos, si fiduciam et gloriam spei usque in 
finem firmam retineamus. Et hsec domus ambulabit 
coram Christo ejus, ipso videlicet summo pontifice, cunctis 
diebus ; quod nimirum usque ad finem seculi suorum aug- 
mentatione membrorum ecclesia sancta proficere nunquam 
cessabit. Alioquin quo modo de Samuele potest accipi, 
quod aedificata sit ei domus fidelis, quae coram Christo 
Domini, id est, ipso Samuele cunctis diebus incederet; 
cum legamus in sequentibus, quod filii illius aversi de viis 
ejus post avaritiam declinaverint, et perverterint judicium ? 
Nisi forte domum ejus hoc loco plebem Israeliticam intel- 
ligamus, quae cunctis diebus sacerdotii ejus Domino ser- 
vierit* De qua scriptum est : Et requievit omnis domua 
Israel post Dominum. Et paulo post : Abstulerunt ergo 
filii Israel Baalim et Astaroth, et servierunt Domino soli. 
Quod vero subditur, Futurum est autem, ut quicunque 
remanserit in domo tua, veniat ut oret pro eo, et ofierat 
nummum argenteum, et tortam panis; et in praesenti 
tempore aliquantulum solet impleri, et in fine mundi per- 
fecte complebitur. Nam etsi pauci, tamen aliqui quotidie 
ex Judaeorum, non tantum plebeia, sed et sacerdotal! 
stirpe ad ecclesiam confugiunt; et cum intraverit pleni- 
tude gentium, time omnis Israel salvus fiet. Quicunque 
autem ex his salvandus est, is etenim est qui remansurus 
esse dicitur in domo. Pereunte sacerdotio Heli, necesse 
est ad ecclesiam ofierat pro se sacerdoti Christiano num- 
mum confessionis Deo devotae, quae in symbolo continetur ; 
brevem quidem verbo, sed vfartute praecipuam. Constat 
argento claritatem verb! coelestis, sicut fulgorem sapientiae 
spiritualis auro saepe designari. Ofierat et panem sacri- 
ficii salutaris, abjectis carnibus legalium victimarum, dicat- 
que : Dimitte me, obsecro, ad unam partem saeerdotalem. 


Digitized by ^ooQle 



QUiCSTIONUM XXX. LIB. UNUS. 


235 


id est, ad ipsam plebem Christo sacerdote prseclaram, cui 
Petrus ait : Vos autem genus electum, regale sacerdotium. 
Quod autem addit, Ut comedam buccellam panis ; etiam 
ipsum sacrificii genus eleganter expressit, de quo dixit 
sacerdos ipse: Panis quern ego dabo, caro mea est pro 
mundi vita* Quod enim dixerat superius^ dedisse se cibos 
domui Aaron, de victimis veteris testamenti, quae fuerant 
sacrificia Judaeorum ; ideo hie dixit, postulandum ad come- 
dendum buccellam panis, quod est in novo testamento 
sacrificium Christianorum. 

II. (1 Sam. iii. 19.) Et non cecidit ex omnibus verbis ejus 
in ierram.'] Quod dictum est de Samuele, postquam verba 
divini oraculi, quae noctu acceperat, mane Heli retulit, 
Et non cecidit ex omnibus verbis ejus in terram ; signi- 
ficat, quod nihil ex his quae locutus est, irritum fuit, sed 
omnia sunt rebus complete quae dixit. Cadimt namque 
in terram verba supervacua, quae pro nihilo habenda, et 
universorum sunt calcanda despectu; sicut et beatus Job 
dixit : Et lux vultus mei non cadebat in terram : quia 
nimirum in tanta gravitate vultum tenere consueverat, ut 
nunquam contemptibili laetitia resolveretur; sed quoties- 
cunque hilariorem se praesentibus exhiberet, certa semper 
hoc causa utilitatis eorum faceret. 

III. (1 Sam. vi. 19.) Et percussit de popuh lxx. viroSy 
et L. miUia plebis,'] Quod dictum est de eis qui videre 
arcam Domini reversam de terra Philistinorum ausi sunt, 
cum non essent de stirpe Levitica : Et percussit de populo 
septuaginta viros, et quinquaginta millia plebis. Populus 
et plebs pro una eademque re indifferenter accipitur. Nam 
et ex uno Graeco, quod est laos, solet utrumque transferri. 
Sed in hoc videtur esse distantia, quod in priore commate 
versiculi additum est viros. Nam quod tuus codex habet, 
septuaginta binos, omnino mendosum est: viros enim 
majores natu significat ; ut sit sensus, quia de optimatibus 
populi septuaginta sunt percussi, de ipsa autem turba vul- 
gari hominum quinquaginta millia : quod ne pateretur in 
Exodo, populus a longe stabat, et orabat, solus Moyses 
ascendit ad Dominum. 

IV. (1 Sam. vii. 2.) Ex qua die mansit area Domini in 
Cariathiarimy multiplicati sunt dieSy ^c.] Quod dictum est. 
Quod ex qua die mansit area in Cariathiarim, multiplicati 
sunt dies, erat quippe jam annus vicesimus, et requievit 
omnis domus Israel post Dominum ; non ita intelligen- 
dum est, quasi viginti anni, quibus area maneret in Caria- 
thiarim, ad octavum usque annum regni David, quando 
earn congregata populi frequentia in Hierusalem adduxit, 
sint coniputandi. Invenitur namque in sequentibus, quod 
temporibus Saulis fuerit elata de hac civitate, et allata in 
castra, pugnante eo adversum Philisteos. Sic etenim 
scriptum est: Et ait Saul ad Achiam, Applica arcam 
Domini, erat enim ibi area Dei in die ilia cum filiis Israel. 
Et quia constat, quod David earn in Hierusalem adduxerit, 
tulitque earn de domo Abinadab, in quam illatam esse per- 
hibetur ; restat intelligi, quod in diebus Saulis relata de 
castris, et in praefatam sit illata civitatem, unde denuo, 
regnante David, affertur in Hierusalem. Est ergo sensus 
memoratae sententiae, quia ex quo mansit area in Caria- 
thiai’im, erat annus vicesimus, cum earn inde transferri 
temporibus Saul causa belli contingeret. Vel certe vicesi- 
mus erat annus, cum adbuc omnis domus Israel requievit 
post Dominum, abjectis videlicet idolis illi soli serviens. 
Quod earn fecisse toto tempore praesulatus Samuelis, qui 
Josepho teste duodecim annis completus est ; et primo 
tempore regni Saul, quod eodem historiographo affirmante, 
viginti annis tenuit, nullus sanctae historiae curiosus igno- 
rat. Namque postmodum cum recessisset a Saule spiri- 
tus Domini, et agitaret eum spiritus nequam, maxime ad 
persequendum David innoxium et justum, necesse erat 
partem militias vel plebis ejus, nonnullam malitias illius 
extitisse complicem. 

V. (1 Sam. XX. 14.) Si vixeroy facies mihi misericordiam 
Dominiy SfcJ] Quod dicente Jonatha ad David, quern in- 
secutionibus patris sui non justis dolebat fatigari : Si vixero, 
facies mihi misericordiam Domini ; si vero mortuus fuero, 
non auferes misericordiam tuam a domo mea usque in 
sempitemum ; quando eradicaverit Dominus inimicos Da- 

vid, unumquemque de terra. Cum adjungeret scriptura, Pe- 
pigit autem foedus Jonathan cum domo David; continuo 
subintulit^ dicens : Et requisivit Dominus de manu inimico- 
rum David. Per anticipationem utique fecit, prius historise 
interserendo, quod multo post tempore factum est, cum 
interfecto Saule regnum ad domum David translatum est ; 
et qui innocentem eum injuste persequebantur, justa sunt 
divinitus ultione multati. Tunc enim requisivit Dominus 
de manu inimicorum, quare virum sanctum afHixerint. 
Tunc cogebantur rationem reddere odiorum, quibus contra 
ilium tanto tempore ssevierant. Quod et de Absalon, et de 
Seba filio Bochri, et de cseteris hostibus David potest 
intelligi. Aliter, si scire vis quid de manu inimicorum 
David requisierit Dominus, potest, ni fallor, a superiore 
sententia, qua dictum est, quod foedus pepigerit Jonathan 
cum domo David, aperte intelligi ; quod hoc de manu 
inimicorum David requisierit, id est, quare non et ipsi 
foedus cum eo pacis inire voluerint, cum quo esse Dominum 
viderant. Idcirco autem scriptura haec sententiam hanc 
praeoccupando interponere videtur, ut testimonium Jona- 
thae, quod dixerat, Quando eradicaverit inimicos David, 
unumquemque de terra; verum esse comprobaret, quia 
videlicet eradicati sint inimici David de terra, non ipso 
David sede adversariis ulciscente, sed judicante Domino pro 
illo. Bene autem subjungitur : Et addidit Jonathan deje- 
rare David, eo quod diligeret ilium ; sicut enim animam 
8uam, ita diligebat eum : ut ille nimirum, qui tam perfecto 
juxta legem Dei amore complectebatur David, a perditione 
inimicorum ejus ostenderetur immunis. Qui etsi ita morte 
praereptus, regnum cum eo, ut sperabat, terrenum habere 
nequivit commune, absque ulla tamen contradictione regni 
coelestis consortium cum eo, quern pro gloria virtutuih 
tantisper dilexit, cum esset et ipse virtutum plenus, ac- 
cepit. 

VI. (1 Sam. XXV. 29.) Si enim surrexerit homo aliquando 
persequens /e, ^c.] Quod Abigail interpellans pro se et pro 
domo sua ait ad David, quern vir ejus stultitia et ebrietate 
Bopitus offenderat. Si enim surrexerit aliquando homo per- 

sequens te, et quaerens animam tuam, erit anima domini 
mei custodita, quasi in fasciculo viventium apud Dominum 
Deum tuum. Porro anima inimicorum tuorum rotabitur, 
quasi in impetu et circulo fundse; pulcherrima compa- 
ratione statum justorum a reproborum sorte discernit. 
Horum quippe animas appellat viventes, ut illorum e 
contrario spirituali morte praeoccupatas insinuet^ juxta 
illud prophetae: Anima quae peccaverit, ipsa morietur. 
Hos fasciculo^ illos lapidi fundae assimilat ; fasciculus enim 
constringitur, ut integer maneat et conservetur ; lapis in 
funda expeditus ponitur, ut abjiciatur. Sic etenim in hoc 
seculo electi pressiuis tribulationum coangustantur^ ut his 
admoniti arctius se ad invicem mutua caritate connectant, 
et coadunati ad invicem manu sui Redemptoris in per- 
petuum conserventur. At vero reprobi quanto licentius 
in hac vita voluptatibus propriis velut liberi dimittuntur, 
tanto longius in futuro a divinae visionis gloria proji- 
ciuntur ; ’ut de eis merito dicatur, Et quidem ipsi de manu 
tua expulsi sunt. Mire autem omnipotentem providentiam 
describit supemi protectoris^ cum dicit animam viri sancti, 
quasi fasciculo viventium apud eum necesse custoditam. 
Sicut enim facillimum est cuilibet fasciculum herbae vel 
foeni^ sua manu retentum conservare ; ita virtua Domini et 
Salvatoris nostri omnes per orbem electos ab initio usque 
ad finem seculi, ne quis ex eis ulla ratione pereat, sine 
labore tuetur. Juxta quod ipse in evangelio sub figura 
ovium de eis loquens : Et sequuntur me, inquit, et ego 
vitam aetemam do eis, et non peribunt in aetemum, et non 
rapiet eos quisquam de manu mea. Sicut fasciculus unus 
quibuslibet vinculis alligatur, ita omnis sanctorum coetus 
una eademque fide, spe, et caritate ad invicem constringitur, 
Uno divinae protectionis munimine circumdatus. Patet 
sane literae sensus, quia anima David, persequentibus licet 
hostibus, custodita semper fuit in sorte viventium. Porro 
iuimici ejus, insistentibus sibi adversitatibus, sicut liqiis 
funda circumactus, sic instabili motu perturbandi, et suis 
essent expellendi de finibus, vel etiam humanis rebus 
auferendi. 

VII. (2 Sam. i. 18.) Et praecepity ut docererU filios Juda 
arcum^ ^c.] Quod scriptum est de David, quando plange- 
bat interfectos Saul et Jonathan, Et praecepit ut docerent 
filios Juda arcum ; hoc ideo fecit, ut quia Philisteos sagitta- 
riis abundare jam noverat, unde et Saul maxime horum 
ictibus perierat, eandem bellandi artem et sui milites ad 
revincendos eos discerent. Quod vero sequitur, Sicut 
scriptum est in libro justorum ; ipsum librum hodie nus- 
quam, neque apud ipsos Hebraeos inveniri posse asseverant, 
sicut nec librum bellorum Domini, cujus in libro Numero- 
rum mentio est; neque carmina Salomonis, neque dis- 
putationes ejus sapientissimas de lignorum natura, herba- 
rumque omnium, itemque jumentorum,volucrum,reptilium, 
et piscium ; vel quod in libro verborum dierum dicitur : 
Reliqua vero operum Salomonis priorum et novissimorum 
scripta sunt in verbis Nathan prophetse, et in libris Ahise 
Silonitis. In visione quoque Addo videntis contra Hiero- 
boam filium Nabat, et multa hujusmodi volumina, quae 
scriptura quidem fuisse probat, sed hodie constat non esse. 
Yastata namque a Chaldaeis Judaea, etiam bibliotheca anti- 
quitus congregata, inter alias provinciarum opes hostili 
igne consumpta est. Ex qua pauci qui nunc in sancta 
scriptura continentur libri, postmodum Ezrae pontificis et 
prophetae sunt industria restaurati. Unde scriptum est de 
eo : Ascendit Ezras de Babjlone, et ipse scriba velox in 
lege Moysi. Velox videlicet, quod promptiores litera- 
rum figuras quam eatenus Hebraei habebant, repererit. 
Et in epistola regis Persarum : Artaxerxes rex regum, 
Ezrae sacerdoti, scribae legis Dei coeli doctissimo, salu- 
tem. 

VIII. (2 Sam. viii. 2.) Et perctissit Moabj et mensus est 
eos Juniculo cotequans terruSy ^c.] Quod scriptum est de 
David, Et percussit Moab, et mensus est eos funicula 
ooaequans terrae ; hyperbolice debet accipi. Non enim fieri 
poterat, ut homines in terra viventes, in tantum humilia- 
rentur, donee ipsius terrae dorso funiculo super extenso 
com{u*obante apparerent aequales ; sed immensam humilia- 
tionem captae et oppressae gentis voluit scriptura hoc verbo 

accumulare, ut diceret coaequatos eoa terrae, quasi a Deo 
essent evirati atque contempti, ut in nullo amplius homines 
in terra degentes, quam terra ea quae nullos haberet homi- 
nes, possent valere. Cujusmodi locutionis plura habes 
exempla in scripturis, quale est illud evangelii : Sunt 
autem et alia multa quae fecit Jesus, quae si scribantur per 
singula, nec ipsum arbitror mundum capere eos qui scri- 
bendi sunt libros. Quomodo enim non caperet mundus 
libros qui scribi potuissent in mundo ? Sed ad insinuan- 
dam magnitudinem ac multitudinem operum Domini, tali 
verbo voluit uti scriptura. Et in planctu David, aquilis 
velociores, leonibus fortiores. Cui simillimiun est illud 
etiam secularium literarum : 

Qui candore nives anteirent, cursibus auras. 

Quod autem mensus eos funiculo dixit, funiculum alle- 
gorice pro sorte posuit, eo quod funiculo solent agrorum 
spatia metiri. Unde scriptum est: Et sorte divisit eis 
terram in funiculo distributionis. Signlficat autem, quod 
tarn libera dispositione David regiones Moabitarum haeredi- 
bus, quibus vellet, divideret, quam si possessor quilibet 
agros proprios ad nutum suum ducto hinc inde funiculo 
dirimeret. Mensus est autem duos funiculos, unum ad 
occidendum, et unum ad vivificandum. Et hoc allegorice 
dictum significans quod in sua David potestate habuerit, 
nullo utique contradicente, quos eorum neci daret con- 
tumaces, quibus parceret subjectis. 

IX. (2 Sam. xxiii. 8.) Ipse est quasi tenerrimus ligni ver- 
miculus.] Quod dicitur de sapientissimo principe fortium 
David, cujus quidem nomen in Regum libro tacetur; at 
vero in libro Paralipomenon Jesbaam nominator, et fuisse 
filius Hachamoni commemoratur. Ipse est quasi tenerri- 
mus ligni vermiculus. Virtus simul bellica et modesta 
viri designator civilitas ; quod videlicet sicut vermiculus 
ligni tener quidem et fragilis toto suo corpore, necnon 
et permodicus apparet, nihilominus tamen fortissimum 
ligni robur exedens consumit, et cariosum reddit. Unde 
et a terendo ligna, teredinis nomen habet. Sic ille affa- 

bills omnibus domi^ et quietus atque humilis videbatur: 
at in certamine publico robustiun se atque intolerabilem 
hostibus exhibebat leonem. 

X. (2 Sam. xxiii. 20.) Ipse descendit^ et percussit leonem 
in media cistema.'] Quod dicitur de Banaia : Et ipse de- 
scendit, et percussit leonem in media cistema diebus nivis. 
Quomodo sit factum^ Josephus narrat apertius ; quia vide- 
licet cistema fuerit nimium profunda, quae tempore hyemis, 
cum essent omnia nivibus plena, ipsa quoque nimio nivium 
aggestu fuerit coaequata. Quam cum leo superveniens, 
periculi nescius, incidisset, ibidemque conclusus grand! 
rugitu clamaret, adcurrebant homines videre quid esset- 
Et dum cum aliis ad tale spectaculum advenisset et 
Banaias, desilivit statim in cistemam, et aggressum mediis 
in nivibus percussit et interfecit leonem. 

XI. QtMxre in lib. Regum (2 Sam. vi.) dicatur^ quod 
iemplum habebat xxx cubitos in altitudine^ cum in lib. (ii.) 
Paralip. (vi.) habeatur cxx.] Quod in constmctione tempi! 
dicitur in libro Regum, quod habebat triginta cubitos 
in altitudine, cum in libris Paralipomenon scriptum sit: 
Porro altitude centum viginti cubitomm erat ; nequaquam 
discrepare, sed utrumque verum esse noscendum est. Nam 
ut Joseph! narrat Histpria : Triginta erant cubiti a pavi- 
mento usque ad medium coenaculum, triginta rursus a 
medio usque ad tertium, quousque porticuum, quae templo 
ab Austral!, et Occidental!, et Septentrional! latere cohaere- 
bant, altitude pertingebat, id est, simul sexaginta ; deinde 
alii sexaginta usque ad supremum domus tectum : itaque 
iota ejus altitudo centum viginti cubitis adimpletur. 

XII. (1 Reg. vi. 8.) Ostium lateris medii in parte erat 
domus dextr(B.'\ Quod dicitur. Ostium lateris medii in 
parte erat domus dextrae; non, ut quidam putant, hoc 
indicat, quod ostium quo intraretur in templum ab Aus- 
trali parte, hoc est, in latere medio parietis meridiani fuerit 
factum. Alioquin simpliciter diceret scriptura: Ostium 
domus erat positum contra austrum. Nunc vero ostium 
quidem, quo ad quotidiana tempi! ministeria ingrediebatur, 
erat ad Orientem, ut Josephus refert ; et porticus ante 

faciem illius, et ipsa patens ad Orientem, ita ut exoriens 
sol aequinoctialis sine ullo obstaculo radios suos per ostia 
templi et oracnli in ipsam arcam, quae erat in sanctis 
sanctorum, mitteret. Porro ascensus qui in domum supe- 
riorem, et a superiore ducebat in tertiam, in Australi erat 
templi latere (hoc est enim dextra pars domus) abscondite 
factus, habens ostium permodicum inferius ab Oricnte in 
ipso angulo dextri parietis. Unde consequenter adjungi- 
tur : Et per cochleam ascendebant in medium coenaculum, 
et a medio in tertium. Cujus dispositio ascensus mjs- 
terium nobis multum memorabile commendat ; claret nam- 
que quod templum hoc quod Salomon fecit, corpus pacifici 
regis Christi, non solum illud quod est ejus ecclesia tota, 
verum etiam ipsum quod sacrosanctum de virgine, ut esset 
caput ecclesiae, suscepit, [figurate insinuat. Erat autem 
ostium lateris medii in parte domus dextrae, de quo occulte 
ab inferioribus in medium coenaculum, et a medio ascende- 
retur in tertium. Quod,passo in cruce Domino, unus militum 
lancea latus ejus dextrum aperuit, et continue exivit san- 
guis et aqua, qui est sanguis nostrae redemptionis, et aqua 
nostrae ablutionis, quibus emundati et consecrati mysteriis, 
de hac quam in terris agimus vita, ad requiem spiritus in 
future, quasi ad superiorem domum tendimus. Et ubi 
came soluti ad requiem spiritus ascenderimus, camis etiam 
nostrae receptione in die resurrectionis, quasi supremi 
coenaculi expectamus ascensum. 

XIII. (1 Reg. vi. 9.) Texii quoque domum laquearibus 
cedrinis.'] Quod dicitur, Texit quoque domum laquearibus 
cedrinis ; laquearia sunt tabulata, quae supposita trabibus, 
affiguntur clavis, decoremque picturae suae solent expec- 
tantibus praemonstrare mirandum. Terna autem erant in 
temple laquearia. Prima videlicet habebant triginta cu- 
bitos a pavimento; secunda habebant cubitos sexaginta, 
contra summitatem porticuum ; tertia habebant cubitos 
centum et viginti, in summitate totius domus. Non enim 
in Palaestina, sicut nec in iEgypto, culmina in tectis ha- 
bentur, sed plana potius tecta domorum, ad sedendum 
videlicet vel deambulandum apta constmuntur. Unde 

dicit in evangelio Dominus: Et quod in aure audistis^ 
praedicabitur in tectis. Talis namque locus aptissimus est^ 
de quo verbum prsedicatur^ vel assidentibus sibi, vel infe- 
rius positis auditoribus proferat. De quo et in Proverbiis 
Salomon : Melius est, inquit, habitare in angulo domatis, 
quam cum muliere litigiosa in domo communi ; quod enim 
Latine tectum, Grace dicitur doma. Sed et porticus ipsae 
circa templum tema habebant laquearia. Prima habebant 
cubitos a terra viginti, secunda habebant quadraginta, 
tertia habebant sexaginta. Plana enim et ipsorum facta 
erant tecta. Erant autem porticus triginta inferius, tri- 
g^nta in medio, triginta desuper, non muris ab invicem, 
sed tabulatis discretae, ita ut singulae earum quae erant 
numero nonaginta, quinos cubitos in latitudine et longi- 
tudine, vicenos autem in altitudine haberent. De quibus 
videlicet porticibus frequens in libro verborum dierum 
mentio est. Sed quo sint ordine dispositae, plenius explicat 
Josephus. Quod autem sequitur, Et aedificavit tabulatum 
super omnem domum quinque cubitis altitudinis ; hoc est, 
quod in Deuteronomio pracepit Moyses : Cum aedificaveris 
domum novam, facies murum tecti per circuitum, ne eflun- 
datur sanguis in domo tua, et sis reus labente alio, et in 
praceps ruente. Hoc etenim tabulatum in extrema sum- 
mitate murorum templi vice cancellorum erat erectum, ne 
quis ad superiora conscendens, dum ad terminum tecti 
perveniret, incaute progrediendo dilaberetur ad ima. Quod 
esse passum regem Ochoziam, in sequentibus invenitur; 
qui per cancellos coenaculi decidens, lethiferum incidit in 
languorem. Quibus videlicet tabulatis, vel muris, vel can- 
cellis, cum ad tutelam vice ponuntur, vulgus luiicularum 
nomen indidit. Quodque subditur, Et operuit domum 
lignis cedrinis ; supremum totius instructura tegumentum 
designat, hoc est tabulatum quod illis trabibus desuper 
appositum erat, quibus suprema quae pradiximus laquearia 
subter erant affixa. 

XIV. (1 Reg. viii. 8.) Cumque vectes eminerenti et appu- 
rerent eummitatea eonim, ^e.] Quod illata area in sancta 
sanctorum dicitur, Cumque eminerent vectes, et appare- 

rent summitates eorum foris sanctuarium, non apparebant 
ultra extrinsecus ; hoc manifestius in Paralipomenon vo- 
lumine scribitur. Vectium, inquit, quibus portabant arcam, 
quod paululum longiqres erant, capita parebant ante ora- 
culum. Si vero quis paululum fuisset extrinsecus, eos 
videre non poterat. Ubi notandum, quia etsi capita vec- 
tium accedentibus propius, ac diligentius intuentibus, pare- 
bant ante oraculum; non tamen fieri poterat, ut ipsa 
eorum capita ante oraculum eminerent; quia nimirum 
necesse erat, ut clause oraculo, et appenso ante ostia velo, 
ipsi quoque vectes toti cum area et cherubin abderentur 
interius. Quod fieri non poterat, si prominentes ulterius 
vectes producendis ad claudendum ostiis locum non darent. 
Quorum positionem vectium scriptura non sine causa, sed 
magni intuitu sacramenti tarn diligenter expedire curavit 
Constat enim, quod domus templi exterior peregrinantem 
in terris ecclesiam, sancta autem sanctorum intemam 
supernae patriae felicitatem designat. Item illata in sancta 
sanctorum area, assumptam Christi humanitatem, et intra 
velum regiae coelestis inductam ; vectes vero quibus eadem 
area portabatur, praedicatores verbi, per quos ipse mundo 
innotuit, typice denuntiant. Erat autem in area uma 
aurea habens manna, quod in homine Christo habitat 
omnis plenitude divinitatis corporaliter. Erat virga Aaron, 
qu£e excisa denuo fioruerat ; quod potestas omnis judicandi 
penes eum est, cujus judicium in humilitate passionis 
videbatur esse sublatum. Erant et tabulae testament!, 
quia in illo sunt omnes thesauri sapientiae et scientiae 
absconditi. Adhaerebant ei vectes, quibus portabantur; 
quia doctores qui quondam laborabant in verbo Christi, 
nunc praesenti visione gaudent gloriae Christi. Quod enim 
unus eorum de se dixit, Cupio dissolvi, et esse cum 
Christo ; de omnibus utique sui operis consortibus intelli- 
gendum reliquit. Apparebant summitates vectium foris 
ante oraculum non semper, sed cum ostia ejusdem oraculi 
aperiri contingeret ; neque hoc omnibus, sed his solum- 
modo, qui propius accedentes, attentius ea quae intus erant 
satagebant intueri. Ipsa autem area quails et quomodo 

asset posita, solis eis qui oraculum intrassent, videre lice- 
bat ; quod nullus sanctorum in hac adhuc vita positus, 
tametsi multum in altitudine se mentis attoUens, sed soli 
illius patriae cives gloriam inibi sui Redemptoris plene con- 
tuentur. Sunt et vectes cum area in oraculo reconditi, 
quod absconditi sunt etiam nunc perfecti, quique electi^ 
qui nos praecesserunt^ de mundo, in abdito vultus Dei, 
a conturbatione hominum. Quorum tamen summitates 
vectium nonnunquam aperto oraculo, his qui appropiant 
visuntur, cum perfectioribus quibusque, atque oculum sui 
cordis tota intentione purificantibus, divina gratia aliquid 
extremum de supernorum civium gaudio contemplandum 
donaverit ; quae nimirum contemplatio his, qui paulo lon- 
gius recesserint, minime conceditur, quod quanto exterius 
mente vacua manent, tanto minus quae sint interna gaudia 
vident. 

XV. (1 Reg. viii. 65.) Fedt Salomon feBtivitatem cele- 
bremy Quod dicitur, Quia fecit Salomon festivitatem 
celebrem, et omnis Israel cum eo ; multitude magna ab 
introitu Emath usque ad rivum ^Egypti coram Domino. 
Per introitum Emath, Septentrionalem terrae repromis- 
sionis plagam ; per rivum sive torrentem ^Egypti, ut verba 
dierum nominant, designat Australem. De quibus aliqua 
latius ex verbis sancti Hieronymi ponere, gratum puto esse 
lectori. Scriptum est in libro Numerorum, in quo omnis 
terra repromissionis per^ quatuor plagas brevi sermone 
dividitur : Pars meridiana . incipiet a solitudine Sin, quae 
est juxta Edom, et habebit terminos contra Orientem 
mare Salsissimum, qui circuibunt Australem plagam per 
ascensum scorpionis, ita ut transeant Senna, et perveniant 
in Meridiem usque ad Cades-barne, unde egredientiu: con- 
finia ad villam nomine Adar, et tendent usque ad Asemona, 
ibitque per gyrum terminus ab Asemona usque ad tor- 
rentem iEgypti, et maris Magni littore finietur. Pro quo 
in ultima visione prophetae Ezechielis ita dicitur : Plaga 
autem Australis Meridiana aThamar usque ad aquas Mari- 
both, id est, contradictionis. Cades quoque et torrens 
usque ad mare Magnum, quae significat latissimam solitu- 

dinem Sin^ quae est juxta Edom^ et in Mari Rubro termi- 
num circumire^ et per ascensum scorpionis^ et per Senna, 
et Cades^barne^ et atrium sive villam Adar, et ab Asemona 
pervenire usque ad torrentem iEgypti, qui juxta urbem 
Rhinocoruram mari influit* Hio vero terminus plagae 
Australis incipit a Thamar, quae urbs in solitudine est, 
quam et Salomon mirls operibus exstruxit, et hodie Pal- 
myra nuncupatur, Hebraicoque sermone Thamar didtur, 
quae in lingua nostra palmam sonat ; usque ad aquas con- 
tradictionis Cades, quam in deserto esse non dubium est* 
Et torrens ingrediens mare Magnum, hoc quod iEgypti 
Palestinaeque praetendit littoribus. Sequitur in libro Nu- 
merorum : Plaga autem Occidentalis a mari Magno ind- 
piet, et ipso fine claudetur : hoc est, a mari usque ad mare, 
a torrente videlicet Rhinocorure, qui in mare influit, usque 
ad eum locum ubi est Hemath urbs Syriae. Cujus in hac 
plaga et nomen ponit Ezechiel : Et plaga, inquiens, maris 
mare Magnum a confinio per directum, donee venias He- 
math, quae nunc Epiphania nominatur, ab Antiocho cru- 
delissimo tyrannorum nomine commutato; nam cogno- 
mentum habuit Epiphanes. Porro ad Septentrionalem, 
inquit, partem a mari Magno termini incipient, perveni- 
entes usque ad montem altissimum, a quo venient in 
Hemath usque ad terminos Sedada, ibuntque confinia 
usque Zephrona et villam Enan. Hi erunt termini in 
parte Aquilonis. Dicunt Hebraei Septentrionalem plagam 
indpere a mari Magno, quod Palaestinae, Phoenicis, et Syriae, 
quae appellatur Coele, Ciliciaeque, praetenditur littoribus, et 
per -^gyptum tendit ad Libyam. Quod autem dicit, per. 
venientes terminos usque ad montem altissimum, iidem 
Hebraei autumant, vel Amanum montem significare, vel 
Taurum, quod nobis videtur verius. Ibuntque confinia, 
inquit, usque Zephrona, quam urbem hodie Zephyrium 
oppidum Ciliciae vocant. Quod autem sequitur, et villam 
Enan, pro quo in Hebraeo scriptum est Haser Enan, quod 
interpretatur atrium fontis, terminus est Damasci. Unde 
dicit Ezechiel : Et erit terminus a mari usque ad atrium 
Enan, sive Haser Enan, terminus Damasci, et ab Aquilone 

ad Aquilonem plaga Septentrionalis, Inde metabuntur^ 
inquit, fines contra Orientalem plagam de villa Enan usque 
Sephama, et de Sephama descendant termini in Rebla 
contra fontem. Inde pervenient contra Orientem ad mare 
Chenereth, et tendent usque ad Jordanem, et ad ultimum 
Salsissimo claudentur man. A fine igitur Septentrionalis 
plagae, hoc eat, atrio Enan, tendunt fines usque ad Sephama, 
quam Hebraei Apamiam nominant. Et de Apamia descen- 
dunt termini in Rebla, quae nunc Syrice vocatur Antiochia. 
Et ut scias Reblam hanc significare urbem, quae nunc in 
Syria Coele nobilissima est ; sequitur, contra fontem, quern 
perspicuum est significare Daphnim, de quo fonte supra- 
dicta urbs aquis abundantissimis firuitur. Inde, inquit, 
pervenient termini contra Orientem ad mare Chenereth, id 
est, ad stagnum Tyberiadis. Mare autem dicitm:, cum 
habeat dulces aquas, juxta idioma scripturarum, quo con- 
gregationes aquarum appellantur maria. Et tendent, in- 
quit, termini usque ad Jordanem, et ad ultimum claudentur 
mari vel Mortuo, vel (ut alii putant) lingua maris Rubri, in 
cujus littore Ahila posita est. 

XVI. (1 Reg. xvi. 34.) In diebm eju$ adificavU Ahiel de 
Bethel Jericho.'] Quod scriptum est de temporibus regni 
Achab : In diebus ejus sedificavit Ahiel de Bethel Jericho ; 
in Abiram primogenito suo fundavit earn, et in Segub 
novissimo suo posuit portas ejus. Patet sensus, quod cum 
praefatae Conditor urbis fundamenta illius ponere inciperet, 
primogenitus ejus, qui vocabatur Abiram, mortuus est. 
Et cum urbe aedificata portas munire tentaret, novissimum 
filiorum suorum cognomento Segub amisit. Quod ita 
iuturum Josue, cum earn destructam anathemati traderet, 
imprecando praedixit: Maledictus, inquiens, vir coram 
Domino, qui suscitaverit et aedificaverit civitatem Jericho. 
In primogenito suo fundamenta illius jaciat, et in novis- 
simo liberorum ponat portas ejus. Quod vero Ahiel vivens 
Deo, Bethel interpretatur domus Deii Ahiel de Bethel 
destructa a Josue, atque anathematizata Jericho moenia 
restaurat, cum quis eorum qui in ecclesia habitum religionis 
assumpserat, ad agenda scelera, quae ei Dominus Jesus in 
die baptismatis donaverat, redit, quasque ipse anathemati- 

zaverat^ diaboli pompas luxuriose vivendo repetit, cum 
haereticonim dogmata, vel gentilium fabulas veritati prae- 
ponit ecclesiasticae, qua imbutus est, quasi de Bethel egre- 
diens, ruinas Jericho resuscitat. Meritoque tails coram 
Domino maledictus, et primum filiorum in fundatione 
nefariae civitatis, et novissimum in portarum positione 
amittit. Quia et fundamenta fidei, a quibus bona aedificia 
inchoare, et domum bonae actionis, quibus perficere debue- 
rat, perdit. Haec et allegorico sensu sic exposui, ut remi- 
niscaris quam sit verus apostoli sermo, qui dicit, quod 
omnia in figura contingebant illis, scripta sunt autem 
propter nos. 

XVII. (1 Reg. XX. 10.) H<ec faciant mihi dii^ et lute 
addafity SfC."] Quod Benadab rex STriae, obsidens, et im- 
pugnare incipiens Samariam, ait: Haec faciant mihi dii, 
et haec addauit, Si suffecerit pulvis Saunariae pugillis omnis 
populi mei qui sequitur me ; hunc habet sensum, Samaria, 
juxta morem civitatum, habebat terram interius prope 
muros, paeneque muris aequalem, ne videlicet eos sine 
subsidio terrae adjacentis erectos creber insistente mamu 
hostili dejiceret ictus arietis. Extrinsecus autem muro- 
rum altitude longe super faciem terrae transcenderat, 
maxime cum in mentis vertice, ut scriptura refert, fuerit 
urbs eadem posita. Ait ergo rex superbus, obsessam 
terrens civitatem, quod tantam haberet secum exercitus 
multitudinem, ut etiam si quisque militum ejus unum 
solummodo lapidem, vel cespitem, vel stipitem ad constru- 
endum contra urbem aggerem adportasset, tarn sublimis 
ex eo posset agger exsurgere, qui superficiei civitatis ipsius, 
quae erat intra muros, esse videretur aequalis, ita ut ex 
aequo pugnantes contra civitatem tela vel faces mittere 
possent. Cujus temeritatem arrogantiae modesto sermone 
compescens rex Israel, ait : Dicite ei, Ne glorietur accinc- 
tus, aeque ut discinctus. Aliud est autem accinctus, 
aliud discinctus, aliud non accinctus. Accinctus nam- 
qiie est, qui cingulo circumdatus incedit ; discinctus, qui 
cingulum nuper deposuit. Verbi gratia : Balneum intra- 
turns, vel lectum ascensurus, vel alteram forte tunicam 
induturus. Non accinctus, qui nuper tunicam induturus 

necdum se addita zonse circumpositione munivit. Sic 
ergo et in expeditione castrensi qui positus est, recte 
accinctus nominatur^ id est^ armis indutus. Qui pugna 
confecta victor domum rediit, jure discinctus vocatur, quia 
nimirum depositis armis optatse pacis otium gerit. Qui 
vero necdum pugnare^ neque se ad certamen parare jam 
cceperat, merito non accinctus esse dicitur. Ait ergo rex 
Israel regi Syrise^ glorianti quod jam cepisset Samariam, 
quam obsidere cceperat: Ne glorietur accinctus aeque ut 
discinctus. Ac si aperte dicat: Noli gloriari^ quasi jam 
victor bellici discriminis, qui adhuc in acie positus^ quern 
victoria sequatur, ignoras. Et verum profecto dicebat. 
Nam mox inito certamine Benadab non victis adver- 
sariis triumphans^ sed caeso suo exercitu fugiens domum 
rediit. 

XVIII. (2 Reg. xi. 6.) Tertia pars vestrum introeat sab- 
batOy ^-c.] Quod ait Joiada pontifex sacerdotibus et Levitis : 
Et proferens Joas filium Azariae, quern sex annis^ quibus 
regnavit Athalia, clam nutriebat in templo. Tertia pars ves- 
trum introeat sabbato^ et observet excubitum domus regis. 
Tertia autem pars sit ad portam Seir, et tertia pars ad 
portam^ quae est post habitaculum scutariorum. Custo- 
dietis excubitum domus Messae. Duae vero partes e vobis 
omnes egredientes, sabbato custodiant excubias domus 
Domini circum regem, et vallabitis eum, habentes arma 
in manibus vestris ; et caetera, quae ibidem dicta vel facta 
commemorantur, melius intelliguntur, si de locis templi, 
in quibus actum est, latius aliqua replicentur. Templum 
quidem ipsum, exceptis porticibus, quibus omni ex parte 
sibi adhaerentibus circumdabatur, habebat intra parietes 
(haec est enim mensura prima, quam verba dierum nomi- 
nant) sexaginta cubitos longitudinis, viginti autem latitu- 
dinis. Cujus omnis ambitus atrii tres cubitos alto erat 
circumdatus, habens introitum a parte orientis, cujus in 
libro Regum ita meminit scriptura : Et aedificavit atrium 
interius tribus ordinibus lapidum politorum, et uno ordine 
lignorum cedri. Interius videlicet hoc appellans atrium, 
eo quod alia circa hoc exteriors sint facta. Porro in verbis 

dienim ita : Fecit etiam atrium sacerdotum^ et basilicam 
grandem^ et ostia in basilica, quse texit aere. Atrium vide- 
licet sacerdotum hoc nominans, quia nimirum ad hoc erat 
factum, ut ab ingressu tempi! cseteros arcerat, solisque hoc 
ingredi sacerdotibus licere designaret. Erat autem hoc 
idem atrium ab Australi, Occidental!, et Septentrionali 
parte vicinius muro tempi!. Porro ad ortum soils, unde 
et introitum per gradus habebat, in magnam se prolhd- 
tatem a templo protendebat ; utpote quod in ilia sui parte 
altare holocaust!, in ilia luteres bis quinos, in quibus hos- 
tiae lavarentur; in ilia mare aeneum, in quo intraturi ad 
ministerium sacerdotes lavarentur, in ilia sacerdotum 
immolantium et psallentium habebat choros Levitarum. 
Circumdabatur autem hoc atrium undique versum a longe 
aede permaxima in quadrum. Cujus interior paries, id 
est qui templum a quatuor mundi partibus respiciebat, 
inferius erat per totum in arcubus constructus, ulterior 
vero firma soliditate fundatus. Et januas habens sereas, 
ut supra dictum, commemoravimus. Et ostia in basilica, 
quae texit aere ; quae etiam porticibus communita maximis, 
et opportunis erat discreta coenaculis. Et rursus extra 
hanc aedem in gyro altera simili schemate facta. Sed et 
tertia nihilominus circa ilia eodem ordine facta per gyrum, 
interiora omnia longe lateque circuibat; in hoc tantum 
a prioribus distans aedibus, quod Orientalis, et Septentrio- 
nalis ejus paries ostia minime habebat, eo quod uterque 
eorum ad muros pertineret civitatis. Haec autem sunt 
atria, de quibus canitur in Psalmis, Qui statis in domo 
Domini, in atriis domus Dei nostri. Et quonkm ipsa 
domus Domini in editiore loco constructa erat, 6ebat 
ut atria quanto exteriora herent, tanto altiores haberent 
parietes, utpote inferius fundamenta habentes; adeo ut 
ultima quadringentos in altitudine cubitos haberent, nec 
tamen aequandse tempi! altitudini aliquantulum propinqua- 
rent. Quorum omnium in libro Paralipomenon ita gene- 
ralis fit mentio : Dedit autem David Salomon! filio suo 
descriptionem portions et templi, et cellariorum, et coena- 
culi, et cubiculorum in adytis, et domus propitiationis, 

necnon et omnium quae coptaverat atriorum et exedrarum 
per circuitum in thesauiis domus Domini^ et in thesauris 
sanctorum. Sed Josephi scriptura vel pictura ab antiquis 
formata, plenius quo sint haec ordine &cta distinguit. 
His vero ita compositis^ in sancta sanctorum summi 
tantum sacerdotis erat^ semel in anno cum sanguine hos- 
tiarum ingredi, in sanctuario ante oraculum sacerdotes 
tantum purificati introibant, in atrio interiore sacerdotes 
omnes et Levite. Circa hoc atrium sub dio, vel, si tern- 
pestas arcebat, in sedibus drcumpositis viri Israelitae ad 
orandum sive audiendum verbum convenire solebant. In 
tertio ordine atriorum stabant ad orandum mulieres Israe- 
liticae sub dio, vel, si tempestas non sinebat, proxima cir- 
cumpositarum sedium tecta subibant. Porro in ultimum 
ordinem atriorum gentiles, qui ad orandum forte convene- 
rant, intrabant. Ubi etiam post tempora dispersionis, hi 
qui de gentibus nuper advenerant Israelitae, diebus septem 
purificati sic tandem interiora sanctorum petebant. Quae 
autem inter atria vel in atriis erant pavimenta, lapide vario 
sunt omnia strata. Ita vero ostia in aedibus contra invicem 
posita erant, ut et hi etiam, qui in ultimis consistebant, 
templum possent intueri. Erant autem sortes vigintiqua* 
tuor et sacerdotum et Levitarum et janitorum, qui per 
totidem septimanas sibi ex ordine succederent, sabbato nova 
turma intrante ad officium, et post sabbatum ea quae prox- 
ima septimana ministraverat, domum redeunte. Sed hie 
pontifex propter necessitatem augendi circa novum regem 
exercitus, et eos qui intrandi septimanam ordinem habe- 
bant, suscepit ; et illos qui jam suam septimanam minis- 
trando impleverant, ne abirent retinuit. Qui alios quoque 
Levitas de cunctis urbibus Juda, simul et principes fami- 
lianim Israel, missis in hoc ceuturionibus Hierosolymam 
congregaverat, ut verba dierum narrant. Quos educturus, 
filium regis tali ratione distinxit, ut omnes qui impleverant 
sabbatum, et egi*essuri erant, in duas divisi partes, regem 
in interioribus atrii locis armati circumstarent. Reliqua 
vero multitudo, id est, hi qui non erant de stirpe Levi, 
exteriores atriorum januas contra furorem reginae, si quid 

forte adversi moliretur, custodirent. Porro hi qui nuper 
ad sabbatum venerant sacerdotes, Levitae, et janitores, in 
tres divisi partes, domum regis, id est, palatium observa- 
rent; ne vel hoc regina coUecto exercitu contra regem 
defenderet. Servarent et portam habitaculi scutariorum, 
per quam de templo ad palatium descendebatur, sicut infra 
dicitur: Duxeruntque regem de domo Domini, et vene- 
runt per viam portae scutariorum in palatium, et sedit 
super thronum regum. Ubi etiam porta Seir, et domus 
Messa, quae cum porta scutariorum nominatur, esse viden- 
tur. Scutarios autem tutores regis appellat, testante Ubro 
Paralipomenon ; qui cum Roboam scuta aerea pro aureis 
fecisse commemorasset, adjecit : Et tradidit illos principi- 
bus scutariorum, qui custodiebant vestibulum palatii. In 
quo videlicet libro distinctius haec cuncta repUcantur. 
Tertia pars vestnim, qui veniunt ad sabbatum, sacerdotum, 
et Levitarum, et janitorum, erit in portis. Tertia vero 
pars ad domum regis, et tertia in porta, quae appellator 
fundament!. Omne vero reliquum vulgus sit in atriis 
domus Domini. Nec quisquam alius ingrediatur domum 
Domini, nisi sacerdotes et qui ministrant de Levitis : ipsi 
tantummodo ingrediantur, qui sanctificati sunt ; et omne 
reliquum vulgus observet custodies Domini. Levitae autem 
circumdent regem, habentes singuli arma sua ; et caetera. 

XIX. (2 Reg. xi. 12.) Produontque filium regisy et posuit 
super eum diadema et testimonium.'] Quod sequitur de 
eodem : Produxit filium regis, et posuit super eum di^- 
dema et testimonium. In diademate insigne capitis regium, 
in testimonio designat decreta legis Dei \ quibus quid agere 
rex debeat, qualiter vivere, praecipitur. Denique in Ubro 
verborum dierum apertius: Et imposuerunt, inquit, ei 
diadema, dederuntque in manu ejus tenendam legem; 
et magnse utique erat salutarisque prudentiae, ut post 
tyrannicae impiaeque necem reginae, succedenti in regnum 
hlio regis legitimi, cum ipso regni habitu simul discipUna 
legis Dei servanda committeretur ; ut qui se praelatum 
populo regendo videret, ipse se regendum divinis legibus 
subdi debere meminisset. 

XX. (2 Reg. xii. 15.) Et non fiebat ratio his hominibus^ 
qm accipiebant pecuniamj ^c.'] Quod instaurante templum 
Domini praefato rege Joas, dicitur, Et non fiebat ratio his 
hominibus qui accipiebant pecuniam, ut distribuerent earn 
artificibus, sed in fide tractabant earn ; devotionem osten- 
dit eorum, de quibus sermo est, quia tantum studii in 
religione habuerint, ut nullus dubitaverit, quin pecuniam 
Domini sine alicujus fhiudis suspicione tractarent, et hanc 
de aerario sublatam fideliter artificibus ad muniendam do- 
mum, prout singulis opus esset, offerrent. 

XXI. (2 Reg. xiv. 7.) Ipse percussit Edom in valle Sali- 
narum decern millia^ §*c.] Quod dicitur de Amasia rege 
Judse: Ipse percussit Edom in valle Salinarum decern 
millia, et apprehendit Petram in praelio, vocavitque'^nomen 
ejus Jecethel. Vallis Salinarum erat ubi salem faciebant, 
vel fons videlicet salsiiginis, ut multis in locis deciso, exsic- 
cato, et incenso, vel aquis puteorum salsis fervefactis, et 
usque ad salis firmitatem coquendo perductis, vel alio 
quolibet ordine quo sal fieri consuevit. In quo etiam loco 
Joab duodecim millia Idumeorum percussisse legitur. Nec 
prsetereundum, quod pro vaUe Salinarum vetus editio 
quasi nomen regionis Gemelach posuit. Petra autem civi- 
tas est Arabiae nobilis. In eadem terra Edom, quae in libro 
Numerorum Recem dicitur, et a Syriis hodie usque sic 
appellatur. Jecethel vero, quod Amasias victor ei nomen 
imposuit, interpretatur coetus Dei, vel auxilium Dei, agente 
eo fideliter, ut perenni inderetur memoriae, quia hanc vel 
ccetus populi Dei, vel Deo adjuvante coeperit. 

XXII. (2 Reg. xiv. 25.) Ipse restituit terminos Israel ab 
introitu Hemathy §*c.] Quod dicitur de Hieroboam rege 
Israel : Ipse restituit terminos Israel ab introitu Hemath, 
usque ad mare Solitudinis. Hemath, quae nunc Epiphania 
dicitur, septentrionalis erat terminus Israel. Mare autem 
Solitudinis, quod Hebraice dicitur Araba, mare Mortuum 
designat, quod in longitudine per stadia 580 usque ad 
2k)aras Arabiae, in latitudine 150 usque ad vicina Sodo- 
morum progreditiu:. 

XXIII. (2 Reg. xvii. 29.) Et unaquceque gens fabricata est 

dernn^ Quod dicitur de his quae in Samariam a rege 
Assyriorum adductae sunt nationibus : £t unaquaeque gens 
fabricata est deum suum, posueruntque eos in fanis ex- 
celsis, quae fecerant Samaritae, gens et gens in urbibus suis, 
in quibus habitabant. Viri enim Babylonii fecerunt Socoth 
Benoth, viri autem Cutheni fecerunt Nergel, et viri de 
Hematha et Hama fecerunt Asima. Porro Evei fecerunt 
Nebaaz et Thartha. In libro quidem Locorum legitur, 
quod Benoth et Nergel fuerint civitates, quas construxerint 
in regione Judae Samaritani, qui de Babylonia transierant. 
Asima quoque oppidum, quod aedificaverint, qui eodem 
venerant de Hemath. Nebaaz enim et Thartha civitates, 
quas Evei in eadem Judaeae terra condiderint. Videtur 
autem juxta consequentiam sermonis, etiam idolorum^ qui- 
bus hae gentes prius in terra sua servierant, hie posse 
vocabula intelligi. Quod cum dictum esset, Et unaquae- 
que gens fabricata est deum suum ; quasi ad expletionem 
sententiae subjunctum sit, Viri enim Babylonii fecerunt 
Socoth Benoth, id est, tabernacula Benoth. Et melius, ni 
fallor, faceret interpres, si Socoth Latine in tabernacula 
verteret, et nomen idoli Benoth absolute poneret ; et sicut 
in sequentibus manifesto dicitur : Hi autem qui erant 
de Sepharvaim, comburebant filios suos igni Adramelech et 
Anamelech diis Sepharvaim; ubi ostenditur Adramelech et 
Anamelech idola fuisse urbis Sepharvaim. Ita videtur 
consequens, ut etiam Neigel Cuthenorum, Asima Hema- 
theorum, Nebaaz et Thartha, idola fuerint Eveorum. 

XXIV. (2 Reg. xviii. 34.) Udi est deus Hemath et Arphat ? 
ubi est deus Sepharvaim P] Quod ait Rapsaoes inter alia 
quibus Deum blasphemabat, damans contra Jerusalem: 
Ubi est deus Hemath et Arphat ? ubi est deus Sephar- 
vaim, Ana et Ava? Numquid liberaverunt Samariam 
de manu mea? Ostendit harum omnium civitatum sive 
gentium diis servisse Samaritas, et quod non erant dii, sed 
idola, merito cultores vanitatis, ut decebat, esse subversos. 
Est autem Hemath urbs Coelesyriae, quae nunc Epiphania 
dicitur, juxta Emesam, ut supra monuimus Arphad urbs 
Damasci, quam expugnatam a rege Assyriorum etiam Hie- 

ronymus scribit. Sepharvaim, quod numero plurali libroa 
vel literas sonat^ nomen est locorum^ de quibus Assyrii 
transmigrantes habitaverunt in Samaria^ ut in Locorum 
libris invenimus. Verum in Esaia hoc quoque vocabulum 
esse civitatis apparet, ubi aperte dicitur : Ubi est deus urbis 
Sepharvaim? tametsi pluraliter dictum^ ut Thebarum, 
Athenarum. Pro Ana et Ava, vetus editio quasi unius 
urbis nomen Aneugava posuit, et quidem in Hebr^ ita 
scriptum est ; verum quia syllaba u^ quse in medio nominis 
posita est^ conjunctionem et apud eos signiiicat; potest 
etiam ita distingui, ut dicatur Ane et Gava^ ut Aquila 
transtulit; sive Ana et Ava, ut noster vertit inter- 
pres. 

XXV. (2 Reg. XX. 9.) Vis ut ascendat umbra decern Uneis, 
an ut revertatur toiidem^ ^c.] Quod ait Ezechise regi 
propheta Esaias, Vis ut ascendat umbra decern lineis, an 
ut revertatur totidem gradibus ? Idem nomine graduum 
quod et linearum signiticat^ id est^ distinctionem horarum, 
quas 12 per diem in horologio notare solemus; sive^ ut 
Hieronymus dicit^ ita erant exstructi gradus arte mechanica, 
ut per singulos umbra descendens horarum spatia termina- 
ret. Erat autem bora diei decima, quando hoc regi pro- 
pheta loquebatur: Vis ergo, inquit, ut ascendat umbra 
decern lineis, procedente sole supra terram per boreales 
plagas usque ad orientem, quse subtus terram quotidiana 
consuetudine sui cursus erat facturus : an ut revertatur 
umbra totidem gradibus, conversa retrorsum facie solis, 
ipsoque per australem plagam ad orientem regresso ? At 
rex. Facile est, inquit, umbram crescere decern lineis ; nec 
hoc volo ut fiat, sed ut revertatur retrorsum decern gradi- 
bus. Vidit namque quod majoris miraculi esse poterat, si 
sol contrarium suo mori cursum ageret, quam si consueto 
processu incedens ; tametsi multo altius, id est, supra 
terras elatus ad orientem, quasi secundi diei mane nulla 
interveniente nocte, facturus advolaret. Nam et hoc qui 
in insula Thyle, quae ultra Britanniam est, vel in ultimis 
Scytharum finibus degunt, omni aestate diebus aliquot fieri 
vident ; quia sol caetero orbi in occasu et sub terra positus, 
ipsis nihilominus tota nocte supra terram appareat; et 

quomodo a parte occidentis ad orientem humilis redeat, 
manifeste videatur, donee tempore opportune denuo toto 
orbi communi exortu reddatur, sicut et veterum historiae, 
et nostri homines aevi, qui ilHs de partibus adveniunt^ 
abundantissime produnt. Nunquam autem hi qui inte- 
riora austri incolunt, videre solem per meridianas plagas 
ad orientem ab occasu redire. 

XXVI. (2 Reg. xxii. 14.) Qu(b habitat in Hierusalem in 
secunda.'] Quod dicitur de Holda prophetissa : Quae habi- 
tat in Hierusalem in secunda ; quid significet, in libro 
Paralipomenon declaratur, ubi scriptum est de praefato rege 
Ezechia: ^Edificavit quoque, agens industrie, omnem 
murum, qui fuerat dissipatus, et exstruxit turres desuper, 
et forinsecus alterum murum. Meminit hujus loci Sopho- 
nias, dicens : Vox clamoris a porta piscium, et ululatus a 
secunda. Pro quo vetus editio, quasi proprium nomen loci 
transtulit, in Masena. Masena quippe interpretatur se- 
cunda. Quod ergo dicitur prophetissam habitasse in se- 
cunda, in secundi muri parte intellige. 

XXVII. (2 Reg. xxiii. 10.) Contaminavit quoque Tophety 
^c.] Quod dicitur de Josia rege : Contaminavit quoque 
Tophet, quod est in convalle filii Ennon, ut nemo consecra- 
ret hlium suum, aut hliam per ignem Moloch. Frequens 
est in scripturis horum mentio locorum, maxime in libro 
Regum, et Hieremiae prophetae. Est autem vallis Ennon, 
sive hlii Ennon, juxta murum Hierusalem, contra orientem, 
in qua nemus pulcherrimum Siloe fontibus irrigatur. To- 
phet autem, sive Taphet, (utrumque enim scribitur) erat 
locus in eadem convalle, juxta piscinam fullonis, cujus 
meminit scriptura, et juxta agrum Acheldema, qui usque 
hodie monstratur ad australem plagam mentis Sion. Sole- 
bant autem in Tophet, qui locus erat amcenissimus, unde 
hodie usque hortorum praebet delicias, posita ara sacrificare 
daemonibus, nefandoque igni suos consecrare liberos, sive 
holocaustum ofFerre, sicut in libro verborum dierum de 
Achaz rege scriptum est : Ipse est qui adolevit incensum in 
valle Benennon, et lustravit filios suos in igne. Benennon 
siquidem filium Ennon significat. Vallis autem Ennon 
dicitur Hebraice Gehennon, cujus nomine in novo tes- 

tamento poena inferorum^ gehenna cognominatur ; quia 
nimirum sicut in convalle Ennon, qui idolis servierunt, 
in ea prophetis attestantibus perierunt, ita peccatores ex 
his quae peccaverunt, aeterna damnatione punientur. De- 
nique Hieremias cum refert praecepisse sibi Dominum, 
et dixisse^ Egredere ad vallem filii Ennon^ quae est juxta 
introitum portae Fictilis ; paulo post dicit, Et non vocabitur 
locus iste amplius Tophet, et vallis filii Ennon, sed vallis 
Occisionis ; et dissipabo consilium Judae et Hierusalem 
in loco isto, et subvertam eos gladio. Esaias quoque 
manifestissime Tophet infemum appellat; qui cum per- 
petuum diabolo interitum sub nomine Assur describeret, 
dicens : A voce enim Domini pavebit Assur virga per- 
cussus, et erit transitus virgae fundatus^ quam requiescere 
faciet Dominus super eum ; statim quomodo et ubi esset 
peritunis, subdidit dicens: Praeparata est enim ab heri 
Tophet a rege praeparata, profunda, et dilatata. Pulchre 
ait, Et dilatata; quia Tophet dicitur latitudo. Nutrimenta, 
inquit, ejus ignis, et ligna multa; flatus Domini sicut 
torrens sulphuris, succendens earn. Contaminavit autem 
Josias Tophet, vel ossa mortuorum ibi, sicut in sequentibus 
de aliis idolorum locis fecisse legitur, vel alia quailibet 
immunda dispergens, quatenus abominationi potius quam 
delectationi aptus omnibus qui aspicerent locus appareret. 

XXVIII. (2 Reg. xxiii. 11.) Abstulit quoque equos quos 
dederant reges Judce^ ^c.] Quod sequitur de eodem rege 
Josia, abstulit quoque equos, quos dederant reges Judae 
soli in introitu templi Domini ; et paulo post, Currus autem 
solis combussit igni; ostendit omni generi idololatriae et 
superstitionis J udaeos omni tempore fuisse mancipatos ; ita 
ut in venerationem solis, quern more gentilium Deum esse 
credebant, simulachro ejus quod fecerant, currus equosque 
subdiderint, et hoc in atriis templi Domini. Sic enim 
solent gentiles pingere vel facere simulachrum solis, ut 
puerum juvenem in curru ponentes, equos eidem quasi 
cursu coelum petentes subjungant. Cui propterea pueri 
aptant imaginem, quia sol, velut quotidie novo ortu natus, 
nullum per secula senium incidit. Ut autem eidem currus 
VOL. VIII. 8 

et equos tribuant, de miraculo sumptum esse Heliae pro- 
phetae, qui cumi igneo et equis igneis est raptus ad coelum, 
Joannes Constantinopolitanus episcopus sestimat. Quod 
enim Graece Helios dicitur sol (sicut etiam Sedulius^ cum de 
Heliae ascensu caneret, ostendit, dicens : 

Quam bene fulminei praelucens semita cceli^ 

Convenit Heliae, merito qui et nomine fulgent. 

Hac ope dignus erat : nam si sermonis Achivi 
Una per accentum mutetiu* litera, sol est) 

audientes Graeci ab Israelitis, quos divinas habere literas 
fama prodebat, praedicari, quod Helias curru igneo. et equis 
sit igneis ad coelestia translatus, vel certe hoc ipsum inter 
alia depictum in pariete videntes, crediderunt, vicinia de- 
cepti nominis, solis hie transitum per coelos esse designatum ; 
et miraculum divinitus factum commutaveruntin argumen- 
tum erroris, humana stultitia commentatum ; quo’s imitati 
ipsi Judaei, satagerunt ne in aliquo gentilium stultissimis 
minus stulti parerent. 

XXIX. (2 Reg. xxiii. 13.) Excelsa quoque qum erant in 
Hierusalemy Quod paulo post de eodem rege dicitur : 
Excelsa quoque quae erant in Hierusalem, ad dextram 
partem mentis OfFensionis, et caetera, usque, PoUuit rex, et 
contrivit statuas ; luce clarius est, quod excelsa nominare 
solet scriptura, loca collibus posita frondentibus, in quibus 
vel daemonibus immolabant, vel etiam Domino, locorum 
amoenitate allecti, contra interdictum relicto altari quod 
erat in templo hostias offerebant. Unde saepius in hoc 
libro de regibus qui minus perfecte justi fuere, dicitur : 
Verumtamen excelsa non abstulit. Montem autem often- 
sionis, montem idoli dicit ; quia nimirum consuetudinis est 
scripturarum, oftensionem idola nuncupare, quia vel in illis 
oftenditur Deus, vel oftensionem et ruinam suis afterunt 
cultoribus, sicut in hac ipsa sententia subsequenti intima- 
tur, dum dicitur : Quae aedificaverat Salomon rex in Israel 
Astaroth idolo Sidoniorum, et Chamos oftensioni Moab, et 
Melchon abominationi filiorum Ammon. Ubi hoc quoque, 
ni fallor, palam ostenditur, quod utinam nonostenderetur; 

quia videlicet Salomon de admissae idololatriae scelere nun- 
quam perfecte poenituit. Nam si fructus poenitentiae dignos 
faceret, satageret ante omnia^ ut idola quae aediiicaverat, de 
civitate sancta tollerentur ; et non in scandalum stultorum^ 
quae ipse, cum fuisset sapientissimus, erronea fecerat, quasi 
sapienter ac recte facta relinqueret. Meminit supra et 
hujus loci scriptura, dicens : Tunc aedificavit Sdomon 
fanum Chamos idolo Moab, in monte qui est contra Hie- 
rusalem, et Moloch idolo filiorum Ammon. Nec videri 
contrarium debet, quod ibi mons, in quo facta sunt haec 
idola contra Hierusalem, hie in Hierusalem esse positus 
asseritur ; quia nimirum in tanta erat urbis vicinia positus, 
ut ad ipsam pertinere, et ipsam quoque sordibus, quae 
in eo congregabantur, attaminare videretur. 

XXX. (2 Reg. xxiv. 14.) Et tranatulit omnem Hierusalem^ 
Quod referens de Nabuchodonosor, qui transtulerit 
omnem Hierusalem, et universes principes, et omnes fortes 
exercitus, decern millia, in captivitatem ; addidit scriptura, 
dicens: Et omnem artificem et conclusorem. Hoc est 
quod supra eidem populo Israeli Philistiim regnantes 
fecisse narrantur, cum dicitur : Porro faber ferrarius non 
inveniebatur in Hierusalem et in omni terra Israel. Cave- 
rant enim Philistiim, ne forte facerent Hebraei gladium 
aut lanceam. Sicut enim tunc illi caverant, ne habentes 
fabros ferrarios Hebraei, anna ad repugnandum facerent \ 
ita nunc Chaldaei, destructa Hierusalem et vastata omni 
terra repromissionis, satagunt ut nullus in ea remaneat 
artifex, nullus inclusor, qui vel foedata urbis moenia com- 
ponere, vel possit resarcire dirupta ; quin potius quicquid 
apud gentem exterminatam artis invenerant, totum in 
Babyloniam transferunt ; ut vel ad nihilum valeat ultra, 
vel illius civitatis utilitatibus proficiat. Cujus tarn de- 
flendae historiae, quia multum negligentiae nostri temporis 
congruit, non opinor allegoriam esse reticendam. Constat 
namque, quod Hierusalem et terra Israel civitatem Christi, 
id est, ecclesiam sanctam ; Babylon autem et Chaldaei sive 
Philistei, civitatem diaboli, id est, omne malignorum sive 
hominum seu angelorum multitudinem designant; ser- 

vitque Israel Philisteis sive Chaldaeis, cum fideles quique 
nomine tenus in ecclesia consistentes, caeterum ab immun- 
dis vel spiritibus vel hominibus decepti, aut avaritise, aut 
luxuriae, aut alter! cuilibet peccato mentis coUa submittunt 
Abducit autem Nabuchodonosor Israel, et universes prin- 
cipcs, fortesque exercitus, decern millia, in captivitatem, 
cum aut magistros populorum, et eos qui invincibili animo 
Domino servire, ac decalogum legis fideliter in Dei ac 
proximi videbantur amore conservare, subito sive illecebris 
mundi, seu adversitatibus subacti, aut majoribus se facino- 
ribus polluunt ; aut certe in haeresim declinando, apertae 
apostasiae notam incidunt. Anna vero, quibus contra 
diabolum repugnantes, libertatem a Deo nobis donatam 
defendamus, quae sunt alia, nisi eloquia scripturarum ? In 
quibus et ipsius Domini, et sanctorum ejus exemplis, quo 
ordine bella vitiorum superari debeant, luce clarius dis- 
cimus. Sed Philistei filios Israel fabris armorum privant, 
cum malign! spiritus animas fidelium a meditatione saerse 
lectionis, secularia illis negotia inserendo retardant, ne vel 
ipsi per hujus exercitium resistendi fiduciam sumant, vel 
alios forte qui legere nesciunt, ad resistendum vitiis ex- 
hortando aut corripiendo accedant. Tollunt fabros armo- 
rum, cum eos qui sacra eloquia norunt, in tantum scele- 
ribus obruunt, ut dicere bona quae didicerant, prorsus 
erubescant. Transferunt omnem artificem et inclusorem 
in Babyloniam de Hierusalem, cum eos qui multifaria vir- 
tutum operatione pluribus prodesse, et civitatem Dei contra 
irruptiones tentationum munire solebant, a proposito 
deflectiint ; atque ingenium quod tuition! sanctae ecclesi® 
impendere debuerant, ad voluntatem potius regis vitiorum 
dispensare compellunt. Quod si inclusorem hoc loco non 
ostiorum sive murorum, sed auri potius gemmarumque 
intelligere voluerimus, ad unum profecto, eundemque spi- 
ritualis expositio finem respicit. Dictum quippe est de 
sapientia, quia aurum est et multitude gemmarum ; atque 
ideo inclusores horum non alios aptius quam doctores 
intelligere valemus, qui quamdiu recte vivunt ac docent, in 
ornatum sanctae civitatis industriam suae artis impendunt 

At si forte erraverint, quid nisi a gente Chaldaeorum cap- 
tivi Babyloniam transferuntur ? Et qiioniam artificem et 
iuclusorem ab Hierosolymis Babyloniam transmigrare, hoc 
est talentum verb! coelitus acceptum in terram defodi, id 
est, scientiam spiritualem ad peccatorum opera converti. 

Obsecro, lector, ut si quid tibi in his explanatiunculis 
gratum dixi, ad laudem donantis Dei referas. Sin autem 
alias, ita imperitiae vel praesumptioni meae veniam tribuas, 
ut ipse cum omnibus quibuscunque potes crebrae medi- 
tationi, continuae observationi, opportunae praedicationi 
divinarum insistas scripturarum ; communique labore sata- 
gamus, ut nos negotiatores Dominicae pecuniae fideles, nos 
artifices et inclusores spiritualium gemmarum sive moenio- 
rum, nos propugnatores sanctae civitatis, nos coelestium 
inveniamur fabri armorum ; nobis reversus a nuptiis sum- 
mus Paterfamilias dicere dignetur : Quia super pauca 
fuistis fideles, super multa vos constituam, intrate in gau- 
dium Domini vestri. Amen. 

LIBER. 

EPISTOLA AD EUNDEM ACCAM^ DE TEMPLO 
SALOMONIS. 

Hortatur nos vas electionis, et magister gentium, ad 
lectionem divinorum eloquiorum, veridica voce contestans, 
quia qusecumque scripta sunt, ad nostram doctrinam 
scripta sunt, ut per patientiam et consolationem scriptu- 
rarum, spem habeamus. Ubi optime ad obtinendam spem' 
coelestium bonorum, patientiam nobis habendam, et con- 
solationem scripturarum inspiciendam esse declarat. Pa- 
tientiam videlicet, ut ea quae occurrerint adversa, mente 
humili ac submissa, quasi a justo judice et pio patre irro- 
gata flagella toleremus ; sive ad virtu turn gloriam, augmen- 
tumque meritorum, si justi et innocentes ferimur ; seu ad 
correctionem morum, si vitiis implicamur. Consolationem 
vero scripturarum, ut harum crebra meditatione ad me- 
moriam revocemus, quantum illi summi patres, et praeclara 
ecclesiae lumina tenebrosae afflictionis saepe in vita pras- 
senti pertulerint, quantum in futura vita gloriae cum Do- 
mino merito pietatis et patientiae perceperint, quantum 
etiam in hac vita apud fideles omnes indefectivae laudis et 
claritatis reliquerint, dicente scriptura (Prov. x.) : Me- 
moria justi cum laudibus. Et iterum (Eccl. xliv.) : Cor- 
pora sanctorum in pace sepulta sunt; et nomina eonim 
vivent in generationes et generationes. Et apostolus Ja- 
cobus (Jacob. V.) : Ecce beatiflcamus, inquit, eos qui sus- 

tinuerunt. Suiferentiam Job audistis, et finem Domini 
vidistis. Non autem frustra commemoratis justorum pres- 
suris addidit^ Et finem Domini vidistis ; quia neque iUe 
hinc sine flagello exiit, qui hie sine vitio vixit ; quique ad 
sanandos infirmos, mortuosque suscitandos apparuit in 
mundo, ipse ad prsemonstrandum nobis exemplum patien- 
tiae, per infirmitatem mortis voluit redire de mundo. Unde 
Psalmista cum dixisset, (Psalm. Ixvii.) Deus noster, Deus 
salvos faciendi ; mox admirando vel potius obstupescendo 
subjunxit^ Et Domini Domini exitus mortis. Itaque per 
patientiam et consolationem scripturarum spem habeamus^ 
etiam nos consolandi post nostrarum afflictiones pressura- 
rum, cum et ipsi in tribulatione patientes extiterimus, et 
eorum actus ad mentem reduxerimus, qui nos et merito 
justitiae longe praecesserunt, et longe majora nobis adver- 
sitatum certamina tolerarunt. Illi etenim propter justi- 
tiam qua excellenter eminebant, persecutiones saepe patie- 
bantur injustorum, quatenus cum operatione justitiae coro- 
nam insuperabilis patientiae perciperent, et insuper cunctis 
se sequentibus, gloriosa perseverantia sua vestigia praefixa 
relinquerent. Nos autem saepius misericordia et provi- 
sions Conditoris nostri pro nostris castigamur erratibus, 
ut salubri compunctions ad conscientiam nostram rede- 
untes^ pimiamus sollicite lachrymis diluentibus, quod ille- 
cebris fallentibus ac negligentiis admisimus ; sicquejuvante 
Domino correcti ad spem vitae, ad illorum, qui innocentes 
afflicti sunt, mereamur pertinere consortium. Nam et hoc 
in consolatione scripturarum invenimus, quia benedixit 
Dominus omnes timentes se, pusillos cum majoribus, mul- 
tasque nobis in domo Patris sui mansiones esse declaravit. 
Quarum mmc consolatione et te, dilectissime antistitum, 
praesentes rerum temporalium angores quotidie alleviare, 
atque ad videnda bona Domini in terra viventium, tran- 
scensis malis hominum quae regnant in terra morientium, 
sublimiter animari non ambigo, utpote abundantem non 
tantum divinarum paginis literarum, sed et piis earum 
expositionibus, quas veneranda patrum nobis scriptura 
reliquit. Yerum quia nova quaeque nonnunquam amplius 

delectant, visum mihi est, opusculum quod de factura 
templi Dei sequens magnorum vestigia tractatorum nuper 
allegorice condideram, tuae sanctitati percurrendum mit- 
tere. Cujus lectioni intentus^ quanto plura Christi et 
ecclesiae sacramenta antiquis indita paginis inveneris^ 
quanto ampliora ibi Dei dona^ sive in prsesenti nobis data, 
seu in futuro promissa perspexeris, tanto leviora credo, et 
minus curanda omnium labentium rerum, et ad versa judi- 
cabis et prospera ; juxta exemplum beati Joannis, qui ab 
imperatore nefando intra angustias unius parvissimae rele- 
gatus insulae, confestim a pio Conditore, per Spiritum est, 
ad contemplanda infinita ilia coelestium mansionum arcana, 
introductus ; et ubi putatus est a deceptis hostibus ami- 
corum hominum auxilio ac societate destitui, ibi amicorum 
angelorum meruit aspectu atque colloquio perfrui. A 
quibus edoctus, eo magis magisque illecebras seculi et 
amaritudines didicit esse spernendas, quo sublimius ilia 
spcculabatur, quae pro magnitudine atque aeternitate sui 
longe amplius vel metuenda constat esse, vel amanda. 
Bene vale semper, dilectissime, et pro nobis intercede. 

Cap. I. Domus Dei quam aedificavit rex Salomon in 
Hierusalem, in figuram facta est sanctae universalis eccle- 
siae, quae a primo electo usque ad ultimum, qui in fine 
mundi nasciturus est, quotidie per gratiam regis pacifici, 
sui videlicet Redemptoris, aedificatur. Quae partim pere- 
grinatur adhuc ab illo in terris, partim evasis peregrinandi 
aerumnis cum ilia jam regnat in coelis, ubi, peracto ultimo 
judicio, tota est regnatura cum ipso. Ad hanc domum 
pertinent electi angeli, quorum nobis similitude in futura 
vita promittitur, dicente Domino : Illi autem qui digni 
habebuntur seculo illo, et resurrectione ex mortuis, neque 
nubunt, neque ducunt uxores; neque enim ultra mori 
poterunt. -^quales enim angelis sunt, et filii sunt Dei, 
cum sint filii resurrectionis. Ad hanc pertinet ipse Me- 
diator Dei et hominum homo Christus Jesus, ipso attes- 
tante cum ait ; Solvite templum hoc, et in tribus diebus 
cxcitabo illud. Quod exponens evangelista, subjunxit: 
Hoc autem dicebat de templo corporis sui. Dicit autem 

apostolus de nobis ; Nescitis quia templum Dei estis, et 
Spiritus Dei habitat in vobis. Si ergo ille templum Dei 
per assumptam humanitatem factus est, et nos templum 
Dei per inhabitantem Spiritum ejus in nobis efficimur, con- 
stat utique quia figuram omnium nostrum et ipsius, Do- 
mini videlicet et membrorum ejus quae nos sumus, templum 
illud materiale tenuit. Sed ipsius^ tanquam lapidis angu- 
laris singulariter electi, et pretiosi, in fundamento fundati, 
nostri autem tanquam lapidum vivorum, superaedificatorum 
super fundamentum apostolorum et prophetarum, hoc est 
super ipsum Dominum. Quod melius ex considerate or- 
dine ipso templi aedificati patebit, ut in quibusdam vide- 
licet figura ad ipsum Dominum, in quibusdam vero ad 
omnes electos pertineat; in quibusdam intemeratam in 
coelis angelorum felicitatem, in quibusdam invictam in 
terris hominum patientiam describat, in quibusdam collata 
hominibus angelorum auxilia, in quibusdam remunerata 
cum angelis hominum certamina demonstret. Designat 
eandem domum Domini spiritualem, etiam tabernaculum 
quondam factum in eremo per Moysen, Verum quia 
ilia domus in itinere, quo ad terram repromissionis venie- 
batur, haec autem sedificabatur in ipsa terra repromissionis 
et in civitate Hierusalem ; illud ut de loco ad locum crebro 
Levitarum ministerio deportatum tandem in terram pro- 
missae haereditatis induceretur, haec ut mox in patria ipsa 
et civitate regia constructa inviolabili semper fundamento 
consisteret, donee inditum sibi figurarum coelestium munus 
impleret ; potest in ilia praesentis ecclesiae labor et exilium, 
in hac futura requies et beatitude figurari, Vel certe quia 
a solis filiis Israel ilia, haec autem a proselytis etiam et 
gentibus facta est; possunt in ilia principaliter patres 
veteris testamenti, et antiquus ille Dei populus, in hac 
autem congregata de gentibus ecclesia figuraliter exprimi. 
Quamvis aedificium utriusque domus enucleatius spirituali 
sensu discussum, et labores praesentis ecclesiae quotidianos, 
et praemia in future perennia, gaudiaque regni coelestis, et 
electionem primae de Israel ecclesiae, et salutem omnium 
gentium in Christo multimodis ostenditur insinuare figuris. 

Tractaturi igitur juvante Domino de aedificatione templi, et 
in structura materiali spiritualem Dei mansionem quaesi- 
turi, opportunum videtur ut primo de operariis ejus, qui 
et unde fuerint^ simul et de ipsa materia unde factum est, 
aliqua dicamus. Nam et haec spiritualibus gravida esse 
sacramentis testatur apostolus^ qui ait, Omnia in figura 
contingebant illis, scripta sunt autem propter nos. 

Cap. II. Narrat Regum historia, quia Salomon sedifica- 
turus domum Domino, quaesierit auxilium ab Hiram rege 
Tyri, qui erat amicus David omni tempore, et cum ipso 
quoque Salomone, postquam regno potitus est, pacem ha- 
bere jam coeperat; promptumque mox ad adjuvandum se 
in omnibus ejus animum invenerit, ita ut artifices illi et 
ligna, et aurum, prout opus habebat, dederit. Cujus be- 
neficii gratia, Salomon ei per annos singulos plurimos 
tritici et olei coros, in cibum domui ejus dabat. Nulli 
autem dubium, quod Salomon, qui interpretatur pacificus, 
et ipso nomine, et serenissimo regni sui statu, ilium signi- 
ficet, de quo dicit Esaias : Multiplicabitur ejus imperium, 
et pacis ejus non erit finis. Hiram vero, qui Latine dicitur 
vivens excelse, credentes ex gentibus et vita simul cum 
fide gloriosos figuraliter exprimit. Neque aliquid prohibet, 
quin Hiram, quia rex erat, regalique potentia Salomonem 
in aedificio domus Domini juvabat, converses ad (idem 
ipsos rerum dominos typice denuntiet, quorum ope con- 
stat ecclesiam saepius adjutam, nobiliter augmentatam, et 
contra haereticos, schlsmaticos, et paganos principalibus 
erectam esse decretis. Petit ergo Salomon in opere templi 
auxilium ab Hiram, quia cum veniens in came Dominus 
dilectam sibi domum, videlicet ecclesiam, sedificare dispo- 
neret, non de Judaeis tantummodo, verum etiam de gen- 
tibus adjutores operis elegit. Nam de utroque populo 
ministros sermonis assiunpsit. Misit Hiram Salomoni 
prsecisa de Libano ligna cedrina et abiegna, quae in domum 
Domini ponerentur, quia conversa gentilitas misit ad Do- 
minum viros quondam in seculo claros, sed securi Domi- 
nicae increpationis de monte suae superbiae jam dejectos et 
humiliatos, qui ad normam evangelicae veritatis instituU, 

in aedificio ecclesiae pro suo quoque merito, vel tempore 
coUocantur. Misit quoque artifices, quia conversos ad 
veram sapientiam philosophos, qui gratia eruditionis po- 
pulis, quoque regendis jure praeponerentur, Domino gen- 
tilitas obtulit. Clualis ipsis apostolorum temporibus Dio- 
nysius Areopagita, qualis deinceps doctor suavis et fortis- 
simus martyr Cyprianus, aliique quamplurimi. Misit et 
aurum, quod in eadem significatione accipitur, quia nimi- 
rum viros sapientia claros ostendit. Pro quibus cunctis 
oblationibus gentilitas a Domino expectat dona gratiae 
ccelestis, triticum videlicet verbi Dei, et oleum caritatis 
atque unctionis, et illuminationem Spiritus Sancti. Con- 
venit autem apte rebus ecclesiae, quod in auxilium operis 
sancti flagitanter ait ad Hiram Salomon : Praecipe igitur 
ut praecidant mihi cedros de Libano, et servi mei sint cum 
servis tuis, Servi quippe Hiram, qui praecidebant Salo- 
moni cedros de Libano, doctores sunt elect! de gentibus, 
quorum officium est, eos qui in hoc mundo rebus et gloria 
laetabantur, a superbiae fastu corrigendo stemere, atque 
ad obsequium sui Redemptoris eorum vota transferre. Cum 
quibus videlicet servis erant et servi Salomonis, ac pariter 
memorato instabantoperi ; quia primi doctores ex gentibus 
necesse habebant ipsorum apostolorum, qui a Domino 
didicerant eruditione in verbo fidei institui, ne si absque 
magistris docere inciperent, magistri existerent erroris. 
Idcirco enim Salomon servos Hiram caedere sibi voluit 
ligna de Libano, quia doctiores erant servis suis ad caeden- 
dum. Et idcirco simul servos suos adesse voluit, ut 
ostenderent caedentibus, cujus mensurae ligna fieri debe- 
rent. Cujus rei figura in promptu est, quia nimirum 
apostoli certius verbum evangelii, quod a Domino audire 
meruerunt, aliis praedicare noverunt; sed gentiles ab 
errore conversi atque ad veritatem evangelii transformati, 
melius ipsos gentium errores noverant, et quo certius 
noverant, eo artificiosius hos expugnare, atque evacuare 
didicerunt. Paulus quidem sacramentum evangelii, quod 
per revelationem didicerat, melius novit, sed Dionysius 
melius refellere poterat falsa Athenanim dogmata, quorum 

cum erroribus syllogismus a puero et argumenta cuncta 
noverat. Cui sensui convenit apte quod sequitiu-: Scis 
enim quod non est in populo meo vir qui noverit caedere 
ligna sicut Sidonii. Non enim erat in populo Judseorum, 
ubi Dominus corporaliter praesens docebat^ uUus eorum qui 
tarn docte nosset errores refellere gentium, quam ipsi con- 
versi ad fidem gentiles, et ex gentibus facti ChristianL 
Sidonii namque et Tyrii, quia gentilium fuere populi, 
merito in figura gentium accipiuntur. 

Cap. III. Quot autem servos Salomon noster in hoc 
opus miserit, in sequentibus mystico sermone designatur 
cum dicitur : Elegit Salomon operarios de omni Israel, et 
erat indictio triginta millium virorum, mittebatque eos 
in Libanum decern millia per menses singulos vicissim, 
ita ut duobus mensibus essent in domibus suis. Ubi 
primo notandum, quod non frustra Salomon operarios 
de omni Israel elegit, neque erat ulla portio populi de qua 
non digni tantopere viri assumerentur ; quia nimirum non 
nunc de una stirpe sacerdotis Aaron eligendi, sed de omni 
sunt ecclesia quaerendi, qui aedificare domum Domini vel 
exemplo suo vel dicto sufficiant, et ubicunque inventi 
fuerint, mox in officium doctorum absque ulla personarum 
acceptione promovendi. Talesque cum ad erudiendos in- 
fideles atque in collegium ecclesiae vocandos ordinantur, 
quasi ad cacdendas in Libano templi materias viii strenui 
atque electi nutriuntur. Et quidem numerus triginta 
millium quo iidem lignorum caesores censebantur, potest 
ad eorum figuram apte referri, qui in fide Trinitatis sunt 
perfecti, quod doctoribus maxime congruit. Verum quia 
triginta millia ita erant ordinata, ut dena millia per menses 
singulos operi sancto instarent, magis denarii numeri 
sacramentum perpendere debemus. Dena namque millia 
virorum de Israel ad caedenda ligna in opus Domini 
mittuntur; quia quicunque doctores atque insipientium 
eruditores sunt ordinandi, decern praecepta legis per omnia 
et ipsi observare, et auditoribus suis debent observanda 
monstrare, et praemia in coelis futura, quae denario solent 
figurari, et ipsi sperare, et auditoribus suis speranda sem- 

per debent intimare. Terni autem menses, quorum distant 
tia singulis erat caesoribus imposita, perfectionem trium 
virtutum evangeliorum typice denuntiant, eleemosynae 
videlicet, orationis, et jejunii. Cum enim dixisset Domi- 
nus in evangelio, Attendite ne justitiam vestram faciatis 
coram hominibus, ut videamini ab eis; in prosecutione 
ejusdem sententiae, non aliud quam eleemosynae, orationis, 
et jejunii fecit mentionem, quae non ad hominum osten- 
tationem, sed ad solam inspectoris intern! gloriam essent 
facienda, alioqui a fructu aeternitatis vacua manerent. Qui- 
bus verbis aperte docuit, omnes virtutum fructus his tribus 
quasi ramis de una caritatis radice prodeuntibus insinuari. 
Per eleejnosynam namque comprehenduntur omnia, quae 
ad dilectionem proximi explendam benevole in fratres 
operamur. Per orationem omnia quibus per intemam 
compunctionem nostro Conditori conjungimur. Per jeju- 
nium omnia quibus nos a contagione vitiorum et illece- 
bris seculi observamus, ut libera mente et corpora casto, 
dilectioni valeamus inhaerere semper et Conditoris nostri 
et proximi. Et isti sunt tres menses operariorum templi. 
Nam quia mensis plenitudine dierum lunaris circuli per- 
ficitur, per ilium plenitudo virtutis cujusque spiritualis 
ostenditur, in qua mens bdelium a Domino quotidiana 
illustratione, quasi luna a sole respicitur. Unus mensis 
quo bgna ad opus tempi! caedebantur, elecmosyna est, id 
est, opus misericordiae quo erga salutem proximi, ut in 
unitatem sanctae ecclesiae bene proficiendo perveniant, 
docendo, castigando, commoda temporalia impendcndo, 
vitaeque exempla raonstrando laboramus. Duo autem 
reliqui menses, quibus in domibus suis manere ac suis 
necessitatibus sunt vacare permissi, oratio est et jeju- 
nium, quibus praeter ea, quae erga necessitatem fratrum 
foris operamur, nostrae salutis propriae curam intus con- 
versi roente ad Dominum gerimus. Et quoniam illi solum 
perfecte, vel suae vel fraternae salutis curam gerunt, qui 
se intuitioni divinae gratiae humiliter subdunt, recte sequi- 
tur: Et Adoniram erat super hujuscemodi indictionem. 
Adoniram namque, qui Latine dicitur Dominus meus ex- 

celsus, quem melius quam ipsum quern nomine imitatur 
insinuat, Dominum videlicet Salvatorem ? Et nunc Ado- 
niram operariis templi praeponitur, ut sua provisione rite 
ordinetur, quibus mensibus singuli ad operandum exeant, 
quibus denuo ad curandum domum suam redeant; cum 
Dominus et Salvator noster mentes sanctorum praedicato- 
rum sua familiarius illustratione informat ad discemendum, 
quando oporteat aedificandi ecclesiam opus inire praedi- 
cando^ vel alia pietatis opera praestando ; et quando rursum 
conveniat ad suam ipsorum conscientiam examinandam, 
quasi ad inspiciendam domum suam reverti, et banc ora- 
tionibus ac jejuniis supemo visitatore ac inspectore dignam 
reddere. Fuerunt itaque Salomon! septuaginta millia 
eorum, qui onera portabant, et octoginta millia latomorum 
in monte, absque praepositis numero trium millium trecen- 
torum praecipientium populo et his qui faciebant opus. 
Latomos dicit lapidum caesores. Idem autem lapidum 
caesores, quod et lignorum figurate designant; hoc est, 
sanctos praedicatores, qui mentes insipientium labore verbi 
Dei exercent, eosque ab ea in qua nati sunt turpitudine 
ac deformitate transmutare contendunt, ac regulariter in- 
stitutes unitati hdelium, sedificationi videlicet, aptos reddere 
curant. Cluod autem et ligna et lapides in monte caedun- 
tur, et caesa ac praeparata utraque materies ad montem 
domus Domini transfertur, patet sensus, quod omnes 
homines in monte superbiae nati sumus, quia de praevarica- 
tione primi hominis, quam superbia fecit, originem camis 
traximus. Quicumque autem gratia Dei praeordinati ad 
vitam cxcidimur catechizando, et sacramenta hdei percipi- 
endo, de monte superbiae in montem domus Domini trans- 
ferimur, quia eruti de potestate tenebrarum, ad arcem 
virtutum, quae est in unitate sanctae ecclesiae, pervenimus. 
Notandum autem, quod iidem operarii ita erant distributi, 
ut pars in monte lapides caederent, pars item onera porta- 
rent. Diversa namque sunt dona Spiritus, et quidam 
majorem dicendi, atque protervos arguendi constantiam 
habent, quidam mitiores ad consolandos pusillanimes et 
sublevandos infirmos existunt ; quidam utriusque virtutis 

munere prsediti ad opus Domini conveniunt ; quales fieri 
voluit quibus loquitur Apostolus dicens, Corripite inquie- 
tos^ consolamini pusiUanimes, suscipite infirmos^ patientes 
estote ad omnes. Prsepositi autem qui prseerant singulis 
operibus, ipsi sunt sacrae conditores scripturae, quorum 
magisterio in omnibus erudimnr^ quomodo inscios docere, 
contemptores corripere, quomodo nos invicem onera nostra 
portare^ ut impleamus legem Christi, conveniat. Gluanto 
autem quisque plus in sustentandis proximorum necessi- 
tatibus^ sive in castigandis eorum erratibus laborat^ tanto 
certiora in future praemia, vel quietis animarum post 
mortem, vel beatae corporum immortalitatis expectat. 
Unde recte praefati operarii lxx. millia et lxxx. milUa esse 
perhibentur, Septuaginta videlicet propter sabbatismum 
animarum; Septimus enim dies in sabbatum, id est, re- 
quiem consecratus est, Octoginta propter spem resurrec- 
tionist quae octava die, id est, post sabbatum in Domino 
praecessit, et in nobis quoque octava die simul et octava 
aetate, futura speratur. Praepositi autem erant tria millia 
trecenti, propter fidem nimirum sanctae Trinitatis, quam 
sancta nobis eloquia praedicant. Quod vero pro tribus 
millibus trecentis praepositis, in libro Paralipomenon tria 
millia sexcenti sunt scripti, ad eandem prorsus sublimium 
virorum respicit perfectionem. Nam quia in senario 
numero Dominus mundi ornatum complevit, recte in eo 
perfecta bonorum solent opera figurari; et quia sancta 
scriptura cum fide veritatis opera justitiae docet habenda, 
recte praepositi templi tria millia sexcenti fuisse perhiben- 
tur. Nec praetereundum, quod haec septuaginta et octo- 
ginta millia portantium onera, et latomorum cum praepo- 
sitis suis non fuere de Israel, sed de proselytis, id est, 
advenis qui morabantur inter eos. Scriptum namque est 
in libro Paralipomenon : Numeravit autem Salomon omnes 
viros proselytos, qui erant in terra Israel, post dinumera- 
tionem quam dinumeravit pater ejus David, et inventi sunt 
centum quinquaginta tria millia sexcenti, fecitque ex eis 
septuaginta millia, qui onera portarent, et caetera. Pros- 
elytae autem Graece vocabantur, qui ex aliis nationibus 

progeniti in fidem et consortium populi Dei accepta cir- 
cumcisione transierunt. Fuerunt itaque operarii domus 
Domini de tiliis Israel, fuenmt de proselytis, fuerunt de 
gentibus. De filiis videlicet Israel triginta millia, qui ad 
praecidendas de Libano cedros missi sunt. De proselytis 
isti de quibus nunc locuti sumus, lapidum caesores. De 
gentibus Hiram ipse et servi ejus, qui cum servis Salomo- 
nis ligna caedebant de Libano. Omne igitur hominum 
genus, per quod sedificanda erat ecclesia, in aedificio tem- 
pli praecessit. Judaei namque, proselyti, et gentiles con- 
versi ad veritatem evangelii, unam eandemque Christi 
ecclcsiam, sive recte vivendo, sive etiam docendo con- 
struunt. 

Cap. IV. Prcecepitque reXy ut tollerent lapides grandes 
preiiosos in fundamentum templiy ^c.] Fundamentum tem- 
pli nullum est aliud mystice intelligendum, quam illud 
quod ostendit Apostolus dicens : Fundamentum enim aliud 
nemo potest ponere, praeter id quod positum est, quod est 
Christus Jesus. Qui propterea recte fundamentum domus 
Domini potest vocari, quia (sicut ait Petrus) non est aliud 
sub coelo nomen datum hominibus, in quo nos oporteat 
salvos fieri. In quod fundamentum lapides grandes et 
pretiosi tolluntur, cum praecipui factis ac sanctitate viri, 
familiari mentis sanctitate suo adhaerent Con ditori, ut quo 
firmius in eo spem suam ponunt, eo fortius aliorum vitam 
dirigere, quod est latitudinem portare, sufficiant. Lapides 
ergo qui in fundamentum terapli ad portandum aedificium 
omne ponebantur, proprie sunt prophetae et apostoli, qui 
verbum et sacramenta veritatis, sive visibiliter sive invisi- 
biliter, ab ipsa Dei sapientia perceperunt. Unde et nos 
qui horum doctrinam, sive vitam studemus pro nostro 
modulo imitari, fundatos dicit Apostolus super fundamen- 
tum apostolorum et prophctarum. Sed et generaliter 
perfect! quique, qui fideliter ipsi Domino adhaerere, et 
impositas sibi fratrum necessitates fortiter ferre didicerint, 
his possimt lapidibus grandibus ac pretiosis indicari. 
Qui bene lapides primo quadrari, ac sic in fundamento 
poni jubentur. Quadratum namque omne, quocunque ver- 

titur, fixum stare consuevit. Cui nimirum figurae corda 
assimilantur electorum, quae ita in fidei firmitate consistere 
didicerunt^ ut nulla occurrentium rerum adversitate, nec 
ipsa etiam morte, a sui rectitudine status possint inclinari. 
Quales videlicet doctores ecclesia non solum de Judaea^ 
verum etiam de gentibus perplures suscepit. Unde bene 
de lapidibus hujusmodi grandibus pretiosis et quadratis 
subditur: Quos dolaverunt caementarii Salomonis et cae- 
mentarii Hiram. Dolantur namque lapides pretiosi^ cum 
elect! quique credentium^ sanctorum instructione et in- 
stantia quicquid in se habent noxium et inane relinquunt, 
atque ante conspectum sui Conditoris solam insitae justitiae 
regulam, quasi quadraturae formam ostendunt. Dolave- 
runt autem lapides non solum caementarii Salomonis, sed 
etiam caementarii Hiram; quia ex utroque Dei populo 
fuere nonnulli, qui ipsorum quoque doctorum sublimium 
jure doctores existerent, et quasi quadrantes eos ad suble- 
vandum domus Domini aedificium pararent. Neque enim 
solum Hieremias et Isaias, et caeteri ex circumcisione pro- 
phetae; verumetiam beatus Job cum filiis suis qui erant 
ex gentibus, maximam vitae sive patientiae formam, max- 
ima doctrinae salutaris praeconia sequentis aevi doctori- 
bus ministravit, quo abjectis verbis, actibus, cogitatibus 
supervacuis, ad portandum onus sanctae ecclesiae digni 
fierent et apti. Porro Giblii praeparaverunt ligna et lapides 
ad aedificandam domum. Giblos est civitas Phoeniciae, cujus 
meminit Ezechiel, dicens : Sapientes tui. Tyre, fact! sunt 
gubematores tui, senes Giblii et prudentes ejus ; pro qua 
in Hebraeo continetur Gobel sive Gebel, quod interpre- 
tatur definiens, sive disterminans. Quod vocabulum apte 
convenit eis, qui corda hominum ad aedificium spirituale, 
quod ex virtutibus animae construitur, parant. Sic etenim 
solum 8 U 08 auditores fidem et opera justitiae docere suffi- 
ciunt, dum ipsi prius sacris paginis edocti, diligenter quae 
sit fides tenenda, quo virtutum calle incedendum, certa 
definitione veritatis didicerunt. Nam frustra sibi ofiicium 
doctoris usurpat, qui discretionem catholicae fidei ignorat. 
Neque sanctuarium Domino, sed ruinam sibi aedificant, 

qui docere alios regulam, quam ipsi non didicere, conan- 
tur. In aedificanda enim domo Domini, primo sunt ligna 
et lapides cmdendi de monte ; quia eos quos in fide veri- 
tatis instituere quaerimus, primo necesse est ut abrenun- 
tiare diabolo, ac de sorte primae praevaricationis, in qua 
nati sunt, doceamus renascendo erui. Dein quaerendi 
sunt lapides pretiosi et grandes, atque in fundamentum 
templi deponendi; ut meminerimus abdicata conversa- 
tione priori eorum in omnibus vitam moresque inspicere, 
eos nostris auditoribus imitandos proponere, quos per vir- 
tutem humilitatis specialiter Domino adhaerere noverimus, 
quos invincibili mentis stabilitate quasi quadratos quo- 
dammodo, atque ad omnes tentationum incursus immo- 
biles perdurare conspicimus, quos pretiosos et grandes 
fama et merito comperimus. Post fundamentum vero 
talibus ac tantis lapidibus compositum, aedificanda est 
domus, praeparatis diligentius lignis ac lapidibus, ac decent! 
ordine collocatis, quae olim prisco suo situ vel radice fue- 
rant abstracta; quia post fidei rudimenta, post collocata 
in nobis juxta exemplum sublimium virorum fundamenta 
humilitatis, addendus est in altum paries bonorum operum, 
quasi superimpositis sibi invicem ordinibus lapidum, am- 
bulando ac proficiendo de virtute in virtutem. Vel certe 
lapides fundamenti grandes, pretiosi quadrati, primi sunt 
(ut supra dixeram) ecclesiarum magistri, qui ab ipso Do- 
mino verbum audiere salutis. Suppositi autem ordines 
lapidum sive lignorum, sequentes suo quique tempore 
sacerdotes ac doctores, quorum vel praedicatione ac minis- 
terio fabrica crescit ecclesiae, vel ordinatur virtutibus. Quali 
autem colore fuerint lapides, quibus factum est templum, 
in libro Paralipomenon aperte declaratum est, dicente 
David ad Salomonem, cum ei impensas templi, quas prae- 
paravit, ostenderet: Omnem pretiosum lapidem et mar- 
mor Parium abundantissime praeparavi. Marmor autem 
Parium, marmor candidum dicit, quale eadem insula gig- 
nere consuevit ; unde poeta dicit : 

Olearon, niveamque Paron, sparsasque per aequor 

Cycladas, et crebris legimus freta concita ventis. 

Niveam ergo Paron dicit, eo quod marmor candidissimi 
generis mittat ; est autem una de Cycladibus, quo videlicet 
lapide templum fuisse factum Josephus insinuat, dicens : 
Elevavit itaque templum usque ad cameram, ex lapide albo 
constructum, altitudo fuit 60 cubitorum et centum ; nec 
mysterii sensus in abdito est. Cuivis etenim patet, quia mar- 
mor candidum^ ex quo domus Domini constructa est, mun- 
dam electorum actionem simul et conscientiam ab omni 
naevo corruptionis castigatam designat. Quales esse voluit 
sapiens ille architectus eos, quos super fundamentum Christi 
locabat, lapides pretiosos auro argentoque redimitos : Caris- 
simi, inquit, mundemus nos ab omni inquinamento carnis 
et spiritus, perficientes sanctificationem in timore Dei. 

Cap. V. Factum est igitur quadringentesimo et octogesimo 
anno egressi(ynis filiorum Israel de terra JEgyptiy ^c.] Quod 
didtur anno quarto, mense Zio, ipse est mensis secundus 
regis Salomonis super Israel, ordinis sensus est. In anno 
quarto regis Salomonis, mense Zio, ipse est mensis secun- 
dus. Mensem autem secundum Maium dicit: namque 
Aprilis, quo Pascha celebratur, principium mensium apud 
Hebraeos primus erat in mensibus anni. Ex quo mani- 
festo claret, quia mox, peracto Pascha, coepit aedificare 
domum Domino, et consecratus mystica solennitate popu- 
lus manus ad opus mysticum misit. Fit autem comme- 
moratio egressionis de iEgypto, quando tabernaculum aedi- 
ficari coeptum est, ut admoneatur lector, quot annorum 
tempus inter aedificationem utriusque domus extiterit, et 
hujus quoque summae temporis sacramentum spirituale 
cognoscat. Quater namque centeni et viceni, quadrin- 
gentos jet octoginta faciunt. Quatuor autem evangelicae 
perfectioni apte conveniunt, propter ipsum evangelista- 
nim nuraerum. Centum 20, doctrinae legali, propter 
annos totidem legislatoris. In quo etiam numero virorum 
gratiam Spiritus Sancti primitiva suscepit ecclesia, paten- 
ter ostendens, quia qui lege legitime utuntur, id est, qui 
Christi in ea gratiam cognoscentes amplectuntur, jure Spi- 
ritus ejus gratia replentur, qua in caritate ejus amplius 
ignescant. Diximus autem per tabernaculum quod fecit 

in deserto Moyses et filii Israel synagogam ; per templum 
vero, quod Salomon et filii Israel cum proselytorum et 
gentilium auxilio construxit, ecclesiam gentium posse 
designari. Permansit autem cultus et religio tabemaculi 
annis quadringentis et 80, et sic templum aedificari incoe- 
pit, quia scriptura veteris testamenti tanta perfectione 
redundat, ut si quis earn bene intellexerit, cuncta in se 
novi testamenti mysteria contineat. Patres quoque vete- 
ris testamenti perplures, tantae perfectionis arcem vivendo 
tenuerunt, ut in nullo apostolis apostolicisque viris putandi 
sint esse minores. Manebat tabemaculum usque ad con- 
structionem templi in populo Dei per annos quadringentos 
et 80, id est, centum 20, per quatuor multiplicatos : quia 
ex tempore datae legis Dei usque ad incamationem Domi- 
nicam, et tempus revelatae gratiae, non defuere viri qui in 
lege constituti, evangelicam per omnia perfectionem mente 
et opere servarent ; non defuit scriptura, quae gratiam novi 
testamenti in veteri propheticis intimaret eloquiis. Quod 
autem quarto anno regis Salomonis aedificari coepta est 
domus Domini, potest eo referri mystice, quod post exple- 
tam dispensationem Dominicae incamationis, quae in qua- 
tuor evangelii libris scripta est, misso de coelo Spiritu 
Sancto, ecclesiae structura coeperit. Et quod mense se- 
cundo coepta est, potest ad electionem gentium referri, 
quae secundo loco post Israel aedificationem in se susce- 
perit creates. Unde et secundus mensis in lege concessus 
est ad faciendum Pascha his, qui immundi super anima, 
vel in via procul positi ad faciendum in primo mense 
Pascha, occurrere nequirent. Ubi nos apertissime desig- 
nati sumus, qui immundi super animae nostrae morte, et 
procul adhuc positi a populo Dei, non potuimus primum 
Pascha facere, quod in came et sanguine Agni fiebat. Cele- 
bramus autem hodie Pascha secundum, quod in corpore 
et sanguine Redemptoris nostri, a quo quaesiti et mundati 
sumus, actum est. In quo autem loco templum sit aedifi- 
catum, manifestius in libro Paralipomenon ostenditur, ubi 
scriptum est: Et coepit Salomon aedificare domum Do- 
mino, in Hierusalem, in monte Moria, qui demonstratua 

fuerat David patri ejus, in loco quem paraverat David in 
area Oman Jebusaei. ^Edificatur ergo in monte domus 
Domini^ in visione pacis^ quia dilatata per orbem ecclesia 
in una eademque fide et veritatis catholicse societate con- 
aistit. Namque in scissura mentium Deus non est, sed 
factus est in pace locus ejus^ et habitatio ejus in Sion. 
iSdificatur in monte, videlicet in ipso Domino Salvatore, 
de quo Esaias ait : Exit in novissimis diebus prseparatus 
mons domus Domini in vertice montium. Et ipse de se 
in evangelio : Non potest, inquit, civitas abscondi, supra 
montem posita. Ipse est enim mons montium, qui de 
terra quidem per originem assumptae carnis ortus est, sed 
omnium terrigenarum potentiam ac sanctitatem singularis 
culmine dignitatis transcendat. In quo nimirum monte 
civitas sive domus Domini constructa est, quia si non in 
illo radicem figat, spes et fides nostra nulla est. Qui recte 
mons Moria, id est, visionis vocatur, quia electos suos, quos 
ad setemam suae claritatis visionem conservat, in hac 
interim vita laborantes videre et adjuvare dignatur. Ipse 
est enim locus in quo obtulit Abraham Isaac filium Do- 
mino, ac devotione obedientiae videri ab illo memit, unde 
et nomen accepit. Denique ubi Dominus ait : ToUe filium 
tuum unigenitum quem diligis, Isaac, et vade in terram 
visionis, atque ofier eum holocaustum. Pro terra visionis, 
in Hebraeo terram Moria habet. Et quia immolatio Isaac 
typus Dominicae passionis extitit, recte in loco immola- 
tionis ejusdem templum aedificatur; quia per fidem et 
mysteria Dominicae passionis ecclesia dedicata, crescit in 
templum sanctum in Domino. De quo monte bene sub- 
ditur : Qui demonstratus fuerat David patri ejus. Osten- 
sus namque erat David, sicut et caeteris prophetis, venturus 
in carne Dominus, qui vocatam de gentibus ecclesiam, per 
sacramenta ejusdem suae incamationis ablueret a peccatis, 
atque in domum sibi fidelem dilectamque consecraret. 
Bene autem additur: In loco quem paraverat David. 
Paraverat namque David psallendo, paraverant alii pro- 
phetae vaticinando locum Domino, vero utique Salomon!, in 
quo domum aedificaret, quia corda auditorum suorum fide 

veritatis instituerunt ; sedulo admonentes, ut venientem 
in carne Dei Filium, fideli ac devota mente susciperent. 
Hinc etenim Dominus, de paratis sibi ad credendum po- 
pulis, ait discipulis : Levate oculos vestros, et videte 
regiones, quia albas sunt jam ad messem ; et qui metet, 
mercedem aceipit, et congregat fhictum in vitam setemam, 
ut qui seminat^ simul gaudeat et qui metit. Quasi aliis 
verbis de aedificatione templi diceret : Levate oculos ves- 
tros, et videte locum, quia paratus est jam ad aedificandam 
domum Domini. Et qui docendo sedificat, mercedem acci- 
pit, et congregat lapides pretiosos in vitam aetemam, ut et 
qui parat locum sedificio^ simul gaudeat et qui sedificat; 
id est, propheta venturum praedicens, et apostolus venien- 
tem praedicans Dominum una simul in illo mercede potian- 
tur. Bene idem locus in area erat Oman Jebussei, quia 
ecclesia areas vocabulo solet designari, dicente Joanne de 
Domino : Cujus ventilabrum in manu sua, et permundabit 
aream suam. Oman, qui interpretatur illuminatus, erat 
natione Jebusaeus. Natione gentiles quidem significat, no- 
mine autem eosdem illuminandos a Domino, atque in filtos 
ecclesiae commutandos ostendit, quibus merito dicat apo- 
stolus : Fuistis aliquando tenebrae, nunc autem lux in 
Domino. Jebus eadem est civitas, quae et Hienisalem. 
Et Jebus quidem interpretatur conculcata; Hiemsalem 
autem visio pacis : in qua quamdiu Oman gentilis reg- 
nabat, Jebus dicta est. Cum vero David in ea locum 
holocaust! emeret, cum Salomon in ea templum Domino 
aedificaret, non jam Jebus, sed Hiemsalem vocata est; 
quia nimimm gentilitas, quamdiu divini cultus nescia 
permanebat, conculcabatur et illudebatur ab immundis 
spiritibus ad simulachra muta, prout ducebatiu: sequens. 
Cum vero ilium gratia sui Conditoris respexit, continuo 
pacis in se ; et locum invenit et nomen, dicente de ipsa 
Domino : Beati pacifici, quoniam filii Dei vocabuntur. 
Cum ergo Oman in hac civitate regnum adhuc ha- 
beret, Jebus vocabatur; cum autem locum areae suae 
cum bobus ac tribulis David regi venderet, nomen 
Hierusalem accepit; quia persistens adhuc in sua obsti- 


Digitized by ^ooQle 



D£ TEMPLO SALOMOMS. 


279 


natione gentilitas conculcabatur^ quasi vilis et abjecta^ a 
malignis spiritibus. Porro cum omnia sua vendere, ac 
vero regi offerre didicit, non ultra conculcari a daemonibus 
ac vitiis potuit, sed intemae pacis^ quam cum suo Conditore 
haberet, magis compos effecta est. 

Cap. VI. Domus autem quam tedificabat rex Salomon 
DominOy habebat 60 cubitoa in longitudine^ Longitudo 
domus^ longanimitatem designat sanctae ecclesiae, qua in 
exilio peregrinationis hujus patienter adversa quaeque tole- 
rat, donee ad patriam^ quam expectat, perveniat. Latitude 
insinuat caritatem^ qua dilatato sinu mentis non solum 
amicos in Deo, sed inimicos gaudet diligere propter Deum, 
donee veniat tempus, quando ad pacem suam conversis seu 
funditus extinctis, cum solis gaudeat amicis in Deo. Alti- 
tude spem denuntiat futurse retributionis, cujus intuitu 
libenter infima quaeque sive quae demulcent, seu quae ad- 
versantur, contemnit, usque dum, utrisque transcensis, sola 
mereatur videre bona Domini in terra viventium; unde 
apte longitudo domus, sexagenario cubitorum numero 
comprehenditur. Senarius namque numerus, in quo mun- 
dus factus est, perfectionem solet operum designare bono- 
rum. Et necesse est nos ita per longanimitatem molestias 
ferre nostrse peregrinationis, ut merito bonae operationis 
promissam patriam, cum apparuerit, valeamus intrare. La- 
titude vicenario numero determinatur, propter geminam 
ejusdem caritatis, qua Deum et proximum amamus, dis- 
tantiam. Altitude tricenario, propter fidem sanctae Trini- 
tatis, qui unus est Deus, in cujus visionem cuncta spei 
nostrae desideria suspend untur. Sex ergo ad operis per- 
fectionem, duo ad dilectionem Dei et proximi, tria pertinent 
ad spem divinae visionis. Singuli autem numeri recte per 
decern multiplicantur, quia non nisi per fidem et custodiam 
decalogi legis, vel patientia nostra salubriter exercetur, vel 
caritas utiliter ardescit, vel spes sublimiter ad aeterna 
desideria rapitur. Ubi notandum est quo 30 cubiti altitu- 
dinis non usque ad tectum templi, sed usque ad ccenaculum 
inferius pertingebant : namque in libro Paralipomenon 
aperte scriptum est, quod altitudo 120 cubitorum erat. 

De cujus rei sacramentis aptius in sequentibus tractabitur, 
ubi ad medium usque coenaculum, ac tertium lectionis ordo 
pervenerit. Porticua erat ante templum 20 cubitorum 
longitudinis, juxta mensuram latitudinis templi, et habebat 
10 cubitos latitudinis ante faciem templi. De hac porticu 
in libro Paralipomenon ita scriptum est: Porticum vero 
ante frontem quae tendebatur in longum juxta mensuram 
latitudinis domus, cubitorum 20. Patet ergo quia porticus 
ista ad orientalem templi partem facta est. Templum 
namque erat conversum ad orientem, sicut et tabemacu- 
lum, habebatque ostium porticus ab oriente contra ostium 
templi, juxta quod historicus Judaeorum Josephus apertis- 
sime docet ; ita ut sol aequinoctialis oriens, directis radio- 
rum suorum lineis per ostia tria, porticus videlicet, et 
templi, et oraculi, arcam testamenti perfundere posset. 
Quia vero templum sanctam ecclesiam designat, porticus 
quae erat ante templum et propior, lumen solis accipere 
solebat ; quid aptius quam illam ejus partem quae Dominicae 
incamationis tempora praecessit, typice denuntiat ? in qua 
sunt patriarchae et prophetae, qui orientem huic mundo 
Solem Justitiae primi susceperunt, et nascenti Domino 
in came testimonium, sive vivendo, sive praedicando, sive 
nascendo, sive moriendo praebuerunt. Ostium ergo templi, 
Dominus est ; quia nemo venit ad Patrem, nisi per ipsum. 
Hinc alibi dicit : Ego sum ostium ; per me si quis introierit, 
salvabitur. Ostium porticus, sermo propheticus est, qui 
quasi recto calle ingredientes ad ostium Domini perduce- 
bat ; quia gratiam Domini Salvatoris, qua mundum erat 
redempturus, praedicabat. Factura ergo porticus tota, 
fideles ilHus temporis signal. Ostium ergo in porticu, doc- 
tores, qui caeteris lucem vitae, januamque intrandi ad Domi- 
num pandebant, exprimit. Et bene unum ostium propter 
consonam in omnibus sanctis fidem ac dilectionem veritatis ; 
quae videlicet porticus juxta latitudinem templi 20 cubitos 
longa erat, quia nimirum antiqui justi multa diu patientia et 
longanimitate expectabant, quando apparens in came Do- 
minus novam evangelii gratiam mundo afferret, non acceptis 
ipsi promissionibus, sed a longe eas aspicientes et salutantes. 

^quabant ergo longitudine sua longitudinem templi, quia 
per longanimitatem devotae mentis desiderabant venire 
dilatationem ecclesiae in caritate Dei, quse est in Christo 
Jesu Domino nostro ; qui quamvis adhuc tempore fuerint 
a sacramentis Dominicae incamationis separati, fide tamen 
ac praedicatione fuere proximi. In hujus sacratissimae por- 
ticus prima fronte, fuere beatus protomartyr Abel, et Seth, 
et Enoch, caeterique justi mundi originalis ; in intimo autem 
penetrali ejus et quasi prope murum templi mysticum obti- 
nuere locum parentes praecursoris Domini, Symeon,et Anna, 
et caeteri. Qui etsi nativitatem ejus videre meruerunt, ad 
auditionem tamen doctrinae ejus et perceptionem sacra- 
mentorum ejus pervenire nequiverunt. Quae bene porticus 
decern cubitos erat lata, quia tales etsi necdum verba sive 
mysteria evangelii, quae erant per Dominum tradenda, re- 
ceperunt j praecepta tamen decalogi, quae perceperunt 
perfecta dilectione dilatati in Domino cordis servabant. 

Cap, VII. Fecitque in ternplo fenestras obligym.'] Fenes- 
trae templi doctores sunt sancti, et spirituales quique 
in ecclesia, quibus mente excedentibus Deo arcana secreto- 
rum coelestium specialius caeteris videre conceditur. Qui 
dum ea quae in occulto vident, publice fidelibus pandunt, 
quasi suscepto lumine solis fenestrae obliquae, id est, intus 
latiores fuisse perhibentur; quia nimirum necesse est, 
ut quisque jubar supernae contemplationis vel ad momen- 
tum perceperit, mox sinum cordis amplius castigando 
dilatet, atque ad majora capescenda solerti exercitatione 
praeparet. Et aedificavit super parietem templi tabulata 
per gyrum, in parietibus domus, per circuitum templi 
et oraculi, et fecit latera in circuitu. Tabulatum quod 
supererat quinque cubitos habebat latitudinis, et medium 
tabulatum sex cubitorum latitudinis, et tertium tabulatum 
septem habens cubitos latitudinis. Haec tabulata in evan- 
gelio, ubi Dominus tentabatur a diabolo, pinnacula templi 
vocabantur. Sed et Jacobum fratrem Domini apostolum 
in pinnaculum templi, unde ad populum concionaretur, 
levatum esse legimus. Utrum autem moris fuerit docto- 
ribus, ut in his sedentes tabulatis ad circumstantem in- 

ferius turbam facerent sermonem, nusquam in scripturis 
invenimus. Patet ergo ratio sacramenti^ quia tabulata hsec 
tria totidem fidelium gradus, conjugatorum videlicet, con- 
tinentium, et virginum, designant, distinctos quidem alti- 
tudine profession is, sed societate fidei et veritatis ejusdem 
omnes ad domum Dei pertinentes, eique fixa mente in- 
haerentes. Ubi pulchre dicitur, quia tabulatum quod su- 
pererat, quinque cubitos habebat latitudinis, medium sex, 
tertium septem, Supremum ergo tabulatum erat caeteris 
angustius, medium supremo latius, sed infimo erat factum 
angustius, quia nimirum altior professio virtutis altiorem 
debet vitam tenere vivendi. Nam quicunque abrenuntiato 
vinculo conjugali virginitatem suam Domino consecra- 
verint, mores simul oportet virginitati condignos ostendere. 
Abstineant ab otiosis eloquiis, ira, rixa, detractione, habitu 
impudico, comessationibus, potationibus, contentione, et 
aemulatione; et e contrario vigiliis sanctis, orationibus, 
lectionibus divinis, et psalmis, doctrinae et eleemosynis, 
caeterisque Spiritus fructibus operam impendant, ut qui 
futurae statum vitae in professione tenent in qua non 
nubent, neque nubentur, sed sunt sicut angeli Dei in coelo. 
Hujus quoque statum, quantum mortalibus possibile cst, 
in praesenti contendant imitari. At vero infimum tabula- 
tum amplioris erat latitudinis, quia non dicitur conjugatis : 
Vade, vende quae babes et da pauperibus : sed, si vis, 
inquit, ad vitam ingredi, serva mandata. Non homicidium 
facies, non adulterabis, non furtum facies, non falsum 
testimonium dices, et caetera. Medium inter bos locum 
tenent continentes, quantum virgin ibus inferiores, tantum 
eminentiores conjugatis. Quorum portio gloriosissima 
primitivam in Hierusalem aedibcabat ecclesiam, scribente 
beato Luca, quia multitudinis credentium erat cor unum et 
anima una, et caetera. Quorum maximam partem uxorios 
reliquisse complexus testatur bistoria sancti Stephani, ubi 
foeminas eadem religione pollentes, non conjuges, sed viduas 
appellat eorum. Singula autcm tabulata in circuitu habe- 
bant latera, id est, turriculas, ne quis in eisdem tabulatis 
coiisistens, sivc rcsidens, posset ad inferiora decidere, quod 

Ochozise regi contigisse leglmus in Samaria. Quae nimi> 
rum latera non incongrue quotidiana divinae protectionis 
erga nos munimenta designant. De quibus Psalmista : 
Immittet^ inquit, angelus Domini in circuitu timentium 
eum, et eripiet eos. Ascendit quidem in coenaculum Ocho- 
sias rex Samariae, qui se a domo David separaverat, sed per 
cancellos decidit; quia etsi sive haeretici sive schismatici 
aliquam bonse actionis arcem conscendere videntur, quia 
tamen compagem ecclesiae unitatis non habent, quasi pa- 
tentibus et non solidis laterum praesidiis, semper ad vitio- 
rum infima relabuntur, dum divino destituti auxilio suae 
pertinaciae fastu intereunt. Qua autem arte praefata tabu- 
lata parietibus tempi! sint affixa declan^tur, cum subditur : 
Trabes autem posuit in domo per circuitiun forinsecus, ut 
non haererent muris templi. Trabes ergo, quae intrinsecus 
domum mimiebant et omabant, tautae erant longitudinis, 
ut capita earum forinsecus prominerent, in infimo quidem 
online cubitorum septem, in medio sex, in supremo 
quinque. At in eisdem capitibus earum tabulata compone- 
renhir, nequaquam muris templi indxa, sed juxta muros 
trabes, quae de muris exierant superposita. Qui itaque 
per trabes domus, quae tabulata portabant, nisi praedicato- 
res sunt typice designati ? Qui dum ipsi sublimem atque 
honorabilem in ecclesia Dei locum tenent, infirmiores quos- 
que ac fragiles suis praedicationibus ab infimorum appetitu 
sustollunt, atque ad coelestia desideranda ac speranda sus- 
pendunt, suis etiam intercessionibus, ut in coeptis per- 
sistant, adjuvant. Legimus autem in libro Paralipomenon, 
quod trabes templi, sicut et caetera ejus interiora, fuerint 
auro vestitae. Quod ita factum esse non dubium est, ut 
illae trabium partes, quae intus in templo erant, auri esseut 
laminis tectae, quae vero foris parebant, hae minime de- 
auratae, ipsam cedri speciem formamque cunctis osten- 
derent. In qua tamen imposita sibimet tabulata gestabant. 
Quod ergo extrinsecus eminebat trabium, vitam sanctorum, 
quae nobis inferius innotescere potuit, designat. Quod 
intus in templo deauratum fulgebat, claritatem illam qua 
in coelesti patria, qua in aspectu sui Creatoris gaudent. 

figurate denuntiat. Quae nimirum claritas trabium aurea 
illis solummodo, qui templum intraverant, patebat; quia 
quam sit magna multitudo dulcedinis Dei^ quam abscondit 
timentibus se^ et perfecte sperantibus in se^ soli norunt illi 
qui regnum coeleste meruerunt intrare. Et tamen nos 
cum vitam, passiones, doctrinam sanctorum cementes, sive 
in scripturis legentes, ad benefaciendum exemplo excitamur 
eorum, quasi in capitibus trabium foras apparentibus a terra 
sublevamur^ quia quamvis intemam sanctorum gloriam 
percipere necdum valemus, ex eo tamen quod exterius 
videre valuimus, sublimibus ecclesiae membris fideliter ad- 
haeremus. Possumus etiam haec de sanctis in hac vita^ 
adhuc positis, intelligere, quorum puritatem dilectionis 
qua in secreto cordis coram Domino refulgent, inspicere 
nequimus. Attamen ex eis quae loquendo, vel agendo, 
vel patiendo foras ostendunt, auxilium nostrae salutis in- 
venimus. 

Domus autem cum cedificaretur de lapidibus dolatisy 
Haec ad illam ecclesiae partem, quae post hujus seculi 
labores et certamina ad aeterna praemia meruerit introduci, 
proprie pertinent. Ibi etenim perfecti solummodo et im- 
maculati, atque ab omni labe iniquitatis castigati, ingre- 
diuntur. Non enim aliquid coinquinatum faciens abomina- 
tionem et mendacium intrabit in illam civitatem, sicut in 
Apocalypsi scripsit Joannes. Malleus et securis, et omne 
ferramentum, non auditur, quia hie tundimur adversitati- 
bus, et disciplina veritatis exercemur, ut illic locis juxta 
meritum congruis disponamur, et castigatione cessante 
solo amoris glutino, quo adinvicem copulemur, uno impleti 
spiritu perfundamur. Caeterum quamvis dicatur Noe vir 
perfectus in generationibus suis, et beati immaculati in via, 
et caetera hujusmodi, nullus vere perfectus et absque ma- 
cula, quamdiu in hujus vitae via est, incedere potest. Non 
est enim Justus in terra qui faciat bonum, et non peccet. 
Veruntamen secundum hujus temporis modum perfecti et 
immaculati vocantur, qui tunc vere perficientur, cum nexi- 
bus corporis absoluti ad immortalem ilium domus Domini 
decorem pervenerint, locumque tabemaculi gloriae ejus 

ascenderint^ perfectique solummodo et immaculati^ atque 
ab omni labe iniquitatis castigati^ ingredientur in illam 
civitatem. 

Cap. VIII. Ostium lateris medii in parte erat domus dex^ 
teraj ^c.] Quidam hunc locum male intelligentes, putant 
ostium templi a meridie fuisse, non attendentes quia si hoc 
significare voluisset scriptura, non ita diceret; ostium 
lateris medii in parte erat domus dexterse^ sed ita potius 
simpliciter, et habebat domus ostium ad meridiem. Nunc 
autem longe aliud signiiicat. Partem namque domus dex- 
terse^ latus templi meridianum dicit. In cujus parte orien- 
tali ostium erat in ipso angulo factum, juxta terram. In 
quod introeuntes, statim ad altiora gradatim ascendebant, 
habentes viam ascensus per ipsa parietis interiora, donee 
tali itinere ad medium coenaculum, et a medio pervenirent 
ad tertium. Haec ita esse non dubitandum, quamlibet 
scriptura non dicat, quia sic ascendentes creberrimas habe- 
bant a meridie fenestras, quarum luce certum per omnia et 
sine offensione iter agerent. Qui nimirum locus proprie 
ad corpus Dominicum, quod de virgine assumpsit, respicit. 
Ostium namque lateris medii in parte erat domus dexterse, 
quia defiincto in cruce Domino, unus militum lancea latus 
ejus aperuit. Et bene in parte domus dexterae, quia dex- 
terum ei latus a milite apertum sancta credit ecclesia. 
Ubi et apto etiam verbo usus est evangelists, ut non per- 
cussit diceret aut vulneravit, sed aperuit, videlicet quasi 
ostium lateris medii, per quod nobis iter ad coelestia pan- 
deretur. Denique ita subjunxit : Et continuo exivit san- 
guis et aqua. Aqua scilicet, qua abluimur in baptismo, 
et sanguis quo consecramur in calice sancto. Per hoc 
namque hostium nobis est ascensus in medium coenaculum, 
et a medio in tertium ; quia per fidem et mysteria nostri 
Redemptoris, de prsesenti ecclesiae conversatione, ad re- 
quiem animarum post mortem ascendimus, rursumque de 
requie animarum adveniente die judicii ad immortalitatem 
quoque corporum quasi in tertium coenaculum sublimiore 
profectu penetrabimus, ex quo in magna amborum, cor- 
poris videlicet et animae, beatitudine, perpetuo vivamus. 

Quod quidem iter invisibiliter agebatur, ita ut soli hoc qui 
intraverant nossent, quamvis ipsum ostium etiam foris 
positi viderent, quia nimirum actus fidelium in hoc seculo, 
et celebrationes sacramentorum etiam reprobi possunt in- 
tueri; verum arcana fidei et intimae gratiam dilectionis 
nullus nisi per haec Domino duce ad ccelestia scandit, 
agnoscat. Qui enim se dicit nosse Deum^ et mandata 
ejus non custodit, mendax est. Notandum sane quod §0 
cubiti altitudinis, de quibus supra Icgitur, usque ad medium 
coenaculum pertingebant. Denique alii triginta cubiti 
usque ad tertium coenaculum addebantur, quousque ad 
porticum quae erant circa templum ab austro et aquilone 
et occasu tectum perveniebat, ut Josepho narrante disci- 
mus. Deinde usque ad supremum templi tectum alii 60 
cubiti numerabantur, et sic tota altitude domus juxta 
librum Paralipomenon in 120 cubitos consummata est. 
Portions quoque quae erat ante frontem templi ad orien- 
tem, juxta fidem praefati voluminis, eandem cubitorum sum- 
mam in altitudine habebat. Qui videlicet liber illas de 
quibus praediximus portions circa templum^ cellaria vocat 
et cubicula. Dedit autem, inquit, David Salomoni filio 
8UO descriptionem porticus et templi, et cellariorum, et 
coenaculi, et cubiculorum in adytis et domus propitiationis. 
Ubi etiam exteriorum domorum, quae erant extra atrium 
sacerdotum in circuitu templi fecit mentionem, cum 
protinus adjunxit : Necnon et omnium quae cogitaverat 
atriorum et exedrarum per circuitum in thesauros domus 
Domini, et in thesauros sanctorum. Quod autem omnis 
altitudo templi 120 cubitorum erat, ad idem sacramentum 
respicit, quod primitiva ecclcsia in Hierosolymis post pas- 
sionem, resurrectionem, et ascensionem Domini in ccelos 
in hoc numero virorum gratiam Sancti Spiritus accepit 
Quindecim namque, qui ex septem et octo constant, solent 
nonnunquam ad significationem referri fiiturae vitae, quae 
nunc in sabbathismo geritur animarum fidelium, perficie- 
tur autem in fine seculi resurrectione corporum immorta- 
lium. Ipsa autem quindecim in trigonum ducta, id est, 
cum omnibus suis partibus annumerata 120 efficiunt. 

Quapropter apte numero centenario et vicenario magna 
electorum beatitude in futura vita designator. Apte in 
hoc tertium domus Domini coenaculum consummatur, quia 
post pnesentes fidelium labores, post acceptam in futuro 
requiem animarum^ plena totius ecclesiae felicitas in resur- 
rectionis gloria complebitur. Ad quod mysterium aeque 
pertineat^ ut diximus, quod resurgens a mortuis Dominus 
atque ad coelos ascendens, huic numero virorum Spiritum 
Sanctum in linguis igneis misit, qui eos^ qui diversitate 
linguarum ab invicem discreti erant, cognatione loquela- 
rum communem in laudem Dei fecit habere sermonem. 
Nam et ecclesia suo tempore resurgens a morte, atque ad 
coelos in carne incomiptibili ascendens, plene ac perfecte 
dono Sancti Spiritus illustrabitur, quando secundum pro- 
missum apostoli erit Deus omnia in omnibus. Tunc plena 
erit adunatio linguarum in omnibus ad praedicanda mag- 
nalia Pei, quia consona mente ac voce omnes divinae 
gloriam majestatis, quam praesentem visuri sunt, coUau- 
dabunt. 

Cap. IX. Et (Bdificavit domumy et consummavit eam^ 
Laquearia sunt tabulata, quae, magno decore composita et 
omata, ab inferiori parte trabibus affiguntur. Et quia 
temae altitudinis domus Domini facta fuerat, tema nimi- 
rum habebat laquearia. Quid autem aptius per laquearia, 
quam sublimiores quosque in sancta ecclesia justos signi- 
ficare credamus? Quorum opus et doctrina cunctis in 
exemplo proposita quasi longius in alto praeeminet, quique 
suis intercessionibus et exhortationibus animos infirmorum 
ne in tentationibus deficiant protegunt. Quae nimirum 
laquearia, recte cedrina esse describuntur. Cedrus namque 
arbor est imputribilis omnino naturae, odoris jucundi, 
aspectus nitidi, serpentes accensa nidore fugans ac peri- 
mens. Quae perfectis quibusque conveniunt, quorum in- 
superabilis est patientia, fama virtutum eximia, praesentia 
cunctis gratissima bonis, auctoritas ad revincendos confu- 
tandosque eos qui veritati resistunt constantissima, qui et 
in hac vita et in futura singulari prae caeteris sanctis emi- 
nentia fulgent. 

Et (BdificavU tabulatum super omnem doniumy ^c.] Tur- 
riculaa significat^ quae in supremo domus tecto per cir- 
cuitum erant factae, ne quis ad altiora perveniens repente 
laberetur ad ima« Quod in omni domo, quam quisque 
aedificaret, Moyses fieri praecepit. Cum aedificaveris, in- 
quiens^ domum novam, facies murum tecti per circuitum, 
ne effundatur sanguis in domo tua, et sis reus labente alio^ 
et in praeceps ruente. Haec autem tabulata sive turriculae, 
supra sunt latera vocata ; ubi cum dictum esset, ^difica- 
vit super parietem templi tabulata per gyrum, in parietibus 
domus^ per circuitum templi et oraculi ; continue subjunc- 
tum est, Et fecit latera in circuitu. In quibus nimirum 
lateribus intelleximus divina esse praesidia designata, quae 
nos in hoc adhuc seculo laborantes^ ac pro captu nostro ad 
superiora nitentes^ quotidie ne deficiamus^ adjuvant. Ad 
cujus formam sensus etiam hunc locum intelligere debe- 
mus, sed ea distinctione, quod in hac vita inter crebra vel 
hostis impacati tentamenta^ vel nostrae fi*agilitatis obsta- 
cula, crebro immo continue supemae pietatis munere, ne 
corruamus^ defendimur. In ilia vero vita, quam supremum 
templi tectum, ut supra docuimus, insinuat, tanta pne- 
sentis gratia munimur, ut nec velimus ultra peccare, nec 
possimus, nec uUo mortis sive doloris, sive tentantis adver- 
sarii metu afficimur. De praesentibus Domini auxiliis, 
quasi de lateribus tabulatorum, dicit ipse Dominus, lo- 
quens de populo suo : Invocavit me, et ego exaudiam eum, 
et glorificabo eum. De futura autem ejus gratia, qua 
superna ilia civitas illustratur, dicit eidem civitati pro- 
pheta : Lauda, Hierusalem, Dominum, et caetera usque : 
Fines tuos pacem. Bene autem hoc tabulatum in tecta 
domus Domini quinque cubitos altum esse memoratur, 
quia nimirum ita nos in ilia patria divinae praesentia cla- 
ritatis adimplet, ut nihil aliud visus noster, nihil auditus, 
nihil olfactus, nihil gustus, nihil tactus, dulce habeat, nisi 
diligere Dominum Deum nostrum ex toto corde, tota 
anima, tota virtute ; diligere et proximum tamquam nos 
ipsos. Et operuit domum lignis cedrinis. Hie supremum 
ipsum domus tectum dicit, id est, tabulatum illud, quod 

supremis trabibus superpositum erat. Non autem habebat 
templum culmen in superioribus, sicut nec tabernaculum ; 
sed erat aequale, quomodo omnibus in Palaesthina et 
iEgypto domos aedificantibus facere moris est. Idipsum 
autem hoc tabulatum, quo operta est domus et laquearia, 
designat eximios quosque in resurrectionis gloria viros, et 
singulari sanctitate ad ipsum virtutis apicem pervenientes ; 
de quorum uno dicitur, Inter natos mulierum non surrexit 
major Joanne Baptista. Cujus si comparem raagnitudinis 
scire vis, audi quid Patri ipsius angelus ait ; Et ipse prae- 
cedet ante Dorainum in spiritu et virtute Heliae. Et 
acdificavit parietes domus intrinsecus tabulatis cedrinis, a 
pavimento domus usque ad summitatem parietum, et usque 
ad laquearia operuit lignis. Intrinsecus autem domus 
cedro erat vestita. Nam forinsecus tanto nitore lapis ipse, 
de quo facta erat, fulgebat, ac si calculo candido esset tecta. 
Juxta sensus vero mysticos, parietes templi, sunt populi 
fidelium, ex quibus sancta universalis ecclesia consistit ; 
quorum dilatationem per orbem latitude designat parietum, 
spem vero et intentionem omnem ad coelestia erectam 
altitude. Vel certe altitude parietis, qui ex ordinibus 
lapidum super invicem positis constat, praesentis statum 
ecclesiae designat ; ubi electi super fundamentum Christi 
omnes aedificati, sibi invicem in ordine per tempomm cur- 
ricula succedunt, seseque invicem portantes, legem Christi, 
quae est caritas, adimplent. Dum enim, qui nunc praece- 
dentibus erudiuntur magistris, rursum ipsi alios erudiunt, 
quasi super invicem positis ordinibus, quique lapidum 
vivorum in dome Dei, sic ab aliis fixa constantia portantur, 
lit ad portandos alios et ipsi sufiiciant, usque ad ultimos, 
qui in fine mundi nascituri sunt, justos; qui quasi in 
summo domus Dei locati cacumine, docentur et portantur 
ab aliis ; sed quos doceant, quorum ve fragilitatem tolerent, 
ipsi non habeut ; qui videlicet intrinsecus tabulatis cedrinis 
operiuntur, cum corda fidelium amore virtutis redundant. 
Sicut enim cedri natura perfectos homines, ut supra dociii- 
mus, typice denun tiat ; ita etiam locis opportunis celsitu- 
dinem virtutum, quibus ad eandem perfectionem perve- 
VOL. vm. u 

nitur, non immerito designate Teguntur autem omnia 
lignis, a pavimento domus usque ad summitatem parietum, 
et usque ad laquearia, cum electi a primis fidei rudimentis, 
usque ad perfectionem bonae actionis, et usque ad ingres- 
sum patriae coelestis, bonis insudare non desistunt operibus, 
cum a primis justis usque ad ultimos, in consummationem 
seculi omnes virtutibus student, quorum merito jure valeant 
protestari, quia bonus Christi odor sumus Deo in omni 
loco. Et texit pavimentum tabulatis abiegnis. Hoc 
quomodo factum sit, plenius in libro Paralipomenon ex- 
plicatur, ubi scriptum est: Stravit quoque pavimentum 
templi pretiosissimo marmore, stratum decore multo. Unde 
patet quod tabulas abiegnas, quibus pavimentum tegeret, 
nequaquam in terra posuit ; sed primo illud marmore prae- 
texit, ac deinde tabulas superposuit; ac tertium his duo- 
bus auri vestitum superaddidit, ut in sequentibus legitur. 
Sicut autem altitudo parietis in altum exsurgens, atque 
usque ad laquearia perveniens, profectus virtutum, quibus 
electi ad rcgnum coeleste perveniunt, vel certe ipsos electo- 
rum choros, sibimet per tempora variantia succedentes 
significant, ita aequalitas pavimenti concordem eorundem 
humilitatem, qua in temporal! adhuc vita positi, socialiter 
invicem caritate dictante conversantur, non immerito de- 
monstrat. Quod videlicet pavimentum pretiosissimo erat 
marmore stratum, decore multo ; idemque marmor mox 
tabulis tectum abiegnis ; quia nimirum vita justorum 
primo fidei firmitate praemunienda in corde, ac deinde vir- 
tutum spiritualium latitudine est adomanda in opere ; alio- 
quin quid utilitatis habebat decor marmoris pretiosissimi 
lignorum tabulis obtectus, si non mysticum aliquid tacite 
signaret, ac bonorum amplitudinem operiim fortitudine 
fidei intemeratae sufTulciendam esse docebat? Abies vero 
propter altitudinem sui, et robur durabile, mentem electo- 
rum infima mentis quaeque desideria spementem, et coe- 
lestium contemplation! semper intentam, virtuteque pa- 
tientiae excellentem, non incongrue demonstrat. Auri autem 
laminae, quae marmori ac tabulis sunt abiegnis superpositae, 
ipsa est latitude caritatis, de puro corde, et conscientia 

bona, et fide non ficta ; quae sicut aurum aliis pretiosius 
est metallis, ita caeteris eximior virtutibus, in templo Dei 
singulari luce refulget. Unde bene apostolus, cum plu- 
rima virtutum bona, quae humilibus corde esseiit servanda, 
quasi pavimenti ornatus enumeraret, dicens ; Induite vos 
ergo, sicut electi Dei, sancti et dilecti, viscera misericordiae, 
benignitatem, humilitatem, patientiam, modestiam, suf- 
ferentes invicem, et donantes vobismetipsis, si quis adver- 
sus aliquem habet querelam : sicut Christus donavit nobis, 
ita et VOS facite ; repente, velut desuper addendo auri vela- 
mine subjunxit : Super omnia autem caritatem habentes, 
quod est vinculum perfectionis. 

Cap, X. jiEdificavit quoque 20 cubitorumy tabulata 

cedrintty fifc.] Posteriorem templi occidentalem dicit. Ab 
ortu enim solis ingressum habebat templum, et ab occasu 
domum interiorem, hoc est sancta sanctorum. Quod autem 
tabulata, quae interiorem domum ab exteriore separabant, 
a pavimento usque ad superiora esse dicit aedificata : non 
usque ad laquearia significat, quae 30 cubitis erant in 
sublime a pavimento suspensa, ut supra jam dictum est ; 
sed tantum usque ad cubitos 20 altitudinis, ut in sequenti- 
bus aperte legitur. Reliquum vero erat supra tabulata 
apertum et inane, usque ad laquearia cubitorum decern 
altitudinis, et cubitorum 20 longitudinis, juxta latitudinem 
domus, per quam nimiriim januam fumus incensorum 
thymiamatis solebat in sancta sanctorum ascendere, atque 
ad arcam Domini operiendam penetrare. In qua distinc- 
tione domus Domini patet figura mystica, et apostolo 
exponente luce clarius est ; quia prior domus, in qua sem- 
per- introibant sacerdotes, sacrificiorum officia consum- 
mantes, praesens est ecclesia, ubi quotidie piis insistentes 
operibus, Domino sacrificia laudis offerimus. Interior vero 
domus, quae ad posteriorem templi partem erat facta, ipsa 
est promissa nobis vita in coelis, interior quidem hac con- 
versatione nostri exilii; quia in praesentia Regis summi, 
perpes ibi beatorum angelorum et hominum solennitas agi- 
tur. Unde bene de ea merito servo dicitur, Intra in gau- 
dium Domini tui. Sed posterior est tempore, quia post 

seculi hnjus labores, ad illius ingressum perducimur. 
Tabulata autem quae utramque domum ab invicem divi- 
dunt, ipsa sunt claustra coeli, quorum nobis apertionem 
quotidie suspiramus : et quantum Dominus donaverit, pia 
semper instantia, donee aperiantur, et intrare liceat, pulsa- 
mus : ubi etsi necdum ante solutionem corporum intrare 
permittimur, apertam tamen habemus januam divinae pie- 
tatis, qua orationum nostrarum, eleemosynarum, jejunio- 
rum, caeterorumque operum thymiamata praemittamus. 
Hinc est enim quod paries cedrinus, domus interioris 
januam habebat in superioribus per totum, ubi fumus 
incensorum intraret ; quia oculi Domini aperti sunt super 
domum ejus, nocte ac die, et aures ejus in orationes ser- 
vorum suorum intendentes, et hoc per totam latitudinem 
difFusae per orbem ecclesiae. Altare quoque thymiamatis, 
quod in domo quidem exteriore, sed prope ostium stabat 
domus interioris, typus fuit perfectorum justorum, qui 
came quidem adhuc in mundo retenti, sed omni desiderio 
sunt ad coelestia suspensi, et velut incenso thure fumum 
ascendentem in sancta sanctorum emittunt ; quia superno 
amore flagrantes, crebris orationum vocibus aures sui pul- 
sant auctoris. Apertamque late januam fumus incensorum 
in superioribus invenit ; quia quanto mundiores quique 
in terris, et quasi viciniores coelesti patriae commorantur, 
tanto citius a Domino cuncta quae poscunt accipiunt. 
Bene autem interior domus 20 cubitos longa facta est, 
propter mysterium geminae dilectionis, de qua supra dixi- 
mus, quae in hac interim vita ex parte maxima electomm 
illustrat mentes, sed in ilia patria, cessantibus aliarum vir- 
tutum operibus, sola perpetuo regnat. Porro 40 cubito- 
rum erat ipsum templum, pro foribus oraculi. Diximus 
ipsum templum ecclesiae typum gessisse ; unde recte fuit 
40 cubitorum : qui numerus saepe in significationem poni- 
tur praesentis fidelium laboris, quomodo quinquagenarius 
in significatione futurae quietis et pacis. Denario namque 
numero continentur praecepta, quorum observatione ad 
vitam pervenitur. Denario aeque significatur ipsa, quam 
desideramus, et pro qua laboramus, vita perennis. Qua- 

dratus vero est mundus, in quo pro acquirenda eadem 
vita certamus. Unde et Psalmista congregandam de gen- 
tibus ecclesiam praevidens aiebat : De regionibus congrega- 
vit eos, a solis ortu et occasu, ab aquilone et mari. Decern 
autem quater ducta, sexaginta faciunt. Unde populus ab 
iEgypto liberatus, in figiiram praesentis ecclesiae, quadra- 
ginta annis in eremo multis laboribus exercebatur, simul et 
pane coelesti reficiebatur, ac sic tandem ad promissam olim 
patriam pervenit. Exercetur enim tentationibus quadra- 
ginta annis, ut latores ecclesiae, quibus totum per orbem 
in observanda Dei lege desudat, insinuentur; pascitur 
manna de coelo per eosdem quadraginta annos, ut osten- 
dantur ipsae, quas ecclesia tolerat passiones, spe denarii 
coelestis, hoc est, aeternae beatitudinis esse levigandae : ubi 
hi qui nunc esuriunt et sitiunt justitiam, saturabuntur ; et 
sicut eadem ecclesia suo canit Redemptori Deo, Ego autem 
ciun justitia apparebo in conspectu tuo, satiabor, dum 
manifestabitur gloria tua. Pariter ergo populus Dei et 
afficitur adversis, et reficitur manna; ut sit illud apo- 
stoli, Spe gaudentes, in tribulatione patientes. In qua 
hgura et Dominus noster quadraginta diebus jejunabat 
ante mortem carnis suae: quadraginta etiam epulabatur 
cum discipulis suis post resurrectionem carnis suae, appa- 
rens eis in multis argumentis, et loquens de regno Dei, et 
convescens. Jejunando etenim. ostendebat nostrum in se 
laborem, manducando autem et bibendo cum discipulis, 
ostendebat in nobis suam consolationem. Jejunans velut 
clamabat : Attendite ne graventur corda vestra in crapula 
et ebrietate, et curis hujus vitae: manducans autem et 
bibens, velut clamabat, Ecce ego vobiscum sum usque ad 
consummationem seculi ; et iterura ait : Videbo vos, et 
gaudebit cor vestrum, et gaudium vestrum nemo toilet a 
vobis. Simul enim cum viam Domini carpimus, et a vani- 
tate praesentis seculi jejunamus, et promissione futuri refi- 
cimur, hie non apponentes cor, illic pascentes sursum cor. 

Cap. XI. Et cedro omnis domus intrinsecus vestiebatuTy 
^c.] Diximus de cedro, quod insuperabilem virtutum 
venustatem signaret. Quo nimirum ligno, omnis domus 

Domini intrinsecus vestitur, cum corda justorum solo 
bononim operum amore nitescunt, Habet domus Domini 
in tabulis cedrinis tornaturas suas, et conjuncturas fabre- 
factas, cum electi quique sese ad invicem pulcherrima 
caritatis copula connectunt; ita ut cum innumera sit 
multitude fidelium, unum tamen cor, unam habere animam 
pro communis fidei ac dilectionis societate merito di- 
cantur. Namque tomaturae, quae juncturis tabularum ap- 
ponebantur^ ut unum ex omnibus fieret tabulatum, ipsa 
sunt officia caritatis, quibus ad invicem fratemitas sancta 
copulatur, atque in unam Christi domum toto terranun orbe 
componitur. Quae etiam domus habet caelaturas eminen- 
tes, cum opera virtutum sancti nequaquam occulte tegunt, 
sed manifesta expressione foris omnibus, quales sint ipsi, 
quid agant, in exemplum vivendi proferunt; quomodo 
fecit apostolus Paulus, qui non solum praedicando Chris- 
tum gentibus, et patiendo pro Christo, quantum emineret, 
ostendebat, verumetiam in epistolis ad ecclesias destinatis, 
quot pericula pro Christo tolerarit, quantis revelationibus 
sit a Christo sublimatus, felici gloriflcatione declarabat, qui 
cum dicere suis auditoribus non dubitaret : Imitatores mei 
estote, sicut et ego Christi. Quid in domo Domini, nisi 
caelaturas erainentes ostendit, quia singulari culmine virtu- 
tis se cunctis imitabilem praebuit ? Omnia cedrinis tabulis 
vestiebantur, nec omnino lapis apparere poterat in pariete. 
Et lapides parietis sive pavimenti, et tabulae et aurum, 
sanctorum omnia in ecclesia vitam designant. Sed ea 
utique distinctione, cum pariter ponuntur, ut lapides vivi 
sint sancti, fortitudine fidei in unam eandemque regulam 
sibimet agglutinati ; tabulae cedrinae sive abiegnae sint 
sancti, latitudine variarum virtutum, secundum donationes 
Sancti Spiritus in una eademque fide sibimet alterutrum 
connexi ; auri laminae, sunt sancti supereminentes, scientiae 
caritatem habentes, hujusque fulgore gratissimo ad invicem 
congaudentes. Quae tria beatus apostolus una sententia 
complexus est, dicens, Nam in Christo Jesu neque circum- 
cisio aliquid valet, neque praeputium, sed fides quae per 
dilectionem operatur. Fidei namque invictae lapis figuram 

tenuity cedrus actionis odoriferae, aurum transcendentis 
omnia dilectionis. Yestiturque lapideus paries tabulis ce- 
drinis, cum professio fidei bonis omatur operibus^ ne sine 
operibus otiosa judicetur aut mortua. Verum quia lex in 
lapide scripta, doctrina vero evangelii per lignum est Do- 
minicae passionis confirmata^ unde et populus lapide cir- 
cumcidebatur in praeputio^ nos signo crucis consecramur 
in ironte. Possunt non incongrue parietes templi, lapidei^ 
sive pavimentum pretiosissimo marmore stratum^ eorum 
qui in lege fideliter ac perfecte vixerunt, typum gerere ; 
tabulae vero cedrinae sive abiegnae, novi testamenti justos 
indicare^ qui volentes post Dominum venire^ abnegant 
semetipsos, et sumpta cruce sua quotidie sequuntur ilium. 
£t quoniam utriusque temporis justos communis gloria 
supemae manet retributionis^ lapidibus ac lignis pretiosis 
tema est species aurearum adjuncta laminanim. Nec con- 
trarium debet videri^ supra diximus^ porticum quae 

erat ante templum, antiquorum figuram gestare fidelium ; 
ipsum vero templum, eorum qui post incarnationis Domi- 
nicae tempus in mundum venerunt ; porro domum interio- 
rem regni coelestis gaudia, quae utrisque justis dantur, 
figurare ; nunc autem dicamus parietes lapideos antiquum 
Dei populum, tabulata cedrina novum^ aureas laminas 
utriusque in coelis praemia designare, cum iidem parietes 
templi, et in porticu^ et in ipso templo^ et in sanctis sancto- 
rum pari fuerint modo de lapidibus et lignis et auro com- 
pacti. Multiplex namque est in diversis rebus earundem 
repetitio figurarum. Sed et hoc dicendum, quia fuerunt et 
in lege, et ante scriptam legem plurimi, qui legaliter Do- 
mino deservirent, non occidentes, non fomicantes, non 
furtum facientes, non falsum testimonium loquentes, hono- 
rantes patrem et matrem, et diligentes proximos sicut 
seipsos. Hi ad parietes porticus lapideos pertinebant. 
Fuerunt alii, qui majori perfectione, relictis mundi negotiis, 
et assumpta cruce sua, sequebantur Dominum, qui ut 
apostolus ait: Ludibria et verbera experti, insuper et 
vincula et carceres, lapidati sunt, secti sunt, tentati sunt, 
in occisione gladii mortui sunt ; circuierunt in melotis, in 

pellibus caprinis, egentes, angustiati, afflicti, quibus dignud 
non erat mundiis. Hi qui ante manifestata tempora evan- 
gclii, vitam duxere evangelicam, quid nisi ante ingressum 
templi tabulata cedrina in porticu fulgebant? Quosutros- 
que, quia idem regnum coeleste communiter, quamvis in 
mansionibus discretis recipit, quasi porticus templi, post 
lapides et cedrum, intrinsecus est auro cooperta. Sunt 
autem hoc in tempore perplures, qui legalibus contenti 
praeceptis, quae supra commemoravimus, sufficere sibi cre- 
dunt tantum, si ad vitam venire mereantur. Sunt alii qui 
ad perfectionera nitentes, venditis quae habent omnibus, 
Dominum sequuntur, memores promissi illius, quo talibus 
in resurrectione non solum vitam, sed et specialem prae- 
dixit honorem esse tribuendum : Amen dico vobis, inquit, 
quod VOS qui secuti estis me, in regeneratione, cum sederit 
Filius hominisin sede majestatis suae, sedebitis et vos super 
sedes duodecim,judicantes duodecim tribus Israel. Hi ad 
parietes templi albo de lapide factos, illi figuraliter ad 
cedrina pertinent tabulata, utrique a Domino perpetuae 
praemia lucis, quasi auri laminas quibus decorent ur, ex- 
pectant. Sunt in abditis templi lapides pretiosi, sunt 
tabulae ligni aroniatici, utraque auro cooperta ; quia et illi 
qui in lege Domini immaculate ambulaverunt, et qui gra- 
tiam evangelii perfecte susccperunt, pariter aetema vita 
perfruuntur. Oraculura autem in medio domus in in- 
teriore parte fecerat, ut poneret ibi arcam foederis Domini* 
Hoc superius praeoccupando expositum est ; quia videlicet 
interna domus secreta patriae coelestis, area foederis Domi- 
num Salvatorem, in quo solo foedus pacis apud Patrem 
habemus, designaret; qui post resurrectionem suam as- 
cendens in coelura, camem quam assumpserat ex virgine, 
in Patris dextera collocavit. Porro oraculum habebat vi- 
ginti cubitos longitudinis, et viginti cubitos latitudinis, et 
viginti cubitos altitudinis. Parietem significat cedrinum, 
qui oraculum, id est, sancta sanctorum ab aede exteriore 
segregabat, sicut et supra diximus. Oraculum ergo, ubi 
erat area, habebat vicenos cubitos in longitudine et latitu- 
dine et altitudine, id est, per quadnim ; quia in superna ilia 

patria, ubi Regem in decore suo vident oculi sanctorum^ 
sola caritas divinae ac fratemae gratiae per omnia fulget; 
quod praesentibus quoque verbis astruitur, cum dicitur, Et 
operuit illud atque vestivit auro purissimo. Quod est 
aperte dicere, quia supemae moenia civitatis gratia caritatis 
implevit. 

Cap. XII. Sed et altare vestivit cedro.'] Altare dicit 
thymiamatis^ quod erat ante oraculum^ de quo paulo post 
aubinfertur: Sed et totum altare oraculi texit auro. Unde 
intelligi datur, quod idem altare de lapide quidem fuerit 
factum, et cedro vestitum, ac deinde auro coopertum. 
Significat autem typice perfectorum vitam justorum, qui 
quasi in vicinia oraculi sunt positi ; quia desertis infimis 
delectationibus, de solo regni coelestis ingressu curam 
omnem impendunt. Unde bene in hoc altari non cames 
victimarum, sed sola incendebantur thymiamata ; quia 
tales non adhuc peccata camis et illecebras cogitationum 
in se mactare opus habent, sed tantum orationum spiritua* 
lium et coelestium desideriorum odoramenta, per ignem 
mtemi amoris in conspectu sui Conditoris offerunt. Quid 
autem in hujusmodi altari lapis, cedrus, et aunim figurent, 
ex his quae superius dicta sunt, facile potest intelligi. 
Domum quoque ante oraculum operuit auro purissimo, et 
fixit laminas clavis aureis. Domum ante oraculum prae- 
sentis ecclesiae typum tenere diximus, ubi ita Redemptoris 
nostri amorc flagramus, ut necdum ipsum videre facie 
ad faciem valeamus. Unde apte domus haec auro quidem 
optimo cooperta, sed interposito erat medio pariete ab 
oraculo secreta. Oraculum namque vocatur, cum vel 
tiivina hominibus, vel angelica allocutio cum secretorum 
quorumque revelatione conceditur. Unde bene oraculum 
in abditis, hoc est, in interiore domo factum est ; quia 
in superna patria et angelorum nobis visio et allocutio, 
ipsaque Dei praesentia revelabitur ; juxta hoc quod Veritas 
ipsa diligentibus se pollicetur, diccns : Qui autem diligit 
me, diligetur a Patre meo, et ego diligam eum, et mani- 
festabo ei meipsum ; et iterum : Venit hora cum jam non 
in proverbiis loquar vobis, sed palam de Patre meo annun- 


Digitized by 


Google 



298 


DE TEMPLO 8ALOMONIS. 


tiabo vobis. Domus ergo ante oraculum auro tecta est, 
quia perfecti quique justi in hac vita, ubi necdum palam 
de Patre audire ; id est, necdum palam videre queunt, 
fidem et opus justitiae divino omant amore, per quern per- 
fectam visionem et plenam Dei cognitionem mereantur. 
Laminae aureae, quibus cooperta est domus, operationes 
sunt multifariae pietatis, quos in obsequium vel sui Creato- 
ris, vel fratemae necessitatis amor castus exhibet. Clavi 
aurei quibus erant affixae laminae, ipsa sunt praecepta can- 
tatis, sive proraissa aetemae claritatis, per quae in exercitio 
studioque virtutis, ne deficiamus, donante Christi gratia 
continemur. Unde bene de eisdem clavis in libro Para- 
lipomenon scriptum est, Sed et clavos fecit aureos, ita ut 
singuli clavi siclos quinquagenos appeuderent. Quinqua- 
genario namque nuraero solet in scripturis remissio pecca- 
torum, et gratia Spiritus Sancti, et requies aeterna figurari; 
quoniam quinquagesimus Psalmus est poenitentiae et re- 
missionis, quinquagesimus annus jubilaeus, et quinquage- 
sima die post Pascha Spiritus Sanctus adveniens primitivam 
ecclesiam consecravit. Et quinquagenorum erant siclorum 
clavi singuli, quibus laminae aureae affigebantur, in parieti- 
bus domus Domini ; quia nimirum verba coelestia, quibus 
in amore bonorum operum proficimus, et conservamur, 
veniam nobis promittunt peccatorum, gratiam Spiritus 
Sancti, et sabbatismum in futuro pollicentur aetemum. Et 
hi quidem clavi dilectionis. Sunt vero alii clavi timoris, 
quibus incipientes quicjue, et necdum ad perfectionem per- 
venientes, illecebras vitiorum camalium voluptatumque 
mortificant; illi videlicet sermones veritatis, quorum in- 
stitutione carnem nostram crucifigere cum vitiis et concu- 
piscentiis edocemur, quos habere desiderabat propbeta 
cum ait: Crucifige clavis et timore tuo cames meas, 
a judiciis enim tuis timui. Qui rursum ad perfectionem 
perveniens dicit de clavis dilectionis: Mihi autem ad- 
haerere Deo bonum est. Nihilque erat in tempio, quod 
non auro tegeretur. Sed et altare totum oraculi auro 
texit. Supra de altari dictum est, plenius vero haec in 
libro Paralipomenon explicantur, ubi porticus quoque, quae 

erat ante frontem templi deaurata esse intrinsecus^ coe- 
nacula quoque tecta esse perhibentur. Ubi figura mysterii 
in promptu est, quod tota ecclesia, et in hoc seculo 
et in futuro, prae caeteris virtutibus Deo placitis dono 
caritatis abundat, et sola hie quasi singulariter eminens 
dare videtur. Deaurata est quippe porticus ante templum, 
quia patres veteris testamenti Deo per caritatem placu- 
erunt; deauratum est templum^ quia eadem ipsa caritas 
Dei diffusa est in cordibus nostris per Spiritum Sanctum, 
qui datus est nobis ; deaurata est domus interior, quia in 
supema patria sola caritas regnat. Sed ibi eo verius 
et securius, quo praesens ipse Deus, qui est caritas, videtur ; 
ibi eo certius, quo ipse Mediator Dei et hominum, qui solus 
patemorum est conscius secretorum, velut area testamenti 
semper aspicitur. Quod autem coenacula quoque tecta 
sunt auro, ad eundem sensum respicit. Sicut enim in- 
terior domus sancti sanctorum, ubi erat area foederis, 
vitam sanctorum in conspectu sui Conditoris et Redempto- 
ris designat, juxta illud psalmistae, Abscondes eos in abs- 
oondito vultus tui a conturbatione hominum ; ita coenacula 
eandem in alto vitam, hoc est, in coelis esse, et non in hoc 
mundo designant, dicente apostolo: Quae sursum sunt 
quaerite, ubi Christus est in dextera Dei sedens; quae 
sursum sunt sapite, non quae super terrara. 

Cap. XIII. Et fecit in oi'aculo duos Cherubin^ ^c.] 
Cherubin, sicut propheta Ezechiel aperte declarat, angelicae 
dignitatis vocabulum est, numeroque singulari Cherub, 
plurali Cherubin dicitur. Unde apte in figuris Cherubin, 
quae erant in oraculo facta angelica ministeria, quae Con- 
ditori suo in coelis semper assistant, possunt intelligi. 
Qui recte de lignis olivarum facti esse perhibentur, quia 
nimirum virtutes angelicae gratia Spiritus Sancti, ne unquam 
ab amore Dei arescant, unctae sunt. Ipsi etenim una 
nobiscum sunt participes illius, de quo ait in laude Christi 
propheta: Unxit te Deus Deus tuus oleo laetitiae prae 
participibus tuis. Recte de lignis olivarum sunt figura- 
liter facti, quos luce sapientiae coelestis mox ipse qui cre- 
avit, implevit. Unde Cherub appellari voluit, qui Latine 

multiplicata scientia, sive scientiae multitude interpretatur. 
Decern autem cubitorum sunt altitudinis^ quia denario 
vitae aeternae fruuntur, habentes inviolatam in se sui Re- 
demptoris imaginem, servata in perpetuum sanctitate et 
justitia et veritate, quam a prima conditione percepenint. 
Denarius namque decern obolis constat^ et continere in se 
nomen Caesaris et imaginem consuevit. Quapropter et 
figurae regni coelestis aptissime congruit, ubi et sancti 
angeli in imagine sui Conditoris, ad quam facti sunt, 
semper manent, et elect! homines imaginem ejus, quam 
peccando amiserant, recipiunt. Scimus enim, inquit, quia 
cum apparuerit, similes ei erimus, quoniam et videbimus 
eum sicuti est. Quinque cubitorum ala Cherub una, et 
quinque cubitorum ala Cheruh altera, id est, decern cubi- 
tos habentes a summitate alae unius usque ad alae alterius 
summitatem. Alae cum in sanctorum hominum figura 
ponuntur, virtutes significant eorum, quibus ad coelestia 
semper volare, atque in his conversationem delectantur 
habere. Cum vero in significatione angelorum ponimtur 
alae, quid aptius quam gratiam perpetuae et indefectivae 
felicitatis eorum, qua semper in coelestibus in ministerio 
sui persistunt Auctoris ? Vel certe quia levitate spiritualis 
naturae sunt praediti, ita ut ubicumque voluerint, statim 
quasi volando perveniant, et hie cum alis figurati, et pro- 
phetis sunt cum alis ostensi. Bene autem dicitur quod 
quinque cubitorum fuerit ala Cherub una, et quinque 
cubitonim ala Cherub altera ; quoniam virtutes angelicae 
legem Dei, quae in quinque libris descripta est, indefessa 
devotione custodiunt, diligendo videlicet Deum et Domi- 
num suiun ex omnibus viribus suis, diligendo et proxi- 
mos tanquam seipsos. Plenitudo enim legis est caritas. 
Proximi autem eorum, et ipsi adinvicem sunt angelid 
spiritus, et homines electi eorum aeque concives. Unde 
utraque ala ejusdem esse mensurae perhibetur, quia videlicet 
eadem ipsa devotione, qua sese in alterutrum in Deo dili- 
gunt, nostram quoque ad se ascendentium societatem desi- 
derant. Sicque simul alae decern cubitos complent cum in 
geminae caritatis exhibitione angeli de Conditoris sui pne- 

sentia laetantur. Decern quoque cubitorum erat Cherub 
secundus mensura pari, et opus unum erat in duobus 
Cherubin. Duo erant facti Cherubin propter consortium 
ejusdem, de qua loquimur, caritatis significandum ; quia 
minus quam inter duos stare caritas non potest. Unde 
et Salvator binos ad praedicandum mittere discipulos cura- 
vit, ut tacite doceret, ab eis qui verbiim fidei praedica- 
rent, virtutem dilectionis ante omnia opera esse tenendam. 
Uniusque mensurae et operis erant duo Cherubin, quia 
disparilitas voluntatum sive cogitatuum in superna ilia 
patria nulla est, ubi una omnes eademque Dei praesentis 
visione et gloria illustrantur. Posuitque Cherubin in 
medio templi interioris. Extendebant autem alas suas 
Cherubin, et tangebat ala una parietem, et ala Cherub 
secundi tangebat parietem alterura. Alae autem alterae 
in medio pariete templi, se invicem contingebant. Manifes- 
tum est ex his, quae praedicta sunt, quare Cherubin in 
medio templi interioris sint positi, quorum habitatio sem- 
per est in coelis. Extendebant autem alas Cherubin quasi 
ad volandum, quia spiritus angelici semper habent animum 
ad obsequium divinae voluntatis paratum. Quod vero ala 
una tangebat parietem, et ala Cherub secundi alterum pari- 
etem, ad illam caritatis administrationem, quam nobis ex- 
hibent angeli, pertinet. Quod alae alterae in medio templi 
se invicem contingebant, earn dilectionis gratiam qua se 
alterutrum complectuntur, exprimit. Bene autem sequi- 
tiu* : Texit quoque auro Cherubin, quia et naturam eorum 
Conditor immortal! caritate sublimavit, et mentem vera 
dilectionis atque humilitatis luce replevit. Notandum 
sane, quod Moyses, dum tabernaculum faceret, fecit et 
duos Cherubin aureos, quos posuit in propitiatorio, quod 
erat super arcam. Salomon autem addidit alios duos 
majores, quos in templo poneret, sub quorum alis arcam 
in medio poneret cum propitiatorio et Cherubin prioribus. 
Sicque factum est, ut in tabernaculo quidem essent Che- 
rubin duo, in templo autem quatuor. Ad unam vero ean- 
demque significationem utrique pertinent. Sed repetitum 
est opus auguste factum et per Salomonem, ut typice 

doceretur, quia multiplicata per incarnatioDem Dominicam 
ecclesia, latius esse gentibus sublimitas coelicivium panden- 
da. Qui sic Conditorera de collate sibi munere beatitudinis 
collaiidant^ ut de nostra quoque ereptione, atque ad eandem 
beatitudinem introductione congaudeant. Extendunt enim 
alas adinvicem super arcam, cum ad laudem Domini Salva- 
toris referunt bonum omne quod acceperunt. Extendunt 
alteras alas ad parietes oraculi, cum sanctos etiam homines 
secum videre laetantur, eosque velut alarum suarum summi- 
tatibus tangunt, quos consortes atque imitatores fuisse in 
hac vita suae puritatis exultant. Duos autem aeque parietes 
alis suis tangunt, quia fideles utriusque populi, Judaeos 
scilicet et Gentiles, possessores secum habent aulae coeles- 
tis. Non quod in ilia patria distinctio sit localis inter 
utrumque populum, sed quia major fiat festi vitas intemae 
beatitudinis, de consortio adunatae firatemitatis. Exten- 
dunt ergo Cherubin ad utrumque parietem oraculi alas 
suas, /luia lastantes in coelesti patria justos utriusque populi 
vision\5 quoque suae gloriae ad laudem sui Creatoris excitant. 
Nec solum de illorum, quos secum intus habent, hominum 
justorum felicitate laetantur agmina coelestia, verumetiam 
nostri, qui foris adhuc positi, de profundis ad Dominum 
clamamus, curam gerunt sedulam. Unde bene de eisdem 
Cherubin, in libro Paralipomenon scriptum est ; Ipsi autem 
stabant erectis pedibus, et facies eorum versae erant ad 
exteriorem domum. Stabant erectis pedibus Cherubin, 
quia a via veritatis, in qua mox ut conditi sunt positi, 
nunquam aberraverunt. Angeli habent facies ad exterio- 
rem domum, quia nos ab hujus aerumna peregrinationis 
ereptos, ad suum desiderant pervenire consortium. Sic 
ergo pedibus stabant erectis, sic alas suas ad auro textos 
oraculi parietes extendunt, ut facies habeant ad domum 
versas exteriorem; quia angeli sic suam perpetuo inno- 
centiam conservant, sic de animarum sanctarum in coelis 
beatitudine congaudent, ut eis quoque quos in terris adhuc 
peregrinari conspiciunt, electis opem ferre non desinant, 
donee et illos ad coelestem patriam introducant. Omnes 
enim sunt administratorii spiritus, in ministerium missi, 

propter eos qui haereditatem capiunt salutis. Possunt 
etiam per duo Chenibin, duo testamenta figurari; qui 
nimirum Chenibin in oraculo sunt facti, quia in consilio 
divinae provisionis nobis utique inaccessibili atque incom- 
prehensibili ante secula diapositum est, quando, et qualiter, 
quibusve auctoribus sacra scriptura conderetur. De lignis 
olivarum sunt facti, quia per viros misericordiae, quorum 
pietatis opera non defuerunt, per viros unctione Spiritus 
Sancti illustratoa, divini sunt libri conscriptL De lignis 
olivarum sunt facti, quia lucem nobis sciential tribuunt, 
juvante flamma caritatis Dei, qui per Spiritum Sanctum 
diffunditur in cordibus nostris. Decern cubitis sunt alti, 
quia per observantiam decalogi legis Deo serviendum 
prsedicant ; quia Deo servientes fideliter, denario remune- 
randos esse regni perpetis ostendunt. Geminas habent 
alas, quae testamenta per aspera aeque et prospera inde- 
fesso proposito semper ad coelestia tetendisse, ac perve- 
nisse declarant ; quia hoc quidem suis auditoribus ^''cien- 
dum esse demonstrant. Quinque cubitorum ala Cnerub 
una, et quinque cubitorum ala Cherub altera; quia in 
Omni labentium dierum varietate, sancti universes sui cor- 
poris sensus in obsequium sui Conditoris extendunt, oculos 
habentes semper ad Dominum, audire desiderantes vocem 
laudis ejus, et enarrare universa mirabilia ejus, dulcia 
faucibus suis habentes eloquia ilUus, super mel et favum 
ori suo, currentes in odore unguentorum ejus, et donee 
superest habitus in eis, et Spiritus Dei in naribus, non 
loquentes labiis iniquitatem, nec in lingua sua stultitiam 
personantes. Sicque per arma justitiae a dextris et a 
sinistris incedentes, ad perceptionem coelestis denarii, quern 
summus paterfamilias cultoribus susc promisit vines, per- 
veniunt. Et opus unum erat in duobus Chenibin, quia 
utriusque instrumenti scriptures una eademque castitate 
operis, et caritatis devotione Deo serviebant, una et con- 
sona Domini voce ac fide praedicant. Et quidem novum 
testamentum de Dominica incarnatione, passione, resur- 
rectione, ascensione, gentium vocatione, Judsorum expul- 
sione, multimoda ecclesis tribulatione facta narrat; haec 


Digitized by ^ooQle 



304 


DE TEMPLO 8ALOMONIS. 


eadem vetus testamentum, si rccte intelligitur, veraciter 
fienda pnedicabat. Adventum ergo Antichristi, finem 
seculi, extremi diem judicii, et aeternam bonorum gloriam, 
poenamque reproborum concord! utrumque testamentum 
veritate probat. Alae igitur Cherubin interiores super 
arcam se invicem contingebant, quia utraque testamenta 
pari de Domino attestatione consentiunt. Item alis ex- 
terioribus iste unum parietem, ille alterum contingebant; 
quia vetus testamentum proprie antiquo Dei populo scrip- 
turn est, novum vero nobis, qui post incarnationem Domi- 
nicam ad fidem venimus : et secundo parieti, id est, sep- 
tentrionali recte comparamur, quibus post frigora, ac tene- 
bras idololatriae lucem veritatis cognoscere datum esti Nam 
etsi primitiva ecclesia maxime de Judaeis effloruit, et omnis 
Israel circa finem seculi salvandus esse creditur, plurimi 
tamen fidelium hujus temporis de gentibus congregantur 
ad evangelii suscipienda sacrament a ; quibus etiam divini- 
tus hoc datum est, ut revelatis oculis sui cordis, manifeste 
cognoscant literam veteris testament! evangelicae gratiae 
plenam esse mysteriis. Versas habent facies Cherubin 
ad exteriorem domum, quia ad nos qui adhuc foris stamus, 
nec re ipsa, sed spe salvi facti sumus, divini sunt libri 
conditi ; quia scriptores eorum jam regnantes cum Domino, 
illumque collaudantes in ccelis, curam nostrae gerunt salu- 
tis, proque nostris erratibus apud ejus pietatem interpel- 
lant. Circumdati sunt auro Cherubin, quia praeclaris 
scriptorum suorum operibus confirmatur auctoritas tes- 
tamentorum. Manifestata autem cognitione per orbem 
divinarum scripturarum, sive interna gloria coelestium 
agminum, (utrumque enim Cherubin, ut diximus, et angelos 
videlicet, et testamenta designant,) confestim plures ad 
fidem convert! et bonis abundare coeperunt operibus, 
unde apte subditur : 

Cap. XIV. Et omnes parietes tertipli per drcuitum sculp- 
sit, ^c.] Omnes parietes templi per circuitum omnes 
sanctae ecclesiae populi sunt, quibus super fundamcntunl 
Christ! locatis, totius ambitum orbis replevit, coeptumque 
fidei aedificium, quotidie nova membrorum suorum pro- 

genie^ quasi lapidum pretiosorum appositione superaug- 
mentare non desistit. Qui nlmirum parietes variis caelatu- 
ris sculpuntur, cum alii datur per Spiritum sermo sapien- 
tiae, alii sermo scientiae, secundum eundem Spiritum; 
alteri fides in eodem Spiritu^ alii gratia sanitatum in uno 
Spiritu, alii operatic virtutum, alii prophetia, alii discretio 
spirituum, alii genera linguarum, alii interpretatio sermo- 
num. Et ut ad illas veniamus^ quas omnes habere vale- 
mus virtutes ; caritas, gaudium, pax, longanimitas, patien- 
tia, benignitas, bonitas, fides, modestia, continentia, et 
caeteri fructus Spiritus, quid nisi caelaturae sunt parietum 
templi ? quia omamenta sunt mentium populi Dei. Scul- 
puntur iidem parietes et tomo, cum prompto pollent animo 
fideles ad faciendum cuncta quae Dominus praecepit, ad 
patiendum cuncta quae permittit, dicentes ex animo per 
singula quae occurrunt: Benedicam Dominum in omni 
tempore; et, Paratum cor meum, Deus, paratum cor 
meum ; cantabo, et psalmum dicam Domino. Sculpuntur 
torno, cum in tantum virtutibus operam impendunt, ut 
ab harum tramite nullis circumstantium rerum periculis, 
nullis possint blandimentis averti. Quia enim tornatura 
et caeteris artibus velocitate praecellit, et ipsa sibi regulam, 
qua sine errore opus perficiat, sistit; apte per hanc pia 
sanctorum vita signatur, quae et parata est semper ad 
obsequium divinae voluntatis, et hanc absque diverticulo 
errand! complere longo virtutum usu exercitata didicit. 
Unde et sancta ecclesia in Canticis Canticorum sponsi et 
Redemptoris sui virtutes admirata, dicebat: Manus ejus 
tomatiles aureae, plenae hyacinthis. Tornatiles quippe 
sunt manus ejus, quia apparens in came, sanctitates et 
miracula quaecunque voluit, absque omni morarum tardi- 
tate, absque uUis errorum ambagibus, Dei virtus et 
sapientia perfecit. Aureae sunt, quia quae foris verbo 
jussit intus ut fierent, divina plenius potentia dedit. 
Plenae sunt hyacinthis, quia ad gloriam Patris universa 
quae fecit, retulit; quia per opera quae fecit, nostros ad 
coelestia quaerenda sensus erigit. Omnes ergo parietes 
templi per gyrum variis caelaturis et torno sculpuntur, 
VOL. VIII. X 

cum per mundiim ecclesia virtutum spiritualium execu- 
tion!, absque ullo prorsus errore, prompta devotione in- 
sistit, ubi bene dicitur : Et fecit in eis Cherubin et palm as, 
et picturas varias, quasi prominentes de pariete, et egre- 
dientes. Cherubim namque in parietibus templi facit Salo- 
mon, cum electos suos ad regulam sanctarum scripturarum, 
in quibus est multitude scientise, vitam suam dirigere 
donat. Cherubim facit, cum eos in hoc mundo castitatem 
angelicae conversationis, pro modulo suo docet imitari, 
quod maxime vigiliis ac laudibus divinis, dilectione sincera 
Conditoris et proximi geritur. Palmas facit, cum memo- 
riam aeternae retributionis eonim mentibus infigit, ut eo 
minus ab arce justitiae declinent, quam semper ante cordis 
oculos habent : facit picturas varias, quasi prominentes de 
pariete, et egredientes, cum multifarias virtutum opera- 
tiones fidelibus tribuit ; verbi gratia, viscera misericordiae, 
benignitatem, humilitatem, patientiam, modestiam, suf- 
ferre invicem et donare sibimetipsis, super omnia autem 
haec, caritatem habere, quod est vinculum perfectionis. 
Quae videlicet virtutes cum in tantam electis consuetu- 
dinem venerint, ut velut naturaliter eis esse videantur 
insitae, quid aliud quam picturae domus Domini promi-. 
nentes, quasi de pariete exeunt? Quia et verba, et opera 
veritatis non adhuc ab aliis extrinsecus discunt, sed infixa 
radicitus parata semper ab intimis cordis, quae sunt agen- 
da sive docenda, proferunt. Sed et pavimentum domus 
texit auro intrinsecus et extrinsecus. Intrinsecus et ex- 
trinsecus, in oraculo et in ipso templo signiheat. Diximus 
autem supra, quod pavimenti aequalitas, humilem concor- 
diam designaret sanctae fratemitatis ; ubi cum sint Judaei 
et gentes, barbari et Scythae, liberi et servi, nobiles et 
ignobiles, cuncti se in Christo esse fratres, universi eundem 
se habere Patrem, qui est in coelis, gloriantur. Neque enim 
de concordissima humilitate supernorum civium dubitare 
cuiquam fas est. Texit ei^o Salomon pavimentum domus 
auro intrinsecus et extrinsecus, quia Rex noster pacificus 
et angelos et animas justorum, in coelis perfecte ac plenarie 
dono dilectionis implevit, et peregrinantes in hoc seculo 

cives ejusdem patriae coelestia signaculo dilectionis a caete- 
rorum mortalium vilitate secrevit: In hoc cognoscent, in- 
quiens^ omnes, quia mei estis discipuli^ si dilectionem 
habueritis ad invicera. 

Cap. XV. Et in ingresm araculi fecit ostiola de lignis 
oUvarum^ ^c.] Quod primo dixerat^ Fecit ostiola de lignis 
olivarum, hoc ipsum apertius videtur explicare voluisse, 
cum adjunxit : Et duo ostia de lignis oli varum ; unus 
quippe erat ingressus oraculi, sed idem ingressus duobus 
ostiis claudebatur. Rursumque reseratis eisdem aperieba* 
tur^ sicut et templum et portions ante templum unum non 
amplius habebant introitum ; certi utique causa mysterii, 
quia unus Dominus, una fides^ unum baptisma^ unus Deus, 
unus in ecclesiam praesentem per baptismum, unus in 
regnum coeleste per opera fidei est sperandus introitus. 
Nam quod unus esset ingressus oraculi, testatur hoc quod 
inferius de area scriptum est : Cumque eminerent vectes, 
et apparerent summitates eorum foris sanctuarium ante 
oraculum^ non apparebant ultra extrinsecus. Ubi patenter 
ostenditur, ni fallor^ quod unus erat ingressus oracub, et hie 
e regione factus arcae, quae erat in medio ejusdem oraculi ; 
cujus ingressus ostiola, per significationem multifarie pos- 
sunt accipi. Nam et angelicos spiritus, quorum ministerio 
in habitationem patriae coelestis introducimur, apertissime 
designant ; et apostolicorum aeque virorum, quae apostolo- 
rum figuram tenent, quibus claves regni coelorum datae 
sunt ; quae accepta a Domino potestate ligandi atque sol- 
vendi, et dignos intra januam regni admittunt, et con- 
tumaces impuros et superbos excommunicando, vel ana- 
thematizando ab ingressu vitae perennis eliminant. Sed et 
opera justitiae, quorum merito ad regnum coeleste perveni- 
tur, recte per ostia, per quae in sancta sanctorum ingredie- 
batur, possunt typice designari; juxta quod in libro 
Sapientiae scriptum est, Custoditio autem legum, consum- 
matio incorruptionis, incorruptio autem facit proximum 
Deo. Concupiscentia autem sapientiae deducit ad regnum 
perpetuum. Quibus omnibus apte congruit, quod eadem 
ostiola de lignis hunt olivarum ; quia nimirum et angeli et 

homines perfect!, fructu misericordiae, et operibus lucis 
sese in domo Dei gloriosos exhibent ; immo omnes elect! per 
arma lucis et pietatis aditum sibi patriae coelestis aperiunt. 
Duo sunt autem ostiola, sive quia Deum et proximos dili- 
gunt et angeli et homines sancti ; neque januam vitae nisi 
per hanc geminam dilectionem possunt intrare ; seu quia 
utrisque populis fidelibus, Judaeis videlicet et gentilibus, 
eadem vitae janua reseratur. Postes habent angulorum quin- 
que, quia non solum animas electorum aula cceli recipit, sed 
et corporibus immortali gloria praeditis, in judicio suas fores 
aperiet. Quinque enim sunt sensus corporis nostri, quorum 
et supra meminimus ; visus, auditus, gustus, olfactus, et 
tactus. Vel certe postis uterque tabemaculi quinque fact us 
est cubitorum, quia solis illis supemae patriae introitus pandi- 
tur, qui omnibus sui corporis et cordis sensibus Domino 
servire studuerint ; corporis videlicet cum per eosdem sen- 
sus aliquid pro illo agunt, cordis vero, cum sobrie, et juste, 
et pie cogitant de eis, quae per ipsos corporis sensus agere 
decernunt. Et sculpsit in eis Cherubin, et palmarum fa- 
cies, et anaglypha valde prominentia, et texit ea auro. 
rXi;^i7 Graece, Latine dicitur caelatura. Cuncta autem 
haec supra idem cum Cherubin in ornatu parietum templi 
posita, et pro captu nostro exposita sunt. Nec laborandum 
in astruendo, quod virtutum operibus, quae per totum or- 
bem ecclesia in suis sanctis ac perfectis exercet, illi prae- 
cipue, quibus fidelium cura commissa, et claves regni coe- 
lorum sunt datae, omni debeant solertia insistere ; ut quan- 
tum gradu praeminent caeteris, tantum et merito praecellant 
bonae actionis. Habent namque in se picturam Cherubin 
sculptam angelicam in terris vitam, quantum mortalibus 
possibile est, et mente imitantur, et opere. Habent et 
palmarum species, cum dona supemae retributionis fixa 
semper intentione meditantur. Palma namque manus 
victricis ornatus est. Habent anaglypha valde prominen- 
tia, cum certissima bonorum operum documents, et quae 
nemo in sinistram partem interpretari valeat, cunctis sese 
intuentibus ostendunt. Et haec omnia opera aureis sunt 
laminis operta, cum sicut saepe dictum est et semper dicen- 

dum, caeteris virtutum floribus specialius in magnis ecclesiae 
membris fulgor supereminet amoris. His ostiolis etiam 
velum fuisse additum, Verba dierum narrant. Fecit quo- 
que velum, inquit, ex hyacintho, purpura, cocco, et bysso, 
et intexuit ei Cherubin. Quod decoris quidem gratia fac- 
tum est, ut inter parietes deauratos etiam holosericum ful- 
geret. Sed in ejusdem mysterii significatione, cujus et 
ostiola ante arcam, atque ingressum oraculi appensum est ; 
ut sicut ostiola congruis horis aperiebantur, sic et velum 
revelaretur quoties advenirent, quibus in sancta sanctorum 
esset ingrediendum. Hujus ergo veli sedula revelatio legis 
apertionem significat, et regni ccelestis, quae nobis per 
incamationem Domini et Salvatoris nostri donata est. 
Unde et baptizato eo, coeli aperti sunt, ut ostenderetur 
quia per baptisma quod nobis ipse consecravit, januam 
patriae coelestis deberemus ingredi. Et moriente illo in 
cruce, idem velum scissum est medium a summo usque 
deorsum, ut aperte doceretur, quia figurae legales jam tunc 
ad finem venissent, ac veritas evangelii arcanaque coelestia, 
et ipse coeli ingressus non adhuc prophetandus, ac figu- 
raliter significandus, sed jamjamque esset proxime omnibus 
aperiendus, qui ab initio mundi usque ad id temporis in 
fide veritatis de mundo transierunt. Nam die post resur- 
rectionem Domini quadragesimo, universi cum eo coelum 
petierunt, remotoque omni velamine, multifarias in domo 
Patris mansiones pro suis quique mentis acceperunt. Sed 
et nobis qui adhuc futuri eramus, eadem bora jam rese- 
ratus est supernae illius civitatis ac domus Patris ingressus. 
In quam profecto civitatem, non nisi per interna aeter- 
norum bonorum desideria, per fidem et sacramenta Domi- 
nicae passionis, per fervorem sincerae dilectionis, per mor- 
tificationem concupiscentiae camalis, et per quotidiana 
angelorum auxilia conscenditur. Unde bene idem velum, 
sub quo in oraculum intrabatur, ex hyacintho et purpura, 
cocco^et bysso factum esse, ei quoque Cherubin intexti esse 
memorantur. Hyacinthus quippe, qui coeli colorem imi- 
tatur, supemorum desideriis apte comparator; purpura 
quae sanguine conchyliorum conficitur, et sanguineam 
ipsam profert speciem, non immerito sacramentum Do- 


Digitized by ^ooQle 



310 


DE TEMPLO SALOMONIS. 


minicae passionis signal, quo nos initiari, quod imitari 
crucem nostram portando, debemus. Coccino, qui rubeo 
colore flammescit, congrue exprimitur virtus amoris, de 
quo mirantes dixere, qui cum Domino ambulaverunt, dis^ 
cipuli: Nonne cor nostrum ardens era! in nobis, dum 
loqueretur in via, et aperiret nobis scripturas? Byasus 
qui de terra virenti germine nascitur, et longo artificum 
exercitio, nativum exuit virorem, atque ad albentem dedu- 
citur speciem, congrue castigationem nostrae camis insi* 
nuat. Cujus quasi humorem ingenitum exsiccari jubet 
apostolus Paulus, dicens : Mortificate membra vestra, quae 
sunt super terram, fomicationem, immunditiam, libidinem, 
concupiscentiam malam, et avaritiam, quae est simulachro- 
rum servitus. Ad quantam vero candoris gratiam banc 
velit perduci, ostendit idem apostolus, dicens: Obsecro 
VOS, fratres, per misericordiam Dei, ut exhibeatis corpora 
vestra hostiam viventem, sanctam, Deo placentem ; ratio- 
nabile sit obsequium vestrum. Intexuntur velo Cherubin, 
eisdem quatuor coloribus eximiis conficiuntur, cum in 
universis quae pie agimus a venenatis daemonum telis, per 
angelorum praesidia, Domino donante, protegimur. Intex- 
untur velo Cherubin, cum in bonis quae agimus, multitu- 
dine scientiae indesinenter utimur, respicientes semper ad 
eloquia divina; et ne forte a virtutum calle abeiremus, 
horum intuitu contenti, vestigia nostra regimus. Fecitque 
in introitu templi posies, de lignis olivanim quadrangu- 
latos, et duo ostia de lignis abiegnis altrinsecus ; et utrum- 
que ostium duplex erat, et se invicem tenens aperiebatur. 
Sicut ingressus oraculi, quo ad arcam Domini Cherubin 
perveniebatur, introitum significat regni ccelestis, quo ad 
visionem nostri Conditoris supernorumque civium nos 
introduci speramus, et desideramus ; ita introitus in tern- 
plum, primordia nostrae conversionis ad Deum, quando in 
praesentem ecclesiam ingredimur, typice demonstrat. Iste 
ingressum nostrum ad fidem, ille designs! ad speciem. 
Unde apte posies hujus introitus quadrangulati sunt fact!, 
propter quatuor sancti evangelii libros, quorum doctrina in 
fide veritatis erudimur ; seu propter totidem quatuor vir- 
tutes principales, prudentiam, fortitudinem, temperantiam. 

justitiam, quarum veluti fundamine quodam firmissimo^ 
omnis bononim actuum structura innititur. Prudentia 
namque est, qua discimus quid nos agere, qualiter vivere 
deceat. Fortitudo, per quara ea quae agenda didicimus, 
implemus ; quas uno versiculo virtutes propheta breviter 
complectitur, dicens : Dominus illuminatio mea, et salus 
mea. Illuminatio videlicet, ut quae agere debeamus, edo- 
ceat; salus vero, ut ad haec nos peragenda confirmet. 
Temperantia, qua discernimus, ne plus aut minus justo 
prudentiae sive fortitudini operam dare inveniamur. Et 
quoniam quisque prudentia, fortitudine, temperantia utitur, 
absque ulla contradictione Justus esse probatur. Virtus 
quarta post prudentiam, fortitudinem, temperantiam, jus- 
titia sequitur. Duo ostia quae in hunc ingressum facta 
sunt, dilectio est Dei et proximi; quae bene altrinsecus 
facta esse dicuntur, quia ad invicem respiciunt, adeo ut una 
sine altera nequaquam possit haberi: Omnis enim qui 
credit quoniam Jesus est Christus, ex Deo natus est. Et 
omnis qui diligit eum qui genuit, diligit eum qui natus est 
ex ipso. Et sicut iterum dicit : Quia qui non diligit fra- 
trem suum quern videt, Deum quern non videt, quomodo 
potest diligere ? Unde recte ostium exterius dilectio fra- 
tema, interius dilectio intelligitur divina ; quia ilia prior 
tempore, haec est dignitate sublimior. Et per illam ad 
hanc intratur, quia ex amore proximi discitur, qualiter 
amari Conditor debeat. Utrumque autem ostium duplex 
erat, et se invicem tenens aperiebatur ; quia in utraque 
dilectione duo sunt, quae principaliter observare debemus. 
In dilectione etenim Dei, fidem veritatis, et puritatem 
necesse est habeamus bonae operationis. Sine fide enim 
impossibile est placere Deo ; et fides sine operibus mor- 
tua est ; in amore autem fraternitatis patientia est et be- 
nignitas servanda, dicente apostolo Paulo : Caritas patiens 
est, benigna est. Patiens videlicet ad tolerandas molestias 
injuriasque proximorum; benigna vero ad dimittendum 
ex corde, et benefaciendum eis, quorum injurias sustinet. 
Qualem nos caritatem habere Dominus voluit, cum ait : 
Dimittite, et dimittetur vobis; date, et dabitur vobis. 

Dimittite injurias laedentibus vos^ date subsidia pietatis 
eis quibus laxatis injurias. Qualem nos impendere dilec- 
tionem desiderat ipse, qui nos in oratione dicere praecepit : 
Panem nostrum quotidianum da nobis hodie ; et, Dimitte 
nobis debita nostra, sicut et nos dimittimus debitoribus 
nostris. Utrumque autem ostium duplex erat, et dilectio 
utraque gemino ordine perficitur. Utrumque se invicem 
tenens aperiebatur, quia junctae sunt virtutes, neque ab 
invicem queunt dividi. Nam neque tides sine operibus, 
neque sine fide possunt opera bona placere. Neque item 
injurias ferre sufficit, qui ei quem tolerat etiam quae ne- 
cesse habet, cum posset, ministrare contempsit ; neque ei 
qui substantiam mundi habuerit, sat est de hac egenti 
proximo dare, si non eas quas sibi forte irrogaverit moles- 
tias, sincere ex corde remittit. Quod enim de utroque illo 
ostio dicitur, quia se invicem tenens aperiebatur, non haec 
apertio separationem ab imdcem spiritualium designat vir- 
tutum ; sed hoc potius indicat, quod per harum conjunc- 
tionem ingressus nobis sanctae ecclesiae magis patescit, ut 
quo his amplius abundemus, eo verius sanctorum coetibus 
associemur. Sicut etiam divisio Maris Rubri, per quam 
populus Dei iEgyptium persequentem evasit, non divi- 
sionem unici baptismatis, sed apertionem potius signavit, 
qua, extinctis peccatis omnibus, ad littus et solitudinem 
transeamus virtutmn; vel certe ostium quod invicem se 
tenebat, aperitur, cum per ministerium prsedicatoris dis- 
cemitur, quid proprie ad cognitionem fidei, quid ad vi- 
vendi castitatem pertineat; quae tamen utraque a sua 
nequeunt connexione separari ; quantum distet inter se 
proximorum mala tolerare, et eis nostra bona commendare, 
cum haec certissime soleant in uno eodemque corde per- 
fectorum indissolubilia permanere. Notandum sane, quod 
in ingressu oraculi, duo quidem ostia fuisse dicuntur, sed 
haec duplicia fuisse non dicuntur; in templi vero, id est, 
domus prioris introitu ita erant duo ostia, ut duplex esset 
utrumque ; quia nimirum in praesenti ecclesia talem nos 
ingredi ac ducere vitam necesse est, in qua dilectionem 
Dei et proximi per hdem et operationem, per patientiam 

et benignitatem, servemus. In futura autem vita, ubi 
Deum et proximos in luce aeternae beatitudinis videbimus 
eadem utique dilectione gemina, absque ullo prorsus la- 
bore, immo in magna requie, multitudine divinae dulcedinis 
fruemur. Unde apte introitus domus interioris duo qui- 
dem ostia, sed hie simplicia habebat. Non enim ibi hdes 
necessaria est, ubi ea quae nunc credimus ac speramus, 
omnia manifesta luce videbimus ; non enim est labor ope- 
rum necessarius, ubi mercede perpetua eorum quae hie 
laboramus, donabimur ; non necessaria patientia, ubi nemo 
aliquid adversi irrogat ; non munificentia benignitatis, ubi 
nemo indiget quod opus est. Haec de ostiorum 6gura pro 
modulo nostro, sequentes patrum vestigia, disseruimus; 
verum juxta formam operis, decoris gratia provisum est, 
ut in uno eodemque templi ingressu, duo essent ostia. 
Necesse etenim erat parietes domus, quae viginti cubitos 
habebant in altitudine, nonnullas etiam grossitudines ha- 
bere, in cujus nimirum grossitudinis extrema parte ostia 
erant affixa, ita ut aequale parieti esset utrumque ostium, et 
sive intus sive foris templum quisque positus ostium inspi- 
ceret, unus ei per omnia paries esse videretur. Similiter 
et cedrinus paries, cum vicenorum in longitudine et altitu- 
dine esset cubitorum, non parvam et ipse debuit habere 
grossitudinem. Quapropter et in hujus ingressu duo facta 
sunt ostia, ut videlicet ab utroque latere, hoc est, intus et 
foris, aequale parieti ostium pateret ; et quoniam easdem 
picturas ostium, quas et paries habebat, veraciter unus per 
omnia et continuatim extentus paries videretur; unum 
decoris gratiam praetendens, aliud mysterii dispensationem 
praeBgurans. Quod vero descriptis templi ostiis sequitur, 
Et sculpsit Cherubin et palmas, et caelaturas valde emi- 
nentes, operuitque omnia laminis aureis, opere quadro ad 
regulam, jam supra expositum est ; quia et in parietibus 
domus, et in ostiis, et in interioribus ecclesiae picturae sive 
caelaturae sunt factae. Patetque ratio figures, quare easdem 
ipsas picturas et caelaturas, eosdem Cherubin prima templi 
janua, quos et interior recipiat; quia nimirum eadem 
arcana fidei, spei, et caritatis, sublimes quique ac perfecti 


Digitized by LjOOQIC 



314 


DE TEMPLO 8ALOMONIS. 


sublimiter capiunt. Quaeque omnes elect! in coelis plene 
in divina visione percipiunt, etiam catechizandos rudibus 
per suos quosque discenda et confitendo traduntur, qua- 
tenus sacris initiati mysteriis, quandoque etiam ad capi- 
enda ea quae pie credidere, perveniant. 

Cap. XVI. jEdificavii atrium interius tribus ordinibus 
lapidum poUtorum^ ^c.] De interiore atrio breviter loquitur, 
de exteriore prorsus tacere videtur. Verum in Verbis die- 
rum utriusque fit mentio, ubi ita scriptum est : Fecit etiam 
atrium sacerdotum, et basibcam grandem, et ostia in basi- 
lica quae texit aere. Atrium ergo interius, quod vocatur 
sacerdotum, eo quod sacerdotes et Levitae in eo ministra- 
rent, ex omni parte erat templo circumdatum, sed ab 
oriente, unde templi erat ingressus, multo longius erat a 
templo, quam a caeteris tribus plagis secretum ; quia nimi- 
rum in ea plaga, id est, in facie templi, fiebant ministeria 
sanctorum. Ibi altare aeneum ad hostias Domino offeren- 
das, ibi decern conchae ad lavandas easdem hostias, ibi 
mare aeneum erat positum, ad lavandas manus pedesque 
sacerdotum, cum ad ministrandum intrarent. Habebat 
autem hoc atrium tres cubitos altitudinis, ut Josephus 
narrat, quatenus ab ingressu templi exteros prohiberet, et 
solum hoc sacerdotibus licere significaret. Eratque janua 
ad orientalem pli^am, ad quam usque populus hostias 
suas et sacrificia inserebat, inde suscipienda a sacerdotibus, 
atque ad altare perferenda. De exteriore vero atrio, quod 
Verba dierum basilicam grandem vocant, ita Josephus scri- 
bit: Extrinsecus autem hujus templi, aliam aedificavit 
aulam, quadranguli schemate factam, erigens maximas 
porticus atque latas; et portas excelsas et amplas, per 
quatuor mundi partes in eo constituens, quarum singulae 
ad unumquemque ventum, quatuor angulis attendebant, 
ubi sereas januas collocavit. Et paulo post : In hoc sacra*- 
rium omnes populi, quibus purgatio et observatio legiti- 
morum inerat, introibant. Has vero porticus Cassiodorus 
senator in Pandectis, ut ipse Psalmorum expositione com- 
memorat, triplici ordine distinxit. Primum videlicet ordi- 
nem ponens extra atrium sacerdotum, ex omni parte per 

quadrum ; secundum eodem modo extra intimas porticus, 
undique versum in gyro; extremum similiter ex omni 
latere priorum porticuum in circuits Sicque templum 
triformi aedificiorum preesidio ab omni erat parte munitum^ 
facto pavimento sub divo inter sedificia singula de mar- 
more^ et parietibus domorum interioribus ; hoc est^ eis qui 
ad templum respiciebant, factis inter columnis, exteriori- 
bus vero solidis. Sicque fiebat ut omnis stnictura templi 
pro graduum esset varietate rationabiliter distincta. Nam 
quando in sancta sanctorum ingrediebatur pontifex, in 
ipsum templum sacerdotes erant puriiicati ; in atrium 
sacerdotum sacerdotes non purificati^ una cum Levitis 
et cantoribus in intimum atrium basiUcse majoris, viri 
Judsei purificati stantes et orantes, sub divo si sere- 
niim esset^ si tempestas in portions proximas sese reci* 
pientes ; in exterius autem atrium mulieres Judaeae puri- 
ficatae; in extremum vero atrium^ Gentiles et Judsei^ 
qui nuper venerant ex gentibus, usque ad sextum puri- 
ficationis diem. Hsec, ut in pictura Cassiodori repe- 
rimus distincta, breviter annotare curavimus^ ita eum ab 
antiquis Judaeis didicisse; neque virum tarn eruditum 
voluisse in exemplum legendi proponere, quod non ipse 
prius verum esse cognovisset. Haec sunt loca quorum 
meminit supremus graduum Psalmus, qui ita incipit: 
Ecce nunc benedicite Dominum^ onmes servi Domini^ qui 
statis in domo Domini^ in atriis domus Dei nostri. In his 
porticibus Hieremias et alii prophetae, in his Dominus et 
apostoli verbum populo praedicabant. In harum aliqua 
Dominus sedebat docens^ quando a tentantibus Pharisaeis 
mulier illi adultera judicanda oblata est. In his invenit 
vendentes et ementes boves, et oves et columbas, hosque 
cum suis mercimoniis eliminavit e templo. In his Petrus 
et Joannes claudum invenientes, sanaverunt, ac secum 
ingrediente interius ad orandum duxerunt. In his orabat 
omnis multitude populi, quando incensum ponenti Zacha- 
riae, angelus ad altare thymiamatis apparuit^ eumque de 
praecursoris Domini nativitate perdocuit. Non autem haec 
atria cum porticibus suis aspectum templi de longe aspec- 

tantibus abscondere potuerunt, quia locus in quo templum 
erat situm, multo subUmior erat, quam ubi porticus ftm- 
datae fuere. Nam sic Josephus scribit : Extremse atriorum 
fabricae, cum in quadringentis cubitis assent erectae, tamen 
ad verticem usque mentis, in quo templum aedificatum est, 
pervenerunt ; haec quidem destructura templi studioso 
lectori credidimus intimanda. Verum in eis quaecumque 
scriptura sacra referre coramodum duxit, figuras mysterio- 
rum quaeramus, caeteris per historiae cognitionem simpli- 
citer utamur. ^dificium ergo templi intra atrium sacerdo* 
turn, perfectorum in sancta ecclesia, et sublimium vitam ex- 
primit virorum, eorum videlicet qui et excellentia virtutum 
Domino appropinquare, et aliis verbo atque opere ducatum 
solent ostendere salutis. Sacerdos namque ab eo Latine 
nomen accepit, quod sacrum praebere ducatum minoribus 
debeat. Quo nomine in scripturis mystice non soli altaris 
ministri, episcopi videlicet et presbyteri, sed omnes utique 
censentur, qui altitudine rectae conversationis, ac doctrinae 
salutaris eminentia, nec sibimetipsis tantummodo, sed sibi 
et pluribus prosunt, dum corpora sua hostiam viventem, 
sanctam, Deo placentem exhibent. Neque enim episcopis 
solis aut presbyteris, verum universae ecclesiae loquebatiu* 
apostolus Petrus, cum ait: Vos autem genus electum, 
regale sacerdotium, gens sancta, populus acquisitionis. 
Cujus honore dignitatis etiam antiquus Dei populus erat 
insignitus, dicente ipso ad Moysen: Haec dices domui 
Jacob, et annuntiabis filiis Israel. Et paulo post : Et vos 
eritis mibi regnum sacerdotale et gens sameta. Basilica 
vero grandis, quae erat extra atrium sacerdotum, in quo 
omnis populi multitude adorare, sive ad verbum audien- 
dum confluere solebat, caumalium in sancta ecclesia vitam, 
moresque secularium figunditer insinuat, quibus dicit 
apostolus: Et ego, fratres, non potui vobis loqui quasi 
spirituadibus, sed quasi camadibus, tanquaim parvulis in 
Christo lac potum vobis dedi, non escam. Qui bene per 
basilicam grandem designatur, quia absque ulla dubietate 
multo major est in sancta ecclesia talium quam perfecto- 
rum numerus. Sed quantum numero praestant, tamtum 

succumbunt merito. Unde apte basilica haec grandis^ etsi 
plurimos capit, non eos tamen in interiora templi deaurati, 
non ad altaris ofEcium, non in ipsum saltern atrium sacer- 
dotum intromittit; quia carnales quique atque indrmi 
adhuc in ecclesiis, etsi ob meritum castae fidei ac pietatis 
Deo devoti, ad electorum sortem pertinent, longe tamen 
abest ut illis aequentur, qui cum fiducia proloquuntur : 
Non enim audeo aliquid eorum loqui, quae per me non eificit 
Christus in obedientiam gentium, verbo et factis. Et iterum: 
Bonum certamen certavi, cursum consummavi, fidem ser- 
vavi, de caetero reposita est mihi corona justitiae. Acce- 
debat quidem vulgus usque ad atrium sacerdotum, et 
hostias suas ad hujus usque januam deferebat susceptas a 
sacerdotibus, atque in altari oblatis oculis prosequebatur. 
In ipsum etiam templum cum aperiebatur, intuitum suum 
a longe dirigebat, nec tamen atrium sacerdotum intrandi 
facultatem habebat; verum de inferioribus clamabat ad 
Dominum, quia nec carnalium in ecclesia simplicitas a 
Domino despicitur, quando fideliter ea quae valent, vota 
pietatis ofFerunt. Dirigunt enim visus a longe in templum 
Dei, cum vitam sublimium discere et imitari sedulo con- 
gaudent, et quos virtutis imitatione sequi nequeunt, piae 
venerationis afFectu amplectuntur. Vident hostias sacer- 
dotum in altari igne sacrosancto consumi, quia magna 
operum praemia cognoscunt a Domino per Spiritum Sanc- 
tum dignanter accipi. Adferunt et suas hostias ad atrium 
sacerdotum ofFerendas Domino per illos, dum bona quae 
praevalent operantes, majorum ac doctiorum et firmantur 
exhortatione, et intercessione commendantur. Offerunt 
etiam tunc hostias suas sacerdotibus per eos Domino com- 
mendandas, cum sanctis quibusque egentibus necessaria 
mundi hujus, quibus ipsi abundant, summae mercedis 
intuitu tribuunt, Domino acimonente ac dicente: Facite 
vobis amicos de mammona iniquitatis, ut cum defeceritis, 
recipiant vos in aetema tabemacula. Et quicumque (in- 
quit) potum dederit uni ex minimis meis, calicem aquae 
frigidae tantum in nomine discipuli. Amen dico vobis, non 
perdet mercedem suam. Ac sic utrorumque hostias unus 

idemque in altari Dei ignis absumit^ quando Dominus 
eleemosynas divitum^ quibus ministraverunt sanctis, una 
cum magnis eorumdem sanctorum virtutibus suo intuitu 
ac retributione dignas judicat. Multitude ergo creden- 
tium, qui^ relictis possessionibus^ uno corde et anima Do- 
mino serviebant, ipsa est templum Dei, et locus intra 
atrium sacerdotum specialiter illi consecratus. Porro basi- 
lica grandis, et orantes in ea circa atrium sacerdotum in 
gyro, figmam gestant eorum, qui eodem tempore crede- 
bant ex gentibus in Syria et Antiochia, caeterisque pro- 
vinciis et civitatibus, quibus apostoli et seniores qui erant 
in Hierosolymis nihil amplius imponebant oneris, quam 
abstinerent se ab idolis immolate et sanguine, et suffo- 
cate, et fomicatione. Quorum tamen oblationibus vole- 
bant pauperes sanctorum, qui erant in Hierosolymis, sus- 
tentari, quatenus eis camalia sua ministrantes, spiritualium 
eorum possent fieri participes. Barnabas vero et Paulus 
cum sociis suis qui oblationes eorum accipientes Hiero- 
solymam deferebant, ipsi sunt sacerdotes, qui oblationes 
suscipientes, ad altare Domini consecrandas perducebant, 
quia devotionis eorum, sanctis pro illis orare deberent, 
attulerunt. Atrium ergo quod positum inter locum vulgi 
et sacerdotum medium erat, divisionem illam significat; 
quae camales in sancta ecclesia nuper quidem incipientes 
viam justitiae ab arce perfectonun, non quidem sorte elec- 
tionis, sed meritorum quantitate discemit. Namque car- 
nales sufficere sibi credunt, si fidem, spem, et caritatem, 
operum quoque munditiam habeant. Perfecti autem et 
haec habent, et insuper verbo praedicando laborant, pau- 
peribus omnia sua tribuunt, vigiliis, jejuniis, hymnis, et 
canticis spiritualibus, sacris quoque lectionibus operam 
dant, persecutiones, pericula propter justitiam tolerant, ct 
caetera quae se fecisse cum sociis Paulus gloriatur, prompta 
devotione mentis exequuntur. Unde bene atrium sacer- 
dotum tribus ordinibus lapidum politorum, et uno ordine 
lignorum cedri aedificatum esse memoratur. Tres quippe 
ordines sunt lapidum politorum, fides, spes, caritas. £t 
recte politorum, quia certe necessaria est discenda solertia. 

quo quisque modo quid credere, quid sperare, seu quid 
diligere debeat, dinoscat. Unus autem ordo lignorum 
cedri, ipsa est bona operatio sine corruptione simulationis 
exhibita, sine cujus superadjectione, fides, spes, caritas, 
vera esse non valet. Dictum namque est saepius, quod 
ligna cedri propter odoris gratiam, et imputribilem suae 
naturae potentiam, perseverantiam, famamque piae de* 
signent actionis. Ad hoc atrium usque imiversi conscen- 
dunt electi, qui fide, spe, et dilectione atque opere Deo 
placere appetunt. Hoc alta meritonim gratia transcen* 
dunt perfecti, cum in tantum virtutum culmine profi- 
ciunt, ut dicere suis auditoribus possint : Imitatores nostri 
estote, sicut et nos Christi; glorianturque et dicunt: 
Nescitis quoniam angelosjudicabimus, quanto magis secu- 
laria? 

Cap. xvh. Anno quarto fundata est domus Domini^ ^c.] 
Patet allegoriae sensus, quare septem annis aedificata sit do- 
mus Domini : quia nimirum sancta ecclesia toto hujus seculi 
tempore, qui sex dierum circuitu peragitur, ex electis con- 
struitur animabus, et cum fine seculi suum quoque cre- 
mentum ad finem ipsa perducit. Vel certe septem annis 
aedificatur, ob significationem gratiae spiritualis, per quam 
ecclesia solum ut sit ecclesia, percipit. Septem quippe 
dona Sancti Spiritus enumerat Esaias, sine quibus nemo 
vel fidelis effici, vel fidem servare, vel merito fidei ad 
coronam potest pervenire justitiae. Quod autem in sep- 
timo anno, et in octavo ejus mense perfecta est domus 
Domini in omni opere suo, et in universis utensilibus, ad 
fiiturum seculum diemque judicii pertinet, quando ad tan- 
tam jam perfectionem sancta ecclesia perveniet, ut quid ei 
amplius addi possit, inveniri non possit. Habebit enim 
tunc, quod pius ille desiderator supplex a Domino quaere- 
bat, dicens: Domine, ostende nobis Patrem, et sufficit 
nobis. Constat enim quia dies judicii saepe in scripturis 
octonario numero typice exprimitur, eo quod hoc seculum, 
quod septem diebus currit, sequatur. Unde et propheta 
Psalmo titulum pro octava imposuit, quern ob metum 
ejusdem districti judicis cantavit, ita incipiens ; Domine, ne 
in ira tua arguas me, neque in furore tuo, et rcliqua. Sed 

lion contemnenda nascitur quaestio^ quomodo dicatur 
domus Domini in mense octavo perfecta in omni opere 
suo et in universis utensilibus ; cum in sequentibus lega- 
tur, mense septimo perfectionem et dedicationem ejus esse 
completam. Neque autem incredibile est, quod septem 
quidem annis templum sedificans Salomon, octavo mense 
octavi anni perfecerit, vel usque ad septimum anni noni 
mensem, dedicationem perfecte distulerit. Unde potius 
verisimile videtur, domum septem annis ac septem mensi- 
bus aedificatam, ita ut eodem mense septimo dedicationis 
sit celebrata solennitas, ac die vicesimo tertio ipsius mensis, 
ut verba dierum narrant, populum Salomon ad tabemacula 
sua dimiserit, sicque post unam septimanam, adveniente 
mense octavo, perfecta inventa sit domus Domini, et ope- 
ribus ejus videlicet universis, et ipsa dedicatione prius 
completa. Nisi forte putandum est post dedicatum tem- 
plum aliquid adhuc utensiliorum in ministeria ejus addi- 
turn fuisse, usque ad ingressum octavi mensis, accelerante 
rege, ut omnino mense septimo, qui totus erat solennis, 
templtim dedicaretur ; atque ita verum reperiatur utmm- 
que, et templum videlicet octavo mense in omni opere suo 
atque utensilibus perfectum, et ipsum septimo mense dedi- 
catum fuisse. Misit quoque rex Salomon, et tulit Hiram 
de Tyro filium mulieris viduae, de tribu Nephthalira patre 
Tyrio, artificem aerarium, et plenum sapientia, et intel- 
ligentia et doctrina, ad faciendum omne opus ex aere. Qui 
cum venisset ad regem Salomonem, fecit omne opus ejus. 
Et hoc mysterii gratia factum est. Artifcx quippe Tyrius, 
quern adjutorem Salomon assumpsit, operis electos de 
gentibus verbi ministros significat; qui videlicet artifex 
pulchre dicitur, quia filius erat mulieris viduae de Israel. 
In qua persona solet nonnunquam praesentis ecclesia tem- 
poris figurari, pro qua vir suus, videlicet Christus, morte 
gustata resurrexit, atque in coelos ascendens, earn interim a 
se peregrinantem reliquit in terris. Non autem laboran- 
dum in explanando, quomodo hujus viduae filii sint sancti 
praedicatores, cum omnes electi viritim se filios esse fa- 
teantur ecclesiae, cum etiam de eisdem praedicatoribus novi 
testamenti specialiter promittatur, dieente propheta: Pro 

patribus tuis nati sunt tibi filii, constltues eos principes 
super omnem terrain. Fecit autem Hiram omne opus 
Salomoni ; quia nimirum sancti praedicatores, dum fideliter 
ministerio verbi insistunt, opus utique Dei operantur; 
quoniam illis loquendo foris viam veritatis aperiunt^ quos 
illustrando intus ipse ad vitam praeordinavit aetemam. Ego 
(inquit) plantavi, Apollo rigavit ; Dens autem incrementum 
dedit. Fecit autem opus ex sere, quia illis committere 
verbum quaerit doctor strenuus, qui pie suscipere ac per- 
severanter custodire desiderant^ quique etiam aliis prae- 
dicando latius difFamare quaecunque ipsi didicerunt, recte 
satagunt. ^ris namque metallum valde esse durabile 
constat^ atque omnimodo sonorum. 

Cap. XVIII. Et finmt duos columnas (BreaSy ^c.] Hae 
sunt columnae^ de quibus Paulus ait: Jacobus et Caephas 
et Joannes^ qui videbantur columnae esse^ dextras dederunt 
mihi et Barnabae societatis ; ut nos in gentes^ illi autem in 
circumcisionem. Quibus verbis quasi exponere videtur 
mysterium columnarum materialium^ et quid videlicet 
figuraverint, et quare duae sint factae. Apostolos namque 
et doctores cunctos spirituales significant, fortes nimirum 
fide et opere, et contemplatione ad superna erectos. Duae 
sunt autem, ut et gentes et circumcisionem praedicando in 
ecclesiam introducant. Stabant in porticu ante fores tem- 
pli, et ingressum illius, suo decore ac pulchritudine, ex 
utraque pairte mirabiliter omabant. Ostium autem templi 
Dominus est, quia nemo venit ad Patrem, nisi per ilium : 
et sicut alibi dicit. Ego sum ostium ; per me si quis intro- 
ierit, salvabitur. Quod videlicet ostium columnae ab utro- 
que latere coram positae circumstant, cum ministri sermonis 
utrique populo introitum regni coelestis ostendunt, ut sive 
a luce scientiae legalis quisque, seu ex rigore gentilitatis ad 
fidem evangelii venerit, habeat paratos eos, qui iter sibi 
salutis et verbo monstrent et exemplo. Vel certe quia de 
eis columnis in libro Paralipomenon ita scriptum est, Ipsas- 
que columnas posuit in vestibulo templi, unam a dextris, 
et alteram a sinistris ; ideo sunt factae duae columnae, atque 
ita dispositae ut nobis et in prosperis et in adversis 

ingressum patriae coelestis ante oculos mentis habendum 
esse doceant. Hinc etenim Paulus columna utique domus 
Domini excellentissima, per arma justitiae nos a dextris et 
a sinistris communiendos esse, suis suorumque sedulus 
hortatur exemplis; ut nec prosperis delectati^ nec fracti 
asperis, a regia vitae via, qua ad promissam nobis haeredita- 
tem patriae coelestis gradiendum est, ulla in parte decline- 
mus. Notandum sane in hac sententia Paralipomenon, 
quam posui, quod eadem porticus templi etiam vestibulum 
templi vocabatur; et quod in prophetis legimus. Inter 
vestibulum et altare orabant sacerdotes ; inter porticum et 
altare debere intelligi. Bene autem utraque columna 18 
cubitos altitudinis habere memoratur. Ter etenim seni, 
decern et octo faciunt. Tria vero ad fidem pertinere propter 
sanctam Trinitatem, sex ad operationem, quod in eo die- 
rum numero mundus sit factus, luce clarius est. Et tria per 
sex multiplicantur, cum Justus qui ex fide vivit, cognitio- 
nem piae credulitatis executione bonae actionis accumulat. 
Columna namque ante fores templi decern et octo cubitos 
alta est, cum praedicator quisque egregius palam cunctis 
insinuat, non nisi per fidem et opera justitiae nos ad 
supernae gaudia vitae posse pervenire. Quamvis possit et 
hoc altius intelligi, quod nomen Jesu apud Graecos ab hoc 
numero incipiat. Prima enim litera nominis Jesu apud 
eos decern, secunda octo significat. Et apte octodecim 
cubitos altae sunt columnae domus Dei; quia doctores 
sancti, immo omnes electi, ad eum finem bene vivendo in- 
tendunt, ut Conditorem suum facie videre mereantur ad 
faciem. Neque enim ultra quid quaerere habebunt, cum 
ad eum, qui est super omnia, pervenerint. Et linea cubito- 
rum duodecim ambiebat columnam utramque. Linea cu- 
bitorum duodecim, norma est apostolicae institutionis ; quae 
nimirum linea ambit columnam utramque, cum quisque 
doctor sive Judaeis sive gentibus praedicare missus, ea 
tamen facere curat, ea docere, quae sancta per apostolos 
accepit ac didicit ecclesia. Nam si quis aliter vivere sive 
praedicare voluerit, et vel apostolica decreta spemere, vel 
pro suo libitu nova quaelibet statuere maluerit, non est talis 

columna templo Dei apta ; quia dum apostolica statuta se- 
qui contemnit, quasi vel exilitate inertias suae vel elationis 
tumidae grossitudine duodecim cubitorum lineae non con- 
venit. Has nimirum lineas Dominus templi sui columnis 
circumdedit^ cum missis ad docendas baptizandasque 
omnes gentes discipulis ait : Docentes eos servare omnia, 
quaecunque mandavi vobis. Qui ergo servat, ac docet 
omnia quaecunque mandavit apostolis Dominus, neque alia 
superaddens, neque horum quidpiam praeteriens, ipse pro- 
fecto est columna in domo Dei, quae est ecclesia, et drma- 
mentum veritatis, qualem fore Timotheum monuit aposto- 
lus Paulus. Verum quia absque scientia scripturarum non 
potest esse firma vel vita vel loquela doctorum, apte sub- 
ditur : Duo quoque capitella fecit, quae ponerentur super 
capita columnarum, fusilia ex aere. Quinque cubitorum 
altitudinis capitellum unum, et quinque cubitorum altitu- 
dinis capitellum alterum. Capita enim columnarum, hoc 
est supremapars earum, praecordia sunt doctorum fidelium, 
quorum Deo devotis cogitationibus, sicut capite membra, 
ita ipsorum omnia opera diriguntur et verba. Duo autem 
capitella, quae his capitibus erant superposita, duo sunt 
testamenta, quorum meditationi atque observantiae doc- 
tores sancti toto et animo subduntur, et corpore. Unde 
bene utrumque capitellum quinque cubitos habebat altitu- 
dinis; quia nimirum quinque libris scriptura Moysaicae 
legis comprehensa est, quinque etiam seculi aetates tota 
veteris testamenti series complexa est. Novum vero testa- 
mentum non alia nobis praedicat, quam quae Moyses prae- 
dicanda per hoc praedixerat, et prophetae. Unde Dominus 
Judaeis veteris testamenti literae frustra adhaerentibus, et 
gratiam novi spementibus, ait : Si crederetis Moysi, crede- 
retis forsitan et mihi ; de me enim ille scripsit. Scripsit 
enim Moyses de Deo, et multa figuraliter, et illud apertis- 
sime, cum promissum narrat Abrahae per Dominum, quia 
in semine tuo benedicentur omnes familiae terrae ; et cum 
per se ipse dicit filiis Israel, Quia prophetam vobis suscita- 
bit Dominus Deus vester de fratribus vestris, tamquam 
meipsum audietis, juxta omnia quaecunque locutus fuerit 

vobis. Cujxis praesa^i admonuit discipulos vox Patris de 
coelo, cum apparente illis Domino in gloria, inter ipsum 
Moysen et Heliam, in monte sancto intonuit, ita dicens : 
Hie est Filius meus dilectus, in quo mihi bene complacui, 
ipsum audite. Cum ergo admirabili divinae operationis 
Concordia, et primo novi testamenti gratia in velamine 
erat veteris condita, et nunc sacramenta veteris testamenti 
per lucem sunt novi revelata, quasi capitellum utriusque 
columnae quinque est cubitos altum ; quia videlicet mani* 
festum est, quod in testamento veteri, cujus sacramenta vel 
in quinque libris legis praesignata, vel in quinque aetatibus 
omnia sunt plenius comprehensa, evangelicae quoque per- 
fectionis est insita gratia. Sicque fit, ut praedicator quis- 
que egregius, sive ad Judaeos, seu mittendus ad gentes, 
consono divinorum eloquiorum testimonio confirmatus, 
certamen fidei, et operis rectitudinem, absque errore con- 
servet ; noveritque docens proferre de thesauro suo nova et 
vetera. Non solum autem testamenta sibi invicem divino- 
rum sacramentorum relatione concinunt, sed et omnes, qui 
in eorundem testamentorum libris scripti continentur electi^ 
una fide praediti, eademque sunt ad invicem caritate con- 
nexi. Unde apte de ipsorum capitellorum factura sub- 
infertur: Et quasi in modum retis, et catenanim sibi 
invicem miro opere contextarum, utrumque capitellum 
columnarum fusile erat. Quod in libro Paralipomenon 
ita scriptum est, Nec non et quasi catenulas in oraculo 
et superposuit eas capitibus columnarum. Species namque 
catenarum, similitude retis in capitellis, varietas est virtu- 
tum spiritualium in sanctis, de qua Domino canitur in 
Psalmis : Astitit regina a dextris tuis in vestitu deaurato, 
circumdata varietate ; hoc est, in vestitu fulgidae dilectionis 
circumamicta varietate diversorum charismatum. Vel certe 
multiplex contextio catenarum, et retis expansio, multi- 
farias electorum personas insinuat ; quae cum verbis sanc- 
torum praedicatorum fideliter auscultando, atque obediendo 
adhaerent, quasi columnarum capitibus superpositae cate- 
nulae miraculum suae connexionis cunctis aspectantibus 
praebent. Hae etenim catenae miro sibi invicem sunt opere 


Digitized by ^ooQle 



DE TEMPLO SALOMONIS. 


325 


contextae; quia mirabili prorsus gratia Spiritus Sancti 
actum est, ut vita fidelium et locis et temporibus^ et gradu 
et conditioner et sexu et setate^ multum secreta ab alter- 
utrumr nihilominus una eademque fide ac dilectione sit 
ad invicem conjuncta. Nam quod hsec conjunctio fiatema 
justorum locis et temporibus disjunctorum adunatione fiat 
donorum spiritualium, sequentibus quoque verbis ostendi- 
tur, cum de capitellorum factura adjungitur; Septena 
versuum retiacula in capitello uno, et septena retiacula in 
capitello altero. Septenario namque numero Spiritus Sancti 
solet gratia designarir Joanne attestante in Apocalypsi; 
qui cum vidisse se diceret Agnum habentem cornua septem 
et oculos septem, mox exponendo subjunxit, Qui sunt 
septem Spiritus Dei, missi in universam terram. Quod 
propheta Esaias apertius explicat, cum de nascituro Do- 
mino in came loquens : Requiescet (inquit) super eum 
Spiritus Domini, Spiritus sapiential et intellectus, Spiritus 
consilii et fortitudinis, Spiritus scientiae et pietatis, et 
replebit eum Spiritus timoris Domini. Septena ergo ver- 
suum retiacula erant in capitello utroque, et patres utrius- 
que testament! per gratiam unius ejusdemque Spiritus 
septiformis, ut essent electi, acceperunt. Et fecit columnas 
et duos ordines per circuitum retiaculorum singulorum, ut 
tegerent capiteDa. Duo quidem ordines erant retiaculorum 
in gyro capitelli, sed uterque ordo septemplici versuum 
numero currebat, donee circumacto capitello rursum in 
seipsum, quasi circulo facto, rediret. Haec figura sacra- 
ment! in abdito non est, quare duo retiaculorum sint 
ordines, cum constet geminse discretionis esse virtutem 
dilectionis ; quando videlicet Deum ex toto corde, et ex 
tota anima, tota virtute, et proximum tanquam nosipsos 
amare praecipimur. Sed uterque ordo ille septem habet 
versuum retiacula; quia nec Deus absque gratia Spiritus 
Sancti potest amari, nec proximus. Manet namque sen- 
tentia veridica, quia caritas Dei difiusa est in cordibus 
nostris, non ex merito nostro, sed per Spiritum Sanctum 
qui datus est nobis. Ubi autem caritas Dei, ibi profecto 
et proximi difiunditur in cordibus fidelium, quia nimirum 
una sine altera haberi nequaquam valet. Facta sunt autem 

retiacula haec, ut tegerent capitella, hoc est undique in 
gyro circumdarent ; quia omnis scripturae sanctae pagina^ 
cum recte intelligitur, gratiam per omnia caritatis sonat 
ac pacis. Capitellum etenim divinorum eloquiorum, retia- 
cula sunt vincula mutuae dilectionis. Et retiaculis tegun- 
tur capitella, cum sacra eloquia, ut ita dixerim^ dono cari- 
tatis undique probantur esse restituta. Nam et in eis, 
quae non intelligimus in scripturis, caritas late patet. 
Bene autem de eisdem retiaculis sive capitellis adjimgitur : 
Quae erant super summitatem malogranatorum. Malo- 
granata namque, quorum natura est, uno foris cortice 
multa interius grana circumdare, apte in figura sanctae 
ponuntur ecclesiae, quae catholica unius fidei munimine 
innumera electorum agmina solet includere. Potest autem 
et uniuscujusque justitiam moresque designare, qui velut 
plurima uno cortice grana circumplectens, multa cogitatio- 
num virtutumque spiritualium insignia, ne forte difiiuant, 
firma fidei et humilitatis curat vallare custodia. Et apte 
prorsus mysterio capita columnarum malis granatis erant 
in gyro circumdata; quia sanctos doctores necesse est 
priorum vitam fidelium ad memoriam revocare, eorumque 
exemplis semper actus suos ac sermones omni ex parte 
communire ; ne si aliter forte, quam illorum habet regula, 
vixerint aut docuerint, errent. Sicut ergo retiaculorum 
admiranda connexio, unitatem designat fidelium, quae est in 
vinculo pacis ; ita etiam mala granata eandem ipsam typice 
denuntiant unitatem, quae innumeros per orbem populos in 
unam fidei catholicae regulam cohibet. Vel certe mirabilis 
retiaculorum connexio, manifestam omnium fidelium con- 
cordiam demonstrat; malorum granatorum vero positio 
internas animi virtutes, quae ab aliis videri nequaquam 
queunt, exprimit; patientiam videlicet, humilitatem, be- 
nignitatem, modestiam, et caetera hujuscemodi. Et quasi 
pulcherrima foris pomorum superficies apparet, sed inclusa 
intus granorum copia non paret, cum pia sanctorum opera- 
tio palam cunctis ostenditur ; sed ea quae intus est, fidei, 
spei, ac dilectionis, caeterorumque animi bonorum gratia non 
cernitur. Cum ergo dictum sit de retiaculis, ut tegerent 
capitella, quae erant super summitatem malorum granato- 

rum, videtur juxta ordinem operis illius, quia mala granata 
fuerint facta in circuitu capitellorum, a parte inferiori, 
atque ex eisdem malis granatis orirentur retiacula, quibus 
capitella ex parte aliqua tegerentur. Patetque figura mys- 
terii, quia retiacula super summitatem fuerint malorum 
granatorum adnexa, quae ad unam paene significationem 
sive personarum seu virtutem pertinent spiritualium. Sci- 
mu8 enim virtutes de virtutibus nasci, et sanctos ambulare 
de virtute in virtutem, donee videatur Deus deorum in 
Sion. Unde et apostolus : Scientes (inquit) quia tribula- 
tio patientiam operatur, patientia autem probationem, pro- 
batio vero spem. Sed et in ipso universali electorum col- 
legio varie sibimet invicem succedunt personae justorum, 
minoresque majorum ac praedecessorum suorum gaudent 
fideliter adhaerere vestigiis eorumque dictis sive scriptis, 
ne forte in errorem labi possint, inniti. Retiacula ergo 
super summitatem sunt malorum granatorum apposita, 
cum Concordia caritatis perfectis fuerit superadjecta operi- 
bus. Et cum utroque virtutis munere, et operatione vide- 
licet, et caritate, vita sanctorum clarescit, quasi circulum 
malorum granatorum in capitellis columnae concatenatio 
retiaculorum superaddita comitatur. Et quoniam omnia 
virtutum dona praesentium ad aeternae gloriam reraunera- 
tionis, quae per evangelium est nobis promissa ac minis- 
trata, respiciunt, apte siibjungitur : Capitella autem quae 
erant super capita columnarum, quasi opere lilii fabricata 
erant in porticu, quatuor cubitorum. Quid per lilia nisi 
supemae claritas patriae, atque immortalitatis floribus re- 
dolens, paradisi designatur amoenitas ? Quid per quatuor 
cubitos, nisi evangelicus sermo, qui introitum nobis 
aeternae beatitudinis illius promittit, et iter, quo ad banc 
perveniatur, ostendit? Cum ergo sancti doctores pro- 
missa nobis limina regni coelestis in quatuor sancti evan- 
gelii libris ostendunt, quasi capita columnarum opus in se 
Klii quatuor cubitorum exhibent. Ubi notandum juxta 
literam, quia cum opus lilii in capitellis quatuor cubitorum 
esse memoratur, neque addidit latitudinis aut altitudinis, 
lectoris utique judicio, utrum in altitiidine an in latitudine 
intelligi debeat, relictum cst. Constat autem absque ulla 

prorsus dubietate, quia columna, quam duodecim cubito- 
rum restis ambiebat, quatuor habebat cubitos grossitudinis. 
Omnis etenim circulus quantum habet spatii in diametro, 
tantum habet ter in gyro. Denique mare aeneum, quia 
diametrum habebat decern cubitorum, ut in sequentibus 
Icgitur, consequenter habebat triginta cubitos in gyro. 
Verum quia dicitur opus lilii quatuor fuisse cubitorum, 
sive latitudinem seu designet altitudinem, nihilominus 
ratio figurae perspicua est ; quia non nisi per evangelium 
exoptatissima ilia mundo vox insonuit, dicens: Poeni- 
tentiam agite, appropinquabit enim regnum coelorum. 
Quod vero sequitur : Et rursum alia capitella in summi- 
tatibus columnarum desuper, juxta mensuram columnar, 
contra retiacula; juxta mensuram columnae dicit, tantae 
altitudinis quantae erat et columna, cujus tamen altitudo 
quanta fuerit, minime narratur. Haec autem capitella 
qualiacunque et quantacunque fuerint (non enim men* 
suram eorum aperte scriptura designat) more liliorum 
videntur esse apposita ; de quorum factura si quid mysti* 
cum inquirere delectat, illam regni perennis sublimitatem 
potest non incongrue designare, quam nec oculus vidit, 
nec auris audivit, nec in cor hominis ascendit, quae prae- 
paravit Deus diligentibus se. Post lilia etenim quatuor 
cubitorum, alia sunt apposita capiteUa, quorum altitudo 
quanta fuerit, non dicitur ; quia multa quidem de coelesti 
beatitudine in evangelic legimus, quod videlicet ibi mundi 
corde Deum videbunt, quod erunt aequales angelis Dei, 
quod non nubunt, neque nubentur, quod nec mori ultra 
poterunt, quod ubicunque est Christus, ibi et ministri ejus 
erunt, quod manifestabit seipsum illis, quod palam de Patre 
annuntiabit eis, quod gaudium visionis ejus nemo toilet ab 
eis. Sed ipsa species horum quae diximus, ipse status 
et conversatio patriae ipsius coelestis, quomodo sese habeat, 
soils eis qui hanc intrare meruerunt, ejus civibus patet. 
Unde bene factura sive altitudo horum capitellonim, quae 
supra lilium erant, ut incomprehensibilis esset terrestribus, 
qualitas coelestis habitationis insinuatur; de qua tamen 
hoc minime latet, quia omnes ibi communi felicitate divin^e 
visionis fruuntur, tanto quisque sublimius, quanto mun- 

diores ad eiim videndum oculos habuerit cordis. Qui 
enim dixit, Benedixit omnes timentes Deum, pusillos cum 
majoribus ; ipse dixit. Quia tu reddes singulis secundum 
opera eorum. Communis ergo ibi benedictio omnium 
erit electorum. Attamen pro distincta operum qualitate, 
multae sunt mansiones beatorum in una eademque domo 
Patris aeterna in coelis : quod in harum quoque structura 
columnarum mystice reor esse designatum, cum dicitur: 
£t rursus alia capitella in summitate columnarum de- 
super, juxta mensuram columnm, contra retiacula. Juxta 
mensuram quippe columcse fiunt capitella desuper, cum 
sancti doctores, immo omnes justi, eorundem doctorum 
vestigia sequentes, praemia supemse retributionis, secun- 
dum merita piae recipiunt operationis. Contra retiacula 
quoque fiunt eadem capitella, quia juxta modum dilectio- 
nis, qua sibi ad invicem in bac vita fratemitas sancta 
copulata est, supernorum quoque civium societate in prae- 
sentia sui Creatoris conjungetur in ccebs. Verum quod 
eadem supemorum societas civium utriusque populi fideli- 
bus tribuitm*, recte subjungitur: Malorum granatorum 
autem ducenti ordines erant in circuitu capitelli secundi. 
Diximus mala granata totius sanctac ecclesiae typum 
tenere ; centenarius vero numerus, qui ad dexteram ma- 
num primus pervenit, nonnunquam vitam aetemae beatitu- 
dinis figurare consuevit. Duplicatur autem bic numerus 
malorum granatorum in circuitu capitelli secundi, ut in- 
sinuetur mystice, quod utriusque testamenti populus ad- 
unanduB in Cbristo ad aetemae vitae sit introducendus coro- 
nam. Cui figurae convenit boc, quod de apostolis post 
resurrectionem Domini piscantibus scriptum est, cum ipsum 
in litore stantem viderunt : Non enim longe erant a terra, 
sed quasi cubitis ducentis, trabentes rete piscium. Per 
ducentos autem cubitos rete plenum magnis piscibus dis- 
cipidi ad Domiuum trabunt, efiectum suae resurrectionis 
in litore monstrantem, cum sancti paaedicatores et J udaeis 
et gentibus verbum fidei committunt, atque utriusque 
populi electos a fluctibus praesentis secub extractos, ad 
futurae gloriam pacis et immortalitatis perducunt. Cir- 

cuitus ergo capitelli secundi ducentos habet ordines malo- 
rum granatorum, cum sublimitas regni coelestis^ utriusque 
populi electos in una beatitudinis arce coUigit. Et statuit 
duas columnas in porticu templi. Cum statuisset colum- 
nam dexteram, vocavit earn nomine Jachin^ id est^ firmitas. 
Similiter erexit secundam columnam^ et vocavit nomen 
ejus Booz, id est, in robore. Dextera columna, ut supra 
diximus^ exprimit figuram doctorum, qui primitivam in 
Hierosolymis instituerunt ecclesiam; secunda eorum qui 
ad praedicandum gentibus destinati sunt. Vel certe dex- 
tera columna eos significat, qui venturum in came Domi- 
num prophetando praedixerant ; secunda iDos^ qui hunc 
jam venisse, et mundum suo sanguine redemisse^ testantur. 
Et apte vocabulo simili ambae censebantur columnar, cum 
una firmitas^ altera in robore dicta est; ut una fidei et 
operis fortitude cunctis inesse doctoribus monstraretur, 
nostrique temporis inertia notaretur, ubi se nonnuUi doc- 
tores, sacerdotes et columnas Dei videri^ atque appellari 
volunt, cum nihil in se prorsus firmse fidei ad contemnen- 
das seculi pompas^ ac desideranda invisibilia bona, nihil 
habeant roboris ad corrigendos, nihil industrial saltern 
ad intelligendos eorum, quibus praelati sunt, errores. 

Cap. XIX. Fecit quoque mare fusile, ^c.] Mare hoc 
fusile in figuram lavacri salutaris, quo in remissionem 
peccatorum emundamur, factum est. Namque sacerdotes 
in eo lavabantur, ut verba dierum aperte testantur. Sacer- 
dotes autem constat omnes electos typice in scripturis 
vocari, eo quod sint membra summi sacerdotis Domini 
nostri Jesu Christi. Et recte huic vasi nomen mans 
scriptura indidit, in memoriam videlicet Maris Rubri, in 
quo prius per extinctionem -^Egyptiorum, et populi Dei 
liberationem, forma baptismi praecessit, exponente Apos- 
tolo ac dicente: Quoniam omnes patres nostri sub nube 
fuerunt, et omnes mare transierunt, et omnes in Moyse 
baptizati sunt in nube et in mari. Sacramentum autem 
baptismi, et vitae nobis munditiam acquirit in hoc seculo, 
et vitae nobis aeteraae gloriam promittit in futuro. Quod 
utrumqiie in mari hoc aeneo una sententia designatur, cum 

esse decern cubitorum a labio usque ad labium perhibetur. 
Decern namque praeceptis, in lege Dominus omnia quae 
facere debeamus^ expressit. Denario aeque mercedem 
benefactorum signavit, cum hunc in vinea laborantibus 
dandum esse praedixit. Erat ergo mare decern cubitorum 
a labio usque ad labium ; quia a primo baptizato in nomine 
Jesu Christi usque ad ultimum, qui in fine seculi credi- 
turus, et baptizandus est^ omnis fidelium chorus unam 
eandemque viam veritatis ingredi, et communem debet a Do- 
mino coronam sperare justitiae. Rotundum erat in circuitu, 
ut orbis universus in gyro lavacro vitae a sorde peccatorum 
designaretur esse mundandus ; de quo bene subditur, Quin- 
que cubitorum altitudo ejus ; quia nimirum quicquid visu, 
quicquid auditu^ quicquid olfactu^ quicquid gustu^ quicquid 
tactu delinquimus^ totum hoc nobis gratia Dei per ablu- 
tionem vivifici fontis relaxat. Sed non sufficit praeterito- 
rum remissio peccatorum, si non quisque bonis deinceps 
insistere studuerit operibus ; alioquin diabolus qui exierat 
de homine, si hunc a bonis vacare actibus viderit, multi- 
plicius redit, facitque novissima homiuis illius pejora priori- 
bus. Unde apte subditur : Et resticula triginta cubitorum 
cingebat illud per circuitum. Per resticulam namque 
disciplina praeceptorum coelestium, qua a nostris volupta- 
tibus religamur, potest apte signari, scriptura teste ; quia 
funiculus triplex difficile rumpitur; quia nimirum obser- 
vatio mandatorum Dei, quae in cordibus electorum, fide, 
spe, et dilectione supemae retribution is firmata est, nullo 
temporalium rerum potest obstaculo dissolvi. Et resticula 
mare ambit, cum sacramentum baptismi quod accepimus, 
piis communire operibus studemus; quae nimirum resti- 
cula apte triginta dicitur esse cubitorum. Quinquies 
etenim seni triginta faciunt. Senario autem numero, in 
quo Deus hominem fecit cum non esset, et cum perisset, 
refecit, recte bona operatic etiam nostra figuratur. Et sex 
per quinque multiplicantur, ut ad triginta pervenias, cum 
omnes nostri corporis sensus divinis humiliter subjugamus 
imperiis. Possumus autem et aliter hunc tricenarium 
mystice maris numerum non inconvenienter accipere; 

ter etenim deni, triginta faciunt. Et genus humanum 
post diluvium ex progenie trium filiorum Noe, latitudi- 
nem totius orbis implevit. Sem quippe prosapia Asiam, 
Cham posteri AfHcam, Japhet soboles Europam et insulas 
maris obtinuit. Et quia mysterium baptismi cum execu* 
tione bonorum operum, et spe coelestium pnemiorum, 
cunctis erat nationibus ministrandum, apte resiicula tri- 
ginta oubitorum mare illud, in quo baptismatis unda 
figurabatur, cingebat. Sed et hoc dicendum, quod Domi- 
nus triginta habens annos aetatis venit ad Jordanem bap- 
tizari a Joanne. Qui quoniam baptismate suo, quod tri- 
cenarius accepit, undam nobis lavacri salutaris consecravit, 
recte mare, quod nostrum baptisma figurabat, triginta 
cubitorum restis circuibat ; ut signiiicaretur a dono illius 
qui baptisma sine peccato subiit, baptisma nobis omnibus 
in eum credentibus in remissionem peccatorum dedicarL 
Et sculptura subter labium circuibat illud decern cubitis 
ambiens mare. Duo ordines sculpturarum histriatanim 
erant fusiles. Cum prsedictum sit supra, quod resticula 
triginta cubitorum mare circumierit, et nunc addatur, 
quod sculptura hoc subter labium posita decern cubids 
ambierit; patet ex utraque relatione, quod vas erat in 
modum lilii repandum ac diffusum, quod a triginta cubitis 
circuitus, quos habebat in labio, usque ad decern est cubi- 
tos coaptatum. Sculptura autem histriata est, quae histo- 
rias rerum aliquas imitatur. Unde recte per sculpt uras 
histriatas, quibus mare circumdabatur, exempla sunt prio- 
rum temporum designata, quae necesse est nos solerter 
intueri, ut videamus quibus operibus sancti Deo placue- 
runt ab initio, qua obstinatione in sceleribus perdurarunt 
iniqui, quanta iniquitate ob scelera perierint reprobi ; quo- 
modo in exordio nascentis seculi Cain ob malitiam invi- 
diae damnatus, Abel sit ob justitiae meritum coronatus, 
Lamech ob adulterium et homicidium maledictus, Enoch 
ob gratiam pietatis ad paradisum reductus ; quomodo post 
diluvium Cham ob impietatera a patre detestatus, Sem et 
Japhet populi ob obsequium reverentiae perpetua sint 
benedictione donati, Abraham ob meritum fidei haeres sit 

divinae promissionis effectus, caetera gentium multitudo 
in avita sit infidelitate relicta; qualiter adveniente in 
carne Domino, Judaea ob perfidiae noxam repulsa, et 
gentilitas sit per gratiam fidei ad salutem reducta; et 
caetera hujusmodi quae in utroque testamento solerter ac 
pie considerata multum studiosis quibusque prosunt. Et 
ideo forsitan duo sunt ordines sculptiirarum histriatarum 
in mari aeneo facti, ut hi qui fonte baptismatis imbuti 
sunt, utriusque testamenti diligenter auscultent historias. 
Ideo decern cubitorum erant in gyro, ut quoscunque in 
iisdem historiis deditos, jussis coelestibus, ac tota inten- 
tione ad supema praemia suspenses esse perspexerint, bos 
imitari contendant. Bene autem sequitur: Et stabat 
super duodecim boves, e quibus tres respiciebant ad aqui- 
lonem, et tres ad occidentem, et tres ad meridiem, et tres 
ad orientem. Per boves quippe apostolos et evangelistas, 
immo omnes verbi ministros debere intelligi, Apostolo do- 
cente, cognoscimus, qui exponens mandatum legis, quo 
dictum est: Non alligabis os bovi trituranti. Numquid 
de bobus (inquit) cura est Deo? an propter nos utique 
dicit; nam propter nos scripta sunt, quoniam debet in 
spe qui arat, arare, et qui triturat, spei suae fhictus per- 
cipere. Duodecim ergo boves, duodecim apostoli sunt, 
et omnes qui vice eorum regendam susceperunt ecclesiam 
sanctam; qui nimirum boves mare sibi superpositum 
portant, cum apostoli apostolorumque successores in- 
junctum sibi evangelizandi ofBcium prompta implere devo- 
tione satagunt. Et tres ad aquilonem, et tres ad occi- 
dentem, et tres ad meridiem, et tres ad orientem respiciunt, 
cum in universis quadrati orbis partibus fidem sanctae Trini- 
tatis praedicant. Nam et apostoli eo mysterio duodecim, 
hoc est, quater terni sunt electi, ut hdem et confessionem 
sanctae Trinitatis per quatuor mundi plagas evangelizantes 
baptizarent in nomine Patris, et Filii, et Spiritus Sancti ; 
quorum videlicet apostolorum successorumque eorum ver- 
ba, actus et passiones perfacile in praesenti videre, vel 
legendo cognoscere valemus; quae vero illos in futuro 
maneat gloria retributionis, necdum videre possumus. 

Unde apte subditur : Quorum posteriora universa intrinse- 
cus latitabant. Intrinsecus namque latitant universa bourn 
posteriora ; quia qua mercede sancti praedicatores in perpe- 
tuum donentur, in interni arbitri examine jam dispositum 
est ; sed nobis^ qui adhuc foris sumus, manet omnimodis oc- 
cultura. Quibus tamen hoc esse occultum nullatenus potest, 
quia omnis qui lavacrum baptismi ad salutem accipit, et 
vitam, fidem, spem, et caritatem debet habere ; nec sine his 
tribus virtutibus quisque aliquid jam operari, neque intrare 
ad vitam valet. Unde recte subjungitur : Grossitudo autem 
luteris trium unciarum erat. Grossitudo etenim luteris 
in mari, firmitas est virtutis in baptismo. Et trium imci- 
arum est haec grossitudo, dum fidei, spei, et dilectionis 
robore perceptio baptismi communitur. Neque aliter 
proficuum esse accipientibus ostenditur, nisi harum firma 
certitudo virtutum mentem accipientium, simul et opera 
confirmet. Accipitur autem, et celebratin' baptismi lava- 
crum in exemplo Dominicae passionis et resurrectionis a 
mortuis; juxta quod Apostolus exponens ait. Quia qui- 
cunque baptizati sumus in Christo Jesu, in morte ipsius 
baptizati sumus. Consepulti enim sumus cum illo per 
baptismum in morte, ut quemadmodum resurrexit Chris- 
tus a mortuis per gloriam Patris, ita et nos in novitate vitae 
ambulemus. Si enim complantati facti sumus similitudini 
mortis ejus, simul et resurrectionis erimus. Quod in figura 
quoque maris aenei typice signatum est, cum consequenter 
adjungitur: Labiumque ejus sicut labium calicis, et fo- 
lium repandi lilii. Per labium namque calicis, gustus 
Dominicae passionis; per folium lilii repandi, patefacta 
claritas resurrectionis ipsius exprimitur. Nam quod in 
calice poculum passionis designetur, ait ipse Dominus, 
qui veniens ad passionem Patrem orat dicens : Pater, si 
vis, transfer calicem istum a me. Lilium vero quod comi- 
tante odoris jucundissimi gratia candidum foris colorem, 
intus ostendit aurosum, apte gloriam resurrectionis ejus 
insinuat, qui et corporis immortalitatem foris ostendit 
discipulis, et animam divina luce coruscam, simul sibi 
inesse perdocuit. Potest etiam in lilio repando ipse Media- 

tor Dei et hominum^ post passionem mortis gloria et 
honore coronatus, non inconvenienter accipi; qui ante 
passionem quidem suam, quasi clausum adhuc lilium fiiit, 
cum signis miraculorum^ quae fecit, clams homo refulsit ; 
post resurrectionem vero et ascensionem suam repandum 
se lilium supemae patrise civibus exhibuit, quod in assumta 
humanitate potentiam divinae claritatis, quam habuit apud 
Patrem priusquam mundus esset, ostendit. Unde et in 
amoris Cantico lilii se vocabulo designare voluit, dicens : 
Ego flos campi, et lilium convallium. Labium ergo maris, 
in quo sacerdotes lavabantur, quasi labium fuit calicis, et 
folium repandi lilii ; quia lavacmm salutare, quo membra 
summi sacerdotis efficimur, in fide nos sacrosanctae passio- 
nis ejus a peccatomm omnium labe purificat, ac purifica- 
tos ad visionem gloriae ipsius perennis intromittit: in 
quo nimimm lavacro uterque populus, circumcisionis 
videlicet et praeputii, per fidem, spem, et dilectionem 
unum in Domino efficitur, ipso attestante, qui circum- 
cisionem per se praedicans ait inter alia: Et alias oves 
habeo, quae non sunt ex hoc ovili, et illas oportet me 
adducere ; et vocem meam audient, et fiet unum ovile et 
unus Pastor. Quod in hoc quoque mari typice figuraba- 
tur; nam sequitur, Duo millia batos capiebat. Millena- 
rius namque numems pro significatione perfectionis solet 
poni in scripturis ; quia nimimm denarium numemm qua- 
dratum solidum facit. Decim quippe decies ducti, cen- 
tum faciunt. Quae vicelicet figura jam quadrata, sed adhuc 
plena est. Verum ut in altitudinem surgat, et solida effi- 
ciatur, multiplica centum per decern, et fiunt mille. Quo 
profecto numero stabilis et insuperabilis, et velut conqua- 
drata, justomm conscientia designator. Quacumque enim 
verteris, quadmm stabit. Sic et animus electomm nullo 
tentationum occursu novit a suae rectitudinis statu incli- 
nari. Batus autem Hebraeomm mensura est, quam ipsi 
bath nominant, habens modios tres. Ipsa est et ephi, 
quod et illi epha nuncupant. Sed et ephi ad mensuram 
pertinet aridamm fhigum, tritici, hordei, leguminum; 
batus vero est in speciebus liquidis, vino, oleo, aqua. 

Itaque batus^ qui certae normae mensura est^ opera designat 
aequitatis et justitiae, quibus hi qui in remissionem pec- 
catorum baptizantur, necesse habent institui. Batosque 
mille capiebat mare, cum aqua baptismatis plebem Judae- 
orum abluens, ad regnum coeleste transmisit. Recipiebat 
et alios mille^ cum etiam turbas nationum eodem fonte 
renatas^ et operibus justitiae confirmatas^ ejusdem regni 
perennis fecit esse participes. Notandum sane hoc in 
loco, quia sunt qui putant lege Dei prohibitum, ne vel 
hominum, vel quorumlibet animalium, sive rerum simili- 
tudines sculpamus, aut depingamus in ecclesia aut pariete^ 
aut alio quolibet loco, eo quod in decalogo legis dixerit : 
Non facias tibi sculptile, neque omnem similitudinem, quae 
est in coelo desuper, et quae in terra deorsum, nec eorum 
quae sunt in aquis sub terra. Qui nequaquam hoc puta- 
rent, si vel Salomonis opus ad memoriam revocassent, qui 
et in templo intus palmas fecit, et Cherubin cum variis 
caelaturis ; in columnis illius mala granata et retiacula, in 
mari quoque hoc aeneo duodecim boves et sculpturas 
histriatas, sed et in basibus luterum, ut in sequentibus 
legitur, leones cum bobus, palmas, axes, et rotas, cum 
Cherubin et vario picturarum genere fecit ; vel certe ipsius 
Moysi opera considerassent, qui, jubente Domino, et Che- 
rubin prius in propitiatorio, et postea serpentem fecit 
aeneum in eremo, cujus intuitu populus a ferorum serpen- 
tium veneno salvaretur. Si enim licebat serpentem ex- 
altari aeneum in ligno, quern aspicientes filii Israel vive- 
rent; cur non licet exaltationem Domini Salvatoris in 
cruce, qua mortem vicit, ad memoriam fidelibus depin- 
gendo reduci, vel alia ejus miracula et sanationes, quibus 
de eodem mortis auctore mirabiliter triumphavit, cum 
horum aspectus saepe multum compunctionis soleat prae- 
stare contuentibus, et eis quoque qui literas ignorant, quasi 
vivam Dominicae historiae pandere lectionem ? Nam pic- 
tura Graece Zwypafpla, id est, viva scriptura vocatur. Si 
licuit duodecim boves aeneos facere, qui mare superpositum 
ferentes quatuor mundi plagas terni respicerent; quid pro- 
hibet duodecim apostolos depingere, quomodo euntes doce- 


Digitized by 


Google 



DB TBMPLO SALOMONIS. 


837 


rent omnes gentes, baptizantcs eos in nomine Patris, et 
Filii, et Spiritus Sancti ; viva, ut ita dixerim, prae oculis 
omnium designare scriptura ? Si contra legem non fuit in 
eodem man scidpturas histriatas in gyro decern cubitorum 
fieri, quomodo legi contrarium putabitur, si histriatas sanc- 
torum ac martyrum Christi sculpamus, sive pingamus in 
tabulis, qui per custodiam divinae legis ad gloriam merue* 
runt aetemae retributionis attingere? Verum si diligen- 
tius verba legis attendamus, forte parebit non interdictum 
imagines rerum ac animalium facere, sed haec idololatrise 
gratia facere, omnimodis esse prohibitum. Denique dic- 
turus in monte sancto Dominus, Non facies tibi sculptile, 
neque omnem similitudinem ; praemisit. Non habebis deos 
alienos coram me; ac deinde subjunxit. Non facies tibi 
sculptile, neque omnem similitudinem, quae est in coelo 
desuper, et quae in terra deorsum, nec eorum quae sunt in 
aquis sub terra ; atque conclusit. Non adorabis ea, neque 
€K)les. Quibus verbis apeiie declaratur, quod illae simili- 
tudines fieri prohibentur ab omnibus, quas in veneratione 
deorum alienorum facere solent impii, quasque ad colen- 
dum atque adorandum gentilitas errabunda reperit. Cae- 
terum simpliciter haec fieri, nulla, ut reor, legis divinae 
liters vetuit ; alioquin et Dominus tentantibus se Pharisaeis 
de tribute Caesaris reddendo, in quo nomen et imaginem 
Caesaris expressam esse dicebant, nequaquam ita respon- 
deret, Reddite ergo quae sunt Caesaris, Caesari, et quae sunt 
Dei, Deo ; sed potius eorum corrigeret errorem, dicens : 
Non licet vobis percussura auri vestri imaginem facere 
Caesari, quia talem sculpturam lex divina prohibet esse ; 
neque locutus ostenso sibi numismate census hoc diceret, 
si in eo Caesaris imago causa idololatriae, et non ad judi- 
cium magis regiae potestatis esset deformata. 

Cap. XX. Et fecit bases decern (jsneasy ^c.] Multifarie et 
multis modis una eademque nostrae salutis sacraments 
praefigurantur. Namque iidem apostoli apostolicique viri, 
qui per boves mare portantes designati sunt ; designantur 
etiam per bases, quae portandis erant luteribus praeparatae, 
quomodo ipsi luteres ejusdem lavacri spiritualis, cujus et 
VOL. VIII. z 

mare typum gerebant. Siquidem ut verba dierum nar- 
rant, omnia in eis, quae in holocaustum oblaturi erant, 
lavabant. Holocaustum ergo Domini generaliter omnis 
electorum multitudo potest intelligi, quae juxta vocem 
praecursoris baptizata est ab ipso in Spiritu Sancto et ignL 
Sicut ergo sacerdotes, qui in mari lavabantur, formam 
exprimunt eorum, qui per baptisma eflBciuntur summi 
sacerdotii consortes, quod est in Domino Jesu Christo; 
ita etiam eorundem figuram holocausta apertissime prae- 
tendunt, cum per ablutionem baptismi gratia Spiritus 
Sancti implentur. Lavatur namque in lutere hostia, cum 
quis fidelium aqua perfunditur; offertur vero in holo- 
caustum, cum per impositionem manus episcopi, donum 
Spiritus Sancti accipit. Philippus evangelista cum prae- 
dicaret in Samaria, quid nisi in lutere templi hostias Do- 
mini lavabat? Sed quia necdum in quenquam eorum 
Spiritus Sanctus descenderat, sed baptizati erant tantum 
in nomine Domini Jesu, velut ablutae hostise, necdum ad 
sacrosancti altaris ignem pervenerant; at cum missi illo 
Petrus et Joannes imponebant baptizatis manus, et acd- 
piebant Spiritum Sanctum, loquebanturque linguis^ jam 
ad ignem altaris pervenerant hostiae, ut fierent holocaus- 
tum, quod Latine dicitur totum incensum ; quia videlicet 
conscientiam illorum gratia Spiritus Sancti adimplens, 
divino fecit amore fervescere. Quia vero ad portandos 
luteres decern sunt bases factae, poterat ita mystice inter- 
pretari, quod ministri lavacri vitalis ad aetemae gaudia 
beatitudinis, quae denario solet numero figurari, eos quos 
imbuunt voce, exempli opere fulciunt. Verum quia de 
illis luteribus distincte in sequentibus scriptum est, quod 
videlicet quinque ex his positi sint ad dexteram partem 
templi, et quinque ad sinistram, magis in eis quinarii 
numeri sunt intuenda mysteria. In utraque etenim parte 
templi sunt bases luterum, ut utrique Dei populo sacri 
fontis gratia designaretur esse pandenda. Et quinque 
sunt in utraque parte, ut sicut in expositione maris, quod 
quinque cubitis altum esse jam diximus, sic et in quinque 
basibus luterum demonstraretur typice, universa fidelibus. 

qute per quinque corporis sensus deliquerant, per lavacrum 
baptismi esse remittenda. Sicut ergo in uno mari duode- 
cim bobus superposito unitas exprimitur baptismatis, quae 
per apostolos toto erat orbi praedicanda ; ita et per duos 
ordines luterum mystice ostenditur, quod gentilitas et 
Judaea in unum consortium fidei per baptismatis erat 
undam colligenda. Nam etsi in geminis luteribus hostiae 
lavabantur, quaedam quidem a dexteris atrii, quaedam vero 
a sinistris, uno tamen igne consumebantur altaris, ut holo- 
caustum fieret ; quia sive quis in parte circumcisionis, sive 
in praeputii lavacrum Christi susceperit, uno omnes Spi- 
ritu, ut filii Dei fieri possint^ sanctificantur. Hinc et 
enim apostolus^ Sed accepistis (inquit) Spiritum adoptionis 
filiorum^ in quo clamamus^ Abba Pater. Unum (inquit) 
Spiritum accepistis, in quo omnes filii adoptionis efficia- 
mini ; in quo nimirum Spiritu clamamus, Abba Pater ; Abba 
videlicet qui ex Hebraeis venimus ad fidera ; Pater, qui ex 
gentibus, variis quidem linguis pro diversitate nationum, 
sed unum eundemque Patrem Deum, propter unius donum 
Spiritus invocantes. Quod autem quatuor cubitorum Ion- 
gitudinis, et quatuor cubitorum latitudinis, et trium cubi- 
torum altitudinis, bases singulae fuere, facile intellectu est- 
Longitudo etenim ad patientiam longanimitatis, latitude 
ad dilatationem dilectionis, altitude pertinet ad spem su- 
pemae retributionis. Quatuor autem sunt principales vir- 
tutes,quibus caetera virtutum structura imminet; prudentia 
scilicet, fortitude, temperantia, atque justitia. Et ideo 
quaternorum cubitorum erat longitudo et latitude basium, 
quia sancti praedicatores sive adversa mundi, et longitu- 
dinem exilii atque laborum praesentium foris tolerent, seu 
cor in dilectione sui Conditoris suorumque proximorum 
in exultatione aetema dilatent, semper operam dare vir- 
tutibus curant, prudenter videlicet inter bona et mala dis- 
cementes, fortiter adversa sustinentes, cor ab appetitu 
voluptatum temperantes, justitiam in operatione tenentes. 
Trium vero cubitorum fit altitude basium, cum per exer- 
citium virtutum, quas cum patientia malorum et dilectione 
bonorum exercent, continua intentione ad Sanctae Trini- 

tatis pervenire visionem satagunt. Et ipsum opus basium 
interrasile erat, et sculpturae inter juncturas. Juncturas 
videtur dicere eas, quibus ipse luterum tabulae sibimet 
invicem connexae sunt^ ut scilicet ex quatuor sive quinque 
tabulis una fieret basis. Quales autem sculpturas inter 
has juncturas^ id est^ in ipsis suis lateribus ante et retro, a 
dextra et sinistra, et supra quoque habuerint, subdendo 
aperitur, cum dicitur : Inter coronulas et plectas, leones, 
et boves, et Cherubin, et juncturas similiter desuper. Non 
ergo plana erat ilia ex parte superficies basium, sed undi- 
que versum mysticis sculpta figuris; quia mentes sanc- 
torum, immo universa conversatio eorum, virtutum in om- 
nibus gratiam prsetendit, neque aliqua illas hora inanis et 
vacua praeterit, in qua piis vacare operibus, vel sermonibus, 
vel certe cogitationibus desistant. Coronulas quippe in se 
sculptas habent, cum ad ingressum vitae perennis infatiga- 
bili desiderio anhelant. Et plectas habent, cum inter de- 
sideria vitae, quae sursum est, nunquam fratemae societatis, 
quae juxta est, vincula dissolvunt. Habent inter coronulas 
et plectas leones, cum ita ad speranda coelestia mentem 
erigunt, ita ad diligendos proximos dilatant, ut in peccantes 
quosque, qui sibi commissi sunt, fervorem asperae invec- 
tionis exercere non tardent. Habent cum leonibus boves, 
quando ipsam invectionem corripiendi cum spiritu mansue- 
tudinis exhibent; quando in fervore corrigendi nunquam 
fissam ungulam discretae actionis ad loquelam, nusquam 
verba divinae lectionis velut ruminanda in ore volvere 
cessant. Denique beatus Stephanus, basis videlicet templi 
Domini eximia, saevos leonis dentes atque ungues osten- 
dere videbatur, cum suis persecutoribus aiebat: Dura 
cervice, et incircumcisi corde et auribus, vos semper Spi- 
ritui Sancto resistitis. Quern prophetarum patres vestri 
non sunt persecuti? et caetera. Verum haec loquens, 
quantum pietatis, et, ut ita dixerim, bubulae mansuetudinis 
intus in corde gestaret, ostendit, cum pro iisdem persecuto- 
ribus usque ad necem suam desaevientibus, genu flectens, 
dixit : Domine, nc statuas illis hoc peccatum. Sed quia 
neque spem aeternorum in coelis, neque amorem proximo- 

rum in tenis, neque fervorem zeli mordentis, neque leni- 
tatem modestiae compatientis absque sanctarum scientia 
scripturarum habere possumus^ apte inter coronas et plec- 
tas, leones et boves, Cherubin esse sculpti memorantur. 
Cherubin namque constat scripturae sacrae typum tenere, 
sive quia duo cherubin in propitiatorio arcae, in figuram 
duorum testamentorum concorditer de Christo canentium 
sunt, seu quia ipsum nomen scientiae multitudinem sonat. 
Quanto autem quisque studiosius legendis divinorum elo- 
quiorum paginis institerit, tanto necesse est amplius in 
omnibus quae agit aut judicat, interni testis aut judicis 
examen pertimescat, ne aut plus juste in peccantes vindi- 
cans, aut rursum absque moderamine justae discretionis 
ignoscens, iram justi Judicis inciurat. Qui enim addit 
scientiam, addit et laborem. Unde hie quoque praeter 
sculpturas Cherubin, convenienter adjungitur : Et super 
leones et boves, quasi lora ex acre dependentia. Super 
leones quippe et boves lora dependent, quando sancti doc- 
tores et in severitate districtionis, qua peccantes judicant, 
et in mansuetudine lenitatis, qua poenitentibus remittunt, 
judicium sui timent auctoris, ne forte injuste ligando ipsi 
juste ligari ab eo cujus judicium errare nequit, mereantur. . / 
Et quatuor rotae per bases singulas, et axes aenei, et per \ / 
quatuor partes quasi humeruli subter luterem fusiles, [ 
contra se invicem respectantes. Quatuor rotae, quatuor [ 
sunt evangeliorum libri, qui aptissime rotis comparantur : 
quia sicut volubilitas rotae citissimo cursu quocunque du- 
citur currit ; ita sermo evangelicus, juvante Domino, per 
apostolos imiversas in brevi mundi plagas implevit. Sicut 
rota superimpositum sibi ciurum a terra sublevat, et sub- 
levatum quo auriga dirigit, portat ; ita evangelica praedi- 
catio mentes electorum a terrenis cupiditatibus in coelestia 
desideria suspendit, ac suspensos ad profectum bonae ope- 
rationis, sive ad ministerium praedicationis, quocunque 
adjuvans gratia Spiritus voluerit, ducit. Namque in se- 
quentibus dicitur. Quia tales erant rotaj, quales in curru 
fieri Solent. Legimus autem de sanctis : Cumis Dei 
decern millium, multiplex millia laetantium. Quid est ergo 

quod rotae basium rotis assimilantur curruum, nisi quia 
unus idemque sermo evangelii, quosdam eorum quos insti- 
tuit currus Dei, quosdam bases facit? Quicunque ad 
evangelizandum verbum doctores longe lateque mitteban- 
tur in mundo, utique currus Dei, et quidem velocissimi 
fuerunt; quia per cuncta discurrentes, Deum ad corda 
credentium perducebant. At vero illi, qui in uno loco 
commorantes, verbum salutis proximis annuntiant, eosque 
ad lavacrum vitae, quae vel in baptismo, vel in compunc- 
tione lachrymarum celebratur, accendunt, quasi bases sunt 
templi, quae portant luteres ad lavandas hostias. Quia ita 
fidelibus, quibus praesunt, ministerium salutis impendunt, 
ut longius excurrendi ad acquirendos novos popidos, la- 
bores non subeant. Rotae ergo basium rotis sunt curruum 
similes ; quia iidem libri evangeliorum, qui hos doctores 
ad praedicandam fidem veritatis mittunt, illos ad confirm 
mandam amplius fidem inter doctores, jam sacramentis 
coelestibus imbutos, manere praecipiunt. Rotm quatuor 
basim luteris sustentabant, cum evangelia Jacobum 
trem Domini ad confirmandam in Hierosoljrmis ecclesiam 
residere jusserunt. Rotae earum similes curruum Dei 
suppositae ad currendum parabant, cum eadem evangelia 
Paulum et Bamabam ad praedicandum gentibus per omnia 
discurrere voluerunt. Rotae bases suppositae ad portandum 
luterem templi a terra sustollebant, cum nostris nuper 
temporibus beatus papa Gregorius, evangelicis roboratus 
eloquiis, Romanam rexit ecclesiam. Rotae eaedem cumii 
Dei subnexae longe stabant, cum reverendissimi patres 
Augustinus, Paulinus, et caeteri socii eorum, eisdem evan- 
gelicis confirmati oraculis, jubente illo, venere in Britan- 
niam, et verbum Dei commisere dudum incredulis gentibus. 
Si ergo bases luterum sancti doctores sunt, qui lavacrum 
nobis vitae ministrant, et rotae quaternae basium quatuor 
sunt libri evangeliorum, quid axes rotarum qui bases ge&- 
tant, nisi ipsa eorundem sunt corda doctorum ? qui dum 
praeceptis evangelii sedulo intenti eos ab infimorum ap- 
petitu sustollunt, velut immissi rotis axes altius basim a 
terra sublevant. Porro humeruli, qui rotis antepositi, ne 

ab axibus delabi possent, assistebant, praeconia sunt pro- 
phetarum, quibus evangelica et apostolica scriptiira, nc cui 
legentiiim in dubium forsitan veniat, confirmatur. Unde 
et apostolus Petrus de Domino loquens, ait : Et habemus 
finniorem propheticum sermonem, cui benefacitis inten- 
dentes. Sed et oranes evangelistae atque apostoli in eis 
quae scripsere, legis et prophetarum mentionem facere 
solebant. Denique Marcus ait, Initium evangelii Jesu 
Christi Filii Dei, sicut scriptum est in Esaia propheta ; et 
Matthaeus, Hoc totum factum est, ut adimplerentur scrip- 
turae prophetarum, et caetera hujusmodi. Bene autem 
dicitur, quod humeruli, qui per quatuor partes subter 
luterem erant positi, contra se invicem fuerint respec- 
tantes ; quia nimirum omnis scriptura prophetica sibimet 
consentanea est, utpote uno dicitur Spiritu condita. Qua- 
tuor autem fuere per bases singulas humeruli, videlicet 
juxta numerum rotarum, non quia quatuor sunt tantum 
libri prophetici, sed quia in omnibus quae locuti sunt pro- 
phetae et Moyses, dictis quatuor evangelistarum testimo- 
nium praebuere, ut ex consensu utriusque una fides et 
dilectio Christi nostra omnium corda firmaret. Os quoque 
luteris intrinsecus erat in summitate capitis, et quod forin- 
secus apparebat unius cubiti, erat totum rotundum, pari- 
terque habebat unum cubitum et dimidium. Os luteris 
unius cubiti erat, propter unitatem confessionis et fidei ; 
qua omnes in confessione Patris et Filii et Spiritus Sancti 
baptizamur, dicente apostolo : Unus Dominus, una fides, 
unum baptisma, unus Deus et Pater omnium. Et ipsum 
08 in capitis erat summitate, ut ad coelestia nobis regna 
per baptisma iter esse patefactum doceret. Ipse vero Inter 
in amplitudine cubitum habebat imum et dimidium, prop- 
ter operis nimirum perfectionem, et initium contempla- 
tionis. Integer etenim cubitus in lutere, perfectionem 
bonae designat actionis. Quod absque ulla dubietate ha- 
bebat ille, de quo tentatori antiquo Dominus aiebat : Nun- 
quid considerasti servum meum Job, quod non sit ei 
similis in terra, homo simplex et rectus, ac timens Deum, 
et recedens a malo? Est vero alter cubitus divinze visionis. 

qui ex parte nonnulla etiam in hac adhuc vita retentis 
fidelibus donari consuevit, ut idem Job devicto adversario 
cum Domino loquens ait : Auditu auris audivi te, nunc 
autem oculus mens videt te; ut Moysi Dominus facie 
visus est ad faciem^ ut Esaiae sedens in solio regni circum- 
stantibus cum laude debita coeli civibus, ut caeteris saepe 
visus est prophetis, ut beato Stephano in articulo pas- 
sionis, apertis coeli januis gloria Dei ostensa est, ut Paulo 
introitus paradisi, et tertii coeli sunt patefacta mysteria. 
Sed universa haec ex parte permodica, in comparatione 
ejus, quae in futuro revelanda est gloria. Ideo post cubi- 
turn bonae operationis, quae in hac vita perfici potest in 
sanctis, cubitus incipit supemae contemplationis, quae in 
futura vita in cunctis jam constat perficienda electis. Quae 
nimirum mensura unius et dimidii cubiti, non luteribus 
tantum, sed et rotis earum inerat ac basibus. Scriptum 
namque est in sequentibus, Una rota habebat altitudinis 
cubitum et semis. Et paulo post, In summitate autem 
basis erat quaedam rotunditas unius et dimidii cubiti, ita 
fabrefacta, ut luter desuper posset imponi. Luterum 
quippe mensura unius erat cubiti et dimidii ; quia nimirum 
ea fide in fonte vitae lavamur, ut per opera justitiae ad 
vitam intrare mereamur aeternam, quamvis sine peccato, 
dum hie viviraus, esse nequeamus. Ipsam vero vitae coe- 
lestis dulcedinem gustare ex parte, ac diligere in hac in- 
terim vita, perfecte autem videre nulla ratione valemus. 
Rotae quoque uno ac dimidio cubito mensurantur; quia 
studium lectionis evangelicae, qualiter hi qui perfecti esse 
velint, vivere debeant, ostendit; spemque nobis aeternae 
retributionis in praesenti demonstrat, ipsam vero retribu- 
tionis illius qualitatem in futuro nobis pandendam, simul 
et donandam esse promittit. Bases et ipsae unum habent 
cubitum, ac semissem amplitudinis in summitate sui, ubi 
1 uteres reciperent ; quia ipsi doctores summi, ac ministri 
lavacri salutaris, opere quidem perfecti in hac vita fulse- 
runt, sed luce contemplationis ex parte sunt fruiti, unde et 
aiunt. Ex parte enim cognoscimus, et ex parte propheta- 
mus ; cum autem venerit quod perfectum est, evacuabitur 

quod ex parte est. In hunc modum fecit decern bases^ 
fusura una et mensura^ sculpturaque consimili. Fecit 
quoque decern luteres aeneos. Quare sint bases factae, 
totidemque eis superpositi luteres, supra jam dictum est. 
Quod vero una erat fusura mensuraque, et consimilis sculp- 
tura omnium basium sive luterum, non in ea significatione 
factum est, quod aequalia possint esse omnium merita doc- 
torum; sed in ea potius, quod una fides evangelii, qua 
instituuntur, unum est et sacramentum baptismi, quo 
abluuntur, unus idemque Spiritus est, quo omnes conse- 
crantur electi, tametsi donationes habent diversas in ipso 
Spiritu, qui dividit singulis prout vult. Quadraginta batos 
capiebat Inter unus. Quadragenarius numerus solet 
magnae perfectionis typum tenere, quia nimirum quater 
deni faciunt quadraginta. Decern autem sunt praecepta, 
quibus omnis nostra operatio in lege divina praefixa est ; 
quatuor vero evangeliorum libri, quibus per dispensa- 
tionem Dominicae incarnationis coelestis patriae nobis est 
patefactus introitus. Et quia omnes, qui ad mysterium 
sacri baptismatis pertinent, cum fide et saci*amentis evange- 
lii debent iructum rectae operationis ostendere, apte luteres 
singuli, in quibus holocausta lavabantur, quadraginta batos 
capiebant. Quod vero sequitur, Eratque quatuor cubito- 
rum, sive in altitudine seu in latitudine significet, intel- 
lectus mysterii in promptu est. Luter enim unus quatuor 
cubitorum erat, vel propter sancti evangelii libros, in qui- 
bus forma nobis baptismi praefixa est ; vel propter quatuor 
cardinales virtutes, quibus quisque fidelis, si non firustra 
fidelis est, debet institui ; vel certe propter mundi quatuor 
plagas, quibus lavacrum salutis ministratur, dicente Psal- 
mographo : Quos redemit de manu inimici, de regionibus 
congregavit eos, a solis ortu et occasu, ab aquilone et 
man. Quod vero supra dixit, Pariterque habebat unum 
cubitum et dimidium ; et neque ibi altitudinem an ampli- 
tudinem significaret, adjecit, videtur quod fundum ipsius 
luteris unius esse amplitudinis voluerit intelligi. Quod ex 
mensura (ni fallor) basis, in qua positus erat, quisque luter 
facillime conjicitur, quae ita describitur: In summitate 

autem basis erat qusedam rotunditas unius et dimidii 
cubiti, ita fabricata^ ut luter desuper imponi posset. Lati- 
tude ergo fundi in luteribus^ unius erat cubiti ac dimidii, 
ipsa vero capacitas luterum, quatuor habebat cubitos. Sed 
utrum in altitudine, an in longitudine, an in utroque dicat, 
qui noverit ? Et constituit decern bases, quinque ad dex- 
teram partem templi, quinque ad sinistram. Dexteram 
partem templi et sinistram non intus in templo ipso, sed 
ante templum dicit ad orientalem plagam, videlicet in atrio 
interiore, quod sacerdotum proprie vocabatur. Quinque 
autem posuit ad dexteram partem templi propter Judaeos, 
qui Sole Justitiae pro doctrina legis antiquitus uti sole- 
bant : et quinque ad sinistram propter nos, qui caeco diu- 
tins corde servituti adhserebamus ejus, qui ait: Ponam 
sedem meam ad aquilonem ; quod est aperte dicere : lUis 
in cordibus requiescere desidero, quae a luce veritatis et 
flamma divinae caritatis aliena esse considero. Mare autem 
posuit ad dexteram partem templi, contra orientem ad 
meridiem. Et hoc in eodem atrio positum est ad orien- 
tem. Quod autem ait, Ad dexteram partem templi, hoc 
est quod repetit dicens. Ad meridiem. Ingredientibus 
enim atrium ab oriente, primo divertendum erat ad meri- 
diem, ubi mare in ipso angulo stabat, sacerdotibus ad 
lavandum paratum; deinde progredientibus intro, occur- 
rebant luteres ad lavandas hostias, ab utraque parte positi ; 
intra hos erat basis senea quinque cubitorum longitudinis, 
et quinque cubitorum latitudinis, et trium cubitorum alti- 
tudinis, in qua stans Salomon dedicavit templum ; deinde 
ultra progredientibus, occurrebat altare holocausd contra 
meridiem atrii; deinde portions templi sive vestibuliun, 
in quo erant columnae aereae, circa ostium templi. Quod 
ergo mare posuit ad dexteram partem templi, significat nos 
per lavacrum baptism! ad regnum coeleste, quod jure voca- 
bulo dexterae figuratur, debere pervenire. Qui enim cre- 
diderit et baptizatus fuerit, salvus erit. Nam ubi dextera 
simul et sinistra in bono accipiuntur, vel Judseam et gen- 
tilitatem, ut in expositione basium supra diximus; vel 
praesentem ecclesiae vitam et futuram, vel laetitiam sancto- 

rum et tristitiam, vel aliquid hujusmodi ; ubi vero absolute 
dextera in bono ponitur, aeterna gaudia saepius demonstrat. 
Quod vero contra orientem posuit mare, ad eandem prope 
significationem respicit, quod videlicet per lavacrum sacri 
fontis splendor nobis internae claritatis aperitur. Quod ad 
meridianum latus atrii, significat fideles per acceptionem 
Sancti Spiritus ad flagrantiam solere verae caritatis accendi. 
Fervor etenim meridiani solis consuevit in scrip turis ardo- 
rem dilectionis, et illustrationem Spiritus Sancti, per quern 
eadem dilectio difFunditur in cordibus electorum, signi- 
ficare. 

Cap. XXI. Omnia vasa de aurichalco eranty §-c.] 

Apte in regione Jordanis fusa sunt vasa domus Domini, in 
quo videlicet flumine Dominus noster baptizari dignatus 
est, tinctusque ejus undis aquarum nobis elementum in 
ablutionem peccatorum convertit: quia omne fidelium 
baptisma, quo Domino consecrantur, in exemplum cele- 
bratur baptismatis illius, quo ipse aquas sanctifica- 
vit. Recte in regione Jordanis vasa domus Domini sunt 
facta. Neque enim aliter vasa electionis et misericor- 
dise fieri possumus, nisi ad baptisma illius, quod illo in 
flumine subiit respicientes, et ipsi vitali flumine sata- 
gamus ablui. Notandum autem, quod non tantum in 
regione Jordanis, sed et in campestri regione illius facta 
dicit eadem vasa; significans multiplicationem fidelium, 
quae non solum in Judaea, sed et in omnium nationum erat 
latitudine futura, expleta prophetia quae dicit : Gaudebunt 
campi, et omnia quae in eis sunt. Cui simile est hoc, 
quod idem Psalmista de sacramenti Dominicae incama- 
tionis arcano, a qua ad fidem venerunt, ait : Ecce audivi- 
mus earn in Ephrata, invenimus earn in campis sylvae. 
Audimus quippe in Ephrata, id est, in Bethleem sacra- 
menta Dominica; quia revelatum per prophetas de Vir- 
gine, quae erat ex eadem civitate, de fructu ventris ejus 
Christum in came venturum. Invenimus ea in campis 
sylvae; quia revelata in latitudine gentium per orbem, 
ipsi cognovimus, ipsi vidimus, ipsi participes sumus facti. 
Fudit ergo rex vasa domus Domini in campestri regione 
Jordanis, quia Dominus baptismum salutis, de quo vasa 

misericordiae faceret, per totam mundi latitudinem implevit. 
Argillosa autem terra, de qua factae sunt formae ad fundenda 
vasa domus Domini, quae melius quam scriptura sacra, 
de qua regulam bene vivendi accipimus, valet intelligi? 
Quasi enim argilla ignibus durata formam Vasis Domini, 
quanta et qualia fieri debeant, exhibet, cum nobis scrip- 
tura regulam justitiae quam sequamur, ostendit, sancto- 
rumque nobis exempla, qui in igni tribulationum invin- 
cibiles perdurarunt, in omnibus sequenda praemonstrat. 
Si vasa in domo Domini electa ac pretiosa esse concupis- 
cimus, sicut aes igni liquefactum argillae formas ingreditur, 
quo vas possit aptum ministeriis coelestibus effici; ita et 
ipsi salubriter humiliati, et flamma sive divinae caritatis, 
seu etiam humanae adversitatis emolliti, viam patrum 
bonum operando intramus, ut ad praemia patrum bene cur- 
rendo perveniamus. Neque enim semper nos regulis ne- 
cesse est bonae operationis aptari, sed completa operatione 
bona palma est speranda beatae retributionis ; quia nec 
semper vasa in formis argillae tenebantur inclusa, verum 
ubi ad perfectionem pervenerant, fractis formarum clau- 
stris producebantur in lucem, et in templo Domini pro 
suis quaeque locis disponebantur. Hoc autem dicimus, 
non quia opera sanctorum unquam sint interitura, sed quia 
ubi coronam justitiae, quam bene operando meruerunt, 
acceperint, laboriosae operationis cuncta jam cessent officia. 
Quis enim in ilia vita pro fide Christi martyrium patiatur, 
ubi, expulsis adversariis, omnes electi in praesentia Christi 
laetantur? Quis ibi mortuum sepeliat, ubi sola viventium 
terra est ? Quis lugentem consoletur, ubi absterget Deus 
omnem lachrymam ab oculis sanctorum? Quis ibi domum 
peregrino et hospiti aperiat, ubi omnes simul electi habita- 
tionem ex Deo habent, domum non manufactam, aetemam 
in coelis ? Quis mihi illic panem esurienti, potumve adfe- 
rat sitienti,ubi Dominus pascet me, et nihil mihi deerit ? Di- 
ruptis ergo formis vasorum quondam necessariis, vasa ipsa 
in domo Domini splendida jam refulgent; quia cessan- 
tibus in fine seculi non solum persecutionibus, quas prop- 
ter justitiam patiuntur, verum etiam laboriosis justitiae 
operibus quibus sponte sua pro aeterna beatitudine insu- 

dant electi, sola visione sui Conditoris praecepta immorta- 
litis claritate laetabuntur. 

Cap. XXII. Fecitque Salomon omnia vasa in domo Domini^ 
Altare aureum corda significat perfectonim justorum, 
intemae claritatis et castitatis luce corusca^ quorum sub> 
limitati significandae etiam locus convenit ejusdem altaris. 
Stabat enim ante ostium sancti sanctorum^ ut in factura 
tabemaculi manifesto legimus. In quo videlicet altari non 
hostiarum sanguis^ neque libamina^ sed thymiamata tan- 
turn incendebantur, quorum fumus ad superiora ascendens 
operiebat arcam, atque oraculum odore suavitatis imple- 
bat. In quo figuram exprimebat sanctorum, qui, dum 
neglectis temporalium cupiditatibus, tota intentione cce- 
lestia quaerunt, velut intus in vicinia oraculi sunt positi, 
nec longe remoti sunt a velo, quo templum et sancta 
sanctorum dirimuntur. Qui corpore tantum terram inco- 
lunt, caeterum secundum interiorem hominem totam con- 
versationem habent in ccelis. Ascenditque ab hujusmodi 
altari fumus incensorum intra sancta sanctorum, ubi area 
est recondita, cum orationes sanctorum flamma caritatis 
excitatae, ad coelum usque perveniunt, ubi Christus est in 
dextera Dei sedens. Non enim in hoc altari sanguis hosti- 
arum, sed thymiamata tantum incendebantur ; quia tales 
viri non habent opera cam is et sanguinis, quae in ara sui 
cordis immolantes Domino mactant, sed solummodo lachry- 
marum et orationis ei vota, pro desiderio regni coelestis 
offerunt. Verum quia nemo repente fit summus, sed per 
oblationem camalium voluptatum soUicita mente ad desi- 
derium coeleste conscenditur, nop praetermisit scriptura in 
mystica domus Domini factura et illorum ponere figu- 
ram, qui carnales adhuc in se concupiscentias, quae 
militant adversus animam, flamma superai laboris in- 
cendere laborant, quatenus his corde sive corpore suo 
extirpatis, consequenter ad majora possint ascendere, ac 
Deo spiritualium thymiamata orationum et compunctionis 
oflerre. Factum namque est aliud altare ad oflFerendas 
victimas, multo quidem majus, sed quantum magnitudine 
praestans, tantum situ loci, et specie metalli inferius. Nam 

et de aere factum, et ante fores positum erat iemplL In 
quo nimirum illi sunt figuraliter express!, qui tali devo- 
tione Domino deserviunt, ut caro eorum adhuc concupiscat 
adversus Spiritum, et Spiritus adversus camem, soleantque 
dicere, Quia mente servimus legi Dei, came autem legi 
peccati. Qui cum incentiva carais edomare, fluxa luxurue 
restringere, frequentibus jejuniis et orationibus, vigiliis et 
eleemosynis, caeterisque Spiritus fructibus ad tranquilli- 
tatem castimoniae Deo digne accedere contendunt, quid 
nisi victimara illi suae devotionis immolant, implentes illud 
apostoli, quo obsecrat nos per misericordiam Dei, ut exlii- 
beamus corpora nostra hostiam viventem, sanctam, Deo 
placentem ? Qui quoniam flagrant spiritualis fervore 
amoris, sed nondum triumpho eminent devictae concupis- 
centiae camalis, altare holocaust! ignem quidem de coelis 
sacrosanctum habet, sed speciem aeris, et non auri prae- 
tendit. Vemm quia plures sunt in sancta ecclesia car* 
nales, quam spirituales, pliures qui vitiorum illecebras refrae- 
nando cohibent, quam qui superato ac sopito vitiorum cer- 
tamine de adepta virtutum securitate laetantur, merito 
altare holocaust! majus esse multo, quam altare ihymia* 
matis asserebatur. Scriptum namque de eo est in libro 
Paralipomenon : Fecitque altare acneum 20 cubitorum lon- 
gitudinis, et 20 cubitorum latitudinis, et 10 cubitorum alti- 
tudinis. Et quidem altare thymiamatis Moyses fecit in ere* 
mo, habens cubitum longitudinis, et altemm latitudinis, et 
duos cubitos in altitudine. Quantae autem magnitudinis hoc 
Salomon fecit, scriptura non dicit, sed tantum quod altare 
aureum fecerit, dicitur. Constat autem quia tantum facere 
non potuit, quantum fecit holocaust! ; quia si viginti cubito- 
rum in longitudine factum esset, totam tempi! latitudinem 
impleret. Quanto igitur ulterius erat positum altare holo- 
caust! quam incensi, quantumque genere oblationis ac vili- 
tate metalli ignobilius fuit, tantum quantitate mensurse, et 
hostiamm frequentatione praestabat ; quia nimirum plures 
simt multo, quibus dicatur : Si vis ad vitam ingredi, serva 
mandata ; quam quos audire delectet. Si vis perfectus esse, 
vade, vende quae habes, et da pauperibus. Nec tamen hujus 

mensura altaris ratione mystica caret, et numero. Habet 
enim viginti cubitos longitudinis,et totidem cubitos latitudi- 
nis, et decern cubitos altitudinis ; de quo quidem numero in 
expositione templi,et vestibulo ejus diximus. Sed et nunc 
dicendum breviter. Quod altare holocausti electorum in 
ecclesia typum tenet, qui suum corpus et animam Deo 
consecrare per ignem amoris illius quaerunt, perseverantia 
honim in bona operatione per longitudinem altaris, ampli- 
tude in caritate Dei et proximi, per latitiidinem, spes in 
expectatione divinae visionis, per altitudinem figuratur. 
Quod vero longitudo et latitude altaris vicenorum erat 
cubitorum, magnam utique perfection em designat ejusdem 
indefessae longanimitatis ac sincerae dilectionis, quae per 
utriusque testamenti nobis observantiam tribuitur. Quater 
enim quini vicenarium numerum complent. Quinque 
autem libri Moysaicae legis, quatuor evangelicae sunt liber- 
tatis. Et cum ad intelligentiam atque custodiam legis 
spiritualem illustrante evangelii gratia pervenimus, vice- 
narium profecto numerum perficimus. Fitque idem nume- 
rus vicenarius in longitudine et latitudine altaris, cum 
corda electorum, docente utroque testamento, et adjuvante 
ipso uno utriusque testamenti auctore, et perseverantiam 
boni operis etiam in persecutionibus servant, et hilaritatem 
dilectionis in eos qui persequuntur exhibent. Denario 
autem numero spes ccelestium praemiorum designari solet, 
Domino aflSrmante, cum eos qui in vinea magni patrisfami- 
lias laborabant, denario remunerandos esse testatur. Et 
merito per hunc numerum merces aeterna figuratur, in qua 
nostra natura, et in aetemum divinae visioni conjungitur, quia 
in ipso numero mystice divina simul et Humana natura de- 
signatur, Deus quippe trinitas est. Homo autem septenario 
numero comprehenditur ; quatemario videlicet propter 
corpus, quod ex quatuor elementis consistit ; ternario vero 
propter triplicem interioris hominis diflerentiam quam 
scriptura nobis sancta ostendit, cum diligere nos jubet 
Deum ex toto corde, ex tota anima, ex tota virtu te. Unde 
et in decalogo legis tria sunt mandata, quae nos ad cultum 
divini amoris excitant, septem quae dilectionem commen- 

dant proximi. Qui ergo decalogum in Dei et proximi 
amore custodiunt, jure mercedem hujus custodiae in Dei 
simul et proximi visione percipiunt. Quique in hac vita 
et proximum quern vident, et Deum quern non vident, 
diligunt, hi in futura vita et Deum regem in decore suo, 
et proximum glorificatum ac decoratum videbunt. Et 
ideo altare quod in figura factum est electorum, ad signifi- 
candam eorum vitam perpetuam, decern erat cubitos altum. 
Cum vero dictum esset quod fecit Salomon altare aureum^ 
additum est continue : Et mensam^ super quam ponerentur 
panes propositionis^ auream. Mensa autem aurea, scrip- 
tura est sacra spiritualis intelligentim claritate foecunda; 
de qua Psalmista Domino, Parasti (inquit) in conspectu 
meo mensam, adversus eos qui tribulant me. Ne enim 
nos adversarii tribulantes ad errorem inflectant, mensam 
nobis Conditor noster scientiae coelestis, per quam in fide 
veritatis confortemur, paravit. Panes namque propositio- 
nis, sancti sunt doctores, quorum nobis opera, vel verba 
salutaria, ad exemplum vitae proposita, semper in divinis 
paginis quisquis bene quaerit, invenit. Unde et apte iidem 
panes in Exodo duodecim fieri praecepti simt, videlicet 
propter apostolos duodecim, per quorum ministerium et 
novi scriptura testamenti condita est, et instrumenti vete- 
ris, donante Domino, revelata mysteria. Quo nimirum 
numero non tantum iidem apostoli, sed et omnes sunt 
designati, qui praedicando verbum pabulum vitae fidelibus 
ministrant; quia omnes utique ipsam doctrinae formam, 
quam apostoli a Domino accepere, sequuntur. Legimus 
autem de his panibus in Exodo, per singula sabbata eos 
mutari debere et novos pro veteribus in mensa Domini 
proponi, unius quoque mensurae ac similis formae semper 
eos parari praeceptos. De quibus omnibus mysticus de 
interna refectione sensus, luce clarior refulget. Ablatis 
enira veteribus, novi restituuntur panes, cum assumptis 
de hac vita aliquibus doctorum fidelium alios loco eorum 
sancta ordinat ecclesia. Et hoc non nisi de die sabbati, 
quia quisquis bonum certamen certaverit, cursura con- 
summaverit, fidcm servaverit, tempore suae resolutionis 

requiem beatae perennitatis intrabit. Unius mensurae^ et 
non disparis^ similes semper fiebant panes ; quia nimirum 
una eademque forma est veritatis et fidei^ quam primo 
apostoli suis auditoribus ostendebant, ac deinde succes- 
sores eorum, et omnes usque ad fidem seculi pii doctores 
in ecdesiis Christi per orbem prsedicare non desistunt. 

Cap. XXIII. Quod vero in verbis dierum legimus^ quia 
fecit Salomon mensas decern^ et posuit eas in templo, 
quinque a dextris^ et quinque a sinistris, phialas quoque 
aureas centum^ non tarn ad panes propositionis, quam ad 
vasa Domini factas esse, credibile est; phialas videlicet, 
quas pariter factas scriptura refert; thymiamateria, thu- 
ribula, et caetera quae in sequentibus leguntur. Nam 
quod paulo post in eodem verborum volumine subinfer- 
tur : Fecitque omnia vasa domus Domini, et altare aeneum, 
et mensas, et super eas panes propositionis ; vel pluralem 
posuit pro singulari, more scripturis usitatissimo ; ut in 
Jesu Nave, Filii autem Israel praevaricati sunt mandatum, 
et usurpaverunt de anathemate, cum Achan solus, et non 
plures filii Israel hoc fecerint ; vel certe quia panes pro- 
positionis solebant ante sabbathum coqui, ut in sabbatho 
mox poni possent in mensam propositionis; potuit fieri, 
ut panes noviter cocti, mox illis mensis imponerentur, 
ibidemque nocte ilia ser\'arentur operti, donee primo 
mane ablatis veteribus, super mensam propositionis pone- 
rentur calidi. Non autem hae mensae decern a figura unius 
mensae propositionis discrepant. Nam sicut mensa duo- 
decim panibus onusta unanimem totius scripturae concor- 
diam, auctoritate apostolica munitam designat ; ita non 
immerito et mensae decern aureae divinae legis, et prophe- 
tarum eloquia figurate denuntiant, quae vel refectionem 
nobis verbi Dei, quasi panes propositionis offerunt, vel 
nobis exempla fidelium, quasi positorum in se vasonim, 
Domini claritatem et miracula proponunt. Recte autem 
bis quinae sunt mensae, non solum quia legislator quin- 
que . volumina scripsit, verum etiam quia tota veteris 
testamenti series quinque aetates seculi complectitur. 
Geminatur autem numerus mensarum quinarius, et quin- 
VOL. VIII. A a 

que a dextris^ et quinque a sinistris ponuntur^ cum post 
incarnationem Dominicam eadem scriptura, sive utrique Dei 
populo, Judaeo scilicet et gentili^ committitur^ sive evange- 
licis plena figuris oatenditur^ quae quondam Dei populo anti- 
que juxta literam solum intelligenda esse putabatur. Cum 
enim legentes in sancta scriptura, verbi gratia, Abel coro- 
natum martyrio, Enoch translatum de mundo, Noe per- 
eimte mundo mirabiliter salvatum, hospitalem Loth exter- 
minatis impiis sublimiter remuneratum, Abraham merito 
obedientiae patrem cunctarum gentium constitutum, Jo- 
seph post venditionem merito castitatis et innocentiae exem* 
plum virtutis assumimus; quid mensae quinque aureae, 
sive vasa Domini, seu panes propositionis adhuc in sinistris 
templi, nisi quia divinae literae juxta historicum sensum 
januam nobis et recte vivendi, et aetema praemia a Domino 
speranda aperiunt? At cum easdem altius intelligentes, 
vel dispensationem Dominicae incamationis, vel alia quae- 
libet sanctae ecclesiae sacramenta sonare videmus; quasi 
alias quinque mensas ad portanda vasa electionis, et alimo- 
niam vitae spiritualis in dextris templi invenimus; quia 
eadem ipsa verba sacrae historiae novum omnino fiilgur 
nobis sapientiae coelestis, novos aperire sensus de veteribus 
cognoscimus ; in qua profecto figura et candelabra quina 
simt facta in templo. Cum enim dixisset scriptura regem 
Salomonem fecisse mensam, super quam ponerentur panes 
propositionis, auream, adjunxit subsequenter, et ait, 

Cap. XXIV. Et candelabra aurea quinque^ ^c.] Hae enim 
mensae ex typo sanctae scripturae recte ponuntur, quia et 
justitiam esurientibus panem verbi ministrant, et vasa 
ferunt ministerii coelestis, id est, justorum nobis actus in 
exemplum proponunt; ita et aptissime per candelabra 
eadem divina eloquia hgurantur, videlicet quia lucem 
sapientise errantibus proferunt. Hinc etenim Psalmista, 
Lucema (inquit) pedibus meis verbum tuum, &c. Hinc 
etenim Salomon ait. Quia mandatum lucema est, et lex 
lux. Quare autem quinque a dextris, et quinque a sinis- 
tris, sint posita candelabra, ex his quae de mensis tractavi- 
mus, facillime patet. Cum vero dixisset, Quinque a dex- 

tris, et quinque a sinistris, convenienter additur, Contra 
oraculum. Oraculum namque ubi erat area, ut saepe dictum 
est, aditum designat patriae coelestis, ubi Christus est in 
dextera Dei sedens, paternorum utique conscius secretorum. 
Vel candelabra templi aurea contra oraculum sunt posita, 
quia divina eloquia ad habitationem semper supernae civi* 
tatis aspectant, ut hujus agnitionem ac desiderium nostris 
cordibus infundant, et eos qui originem camis e terra 
habent, ad appetendam promerendamque in coelestibus 
sedem perpetuae mansionis accendant. Sunt autem qui 
hoc quod de candelabris dicitur, quinque ad dexteram, et 
quinque ad sinistram, ita putant intelligendum, quod 
quinque fueiint a dextris illius candelabri, quod fecit 
Moyses in deserto, et quinque a sinistris, utraque tamen 
ad meridianam plagam, in qua candelabrum, quod unum 
fecit Moyses, stare praeceptum est. Quod eodem ordine 
de mensis decern intelligunt, quae omnes quidem ad sep- 
tentrionalem plagam fuerint positae ; sed quinque ad dex- 
teram Mosaicae illius mensae, et quinque ad laevam. Verum 
si consideres verba sacrae scripturae, quibus dicitur, Et 
candelabra aiurea quinque ad dexteram, et quinque ad 
sinistram contra oraculum; patet, ni fallor, quod aeque 
utraque per latus utrumque templi in longum sint posita. 
Nam si omnia candelabra ad australe latus templi in lon- 
gum posita essent, non diceretur contra oraculum posita, 
sed potius contra aquilonem, sive contra mensas, sive etiam 
in mensis ubi stabant ; quod dictum est in Exodo, de illo 
uno candelabro in tabemaculo testimonii, e regione mensae, 
in parte australi ; itemque in libro Numerorum, Cum posu- 
eris septem lucemas contra earn partem, qua candelabrum 
lucere debuit. Ex utraque parte templi candelabra, ex utra- 
que erant mensae ; quia divina scriptura ad illustrationem ac 
refectionem utriusque Dei populi condita est, quae nos in 
prosperis et adversis, tristibus ac Ijetis venientibus vel acci- 
dentibus reficere, ne deficiamus, et ne caeci remaneamus, 
illustrare consuevit. Vasaquoque misericordiae sibi super- 
posita, hoc est, scripts in se justorum opera, utrisque nobis, 
per quae in actione justitiae et ipsi confortemur, proponit. 

A a 2 

Si autem quaeris, quid inter candelabra et lucemas eorum 
typice distet, possumus recte intelligere lucemas esse viros 
sanctos, qui oleo Sancti Spiritus infusi, et ipsi igni dilec- 
tionis ardent in corde, et proximis lucem scientiae profe- 
runt in lingua. Candelabra autem quae has lucemas in 
sublime tollunt, ut longe lateque videri possint in ecclesia, 
scripturam esse sacram, quae sanctomm nobis virtutes, 
et doctrinam sua lectione demonstrat ; cui videlicet inter- 
pretationi annuit sermo Domini, quo dicitur de Joanne, Ille 
erat lucerna ardens et lucens. Possumus etiam Ha aptis- 
sime dicere, quia lucemae sunt divina eloquia, juxta illud 
Psalmistae, quod et supra posuimus : Lucerna pedibus 
meis verbum tuum. Candelabra autem harum lucemarum 
sancti omnes, qui sua corda et corpora ferendis Domini 
mandatis, humili semper intentione supponunt. Quisquis 
enim in nullo propriam sequi curat voluntatem, vemm in 
omnibus quae scriptura sancta dicit, attendit, ejusque se 
subjicere mandatis satagit; auscultare promissis, quasi 
candelabrum domus Dei aureum aureas ejus gestat lucer- 
nas ; quia casta corporis sui membra castas mentis cogi- 
tationes ad facienda quae Deus jubet, supponere contendit 
Et hoc tarn fixa intentione quam candelabrum, necesse est 
firmiter ad supema erectum, impositas sibi lucemas non 
solum absque ruin a, sed etiam absque uUa status sui 
mutatione servare. Quod vero cum dixisset, Et candela- 
bra aurea quinque ad dexteram, et quinque ad sinistram 
contra oraculum ex auro puro ; addidit, Et quasi lilii flores, 
et lucemas desuper aureas, videtur juxta literam, quia 
suprema pars candelabromm in modum sit lilii repandi 
deformata, quod in candelabro tabemaculi factum esse 
legimus, cujus et stipes medius, et calami ex ipso proce- 
dentes cum scyphis et sphaerulis, lilia scribuntur habuisse 
perplurima. Flores autem lilii, sicut saepe dictum, amoe- 
nitatem semper virentis terrae viventium designant. De 
qua dicit beatus Petms, regenerates nos a Domino in 
spem vivam, in haereditatem incorruptibilem, et inconta- 
minatam, et immarcessibilem conservatam in coeUs. Et 
bene lilii flores aurei in candelabro sunt facti domus 

Domini, quia divina scriptura, spretis temporalibus gaudiis, 
ad appetenda nos bona patriae coelestis provocare consue- 
vit. Et quomodo erectum in altitudine candelabrum lilii 
flores et lucernas habet aureas in capite ; ita omnes electi 
qui in eadem scriptura sacra continentur, erecto ad superna 
sensu, coelestia bona a Domino quaesisse, et percepisse 
probantiu*. Diximus plenius de mensa et candelabro, et 
utroque altari, ac basi domus Domini, in libris quos de 
factura tabernaculi et habitu sacerdotali scripsimus. Si 
quis ergo juxta capacitatem nostri sensus ex patrum tradi- 
tione progenitam de his scire desiderat, in illo opere requi- 
rat. Sequitur : 

Cap. XXV. Et cardines ostiorum domus Dominiy 
Si ostia domus interioris sancti sanctorum angelica sunt 
mysteria, quae nobis de corpore egressis introitum vitae 
ccelestis reserant, et ostia domus templi doctores sancti ac 
sacerdotes, qui instruendo, baptizando, Dominici corporis 
et sanguinis mysteria communicando, prima nobis prae- 
sentis ecclesiae lumina pandunt, quid cardines utrorumque 
ostiorum, nisi sensus et corda eorundem sunt angelorum 
sive sanctorum, quibus immobiliter contemplationi ac di- 
lectioni sui Conditoris adhaerent, ut eo ministerium divini- 
tus sibi delegatum, recte compleant, quod a voluntate 
illius, cui ministrant, nunquam oculos avertunt. Aperiun- 
tur ergo et clauduntur ostia tempore congruo, sed nullo 
suum cardinem tempore deserunt ; quia et angeli et homi- 
nes sancti sive in hac vita hdei, sive in ilia specie! fideles 
atque electos suscipiant, semper animum in radice internae 
dilectionis hxum tenent. Unde bene iidem cardines ex 
auro facti esse perhibentur, propter videlicet meritum 
propriae claritatis. 

Et perfecit omne optiSy ^c.] Perficit Salomon opus quod 
faciebat in domo Domini, cum Rex pacificus noster in die 
novissima omnes electos resurrectionis immortalitate glori- 
ficat. Alioquin quamdiu status hujus seculi geritur, facit 
quidem opus domus Domini Salomon, sed nondiun perfi- 
cit; quia corda electorum Dominus, ut bona operentur, 
inspirat et adjuvat; nullum tamen in hac vita duntaxat 

commorantem absque peccato esse tribuit; namque hoc 
donum futurae vitae beatitudini reservat. Perficit vero 
omne opus templi sui, et hoc dedicationi aptum reddit, 
cum translates de hac vita electos, aeternum perducit ad 
regnum. Quod bene significatur et in hoc, quod templum 
septem annis aedificatum est, octavo autem perfectum ac 
dedicatum est. Septem namque diebus omne hoc tempus 
volvitur. Octava est dies judicii et resurrectionis futurae, 
de qua Psalmi sextus et undecimus attitulati sunt; cui 
videlicet tempori convenit apte quod sequitur : 

Et intulit qwR sacrificaverat pater ^us Davidy §*c.] Ai^n- 
tum namque ad nitorem eloquentiae ; aurum ad splendo- 
rem sapientiae, vasa generaliter ad rationalem pertinent 
creaturam. Sanctificatque David pater Salomonis argen- 
tum, cum Deus pater eloquentes quosque gratia Sancti 
Spiritus ad loquendum verbum evangelii confortat ; sanc- 
tificat aurum, cum naturali ingenio praeditos suo replens 
Spiritu, ad consideranda in lege sua mirabilia illuminat ; 
sanctificat et vasa, cum omnibus generaliter filiis ecclesiae 
ejusdem Spiritus gratiam largitus, ad amanda illos, et 
appetenda dona perpetuae salutis inflammatur. Hoc au- 
tem argentum, hoc aurum, haec sanctificata vasa Salomon 
infert in templum, cum Dominus noster peracto imiversali 
judicio omnes electos, et doctores videlicet, et caeterorum 
fidelium coetum in gaudium regni coelestis introducit: 
reponitque vasa diversi generis argentea sive aurea in the- 
sauris domus Domini, quando eos qui multitudine dulce- 
dinis ejus frui meruerint, abscondit in abdito vultus sui a 
conturbatione hominum. Et apte multi sunt thesauri, 
in quibus vasa electionis recondantur, sed una domus 
Domini in qua iidem sunt facti thesauri ; quia et una est 
ecclesia, in qua omnes continentur electi, quantumlibet 
mentis distent : et una est et non diversa patria ilia coeles- 
tis, quae electis promittitur omnibus ; quamvis, sicut Stella 
a Stella differt in claritate, ita et resurrectio mortuorum. 
Quod utrumque judex ipse ac distributor praemiorum 
Dominus una sententia demonstravit, cum ait: In domo 
Patris mei mansiones multae sunt. Unam ergo domum 

Domini fecit Salomon^ sed multos in ea thesauros ad 
recipienda vasa diversi generis, una tamen benedictione 
sanctificata paravit; quae nimirum domus Patris non 
manufacta aeterna est in coelis ; sed multae in ea mansiones, 
ad recipiendos omnes timentes se ac diligentes, quibus 
Dominus benedixit, pusillis cum majoribus. Amen. 


Digitized by ^ooQle 



IN 


EZRAM ET NEEMIAM 

PROPHETAS 


ALLEGORICA EXPOSITIO. 


PRiEFATIO. 

ExiMius sacrae interpres ac doctor scripturae Hieronymus, 
cum libros ejusdem scripturae in epistola ad amicum brevi- 
ter percurreret, et quae in singulis continerentur^ strictim 
contingeret ; Ezras, inquit, et Neemias, adjutor videlicet 
et consolator a Domino in uno volumine narrantur, et 
instaurant templum, muros exstruunt civitatis ; omnisque 
ilia turba populi redeuntis in patriam, et descriptio sacer- 
dotum, Levitarum Israel, proselytorum, ac per singulas 
familias murorum et turrium opera divisa, aliud in cortice 
praeferunt, aliud retinent in medulla. Quapropter, reve- 
rendissime antistes Acca, tuis diligenter obsecundans hor- 
tamentis, considerando eidem volumini operam dedi. Con- 
fidens vero adjutore et consolatore Domino ac Salvatore 
nostro Jesu Christo, quia donet nobis propitius, retecto 
cortice literae, altius aliud et sacratius in medulla sensus 
spiritualis invenire ; quod videlicet ipsum Dominum, ac 
templum et civitatem ejus, quae nos sumus, propheticis 
quidem figuris, sed manifesta ratione designet. In quo 
nimirum opere maximo nobis adjumento fuit praefatus 
ecclesiae magister Hieronymus in explanatione propheta- 
rum ; qui eadem quae Ezras et Neemias facta scribunt, 
ipsi sub figura Christi et ecclesiae fienda praedixerant. 

LIBER PRIMUS. 

CuNCTis legentibus liquet, domum sive templum Dei 
in scripturis sanctis, et unumquemque electorum, et omnem 
simul ecclesiam, hoc est universitatem justorum solere 
appellari; pro eo quod in cordibus in se credentibus ac 
sperantibus, seque diligentibus, Deus inhabitare dignetur, 
juxta hoc quod ipse ait: Si quis diligit me, sermonem 
meum servabit, et Pater meus diliget eum, et ad eum 
veniemus, et mansionem apud eum faciemus. Unde et 
apostolus : Templum, inquit, Dei sanctum est, quod estis 
VOS. Et in epistola ad Hebraeos: Et Moyses quidem 
fidelis erat in tota domo ejus, tamquam famulus, in testi- 
monium eorum quae dicenda erant; Christus vero tan- 
quam filius in domo sua, quae domus sumus nos, si 
fiduciam et gloriam spei usque in finem firmam reti- 
neamus. In cujus figuram domus sive templi spiritualis, 
Salomon rex fecit templum Domino in Hierusalem ; nam 
Salomon ipse, qui interpretatur pacificus, apte figuram 
tenuit ejus de quo canit propheta: Multiplicabitur ejus 
imperium, et pacis non erit finis. De quo et apostolus 
ecclesiae de gentibus scribens : Et veniens, inquit, evan- 
gelizavit pacem vobis qui longe fuistis, et pacem his qui 
prope ; quoniam per ipsum habemus accessum ambo in 
uno Spiritu ad Patrem. Quod vero idem templum septem 
annis aedificavit, octavo autem consummavit ac dedicavit, 
significat quod toto tempore seculi hujus, quod septem 
diebus circuit, ecclesiam Dominus collectis ad aedificium 
coeleste fidelibus construit. Porro in vita futura, apparente 
gloria resurrectionis, ad integrum perficit, atque in gaudium 
vitae immortalis in aetema suae claritatis visione sustollit. 
Quia enim ipse octava die, hoc est post scptimam, sabbati 
resurrexit a mortuis, recte octonario numero tempus etiam 
nostrae resurrectionis exprimitur. Quod autem aevo se- 
quente quaedam templi aedificia praenimia vetustate dissolvi 
cceperunt, scd eadem mox instantia regum ac sacerdotum, 
qui illis fuere temporibus, instaurata, et in piistinum sus- 

citata sunt statum ; significat quotidianos fidelium ac 
levissimos erratus, de qualibus Salomon : Septies, inquit^ 
cadit Justus, et resurgit; qui quotidians aeque ipsorum 
solertia, donante Domino, per exempla vel exhortamenta 
praecedentium justorum, quasi per regum ac sacerdotum 
Dei corriguntur industriam ; reges namque ac sacerdotes 
merito omnes in ecclesia perfecti vocantur, cum sint mem- 
bra regis ac sacerdotis summi, cum seipsos bene regere, 
cum sua corpora Domino hostiam viventem exhibere didi- 
cerint. Quod postmodum crescentibus malis, ipsum tem- 
plum idolorum sordibus profanatum, et ad ultimum a 
Chaldaeis destructum atque incensum est ; significat gra- 
viores lapsus eorum qui per confessionem quidem rectae 
fidei, ac sacramentum lavacri salutaris, sanctae ecclesiae 
membris adunati, sed denuo fraude malignorum spirituum 
ab statu fidei dejecti, ac vitiorum simt flamma combusti. 
Quod diruto templo, ac destructa pariter urbe Hierusalem, 
cives ejus in Babyloniam transmigrati, sed post annos 70 
acta de malis suis poenitentia, ad patriam sunt Domino 
miserante remissi, ac rursus idem templum atque urbem 
sanctam grandi cum labore restaurarunt ; figurate designat 
eos qui decepti a diabolo, non solum fidei sinceritatem 
atque integritatem boni operis perdunt, verum etiam per 
acerbitatem scelerum gentilibus ac publicanis assimilari 
videntur, juxta illud Dominicum : Si autem ecclesiam non 
audierit, sit tibi sicut ethnicus et publicanus. Quorum 
tamen nonnulli per divinse respectum gratiae resipiscentes, 
ad ecclesiam revertuntur ; cum illustratione Sancti Spiritus 
compuncti, praecepta divinae legis, quae reliquerant, denuo 
audire incipiunt, et custodire. Septem namque sunt dona 
Sancti Spiritus, quae propheta Esaias manifesta distinc- 
tione enumerat. Decern vero praeceptis omnis divinae legis 
summa comprehenditur. Et septem multiplica per decern, 
septuagenarium numerum perficiunt. Unde apta signifi- 
catione, qui per opera perversa in Babyloniam fuerant 
captivati, post septuaginta annos liberantur, ac domum 
Dei et civitatem sanctam reaedificant. Quia nonnunquam 
hi, qui per sua peccata a communione ac societate sanctae 

ecclesiae separati, infidelium sorti ac numero copulabantur ; 
rursum per donum Sancti Spiritus, studio se bonse opera- 
tionia exercent, ac per hoc consortium fidelium, domus 
videlicet et civitatis Domini, de qua fuerant ejecti, recipiunt. 
Notandum enim, quod unam eandemque poenitentium ad 
ecclesiam reversionem, et domus Domini reaedificata post 
incendium, et civitas restaurata Hierusalem post destruc- 
tionem, necnon et populus post captivitatem patriam re- 
missus, et vasa sancta, quae ablata erant, domum reducta, 
typice denuntient. Verum quia de his omnibus propheta 
Ezras, quomodo sint facta, sufEcienter explicat, libet de 
volumine ejus aliqua commemorare, et, prout Dominus 
dederit, spirituali sensu exponere ; quo manifestius patehat, 
qualiter his qui per negligentiam vel errorem perierant, sit 
ad poenitentiam redeundum ; quanta Dei gratia, quanto 
ipsorum conatu sit admissorum poscenda vel impetranda 
venia ; quomodo iidem poenitentes, una cum eis qui nuper 
ad fidem venerant, unam eandemque Christi domum sedifi- 
cent, ac pariter in future dedicationis illius solemnia ex- 
pectent. 


IN CAP. I. 

Cap. I. In anno primo Cyri regis Persarumy ^c.] Nar- 
rant veteres historiae, quibus et prophetae Danielis scriptura 
concordat, Cyrum regem Persarum, juncto sibi socio Dario 
rege Medorum, Babyloniorum destruxisse imperium, oc- 
ciso ultimo eorum rege Balthasar, et ipsa urbe diruta ac 
vastata. Qui videlicet Cyrus sciens a Deo Israel regnum 
sibi traditum, mox ut regnum illud, quod populum Israel 
captivarat, ac servitio premebat, superavit, dedit facultatem 
eidem populo patriam redeundi, ac domum Dei sui, quae 
in ea erat incensa, reaediEcandi ; eandemque libertatis sen- 
tentiam non tantum verbo praesentibus intimavit, verum 
etiam eis qui longius per omnes regni sui provincias aber- 
rant, missis epistolis mandavit, ipsum qui est Deus Israel, 
verum esse Dominum et Deum coeli, omniumque regnorum 
auctorem, publica voce est confessus. Quae omnia sic 
futura, prophetae sancti, et Hieremias aperte praedixerunt. 

Quorum Hieremias etiam numerum annonim quibus es> 
sent in Babylonia servituri^ et quando in patriam revo- 
candi^ prsecinuit. Esaias autem etiam nomen regis Cyri, 
per quern a servitio liberandi^ et in patriam revocandi, 
cujus permissu templum essent restauraturi^ sine uUis 
propheticae locutionis enigmatibus ostendit. Ait enim 
Hieremias : Hsec dicit Dominus exercituum, Deus Israel^ 
Omni transmigrationi quam transtuli de Hierusalem in 
Babylonem : iEdidcate domos, et habitate, &c. Hsec dicit 
Dominus exercituum : Cum coeperint impleri in Babylone 
70 anni^ visitabo vos, et suscitabo super vos verbum meum 
bonum^ et reducam vos ad locum istum. Porro Esaias : 
Haec dicit Dominus Redemptor tuus, et Formator tuus ex 
utero : Ego sum Dominus faciens omnia. Et paulo post : 
Qui dico profundo, desolare, et flumina tua arefaciam. 
Qui dico Cyro: Pastor meus es, et omnem voluntatem 
meam complebis. Qui dico Hierusalem : uEdificaberis^ et 
templo fundaberis. Haec dicit Dominus Christo meo 
Cyro, cujus apprehendi dexteram, ut subjiciam ante faciem 
ejus gentes, et dorsa regum vertam, et aperiam coram eo 
januas, et portae non claudentur. Ego ante te ibo, et 
gloriosos terrae humiliabo. Portas aereas conteram, et 
vectes ferreos confringam. Et dabo tibi thesauros abscon- 
ditos, et arcana secretorum, ut scias quia ego Dominus, 
qui voco nomen tuum Deus Israel, propter servum meum 
Jacob, et Israel electum meum. Et vocavi te in nomine 
tuo, assimilavi te, et non cognovisti me. Ego Dominus, et 
non est amplius, extra me non est deus. Accinxi te, et 
non cognovisti me. Ex qua Esaiae prophetia credendum 
est, maxime Cyrum regem dilexisse filios Israel, eosque de 
captivitate exemptos domum remisisse, ac templum Do- 
mini reaedificare jussisse, quod audierit prophetas eorum per 
Spiritum Dei de suo regno et Babyloniorum destructione 
fuisse praelocutos. Nam specialiter ipsum genus expugna- 
tionis, quo Babylonia destrui coepit, expresserant idem 
prophetae; quorum Esaias, Qui dico, inquit, profundo, 
desolare, et flumina tua arefaciam. Porro Hieremias: 
Murus Babylonis ille latissimus sufTossione suffodietur, et 

portae ejus excelsae igni comburentur. Narrant enim his- 
toriae, quia diviso atque exinanito per plurimos rivos flu- 
mine Euphrate, qui per medium Babylonia influebat, per 
arefactum ac desolatum ejus profundum^ urbem hostis 
intraverit. Haec de historia paucis dixerimus. * At vero 
juxta mysticos sensus, Cyrus rex Dominum Salvatorem 
et nomine designate et factis^ quod non ex nostra conjec- 
tural sed ex manifest] ssimis Esaiae verbis dicimus, quibus 
ex persona Domini dicebat : Assimilavite, et non cognovisti 
me. Assimilavit namque eum Deus fllio suo, quamvis 
ipse Deum se assimilantem minime cognoverit ; primum 
in eo quod Christum suum eum cognominare dignatus 
est; deinde quod eum Cyrum, qui interpretatur haeres, 
multo antequam nasceretur^ vocandum esse disposuit; 
hoc etenim vocabulum recte congruit illi, cui dicit idem 
Deus Pater : Postula a me, et dabo tibi gentes haereditatem 
tuam. De quo et apostolus : Quern constituit haeredem 
universorum, per quern fecit et secula. De quo etiam in 
came apparente, inimici persequentes dicebant : Hie est 
haeres, venite occidamus eum, et nostra erit haereditas. 
Sed et in eo Deus Pater, quod subjecit ante faciem Cyri 
gentes, et dorsa regum vertit, portas aereas contrivit, et 
vectes ferreos confregit, videlicet Babylonis, vel aliarum 
quas cepit civitates ; quod dedit ei thesauros absconditos, 
et arcana secretorum, diversarum videlicet opes ignotas 
provinciarum assimilavit eum Domino et Salvatori nostro, 
qui praedicantibus per orbem apostolis, gentium sibi univer- 
sarum coUa subjecit, ipsos qubque remm dominos, et 
sapientiae secularis auctores suae ditioni substravitj qui 
portas inferorum destruxit, ut ablatos inde electos suos ad 
libertatem patriae coelestis introduceret ; qui errores con- 
trivit gentium, et doctrinas humana ratione munitas, per 
humilium ora subvertit; ut eisdem correctis lumen suae 
fidei et veritatis aperiret, in quo sunt omnes thesauri 
sapientiae et scientiae absconditi. Quos videlicet thesauros 
idem Dominus noster in natura Divinitatis aetemaliter ex 
Patre habuit; sed in assumpta humanitate ex tempore 
accepit, illo nimirum, ex quo ipse esse homo coepit. Assi- 

milavit ergo Cyrum Dominus unigenito Filio auo, Deo et 
Domino nostro Jesu Christo; quia sicut ille, destructo 
Chaldaeorum imperio, populum Dei liberavit, ac patriam 
remisit, templumque quod erat incensum in Hierosolymis, 
reaedificari praecepit, et hoc ipsum edictum etiam per lite- 
ras manifestare curavit, ut implerentur verba Hieremiae, 
quibus hoc futurum esse praedixit ; ita Mediator Dei et 
hominum, destructo per orbem diaboli regno, electos suos 
qui erant dispersi, ab ejus tyrannide revocatos, in suam 
congregat ecclesiam. Quae et in praesenti justificata ex 
fide, pacem habet ad Deum per ipsum, et ad visionem 
perpetuae pacis festinat in futiuro: Hierusalem quippe 
visio pacis dicitur. Qui etiam templum, quod erat incen- 
sum, facit restaurari, cum illos qui insidiis antiqui hostis 
fidem perdiderant ad salutem reducens, sua inhabitatione 
dignos efficit, Sed et scripturas sanctas universum misit 
in mundum, quibus fidem sui nominis, ac spem salutis 
cunctis qui ad regnum suum pertinent, hoc est electis 
omnibus praedicaret. Quod ita futurum non Hieremias 
solus, sed communi sensu omnes praedixere prophetae. 
Juxta hoc quod ipse discipulis ait: Quoniam necesse est 
impleri omnia quae scripta sunt in lege Moysi, et Prophetis, 
et Psalmis de me. Suscitavit autem Dominus Spiritum 
Cyri regis Persarum, ut^ agnita potestate ac providentia 
Dei Israel, faceret quae de eo narrat scriptura. £t Do- 
minus ait in evangelio Judaeis : Cum exaltaveritis Filium 
hominis, tunc cognoscetis quia ego sum, et a me ipso facio 
nihil ; sed sicut docuit me Pater, haec loquor. Quod vero 
in scriptura sua dicit idem Cyrus, Omnia regna terrae dedit 
mihi Dominus Deus coeli; bene quidem Deum Israel, 
Dominum Deum coeli esse confessus est, quern etiam regna 
terrae omnia in potestate habere, et cuicumque vellet, dare 
posse cognovit. Sed minus verum videtur sonare, quod 
sibi omnia regna terrae ab eo tradita dicit ; nisi forte intel- 
ligendum est, quod eo tempore, quo haec scripsit, nullum 
sui regni adversarium habuerit ; vel certe victo, destructo, 
atque exhausto tarn robusto tamque antiquo Chaldaeorum 
impcrio, nullum suo regno in toto orbe resistere posse 

crediderit. Veraciter autem hie sermo convenit majestati 
ejus, qui dixit : Data est mihi omnis potestas in coelo et in 
terra. Sequitur eadem scriptura Cyri : 

Quia est in vobis de universo populo ejus^ sit Deus illius 
cum eOf ^c.] Magna in his verbis fides regis, magna claret 
pietas. Fides quidem, quod populum Israel prae caeteris 
nationibus Dei esse populum intellexit. Pietas, quod nullo 
prorsus excepto, omnes qui vellent liberos patriam redire 
permisit. Fides, quod eundem Dominum Deum et habi-* 
tare in coelis, et esse in Hierusalem, et cum singulis rever- 
tentium de Baby lone in Hierusalem ascendere posse confes- 
sus est. Annon luce clarius est, quod hunc non corporeum, 
et loco comprehensibilem, sed Spiritum, et ubique praesen- 
tem credidit ? quern ita in Hierosolymis et in templo habere 
locum confessus est, ut simul eum regno coeli praesidere 
non dubitaret ; ita in coelis regnare credidit, ut nihilominus 
cum suis Rdelibus esset in terra, eorumque et animos, et 
manus ad ea quae salutaria essent, facienda dirigeret? 
Caeterum omnia scripturae hujus verba spiritualem sen- 
sum redolent. Cui enim non facile pateat, solos illos, 
cum quibus Deus est, de confusione peccatorum, ad vir- 
tutum opera, quasi de servitio Babylonico, in Hierosoly- 
mam ad libertatem posse transire ? Quia sine ipso nihil 
possumus facere. Quis non videat recte in eadem sen- 
tentia ascensionem esse nominatam ? Quia nimirum omnes 
qui peccant, quique seculi curis serviunt, in imo sunt. 
Qui vero Deo placere desiderant, ad altiora necesse est 
mentem erigant, coelestia suspirent, pompas mundi omnes 
atque illecebras aetemorum amore transcendant. Hieru- 
salem quoque esse in Judaea, hoc est in confessione memo- 
ratur; ut qui per oblivionem Dei captivari a Chaldaeis, 
qui interpretantur quasi daemonia, hoc est, malignis spi- 
ritibus mancipari meruimus, per confessionem divinae pie- 
tatis ad visionem liberae pacis et lucis redeamus ; ibique 
aedideemus domum Domino Deo Israel, hoc est in unitate 
catholicae pacis, in confessione sive nostrae iniquitatis, seu 
divinae miserationis et gratiae. Praeparemus corda nostra, 
in quibus Dominus ipse propitius inhabitare, atque sua 

praesentia illustrare dignetur. Sed et proximonim corda 
ad laudem sui Conditoris, et opera pietatis accendere cure- 
mus. Utroque etenim modo domum Domino sedificamus, 
cum vel nosmetipsos in operibus justitiae exercemus, vel 
eos quos valemus ad iter justitiae et exemplis provocamus, 
et verbis. Sequuntur reliqua ejusdem scripturae Cyri 
regis: 

Et omnes reliqui in cunctis lodSy ubicunque habitant^ adjn-^ 
vent eum, ^c.] Notanda distinctio verborum^ quia omnibus 
solutis ab injuria captivitatis^ dedit faeultatem rex, ut qui- 
cunque vellet, ad aedificandum templum Domino duce 
ascenderet. Non tamen omnes illuc ascendere jussit. Si 
qui enim essent de eodem populo Dei, quos plus aliis qui> 
busque in locis libertate donata uti delectaret, bos ascen- 
dentibus auxilio esse de suo quemque loco praecepit, data 
scilicet illis in necessitatcm tarn longi itineris pecunia sive 
pecoribus. Sed et alia illis dona eos dare et commendare 
desideravit, quae illo pervenientes, in templum Domini pro 
memoria manentium offerre deberent. Omnes ergo de 
captivitate Babylonica liberati sunt. Omnes pietatis acti- 
bus sunt dediti ; sed perfectiores ad aedibcandum Domino 
templum ascenderunt, caeteri eos qui ascenderant adjuva- 
runt. Quia etsi omnes electi de potestate tenebrarum 
eruti, ad libertatem pertinent gloriae filiorum Dei, omnes 
ad societatem sanctae civitatis, id est, ecclesiae, sed adnu- 
merari laetantur; non tamen omnium, sed perfectorum 
solummodo est, in aediBcationem ejusdem ecclesiae etiam 
aliis praedicando laborare. Unde tales prae caeteris fideli- 
bus, duplici honore ab apostolo digni esse censentur ; sicut 
et angelus Danieli, Qui docti fuerint, inquit, fiilgebunt 
quasi splendor Brmamenti ; et qui ad justitiam erudiunt 
multos, quasi stellse in perpetuas aetemitates. Qui nimi- 
rum eruditores multorum, quo magis suos adjutores ad 
coelestia quaerenda ac diligenda instituunt, eo minus ipsi 
pro terrenis acquirendis sive possidendis curam genint, 
immo etiam saepissime, quaecumque temporalia acquisiere, 
cuncta pro spe aeternorum relinquunt. Unde necesse est 
eorum inopiae, ut ad praedicandum subsistant, ditiorum, 

qui pra^dicare riequennt, largitate subveniri, ut etiam ipsi 
divites praedicationis ejusdem possint esse consortes. Ex 
quorum persona dicit Gaio Joannes: Pro nomine enim 
ejus profecti sunt, nihil accipientes a gentibus. Nos ergo 
debemus suscipere hujusmodi, ut cooperatores simus veri- 
tatis. Quamobrem nunc dicitur, quod hi, qui ascendebant 
ad aediiicandam domum Domini, adjuvari deberent largi- 
tione pecuniarum ab amicis suis ubicunque habitarent, id 
est, sive in Chaldaea, sive aliis in locis, in quae ob metum 
profugissent Chaldaeorum; excepto, inquit, quod volun- 
tarie offerunt tempio Dei, quod est in Hierusalem ; quia 
oportet eos qui temporalibus abundant divitiis, non solum 
ex his pauperibus Christi necessaria ministrare, verum 
etiam ipsos bona quae possunt pro se libenter operari; 
quatenus horum merito velut oblationis spontaneae, et ipsi 
in tempio Dei, quod est ecclesia, partem mereantur habere. 
Haec de scriptura regis Cyri paucis dixisse sufficiat. Neque 
aliquis ambiget, ejus verba spiritualibus redundare sacra-* 
mentis ; cum praedictum sit, quod Deus suscitaverit Spi- 
ritum ejus, ut haec scribenda sive imperanda esse intellige- 
ret ; cum ad implenda prophetarum verba, haec eum populis 
mandasse, ipse propheta Ezras admonuerit. Quomodo 
enim fieret, ut arcana coelestia scribere non posset rex 
divino admonitus instinctu, qui Deum cognovisse, et con- 
fessus esse, verumque decorem domus ejus dilexisse, atque 
instaurare probatur? cum praeses perfidus, hostis et homi- 
cida Redemptoris nostri, maximum fidei verae scripserit 
sacramentum, ut cruci ejus superposuerit : Hie est Jesus 
Nazarenus, rex Judaeorum. In cujus intentione tituli, 
tarn fixus perstiterit, ut nullatenus eum Judaeis, licet mul- 
tum poscentibus, posset corrumpere. Quern etiam certi 
nobis mysterii gratia, Hebraice, Graece, et Latine conscrip- 
sit ; quia nimirum omnis divina lex, quam habebant 
Hebraei, omnis sapientia mundana, in qua gloriabantur 
Graeci, omne regnum terrestre, in quo tunc maxime prae- 
eminebant Romani, Christum regem contestatur omnium 
sanctorum et confitentium Deum. Si ergo Deo infesti 
principis scriptura tot et tantis est gravida sacramentis, 
VOL. VIII. B b 

quanto magis amator ac factor divini cultus rex, et Domino 
inspiratus sive suscitatus, ut propheta dicit,ea quae Domini 
sunt praedicare simul et scripto divulgare potuit arcana? 
Quern autem fructum edicta vel scripta ejus habuerint, 
sequens ex ordine scripturae sacrae textus ostendit. 

Et mrrexerunt principes patrum de Juda et Benjamin^ 
Cyrus quidem, transducta voce, et missis literis in 
universe regno suo, permisit, immo praecepit de universo 
populo Israel, qui duodecim tribubus constabat, eos cum 
quibus esset Deus, ascendere Hierusalem, ad aedificandum 
domum Domini. Nec tamen de omni populo, sed tan turn 
de Juda et Benjamin, et tribu sacerdotal! ac Levitica, 
ad quos ipsa Hierusalem prius ac templum Domini perti- 
nebat, ascendere voluerunt. Nam caeterae decern tribus 
jam olim fuerant sub rege Hieroboam a templo Domini et 
cultu pietatis alienatae, atque ob meritum tantae trans- 
gressionis a regibus Assyriorum captivatae, et ultra Medo- 
rum montes transmigratae, neque unquam omnes per- 
hibentur patriam remissae. Porro duae tribus Juda et 
Benjamin, quae Hierosolymam et circumpositas Judae re- 
giones tenebant, una cum sacerdotibus et Levitis, ad quos 
ministerium templi pertinebat, quamvis et ipsae peccata 
decern tribuum fuerint imitatae, non tamen imquam habi- 
tationem urbis Hierusalem, et templi caerimonias dese- 
rebant. Unde et ultimas sunt captas a Chaldasis, et primas, 
regnantibus Persia, domum redire permissas; et merito, 
quia de tribu Juda ortus est Dominus noster, materque ejus 
Maria etiam de tribu Levi erat consanguinitatis jure sociata. 
Unde Elizabet, uxor Zacharias sacerdotis, cognata ejus 
ab angelo nuncupatur. Tribus quoque Benjamin his sese 
religiosa fide conjunxerat, maxime quod ipsa civitas Hieru- 
salem in ejus sorte fuerit, atque ideo collatas illis misericor- 
dias meruit esse particeps. Pulchre autem dicitur : Quia 
principes patrum de prasfatis tribubus surrexerint ut as- 
cenderent ad aedificandum templum Domini. Principum 
namque et patrum, id est, magistrorum est opere et doc- 
trina prasdicatorum, ad aedificandam mentem errantium, in 
studio boni operis exhortando, increpando, corrigendo cer- 

tamen pii laboris assumere. Qui bene etiam surrexisse 
dicuntur, ut ascenderent in Hierusalem ; quia quasi jacent 
animo debili atque inerti, qui vel suee vel fraternae salutis 
curam gerere detrectant. Surgunt vero audito regis edicto, 
immo suscitante spiritum ipsorum Domino^ ut ad aedifican- 
dam domum Domini ascendunt; cum verbis sanctarum 
scripturarum admoniti^ et gratia sui Conditoris accensi, 
vetemum negligentiae prioris discutiunt; atque arrepto 
proposito instituti melioris, quotidianis bonorum operum 
profectibus, velut quibusdam gradibus ascensionum, ad 
summa virtutum, quae sunt in aetemae pacis visione, ten- 
dere satagunt. In quibus videlicet gradibus primi sunt, ut 
quisque propriam vitam a vitiis bene vivendo compescat. 
Secundi, ut etiam proximos a suis erratibus sive negligen- 
tiis bene docendo convertat. Supremi, ut post bona opera 
et doctrinam gaudia perpetuae remunerationis expectet. 
Quod autem eos qui ita ascenderunt ad aedificandum 
domum Domini, universi qui erant in circuitu, adjuvarunt 
in argento et auro, substantia et pecoribus ; superius 
breviter, quomodo sit mystice accipiendum, disseruimus ; 
praedicatorum videlicet inopiam, divitum credentium de- 
here copia sustentari. Quod etiam ita recte potest accipi ; 
quia manus aedificantium tempi um socii sui, qui aedificare 
nequeunt, datis adjuvent pecuniis ; cum viri seculares prae- 
dicatoribus sanctis liberos suos vel familiam Domino edu- 
candam committunt; ut quod per seipsos nequeunt, per 
eos qui perficere possunt, Domino munus suae devotionis 
offerant. Dant autem vasa argentea, cum viros eloquentia 
nitidos ; dant aurea, cum naturali ingenio praeclaros ; dant 
jumenta, cum sensu tardiores, sed ad portandum jugum 
leve ac suave onus evangelii mansuetos ; dant pecora, cum 
humiles spiritu ac mites, qui de substantiis suis, quasi de 
lacte sive lanis, pauperibus gratis dare soleant ; dant etiam 
substantiam et supellectilem variam, cum multifariis bono- 
rum operum floribus insignes viros sive foeminas parentes 
vel Domini sui sanctis doctoribus commendant, per quos 
Domino consecrentur, atque in aedidcium domus ejus pro- 
ficiant. Sunt enim plerique naturali dono casti, patientes, 

modestly liberales^abstinentes, benigni, honores simul mundi 
ac delicias respuentes, amatores justitise non minus quam 
sapientiae^ et forte sicut Cornelius, orationibus atque elee- 
mosynis instantes; de qualibus dicit apostolus: Quia 
legem non habentes, naturaliter ea quae legis sunt faciunt. 
Hi cum sanctis prsedicatoribus in Christo renascendi, vel 
in fide amplius confirmandi offeruntur, quasi supellex 
varia, quae ad aedificandum domum Domini deferatur, prin- 
cipibus patrum tribuitur. 

Rex qmque Cyrus proiulit vasa templi Domini, ^c.] Na- 
buchodonosor tulit vasa Domini de Hierusalem, cum qui- 
libet immundus spiritus fidelium aliquos de ecclesia rapiens, 
gaudio intemae pacis privat. Ponit autem ea in templo 
Dei sui, cum eos consortio jungit reproborum, qui sunt 
templum et civitas diaboli, capitis videlicet omnium malo- 
rum et angelorum et hominum. Sed profert ea Cyrus rex, 
et annumerat principi Juda referenda in Hierusalem, cum 
Dominus noster, qui est haeres universorum, eos quos ad 
salutem praedestinavit aetemam, de potestate Satanae emit, 
et ecclesiae sacerdotibus reconciliandos per poenitentiam 
offert ; et bene annumerata esse dicit vasa principi Juda ; 
quia novit Dominus numemm electorum suorum, neque 
aliqua perit ex ovibus ejus confitentibus nomini ejus magno 
et terribili; Juda enim confessio interpretatur. 

Et hie est numerus eorum : phiaUe aurete triginta, ^c.] 
Diversa vasorum species, diversas fidelium personas sive 
operationes designate Denique in Apocalypsi legimus, 
quia viginti quatuor seniores habebant phialas aureas 
plenas odoramentomm ; et exponens scriptura subdidit, 
Quae sunt orationes sanctorum. Phialae ergo, quae sunt 
vasa patula, lucida ; simplicium corda designant, quae 
nihil in se subdolae cogitationis celare nomnt, sed ea quae 
animo tenent, pura solent lingua proferre. Unde recte 
talibus aromata, hoc est orationes Deo acceptabiles inesse 
referuntur. At contra impura reproborum pectora span- 
giis, quae caecis sunt tenebrosae anfractibus, merito compa* 
rantur. Unde et Judaei Domino cmcifixo spongiam aceto 
plenam obtulerunt ; ut tali ministerio figurarent, quia Con- 

ditori suo ad se in carae venienti, de corde subdolo cogita- 
tiones et verba acerba, ac procul a meracissimo patrum 
suonim sapore degen erantia offerant. Cultri vero, quL- 
biis utebantur ad incidendos ac dividendos juxta rationem 
congruam artus victimarum, ut omnibus rite distinctis, 
pars in altari sacro igne consumeretur^ pars in sacerdotum, 
pars in Levitarum, pars in offerentium usum cederet ; illos 
nimirum in ecclesia demonstrant, qui discretionis sunt 
gratia insignes, qui perfecte norunt discernere de sacrificio 
salutari^ quod est Christus, quae omnibus sint dicenda, 
quae perfectioribus tantum^ quae humanae cogitationis mo- 
dum excedentia, Spiritus Sancti sint igni tribuenda ; item 
quia victimae Dei sint omnes qui ei fideli obsequio manci- 
pantur. Cultri quibus artus victimarum in frusta divi- 
duntur^ scribae docti in regno coelorum sunt typice intelli- 
gendi; qui merita sensusque auditorum suorum solerter 
examinantes^ bene dijudicare norunt, quern in quo gradu 
ministerii ecclesiastici promovere debeant. Scyphi, quae 
sunt vascula potandi, illos figuraliter exprimunt, qui fer- 
ventiore caritatis intemae solent flagrantia inebriari. Quod 
autem vasa quaedam aurea, quaedam argentea fuisse re- 
feruntur ; aurea significant eos, qui majore sapientiae spiri- 
tualis splendore rutilant ; argentea illos, qui dicendi venus- 
tate nitidi, eloquentius ea quae norunt exponere sciunt; 
quos ab invicem distinguens apostolus, ait : Alii datur per 
Spiritum sermo sapientiae, alii sermo scientiae secundum 
eundem Spiritum. Quod autem numerus vasonun, et 
specialiter singulorum, et in summa generaliter omnium 
commemoratur ; admonet nos, quia Dominus summam 
electorum suorum, non solum eorum qui in acceptae fidei 
munditia perseverant, verum etiam eorum qui postquam 
deviavere, resipiscendo ad fidem redeunt, in libro aeter- 
nae memoriae scriptam continet. In quorum figuram apte 
subjungitur: 

Universa tulit SasabasaVy ^c.] Quia nimirum nullus de 
his qui ad vitam pra^destinati sunt, perire in perpetuum 
potest; sed omnes qui Domini sunt, quamvis tempore 
aliquo in Babylonem, id est, confusionem peccatorum, esse 

videantur abducti, divina provisione per societatem jiisto- 
rum quoquo modo ad pacem reducuntur ecclesiae. Porro 
vasa quae exercitus Chaldseorum capta Hierusalem fregisse, 
et fracta in Babyloniam transtulisse perhibetur, illorum 
typum exprimunt, qui ita victore diabolo capiuntur, ut 
priusquam pcenitendo salventur^ ab humanis rebus ablati 
perennem rapiantur ad poenam. 

IN CAP. II. 

Cap. II. Hi sunt autemfilii provincuSy qui ascenderunl de 
capiivitaiey Filios provinciae Judaeae dicit^ non Baby- 
loniae. Ad banc enim pertinebant non tantummodo illi qui 
de ea in Babyloniam transmigrati^ sed etiam qui ex illorum 
stirpe in Babylonia fuerant nati. Qui etsi in Babylone 
corporaliter orti sunt, animo tamen toto Judaeam et Hiero- 
solymam suspirabant. Quorum figuram gerebat dux egre- 
gius ipsorum Zorobabel, qui nomine quidem ipse, quod 
sit ortus in Babylone demonstrat ; sed intentione et actibus, 
quod sit civis Hierosolymitarum ostendit. Altero autem 
sensu fiUi sunt ecclesiae, filii patriae coelestis, non solum qui 
ecclesiae sacramentis jam sunt imbuti, verum etiam illi qui 
etsi foris, hoc est inter impios tempore aliquanto oberran- 
tes, divina tamen electione ante secula praeordinati ad 
vitam, divinae sunt gratiae mysteriis suo tempore con- 
secrandi. De quibus apte subditur : 

Et reversi sunt in Hierusalem et Juda^ ^c.] Cum enim 
liberati de potestate Satanae hi qui a fide aberraverunt, 
cum eis qui nuper fidem didicerant, in Hierusalem optatae 
pacis, et in Judam devotae confessionis sive laudationis 
redierint, mox suam quisque civitatem repetens ingreditur ; 
id est, custodiam atque operationem virtutum, quam ipsi 
divina largitio secundum mensuram fidei largita est, devo- 
tus exequitur. Et bene cum dixisset generaliter reverses 
eos esse in Hierusalem et Judam, continue subjecit, Unus- 
quisque in civitatem suam ; quia nimirum sic in suis 
singuli civitatibus commorabantur, ut generaliter omnes ad 
Hierusalem et Judam pertinerent. Designet ergo Hieru- 
salem, universalem sanctae ecclesiae, quae per orbem est, 

statum. Designant civitates ad earn pertinentes, singulas 
fidelium virtutes^ in quibus quasi praesidio civitatum, a 
tentamentis atque incursibtis malignorum spirituum muni- 
untur ; possunt per civitates, in quibus commorabantur hi 
qui de captivitate in Hierusalem et Judam venerant, etiam 
diversae per orbem Christi ecclesiae, ex quibus omnibus una 
catholica perficitur, accipi. In quibus quicunque conver- 
santur, singuli se filios catholicae ecclesiae, quasi cives Hie- 
rusalem profitentur. Utebantur autem ante alios ducibus 
Zorobabel et Jesu ; quorum unus de regia, alter de sacer- 
dotal! prosapia genus duxisse, multis sacrae historiae locis 
ostenditur; qui ambo unam eandemque Redemptoris nostri, 
veri videlicet regis, et summi sacerdotis personam designant. 
Ipse enim solus est, per quern venire ad salutem debeamus. 
Unde ait: Nemo venit ad Patrem, nisi per me. Qui singu- 
los electorum, sive per seipsum occulta inspiratione, seu 
aperta eruditione per sanctos praedicatores, de confusione 
vitae praesentis ad visionem perpetuae pacis, et confessionem 
divinae laudis, quasi ad Hierusalem et Judam de Babylone 
colligit. Quae nimirum visio pacis, quaeque confessio gratia- 
rum, ipso donante, in praesenti quidem inchoatur, sed in 
futuro perficitur. 

Numerus virorum populi Israel^ filii Phares duOy §-c.] 
Post catalogum ducum, consequenter numerus populi ; 
post recensitam populi summam, dicati Dei gradus in 
ordine sequuntur. Populum autem Israel, tribum Juda et 
Benjamin dicit, et quicumque de aliis tribubus Assy riorum 
quondam evaserant manus j sed cum his a Babyloniis 
comprehensi, nihilominus in captivitatem fuerant abducti. 
Denique notandum, quia in ipsa serie catalog!, magisque 
ubi idem catalogus in secunda parte libri, hoc est in verbis 
Neemiae repetitur, quindecim ferme civitatum vocabula 
inseruntur; quae, ni fallor, omnia non nisi in Juda et Ben- 
jamin tribu inveniuntur. Unde verisimile est, populum 
Israel hoc loco de ipsis maxime tribubus, una cum sacer- 
dotibus et L#evitis, qui inter eos sortem habuerant, debere 
intelligi. Nathinnei autem, qui post sacerdotes, Levitas, 
cantores, et janitores in ordine describuntur, ipsi tunc 

fuere, qui nunc in ecclesia subdiaconi vocantur^ obedientes 
officiis Levitarum, et oblationes in templo suscipientes a 
populis. Porro filii servorum Salomonis dicebantur auc- 
tores templi, qui curam habebant ad sacra tecta reficienda ; 
aut quaecumque fuissent vexata, per eos denuo de sacra 
pecunia restaurarentur. Quod autem de vasis supra dixi- 
mus, idem nunc de populo dicendum ; quod ideo scriptura 
tarn vigilanter distinxerit, quot de quaque generatione cap- 
tivorum patriam soluti redierint; ut ex eo admoneamur^ 
quanta certitudine Dominus summam electorum suorum 
in libro vitae conscribat, et velut in albo coeli consignet, 
quot animas quique fidelium, vel praedicando, vel bono- 
rum exempla operum monstrando ab errore converterint ; 
pro quibus singulis certa mercede illos, qui converterant, 
remuneret. 

Et hi qui ascenderunt de Thelmela^ Hoc in loco 
etiam juxta literam^ gratia Dei^ qua et in veteri testamento 
gentiles ad salutem recipiebantur, ostenditur. Dum expo- 
sito catalogo eorum quos veraciter ad populum Dei perti- 
nere constabat, adjuncti sunt etiam aliqui ex eis, qui utrum 
ex Israel an ex proselytis essent, ignorabatur^ eorumque 
simul inter filios Israel numerus exponitiu*. Qui etsi ob Ion- 
gam separationem patrum suorum a templo vel jpopulo Dei, 
quomodo ad eum pertinerent, indicare nequiverant ; tamen 
quia data generali licentia, de captivitate ascenderant, et 
cum eis qui certum ex Israel semen duxerant, ad aedifican- 
dum Deo templum properabant, recipiebantur ab illis ut 
socii. Gaudebant namque eos ob amorem communis fidei 
et religionis habere velut fratres et notos, tametsi ob incer- 
titudinem originis camalis videbantur eos minus cognitos 
habuisse. Porro in sensu spirituali, inter poenitentes, qui 
liberati a captivitate vitiorum, ad aedificandam, vel in se- 
ipsis vel in aliis, domum Domini asceiidunt. Sunt plerum- 
que nonnulli gravioribus peccatis adstricti, qui adeo ab 
Omni actu pietatis et castitatis videntur alienati, ut nihil 
prorsus bonitatis ac religionis, quam a doctoribus sanctis 
acceperant, in eis remansisse videatur. De quibus quid 
aliud dicendum, quam non posse eos indicarc, utrum ex 

Israel, id est, ex sancta ecclesia fuerint generati credendo ; 
quia nimirum tales peccando faeti sunt, ac si in nuUo 
unquam ad semen sanctum pertinuissent ; qui tamen 
poenitendo nonnunquam adeo corriguntur, ac meliorem 
convertuntur ad vitam, ut numerus eorum inter veros Isra- 
elitas, in quibus dolus non est, merito conscribatur in coelis. 

Et de filiis sacerdotum^ filii TTiobia, ^c.] Eadem cautela 
filii transmigrationis erga sacerdotes agunt, qua et erga 
populum egisse referuntur. Curabant namque multum, 
ut sine confusione patesceret, qui vere ad populum Israel 
vel ad sacerdotale genus pertinerent ; qui autem suspecti, 
aut certa proselytorum, hoc est advenarum, essent stirpe 
procreati. Itaque sacerdotes suspectos ab altaris quidem 
officio, usquedum certius eorum origo claresceret, amove- 
runt; sed nihilominus in societate transmigrantium un- 
anima secum pace servabant. Juxta sensum vero mysti- 
cum, quaerunt filii sacerdotum, de captivitate Babylonica 
ascendentes, scripturam genealogiae suae, et non inve- 
nientes de sacerdotio ejiciuntur ; cum ipsi altaris ministri 
tanta in scelera, tamve infanda dogmata decidunt; ut si 
pcenitendo ad salutem redeant animae, non tamen digni 
fieri possint, qui ad sacrum quern perdidere gradum pro- 
moveantur, ac doccndi in evangelic, sive sacramenta con- 
ficiendi officium repetant. Hi etenim quamvis inter fideles 
vitam expectant aeternam, non tamen scripturam gradus 
sui, quern repetere nequeunt, inter perfectos sacerdotes 
inveniunt. 

Omnia rmdtiiudo quasi unusy ^c.] Nota gratiam primi- 
tivae ecclesiae, in qua multitudinis credentium erat cor et 
anima una, etiam in hoc transmigrantium coetu reperiri : 
ita ut cum tantus esset exercitus, qui prope quinquaginta 
milliiim summam compleret, et hie diversi gradus et con- 
ditionis existens, nihilominus omnis multitude ob eandem 
fidem et dilectionem, quasi unus esse videretur homo, 
donante illo qui habitare facit imanimes in dome. Servi 
autem et ancillae redeuntium de Babylone Hierusalem, 
illorum in ecclesia typum tenent, qui profectu quidem vitm 
emendations vitia superare, ac virtutum culmen ascendere 

satagunt ; necdum tamen ipsi sibi ad providendam viam 
vitae regularia sufficiunt, sed eorum potius qui in Christo 
praecesserunt, opus habent adhuc industria coerceri, atque 
ad tramitem desideratae veritatis dirigi. Sequitur : 

Et in ipsis cantores atque cantatrices ducenti,^ Non 
solum in ordine Levitarum cantores cum janitoribus tem- 
pi! et Nathinneis, sed iidem quoque in ipso Dei populo 
junctis sibi cantatricibus reperti, ad restauranda domus 
Dei aedificia properant. Cantores autem juxta literam 
appellat eos qui psalmos dulci modulamine resonabant; 
quod Le vitas in templo Dei inter sacrificia quotidiana 
facere solitos, verba dierum testantur. Sed hoc ipsum eo 
tempore etiam plurimos de plebe suis quemque in locis 
fecisse credibile est. Juxta vero mysticos sensus, cantores 
sunt in templo vel populo Dei, qui majore anlmi dulcedine 
et coelestia mandata ipsi custodiunt, et haec eadem suis 
auditoribus custodienda crebris exhortationibus comman- 
dant. Bene autem cantoribus etiam cantatrices junguntur, 
propter sexum videlicet foemineum, in quo plurimae repe- 
riuntur personae, quae non solum vivendo, verum etiam 
praedicando, corda proximorum ad laudem sui Creatoris 
accendant, et quasi suavitate sanctae vocis aedificantium 
templum Domini adjuvant laborem. Quorum omnium 
ministerio congruit et titulus et textus Psalmi xcv. Est 
enim titulus, Quando domus Domini aedificabatur post 
captivitatem, canticum huic David. Quod secimdum lite- 
ram, restaurationem templi, de qua praesens liber scribit, 
sonare videtur. Sed anagogico, id est altiori sensu, aedifi- 
catioiiem insinuat sanctae ecclesiae, quae sit de animabus a 
captivitate daemoniaca salvatis, atque ad agnitionem sui 
Creatoris revocatis ; in qua videlicet aedificatione canticum 
laiidis et confessionis, manu forti ac desiderabili, videlicet 
Domino Jesu Christo, electus quisque debet resonare; 
veraciter intelligens, quod absque gratia ipsius nihil possit 
boni facere. Cui videlicet titulo congruit et Psalmus ; 
Cantate, inquit, Domino canticum novum, cantate Do- 
mino, omnis terra. Cantate Domino, et benedicite nomini 
cjus, benenuntiate de die in diem salutare ejus. Annun- 

tiate inter gentes gloriam ejus, in omnibus populis mira- 
bilia ejus, &c. Primo ergo jubemur in sedificatione domus 
Domini, ipsi Domino cantare canticum novum, id est, amo- 
rem ejus et intemo in corde retinere, et observantiam 
mandatorum ejus foras ostendere ; et hoc non pauci, sed 
omnis terra facere, per quam ecclesia sancta dilatata est. 
Deinde salutare ejus, videlicet Christum evangelizare (hoc 
est enim Latine bene nuntiare) praecipimur : et hoc non 
paucis auditoribus, sed omnibus populis quibus ecclesia 
constat toto orbe diffusa ; non quia unus aliquis in omni- 
bus possit gentibus evangelizare, sed omnes in omnibus 
suo quisque tempore vel loco possumus, singulique uni- 
versis et debemus et possumus gaudium perpetuae salutis 
optare, dicentes: Laudate Dominum, omnes gentes, et 
callaudate eum, omnes populi. Quoniara confirmata est 
super nos misericordia ejus, &c. 

Equi eorum sexcenii triginta sex^ ^c.] Mulus ex asino et 
equa gignitur, mula ex equo et asina. Inter homines ergo 
qui de captivitate ascenderunt, etiam animalia, quibus iter 
eorum adjuvabatur, pariter describuntur; eorumque, sicut 
et hominum numerus in libro prophetico designatur. 
Quia nimirum sunt multi in ecclesia, vel sensu tardiores, 
vel etiam animo camales, qui tamen cum magistris spi- 
ritualibus submissa devotione obtemperant, atque ad por- 
tanda humiliter onera fratemae necessitatis, dorsum mentis 
supponunt, et ipsi cum caeteris electis de confusione dia- 
bolicae captivitatis erepti, ad supemae civitatis moenia ten- 
dunt. Quorum profecto numerus, sicut et perfectiorum, 
integer in memoria intemi testis aetema conservatur. Unde 
ex persona sanctae universalis ecclesiae Deo dicitur: Im- 
perfectum meum viderunt oculi tui, et in libro tuo omnes 
scribentur. Et in alio Psalmo: Homines etjumenta sal- 
vos facies, Domine ; quemadmodum multiplicasti misericor- 
dias tuas, Deus. At mox de perfectioribus : Filii autem 
hominum in protectione alarum tuarum sperabunt, &c. 

Et de principibtia patrum, cum ingrederentur templum 
Dominij ^c.] Magnae indicium devotionis est, cum quis 
non debitas tantum oblationes, id est, Domini lege priu- 

ceptas, sed insuper alia, quorum non praeceptum, sed con- 
silium accepit, donaria sua sponte divinae majestatis obtu- 
tibus offert. Praeceptum namque est: Non homicidium 
facies, non adulterabis, non facies furtum, non falsum tes- 
timonium dices; honora patrem et matrem, et diliges 
proximum tuum sicut teipsum. Voluntaria vero oblatio : 
Si vis perfectus esse, vade, vende quae babes, et da pau- 
peribus. Et quod apostolus ait: De virginibus autem 
praeceptum Domini non habeo, consilium autem do. Et 
de seipso : Et Dominus ordinavit his qui evangebum an- 
nuntiant, de evangelio vivere : ego autem nullo horum 
usus sum. De quo et ad Thess. Neque gratis panem 
manducavimus ab aliquo, sed in labore et fatigatione nocte 
et die operantes, ne quern vestrum gravaremus ; non quasi 
non habuerimus potestatem, sed ut nosmetipsos formam 
daremus vobis ad imitandum nos. Recte ergo principes 
patrum donaria ad construendum domum Dei sponte 
obtulisse referuntur ; quia quo amplius quique cum con- 
tinentia interdictorum etiam a licitis abstinent, eo effica- 
cius ecclesiam Dei aedificant; cum omnes qui exempla 
perfectionis eorum cognoverint, tanto magis in illicitis 
defluere ipsi formidant, quanto eos nec licitis per omnia 
uti considerant ; sed potius dicere. Omnia mihi licent, sed 
non omnia expediunt. Bene autem dicitur, quia secun- 
dum vires suas dederint in impensas operis. Haec est 
namque mensura humanae perfectionis, juxta vires quem- 
que pro Domino laborare, ac statum sanctae ecclesiae primo 
in sua recte conversatione, deinde et in proximorum cor- 
rectione firmare. Et recte hi qui taliter in populo Dei 
conversantur, principes patrum vocantur; quia nimirum 
per suae perfectionem vitae ac doctrinae, etiam illis qui per 
studium piae sollicitudinis patres in ecclesia vocari meruere, 
altius vivendo et generalia legis mandata transcendendo 
principantur. Dederunt autem ultroneam oblationem, 
aurum, argentum, vestes sacerdotales. In auro sapientiae 
claritatem, in argento nitorem eloquii, in vestibus sacer- 
dotalibus opera justitiae, vulgi mores multum transcen- 
dcntia, ct sacerdotalibus tantum ac Deo consecratis cordi- 

bus digna. Thesaurus enim desiderabilis requiescit in ore 
sapientis ; et eloquia Domini, eloquia casta, argentum igne 
examinatum ; et sacerdotes tui induantur justitia. Aurum 
eigo et argentum, et vestes sacerdotales, principes patrum 
secundum vires suas in impensas offerunt operum templi, 
cum viri sancti, quicquid sapientiae, quicquid eloquentiae, 
quicquid percipiunt actionis bonae, totum hoc bene utendo 
in aedificationem conferunt fidelium Christi. Certum 
autem pondus auri et argenti, certus vestium numerus 
sacerdotalium in sacra historia continetur; ut juxta prae- 
cedentem expositionem numeri vasorum, hominum, et 
animalium, meminerimus Dominum omnes cogitatus nos- 
tros, sermones, et actus nosse semper, ac digna mercede 
remunerare. Inter haec vero notandum est, quantum po- 
pulo Dei injuria captivitatis ac longae servitutis profuerit. 
Qui enim in paucissimo numero captivati sunt, hoc est 
animae hominum, ut Hieremias scribit, quatuor millia 
sexcentae, caeteris vel occisis vel timore hostium longe 
lateque dispersis, vel certe eorundem hostium miseratione 
in patria relictis, nunc inter hostes multiplicati, ad quin- 
quaginta ferme millia in patriam viri redierunt. Qui 
nudati opibus, et aequali omnis servitio addicti transmigrati 
sunt, nunc non solum liberati, sed et auro et argento, ves- 
tibus, servis, substantia, et jumentis locupletati revertun- 
tur. Et quia maxime ad rem pertinet, qui propter multi- 
tudinem deorum falsorum patriam perdiderant, ita ut eis 
increpante propheta diceretur. Secundum numerum quippe 
civitatum tuarum erant dii tui, Juda; nunc eandem pa- 
triam repetere, non tantum unius veri Dei fide gaudentes, 
verum etiam ipsam fidem una Concordes et animae devo- 
tione colentes, atque ejus scse laudibus canendis, religiosa 
mente ac lingua subdentes ; ita ut qui quondam ob diver- 
sitatem religionis diviso Israel et Juda nomine censeban- 
tur, nunc ob unitatem pietatis antiquo Israel vocabulo 
omnes appellarentur. Cultum namque pietatis, quern in 
terra sancta prophetis reclamantibus, atque exempla justitiae 
demonstrantibus spreverunt, hunc in terra aliena hostibus 
idololatriae servientibus ad animum vocarunt. Quid ergo 

in his intuendum? quid memoriae commendandum ? nisi 
quod eos, quos libertas et copia renim omnium in patria 
negligentes reddidit, et coelestium immemores mandato- 
rum, ipsos servitus peregre et inopia ad obsequium sui 
Creatoris ac Liberatoris adduxit Familiaris namque res 
est, humanum cor opibus ac libertate dissolvi, aerumnis 
vero ac paupertate ad semetipsum recolligi. Quod ergo 
de uno populo semel factum est, hoc de omnibus post 
peccatum poenitentibus quotidie solet actitari ; dum hi qui 
per negligentiam in tentationes et laqueos inciderunt dia- 
boli, per industriam poenitentiae divinitus adjuti resurgunt; 
qui virtutum opibus ab hoste antiquo nudati, de ecclesiae 
societate recesserunt, plerumque ad communionem illiiis 
majoribus quam antea perdiderunt virtutibus exerciti rede- 
unt; quia nimirum quo se gravius errasse meminerunt, 
eo ardentius bonis insudare operibus satagunt. 

Habitaverunt ergo sacerdotes et Levita de poptdo^ ^r.] 
Universum Israel dicit, non decern tribus solummodo, 
quae quondam Israel vocabantur, ad distinctionem duanim 
tribuum, quae Juda vocabantur; sed omnes generaliter 
qui ex captivitate ascenderant, sive ex Juda et Benjamin, 
seu de aliis tribubus originem ducentes. Nam decern 
tribubus in Assyrios transmigratis, et Samaritis in terra 
eorum substitutis, quicunque remanserant, dereliquerunt 
ac fregerunt omnia simulacra, et integro ex corde Domino 
servire, atque in templum hostias suas offerre coeperunt; 
ut verba dierum manifeste probant, ubi scriptum est: 
Abstulit ergo Josias cunctas abominationes de universis 
regionibus filiorum Israel, et fecit omnes qui residui erant 
in Israel, servire Domino Deo suo, cunctis diebus ejus non 
recesserunt a Domino Deo patrum suorum. Et paulo 
superius sub eodem rege, cum de instauranda domo Do- 
mini ageretur: Acceptaque, inquit, pecunia quae illata 
fiierat in domum Domini, et quam congregaverant Levitae 
et janitores de Manasse et Ephraim, et universis reliquiis 
Israel, ab omni quoque Juda et Benjamin, et habita- 
toribus Hierusalem, tradiderunt in manibus eorum qui 
praeerant operariis in domo Domini. Hi ei^ qui residui 

cum tribu Juda et Benjamin, quibus sociati fuerant, simul 
captivati in Babyloniam, ac simul sunt in patriam remissi, 
suasque singuli civitates, quas vacuas cum agris ac villulis 
ingressi reperiunt. Non enim eas, cum ipsi in Babylonia 
servirent, sicut nec duarum tribuum terras quisquam colo- 
nus intrarat, dicente scriptura : Si quis evaserat gladium, 
ductus in Babylonem, servivit regi et filiis ejus, donee 
imperaret rex Persarum, et compleretur sermo Domini 
ex ore Hieremiae, et celebraret terra sabbata sua. Cunctis 
enim diebus desolationis egit sabbatum, usquedum com- 
plerentur 70 anni. Completo itaque hoc longissimo sab- 
bato, recepit terra Judaea cum reliquis Israel habitatores 
suos. Porro major pars decern tribuum, quae transmigrata 
erat ab Assyriis ultra Medorum montes, nunquam domum 
rediit; quae nec si rediret, suas poterat civitates ingredi, 
quippe Samaritae quas possidere. De quibus hodie Judaei 
multum Judaice et infideliter sibi promittunt, quod veni- 
ente ac regnante Christo suo, hi etiam cum caeteris suae 
gentis hominibus sint in Judaeam reversuri, atque in toto 
orbe regnaturi ; non intelligentes dicta prophetarum, qui 
regnum et divitias Hierusalem civitatis Dei, non uni genti 
Judaeae camaliter, sed omnibus in Christo gentibus spiritu- 
aUter, quod nunc per orbem agitur, promiserint. Haec 
de superficie literae paucis sint dicta. Spirituali autem 
sensu, sacerdotes, Levitae, cantores, janitores et Nathinnei 
in urbibus suis, universusque Israel in civitatibus suis 
habitant, revertentes de Babylone ; cum et ministri altaris 
sancti, ac doctores, et ipsa Dei plebs in suis singuli gradi- 
bus Deo fideliter serviunt ; sive qui eodem gradu aliquan- 
do vitiis sordidato vel perdito, per poenitentiam correcti 
sunt ; seu qui nuper de regno diaboli ad ecclesiam veni- 
entes, bonum sibi gradum bene ministrando acquisierunt. 
Suas etenim civitates introierunt Levitae, vel filii Israel; 
non solum illi qui easdem civitates quondam captivati 
amiserant, verum etiam hi qui de captivorum stirpe pro- 
geniti, ad ipsas se civitates ex patema successione perti- 
nere didicerunt. Sic et in sensu spirituali civitatem suam, 
de qua transmigratus est a Chaldaeis, Levita recipit, quan- 

do diaconus aliquis sanctae ecclesiae virtutem perfection is, 
quam a diabolo seductus perdiderat, Domino donante 
redintegrat. Verbi gratia, qui per ebriositatem, vel con- 
cupiscentiam, vel superbiam, ad gradum quern acceperat, 
factus est indignus ; et denuo per continentiam, parsimo- 
niam, humilitatem, et caetera vitae corrections insignia, ad 
eundem dignior redit. Rursus Levita in Babylone natus, 
civitatem suam in terram Judaeam veniens ingreditur, 
quando quis regeneratus in Christo, reatum primae praeva- 
ricationis exuit, ac bene institutus in ecclesia, semel accep- 
tum diaconatus gradum, regulari moderamine custodit. 
Nam et ille sicut per gratiam sui Redemptoris, quasi de 
Chaldaea servitute liberatus est, ita etiam per executionem 
bonorum operum, in quibus praedecessores ejusdem gradus 
conversati sunt, velut ad moenia propriae civitatis ascendit. 
Quicunque vero filiorum Israel ita captivi abducti sunt, 
ut nunquam patriam reversi, aliis potius suas civitates ac 
fundos possidendos relinquerent ; illorum utique designant 
erratus, qui sic peccando ab ecclesia discedunt, ut nunquam 
poenitendo resipiscant; sed aliis potius qui digni sunt, 
promissa sibi praemia percipienda relinquunt; quorum 
uni, immo universitati poenitentiam suadens, dicit in Apoca- 
lypsi Dominus : Memor esto itaque unde excideris, et age 
poenitentiam, et prima opera tua fac. Sin autem, venio 
tibi, et movebo candelabrum tuum de loco suo, nisi poeni- 
tentiam egeris. Qui rursum alteri in fide perstanti, ne 
caderet, suggerens : Ecce, inquit, venio cito ; tene quod 
babes, ut nemo accipiat coronam tuam. 

IN CAP. III. 

Cap. III. Jamqne venerat mensis septimusy et erant filii 
Israel in civitatibus suisy ^c.] Septimus mensis, qui apud 
nos Octobris appellatur, totus erat prae caeteris mensibus 
legali observatione solennis ; in quo etiam dedicatio templi 
celebrata est. Congruebat ergo devotioni fidelium, qui 
de captivitate ascenderant, ut cum primo suas civitates 
singuli cum pecudibus, et pecunia quam attulerant, intras- 
sent, atque in his mansiones sibi suisque congruas provi- 


Digitized by LjOOQIC 



IN EZRAM, CAP. III. 


385 


dissent^ mox omnes pariter in Hierusalem confluerent, 
ibique altare ad offerenda Deo holocausta construerent ; et 
hoc eo temjiore anni^ quo olim teraplum ipsum cum altari 
et omnibus vasis ejus consecratum est, quo ad diem con- 
secrationis ejusdem annuatim venire consueverant. Altiore 
autem sensu, mensis Septimus gratiam Spiritus Sancti, 
quae in Esaia propheta^ et in Apocalypsi sancti Joannis 
septiformis describitur, insinuat. In quo videlicet mense 
post captivitatem de civitatibus nostris in Hierusalem con- 
venimus, cum post ablutas sordes^ erroresque vitiorum, 
post inchoata praesidia operum bonorum, majore ejusdem 
Spiritus gratia illuminamur^ sicque in amore supemae pads, 
quae in vera unitate continetur, accendimur: Hierusalem 
quippe visio pacis dicitur. Et bene dicitur, quod omnis 
Israel quasi vir unus septimo mense in Hierusalem con- 
gregatus sit; hoc etenim quotidie in spirituali Israel agitur, 
cum per gratiam Sancti Spiritus omnes per orbem electi, 
una eademque fide Deum colunt, una et non dispari dilec- 
tione ad gaudia perpetuae pacis et fidelitatis anhelant; 
atque haec in quantum valent^ etiam in praesenti alterutrum 
sese diligendo ac sufFerendo imitantur. Bene autem sub- 
ditur : 

Et mrrexit Josue filing Josedech^ ^c.] Utebatur enim ad 
opus divini cultus magistris Josue et Zorobabel, qui ambo^ 
ut supra diximus, unam eandemque Domini et Salvatoris 
nostri figuram complent; Josue videlicet propter sacer- 
dotium, Zorobabel propter regnum ; quia ille de sacerdo- 
tali, hie de regia stirpe descendit. Dominus autem noster 
verus est rex Israel, id est, omnium Dominum videntium ; 
verus et pontifex secundum ordinem Melchisedech. Pon- 
tifex scilicet, quia nos per hostiam corporis sui lavat a 
peccatis nostris, qui etiam post passionem et ascensionem 
suam ad dexteram Patris interpellat pro nobis. Rex, quia 
et in prsesenti ad bellum nos spirituals accingit, atque ut 
vincamus, adjuvat, et vincentibus in futuro regnum perenne 
tribuit. Non solum autem Josue ac Zorobabel, sed et 
fratres eorum cum eis in aedificationem plebi praefuerunt ; 
illi nimirum fratres, de quibus idem rex et sacerdos noster, 
VOL. VIII. c c 

post gloriam suae resurrectionis mulieribus se quaerentibus 
apparens ait : Ite nuntiate fratribus meis. Qui videlicet 
fratres, id est, altiores quique in ecclesia, et suo Redemptori 
familiarius adhaerentes, domum ejus cum illo aedificant, 
cum corda fidelium verbis et exemplis suis, ipso auxiliante, 
confirmant. Et bene fratres Josue sacerdotes appellat. 
Cunctae namque ecclesiae dicit apostolus Petrus : Vos 
autem genus electum, regale sacerdotium. De cuncta 
item ecclesia, dicit in Apocalypsi Joannes : Beatus et sanc- 
tus qui habet partem in resurrectione prima: in his 
secunda mors non habet potestatem^ sed erunt sacerdotes 
Dei et Christi. Cum enim electi quique membra sint 
summi sacerdotis^ qui cum exhibent membra sua hostiam 
viventem, cum spiritum suum contritum Deo sacriBcium 
reddunt, recte et ipsi cum merito fratemitatis et sacerdotii 
nomine censentur. Magna autem provisione religionis, 
filii transmigrationis primo omnium altare Dei aBdificave- 
runt, ut quia templum Dei necdum erat fundatum^ habe> 
rent tamen ubi holocaustomata et hostias offerendo, devo- 
tionem mentis suae ostenderent. Quod et nos hodie spi- 
ritualiter facimus in ecclesia, cum ante omnia in corde 
nostro Bdem Dominicae incamationis et passionis colloca- 
mus^ cum hanc nostris auditoribus ante dia suscipiendam^ 
atque intimo corde radicandam tradimus, juxta illud apo- 
stoli, quod rudibus in Christo adhuc Corinthiis loquitur, 
dicens : Non enim judicavi me scire aliquid inter vos, nisi 
Christum Jesum, et hunc crucifixum. In quo videlicet 
altari holocaustomata nostra, hoc est cogitationes et opera 
perfecta, oBerre debemus ; quia nimirum itasolummodovota 
actionum nostrarum, Deo Patri possunt esse placabilia, si 
sacramentis nostri Redemptoris participemus, si virtute Spi- 
ritus ipsius quasi igne sacrosancti altaris incendimur ; holo- 
caustum namque totum incensum dicitur, quo nomine ilia 
sacriBcia vel hostias vocabant, ex quibus nil in humanos 
usus cedere, sed totum Deo dari, et sacro igne consumi 
praBceptum erat. Quibus mystice illorum vita Bdelium 
exprimebatur, qui nihil proprium quaerentes, omne quod 
vivunt, in famulatum intemi arbitri impendunt. Qui non 

solum voluptates animse sive corporis sui pro Domino cal- 
care^ sed et ipsam animam pro illo ponere gaudent^ qui 
pK)ssunt dicere cum apostolis : Ecce nos reliquimus omnia^ 
et secuti sumus te ; quid ergo erit nobis ? De quibus et 
ipse respondens : Et omnis, inquit^ qui reliquerit domum, 
vel fratres^ aut sorores, aut patrem^ aut matrem, aut uxo- 
rem, aut filios, aut agros^ propter nomen meum^ centuplum 
accipiet^ et vitam aetemam possidebit. Hoc autem holo- 
caustum vitae continentioris^ et sacratioris in altari Dei 
Israel offerendum est^ quia non nisi per fidem Redemptoris 
nostri, bona nostra opera^ ut diximus^ Deo Patri esse pos- 
simt accepta. Nam Diogenes, et similes ejus stultae phi- 
losophiae sequaces, ciun propria reliquissent, et nudam in 
seculo ac pauperem vitam gererent, Dominum non seque- 
bantur. Holocaustum quidem facere videbantur, sed hoc 
in altari Dei Israel non fecerunt ; quoniam a suis quidem 
se voluptatibus alienos reddiderunt, sed Christum Jesum 
apud Patrem advocatum habere nescierunt. De quo altari 
bene subditur: 

CoUocaverunt autefn altare super bases suas, ^c.] Bases 
quippe altaris sunt corda electorum, ad suscipienda Domi- 
nicae fidei sacramenta, praeceptis magistrorum praeceden- 
tium, quasi fabrorum ferramentis praeparata. Et bene 
unum altare, sed plures sunt quae hoc portent bases ; quia 
unus Domihus, una fides, unum baptisma, unus Deus, sed 
multa sunt corda fidelium, quae una veritatis regula insti- 
tuta, quasi aequalem collecta in sinum, communi devotione 
coelestium onus portant sacramentorum. Alioquin quisque 
minus instructis, et necdum vitia pristina deserere curan- 
tibus, fidei sacramenta committit, quasi altare Domini in 
terram sine basibus ponit, quia terrenis adhuc mentibus 
quae sunt coelestia tradit. Congruit autem huic loco, quod 
in evangelio Dominus ait : Neque accendunt lucemam, et 
ponunt earn sub modio, sed super candelabrum, ut luceat 
omnibus qui in domo sunt. Sicut altare Dominus recte 
vocatur, quia nos ab iniquitatibus nostris emundat, quia 
vota orationum nostrarum suscipiens Patri commendat; 
sic etiam lucema potest non inconvenienter appellari, quia 

in testa assumptae humanitatis lumen imposuit aeternse 
divinitatis. Supponuntur autem bases altari^ supponitur 
lucernae candelabrum, cum fideles quique sua corda sive 
corpora ad exercendum operando quod credunt, humili 
intentione submittunt. Bene autem, cum diceretur collo- 
casse eos altare super bases suas, adjunctum est, deterren- 
tibus eos per circuitum populis terranim ; quia cum in- 
coeptis fidelium Deo devotis, mox aderit contradictio nefan- 
dorum vel spirituura vel hominum, qui opus bonum ne 
perficiatur, impedire contendunt. Unde bene tales populi 
terrarum vocantur, ad distinctionem eorum videlicet qui 
dicunt ; Nostra autem conversatio in coelis est. Sed quam- 
vis populi terrarum deterreant, necesse est cives supemse 
civitatis coeptis virtutum operibus insistant. Nam sequi- 
tur : Et obtulerunt super illud holocaustum Domino mane 
et vespere. Offerimus namque holocaustum Domino super 
altare ipsius, cum stabilita in corde nostro fidei ejus In- 
tegra devotione, bonis actibus operam damns. Et hoc 
mane ac vespere facimus, cum nos pro certo meminerimus, 
et initia salutiferae intentionis ab illo accepisse, et non nisi 
per auxilium gratiae ejus, ea quae inchoavimus bona posse 
perficere, ideoque illi vota gratiarum in omnibus, cum 
ardcnte desiderio piae conversationis referimus. Item mane 
holocaustum facimus, cum pro lumine accepto spiritualis 
scientiae, Conditori nostro vicem bene vivendi rependimus. 
Vespere holocaustum facimus, cum pro requie sempitema, 
quam nos in illo post bona opera accepturos speramus, 
incessabili studio flagramus. Potest et juxta literam recte 
accipi, mane nos et vespere holocaustum Domino offerre, 
cum ita divinae majestatis obtutibus placere omni tempore 
curamus, ut diluculo surgentes, non prius ad agenda hu- 
manae fragilitatis necessaria procedamus, quam igne divinae 
caritatis inflammati, devotis nos orationibus Domino com- 
mendemus, juxta eum qui dixit : Et mane oratio mea prae- 
veniet me. Similiter completis diei operibus, non ante 
demus somnum oculis nostris, aut palpebris nostris dormita- 
tionem, quam locum Domino in nobis solertiore oratio- 
num instantia consecremus, juxta hoc quod idem dicit 

propheta: Dirigitur oratio mea sicut incensum in con- 
spectu tuo, elevatio manuum meanim sacrificium vesper- 
tinum. 

Feceruntque solennitatem tabernaculorum^ ^c.] Solennitas 
tabernaculorum^ quae in evangelic Grace Scenopegia, id 
est, fixio tabernaculorum nuncupatur, festivitas erat sep- 
tem dierum, incipiens a quinto decimo die mensis septimi^ 
in quibus pracepit Dominus omnem populum facere sibi 
tabernacula de frondibus ac ramis ligni pulcherrimi, et 
egredientes de domibus suis, manere in iisdem tabernaculis 
septem diebus^ quotidie decreta divinae legis scrutantes, et 
hoIocRusta Domino offerentes in igne. Hoc autem totum 
facere sunt jussi in memoriam temporis, quo egressi quon- 
dam de iEgypto^ in tabernaculis morabantur in solitudine, 
pradicante legem Moyse,et crebrius in divina sibi apparente 
prasentia^ expectans longo tempore, quando terram repro- 
missionis intrare liceret, ne unquam eis tanti gratia bene- 
ficii mente excideret. Venientes ergo qui de Baby lone 
ascenderant in Hierusalem, cum essent magna devotione 
ad facienda omnia Domini mandata accensi, banc solenni-. 
tatem quintodecimo die septimi mensis coUecti celebrare 
curabant, diebus singulis ejusdem septimanae ea quae erant 
lege pracepta gerentes. Quae nos omnia pari devotione 
spiritualiter agere convenit. Egressi enim sumus et nos 
per sanguinem agni de ./Egyptia servitute, ut veniremus ad 
terram repromissionis, cum in sacramenta Dominicae pas- 
sionis baptizati, jugum grave praevaricationis abjecimus, 
quatenus in libertatem gloriae filiorum Dei adoptati, hae- 
redes regni coelestis esse possimus. Manebamus namque 
in tabernaculis et tentoriis, per desertum longo tempore 
iter agentes, donee veniremus ad patriam, cum in baptismo 
renuntiantes non solum Satanae quasi regi iEgypti, id est, 
tenebrarum, sed et omnibus pompis atque operibus hujus 
seculi, velut peregrines nos in hoc mundo ac viatores, 
alterius autem vitae, quam a Domino speraremus, cives 
esse promisimus. Cujus in memoriam spei et promis- 
sionis, septimo mense debemus in tabernaculis manere, 
hoc est illustrante nos gratia Spiritus Sancti, quae septi- 
formis describitur, tota mente hunc mundum velut extra- 


Digitized by LjOOQIC 



390 


ALLEOORICA BXPOSITIO 


neum urgentemque deserere, ac fixa intentione ad immar- 
cescibilia paradlsi gaudia properare; et hoc nos septem 
diebus, hoc est toto tempore vitse praesentis, quae totidem 
diebus circumagitur^ indesinenter fecere oportet, singu- 
lisque diebus hujus hebdomadis holocaustum facere debe- 
mus^ et opus diei in die suo ; holocaustum videlicet, hoc 
est oblationem totam incensam, in his quae ad divinum 
servitium proprie pertinent, ut sunt orationes et jejunia. 
Opus yero diei in die suo, in illis quae ad obsequium fira- 
temae dilectionis attinent ; ut est esurient! panem, potiun 
sitienti, algenti vestem, hospitium peregiino, infirmo visi- 
tationem, sepulturam mortuo, erranti doctrinam, dolenti 
solatium ministrare. £t bene cum diceret eos holocaustum 
diebus singulis secundum praeceptum legis, et opus diei in 
die suo facere, interposuit. Per ordinem; quia nimirum 
quicquid in obsequiis sive divini seu fratemi amoris inor- 
dinate geritur, meritum suae perfectionis amittit. Honor 
enim regis judicium diligit ; nam quaecimque in honorem 
summi regis devote agimus, certe necesse est discretione 
judicii, quando vel quantum sint agenda distinguamus ; ne 
si rectum opus nostrum minus ordinate agimus, normam 
ejus rectitudinis depravemus. Haec nobis solennia taber- 
naculorum, hoc est scenopegiae mystice celebranda, Paulus 
insinuabat, cum inter praedicandum scenofactoriae art! va- 
cabat. Faciebat enim scenomata, id est, tabemacula, ut et 
seipsum incolam esse mundi, ac peregrinum doceret, et 
eos quos erudiebat, peregrinandum in hac vita, in futuro 
autem patriam expectandam sperandamque institueret. 
Tabernaculis namque peregrinantes vel iter agentes uti 
solemus; quod in hac vita sanctos agere testatur idem 
apostolus, cum ait : Dugi sumus in hoc corpore, peregri- 
namur a Domino. Et ad Hebraeos : Non enim habemus 
hie manentem civitatem, sed futuram inquirimus. Quo- 
niam vero voluit ut hi qui mentem perfecte a mundo alie- 
nant, ac se cives ejus quae sursum est patriae fideliter con- 
fitentur, mox universis in se virtutibus introitum pandant, 
recte subjungitur : 

Et post luBC holocaustum jugCy ^c.] Holocaustum juge 
dicit, quod mane offerebatur et vespere. Calendas autem 

vocat initia mensium, id est, ortum lunae nascentis ; a quo 
semper Hebraei menses incipiebant, utpote nullos menses 
exceptis limaribus habentes. Unde pro calendis Graeci 
melius neomenias, hoc est novilunia^ nimcupant. Si autem 
mense^ propter dies triginta^ quibus implentur, plenitudi- 
nem designant operum lucis, quando in fide Sanctae Trini- 
tatis decalogi praecepta perficimus ; quid exordia mensium, 
in quibus luna, ut denuo nobis lucere queat, nuper a sole 
dicitur accendi, nisi initia designat imiuscuj usque bonae 
operationis, quae donante gratia Conditoris nostril quasi 
Solis Justitiae praesentia percipimus? Ob cujus signifi- 
cantiam divinae illustrationis, sine qua nihil boni vel in- 
choare vel perficere valeraus, Dominus omnes calendas^ 
hoc est, exordia mensium celebrari, et victimarum caerimo- 
nias observari praecepit. Unde est illud Psalmistae : Canite 
in initio mensis tuba, in die insigni solennitatis vestrae. 
Quod est aperte dicere: Gaudete, justi, in Domino et 
verbo doctrinae proximis insonante ; mox ut vos ad facien- 
dum opus bonum ab illo esse respectos consideratis in 
luce insigni intemae inspirationis ejus, per quam vos a 
cupiditate mundi hujus avocari, ac divinis rebus altius 
vacare condecet. Bene ergo dicitur, quod peracta festivi- 
tate tabemaculorum, filii transmigrationis faciebant holo- 
caustum juge, tarn in calendis quam in universis solenni- 
tatibus Domini, quae erant consecratae, et in omnibus in 
quibus ultro ofierebatur munus Deo. Quia postquam 
animus semel huic mundo perfecte abrenuntiaverit, oportet 
ut totum se obsequio divinae voluntatis, quod holocaustum 
designare diximus, jugiter impendat; et hoc faciat tarn 
inchoatione cujusque bonae actionis, quam in earum quas 
Dominus praecepit devota executione virtutum, necnon et 
in eis quibus pia mens exceptis generalibus mandatis 
sponte Domino famulari laetatur. De qualibus ipse Domi- 
nus non praecipiens, sed consilium tribuens : Si vis, inquit, 
perfectus esse, vade, vende quae babes. Et cum de uxore 
non ducenda disputaret, non imperando, sed suadendo ait : 
Qui potest capere, capiat. Sed et Paulus de his quae 
in spontaneum munus Domino obtulerat, gloriabatur di- 

cens: Numquid non habemus potestatem manducandi et 
bibendi ? numquid non habemus potestatem sororem mu- 
lierem circumducendi ? et caetera, ejusdem loci. 

A primo die mensia septimi coeperunt holocauatum^ 
Ssepius dictum est, septimum mensem^ septiformem gratiae 
spiritualis illustrationem designare. Unde bene nunc dici- 
tur : Quoniam a primo die mensis septimi coeperunt offerre 
holocaustum Domino, quia nimirum ab ipso exordio di- 
vinae inspirationis, necesse est humana conscientia immu- 
tetur, ac neglectis infimis delectationibus, in ea quae Do- 
mini sunt, sola cogitanda atque agenda inardescat. A die 
primo mensis septimi, hoc est a prima illustratione gratiae 
coelestis, offerebant holocausta virtutum Domino, qui super- 
veniente in igneis linguis Spiritu Sancto, mox velut ab 
eo quod fuerant immutati, novis jam intimi amoris facibus 
ardere, et omnium linguis gentium magnalia Dei prsedicare 
coeperunt ; atque adeo sunt hoc holocausto dediti, immo 
ipsi holocaustum factum, ut facilius occidi ab eis, qui 
contraria sapiebant, quam a sua intentione possent re- 
vocari. Unde merito idem mensis Septimus apud Hebraeos 
novus annus vocatur ; suo nobis nomine indicans, quia per 
donum Sancti Spiritus fidelibus datur, ut mandatum 
novum mutuae dilectionis implere, et canticum novum 
supemse laudis in aedificatione domus Domini valeant 
resonare. De cujus videlicet mensis observatione Dominus 
ita mystice praecepit: Mense septimo, prima die mensis 
erit vobis sabbatum memoriale, clangentibus tubis, et voca- 
bitur sanctum ; omne opus servile non facietis in eo, 
et offeretis holocaustum Domino. Sabbatum quippe me- 
moriale, id est, requies erit prima mensis hujus die, cum 
mens accensa divinitus, a temporalibus sese illecebris abs- 
tinuerit, et in contemplanda Dei voluntate contenderiL 
Clangunt tubis sacerdotes, cum fideles earn quam coeperint 
flagrantiam internae suavitatis, etiam proximis praedicare 
satagunt. Omne opus servile non fit in tali sabbato, cum 
ab Omni delectatione et contagio peccati, quantum in hac 
vita potest, mens se placendo Deo immunem servaverit; 
servile namque opus peccatum est. Quia qui facit pecca- 

turn, servus est peccati. Atque ideo recte holocaustum 
Domino in eodem sabbato offertur, quia nimirum ille 
veraciter a servitio peccati liber redditur, cujus totum cor 
igne amoris incenditur. Notandum autem juxta literam, 
quod septimo mense congregatus esse populus in Hierusa- 
lem^ ibidemque congregatis omnibus Josue et Zorobabel 
cum fratribus suis altare aedificasse^ atque a primo die 
ejusdem mensis septimi holocaustum Domino obtulisse 
referuntur. Unde colligitur, hoc altare multum citato 
opere de lapidibus impolitis compositum^ et non sicut olim 
de ligno fabrefactum, atque aereis esse laminis coopertum. 
Neque enim aliter^ tametsi plurima fabricantium turba 
instante^ potuit una eademque die^ qua coeptum est perHci 
atque ad offerendum in eo holocaustum praeparari. Nam 
et in libro Machabaeorum de lapidibus factum probatur, 
ubi ab ethnicis profanatum^ et post annos sex a Juda 
Machabaeo renovandum fuisse memoratur. Et acceperunt, 
inquit, lapides integros secundum legem, et aedificaverunt 
altare novum secundum illud quod fuit prius. Notandum 
quoque, quod initium quintae aetatis mimdi, sicut et quatuor 
praecedentium, oblatis Domino holocaustis consecratur. In 
prima namque aetate beatus protomartyr Abel, primo om- 
nium electorum, de primogenitis ovium suarum, et de 
adipibus earum, Deo holocausta obtulit, ingressumque 
seculi nascentis, et primo hostiis pecorum, et ad extremum 
proprio cruore dicavit. Secundae exortum aetatis Noe, 
oblatis Deo holocaustis de cunctis quae area continuerat 
animabus mimdis consecravit. Tertiam aetatem Melchi- 
sedec sacerdos Dei summi, et Abraham patriarcha, hie 
pane et vino, ille proprio filio Deo oblato, sacratum ; cujus 
ipsum quoque principium, id est, acceptum, cum venisset 
in terram repromissionis, facto ibi altari, et invocato ejus 
nomine, consecravit. Quartam aetatem rex David Domino 
consecravit, aediheato altari in area Areuna Jebusaei, et 
oblatis Deo holocaustis, quibus iram ejus, quam in populo 
numerando contraxerat, placaret. In quo loco et quondam 
Abraham filium obtulisse perhibetur ; et deinde aediheato 
a Salomone templo altare holocaustorum constat esse loca- 

turn. Quintae nunc aetatis exordium Josue filius Josedech 
sacerdos magnus, et Zorobabel filius Salathiel^ aedificato in 
eodem loco altari, et oblatis Deo holocaustis, mox ut 
discusso jugo longae captivitatis, Hierosolymam rediere, 
dedicarunt ; ac deinde holocausto jugi quotidie Dominum 
sibi placare curabant. Quae cuncta in figuram praeces- 
serunt ejus qui in sexta aetate venturus in came^ et hostia 
ejusdem suae carnis ac sanguinis totum orbem erat re- 
dempturus. iEdificato igitur altari^ et oblatis Deo holo- 
caustis, sequitur scriptura dicens : 

Porro teniplum Dei fundatum necdum era/.] Fundatio 
templi Dei, illorum hoc in loco typice figuram tenets qui 
nuper ad fidem conversi, locum mansionemque Domino in 
suo corde et corpore praeparant, dicente apostolo : An 
nescitis quoniam membra vestra templum sunt Spiritus 
Sancti, qui in vobis est ? Et iterum : Per fidem habitare 
Christum in cordibus vestris. Qui ergo de captivitate 
liberati Hierosolymam venerant, aedificare quidem templum 
disposuerunt, quod etiam postmodum opere patrarunt; 
sed primum aedificato altari, seipsos quotidianis holocausto- 
matibus Domino commendabant, ut sic purgatiores ad 
aedificandum templum mererentur accedere. Sic autem et 
in spirituali aedificatione, sic omnimodo necesse est, ut 
quisquis alios docere decreverit, prius seipsum doceat ; qui 
proximos ad timorem vel amorem Dei instituere intendit, 
primo seipsum instantius Deo serviendo dignum doctoris 
officio reddat, ne audiat ab apostolo : Qui ergo doces alium, 
teipsum non doces ? qui praedicas non furandum, furaris ? 
Unde et ipse de se apostolus : Castigo, inquit, corpus 
meum, et servituti subjicio ; ne forte aliis praedicans, ipse 
reprobus efficiar. Quapropter apte filii transmigrationis, 
non ullas alias victimas, vel sacrificia, quam holocausta,hoc 
est totas incensas oblationes Deo obtulisse reperiuntur; 
quia totum se, necesse est, bene vivendo, et a licitis etiam 
continendo, suo Creatori mancipet, quisque male vivens 
cupit ab illicitis actibus docendo compescere, ut et merito 
bonae actionis supernum copiosius in praedicando obtineat 
auxilium, et exemplo ejusdem boni operis suos auditores ad 

ea quae docet, efficacius sequenda provocet. Potest etiam 
ita mystice interpretari, quod, aedificato altari, holocausta 
offerant Deo ; sed necdum templum aedificant hi qui nuper 
ad Dominum conversi, mox fide ejus agnita, tanto dili- 
gendo ilium toto ex corde inardescunt, ut jam inter per- 
fectos adnumerari valeant, etiam si necdum bona quae 
cupiunt, operandi ac perficiendi tempus sive facultatem 
accipiant. Hujusmodi holocaustum beatus Abraham Do- 
mino, etsi nondum constructo templo, obtuUt, cum perfec- 
tus jam fide extitit, et priusquam opera fidei exequeretur, 
dicente scriptura: Credidit Abraham Deo, et reputatum 
est illi ad justitiam. Cum ergo fidei perfectae operis quo- 
que boni plenitudinem addidit, offerens Isaac filium suum 
super altare, quasi etiam templo constructo, perfectiora 
Deo obtulit holocausta ; quia nimirum singuli actus sive 
gressus piae devotionis, velut ordines sunt lapidum polito- 
rum, quibus nostro in corde dilectam Deo domum habita- 
tionemque construimus. Quomodoautemfiliitransmigratio- 
nis post altare constructum, post oblata Deo holocausta, ad 
aedificandum templum pervenerint,subsequenter ostenditur. 

Dederunt autem pecunias latomis et camentariis, ^c.] La- 
tomi sunt lapidum caesores. Unde scriptum est in libro Pa- 
ralipomenon : Et praecepit David, ut congregarentur omnes 
proselyti de terra Israel, constituit ex his latomos ad cae- 
dendos lapides. Caementarii sunt, qui caementa ad conglu- 
tinandos lapides ex gypso vel calce faciunt. Unde alia 
translatio pro latomis et caementariis, caesores lapidum et 
fabros habet. Notanda ergo pia populi solertia, quia in 
nullo suis opibus parcentes, ex his quae sibi necessaria 
erant, et ex quibus ipsi vivebant, vel materias ad aedifica- 
tionem templi emebant, vel operarios conducebant. Joppe 
autem est civitas Palaestinae maritima, xl. fere millibus 
passuum ab Hierosolymis distans. Porro Sidon et Tyrus 
urbes fuere Phcenicis nobilissimae, Libanum montem ha- 
bentes in vicino. Unde illorum auxilia comparantes filii 
transmigrationis, rogaverunt sibi ligna cedrina de Libano 
caedi, et haec ratibus per mare in Joppen usque deferri, 
unde rursum per terram possent Hierosolymam ad opus 

templi perferri, quod eodem ordine constat in prima templi 
constructione fuisse factitatum. Propter quod sibi Salo- 
mon regali potentia, ab amico rege Hiram^ absque nullo 
labore quaeque voluit accipiebat. Hie autem exules post 
multa annorum curricula patriam repedantes^ quia poten- 
tiam regni non habuere, cuncta pretio quae opus desidera- 
tum poscebat^ obtinebant. Spirituali autem sensu latomi 
sunt in constructione domus Dei, qui corda proximorum 
docendo, vel increpando instituunt ; quos dum firmo gradu 
inter participes ejusdem gratiae consistere docent, quasi 
quadrando circumpositis lapidibus aptant. Quocumque 
enim verteris quadratum, stabit. Et electorum mens dum 
inter universa mundi, sive adversa, seu prospera perman- 
serit immota, quasi quadratam sibi inesse figuram virtutis 
invictae demonstrant. In qua significatione etiam area 
Noe de lignis quadratis facta esse describitur. Nam ean- 
dem ecclesiam, quam templum de lapide factum significat, 
etiam area de lignis compacta figuravit, Eandem et taber- 
naculum de tabulis et cortinis compositum demonstravit. 
Caementarii vero sunt in domo Domini, iidem sancti prae- 
dicatores ; qui dum eos quos bonis operibus instituunt, 
copula caritatis ad invicem nectunt, quasi quadrates poli- 
tosque lapides, ne ordinem suae compositionis deserant, 
caementi infusione conjungunt, dicentes : Estote prudentes 
et vigilantes in orationibus, ante omnia mutuam in vobis- 
metipsis caritatem habentes continuam. Et apostolus 
Paulus habenda nobis praecipiens viscera misericordiae, 
benignitatem, humilitatem, modestiam, patientiam, et cae- 
tera hujusmodi, velut lapides, videlicet aedificii coelestis, 
continue subjecit : Super omnia autem haec caritatem, 
quod est vinculum perfectionis. Sed et Sidonii Tyriique, 
qui caedebant ligna cedrina de Libano ad structuram tem- 
pli, eosdem sanctos praedicatores figurate denuntiant, qui 
homines quondam in gloria seculi hujus sublimes ac 
nitidos, securi sermonis Dei de statu priscae conversa- 
tionis dejiciunt, ut salubriter prostrates, et velut ab hu- 
more corruptive ingeniti sensus excoctos, ab omni vitio- 
rum tortitudine corrigant, atque in ornatum sive muni- 

mentum sanctae ecclesiae sublimiter erigant. De quo 
typice dicitur in Psalmo qui inscribitur. In consumma- 
tione tabemaculi : Vox Domini confringentis cedros. Vox 
quippe Domini confringit cedros, ut consummetur taber- 
naculum, cum supema inspiratione corda superborum 
humiliantur, ut, his quoque correctis, sanctae ecclesiae nu- 
merus perficiatur. Unde bene Sidonii venatores, T3rrii 
coangustiati interpretantur. Venatores quippe sunt sancti 
praedicatores, cum vagos atque erraticos malorum sensus 
retibus fidei Christo subjiciendos capiunt, ipso dicente: 
Venite post me, et faciam vos fieri piscatores hominum. 
lidem sunt et coangustiati, quia press uram habent in 
mundo; tametsi confidentes, quia Dominus vicerit mun- 
dum. Latomi ergo et caementarii, lapides et caementum 
praeparantes ; Sidonii et Tyrii, cedros de Libano ad opus 
templi deferentes, sanctos praedicatores insinuant, qui 
mentes auditorum suorum ad societatem ecclesiae eru- 
diendo instituunt. Dant autem principes patrum, Josue 
videlicet et Zorobabel, ac fratres eorum, pecunias eisdem 
latomis et caementariis, quo eos promptiores ad operandum 
reddant, cum evangelizantibus verbum, hi qui tempore, 
merito, eruditione praecessere doctores, Christo auctore vel 
exempla virtutum suarum proponunt, vel divinorum api- 
cum paginas largiuntur, quorum exhortationibus vel pro- 
missis confortati, minus in labore coelesti lassescant. Dant 
et Sidoniis Tyriisque cibum, potum, et oleum, ut deferant 
ligna cedrina de Libano ad mare Joppen, cum eisdem doc- 
toribus, ut ad praedicandum idonei esse valeant, spiritualia 
charismata, in quibus maxima est caritas, aemulanda com- 
mandant. Vel certe cum Dominus noster, quern per 
Josue simul et Zorobabel designari docuimus, eisdem verbi 
sui ministris spiritualia dona partitur ; quibus intus illus- 
trati, fortiores efficiantur ad debellandam praedicando su- 
perborum jactantiam, ac sapientiam stultam. Neque opus 
habet doceri, quomodo cibus, potus, et oleum internam 
mentis nostrae refectionem significet, qui bene dicit illud 
Psalmistae Domino canentis : Parasti in conspectu meo 
mensam adversus eos qui tribulant me. Impinguasti in 

oleo caput meum, et poculum tuum inebrians quam prae- 
clarum est. Dantur ergo pecuniae latomis et caementariis^ 
datur lignorum caesoribus cibus, potus, et oleum^ ut ad 
aedificandum domum Domini materias praepararent^ cum 
praedicatoribus veritatis divinitus virtutum copia confertur, 
quibus adjuti ad corrigenda pravorum corda, ac percep- 
tioni supernorum bonorum aptanda sufBciant. Deferunt 
vero ligna excisa in mare, non in illo demergenda, sed per 
illud Joppen, quae interpretatur pulchritudo, perferenda ; 
cum iidem doctores auditoribus suis ad fidem vocatis, ten- 
tationes mundi sibi occursuras, sed fide superandas pro- 
nuntiant, ita ut primo sive vitiorum, seu pravorum homi- 
num, feri sint fiuctus tolerandi, et sic ad pulcherrima vir- 
tutum moenia portumque perveniendum. Possumus et ita 
intelligere, ligna ad aedificium templi futura per mare ad 
Joppen deferri, ut primum quidem abrenuntiemus diabolo^ 
qui dictus est a propheta draco, rex omnium quae sunt in 
aquis, hoc est impiorum ; quorum conversatio non est in 
coelis, sed in maris est perturbationibus seculi fluctuantis. 
Abrenuntiemus omnibus pompis atque operibus ejus, ac 
deinde ad pulchritudinem perveniamus fidei, qua sanctam 
Trinitatem, unum et verum Deum, qua dispensationem 
Dominicae incarnationis, qua unitatem sanctae ecclesiae, 
remissionem peccatorum, camis resurrectionem confite- 
mur. Unde recte in hac civitate Petrus Thabitam, devo- 
tam Deo fceminam, a morte suscitavit; quia nimirum in 
hujus perfectione fidei, et generaliter omnis ecclesia per 
baptisma a morte suscitatur peccatorum; et cum post 
baptisma denuo mortem peccati incurrimus, per eandem 
necesse est fidem poenitendo reviviscaraus, ac per recon- 
ciliationem sacerdotum ecclesiae rursus fidelium coetu red- 
damur. 

Cap, IV. In anm autem secundo adventus eorum^ ^cJ] 
Ad templum Dei eos venisse dicit, non quia templum fac- 
tum invenerunt, quippe cum praedictum sit illud, necdum 
fuisse fundatum ; sed ad templum Dei dictum est, ad locum 
templi Dei, ad opus quod templum reaedificare cupiebant. 
Fallunturque modemi Judaei, qui dicere solent numquam 

parietes templi^ sed tantummodo tectum a Chaldseis fuisse 
subversum; cum manifeste scribat Ezras, 61ios transmi- 
grationis templum a fundamentis fecisse. Cum autem 
supra dicatur, quod septimo mense venerunt in Hierusa- 
lem; hie vero addatur, quod anno secundo adventus 
eorum, mense secundo, opus templi inchoaverint ; patet 
profecto, quod in septem mensibus lapides, caementum, 
ligna, et caetera opera necessaria praeparaverint ; octavo 
autem incipiente mense operi optato jam instare coeperint. 
Sex enim erant menses anni primi, et Septimus sequentis ; 
quod in magno utique mysterio gestum quisque doctus 
facillime inveniet. Septem quippe ad sabbatum pertinent, 
in quo die Dominus vel condito mundo requievit ab omni- 
bus operibus suis, vel redempto per passionem suam 
mundo requievit in sepulchre. Octo ad primam sabbati, 
in qua ipse resurrexit a mortuis. Septem ad spem nostri 
post mortem sabbatismi. Octo respiciunt ad gaudium 
nostrae post resurrectionem perpetuee beatitudinis. Quia 
ergo omnis electorum operatio, qui sunt templum et domus 
Dei, per gratiam Sancti Spiritus et incipit, et perficitur, 
omni respectu et intentione futurae quietis et immortalitatis 
peragitur ; recte scrutatores templi a septimo mense oblatis 
Deo holocaustis, sumptus ad aedificandum praeparare inci- 
piunt, atque in septem mensibus sumptibus praeparatis, 
octavo opus ipsum aggrediuntur. Neque alius omnino in 
pneparatione tanti operis reperitur numerus, quam ille qui 
▼el gratiam Sancti Spiritus septiformem, qua adjuvamur 
operantes, vel requiem animarum, aut resurrectionem cor- 
porum, quam bene operantes speramus, figurate denun- 
tiat. Quid autem tempus significet quadraginta et sex 
annorum, quibus sedificatum est templum, ut etiam evan- 
gelii scriptura testatur, suo loco exponitur. Magna autem 
totiuB populi illius devotio, et nobis quoque solerter imi- 
tanda ostenditur, cum non solum majores natu, Zorobabel 
videlicet et Josue, et reliqui sacerdotes ac Le vitae, sed et 
omnes qui venerant de captivitate in Hierusalem a majore 
usque ad minorem, statuerunt Levitas, qui urgerent opus 
Domini. Gaudebant namque, se de captivitate Babylonica 

Hierosolymam fuisse reverses ; et quantum superbse civi- 
tatis idola ac flagitia quae evaserant, horrebant, tantum 
sacratae Domino civitatis^ ad quam pervenire meruerant, 
decorem videre cupiebant. Quantum phana idolorum, 
quibus diutius interfuerant, abominabantur ; tantum tem- 
plum sui Conditoris^ quod dirutum esse dolebant, et a 
quo diutius captivi exulaverunt, ocius restaurari volebant, 
Eodem namque ordine etiam nunc non solum episcopi ac 
presbyteri, et plebem fidelium^ domum videlicet Dei, de- 
bent aedificare docendo, et doctores illi qui opus verbi 
sanctissimum diligenter impleant, consulendo praeponere. 
Sed et ipse populus de captivitate vitiorum, ad visiomun 
verae pacis vocatus, ministerium sibi verbi necesse est ab 
his qui dicere norunt, exigat. Qui videlicet ministri ser- 
monis, id est, Levitae, a viginti annis et supra constituti 
esse narrantur ; quia nimirum tales sunt ad prsedicandum 
Dei verbum populo praeferendi, qui decalogum legis, non 
solum executione operis in exemplum suis auditoribus 
ostendant, sed et puritate atque integritate cordis in con- 
spectu sui Conditoris intemeratum custodiant. Nec dubi- 
tandum est ibi statum ecclesiae prosperum sumere profec- 
tum, ubi et praesules suum gradum rite custodientes, 
populo magistros veritatis, a quibus erudiatur, regulariter 
ordinant, et ipse populus datos sibi magistros, ne a dicendo 
cessent, diligenter audiendo, ac dictis eorum obtemperando 
compellunt. Sed heu, proh dolor, juvat nostrorum socor- 
diam temporum, majoresque simul et minores laedit, bos a 
praedicando verbum, illos ab audiendo, utrosque a faciendo 
praepediens, quod minus sollicite pensemus, vel quanta 
acerbitas daeraonicae captivitatis, de qua eruti sumus ; vel 
quanta sit solennitas, ad quam vocati sumus, supemae 
Hierusalem matris omnium nostrum, cujus in praesenti 
ecclesia jam pignus accepimus. Verum intueamur eximia 
patrum opera, quo amplius de nostras actionis pusillitate 
confundamur. Sequitur : 

Stetitque Josue et filii ejus^ ^c.] Josue hoc loco non 
filium Josedec sacerdotem magnum dicit, sed unum de 
Levitis, de quibus prasdictum erat, quod constituti fuerint 

a viginti annis et supra ad urgendum opus Domini ; de 
quibus fuit et Cedmiel, et filii Henadad, qui pariter in- 
juncto sibi eidem open, cum filiis et fratribus suis curam 
adhibuisse narrantur; denique supra in catalogo populi 
Israel, hi post sacerdotes, primi Levitarum nominatim 
commemorantur. Levitae, inquit, filii Josue, et Cedmiel 
filiorum Odeviae lxxiv. Unde ex utroque loco colligitur, 
principes eos et patriarchas fuisse Levitarum temporis 
illius. Ubi bene filii Juda in medio Levitarum interpo- 
nuntur, qui simul instaurando templo Domini curam im- 
penderint ; et hi propter eundem pietatis consensum quasi 
unus stetisse commemorantur. Hie namque est ille, de quo 
praediximus, nobis semper imitandus ordo virtutis, ut ec- 
clesiam sanctam, et dicati Deo gradus omnes, et communis 
populi totius devotio pro suo quisque modulo aedificet. 
Notandumque, et crebrius rememorandum, quantum boni 
populo malum captivitatis contulerit ; de qua eruti tanta 
omnes intentione, quanta nunquam antea coelestibus obse- 
quiis operam dare probantur. Sed et hodie multis qui in 
pace ecclesiae negligenter vixerant, subito errasse, et in 
flagitia aliqua cecidisse profuit, dum post casum poenitendo 
erecti, vigilantius Domino servire coeperunt; et qui pigri 
ac desides in innocentia stare videbantur, per accidentem 
sibi ruinam admoniti sunt solertius erga sui custodiam 
contra omnes antiqui hostis insidias accingi ; ita ut qui nec 
propriam vitam curando offenderant, postmodum etiam 
fraternae salutis cum sua erectione curam gerant. Omnis 
igitur populus revertentium de Babylone in Hierusalem, 
curam templi restaurandi, sed maxime Levitae, et filii Juda 
habuere, videlicet propter sacerdotalem simul et regiam 
sanctae ecclesiae dignitatem. Regalis enim praecipue et 
sacerdotalis tribus templum aedificant ; quia omnes nimi- 
rum, qui corda fidelium vel docendo vel bene vivendo 
instituunt, ad corpus aetemi regis ac sacerdotis, hoc est 
Domini et Salvatoris nostri pertinent. Unde et ipsi auc- 
tores operis de utraque tribu, Jesus videlicet de sacerdotali, 
Zorobabel vero de regia, originem duxere. 

Fundato igitur a cdemeutariis templo Domini^ ^c.] Magna 
VOL. VIII. D d 

omnium personarum devotio ostenditur, cum fundato 
templo Domini, et sacerdotes, et Levitae, et populus omnis, 
juxta suum quique gradum misericordiam Domini lauda- 
bant. Sacerdotes quidem sanctis ornati vestibus, prout 
stante adhuc templo consueverant, tubis personantes, et 
COP populi ad suavitatem supemae laudis accendentes : Le- 
vitae autem in cymbalis bene sonantibus hymnos Domino 
concinentes ; populus vero clamore communi affectum sui 
cordis in laudando Dominum ostendens. Laudabant au- 
tem Dominum Levitae per manus David, sive in organis, 
quae ipse fecit; sive psalmos, quos ipse instituit, conci- 
nentes, sive quia David in collocatione arcae principem 
fecit ad confitendum Domino Asaph et fratres ejus, ut 
Verba Dierum testantur, de quo rursum dicitur : Quia filii 
ejus sub manu ipsius erant, prophetantes juxta regem. 
Merito et hoc in loco, cum filii Asaph laudarent et confi- 
terentur Domino, per manus David, hoc est juxta dispo- 
sitionem ejus hoc fecisse intelligendi sunt. Juxta my sticum 
vero sensum, fundato a caementariis templo Domini, stant 
sacerdotes in omatu suo cum tubis, cum conversis ab 
errore peccatoribus, et fundata in corde illorum fide ac 
dilectione Christi, congaudent omnes qui audiunt eccle- 
siarum magistri ; seque ipsos solertius operibus bonis or- 
nantes, tubis doctrinae salutaris insonant, quatenus et ex- 
emplo virtutum, et hortamento sermonum adjuvent bona 
coepta eorum qui vel nuper ipsi poenitendo ad gratiam 
Christi convenire, vel nuper alios ad gratiam Christi do- 
cendo convertere. Stant et Levitae, ut laudent Deum in 
cymbalis, cum etiam secundi ordinis ministri ad informa- 
tionem neophytarum piis actibus suo Conditori deserviunt, 
et hoc in mutuae dulcedine caritatis. Cymbala namque, 
quae se invicem tangunt ut resonent, aptissime opera 
caritatis exprimunt, quibus alterutrum se sancti ad laudem 
sui excitant auctoris. Laudant etiam ilium per manum 
David regis Israel, cum ipsius Domini et Salvatoris ea quae 
per carnem gessit opera diligenter considerare, et in quan- 
tum sufficiunt imitari satagunt. 

Plurimi etiam de sacerdotibus et Levitts, ^c.] Qui vide- 

rant templum prius fundatum, et hoc templum coram 
oculis suis^ partim fletus, partim gaudii voces emittebant. 
Gaudii quideiA^ quia templum Domini, quod destructum 
fuerat, jam restaurari coepisset. Fletus vero, quia dolebant, 
cementes quantum paries coeptus illius temporis a magni- 
ficentissima quondam Salomonis potentia, qua prius tem- 
plum fundatum est, distaret. Laetabantur multum, quia 
soluti a captivitate, templum reaedificandi facultatem acce- 
perant. Sed flebant voce magna, quia prius templum 
ob sua scelera noverant esse dirutum, cujus nec magnitu- 
dinem ipsi, nec decorem ullatenus aequiparare valebant. 
Nam quia propheta dicebat: Magna erit gloria domus 
Domini istius novissimae, plus quam primae ; quia majoris, 
non ad magnitudinem vel ornatum domus, sed ad rem 
ipsam pertinet ; quia majoris miraculi, et evidentioris erat 
divinae virtutis, quod paucae captivorum reliquiae inimicis 
etiam resistentibus tantum opus perficere valuerunt, quam 
quod rex opulentissimus, nullum omnino habens adver- 
sarium, immo potentissimum ac ditissimum Tyri regem 
habens adjutorem, hoc cum artificibus doctissimis, prout 
voluit, fecit. Item major erit gloria domus illius novis- 
simae, quam primae ; quia in priore domo cultures veteris 
testamenti, legis et prophetarum scripta populis praedica- 
bant. In secunda autem Christus et apostoli gratiam novi 
testamenti, ac regni coelestis evangelizabant introitum. 
Sed et in reaedificatione templi spiritualis fletus et laetitia 
simul principibus nascitur. Gaudent namque doctores 
sancti in salute poenitentium ; lugent, quia unquam poeni- 
tenda commiserint, et non semper in Auctoris sui voluntate 
perstiterint. Exultant ipsi de sua salute, qui per poeniten- 
tiam a morte animae surrexerunt ; lugent se unquam pec- 
cando vitam animae perdidisse. Laetantur et neophyti 
gratia sui Redemptoris se esse collectos ; dolent se cum 
toto genere humano in primo parente perisse, et quasi 
corrupto ab hostibus templo Dei, statu videlicet corporis 
et animae immortalis, in Babylonem, id est, confusionem 
praesentis exilii se fuisse transmigratos. Verum quia cres- 
centibus bonorum profectibus, crescit pariter invidia ma- 

lorum, neque unquam inter aiigmenta piorum deerunt 
tentamenta pravorum, qui vel bonum ficte ostentando, vel 
aperte malum ingerendo, sanctos laedere fconentur, recte 
subjungitur. 

IN CAP. IV. 

Audierunt autem hostes Jud<B et Benjamin, §•(?.] Nota 
est historia; quia hostes Judae et Benjamin Samaritas 
dicit, quos captivitatis decern tribubus rex Assyriorum de 
diversis gentium populis in civitates eorum et terras trans- 
tulit. Qui postmodum accepta Dei lege, et hanc ex parte 
servabant, et nihilominus eisdem quibus antea simulacris 
serviebant. Hi ergo, quia veros Dei cultures abominaban- 
tur, polliciti sunt eis auxilium operis, ut in societatem 
recepti possent inferre dispendium. Facile autem cuivis 
patet, quia tales populi falsos fratres, hoc est haereticos, et 
malos catholicos figuraliter exprimunt. Qui hostes sunt 
Judae, hoc est confessionis et laudis, quam ecclesia Domino 
in praesenti per fidem rectam et opera fide digna ofiert. 
Hostes quoque Benjamin, hoc est filii dexterae, dum eos 
qui se audiunt, a sorte segregant populi fidelis, qui ad 
dexteram Judicis in futuro benedictionem est et regnum 
percepturus aetemum. Tales ergo dicunt ad Zorobabel et 
principes patrum, iEdificemus vobiscum, quia ita ut vos 
quaerimus Deum vestrum, cum afiectant haeretici auctori- 
tatem sibi praedicandi aeque inter catholicos tribui, promit- 
tentes se unam eandemque cum eis rectae fidei et ope- 
rationis tenere ac diligere castitatem, quatenus accepta 
potestate docendi in medio boni seminis, a quo apostolus 
Paulus cognomen accepit, ut spermologos, id est, semini- 
verbius diceretur, zizania doctrinae occultae interserant. 
Sic fecere quidam in Nicaeno concilio, qui recte fidei inter 
catholicos patres non catholica mente subscripserunt ; ut 
quo fidelibus familiarius essent admixti, eo recipiendae 
perfidiae Arianae liberius locum struerent. Sic Pelagius in 
concilio Palaestino haeresim suam, qua gratiam Dei acer- 
rime impugnabat, confessione et scripto non ex animo 
anathematizavit, ne ipse a catholicis sacerdotibus ana- 
tbematizatus, locum docendi in ecclesia, ac suum erro- 

rem seminandi facultatem amitteret. Ecce, inquiunt^ nos 
immolavimus victimas ex diebus Assorhaddan regis Assur, 
qui adduxit nos hue. Immolastis victimas, sed immundas ; 
quia non renuntiastis idolis. Quae enim participatio jus- 
titiae cum iniquitate ? aut quae societas luci ad tenebras ? 
quae autem conventio Christi ad Belial ? Intrastis namque 
tenram filiorum Israel, non a Josue introducti, non Hiero- 
solymorum imperio subditi, sed a rege perfido, ab hoste 
populi Dei, in terram ejus adducti, non ut in hac Domino, 
sed eidem regi adversario serviatis. Sic etenira haeretici, 
sic falsi catholici, cum pacem ecclesiae, vel vivendo per- 
verse, vel etiam docendo impugnant, ab Hierosolymorum 
sunt regno prorsus extranei, et ad gentilium magis, quo- 
rum peccata non deserunt, sortem perditam pertinent; 
immo, ut apertius dicam, tales non Domino Jesu, sed dia- 
bolo duce, cujus figuram Assorhaddan rex Assur tenuit, 
sanctae ecclesiae fines introeunt. Quo enim nisi diabolo 
instigante agitur, cum quis sacramenta ecclesiae percipit, 
non ut per haec ipse Deo consecretur sanandus, sed ut 
consecratus Deo alios ex familiaritate corrumpat, acrius 
indamnandus j Sic fecit Simon ille Magus, qui baptismum 
in ecclesia, non ob suae studium salvationis, sed ut res 
ecclesiae certius ex vicinitate dignosceret, accepit; qnod 
exitu ipso perdocuit, cum ecclcsiam, quae in persona ficti 
fratris nequit, in persona aperti hostis acerbissime turbavit. 
Sequitur : 

Non esi vobis et nobisy ut cBdificemus domum Deo nostro^ 
^c.] Non est haereticorum aedificare domum Domini, quie 
est ecclesia, a qua ipsi probantur esse alieni ; sed eorum 
solummodo qui Christo vero regi ac sacerdoti adhaerentes, 
principes patrum vocati meruerunt, ob curam videlicet 
piam, quam habent erga eos qui Deum videre desiderant, 
quod interpretatur Israel. 

Factum est igituVy ut populus terra impedirety ^c.] Recte 
populum terrae dicit eos, qui operarios veritatis turbabant, 
atque opus ecclesiae tentabant impedire. Populum autem 
Juda, id est, confitentem, et glorificantem eum qui integra 
mente Domino Deo suo aedificare, hoc est ejus voluntatem 


Digitized by 


Google 



406 


ALLEOORICA EXPOSITIO 


faciendam^ gloriam quaerendam^ omnium quos posset ani- 
mos atque ora convertere quaerebat. Quoties autem hae- 
retici non solum in civitatibus singulis, venim et in pro- 
vinciis integris, vel perverse docendo, vel etiam hostiliter 
saeviendo, dogma verae confessionis impedierint, utinam 
nesciremus. Nam ut de magistro gentium sileamus, qui 
biennio vinctus in Caesarea ob persecutionem Judaeorum, 
ab oflBcio aedificandae domus Dei linguam compescuit; 
ecce sequentium haereticorum insidiis, beatus Athanasius 
pluribus annis patria profugus, Ambrosius in sua civitate 
obsessus, Hilarius in exilium relegatus, Eusebius marty- 
rium passus ; plures in Africa episcopi linguis abscisis, a 
sua provincia ejecti, alii atque alii diversis poenis vexati vel 
interempti, domum Dei, quam aedificaverant, populis terrae, 
hoc est hominibus sua quaerentibus, non quae sunt Jesu 
Christi, prophanandas demisere ; donee tempore divinitus 
proviso, denuo sapientibus architectis reaedificandae post 
captivitatem ejusdem domus copia suppeteret; id est, 
donee catholicis patribus restaurandae, post deprehensas ac 
superatas haereses, ecclesiae facultas daretur. 

Conduxerunt autem adversum eos consUiat^eSy ^c.] No- 
tanda distinctio verborum ; quia consiliarios quidem, dicit, 
dato pretio conduxerunt adversum instauratores templi, 
ut destrueretur consilium eorum ; non tamen destructum 
dicit consilium eorum esse, aut quod opere cessarent, pri- 
usquam scripta ad Artaxerxen epistola accusationis, ipso 
jubente prohibuerunt eos, ut scriptura dicit, In brachio et 
robore. Ibi enim sequitur: Tunc intermissum est opus 
domus Dei in Hierusalem, et non fie bat usque ad annum 
secimdum Darii regis Persarum. Unde colligitur, quia 
toto quidem tempore Cyri operi coepto, quamvis segnius 
justo, instabant ; illo autem mortuo, non consiliis pravis 
impediti, sed aperta sunt impugnatione ab operando repul- 
si. Non enim aiidebant hostes, vivente adhuc Cyro, qui 
opus illud jusserat fieri, aperte obluctando, quamvis occulte 
suggerendo vel consiliando, edictis illius contraire. In 
promptu est autem allegoricus sensus ; quia ecclesiam 
hseretici, prout temporis opportunitas arriserit, nunc con- 

siliia malignorum dogmatum, nunc acerbiore gladiorum 
pugna insequuntur, et aliquando etiam sufiragio genti- 
lium principum earn vexare non metuunt. Impediunt 
enim manus populi Judae, cum ecclesiam in membris suis 
infirmioribus ab operibus piae professionis retardant. De- 
struere nituntur consilium operandi^ cum etiam animos 
eorum ab intentione ipsa bonae actionis revocare satagimt. 
Accusant eos ad reges, cum principum quoque terreno- 
rum contra ecclesiam praesidia conquirunt. Quod quan- 
tum noceat fidei, tempore Arianae perfidiae luce clarius 
innotuit. 

Cap. V. In anno autem regni Ameriy scripserunt 

accusationemy ^c.] Artaxerxen hunc, qui epistolam accusa- 
tionis a Samaritis suscipiens, vetuit Hierusalem ac tern- 
plum construi, Josephus putat esse Cambysen filium Cyri, 
qui post patrem triginta annis imperio functum^ ipse octo 
annis regnavit; et post eum Magi uno anno regnantes, 
Darium filium Hystaspis regni habuere successorem. Cu- 
jus secundo anno^ templum quo aedificari permisit^ dixit per 
Zachariam prophetam angelus, pro populo interveniens : 
Domine exercituum, usquequo tu non misereberis Hierusa- 
lem et urbium Juda^ quibus iratus es ? Iste septuagesi- 
mus annus est. Asuerus autem, cui pariter epistola accu- 
sationis missa dicitur, ideo fortasse an aliquid rescripserit, 
aut respondent, tacetur, quia vel eodem quo regnare coepit 
anno decedens, Artaxerxi potius apicem regnandi, et haec 
curandi reliquit; vel contemporaneus quidem erat Arta- 
xerxi, sed quasi minoris potentiae ilium magis haec tractare 
ac decemere permisit. 

Hoc est exemplar epistoliCy ^c.] Artaxerxes, cui suadetur, 
et qui suasus praecepit, ne Hienisalem aedificaretur, figu- 
ram tenet vel alicujus gentilium principum, e^clesiae uti- 
que inimici et persecutoris ; vel ipsius antiqui hostis om- 
nium bonorum, adversariique Judaeis qui accusabant apud 
regem viros ecclesiasticos : Samaritani, qui accusabant, 
haereticos, ut semper, designant. Unde congrua sibi voce 
Hierusalem civitatem rebellem ac pessimam nuncupant. 
Talem namque haeretici catholicam, quam impugnant. 

unitatem judicant. Re autem vera rebellis est, et muros 
parietesque rectae fidei lapidibus testimoniorum coelestiuin 
adversus tela impugnantium errorum componit^ de quibus 
Esaias dicit ; Et occupabit salus muros nostros, et portas 
tuas laudatio. Sed non est pessima dicenda, nisi ab illis 
solum modo, qui ab optima sunt sententia prorsus aversi. 
Inter quae notandum, quod ex eo tempore populus Dei, 
Judaeorum coepit nomine censeri, eo quod ex tribu Juda 
maxime fiierint hi qui primo de captivitate ascendentes, 
Hierosolymae urbis moenia, et opus templi restaurarunt, 
evacuatamque habitatore provinciam, denuo superatis hos- 
tibus, qui proxima tenebant loca, possederunt. 

Nunc igitur noium sit regty Deo gratia, quia verum 
de civitate Domini, quae est ecclesia, hostes ipsius civitatis 
confitentur ; quia si aedificata post captivitatem fuerit, et 
muri illius civitatis de lapidibus vivis, hoc est animabus 
sanctis, contra mundi hujus superbiam erecti, tributum 
nefandae servitutis cives illius, hoc est electorum populi, 
ultra malignis spiritibus peccando non dabunt. Quinimmo 
principibus potestatis aeris hujus, aedificatio pietatis nocebit, 
dum quotidie per lavacrum regenerationis regno diaboli 
auferuntur plures ex his, qui in servitium regni illius ob 
reatum primae transgressionis fuerant generati ; qui agente 
gratia Dei per Jesum Christum Dominum nostrum, am- 
plius hosti indebitum, sed suo Conditori jam justum 
vectigal debitae servitutis tribuunt, annuosque redditus 
primitiarum ac decimarum suarum, quae per inchoationem 
ac perfectionem bonorum operum hunt, illi a quo accepe- 
runt lai’gitori donorum, et bene vivendo, et gratias agendo 
referunt. 

Nos ergo memores salis quod in palatio comedimusy 
Sal in palatio comedunt Samaritani, cum haeretici sapore 
mundanae philosophiae, cum suavitate rhetoricae, cum ver- 
sutia dialecticae artis instituunt. Qui etiam laesiones regis 
perfici videre nefas ducunt, cum sufferre nequeunt, si qui 
regnum diaboli pia fide vel actione impugnare conantur, 
et timent bella concitari in ecclesia, ne a propugnatoribus 
illius haercscs et fallacise ipsorum una cum gentilium dog- 

matibus debellentur, duce nimirum illo qui ait : Non veni 
pacem mittere, sed gladium. Et iterum: Ignem veni 
mittere in terrain ; et quid volo, nisi ut ardeat ? Gladium 
videlicet sui verbi, quo adversarios stemat; et ignem 
caritatis, quo suorum corda accendens^ omnia contrarue 
seethe arma et scuta comburat. 

Nuntiamtis nos regi^ quordam si dvitcLS ilia (edificata 
fuerity Eluvium dicit Euphratem, intra quern Syria 
est. Qui merito rivum sancti baptismatis insinuat, vel 
quia imus de quatuor fluminibus est, quae de uno paradisi 
fonte orientia totum orbem irrigant ; in figuram nimirum 
quatuor evangelistarum, qui ab uno fonte vitae, id est 
Domino Salvatore inspirati, consona voce gentibus cunctis 
lavacrum salutis praedicant; vel quia Euphrates firugifer 
interpretatur ; quod vocabulum aptissime congruit illi 
Sacramento, quo orbis ablutus et sanctificatus, fructum 
animarum tricenum, sexagenum, et centenum Deo gignere 
consuevit. Quaerit ergo rex Persarum, qui interpretantur 
tentantes, possessionem trans fluvium, cum antiquus hostis 
excitatis tentationum incursibus, ecclesiae fines irrumpere, 
et eos etiam qui sacro sunt fonte redempti, sibi subjugare 
conatur. Juvant eum Samaritae, cum impugnantes eccle- 
siam haeretici, pro regno diaboli militemt, et quasi dolentes 
dicunt: Quoniam si civitas ilia aedificata fuerit, et muri 
ipsius instaurati, per fidem utique rectam, et opera religiosa 
justorum, ille trans fluvium, id est in cordibus eorum qui 
jam Deo renati sunt per baptismum, possessionem locum- 
que habere non possit. Intelliguntur etiam hi qui fidem 
rectam non intelligunt, quod imam eandemque mentem 
lux simul et tenebrae, iniquitas et justitia, Christus et 
Belial, possidere ncqueunt. 

Verbum misit rex ad Rehum Beelteem et Samsai scribaniy 
Patet literae sensus, patet et allegoriae ; quia rex pro- 
fanus, antiquus videlicet adversarius, libentissime favet votis 
eorum qui ecclesiam persequuntur, et earn aedificari prohi- 
bent. Habitant autem hostes Hierosolymorum in Sama- 
ria quae interpretatur custos ; non quia praecepta fidei et 
veritatis ulla ratione possint custodiie, qui vision! verae 

pacis obstinata mente probantur contraire, sed quia ipsi 
custodiam penes se virtutum manere jactant, quando ad- 
versus moenia pacis per haeresim pugnant. 

Itaque exemplum edicti Artaxerxis regie lectum est^ 

Patet autem ordo historiae, quod hostes populi Dei primo 
opus sanctum persequendo impediebant, deinde consilium 
rectae intentionis eorum consiliis nequam dissipare tenta- 
bant, nec adhuc tamen eos ex toto ab opere domus Domini 
retrahere valebant, priusquam regali auxilio fulti, auctori- 
tatc illis publica obsisterent. Quorum notanda in accu- 
sando fraudulentia, quod eos qui domum Dei aedificabant, 
civitatem contra regnum Persarum aedificare querebantur; 
ct praecipiente rege ne civitas sedificaretur, ipsi mox ac- 
cepta regaliura literarum auctoritate, ne templum aedifica- 
retur, noxia virtute restiterunt ; cum neque ipsi aliquid de 
constructione templi, sed tantummodo civitatis accusas- 
scnt, neque rex aliud quam civitatem prohibuisset con- 
strui. 


LIBER SECUNDUS. 

IN CAP. V. 

Cap. VI. Prophetaverunt autem Haggeua prophetoy et 
ZachuriaSj Haec in libris eorundem prophetarum 

plcnius scripta sunt ; quibus videlicet verbis ipsi vel socor- 
diam redarguerint eorum qui negligentiores erga opus 
templi extiterant, vel promisso Dei auxilio eos ad operan- 
dum accenderint ; qua item devotione ad exhortationem 
illorum Zorobabel ac Josue, seu populus omnis sese ad 
opus asdificandae domus Domini accinxerint. Et quidem 
Ilaggeus propheta ita incipit : In anno secundo Darii 
regis, in uno die mensis sexti, factum est verbum Domini 
in manu Haggei prophetae dicens : Die ad Zorobabel filium 
Salathiel, et ad Jesum filium Josedec sacerdotem magnum, 
dicens : Haec ait Dominus exercituum, dicens : Populus 
iste dicit, Nondum venit tempus domus Domini aedificandae. 
Et factum est verbum Domini in manu Haggei prophetae 

dicens : Nunquid tempus vobis est, ut habitetis in domibus 
laqueatis^ et domus ista deserta? Et paulo post: Et 
suscitavit Dominus spiritum Zorobabel filii Salathiel duels 
Juda, et spiritum Jesu filii Josedec sacerdotis magni^ et 
spiritum reliquorum de omni populo; et ingress! sunt^ et 
faciebant opus in domo Domini exercituum Dei sui^ in die 
vicesima et quarta mensis^ in sexto mense^ in anno secimdo 
Darii regis. Et in sequentibus, quod supra posuimus : 
Magna erit gloria domus istius novissimae plus quam 
primae, dicit Dominus exercituum. Item Zacharias ita 
incipit : In mense octavo, in anno secundo Darii, factum 
est verbum Domini ad Zachariam, filium Barachiae filium 
Addo, prophetam. Ex quo titulo clarius apparet, quomodo 
eundem prophetam Ezras filium Addo nominet, videlicet 
quod nepos illius fuerit. Ipse autem Addo propheta fuisse 
nobilis intelligendus est, cujus Zacharias cum esset eximius 
in prophetis, jure filius diceretur. Inter quae notandum, 
quanti spiritus isti prophetae fuerint, ut adversum tanti 
regis edictum et Samaritanos, gentesque cunctas per cir- 
cuit um aedificationem templi impedientes, juberent tern- 
plum exstrui. Zorobabel quoque et Jesus, et populus qui 
cum eis erat, non minoris fidei probantur extitisse, ut 
prophetas magis audirent jubentes, quam prohibentis regis 
imperium. Verum quia saepius in hoc volumine de Zoro- 
babel et Josue, sive Jesu (unum enim est nomen), diximus, 
quomodo Dominum Salvatorem, regem ac sacerdotem sum- 
mum et genere designarent et actione, commodum videtur 
ipsa etiam nomina eorum, quomodo ilium significent, ex- 
ponere. Zorobabel ergo dicitur hortus in Babylone, sive 
magister Babylonia ; Salathiel petitio mea Deus ; Jesus 
sive Josue, salvator ; Josedec, Dominus Justus. Et quidem 
aperte, sicut et filius Nun Dominum Christum Jesum 
sonat. Unde uterque populum in terram repromissionis, 
ille de longo incolatu eremi, hie de longiore servitio capti- 
vitatis introduxit, in figuram veri Jesu, qui electos suos ab 
omnibus malis eruens, ad promissa superni regni gaudia 
inducit, qui est fihus Josedec, id est, Domini justi, de quo 
canitur in Psalmo : Dominus Justus concidet cervices pec- 

catorum, confundantur et revereantur omnes qui oderunt 
Sion. Zorobabel, quod hortus in Babylone vocatur, juxta 
historian! ad ipsum respicit j quia ibi natus est, cum esset 
de stirpe David, qui est natus in Bethlehem. Juxta vero 
allegoriam, ad Dominum pertinet ; qui ut modum a con- 
fusione errorum erueret, in Babylone, id est, in confusion e 
hujus mundi ad tempus oriri et conversari dignatus est. 
Qui etiam magister Babylonis vocatur, non quod ea quae 
Babylonis, id est, hujus mundi sunt doceat ; sed quod eos 
quos Babyloniorum jugo pressos invenit, ad gratiam liber- 
tatis erudiat, atque eruditos ad moenia patriae coelestis 
perducat. Cujus pater est Salathiel, id est, petitio mea 
Deus, qui ipse dicit in Psalmo : Pete a me, et dabo 
tibi gentes haereditatem tuam. Sed et unusquisque fide- 
lium Deum et Patrem Domini nostri Jesu Christi invocans 
cum non aliud ab illo quam ipsum Deum quaerit, potest 
recte Salathiel, id est, petitio mea Deus nominari, juxta 
illud psalmistae : Quid enim mihi restat in coelo, et a te 
quid volui super terram? et caetera, usque dum ait : Mihi 
autem adhaerere Deo bonum est. Petitio ergo nostra Deus 
est, cum ipsum solum ab ipso quaerimus, ut eetema ipsius 
mereamur visione perfrui. 

In ipso tempore venit ad eos Thathannai^ ^c.] Patet 
literae sensus, quia confortati verbis prophetarum optimates 
J udseorum, non valebant hostium insectationibus a sancto 
opere praepediri, a quo quiescentibus adhuc prophetis prae 
timore hostium cessaverant. Quod eodem nunc ordine in 
sancta ecclesia geritur, dum hi qui malignorum vel homi- 
num vel spirituum insidiis retardati, tepidiores erga opus 
bonum aliquandiu permanserant, repente verbis sive doc- 
torum fidelium seu divinarum scripturarum correcti, in 
tantum bonis studiis fervere incipiunt, ut nullis tentationum 
valeant machinis vinci, aque proposito suae intentionis revo- 
cari. Quaeritur autem merito, quomodo dictum sit. Ad 
quod respondimus eis; quasi et ipse qui scripsit, tunc 
praesens adfuerit, cum Ezras hunc librum scripsisse dica- 
tur, qui non his temporibus Hierosolymae fuisse, sed longo 
post tempore, regnante Artaxerxe, illo venisse reperitur. 

Aut ergo vere ibi fuit tempore illo quo templum aedificaba- 
tur, et facto templo rediit Babyloniam, ut plures de filiis 
Israel reduceret ad Hierusalem ; aut certe etiam si adhuc 
ibi non erat, cum aedificaretur templum, se tamen illis 
jungit qui sedificabant, quia quasi suum esset omne quod 
erga fratres suos agebatur, vel quod ipsi agebant, aestima- 
bat. Sic et apostolus ob concordiam fraternitatis, se quo- 
dammodo consociat eis qui in fine seculi futuri sunt 
sanctis : Nos, inquit, qui vivimus, qui residui sumus, 
in adventu Domini nostri non praeveniemus eos qui 
dormierunt. 

Placuitque ut res ad Barium referretur, §*c. usque ad 
finem epistolae.] Multum dissimilis est haec epistola, quam 
Thathannai scribit Dario, illi epistolae quam Rehum et 
Samsai scripserunt Artaxerxi. Ilia namque accusatione 
Hierosolymitarum, haec laude non solum gentis, sed et Dei 
omnipotentis plena est. Denique ita incipit: Dario regi 
pax omnis. Notum sit regi, isse nos ad Judaeam pro- 
vinciam, ad domum Dei magni, quae aedificatur lapide 
impolito, et ligna ponuntur in parietibus, opusque illud 
diligenter exstruitur, et crescit in manibus eorum. In- 
terrogavimus ergo senes illos, et ita diximus eis : Quis 
dedit vobis potestatem, ut domum banc aedificaretis ? &c. 
In quibus verbis hoc quoque notandum, quomodo dictum 
sit, lapide impolito domum Dei aedificatam ; cum constet, 
tantum opus non nisi de politis lapidibus potuisse fieri. 
Sed lapide impolito intelligendum est lapide novo, quern 
ipsi quidem impolitum repererunt, sed poliendo aptum 
aedificio domus Domini fecerunt ; nam etsi veterum lapi- 
dum, qui, sicut Hieremias plangens ostendit, dispersi erant 
in capite omnium platearum, aliqui remanserunt ; nulli 
tamen dubium, quin novi essent lapides poliendi, ex quibus 
opus templi possit impleri. Cujus nimirum rei in promptu 
est mysterium, cum viderimus ecclesiam Dei aedificari, non 
solum de his qui poenitendo resipiscunt ad vitam sanctita- 
tis, quam olim peccando perdiderant ; verum etiam de illis 
qui nuper ad fidem vocati, institutione magistrorum quasi 
norma opificum compositi, atque in sedificium domus Do- 

mini congruo sibi sunt online locati. Quamvis et ita recte 
possit accipi, quod de veteribus ac novis lapidibus^ de 
jamdudum politis^ ac diutius impolitis templum sit aedifica- 
turn ; cum de utroque populo, J udaeonim scilicet et gentili, 
una Christ! ecclesia colligitur ; uno, qui jamdudum cogni- 
tione atque observantia legis Dei velut politus extiterat; 
alten), qui idololatrise mancipatus, nulla spiritualium archi- 
tectorum industria, nullo pietatis cultu deformitatem agres- 
tis ac terrenae mentis exuerat. Quodque sequitur in eadem 
epistola : Et ligna ponuntur in parietibus. Ligna quae ad 
monimentum vel ornatum erant parietum tempi! apposita, 
eandem sanctorum vitam in omatum sanctae ecclesiae, quam 
et lapides signant, juxta quod supra docuimus. Quorum 
videlicet lignorum meminit propheta in Psalmo, in quo 
domus Domini aedificatur post captivitatem : Tunc exulta- 
bunt omnia ligna sylvarum ante faciem Domini^ quoniam 
venit judicare terram. Exultant quippe corda superborum 
quondam, quoniam de monte impio patemae traditionis 
excidi, atque in aedificationem domus Domini meruere 
transferri. Exultant autem ante faciem Domini, quoniam 
venit judicare terram ; cujus districtionem judicii salubriter 
timendo praevenerunt, et cujus adventum quondam pecca- 
tores poterant timere, jam nunc correct! et justificati, 
ocius hunc ad se desiderant. Ilia ergo epistola insidiosis, 
haec amicalibus est scripta literis ; et merito, quia ilia 
a Samaritis hostibus ubique Judaeorum ; haec autem missa 
est a duce regionis, qui erat trans flumen, hoc est inferioris 
Syriae ac Phoenicis, et a sociis ejus, qui 'nuUas contra 
Judaeos inimicitias habuere domesticas, sed tantum regis,a 
quo potestatem ducatus acceperunt, voluntatem scire et 
excqui curabant. Unde recte Samaritae, qui primam scri- 
bentes epistolam, animos regis adversus structores temph 
accenderunt, haereticis comparantur, qui ecclesiam saepe in 
tantum foeda peste commaculant, ut etiam gentilibus ex- 
osam reddant, eorumque furorem adversus illam excitent 
Porro dux iste Syriae, qui regem de opere domus Dei non 
accusando instigat, sed consulendo interrogat, eorum recte 
imaginem exprimit, qui adhuc in gentihtate positi, fidem et 

opera mirantur ecclesiae; nec se credituros abnegant, si 
hanc veram esse ac justam divinitatis culturam intelligere 
possint. Denique audiens a senibus Judaeorum, cum 
rationem suae aedificationis redderent: Nos sumus servi 
Dei coeli et terrae, et aedidcamus templum, quod erat 
exstructum ante hos annos multos, quodque rex Israel, 
magnus aedificaverat et exstruerat. Postquam autem ad 
iracundiam provocaverunt patres nostri Deum coeli, et 
tradidit eos in manu Nabuchodonosor regis Babylonia 
Chaldaei, domum quoque hanc destruxit ; et caetera, quae 
de renovatione ejusdem templi, quae per Cyrum praecepta 
est, responderunt ; nil ultra cum suis consiliariis contra- 
dicere, neque aedificantes volebat impedire ; verum simplici 
animo perquirebat, utrum nam Cyrus templum aedificari 
jussisset, et utrum ipse Darius hoc aedificari vellet. Agnita 
autem voluntate utriusque regis, sive aedificatione templi 
diligenter, et ipse cum suis, ut totius opus perficeretur, 
auxilium ferre curavit, ut in sequentibus scriptum est. 
Quae cuncta menti et actioni conveniunt eorum, qui in 
gentili prius vita constituti, conversation em sanctae ecclesiae 
repente visam obstupescere, deinde rationem ejusdem reli- 
gionis audire ac discere student; atque ad ultimum agnito, 
quod haec a Deo coeli et terrae, qui est solus Deus venis, 
originem sumpserit, et ipsi ejus sacramentis credentes 
communicare, ejusque aedificium juvare laetantur. Verum 
Darius rex, accepta ducis et consiliatorum ejus epistola, 
quid egerit videamus. 

IN CAP. VI. 

Cap. VII. Tunc Darius rex preecepitj Josephus 

nomen loci in quo hae Cyri literae sunt inventae, ita posuit : 
Et inventus est in Ecbatanis constructa turre, in regione 
Mediae codex. Porro alia translatio sic habet : In Egba- 
tana, in aedificio tutissimo regionis Medorum. Unde veri- 
simile videtur, quod nomen Medena, non aliud quam 
Mediam significet. Quod autem sequitur: 

Et ut ponani fundamenta supportantia^ ^c.] Non est 
nobis exponendum ; quia neque in priore templi aedifica- 

tione, neque in posterlore aliquid harum mensurarum vel 
hujusmodi opens invenitnr. Unde colligitur hoc Gyms 
de 8UO sensu protulisse, et mensuram sive ordinem operis, 
ut sibi congruum videbatur, annotasse; siquidem tem- 
plum, ut Verba Dienim narrant, in mensura prima, hoc est 
intra muros interiores, habebat sexaginta cubitos longi- 
tudinis, viginti cubitos latitudinis. Porro altitudinis, ut 
Regum historia scribit, usque ad coenacula cubitos triginta ; 
deinde alios triginta cubitos usque ad eoenaculum superius, 
quousque altitudo porticuum ascendebat, ut Josephus 
testatur ; deinde alios sexaginta usque ad summum tecti j 
id est, simul centum viginti cubitos, ut Verba Dierum do- 
cent. Quomodo autem dicit ordines ponendos de lapidi- 
bus impolitis tres, et sic ordines de lignis novis, cum tem- 
plum omne fuerit interius cedro vestitum ? nisi forte Per- 
sarum erat moris ita templa facere opere variato, ut temi 
ordines lapidum essent per parietes, et quartus de lignis 
fabrefactis : et hoc quoque in templo Hierosolymorum 
eodem modo fieri debere putavit. An forte de atrio sacer- 
dotum intelligendum est eum dixisse, quod circa templum 
in gyro factum, tres ordines habebat lapidum politorum, 
et quartum lignorum cedri, eratque astantibus ad pectus 
usque altum; aut certe domus Domini, quae erat ante 
faciem templi, de qua scriptura, cum pulatium regis Salo- 
monis fabricaretur, ita commemorat : Fecit et atrium majus 
rotundiim trium ordinum de lapidibus sectis, et unius 
ordinis de dolata cedro, necnon et in atrio domus Domini 
interiori, et in porticu domus. 

Sed et vasa templi aurea et argentea^ ^c.] Quod dicit 
posita tunc fuisse vasa in templo Dei, significat templum 
Babyloniorum, in quo ea Nabuchodonosor posuerat, ut 
apertius supra legitur, de quo haec Cyrus auferri, ac Hiero- 
solymam jusserat referri. Hucusque literae Cyri regis, 
quae in Ecbatanis fuerant inventae; quibus repente novo 
atque insolito more ex persona et auctoritate Darii regis 
additum est : 

Nunc ergo Thathannai dux regionisy §-c.] Talis est ergo 
consequentia tcxtus, quasi si Darius ipse Icgisset Cyri 

literas, easdemque perlectas statim sua auctoritate con- 
firmaret, ita ut omnes adversarios eorum compescens, 
templum Dei, prout illis legebatiir, in loco suo aedificare 
juberet, cultoresque illius ipse in omnibus devotissima 
mente ad serviendum illius voluntate juvaret. Designet 
ergo Artaxerxes, qui supra domum vel civitatem Dei aedifi- 
cari vetuit, illos dominos, qui constructioni sanctae ecclesiae 
mortis persecutionibus contradixerunt ; inter quarum per- 
turbationes eadem ecclesia maxi me martyrum victoria 
floruit. Designet Darius piam illorum regum devotionem, 
qui agnita voluntate Christianas fidei, non solum non 
resistere, sed et suis eandem adjuvare curabant. E qui- 
bus multi interdictis priorum persecutionibus, pe quoque 
ipsos cum subjectis sibi populis ejusdem fidei sacramentis 
consecrari voluerunt ; quorum personae convenit apte, 
quod verbis Darii regis subsequenter adjungitur ; 

Sed et a me prceceptum est^ ^c.] Quis etenim explicare 
valeat, quantum ecclesia liberalitate donorum regalium, 
vel adjuta sit, vel etiam locupletata per orbem ? Quamvis 
etiam juxta allegoriam possit accipi, quod de area regis 
sumptus in opus templi tribuantur, cum etiam ex familia 
principum secularium aliqui ad fidem Christi faventibus 
ipsis principibus conveniunt; qui velut in area erant regis, 
dum regalium essent arcanorum conscii. Sed dantur 
presbyteris, hoc est senioribus Judaeorum in sumptus 
operis templi, dum his qui in Christi confessione praeces- 
serunt magistris erudiendi, atque ecclesiae membris ad- 
unandi committuntur ; qualis fuit Cassiodorus quondam 
senator, repente ecclesiae doctor ; qui dum in expositione 
Psalmorum, quam egregiam fecit, diligenter intuitus est, 
quid Ambrosius, quid Hilarius, quid Augustinus, quid 
Cyrillus, quid Joannes, quod caeteri fratres dixerunt, edoc- 
tum se procul dubio a senioribus Judaeorum, id est, con- 
fitentium et laudantium, probavit. Cui simile est illud 
quod sequitur : 

Quod H neceese fuerity et mtulosy ^-c.] Quis namque ne- 
sciat vitulos, agnos, et hcedos, quae sunt munda animalia, 
frumentum quoque, sal, vinum et oleum, quaeque per 
VOL. viii. E e 


Digitized by ^ooQle 



418 


ALLEOORICA EXPOSITIO 


legem Deo offerebantur, saepius in scripturis sanctis in sig- 
niflcatione bononim hominum, sive operum perfectorum, 
sen charismatum spiritualium solere intelligi ? Quae cuncta 
nunc, jubente rege, in holocaustum Deo coeli oflFenmtur, 
cum faventibua mundi hujus potestatibus res sanctae eccle- 
siae crescunt, subditique eis populi undique in unam ean- 
demque fidem veritatis Christo consecrandi aggregantur^ 
et quicquid boni naturalis quisque divinitus audicrit, 
quicquid a viris ecclesiarum salubre didicerit, totum hoc 
in obsequium divini cultus impendit. De quibus apte 
dicitur, quod secundum ritum sacerdotum qui sunt in 
Hierusalem, dari deberent; quia nimirum ita solum ac- 
cepta fiunt Domino vota ofiFerentium, si secundum catho- 
licae pacis ritum offerantur. Nam qusecunque vel pagana 
superstitione vel contentione haeretica simt bona permixta, 
haec bona aestimari nullatenus debent. Ofiferunt autem 
ea sacerdotes iidem pro vita regis et filiorum ejus, juxta 
illud apostoli : Obsecro igitur primo omnium fieri obsecra- 
tiones, orationes, postulationes, gratiarum actiones pro 
omnibus hominibus, pro regibus, et omnibus qui in sub- 
limitate sunt, ut quietam et tranquillam vitam agamus. 

A me ergo positum est decreium^ Patet literae sensus: 
quia gravissima voluit poena perire eum, si quis decretum 
suae religionis mutare tentasset ; damna videlicet, et om- 
nium quae habere possit, et animae suae, quam etiam con- 
fixus in ligno, cum tormento diutini cruciatus, amitte- 
ret. Sed et spiritualis patet intellectus, quia opera nostra 
lignis omnia comparantur ; bona quidem fructiferis, prava 
autem sterilibus atque incendio dignis. ToUiturque lig- 
num de domo illius, qui holocaustis Domini contradi- 
cere nisus est; et erigitur, atque in eo ipse configitur, 
cum opera eorum qui paci sanctae universalis ecclesiae 
repugnant, omnibus manifesto quam sint inutilia, quam 
perversa, patescunt ; et ipsi in eisdem operibus non gau- 
dium sibi vitae, sed mortis potius laqueum conquisisse 
probantur. Domus quoque talium publicatur, id est 
publico censui perscribitur, cum corpora etiam eorum in 
quibus diutius in hac vita manserunt, ad resurrectionem 

perpetuo punienda tormento saevissimis exactoribus, hoc 
est spiritibus in potestatem traduntur. Bene autem ac 
fideliter Darius decretum suum auxilio divinae potentiae 
confirmari desiderata dum repen te deprecando subjungit, 
dicens: Deus autem qui habitare fecit nomen suum ibi 
dissipet omnia regna, et populum qui extenderit manum 
suam^ ut repugnet et dissipet domum Dei illam^ quae est 
in Hierusalem. 

Ego Darius statui decretum^ ^c.] Et ipse ergo sicut 
homo temporaliter regno praeditus, pro pace domus Dei, 
publics lege omnia quae potest facit, contradicentes in 
quantum potest confringit : et Deum, quia aeternam atque 
omnipotentem habet virtutem, hoc idem veraciter perficere 
rogat, piaque devotione desiderat, ut et nomen ejus in 
domo Bua perpetuo maneat; et quicunque hanc impugnare 
praesumpserint, ipsi in aetemum regno et vita priventur. 
Quod eodem ordine nunc quoque in sancta ecclesia geritur, 
cum terrenae potestates ad fidem conversae, pro statu ejus- 
dem ecclesiae publica edicts proponunt, et hanc Domino 
adjuvante, atque inimicos omnes sub pedibus ejus ponent, 
placidam semper habere quietem cupiunt, ac pacem. 

Igitur Thathannai dux regionis transflumen^ et Starbuzan* 

nai sic diligenter executi sunty ^c.] Et nunc quoque 

confluentibus ad fidem populis, et aliquando etiam ex his 
qui foris sunt, paci illius faventibus, seniores J udaeorum, 
hoc est illi qui sede magisterii sunt digni, ecclesiam suam 
quotidie vel verbo vel exemplo aedificant ac prosperantur ; 
quia etsi aliquandiu antiquus hostis impugnet, invenit 
tamen sermo Dei aliquos, in quibus vincat, ac fugatis 
adversariis muros veritatis exstniat. 

Et prosperabantur jiucta prophetianiy ^c.] Praedixerant 
enim iidem prophetae, quia si aedificando templo insisterent, 
mox donante Domino, et opus ipsum complerent, et bonis 
quoque omnibus pro mercede devotionis largius abunda- 
rent. E quibus est illud Zachariae; Manus Zorobabel 
fVindayerunt domum istam, et manus ejus perficient earn ; 
et Bcietis, quia Dominus exercituum misit me ad vos. 
Hoc est, cum videritis templum ab ipso Zorobabel, a quo 

est fundatum, esse perfectum, tunc intelligetis missum a 
Domino, et quae locutus sum, ipso mandante, dixisse. Item 
Haggeus : A die, inquit, vigesimo et quarto noni mensis, a 
die qua fundamenta jacta sunt templi Domini, ponite super 
cor vestrum: Nunquid jam semen in genuine est? et 
adhuc vinea et ficus, et malogranatum, et lignum olivae 
non floruit ex die ista? Quod veraciter fuisse praedictum, 
ipse exitus rerum docuit. Sed et omnes prophetae, immo 
omnes sacrae auc tores scripturae prospera structoribus 
sanctae ecclesiae, id est, doctoribus pollicentur, si non ipsi 
adversitatibus fatigati, a labore sancto quiescant. Aderit 
namque divinum auxilium, quo coepta domus Domini in 
auditorum corde credendo ac bene vivendo compleatur. 
Adveniet architectis eisdem benedictio frugum vineae, fici, 
malogranati, et olivae, id est, abundantia copiosior spiritu- 
alium charismatum, quae absque ulla dubietate tanto nobis 
largius a Domino praestabitur, quanto diligentius habitacu- 
lum gloriae illius, sive in nobisipsis, seu in proximorum 
cordibus exstruere sategerimus. Neque abquis hoc quod 
ait Haggeus, sub Dario rege templi esse jacta fundamenta, 
contrarium aestimet huic sacrae quam exponimus historiae, 
in qua scriptum est ; Secundo anno regis Cyri fundatum 
esse a caementariis templum, multum gaudente et collau- 
dante Deum populo. Namque tunc ipsius templi fundatio 
descripta est, id est, domus sanctae interioris, cujus men- 
suras specialiter et Regum et Paralipomenon* historia 
refert. Nunc autem cum aedificatione domus ipsius etiam 
porticuum et gazophylaciorum, quae ipsam domum undi- 
que versum in gyro ambiebant, aedificia fundata narrantur, 
quorum in libro Paralipomenon ita fit mentio : Fecit etiam 
atrium sacerdotum, et basilicam grandem, et ostia in ba- 
silica, quae texit aere. In qua basilica templo circumposita, 
et populus ad orandum consistere, et custodes ac janitores 
templi per vices suas die noctuque solebant excubare, sicut 
ibidem liber Paralipomenon abundantissime docet. Haec 
aliquando generaliter domus cum ipso templo adnumera- 
tur ; ut in evangelio, ubi docente in templo Domino mu- 
lierem in adulterio deprehensam adduxere Pharisaei et 

Scribae, quam nuUatenus nisi in portions templi aliquas 
introducere potuerunt ; aliquando separatim, sub nomine 
gazophylaciorum, sive exedranim, sive porticuum, sive 
atriorum. Unde est illud Psalmist® : Qui statis in domo 
Domini^ in atris domus Dei nostri. 

Et (sdificaverunt et ccmstruxerunty ^c.] Artaxerxen dicit 
ilium qui post Darium regnavit, cujus tempore Ezras de 
Babylone Hierosolymam ascendit. Qu®ritur autem quo- 
modo dicatur, jubente non solum Cyro et Dario, sed et 
Artaxerxe, domum Dei esse constructam ; cum continuo 
subjungitur, earn regnante adhuc Dario fuisse completam 
ac dedicatam. Nisi forte credendum est etiam Artaxerxen 
misso Hierosolymam plurimo auri et argenti pondere, jus- 
sisse, ut si quid minus in mdificatione, vel in omatu templi, 
sive vasorum ejus esset completiim, ex ipsa quam miserat 
et donaverat pecunia perficeretur. Nam et Ezra illuc pro- 
perante scriptum est, quod idem rex cum principibus et 
consiliariis suis plurimum auri et argenti, et vasorum pre- 
tiosorum, miserit ad templum. Ubi inter alia positum est 
in exemplari regis epistol® : Sed et c®tera quibus opus 
fuerit in domo Dei tui, quantumcunque necesse est ut 
expendas, dabis de thesauro et de fisco regis. Mensis 
autem Adar, cujus die tertia domus Domini completa est, 
ipse est qui apud nos Martins vocatur, quern scriptura 
duodecimum annum juxta cursum lun® solet appellare. 
Nec vacat a mysterio, quod domus Domini, qu® septimo 
mense in ®dificio altaris cmpta est, duodecimo est mense 
perfecta. Cmpta est enim initio septimi mensis; quia 
omne quod facimus bonum, pr®veniente nos gratia Spi- 
ritus Sancti, incipimus, et hac comitante ad perfectionem 
tendimus. Completa est autem duodecimo mense, ob 
significantiam perfectionis, qu® hoc numero continetur, 
maxime propter summam apostolorum, in quorum fide ac 
doctrina ecclesia perficitur. Item duodenarius numerus 
ideo perfectionem reCt® fidei et operationis designat, quia 
sive tria per quatuor, seu quatuor per tria multiplices, duo- 
decim consummabis. Tria autem ad fidem merito propter 
confessionem Sanct® Trinitatis referuntur; quatuor ad 
opus bonum, propter totidem virtutes excellentiores, pru- 

dentiam, fortitudinem, temperantiam, et justitiam; qua- 
rum liber Sapientiae^ in laudibus ipsius sapientiae ita me- 
minit, dicens : Sobrietatem enim et prudentiam docet, et 
justitiam et virtutem, quibus utilius nihil est in vita homi- 
nis. Recte ergo domus Domini septimo mense inchoata, 
et duodecimo est perfecta ac dedicata; quia mens elec- 
torum gratia Spiritus Sancti illustrator^ ut ad perfectionem 
bonae operationis perveniat cum fide sanctae et individuae 
Trinitatis, sicque laetabunda dedicationem beatae retribu- 
tionis expectat. Et quoniam haec ipsa retributio futurae 
nostrae solennitatis in tempore universalis resurrectionis, 
et in visione ejusdem in quam nunc credimus Trinitatis 
perficitur^ recte domus Domini non solum duodecimo 
mense^ sed et tertia ejus die completa esse memoratur ; 
quia enim Dominus tertia die resurrexit a mortuis, recte 
nostra resurrectio triduano potest numero designari^ de 
qua dicit propheta : Quia ipse caedit, et sanabit nos ; per- 
cutiet, et curabit nos ; vivificabit nos post duos dies, in die 
tertia suscitabit nos. Coepta est aedificatio templi primo 
anno Cyri regis, et sexto Darii anno consummata ; qui sunt 
anni juxta fidem Chronicorum xl. Siquidem Cyrus reg- 
navit annis triginta, post quern Cambyses filius ejus annoa 
octo, qui in hoc volumine, ut Josephus autumat, Artaxerxes 
vocatur; post quern Magi qui ilium interfiecerunt, anno 
uno, post quos Darius usque ad consummationem ac dedi- 
cationem templi, annis sex; qui sunt, ut diximus, anni 
quadraginta quinque. Quaeritur autem quomodo, dicente 
Domino Judaeis subfigura templi de passione ac resurrec- 
tione sua : Solvite templum hoc, et in tribus diebus exci- 
tabo illud ; responder unt ipsi : Quadraginta et sex annis 
acdificatum est templum hoc, et tu tribus diebus excitabis 
illud ? cum non amplius quam quinque et sexaginta anni 
reperiantur a primo Cyri usque ad sextum Darii regis 
annum. Sed si in Historia Joseph! legamus, in qua post 
consummationem ac dedicationem templi, tres adhuc annos 
addit, in quibus peribolos, id est, circumposita templo 
munitiouum constructio, et qusedam alia quse remanserant 
perfecta sint ; videbimus quia recte in sedificatione templi, 
quadraginta et sex annorum potuerit summa computari, in 

quibus eminentiora ejus sedificia fuere cuncta completa. 
Verum nos hoc evangelii capitulo admoniti^ debemus animo 
retinere, quia templum^ quod a Salomone aedificatum, a 
Zorobabel et Jesu reaedificatum est, multiplicem habet 
figuram. Nam et unamquamque animam designat electam, 
quae propter inhabitantem in se Christum, Christi domus 
ac templum ejus recte vocatur ; et ecclesiam totam, hoc 
est congregationem omnium electorum, et angelorum et 
hominum ; et ipsum Domini corpus, quod ex virgine 
natum, ac sine peccato in mundo conversatum, ab impiis 
morte solutum, sed ab ipso est die tertia resuscitatum ad 
vitam. Cujus figurae specialiter aptatur illud, quod tem- 
plum quadraginta sex annis aedificatum esse dicitur. Nar- 
rant namque physiologi, quod hoc numero corpus huma- 
num in utero a tempore conceptionis, usque ad perfecta 
membrorum lineamenta crescendo perveniat. Et decebat 
omnimode, ut domus quae Dominici figuram corporis erat 
habitura, eo annorum numero conderetur in Hierusalem, 
quo dierum numero ipsum Domini corpus in utero vir- 
ginis sacrosancto erat creandum, quae videlicet virgo vera- 
cissime Hierusalem, id est, civitas Regis magni, et visio 
pacis est cognominanda, illius nimirum de qua dictum 
est : Ipse est pax nostra, qui fecit utraque unum. Sicut 
etiam illud quod de eodem templo scriptum est : Ostium 
autem lateris medii in parte erat domus dextrae, et per 
cochleam ascendebant in superius coenaculum, et a supe- 
riore in tertium; specialiter Dominici corporis figuram 
praetulit, de quo scriptum est : Sed unus militum lancea 
latus ejus aperuit, et continue exivit sanguis et aqua. Os- 
tium quippe lateris medii in parte erat domus dextra, hoc 
est ab orientali angulo lateris meridiani in terra incipiens, 
et per interiora ejusdem lateris occulto itinere paulatim ad 
altiora coenaculorum perducens ; quia Dominus et Salvator 
noster januam nobis salutis in dextro latere sui corporis 
voluit aperire, per cujus sacramenta abluti ac sanctificati, 
altiorem regni coelestis aulam possimus intrare. Ascen- 
dimus namque per ostium lateris medii in superius coena- 
culum, quando per aquam baptismatis, et poculum Dominici 
calicis consecrati, ab hac terrestri conversatione ad coelestem 

animarum vitam pervenimus. A superiore quoque in ter- 
tium penetramus ccenaculum, cum beatitudinem animarum, 
etiam corporum immortalium perceptione cumulamus. 

Cap. VIII. Fecerunt autem filii Israel^ sacer dotes, et 
Levitce, Merito gaudent filii transmigrationis, quod 
ipsi et jugum captivitatis abjicere, et domum Dei, quae 
destructa erat, mercntur construere, offeruntque quasi 
devoti Deo famuli plurimas in dedicationem domus ejus 
hostias ; ofFerunt etiam quasi fraternitatis amatores pro 
peccato totius Israel, hoc est non eorum tantummodo, qui 
priEsentes adesse potuerunt, verum etiam illorum qui vel 
in Babylone, vel in aliis adhuc provinciis posid, extra ter- 
ram repromissionis inter hostes degebant; rogantes eis 
quoque Deum fieri propitium, et eos vel inter hostes a 
malis custodire, vel ab hostibus erutos optatam revocare 
ad patriam. Verum quia reaedificatio domus post capti- 
vitatem illorum, ut saepe dictum est, correctionem designat, 
qui a via veritatis, quam paululum inchoaverant, peccando 
aberraverunt ; apte restauratum hujusmodi templum dedi- 
cator a sacerdotibus et Levitis, et reliquis filiorum transmi- 
grationis in gaudio ; quia correctis his qui peccavere, mul- 
tum fit gaudium in coelo coram angelis Dei. Fit et 
magistris qui pro errantium salute laboraverunt ; fit et 
omnibus qui a Babylone, id est, confusione peccatorum 
ad virtutum arcem, terram utique repromissionis mente et 
opere transmigraverunt. Et sacerdotes ergo et Levitae, et 
omnis populus in dedicatione restauratae domus Domini 
gaudent, quia omnes necesse est ordines sanctae ecclesiae, 
reconciliatis per poenitentiam his qui peccaverunt, con- 
gaudeant. Offerunt in hanc dedicationem hostias, cum 
per errantium conversationem vota gratiarum Deo referunt, 
cum multi conspecta eorum vita Deo devota, et ipsi se 
ad majorum virtutum opera accingunt, nolentes eis seg- 
niores in operibus bonis existere, quibus innocentiores 
minus peccando permanserant. Quod etiam de eis qui 
nuper ad fidem, ad sacramenta Christi suscipienda per- 
veniunt, aeque potest accipi, quod multi saepe illorum 
qui in fide praecesserunt, ferventiora novitiorum studia 
aemulentur, et eorum in bono perficiant exemplis. Non 

solum autem sacerdotes, Levitae, et populus hostias in 
dedicationem domus Domini, quam renovaverant, sed etiam 
pro peccato totius Israel offerebant ; quia nimirum sic 
oportet eorum qui nobiscum adsunt bonis favere, sic 
illorum bona imitando, nostra facere, ut etiam pro statu 
totius quae per orbem est ecclesiae, solerti cura Dominum 
precemur juxta ipsum Dominicae orationis exemplum ; in 
qua sibi nemo specialiter panem quotidianum dari, vel 
peccata dimitti, vel se specialiter a tentatione et malo 
liberari, sed potius pro omnibus qui eundem habent 
Patrem in coelis, orare jubetur. Item aedificato * templo 
dedicatio sequitur, cum impleta in fine seculi summa 
electorum pervenerit ad gratiam coelestium praemiorum. 
In quam dedicationem ofleruntur hostiae Deo multum 
acceptabiles ; illae nimirum de quibus eadem domus Dei, 
id est sancta ecclesia, post captivitatem longam aerumnae 
mortalis, reaedificata per gloriam immortalitatis suo Con- 
ditori ac Redemptori canit, dicens : Disrupisti vincula mea, 
tibi sacrificabo hostiam laudis. Et quoniam eadem hostia 
laudis offerenda est Deo, non solum ob collata virtutum 
dona, verum etiam ob expurgatas atque ablatas sordes 
vitiorum : recte post oblatos in dedicationem templi vitulos, 
arietes, et agnos, hirci quoque pro peccato totius Israel 
mactati esse perhibentur ; gratia namque Dei, quae virtu- 
tum beneficia confert, ipsa nequitiam scelerum aufcrt. 
Neque uUum Pelagius in domo Dei habet locum, qui se 
suosque persuadebat libertate proprii arbitrii, vel liberari a 
malis, vel confirmari posse in bonis. Ofleruntur autem 
in hac vita hirci pro peccato, cum electi supernse pietatis 
supplicant, ut liberentur a peccatis. Ofleruntur et in 
futura, cum iidem gratias ei refenmt, quod ipso concedente 
sint liberati a peccatis ; ideoque misericordias Domini 
in aeternum cantabunt ; quia nunquam se miseros fuisse ac 
per donum ipsius beatos esse factos obliviscuntur. 

Et statuerunt sacerdotes in ordxmbus suis^ Ordo 

poscebat devotionis, ut post asdificatam ac dedicatam 
domum Domini, mox sacerdotes ac Levitae, qui in ea 
ministrarent, ordinarentur ; ne sine causa domus erecta 

fulgeret, si deessent qui intus Deo servirent. Quod 
saepius inculcandum eis qui monasteria magnifico opere 
construentes, nequaquam in his statuunt doctores, qui ad 
opera Dei, populum Dei cohortentur, sed suis potius inibi 
voluptatibus ac desideriis serviant. Quod autem dicit 
sacerdotes in ordinibus suis, et Levitas in vicibus suis con- 
stitutos, vices hebdomadarum significat ; in quibus coetus 
omnis utriusque gradus, per viginti quatuor partes erat dis- 
tributus, ita ut unusquisque ordo vicem suae hebdomadis 
per octonos dies, videlicet a sabbato usque ad sabbatum in 
templo ministraret ; et deinde viginti tres hebdomadas tem- 
pli liber officiis, curam propriae domus ageret, ut Verba 
Dierum narrant. Nam et in circuitu interioris sacrarii jam 
fecerunt porticus templi, in quarum januis per vices obser- 
vabant Levitae, sicut et ibi legitur. Quod vero dicitur, 
Sicut scriptum est in libro Moysi ; non ad vices Levita- 
rum, sed ad opera Dei pertinet, Moyses namque scripsit 
quid sacerdotes, quid Levitae in domo Dei operari debe- 
rent; vices vero Levitarum,etordine8 sacerdotum per viginti 
quatuor sortes, de quibus diximus, non Moyses, sed Da^ 
vid rex cum prophetis, sacerdotibus, et Levitis illius tempo- 
ris descripsit. Et nunc quoque aedificata ac dedicata Christi 
ecclesia, per regenerationem novorum ad fidem populorum 
statui decct sacerdotes ac Levitas in ordinibus et vicibus 
suis, super opera Dei ; et non solum sacramentis fidei ini- 
tiantur populi, sed exemplis atque eruditione praeceden- 
tium in Christo justorum ad agenda ea quae Dei sunt, 
instituantur ; et hoc non pro captu humani ingenii, sed 
sicut scriptum est in libro Moysi. Cui consonat illud 
Dominicum: Euntes ergo docete omnes gentes, bapti- 
zantes eos in nomine Patris et Filii et Spiritus Sancti, 
docentes eos servare omnia quaecunque mandavi vobis. 
Non ergo nostros auditores nostra propria, sed ea quae 
legis et evangelii sunt mandata, docere debemus, si ad prae- 
mia quae Dominus promisit, una cum eisdem auditoribus 
pervenire curamus. 

Fecerunt autem filii transmigrationis pascha, §■(?.] Quid 
pertinuit ad historiam de celebratione paschae post aedifi- 

catam domum Domini referre ? cum jamdudum esset pro- 
missum, quod a die primo adventus sui in Hierusalem, in 
cunctis solennitatibus Domini legitimas hostias atque holo- 
causta offerrent; nisi forte propterea de pascha facto 
specialiter referre voluit, ut admoneret lectorem, quia filii 
transmigrationis sediiicationem templi eadem qua coepe- 
rant mentis devotione complerint. Ibi namque prsedictum 
est, quia congregatus est populus quasi vir unus in Hieru- 
salem^ et surrexit Josue filius Josedec^ et iratres ejus 
sacerdotes; et Zorobabel filius Salathiel, et fratres ejus^ et 
aedificaverunt altare Dei Israel^ ut overrent in eo holo- 
caustomata. Et nunc dedicate templo^ instante jam anno 
quadragesimo sexto, eadem pietas religionis omnium men- 
tibus inesse memoratur, dum dicitur purificatos fiiisse 
sacerdotes et Levitas quasi unum, omnes mundos ad im- 
molandum pascha. Quae enim major in hac vita potest 
esse perfectio, quam mimdae unitas multitudinis ? Multa 
namque sacerdotum, multa Levitarum millia erant, qui 
tamen omnes purificati et mundi fuerant ad immolandum 
pascha. Neque hoc diversis animarum intentionibus, sed, 
sicut Lucas de primitiva novi testament! scribit ecclesia, 
corde et anima una, quae vera fidei ac dilectionis in Deum, 
nec dispar in populo unitas dilectionis et castitatis inve- 
nitur. Cum dicitur ad immolandum pascha universis filiis 
transmigrationis, et fratribus suis sacerdotibus, et sibi, sta- 
tim subinfertur : 

Et comederunt filii Israel^ ^c.] Universis ergo filiis trans- 
migrationis immolatum est pascha, omnes comederunt filii 
Israel, non solum qui reversi fuerant de captivitate, sed et 
omnes qui alicubi antea constituti, eo tempore sese parave- 
rant a coinquinationibus gentium terrae ad eos. Quod 
etiam de proselytis recte potest intelligi, qui cum natura 
essent gentiles, irritum converterentur populi Dei, accepta 
circumcisione, et hostiis purificati legalibus, ut digni essent 
et ipsi participatione sacrificii salutaris. Et notandum, 
quia gentes terrae dicit eos, qui coinquinantibus serviunt ; 
ut e contrario gentes esse cceli doceret eos, qui ab eis sepa- 
rati, in unitate et castitate Domino servirent, ejusque solen- 

nia sincere corde celebrarent. Nusquam alias, nisi fallor, 
idem populus Israel, ex quo egressi sunt ex iEgypto per 
Moysem, tantae devotionis cum sacerdotibus et Levitis, 
magistris videlicet suis extitisse reperitur : sed haec devotio 
castigatione divina facta est, cum pro peccatis suis hosti- 
bus affligendi sunt traditi ; afflicti adversitatibus, a peccatis 
sunt poenitendo aversi; merito poenitentise et conversa- 
tionis sunt liberati ab hostibus ; et Deo melius servituri, 
propriam revocati ad patriam. Sed et hactenus vide- 
mus saepissime illos, qui templum sui corporis saepins 
peccando prophanaverunt, et per hoc diabolo sunt capti- 
vati, redire ad Dominum per poenitentiam. Et merito 
majore instantia quam prius consueverant, bonis insudasse 
operibus, quibus mansionem denuo in seipsis suo Auctori 
praeparent. Notandum enim, quod Salomon prius tem- 
plum in pace sui regni permaxima, tempore brevi, nullo 
omnimode contradicente perfecit ; nunc autem destructum 
hoc propter peccata, filii transmigrationis in magna cordis 
compunctione labori longo insistentes, et saepissime ab ini- 
micis retardati, tandem divinitus adjuti restaurarunt. Fa- 
cile namque est, conversum quemque ad fidem agnitionem- 
que veritatis, abrenuntiare diabolo, et confiteri Deum vivum 
et verum, sacramenta Christi percipere ; bisque initiatum, 
in remissionem omnium peccatorum, templum ejus effici, 
atque acceptam vitae innocentiam comitante ejus gratia 
servare ; sed multi laboris est, eum qui accepts fidei sacra- 
menta peccando contemnit, pristinam recipere dignitatem ; 
quia non huic facile emundatio per aquam baptismi denuo 
dari potest, sed infectum scelus longo poenitentiae labore, 
largis lachrymarum fluentis, districtiori continentiae sudore 
eluendum est, cujus emundatione ipsa quoque consuetudo 
vitiorum, quasi inimica Samaritanorum turba, repugnat; 
tanto ad superandum difficilior, quanto diutius terram cor- 
dis virtute vacuam possidebat. Potest et hoc dici, quod 
ideo specialiter reaedidcata ac dedicata domo Domini, de 
pascha facto commemoretur, cum nulli esset dubium, quin 
homines tantae religionis pascha suo tempore facere vel- 
lent ; ut mystice insinuaretur, hanc esse summam totius 

perfectionis, cum transcensis mundi cupiditatibus, atque 
illecebris universis, tota semper intentione mentis, alte- 
rius vitae meditamur ingressum. Pascha enim transitus 
interpretatur, nomen inde habens, quod vel filii Israel in eo 
per immolationem agni de jEgyptia servitute ad gaudia 
libertatis transirent, vel ipse Agnus immaculatus, id est, 
Dominus Christus immolatus pro nostra redemptione, 
transient ex hoc mundo ad Patrem. Quod et nos imita- 
mur, cum ab infimis voluptatibus ad coelestia quaerenda 
transimus. Vere autem perficimus, cum a carnis ergastulo 
soluti coeleste regnum intramus. Cui sensui apte convenit 
quod sequitur: 

Et fecerunt solmnitatem azymorum^ Hanc namque 
solennitatem quomodo spiritualiter facere debeamus, docet 
apostolus dicens : Itaque epulemur non in fermento veteri, 
neque in fermento malitiae et nequitiae, sed in azymis sin- 
ceritatis et veritatis. Quae septem diebus est celebranda ; 
quia per omne seculi hujus tempus, quod tot diebus currit, 
in sinceritate nobis est et veritate, immo in omnium bono- 
rum operum victimis atque holocaustis vita ducenda. Quo- 
niam vero Dominus noster paschali tempore mortem trans- 
itorie gustatam, aetema resurrectionis virtute devicit ; 
potest hoc in loco celebratio paschae ad tempus nostras 
resurrectionis typice referri; ut aedificatio quidem templi 
praesentem sanctae ecclesiae statum designet, dedicatio 
vitam futuram, quae in animarum sanctarum, cum de cor- 
pore exierint, exultatione geritur. Immolatio paschae glo- 
riam insinuet resurrectionis, cum omnes electi came Agni 
immaculati, id est, Dei et Domini nostri, non amplius in 
Sacramento credentes, sed in re ipsa ac veritate videntes 
reficiuntur. Unde et in hoc pascha omnes sacerdotes ac 
Levitae, omnis populi coetus, omnes qui de gentibus ad eos 
confluxerant, mundi fuisse omnes, quasi unus adfuisse 
perhibentur ; quia tunc veraciter Agnus Dei tollit pec- 
cata mundi. Et sicut Joannes apostolus ait: Sanguis 
Jesu Filii Dei emundat nos ab omni peccato. Tunc vera 
erit unitas, cum fiierit Deus omnia in omnibus. Tunc 
vera azymorum solennitas in laetitia celebrabitur, cum 

nullo in electis permanente fermento malitiae et nequitiae, 
omnes in veritate ac sinceritate cordis, divinae visioni 
adhaerebunt ; et hoc non in septem diebus seculi labentis, 
sed in una die vitae perennis in atriis Domini, quae melior 
est super millia in luce Spiritus Sancti, cujus nobis septi- 
formem Propheta gratiam commendat. 

Fecerunt solennitatem azymoi'um septem diebuSy ^c.] Haec 
est namque maxima in hoc seculo et in futuro laetitia 
justorum, perfectum esse opus ecclesiae, conversis etiam 
gentilibus, qui olim resistebant, ad adjuvandum ejus statum 
et confirmandam per orbem universum pacem Christianae 
ecclesiae religionis. Hucusque reditus de Babylone in 
Hierusalem populi, qui captivatus fuerat ; reducdo vaso- 
rum, quae abducta ; restauratio ac dedicatio templi, quod 
incensum ; celebratio solennitatum, et decantatio cantico- 
rum Domini, quae in terra aliena non poterant, sub ducibus 
Zorobabel et Josue scribitur. Quae cuncta unam eandem- 
que cognitionem humanae in Christo salvationis continent, 
cum vel hi qui cum peccato primae praevaricationis in 
mundum venerant, sacramentis fidei purificati salvantur ; 
vel hi qui peccando fidem acceptam comiperant, pceni- 
tendo resipiscunt, et utrique per unum eundemque Salvato- 
rem,verum regem ac sacerdotem, quasi pascha felicissimum 
celebrantes, de hoc mundo ad Patrem, de morte transeunt 
ad vitam. Verum quia templo incenso, atque urbe Hiero- 
solyma subversa, scripturae quoque sanctae, quae ibidem 
servabantur, simul fuerant hostili clade perustae, et has, 
miserante Domino atque ad suum populum reverse, re- 
parari oportebat; ut quia aedificia eruta restauraverant, 
haberent unde ipsi admoniti, restaurari intus in 6de et 
dilectione sui Creatoris discerent* Unde bene sequitur: 

IN CAP. VII. 

Cap. IX. Post hac autem verba in regno Artaxerxis 
regis Persarumy ^c.] Hunc Artaxerxen, sub quo Ezras dc 
Babylonia Hierosolymam ascendit, Josephus putat esse 
Xerxen filium Darii, qui post eum regnavit. Porro Chroni- 
corum libri, successorem ejusdem Xerxis, qui etiam apud 

COS Artaxerxes appellatur, hie designatum sestimant. Reg- 
navit autem Darius, sub quo sedificatum est templum, 
annos triginta sex ; post quern Xerxes annos viginti ; post 
quern Artabanus menses septem, quos chronographi pro 
anno posuere ; post quern Artaxerxes annos quadraginta. 
Scriba autem velox in lege Moysi Ezras, eo quod legem 
qiue erat consumpta reficeret ; non solum legem, sed etiam, 
ut communis majorum fama est, omnem saerse scripturse 
seriem, quae pariter igni absumpta est, prout sibi videbatur 
legentibus sufficere, rescripsit. In quo opere ferunt, quia 
nonnulla verba, quae opportuna arbitraretur, adjecerit; e 
quibus est illud : £t non surrexit propheta in Israel sicut 
Moyses, quern nosset Dominus facie ad faciem; et caetera. 
Quae videlicet verba non nisi is qui longo post Moysen 
tempore viveret, dicere potuit. Et in libro Samuelis : Ohm 
in Israel sic loquebatur unusquisque vadens consulere 
Deum, Venite et eamus ad videntem. Qui enim Pro- 
pheta dicitur hodie, vocabatur olim Videns. Nonnulla 
autem Integra volumina, quae quondam in populo Israel 
habebantur, Intacta reliquit ; quorum ideo nunc nil aliud 
in sacra scriptura, quam nominis tantum memoria habetur ; 
ut est illud in libro Numerorum : Unde dicitur in libro 
bellorum Domini. Et in Josue : Nonne scriptum est hoc 
in libro Justorum? Sed et in Regum et Paralipomenon 
volumine commemorantur libri historici prophetarum Achiae 
Silonitis, et Semeiae, Jaddo, et Nathan, Esaiae quoque, 
et Jehu filii Hanani ; de quo dicitur, quia librum Regum 
Israel scripserit ; et multa alia, e quibus omnibus dicunt 
hodie nulla uspiam posse vestigia reperiri. Ferunt quoque 
Hebraei, neque apud eos de hac re ulla dubitatio est, quod 
idem Ezras leviores literas excogitaverit sub nominibus 
earum quas eatenus habuerant, quibus velocissime tantam 
librorum copiam, quae erat consumpta, reficeret. Unde 
non solum scriba, verum etiam scriba velox cognominatur. 
Priores autem literae remanserunt apud Samaritas, quibus 
illi quinque libri Moysi, quos solos de sancta scriptura 
receperant, scribere solebant. 

Et ascenderunt de filiis Israel^ 4r^.] Quia in primo die 

mensis primi ccepit ascendere de Babylone, et in prima 
mensis quinti venit in Hierusalem, praeoccupando dicit eos 
venisse in Hierusalem. Nam et in sequentibus quomodo 
venerint, et ubi exercitum suum coadunaverint, plenius ex 
ordine describit. Notan dum autem, quod in capite volu- 
minis hujus scriptum est, quia ad promissum Cyri ascen- 
derint de Babylone, ducibus Zorobabel et Josue, de filiis 
Juda et Benjamin cum sacerdotibus et Levitis omnes, 
quorum suscitasset Deus spiritum. De quibus etiam ad- 
ditum est, quod essent de captivitate quam transtulerat 
Nabuchodonosor rex Babylonis in Babylonem. Hie autem 
sub Ezra duce nulla Judae et Benjamin, nulla trans- 
migrantis Nabuchodonosor, sed tantummodo filiorum 
Israel, et sacerdotum ac Levitarum, qui cum illo ascen- 
derint, mentio est. Unde verisimile videtur, quod illi 
qui tunc revocati sunt Hierosolymam, de Juda et Benjamin 
fuerunt, qui a Nabuchodonosor luerant in Babyloniam 
transmigrati. Hi autem qui nunc reducti per Ezram 
leguntur, de decern tribubus, qui specialiter post divisionem 
Israel vocabantur, extiterint ; quos reges Assyriorum longe 
ante tempora Nabuchodonosor captivarunt, et ultra montes 
Medorum habitare fecerunt. Tunc itaque duse tribus 
maxima ex parte domum redierunt, ac templum gravi cum 
labore restaurarunt. Decern autem tribus, quae minorem 
templi et religionis curam habuerunt, jubente licet rege, 
patriam redire neglexerunt, eo quod destructo Chaldaeo- 
rum imperio, libere sub regibus Persarum, qui gentem 
ipsorum diligebant, viverent. At vero cum templum re- 
aedificatum, et comprehensam esse Samaritanorum in- 
vidiam compererant, tandem et de ipsis aliquid domum 
redire consenserunt ; tametsi plures ibidem resederunt, 
quorum progenies usque hodie eisdem in partibus detineri, 
et Persarum genti servire perhibetur. Sicut autem Zoro- 
babel et Jesus, ut saepe dictum est, Dominum Salvatorem 
designant, qui captivitatem generis human! sua gratia 
relaxat, suamque in nobis domum ipse nos sanctificando 
ac possidendo aedificat; sic et Ezras sacerdos ac scriba 
velox, eundem Dominum, qui non venit solvere legem, sed 

adimplere^ manifeste denuntiat. Qui et ob id scriba legis 
Dei, sive scriba velox in lege Moysi potuit recte vocari, 
quia ipse Moysi legem per angelum dedit, ipse prophetas 
sanctos per gratiam sui Spiritus docuit omnem veritatem, 
ipse omnium mentes electorum mox ut suo amore tetigerit, 
intelligendam faciendamque Dei Patris voluntatem accen- 
dit. Unde gratiam novi testamenti promittens propheta 
dicebat: Et hoc testamentum quod disponam domui Israel 
post dies illos, dicit Dominus ; dabo leges meas in mentem 
eorum, et in corde eorum superscribam eas. Cujus scribae 
pulchre meminit Psalmista dicens : Lingua mea calamus 
scribae velociter scribentis. Lingua quippe prophetae cala- 
mus erat scribae velocis; quia quae Dominus ilium sine 
ulla mora temporis intus illustrando docuit, haec ipse per 
officium linguae foris hominibus temporaliter declaravit. 
Quern suo quoque nomine Ezras, qui interpretatur adjutor, 
aperte demonstrat. Ipse est enim, per quern solum popu- 
lus fidelium a tribulationibus liberari, et quasi de Baby- 
lonica captivitate ad libertatem Hierosolymorum, de con- 
fusione vitiorum ad pacem serenitatemque virtutum, pro- 
ficientibus meritorum gradibus solet introduci. In secundo 
Anabathmon, hoc est, ascensuum eorundem Psalmo ex- 
clamat cunctis ad summa tendentibus, quo duce tendere ac 
pervenire debeant, insinuans ; Auxilium meum a Domino, 
qui fecit coelum et terram. Cujus etiam in actibus suis 
figuram Ezras tenuit, cum et ipse partem populi non mini- 
mam de captivitate Hierosolymam reduxit, simul et pecu- 
niam ac vasa Deo sacrata in gloriam templi ejus advexit, 
cum eundem populum ab uxoribus alienigenis pontificali 
auctoritate purgavit. Quae cuncta quid in ecclesia sancta 
gestum a Domino, sive gerendum insinuent, docto patent 
lectori ; sed et nos, ut etiam simplicioribus pateant, elabo- 
rare curabimus. Quod enim ascendit Ezras de Babylone, 
ascenduntque cum eo de filiis Israel, et de filiis sacerdotum 
ac Levitarum ; significat piam Redemptoris nostri dispensa- 
tionem, qua in came apparens, confusionem mundi hujus, 
liber ipse a confusione vitiorum, intravit, ut nos secum 
rediens, ab omni confusione liberates*, ad tranquillitatem 

siipernae pacis induceret ; cujus videlicet pacis sempiternae 
in praBsenti ecclesia pignus accepimus, dicente Domino: 
Pacem relinquo vobis, pacem meam do vobis ; id est, tem- 
poralem in terra peregrinantibus relinquo, perpetuam ad 
coelestem patriam pervenientibus do. De quo benedicitur, 
quia in primo mense cceperit ascendere de Babylone, 
et quinto mense cum filiis transmigrationis, quos ducebat^ 
venerit in Hierusalem. Quatuor namque mensibus iter 
de Babylonia Hierosolymam completur; quia per quatuor 
libros sancti evangelii, fidem et sacramenta veritatia disci- 
mus, quibus de captivitate hostis antiqui Domino duce 
eripi, atque ad libertatem gloriae filiorum Dei debeamus 
ascendere. Quatuor eisdem libris praecepta continentur ope- 
rum, quorum quasi gressibus quotidianis ad supema pro- 
missa pervenire valeamus. Neque hoc sine figura mysterii 
factum est, quod prima die mensis ccepit ascendere de 
Babylone, et prima rursum die mensis pervenit in Hieru- 
salem ; primordium namque mensis, in quo luna novum a 
sole lumen mutuari creditur, novum doni coelestis initium 
designat. Et apte prima die mensis primi ascendit Ezras 
de Babylone cum eis quos a captivitate salvabat; quia 
principium sanctae conversationis, in quo Satanae et regno 
ejus abrenuntiamus, illustratione divinae pietatis agitur 
in nobis. Prima quoque die mensis quinti pervenit in 
Hierusalem, quia et hoc non nostri libertate arbitrii, sed 
inspiratione supernae lucis geritur in nobis, ut, auditis 
evangelii oraculis, sanctae ecclesiae membris incorporemur. 
Pulcherque ac salubris in ecclesia mos, doctrina patrum 
inolevit, ut his, qui catechizantur, quatuor evangeliorunk 
sacramentum explanetur, ac recitentur exordia. Item 
prima die mensis quinti venit cum his qui liberati ab 
hostibus fuerant, in Hierusalem ; quia dum completis 
quatuor sancti evangelii praeceptis cceleste regnflm ingredi- 
mur, quasi novum mensis initium celebramus, quia novae 
jam lucis gaudia in Sole Justitiae cernimus, et velut post 
quatuor menses lucidae actionis, quod in via vitae peregrinus, 
quintum mensem perpetuae remunerationis in luce patriae 
coelestis agimus. 

Et in prima mensis quinti venit in Hierusalemy §*c.] Id est, 
confirmatus gratia et protectione divina, quia prosperum 
coeptum iter perficeret. Item in sensu mystico venit in 
ecclesiam mediator Dei et hominum, juxta manum Dei 
8ui bonam super se, id est^ juxta dispositionem divinae 
virtutis, quae erat in ipso. Deus enim erat in Christo, 
mundum reconcilians sibi. Guae videlicet manus erat 
super ilium, secundum id quod ille homo factus est. Unde 
ait : Pater major me est. Major namque humanitate 
Christi, divinitas est non solum Patris, sed et ipsius 
Christi, et Spiritus Sancti, quae una est. Qua etiam manu 
divinae potentiae exaltatus in passione, ad moenia supemae 
civitatis ascendit, hac fidelibus suis se humiliter sequent!- 
bus ascensionis iter ostendit. 

Ezras enim paramt cor suum^ §*c.] O quanta virtus dicti, 
quae sublimitas meriti, parare hominem cor suum ad ob- 
sequium divinae voluntatis, ac dicere posse : Paratum cor 
meum, Deus, paratum cor meum, cantabo, et psalmum 
dicam Domino ! Id est,et animo toto exultabo in Domino, 
et operum executione quae ejus sunt jussa perficiam. Pa- 
ravit ergo cor, ut investigaret ac rescriberet legem Domini, 
quam flamma vorax absumpserat. Paravit etiam, ut ipse 
prior hanc faciendo impleret, et sic ad alios docendos os 
aperiret. Quod eodem modo de Domino Jesu accipere in 
promptu est; paravit namque cor suum, ut investigaret 
legem Domini, quia talem sibi hominem quern susciperet, 
divinitus providit, qui non solum sine peccato, verum etiam 
plenus esset gratiae et veritatis, quia nulla sibi repugnante 
lege peccati, legem Dei absque omni mentis sive camis 
contradiction e servaret. Unde dicit in Psalmo ; In capite 
libri scriptum est de me, ut facerem voluntatem tuam, 
Deus meus, volui legem tuam in medio cordis mei. Item 
Dominus investigavit legem Dei, quia abjectis Pharisaeorum 
tradition ibus, sanctam scripturam, qualiter esset mystice 
intelligenda, quid arcanorum spiritualium intra tegmen 
litene celaret, edocuit; quia decreta evangelii, quae ipse 
attulit mundo, magis perfecta, magis Deo Patri accepta, 
quam quae Moysen praemiserat, ostendit. Unde ait ipse : 

Audistis quia dictum est ab antiquis, Diliges proximum 
tuum^ et odio habebis inimicum tuum : ego autem dico 
vobis, Diligite inimicos ; et caetera hujusmodi. 

Hoc est exemplar epistoUe edicti^ Artaxerxes hie, qui 
devotissima mente pro suo modulo templum ac sacerdotes 
Dei veneratur, eique promptum defert famulatum, Chris- 
tianos principes, sicut et praedecessor ejus Darius, signifi- 
cat. Nec mirandum, si successores Cyri, qui templum 
Domini et civitatem aedificari fecerunt, qui servos ejus ac 
legem dilexerunt, atque juverunt, Christianorum regum 
figuram tenere dixerimus, cum ipse Dominus per pro- 
phetam, Cyrum in figuram venire dixerit filii sui, ejusque 
ilium nomine honorari dignatus sit, dicens : Hsec dicit 
Dominus Christo meo Cyro ; et caetera, quae de illo supra 
latius posuimus. 

Artaxerxes rex regum Ezr^e sacerdotiy ^c.] Scribam 
legis Dei coeli doctissimum nominat, quia et ad ipsum 
regem fama pervenerat divinae virtutis, per quam ille 
incensam a Chaldaeis legem eisdem quibus prius sermoni- 
bus, tametsi alio literarum charactere, novaverit. Deum 
autem coeli et ipse nominat, ad distinctionem illorum quos 
de hominibus mortuis, aut certe nonnuUis, stultam misero- 
rum vesaniam instituisse noverat. Obsecro autem, ne sit 
grave lectori, breviter textum epistolae percurrere, et quan- 
tum personae Christianorum regum conveniat, videre. 

A me decretum esty Omnibus qui velint ire Hiero- 
solymam, licentiam tribuit, nullum ire compellit : et Chris- 
tiani principes nullum cogentes, ne sit incerta aut dubia 
voluntas fidei, universis quibus placuerit de suo regno 
Christum colere permittunt. 

A facie enim regis et septem consiliatorum gus missus eSy 
^c.] Et in libro Hesther legimus moris fuisse regibus 
Persarum, ut in cunctis, quae agenda sive decemenda 
essent, septem sapientum uterentur consilio. Septem 
consiliariis utuntur fideles, cum in omnibus quae faciimt, 
praecepta ac decreta sequuntur scripturae divinae. De qua 
dicit Psalmista : Eloquia Domini eloquia casta, argentum 
igne examinatum, probatum terrae purgatum septuplum. 


Digitized by LjOOQIC 



IN EZRAM, CAP. VII. 


437 


Hoc est^ sancta septiformis Spiritus illustratione perfectum. 
Quod si cui videtur incongruum consiliarios ejus regis 
Persici, a quibus populus et propheta Domini laxati a 
captivitate ad patriam remittitur^ aliquid in ecclesia sancta 
boni posse figurari, legat opuscula patrum, qui actus sive 
casus regum reproborum Sauli et Jechoniae sanctissima 
Redemptoris nostri opera figuraliter designari dixerunt: 
Saulis videlicet uncti in regem, sed merito scelerum suorum 
occisi, super innoxia regis Christi morte interpretantes : 
Jechoniae vero translationem de Juda in Bethlehem, quam 
propter peccata sua tenuit, ad gratiam Redemptoris nostri 
ejusdem typice refereiites, quo relictis ob perfidiam Judaeis 
ad salvandas per orbem nationes transmigrare dignatus 
est. Qui dicta vel acta Pharaonis, sive Nabuchodonosoris, 
typice super hostibus ecclesiae intelligenda tradiderunt. 
Verb! gratia, Pharao praecepit infantes populi Dei masculos 
in flumine necari, foeminas resen^ari ; quia diabolus fortia 
in nobis extinguere, fluxa et infirma cupit enutrire. Item 
Nabuchodonosor jussit omnes populos sibi subditos audita 
voce symphoniarum et musicorum prostrates adorare sta- 
tuam suam. Et diabolus satagit genus humanum per 
dulcedinem pompae terrestris, a rectitudine mentis in- 
flectere, et ad scquendam cupiditatem, quae est simulachro- 
rum servitus, deceptorum corda pervertere. Si ergo mala 
reproborum opera in figura non solum malorum, sed 
et bonorum praecesserunt ; cur non et boni bonorum actus 
sive sermones, quae in prophetico volumine continentur, 
bona sequentium gesta praefigurare potuerunt ? Item 
videamus opuscula sancti Augustini, qui etiam septem 
viros unius mulieris sine filiis defunctos, de quibus Saddu- 
caei resurrectionem negantes, Dominum tentabant, certam 
ecclesiastici sacramenti figuram dixit habere, necnon et 
mulierem, et sterilitatem ejus, et mortem. Ipsorum quo- 
que virorum mortem dguras esse rerum memorabilium 
docuit, cum hanc historiam neque ipse Dominus, neque 
evangelistarum quispiam ex sua persona narraverit; sed 
quae impii nefando ore contra Dominum protulerant, evan- 
gelistae propter sacratissimum Domini responsum suis lite- 

ris indiderint. Mittitur ergo Ezras a facie regis et septem 
consiliatorum ejus, ut visitet Judaeam et Hierusalem. Et 
conversi ad fidem principes seculi, et scripturarum quoque 
sanctarum cohortationibus roborati, Dominum Christum 
ad salvandam ecclesiam suam, et congregandam de gentibus 
per quotidianum auxilium, quod Ezrae nomen significat, 
venire desiderant, sedulo voce proclamantes ; Domine Deus 
virtutum, convertere, respice de coelo, et vide et visita 
vineam istam. Ut visites, inquit, Judaeam et Hierusalem 
in lege Dei tui, quae est in manu tua. Lex enim Dei 
in manu erat Ezrae ; quoniam banc non lingua solum 
praedicabat, sed actu implebat. Dominus quoque noster 
in came apparens, legem in manu habebat, non solum 
quia.legis praecepta in omnibus secutus est, verum etiam 
quia in potestate edicta legis habebat; et ipse videlicet 
earn quondam per Moysen, prout volebat, statuens, et nunc 
eandem prout volebat per seipsum immutans, atque ad 
perfectiora transferens. Unde aiebat : Audistis quia dic- 
tum est antiquis, ego autem dico vobis. Et mirum quo- 
modo verbum, quo uti solebant prophetae, in epistola 
Artaxerxis inveniatur, ut dicat legem Dei esse in manu 
servi illius. Scrip turn est enim : Factum est verbum 
Domini in manu Haggei prophetae ; et, Dominus fecit 
quod locutus est in manu servi sui Heliae ; et, Testificatus 
est Dominus in Israel et in Juda per manum omnium 
prophetarum. Quia nimirum prophetae non minus ope- 
rando quam loquendo cunctis ea, quae Dei sunt, praedica- 
bant, sequitur: 

Et ut feras argentum et aurumy §*c.] Notanda tides 
ac sapientia regis et consiliatorum ejus, qui dona quae 
Domino offerre voluerunt, magis per ilium qui legem Dei 
in manu habebat, id est, opere complebat, offerenda esse 
intellexemnt. Mirumque dictu, quam fideliter ac docte 
rex ipsum in Hierusalem habere tabemaculum dicat, 
quern supra Deum coeli dixerat ; tabernaculo namque 
in itinere uti solemus, et Deus coeli tabemaculum habet in 
Hierusalem ; quia qui aeternam in coelis sedem habet, ipse 
cum peregrinantibus in hac ecclesia sanctis ad tempus 

demorari dignatur. Unde est illud Apocalypseos, Ecce 
tabernaculum Dei cum hominibus. Verum quia beatus 
Ezras non solum praedicatorum sanctae ecclesiae, e quibus 
unus ipse erat^ sed etiam Domini Salvatoris, ad cujus 
membra pertinebat, typum gessit, quasi per ilium dona 
nostra ofFerimus, cujus in omnibus opitulatione indigemus, 
ut bona quae agimus, Deo Patri esse possint accepta. 
Nemo enim, inquit, venit ad Patrem nisi per me. Et de 
illo Joannes ; Ipse est enim propitiatio pro peccatis nostris. 

Et omne argentum et aurum quodcunque inveneris^ ^c.] 
Patet historia, quod ad hoc rex et consiliatores ejus dede- 
runt Ezrae pecuniam ad templum Domini deferendam, 
ad hoc et alios dare cupiebant, ut de hac pecunia eraerentur 
hostiae, et sacrificia, et libamina, qu£e offerrentur super 
altare Dei : et si quid superesset pecuniarum, hoc non 
aliter nisi juxta voluntatem Dei dispensaretur. Ubi et hoc 
notandum, quia dum dicit de sacerdotibus oblaturos in 
domum Dei sui, manifeste docet, et si aliqui de sacerdoti- 
bus ac Levitis cum Ezra Hierosolymam ascenderint, non- 
nullos tamen adhuc in Babylonia cum residuis sui populi 
remansisse. Patet et sensus allegorice, quia fideles ad 
hoc sua opera bona in sancta ecclesia clarescere cupiunt, ut 
et ipsi per haec partem cum sanctis habere mereantur, et 
alii ipsorum proficiant exemplis. Nam velut de argento et 
auro nostra sacrificia, libamina, et hostiae ad offerendum 
Domino comparantur, cum conspecta nostrorum operum 
claritate proximi convertuntur ad officium pietatis, quo et 
ipsi bene vivendo, Domino consecrentur. Sed et si quid 
argenti superesset, et auri, de quo oblationes non essent 
emendae, et hoc secundum voluntatem ac placitum Dei 
jussit ordinari. Sunt enim quaedam clarissimae sanctorum 
virtutes, quae non tamen omnibus in exemplo operis 
possunt ostendi, sed tantum ad glorificandam Dei gratiam 
recitari; ut est illud quod Daniel et Hieremias pueri 
prophetaverunt, quod Joannes nondum natus, quod Cor- 
nelius cum domo sua nondum baptizatus, Spiritum Sanc- 
tum accepit, ut sunt innumera sanctorum miracula, quae 
instar argenti et auri fulgent in domo Domini ; nec tamen 

ex eodem argento sive auro oblationes, quae super altare 
imponantur, emi possunt ; quia talia cum audimus^ mirari 
quidem velut divina debemus, sed non haec tamen quasi 
possibilia valemus imitari. Sacrificia autem proprie dice- 
bantiir, quae de frugibus terrae offerebantur, ut eat panis^ 
simila, spicae ; libamina autem, quae de vino ac liquidis 
rebus fiebant. 

Vasa quoque qucs dantur iibi in ministerium domus Dei 
tuiy Non solum argentum et aurum diversi ponderis, 
verum etiam vasa dantur Ezrae deferenda in Hierusalem. 
Sed et Dominus noster typicus, videlicet Ezras, vasa quae 
sibi creduntur ab hominibus, cujusmodi est vas electionis 
Paulus, et de quibus ille loquitur, vasa misericordiae, cunc- 
ta tradidit in conspectu Dei Patris in superna Hierusalem. 
De his vasis loquitur ipse in evangelio: Aut quomodo 
potest quisquam intrare in domum fortis, et vasa ejus 
diripere, nisi prius alligaverit fortem, et tunc bona illius 
diripiet ? Fortis etenim rex erat Babylonis, id est, diabolus 
reprobis male dominans ; sed victus ac ligatus a Domino, 
ca quae injuste possidebat vasa, id est, electorum corda, 
amisit. Neque haec auferenti, atque ad supernam civi- 
tatem, cujus erant propria, reducenti contradicere potuit. 

Et a me ego Ariaxerxes rex statui^ atque decrevi, ^c.] 
Et principes Christiani subjectis sibi omnibus imperant, 
ut quicquid ab eis petierit Dominus et pontifex noster, 
absque mora tribuant, nil omnino retractantes, quin veloces 
divinae voluntatis jussa perficiant. Dent autem illi aurum 
in confessione verae fidei, frumentum in ostensione bonae 
operationis, vinum in fervore dilectionis, oleum in exhi- 
bitione et hilaritate misericordiae. Et haec cuncta sub 
nuinero centenario sacerdoti magno et scribae legis Dei 
coeli dari jubentur; id est, Domino Jesu Christo, qui 
coelestia nobis a Patre deferens mandata, coelestia sequen- 
tibus in domo Patris praemia repromisit ; et nulla prorsus 
alia quam supernae gratia retributionis bonis insistamus 
actibus. Centenarius namque numerus, qui in compute 
digitorum de laeva transit in dexteram, ea quae in dextera 
indicis, hoc est, in vita aeterna sunt, solet gaudia designare. 

Talentum autem triplicis esse mensurae traditur^ minimum 
Hbramm l.; medium librarum lxxii; summum librarum 
cxx ; cores xxx modii^ batos qui et ephi, decima pars 
cori, id est^ modii sunt tres. 

Sal vero absque mensura. Omne quod ad ritum^ SfC,'] Sal 
sapientiam designare constat omnibus, unde et in com- 
muni locutione insulsi vocantur hebetes ; sed distat cujus- 
modi sit sal. Nam et Dominus per legem in omni sacri- 
ficio sal offerri praecepit, et in evangelio dicit : Habete in 
vobis sal, et pacem habete inter vos. Nec taraen frustra 
David in valle salinarum Idumaeos percussisse legitur, 
quia nimirum sal coelestis sapientiae, quo initiantur cate- 
chumen!, in cunctis operum nostrorum sacrificiis offerre 
jubemur. Salinas vero vallium cum incolis suis percutit 
David, quia infirmam ac mundanam sapientiam cum secta- 
toribus ejus destruit Christus. Unde bene nunc praeci- 
pitur, sal absque mensiu^ tribui diligenter in domo Dei 
coeli ; quia nimirum necesse est, ut quicquid sapientiae 
quis habet, totum hoc in obsequium sui Creatoris exhibeat. 
Et recolendum, quod in superioribus hujus libri legitur 
dixisse Samaritanos, scribentes ad alterum Artaxerxen, 
quia memores fuerint salis quod in palatio comederant, 
ideoque tolerare non potuerint, ut templum et civitas Dei 
contra utilitatem ejus aedificaretur. Nunc autem hie Arta- 
xerxes jubet omnibus arcae publicae custodibus, ut inter 
alia donaria sal suum, in quantum opus sit, in domum 
Dei coeli tribuant. Ibi namque cognoscitur, quod haeretici 
nonnunquam ad impugnandam ecclesiam fraudulento hu- 
mano sapientiae gustu animentur. Hie autem insinuatur, 
quod conversi ad fidem simul sapientes, ipsam saepe fidem 
per disciplinam ejusdem sapientiae secularis adjuvent, dum 
adversarios ejus per earn potentius vincunt. 

Vobisque noium facimus de universis sacerdotibus, ^c.] 
Hoc privilegio, quo sacerdotes, Levitae, et caeteri domus 
Dei ministri a vectigalibus immunes redduntur, manifesto 
ostenditur, quod caetera plebs filiorum Israel, ad patriam 
perveniens, tributa regi pendebat. Quod discreta omni- 
mode provisione rex fecisse cognoscitur, ut hi qui in divino 

servitio semper occupati erant, a suo essent famulatu 
liberi; quique nil in terra proprium possidebant, sed ex 
decimis populi vivebant, ab his nemo tributa solvenda 
exigeret. Ex quibus omnibus apertissime probatur, regem 
non solum dilexisse, sed et optime didicisse quae divinae 
servitutis posceret cultus. 

Tu autem Ezra secundum sapientiam Dei tuiy ^cJ] Repe- 
tit rex sermonem quern dixerat, et veritatem, quam cog- 
novit, iterate sermone confirmat. Supra namque ait, in 
manu Ezrae legem esse Dei ipsius. Nunc autem dicit, 
sapientiam Dei ejus in manu illius. Quia nimirum sapi- 
entia est lex Dei, dicente Psalmista : Os justi meditabitur 
sapientiam, et lingua ejus loquetur judicium. Lex Dei 
ejus in corde ipsius. Et justus in manu sua legem Dei 
et sapientiam habet, dum in omnibus quae agit et loquitmr, 
memorem se esse divinae voluntatis ostendit. Patet ergo 
literae sensus, patet et intelligentia spiritualis, quia videlicet 
Dominus et Salvator noster habet sapientiam Dei in manu 
sua. Ipse enim Dei virtus et Dei sapientia, cujus solius 
est constituere judices ac praesules ecclesiarum, qui secim- 
dum voluntatem ejus judicent omnia, et indoctis per orbem 
fidem ejus praedicent. Et omnis qui decreta contemnit 
legis illius, vel praesenti poena, vel futura juxta modum 
quisque sui punietur erratus. Haec ergo Artaxerxes scri- 
bens Ezrae, et amorem quern erga cultum religionis habe- 
bat literis comprehendens, patenter expressit, quid futuris 
temporibus Christiani reges devotionis habituri, quid erga 
fidem veritatis essent acturi. Unde breviter epistolam 
ejus, quibusque licet intermissis, commemorare curavi- 
niiis ; ut lector cognosceret, quantum concordet his quae 
revelata evangelii gratia Christiani principes pro sanctae 
ccclesiie pace fecerunt. Possumus sane personam Ezrae 
non solum ad Dominum Christum, sed etiam aliquem 
praesulem sive doctorem ecclesiae figuraliter referre ; qui- 
bus saepe reges ac principes literas pro fidelium statu 
miserunt. Meritoque ipse Ezra, cui haec est data epistola, 
subsequenter in Dei laudem erumpit, dicens : 

Benedictus Dominus Deus patrum nostrorumy ^c.] Et 

quis dubitet sancta ejus ac mystica dicta confiteri, quae 
propheta divinitus ei inspirata commemorat, a quo etiam 
domum Domini glorificatam asseverat? 

Cap. X. Et ego confortatue manu Domini Dei meiy ^c.] 
Manum Dei, virtu tern Dei, quae omnia operatur, appellat. 
Merito autem ille congregat, quos de Babylone Hiero- 
solymam adducat, qui manum Dei, qua confortetur, ipse 
habere in se cognoscitur. Quia nimirum sic demum quis- 
que idoneus ad alios Deo per suam doctrinam aggregan- 
dum efficitur, dum prius ipse gratiam ejus contra omnia 
quae opus sanctum impediunt, intus in mente roboratur. 

IN CAP. VIII. 

Hi sunt ergo principes familiarum^ Usque ad finem 
genealogiae diligenter principes qui secum de Babylone 
ascenderunt, enumerat, et genealogiam ipsorum explicat. 
Numerum quoque eorum qui ad m. cccc. et xn. pervenit, 
adjungere satagit ; ut ita insinuet, quia nomina eorum 
qui de confusione mundi hujus ascendunt, in libro vitae 
Agni continentur ascripta. Sed et doctores quique, prin- 
cipes videlicet familiarum populi Dei, quantum animarum 
numerum Domino acquisiere, in tantum augmenta per- 
petuae remunerationis accipiunt, juxta illam evangelii para- 
bolam, ubi dicente servo bono et prudente : Domine, ecce 
mna tua decern mnas acquisivit. Respondit eidem domi- 
nus, dicens: Et tu esto super decern civitates; id est, 
ex eorum quos docuisti vita, gloriosior in coelesti regno 
appare. 

Congregavi autem eos ad fluvium qui decurrit ad Ahava.^ 
Nomen hoc loci nusquam alibi me legisse memini. Cum 
vero in sequentibus scriptum est, Et praedicavi ibi jeju- 
nium juxta fluvium Ahava 5 et post aliquanta, Promovimus 
ergo a flumine Ahava duodecimo die mensis primi ; vide- 
tur veri simile, quod et Ahava fluvius sit, et alter aliquis 
fluvius in eum decurrat, in quorum confinio Ezras eos, 
qui ascenderunt secum, congregaverit. Josephus autem 
pro hoc nomine ponit Euphratem. Unde potest Ahava 
non incongrue rivus aliquis fluminis Euphratis intelligi. 

Ei mansimus ibi tribus diebus^ Opportune egit 

Ezras, ut priusquam iter tan turn inciperet, diligenter sibi 
copiam provideret ministrorum doraus Dei, per quos Hie- 
rosolymam perveniens, ea quae in templi usus essent neces- 
saria, perficeret. 

Et misi €08 ad Eddoy Mare Caspium, ut scribit 
Orosius, sub aquilonis plaga ab oceano oritur, cujus 
utraque circa oceanum littora et loca deserta incultaque 
habentur. Inde meridiem versus per longas angustias 
tenditur, donee per magna spatia dilatatum, Caucasi 
montis radiclbus terminetur. Habet ab oriente usque 
oceanum Hircanorum et Scytharum gentes plurimas, 
propter terrarum infoecundam difFusionem late oberrantes. 
Ab occidente gentes habet plurimas. Sed generaliter 
regio multo Albania ulterior sub mari et monte Caspio, 
Araazonum nuncupatur. Ubi notandum, quod cum his- 
torici Caspium scribant, Ezras hoc loco Casphiae nominet. 
Hebraei namque P literam non habentes, pro hoc in nomi- 
nibus Graecis sive barbaris Ph litera utuntur, ut Phetrus, 
Philatus. Ergo et in Casphiae loca filii Israel per captivi- 
tatem Assyriorum vel Chaldaeorum pervenisse probantur, 
dum illo mittit Ezras, ad adducendos sibi ministros domus 
Domini, Levitas videlicet et Nathinneos, quos Josephus 
sacros servos nominat. De quibus notandum, quod mul- 
tum libera in pace, quamvis inter exteros vivebant, qui 
statim ad imperium sive ad preces Ezrae, tantam exercitus 
copiam destinare valebant. Nam ducentos quinquaginta 
et octo viros electos in ilia expeditione fuisse, sequens 
eorum catalogus ostendit; quibus adjunctus Ezras, in 
exercitu suo mille septingentorum prope virorum summam 
habuisse reperitur. 

Et prcedicavi ibi jejuniumj ^c.] Exemplum jejunandi et 
orandi, cum aliquid magnae virtutis incipere volumus ; et 
quia nunquam fallit fida in Dominum spes, neque fieri 
potest, ut quod justum a pio et justo auxiliatore per con- 
tinentiam atque orationes cum fide quaerimus, non impe- 
tremus. Sed diligentius intuendum, quod jejunium prae- 
mittitur, et sic oratio subsecuta docetur. Primo namque 

ait, Et praedicavi jejunium, ut affligcremur coram Domino. 
Ac deinde subjimgit : Et peteremus viam rectam nobis et 
filiis nostris, &c. usque in conclusionem sententiae : Jeju- 
navimus autem, et rogavimus Dominum nostrum pro hoc, 
et evenit nobis prospere. Oportet namque omnimode, ut 
quicunque ad deprecandam misericordiam Domini ingre- 
ditur, primo continentius vivendo, dignum se qui exau- 
diatur praebeat ; atque ita Dominum rogans, non dubitet 
prospere sibi eventura quae postulat. 

Cap. XI. Et separavi de principibm sacerdotum duodecimo 
^•c.] Saepius dictum est, quod argentum et aurum, et vasa, 
quae de Baby lone Hierosolymam mittebantur, animas de- 
signarent, quae de confusione et erroribus mundi hujus 
converterentur ad Dominum. Unde apte hnjusmodi vasa 
sacerdotibus commendat Ezras, qui ea Hierosolymam per- 
ferant ; quia per sacerdotum necesse est manus diluantur 
in baptismo, et consecrentur Domino, quicunque ad con- 
sortium sanctae ecclesiae pertingere desiderant. Per sacer- 
dotum aeque officium debent reconciliari sanctae ecclesiae 
poenitendo, qui ab ejus societate peccando recesserant, et 
in servitium diaboli, in captivitatem Babylonii regis in 
peccatis perseverando deciderant. Et bene duodecim sunt 
sacerdotes, quibus haec cura delegata est, propter duodecim 
apostolos, per quorum doctrinam ecclesia et per orbem 
primo fundata est, et usque ad finem seculi per successores 
eorum aedificari non desinit. Quibus convenit hoc quod 
eisdem sacerdotibus dixit Ezras : 

Vos sancti Domini^ et vasa sancta^ ^c.] Oportet enim ut 
doctores ecclesiae nunquam obliviscantur sanctimoniae, qua 
ipsi sunt Domino consecrati per Spiritum Sanctum, in die 
redemptionis, ad quam suscipiendam etiam suos auditores 
instituant 5 ut qui jam Domino oblati sunt per rudimenta 
fidei, etiam per eorum qui in fide praecesserunt exempla ac 
monita magis magisque confirmentur, ac supemae civitatis 
introitu digni efficiantur. Quibus vigilandum est per om- 
nia, et curandum, ne aliqua de creditis sibi animabus, vasis 
videlicet Domini pereat, sed integro eos numero ad sanctae 
civitatis adyta perducant. 

Vigilate et custodite^ donee appendatis, Appendimus 
autem argentum et aurura^ et vasa, quae accepimus ab 
Ezra, coram principibus sacerdotum et Levitarum, et du- 
cibus familiarum Israel in Hierusalem, et in tbesaurum 
domus Domini, quando eos quos nobis superna dispositio 
commisit, tales instruendo ac docendo exhibemus, qui irre- 
prehensibiles inveniantur, et apti thesauro aulae coelestis, 
hoc est sedibus internae pacis ac lucis ; et hoc non judicio 
quorumlibet hominum qui facile possint falli, sed examine 
beatorum apostolorum, caeterorumque sublimium virorum, 
qui cum Domino sunt de nostris actibus judicaturi. Hi 
etenim merito principes sacerdotum ac Levitarum, et duces 
familiarum Israel, hoc est virorum sive animarum Deum 
videntium sunt intelligendi. De quibus Psalmista Do- 
mino : Constitues, inquit, eos principes super omnem ter- 
ram. Et de quibus Salomon in ecclesiae laudibus : Nobilis, 
inquit, in portis vir ejus, quando sederit cum senatoribus 
terrae. In portis autem, in discrimine dicit novissimi 
examinis. 

Promovimua ergo a fiumine Ahava duodecimo et caetera 
omnia plena mysteriis.] Superius namque legitur, quod 
prima die mensis primi cceperint ascendere de Babylone ; 
et nunc dicitur, quod duodecimo ejusdem mensis die pro- 
moverint a flumine Ahava. Primo ergo die mensis de 
portis Babyloniae exierunt, sed usque ad duodecimum 
diem juxta memoratum flumen expectabant^ donee ad se 
Le vitas et Nathinneos de Casphiae locis evocarent, seque 
ipsos ob pericula longi itineris solertius Domino ex tem- 
pore jejunando et orando commendarent. Et nos ergo 
cum novos ecclesiae populos diabolo renuntiare, et Deum 
verum credere ac confiteri docemus, quasi primi mensis 
initio de Babylone cum pecunia Domino consecranda 
egredimur ; quia principium eis novae conversationis, quae 
ereptos a diabolo ad regnura coeleste ducat, ostendimus. 
Unde idem mensis in scriptura sacra mensis novorum sive 
novarum frugum solet appellari. Nam et ipso mense, sub 
eadem significatione novae conversationis, patres de ^Egypto 
per Moysen educti sunt. Verum cum eisdem novae vitae 

auditoribus symbolum fidei tradimus, quod per duodecim 
apostolos ordinatum, et totidem est sententiis comprehen- 
sum, quasi duodecim diebus in prima mansione consisti- 
mus ; et sic coeptum ad terram repromissionis iter aggre- 
dimur, qui per acceptam fidei notitiam, virtutum eis callem, 
quo ad vitam perveniamus, ingrediendum esse monstramus. 
Quibus diebus Ezras cum filiis transmigrationis, jejuniis, et 
orationibus, et congregatione Levitarum ac Nathinneorum 
deditus erat; quia nimirum necesse est, ut cum novos 
populos fidei acquirere proponimus, turn ipsi virtutum stu- 
diis maxime operam demus, quibus et nosipsos Domino 
familiarius commendemus, et eis, quos erudimus, exemplum 
bonse actionis praebeamus ; fratrum quoque cohortem re- 
ligiosam nobis in auxilium advocemus, quo adjuti animas 
fidelium ad societatem electorum, atque ad arcem vitae 
perfections, quasi vasa sancta ad templum Domini efSca- 
cius transferamus. Apte quoque subjungitur, quia veui- 
entes Hierosolymam qui ascenderant de Babylone, triduo 
manserint ibi, et sic argentum et aurum, et vasa quae 
attulerant, oblata et appensa sint in domo Domini. Tres 
quippe dies sunt mansionis in Hierusalem, eximiae virtutes 
cunctis fidelibus habendae, fides, spes, et caritas. Has 
ergo oportet doctores primo in seipsis ostendere, et sic eos 
quos docuerunt, quosque eisdem virtutibus instituerunt, 
praecedentibus in Christo patribus probandos offerre. Cum 
enim sancta ecclesia eos, quos catechizamus, in fide et 
actione probos invenerit, quasi vasa quae offerimus in tem- 
plum, per manum sacerdotum appendens, et puri metalli 
et perfecti ponderis esse reperiet. Quod et in hac ecclesia 
per electos quotidie in credentium vita examinanda agitur, 
et in supema aeque Hierusalem, ut supra diximus, in eis 
qui ad earn intrare meruerint, perfectius completur. In 
hac namque vita doctores sancti quasi triduo manentes in 
Hierusalem, quarto die argentum et aurum quod obtule- 
rant appendendum, sacerdotibus offerunt, cum et sese fide 
fortes, spe sublimes, dilectione ferventes exhibent, et suos 
quoque auditores per confessionem rectae fidei, instar ar- 
genti probati clarescere, per puritatem sensus inviolati, in 

modum auri primi fulgescere, per susceptionem in se spi- 
ritualium charismatum, quasi vasa Deo consecrata praemi- 
nere demonstrant. In superna quoque patria iidem doc- 
tores cum primo pro sua fide, spe, et caritate, deinde etiam 
pro illis, quos docuerunt, gratiam remunerationis accipiunt, 
quasi post gaudium triduanae mansionis in Hierusalem, ob 
donaria et vasa pretiosa, ac Deo digna quae attulerunt, 
amplius honorantur. Distat autem inter haec vasa quae 
Ezras cum sacerdotibus in Hierusalem offert, et ea quae 
supra Zorobabel ac Jesus obtulisse referuntur; quod ilia 
de tempi o Domini translata in Babylone, et postmodum 
sunt Hierosolymam relata; haec autem in ipsa Babylonia 
facta, sed devotionis sunt gratia Hierosolymam missa a 
rege vel principibus Persarum, vel etiam a populo Israel, 
qui illis in partibus morabatur. Ilia ergo vasa designant 
eos qui post acceptam notitiam et sacramenta fidei, post 
inchoata virtutum opera decipiuntur ab hoste antique, et 
in confusione rapiuntur errorum ; sed miserante Christi 
gratia revocantur ad salutem. Haec autem illos qui cum 
peccato primae transgressionis morte obnoxii erant nati, 
sed per lavacrum regenerationis sacerdotum minifeterio 
expiati, sanctae ecclesiae sunt filiis aggregati. Ilia poeni- 
tentes de suis erroribus, haec perseverantes virtute coepta 
gentes insinuant. De quibus bene subjungitur: 

Descriptumqm est omne pondus in tempore t/fo.] Omne 
quippe pondus argenti et auri, et vasorum, quae Domino 
offeruntur, sacerdotes in templo describunt, cum doctores 
studiosi diligenter vitam examinant subditorum, et quan- 
tum singuli ad fidem vel operationem profecerint, subtili 
indagine dijudicant, et juxta suae modum capacitatis quem- 
que in domo Dei per gradus sibi competentes ordinant. 
Sed etsi nunc praepositorum ignavia torpet, vitamque sibi 
commissorum aut ignorat, aut se nosse dissimulat, adest 
internus arbiter, qui numerum credentium, pondusque 
animi singulorum in trutina sui examinis integrum con- 
servat, ut reddat unicuique secundum opus ejus. Potest 
et ita dici ; quia pervenientibus sanctis praedicatoribus ad 
supernam Hierusalem cum his quos instruxerant, descri- 

batur in tempore illo omne pondus bonse actionis eorum, 
in libro vitae^ et digna in coelis retributione donetur. 

Sed et qui venerant de captivitate filii iransmigrationisy 
§T.] Magna devotio et religiositas ostenditur eorum, qui 
dum venerant a captivitate, pervenientes ad templum et 
altare Domini, primo omnium obtulerunt holocausta, non 
tantum pro seipsis, sed etiam pro omni Israel, hoc est, et 
pro eis qui jam domum reversi fiierant, et pro illis qui 
adbuc extorres patriae durabant, ut omnia omnis auctoris 
sui misericordia protegeret. Patet etiam spiritualis intel- 
lectus ; quia illi veraciter et perfecte captivitatem antiqui 
hostis, qua peccando tenebantur, poenitendo evaserunt, qui 
se fixa intentione divino servitio subdunt, qui totos se ab 
infimis abstractos cupiditatibus, flamma desiderii ccelestis 
ad superna accendunt« Hoc est autem holocausta, id est, 
tota incensa sacrificia vel hostias Domino ofierre, nil nisi 
ejus voluntatem in omnibus cogitare vel facere. Perfectae 
quoque mentis indicium est, cum quis pro omni Israel 
immolat, id est, pro generali fidelium omnium sospitate, 
quasi unitatis in omnibus ac fratemitatis memor, supernae 
pietati supplicat. 

Dederunt autem edicta regis satrapisy ^c.] Alia editio 
habet : Et clasificaverunt populum et domum Dei. Le- 
vaverunt ergo populum, dum earn auctoritatem regiam, 
qua Ezras sublimatus est, honorabilem omnibus fecerunt. 
Levaverunt et donmm Dei augustius omando vasis ac 
donariis, quae ad illam rex et consiliarii ac principes ejus 
miserunt ; ministros quoque ac sacerdotes illius a tributis 
et vectigalibus, praeterquam Domino soli, liberos reddendo. 
Mystice autem populus et templum Dei unam eandemque 
sanctae ecclesiae figuram tenuit ; quam levat Ezras et filii 
transmigrationis, allatis de Babylone vasis Deo sacris, cum 
praedicatores sancti aggregatis ei donante Domino cre- 
dentium coetibus, honorabilem earn omnibus etiam externis 
ac terribilem exhibent. Item praedicatores iidem, cum 
eos quos suis vel exemplis in bona conversatione instituere, 
vel verbis usque ad coelestium perceptionem praemiorum 
provehunt, levant jam populum et domum Dei ; quia mag- 

num profecto et manentibus in superna patria, et peregri- 
nantibus adhuc in terra electis gaudium faciunt. 

IN CAP. IX. 

Cap. XII. Postquam autem hac compkta mntj ^c.] Hu- 
jus culpa transgressionis^ et in Malachia propheta mani- 
feste descripta, ac prophetica auctoritate redarguta est; 
quia videlicet reversi de captivitate Babyloniae tarn prin- 
cipes et sacerdotea ac Levitae, quam reliquus populus^ 
abjecerunt uxores suas Israelitici generis, quae pauper- 
tate et inopia longioris vitae, et fragilitate sexus, non 
ferentes laborem, confectae erant, et infirmitatem ac de- 
formitatem corporum contraxerunt, et cum alienigenis 
vel aetate florentibus, vel cultu corporum pulchriohbus, 
vel potentum ac divitum filiabus matrimonia copula- 
runt. Quod non de Israel, qui tunc cum Ezra, sed de 
illis intelligendum est, qui cum Zorobabel et Jesu jam- 
dudum de captivitate ascenderant; neque enim poterant 
hi, qui cum Ezra venerant, tarn cito tanti ducis ac prae- 
sulis, ut intelligendum est, contemnere doctrinam, ut nec- 
dum quinque mensibus in patria demorati, suas reliquerint, 
et uxores acceperint externas ; de quorum numero potius 
intelligendi sunt hi principes fuisse, qui hoc facinus ad 
Ezram referentes castigare curarunt. Nec mirandum quo- 
modo hoc populus Israel cum sacerdotibus et Levitis sce- 
lus patrasse dicatur; cum ilia transmigratio magis de 
Juda et Benjamin, quam decern tribubus, quae Israel voca- 
bantur, extiterint. Sciendum enim, quod abducto in cap- 
tivitatem Israel, id est, decern tribubus, indiflerenter pris- 
tine nomine, et duae tribus Juda ac Benjamin appellant 
Israel. Populus igitur Israel hoc loco non ad distinc- 
tionem Judae et Benjamin decern tribus sunt accipiendae, 
sed ad distinctionem populorum terrarum, generaliter popu- 
lus Dei intelligendus, qui dignitatem sui nominis coelestis, 
terrenorum societate polluerit. Nam et idem Malachias 
propheta, quern ipsum esse Ezram Hebraei asseverant, in 
libro suae prophetiae hujus praevaricationis ita meminit: 
Transgressus est Judas, et abominatio facta est in Israel et 

in Hierusalem ; quia contaminavit Judas sanctificationem 
Domini^ quam dilexit, et habuit filiam Dei alieni. Dis- 
perdat Dominus virum qui fecit hoc, magistrum et disci- 
pulum de tabernaculis Jacob, et offerentem munus Domino 
exercituum. Ubi Judam dicens, manifesto primae trans- 
migrationis populum hoc facinore pollutum significat. 
Quod vero adjungit, Disperdat Dominus virum qui fecerit 
hoc, magistrum et discipulum de tabernaculis Jacob ; 
appellatione magistri et discipuli, et principes et populum 
hac praevaricatione pollutum, atque consortio sanctorum, 
si non corrigent, ambos eradicandos esse docuit. Et quod 
addidit, Offerentem munus Domino exercituum ; admonet 
incassum eos Domino victimas hostiarum offerre, qui se- 
ipsos peccando non timent diabolo subdere. Inter quae 
miranda fides, et propositum optimum populi de captivi- 
tate eruti, qui semen sanctum, alias autem gentes ad dis< 
tinctionem suam populos terrarum appellant; ut palam 
insinuent, seipsos, quamvis de terra procreatos, non tamen 
in terra, sed in coelis habere conversationem, dum prae 
caeteris nationibus in Deum coeli credebant, et coelestia ab 
illo beneficia consequi sperabant. Unde merito dolent 
sanctificationem suam ab hominibus gentium esse coin- 
quinatam ; et quod gravius est, principes etiam, a quibus 
corrigi debuerant, primes errasse fatentur. Notandumque 
diligenter, atque in exemplum operis trahendum, quod ea 
quae principes peccaverunt, et plebem sibi commissam 
peccare fecerunt, aeque principes alii, qui sanctius vivebant, 
corrigere satagunt. Verum quia per seipsos nequeunt, 
referunt ad pontificem, id est, archiepiscopum suum cau- 
sam, cujus auctoritate flagitium tarn grave, tarn multifi- 
diim, tarn diutinum expietur. Nulli autem dubium, quin 
uxores alienigenae haereses et superstitiosas philosophorum 
sectas figuraliter exprimant. Quae cum in ecclesiam incaute 
admittuntur, non solum semen sanctum catholicae veritatis 
et purae actionis suis contaminant erroribus, sed et peccata 
omnia, quibus ethnici solent pollui, dum Christiani non 
erubescunt imitari, quasi per uxores alienigenas degene- 
ratam a semine sancto verbi Dei, quo fuerant generati, 

dicente apostolo Jacobo : Voluntarie enim genuit nos verbo 
veritatis; et quasi profanam de filiabus exterorum sobo- 
lem procreant, dum illecebras errantium secuti, penrersos 
ex his actus in cunctorum notitiam proferant. 

Cumqtie audissem sermonem iatumy scidi palUwn meumy 
Ezras intimum cordis dolorem ostendit, scidit vesti- 
mentum, evellit pilos capitis et barbae ; sedet mcerens, ut 
tali de honestamento corporis et indumenti cum moerore 
vultus velocius omnium animos ad poenitentiam vel sui, 
vel fratemi reatus excitet; quia per vestimenta solent 
opera nostra designari, quibus aut ad gloriam, si munda; 
aut ad interitum quis induatur^ si polluta, nec nuptiaK 
splendida caritate probentur. Per pilos capitis cogita- 
tiones, quae de occulta cordis radice, velut de intemis cere- 
bri sinibus, oriuntur. Quae si rectae sunt, conservari ; sin 
autem reprobi, debent abscindi. Unde de Samuele, qui 
sanctus erat futurus, ait genitrix : Et novacula non ascen- 
det super caput ejus. Et apostolis Dominus, Et capiilus, 
inquit, de capite vestro non peribit ; quia niminim omnes 
sanctorum cogitatus aetema apud Dominum sunt memoria 
digni. At vero peccator, ut mundari possit ab iniquitati- 
bus suis, reprobas necesse est a se cogitationes, origines 
videlicet et fomites malorum operum, abjiciat. Unde lepro- 
sus in Levitico cum recepisset sanitatem, inter alias puri- 
hcandi caerimonias, etiam omnes pilos suae camis eradere 
praecipitur, ut sic expiatus hostiis castra mereretur in- 
gredi. Quia tunc demum a vitiorum foeditate perfecte 
mundamur, cum non solum actus, sed et cogitatus a nobis 
noxios expellere satagimus. Barba quoque, quae virilis 
sexus et aetatis index est, in significatione virtutis poni 
solet. Scidit pallium et tunicam pontifex, ut populum 
quern regebat, minus perfecta habere opera designaret, et 
quern sua soliditate necesse esset discindi per poenitentiam, 
atque in meliorem habitum renovari. Evellit pilos capitis, 
ut eidem populo intimaret cogitationes nequam suo de 
corde extirpandas, ac renascendis utilibus locum esse dan- 
dum. Evellit et pilos barbae, ut in ipsis etiam, quas 
habere videbantur, virtutibus humiliarentur, et parva haec 

aut nulla in examine interni arbitri esse meminissent, 
qufe vitiis esse permixta clarescebat. Sedit moerens, ut 
per lamenta poenitentiae veniam reatus tanti promerendam 
esse doceret. Nec mirandum^ si tanta boni praesulis ccepta, 
magnum mox in subditis fructum virtu tis procrearent. 
Vide enim quid sequatur: 

Et convenerunt ad me omnea gui iimebant^ O quanta 
rerum mutatio ! Supra dictum est, quod perfidia princi- 
pum et magistratuum multi sunt ad luxuriam secuti, 
et nunc bono principe in lamenta converse, et per sues 
luctus ac lachrymas quid esset peccatoribus agendum innu- 
ente, convenisse dicuntur ad eum omnes qui timebant ver- 
bum Dei, quo transgressores esse puniendos comminatur. 
O quantum exempla pia bonos juvant doctores ! * Nihil 
omnino locutus Ezras, sed solo audito scelere, in lachrymas 
et ploratus esse conversus scribitur, et turbam ad se fide- 
lium non vociferando, sed moerendo traxisse. Subjun- 
gitur : 

Ei in sacrificio vesper tino surrexi de afflictione mea^ 
Paraverat se Ezras per compunctionem cordis, simul et 
afflictionem corporis, qui dignus efficeretur auditu supemae 
pietatis, et sic in verba orationis prorumpebat. Curvat 
autem genua, et expandit manus, fundit ad Dominum 
preces in tempore sacrificii vespertini ; hoc Deo sacri- 
ficium gratius fore non ambigens, quod in spiritu humili- 
tatis, et in anima contrita, quam quod carnibus et sanguine 
offeri’etur pecudum. Typice autem, quod indumento scisso 
curvat genua, et expandit manus ad Deum, et fusis pre- 
cibus ac lachrymis plurimorum mentes ad pcenitentiam con- 
vertit, ut in sequentibus scriptum est ; Dominum Salva- 
torum ostendit, qui pro nostris sceleribus et ante pas- 
sionem, et in ipso tempore passionis orare dignatus est ; 
quique, extensis in cruce manibus, indumentum suae carnis 
ob nostrum restaurationem ad tempus vulneribus scindi ac 
mortificari voluit ; ut qui, sicut apostolus ait, mortuus est 
propter peccata nostra, resurgat propter justificationem 
nostrum. Quod apte in tempore sacrificii vespertini fac- 
tum est, vel quia Dominus in fine secuU sacrificium suae 
carnis et sanguinis obtulit Patri, ac nobis in pane et vino 

offerendura praecepit ; vel quia ad finem perveniente sacri- 
ficio legali, sua nos passione liberavit, atque a populis terra- 
rum separans^ coelestes fecit, et castos sibi corde ac cor- 
pore concessit adhaerere. Ipsa quoque oratio, qua se, cum 
esset Justus, populo peccatori sociabat, dicens : 

Bern meiLSy confundor et erubescOy ^c.] Humilitati con- 
gruit Redemptoris nostri, qui in similitudine camis peccati, 
ut peccata mundi tolleret, apparuit. Unde et in Psalmis, 
qui, evangelic teste, ex ipsius persona scripti sunt, manifeste 
sua delicta appellat, quae in se susceperat nostra, dicens : 
Deus meus, Deus mens, quare dereliquisti me? Et adji- 
ciens ; Longe a salute mea, inquit, verba delictorum meo- 
rum. Et iterum : Deus, tu scis insipientiam meam, et 
delicta mea a te non sunt abscondita; non quia ipse 
delicta in se, vel insipientiam posset habere ; qui, sicut 
apostolus ait, factus est nobis sapientia a Deo, et justitia, 
et sanctificatio, ac redemptio ; sed quia causam eorum quos 
salvare venerat, in se suscipiens, etiam ea quae illorum fra- 
gilitati veraciter convenerant, in se transferre dignatus est. 

IN CAP. X. 

Cap, XIII. Sic ergo orante Ezra, et implorante, 
Quantum oratio, fletus et lamentatio Ezrae profecerit, 
ostenditur, cum mox ad eum coetus fluentium permaximus 
utriusque sexus et omnis aetatis collectus esse perhibetur. 
Flebant autem vel hi qui peccaverant, poenitentiam sui 
reatus agentes ; vel illi qui in castitate permanserant, de 
fratrum suorum praevaricatione et casu dolentes. Sed sive 
hi, sive illi, sive utrique fleverint, multum omnes conturbati 
ad preces et lamenta sui pontificis ostenduntur, cum etiam 
mulieres, cum pueri quoque hie interfuisse narrantur. 
Potest autem et ea discretione factum intelligi, quod prius 
innocentes et recti ad eum confluxerint, cum ait : Et con- 
venenint ad me omnes qui timebant verbum Dei Israel, 
pro transgressione eorum qui de captivitate venerant; 
nunc vefo etiam ipsi qui peccavenint, cum uxoribus suis et 
liberis poenitentiam acturi convenerint. 

Et respondit Secheniasy ^c.] Secheniam hunc Josephus 
dicit primum fuisse Hierosolymitarum, qui et ipse, ut 


Digitized by CjOOQle 


IN EZRAM, CAP. X. 


455 


principem decebat^ maxima auctoritate, mox intentione 
Ezrae juvabat, et populum videlicet una secum peccasse 
confitendo^ et poenitentiam esse agendam suadendo^ ab- 
jectis uxoribus alienigenis^ cum eis qui ex illis nati erant 
liberis. 

Et nunc si est posnitentia in Israel super hoc, ^c.] Si 
populum^ inquit, perfecte hujus transgressionis poenitet, 
primo conversi ad Dominum promittamus correctionem, ac 
postulemus veniam ; deinde ad nosipsos reversi, omnem 
a nobis patrati facinoris et radicem extirpemus et fruticem, 
ejectis videlicet uxoribus cum omni sua sobole non licitis ; 
hoc est enim quempiam veraciter agere poenitentiam, et 
totum intus in corde ad Dominum converti, et foris omnes 
peccandi materias ab ipsa origine resecare. Quodque sub- 
jungit : 

Surffey iuum est decemere, ^c.] Decentissime docet quo- 
modo sit apud majores in consilio agendum, ut videlicet 
quisque pro suo sensu quod optimum intellexerit, sive 
intellexisse sibi visus fuerit, dicat ; et tamen ei qui potest, 
locum decemendi relinquat, paratus obtemperare omnibus 
quae ille secundum voluntatem ac legem Dei agenda dis- 
posuerit. 

Et surrexit Ezras ante domum Dei, §•(?.] Eliasib erat 
summus sacerdos temporis illius, si quidem post Jesum 
filium Josedec, Joachim filius ejus, et post eum Eliasib 
filius illius, summi sacerdotii gradu functus est; et ut 
sequentia hujus sacrae historiae, et Judaica Josephi probat 
historia. 

Panem non comedit, ^c.] Exemplum hie habebunt exi- 
mium non solum flendi et orandi, verum etiam jejunandi 
pro his qui peccaverunt ; et cum beati sint lugentes, qui 
propria deflent peccata, quoniam accepta remissione con- 
solan tur, quanto esse beatiores credendi sunt, qui etiam 
fratemis lugent erratibus ; et hoc in tantum, ut ne panem 
quidem et aquam, quae abstinentium est refectio, contingere 
velint, neque domum suam ingredi, vel in lectum sui 
stratus ascendere, sed in atriis domus Domini potius oran- 
tes pernoctare gaudeant. Ibi enim erat domus sacerdotis. 

quam vespera superveniente Ezras perhibetur ingressiis. 
Denique alia editio pro cubili Johanan, pastophoriam 
Johanan habet, quo nomine solet saepe scriptura porticus 
illas cognominare, quibus templum erat undique circum- 
datum^ et in quibus ministri et custodes ejusdem tcmpli 
manere consuerant. Lugent etiam nunc in transgressione 
eorum qui de captivitate venerant, qui dolent eos qui 
nuper a peccatis poenitendo erepti erant^ rursus ad ea 
peccando esse prolapsos, per quae denuo a diabolo possint 
captivari. De quorum seductoribus quasi de parentibus 
uxorum immundarum, loquitur Apostolus Petrus : Superba 
enim vanitatis loquentes, pelliciunt in desideriis camis 
luxuriae eos qui paululum effugiunt. Et paulo post de eis 
qui velut de captivitate ascendentes, nihilominus per luxu- 
riam sunt capti : Si enim, inquit, refugientes coinquinationes 
mundi, in cognitione Domini nostri et Salvatoris Jesu 
Christi, his rursus implicati superantur, facta sunt eis 
posteriora deteriora prioribus. 

Et missa est vox in Juda et Hierusalem^ ^c.] Dum 
dicuntur filii Juda et Benjamin convenisse, manifeste patet, 
quia hi qui alienigenarum uxorum connubio polluti sunt, 
de prima transmigratione fuerant, quae de his tribubus 
erat, ac per Jesum et Zorobabel domum revocata est, sicut 
et superius diximus. 

Ipse est mensis novusy vtcesimo die mensisy ^c.] Nonus 
mensis ipse est, qui ab Hebraeis Casleu, a Romanis voca- 
tus December, quern in medio hyemis venire et esse pluvi- 
alem ac tempestivum, minim quis nesciat. Unde dili- 
gentius notandum, quia cum in medio hyeme populus 
convenerit, tremere a peccato et pluviis memoratur. Cum 
enim pluvias ipso etiam tempore pluviarum ultra solitum 
cadere cernerent, reversi ad conscientiam, intellexerunt 
hoc ob sua scelera factum, iramque superventuram codes- 
tem, ex ipsa aeris perturbatione admoniti timuerunt. Ideo- 
que non in privatis domibus sua negotia agere praesumpse- 
rant, sed in platea domus Domini, assumpto poenitentiae et 
humilitatis habitu, consederunt. Hoc propter eos qui 
turbatis licet elementis, et vcl ventorum fragore, vel in- 

undantia pluviarum, vel nivium acervis vel ardore siccitatis 
vel etiam exitio hominum sive animalium desuper in- 
gravescente, atque ipso judice per aperta indicia vim suae 
irae minitante, nihil omnino de correctione morum^ qua 
judicem placent, plagamque impendentem evadant, in- 
quirunt ; sed tantum seduli pertractant^ qua arte adversa 
quae exterius propter peccata desaeviunt, aut evitent aut 
superent. Sedit autem populus in platea domus Dei^ hoc 
est circa atrium sacerdotum^ quo ipsa domus Dei undique 
versum erat circumdata^ ut supra docuimus ; habens circa 
se ex Omni pai*te per quatrum aedes atriorum amplissimas^ 
in quibus etiam populus, si quando propter pluvias opus 
esset stare poterat, et nihilominus ea quae in templi januis 
gerebantur, vel circa templum, videre. Habebant namque 
interiores parietes juxta terram in columnis factos, exterio- 
res solidos. 

Et surreocit Ezras sacerdoSy et dixity Hie locus 

respondet ad hoc quod supra dictum est, Et surrexit Ezras 
ante domum Dei, et abiit ad cubiculum Johanan filii 
Eliasib, et ingressus est illuc, panem non comedit, et 
aquam non bibit; lugebat enim. Ubi notanda devotio 
pontificis, qui lugens, orans,ac jejunans pro transgressione 
populi, per triduum in atriis templi permanebat ; nec prius 
domum suam volebat intrare, quam accepta consensione 
populi ex toto ilium corde poenitentem, conversumque ad 
Dominum videret. Cujus devotionis etiam reliqui princi- 
pes fuisse consortes videntur, cum dicuntur et ipsi finita 
synodo abiisse in domos patrum suorum. Nam si non 
voluit hoc hac sententia saerse scriptor historiae signiheare, 
quid opus fuit scribere, quod explcto colloquio Ezras 
et principes familiarum in domos patrum suorum de 
templi septis exeuntes abierint, cum eos hoc facturos, 
etiam si scriptura non dixisset, nemo non sciret ? Quid 
opus addere, Et omnes per nomina sua, cum et hoc esset 
omnibus notissimum; nisi quia tales eos voluit intelligi 
quorum nomina et actus merito in memoria tenerentur, ac 
posteris noscenda traderentur ? 

Et sederunt in die prima tnensis decimiy ^c.] Nota nume- 

rum temarium figuris mysticis esse usitatissimum. Supra 
dictum est^ quod in tribus diebus omnes filii transmigratio- 
nis venire deberent in Hierusalem ; et nunc in tribus 
mensibus, decimo videlicet^ undecimo^ et duodecimo^ casti- 
gantur ab uxoribus alienigenis. Tres namque sunt virtu- 
tes, sine quibus ad vitam pervenire nequimus, fides, spes, 
et caritas. Tertio tempore seculi veniens in mundum 
Dominus^ gratiam nobis evangelii contulit. Primum nam- 
que tempus ante legem in patriarchis, secimdum in pro- 
phetis sub lege praemisit^ in tertio ipse cum gratia venit ; 
quia sua nos passione redimens^ tertia die resurrexit a 
mortuis; per cujus gratiam, quia et consortio sanctae 
ecclesiae copulamur, et a vitiorum expurgamur illecebris, 
apte filii transmigrationis, et in tribus diebus castigandi ab 
erroribus suis Hierosolymam convenerunt, et in tribus 
mensibus ipsi castigandi opus compleverunt. Sed et juxta 
literam opportune satis ac salubriter elaboraverunt princi- 
pes familiarum et Levitse, ut ante initium mensis primi 
consummarentur omnes qui profano erant connubio ma- 
culati; id est, a tali scelere purgarentur, quatenus ipsum 
mensem primum in quo erat pascha faciendum, mundi 
intrarent, mundi paschalia festa peragerent, mundi annum 
quern mundi inchoassent, ad finem usque perducerent* 
Quod etiam nos omnibus annis in Quadragesima paschae 
convenit imitari; ut instantibus solenniis Dominicse re- 
surrectionis, mundemus nos ab omni inquinamento camis 
et spiritus, quo et ipsi participes resurrectionis esse 
valeamus. 

Cap. XIV. Et inventi sunt defiliis sacerdotum qui duxe^ 
ranty ^c.] Hebraei huic loco aptant illud Zacharise pro- 
phetae : Et ostendit mihi Dominus Jesum sacerdotem 
magnum stantem coram angelo Domini, et Satan stabat a 
dextris ejus, ut adversaretur ei. Et paulo post: Et Jesus 
erat indutus vestibus sordidis, et stabat ante faciem angeli. 
Et respondit, et ait ad eos qui stabant coram se, dicens : 
Auferte vestimenta sordida ab eo. Et dixit ad eum : Ecce 
abstuli a te iniquitatem tuam, et indui te mutatoriis. Et 
ponite cydarim mundam super caput ejus. Recte, in- 

quiunt^ stabat Satan a dextris illius et a sinistris, ut 
adversaretur ei, quia vera erat accusatio, eo quod et ipse 
cum caeteris alienigenam acccpisset uxorem. Quod autem 
dicitur, quia Jesus erat indutus vestibus sordidis ; triplici- 
ter interpretatur, vel ob conjugium illicitum, vel ob peccata 
populi, vel propter squalorem captivitatis. Angelus autem, 
ante cujus faciem stabat Jesus, praecepit caeteris angelisex 
persona Domini, ut auferant ab eo sordida vestimenta, 
de quibus diximus. Qui cum praeceptum opere com- 
plessent, rursus idem angelus loquitur ad Jesum: Ecce 
abstuli a te iniquitatem tuam ; haec sunt sordida vesti- 
menta ; et indui te mutatoriis, hoc est, Israelitem tibi 
conjugem copulavi. Quodque sequitiu*, Ponite cydarim 
mundam super caput ejus ; quae mitra a plerisque dicitur; 
in hac volunt intelligi sacerdotii dignitatem, quod, ablutis 
sordibus peccatorum, mundum habuerit sacerdotium. Sed 
intuendum, quod non scribit Ezras, Jesum ipsum alieni- 
genam duxisse uxorem, sed quosdam de filiis et fratribus 
ejus hoc facinore dicit esse pollutes. Quamvis et culpa 
filioruro ad patrem respiciat, nec perfecte possit esse Justus 
qui filios delinquentes, dum potuit, corrigere neglexit. 
Unde aiunt quidam praefatam de Jesu prophetiam non ad 
filium Josedec, sed ad Dominum Salvatorem esse referen- 
dam. Qui cum sit splendor glorias, et figura substantiae 
Dei, sordida ad tempus vestimenta acceperit, ex com- 
passione nostrae fragilitatis, dicente Esaia: Ipse autem 
vulneratus est propter iniquitates nostras, et infirmatus est 
propter peccata nostra; cui Satan stabat a dextris, ut 
adversaretur ei, quaerens semper dextris ejus, et virtutibus 
contraire, ut sacra evangelii refert historia. Et apostolus : 
Est, inquit, per omnia pro similitudine absque peccato. 
A quo sordida vestimenta auferuntur, et induitur muta- 
toriis, cum laverit nos a peccatis nostris in sanguine suo ; 
ut sit quod apostolus ait, Quicunque ergo in Christo bapti- 
zati estis, Christum induistis. Vel qui sordida habuit 
vestimenta in passione, mutatoria accepit in resurrectione, 
ita ut de illo veraciter dicere possimus : Qui etsi nove- 
ramus Christum secundum carnem, sed jam nunc non 

novimus. Cydarim quoque accepit in capite^ quia sempi- 
ternum habere probatus est sacerdotium, juxta illud Psal- 
mistae : Tu es sacerdos in aetemum. Quod vero dicit 
Ezras^ fratres quoque Jesu filii Josedec uxores duxisse 
alienigenas; non fratres ejus carnales, sed more sanctae 
scripturae cognatos oportet intelligi: neque enim fiatres 
ejus germani eatenus in came vivere, et voluptati operam 
dare potuemnt, cum centum et eo amplius anni essent 
transact^ ex quo Cyrus regnare incipiens^ Jesum et Zoro- 
babel cum transmigratione Juda et Benjamin, ad con- 
struendam domum Domini Hierosolymam remisit. Se- 
quitur : 

Et dederunt manus auaSy ut ^icerent uxores^ ^c.] Prime 
a se uxores abjiciimt illicitas, et sic pro se arietem offerunt, 
ut ablato scelere mundi ad altare accederent. Difficile 
namque est ejus acceptam Deo esse victimam, qui non 
prius culpam, pro qua offert, relinquere contendit, dicente 
Esaia : Quiescite agere perverse, discite bene facere. Et 
quia filii vel fratres fuere summi sacerdotis, qui primi 
peccaverant, recte in castigationem sceleris, arietem de 
gregibus ofierunt, ut tali hostia designent, quia seipsos qui 
doctores populi ac principes quasi duces gregum sequen- 
tium esse videbantur, a pristina vita mactare, ac purgatos 
dignam poenitentiam Deo per meliorem vitam ofierre dis- 
posuerant. Notandum inter ea, quanta arte pugnandi 
diabolus fideles semper impugnet, quam nullum eis un- 
qiiam securum a certando tempus relinquat. Ecce enim 
qui adversitatibus superari non poterant, superantur blan- 
dimentis ; vincebant hostes publicos aedificato templo Do- 
mini ac dedicate, sed vincebantur amore mulierum genti- 
lium, ne templa cordium vel corpomm suorum Deo in- 
habitatore digna servarent. Cujus rei temporibus nostris 
manifestissime est figura completa, cum videamus animos 
fidelium multo periculosius nunc interius tentari, a concu- 
piscentia sua abstractos et illectos, quam tentabantur quon- 
dam extrinsecus, cum immanis adversarius contra eorum 
constantiam ferro et igne saeviebat. Sed aderit pietas 
Domini, quae sicut tunc illis adversus aperta furentium 

certamina, virtutem patientiae largita est ; ita et nobis 
adversus surripientium laqueos blanditiarum cautelae donet 
custodiam. Denique agente industrio pontifice et his qui 
timebant Dominum cunctis compuncti sunt corde qui 
peccaverant, et ejecerunt uxores alienigenas; sicque ex- 
pulsa turpitudine luxuriae, rediit decus castimoniae, atque 
in civitate Domini ejecto rudere vitiorum, respersi sunt 
flores et aromata virtutum, Hucusque verba Ezrae, quibus 
et primo Zorobabel ac Jesu, et deinceps sua facta de- 
scripsit. Et ipse autem typum Domini Salvatoris mani- 
festo tenuit, in eo quod sanctam renovavit scripturam, 
quod populum de captivitate Hierosolymam revocavit, qua 
domum Domini majoribus donis sublimavit, quod duces 
trans flumen Euphratem, ac praesides qui legem Dei nos- 
sent, constituit, quod filios transmigrationis ab uxoribus 
castigavit externis. Restauravit enim Dominus scripturam 
sacram, quia quam Scribae et Pharisaei, vel per traditiones 
suas foedaverant, vel juxta literam tantum intelligendam 
esse docebant, ipse spiritual! sensu plenam^ prout a Moyse 
vel prophetis scripta erat, ostendit. Sed et novum testa- 
mentum misso desuper Spiritu Sancto per apostolos sive 
apostolicos viros fecit describi. Eduxit populum de Baby- 
lonica captivitate, et ad Hierosolymam, terramque repro- 
missionis liberatum induxit ; quia et semel passus in cruce 
mundum suo sanguine redemit, ac descendens ad inferos, 
quoscunque ibi veros Israelitas, id est, electos invenit, 
abductos inde ad moenia supemae civitatis adduxit, eisque 
gaudia olim promissae haereditatis concessit. Et quotidie 
fideles a perturbatione mundi hujus congregans, ad con- 
sortium sanctae ecclesiae regnumque perenne convocat. 
Auxit ornatus tempi! auro et argento et vasis pretiosis, 
quae vel populus Israel, vel principes Persarum illo per 
eum miserant; quia in se credentes de utroque populo, 
Judaeo videlicet et gentili, in ecclesiam introducens, clari- 
tate fidei et operis eorum hanc semper omare ac glori- 
ficare non desistit. Constituit duces ac praesides omni 
populo trans flumen, qui legem Dei nossent ac docerent ; 

quia in sancta ecclesia^ quae et flumine sacri baptismatis 
abluta est, et flumen Babylonium, hoc est, perturbationem 
seculi fluctuantis fidei sinceritate transcendit, apostolos^ 
evangelistas, pastores posuit, et rectores. Castigavit filios 
transmigrationis ab uxoribus alienigenis, quia illos qui pro- 
fessione fidei mundo abrenuntiaverant, illecebris mundi 
ultra servire prohibuit. Ejecit et filios talium genitricum 
de coetu transmigrationis, ne forte adulti perfidiam potius 
earum, quam fidem sequerentur patrum ; quia opera nostra 
etiam quae hominibus bona videntur, si camalibus sint 
delectationibus permixta, si originem de contagio human! 
favoris sumpserint, reprobasse docuit, neque illorum con- 
sortio digna, qui mundum perfecte relinquentes, tota mente 
ad coelestia transeunt ; qui non blandimentis enervari tern- 
poralibus, sed adversitatibus magis exerceri, atque ad 
requiem sempiternam gaudent praeparari. Quod si quis 
objicere voluerit, non esse scriptum, quod filios adultera- 
rum, sed tantum ipsas mulieres ejecerint ; quamvis supra 
suggerente Sechenia, ac dicente : Percutiamus foedus cum 
Deo nostro, et projiciamus universas uxores, et eos qui de 
his nati sunt; subjunctum sit continue, et dictum: Sur- 
rexit ergo Ezras, adjuravit principes sacerdotum et Levita- 
rum, et omnem Israel, ut facerent secundum verbum hoc, 
et juraverunt ; intelligat, quia si non projecerunt hos filii 
transmigrationis liberos, quos sibi mulieres alienigenae 
pepererant, ilia fuerit causa, quod eos abrenuntiare ma- 
temae infidelitate docuerunt, et consecrates Domino per 
circumcisionem et hostiam salutarem, suae fidei et casti- 
tatis consortes esse fecerunt. Cujus profecto rei in promptu 
esse mysterium constat, quia bona opera, quae intuitu tem- 
poralis commodi, vel favoris, vel delectationis agimus, aut 
inter mala sunt opera reputanda, aut infima intentione 
secemenda, et pro coelesti solum retributione sunt facienda. 
Qui enim, verbi gratia, jejunat, orat, eleemosynam dat ilia 
intentione, ut videatur et laudetur ad hominibus, talis 
nimirum proles bonae actionis, quasi de immunda genitrice 
nata est conscientiae sordidantis ; ideoque transmigrantium 

in ccEtu, qui de Babylone Hierosolymam ascenderunt, par- 
tem habere non potest, quia nimirum justitia, vel potius 
simulatio justitiae, quae in praesenti mercedem suam recepit, 
futura in coelis mercede carebit. At si talis auctor operis 
mentem ad meliora convertens, pro ccelesti retributione 
facere coeperit, quae pro inanis appetitu laudis faciebat, 
quasi sobolem suam, tametsi indigne editam, Domino con- 
secrans, civem Hierosolymitanam facit; quia opus male 
inchoatum corrigens ex tempore, perpetua in coelis mer- 
cede dignum reddit. 


FINIS VOL. VIII, 

